
Nota editorilor 


În martie 2007, în cadrul Institutului de Investigare a Crimelor Comunismului în 
România a demarat proiectul „Experienţe carcerale în România comunistă”, care şi-a 
propus : realizarea de interviuri cu foşti deţinuţi politici ; publicarea unor volume de 
mărturii în care să fie prezentate abuzurile, torturile şi tratamentele inumane aplicate 
„duşmanilor politici şi de clasă” în perioada 1945-1989; constituirea unei arhive 
audio-video cu materiale ce pot fi utilizate în cadrul viitoarelor muzee pe care IICCR le 
va înfiinţa ; realizarea de studii şi articole ştiinţifice, precum şi de materiale necesare în 
procesul didactic. La sfârşitul anului 2007 a fost finalizat primul volum din serie, iar 
acum, un al doilea volum vine să completeze imaginea sistemului penitenciar comunist 
românesc, aşa cum şi-o amintesc cei care l-au cunoscut cel mai bine: foştii deţinuţi 
politici. 

În cadrul proiectului, al cărui rezultat este şi volumul de faţă, au fost realizate până 
în prezent peste 160 de interviuri, în toate judeţele ţării, şi estimăm că până la sfârşitul 
anului 2008 vom finaliza şi interviurile programate pentru Bucureşti. 

Toate interviurile au avut la bază un ghid care a urmărit cele mai importante momente 
ale detenţiei, şi nu numai. Astfel, cei intervievaţi ne-au descris instaurarea comunismului, 
motivele şi metodele arestării, derularea anchetelor şi a procesului, eliberarea şi геіпѕег(іа. 
Accentul a fost pus în special pe anii de detenţie, rezultatul fiind o serie de informaţii 
interesante despre condiţiile de viaţă din închisoare, alimentaţie, persecuții, condiţiile de 
muncă, viaţa religioasă, cotidianul de detenţie, descrieri de penitenciare, precum şi 
portrete de gardieni şi deţinuţi. 

Deşi potrivit temei generale a proiectului ar fi trebuit să ne axăm doar pe viaţa din 
detenţie, în cele mai multe dintre cazuri relatările celor intervievaţi vizează şi viaţa de 
după eliberare, intenţia noastră fiind aceea de a arăta cum foştii deţinuţi au reuşit sau nu 
să se reintegreze din punct de vedere socioprofesional. De altfel, pentru majoritatea 
celor intervievaţi, eliberarea din temniţele comuniste a însemnat, în fapt, un „transfer” 
dintr-o închisoare mai mică într-una mai mare, reprezentată de România comunistă. 

Elementul de noutate pe care îl propune proiectul de faţă este dat de faptul că 
majoritatea celor intervievaţi nu şi-au mai prezentat niciodată experienţele de detenţie 
(prin memorii, interviuri etc.). 

Din punct de vedere tehnic, interviurile au fost realizate pe suport audio şi video şi 
se află în Arhiva de Istorie Orală a Institutului de Investigare a Crimelor Comunismului 
în România. Cea mai mare parte din interviuri au fost deja transcrise până în prezent, 
urmând ca în lunile următoare să se finalizeze acest demers. 

În ceea ce priveşte transcrierea interviurilor, trebuie să menţionăm că acesta este un 
proces complex, care implică inevitabil unele schimbări şi interpretări, în special datorită 
faptului că scrierea şi vorbirea au o serie de trăsături diferite. Astfel, tonalitatea, volumul 
şi ritmul vorbirii au semnificaţii şi conotaţii care nu pot fi reproduse grafic decât cu mare 
greutate. Deoarece în forma brută interviurile prezentau anumite inconveniente din 
perspectiva lecturării lor, din cauza unor dezacorduri sau exprimări neclare, am operat 
la nivelul textelor şi le-am editat eliminând în special o parte a întrebărilor şi intervențiilor 
intervievatorilor, în aşa fel încât mărturiile să nu sufere modificări de fond, ci doar de 
formă. În ceea ce priveşte semnele de punctuație, precum şi anumite cuvinte sau propoziţii 
care au fost adăugate sau eliminate, nu s-a folosit sistemul trecerii lor în paranteze drepte 
pentru a nu crea dificultăţi cititorului. Pauzele în vorbire sunt reprezentate prin puncte de 
suspensie (...), iar anumite stări de spirit evidente în înregistrări sunt prezentate între 
paranteze (plânge, râde). 

La începutul interviurilor am încercat să sintetizăm o prezentare a martorului, motivul 
arestării, principalele date referitoare la detenţie şi locurile în care a executat pedeapsa, 
folosind termenul „închisoare” inclusiv pentru a desemna lagărele şi coloniile de muncă. 

Este de remarcat şi de explicat faptul că interviurile au dimensiuni diferite şi relatările 
diferă în profunzime, din mai multe motive: starea de sănătate a martorilor, cei mai mulţi 
aflaţi la vârste înaintate, problemele de memorie şi, nu în ultimul rând, o anumită formă 
de autoprotejare, prin refuzul de a rememora momente traumatizante. Pornind de la 
aceste realităţi, am încercat să obţinem cât mai multe informaţii, însă fără a pune 
intervievatul într-o situaţie neplăcută. 

Dacă unii dintre cei intervievaţi îşi amintesc în detaliu anumite momente, date, persoane 
şi întâmplări şi descriu amănunţit condiţiile de detenţie, alţii oferă doar informaţii 
fragmentare. Din acest motiv am decis să adnotăm interviurile şi să oferim date utile care 
să clarifice relatările celor intervievaţi, precum : judeţele de care aparţin anumite localităţi 
(în funcţie de situaţia administrativă actuală) ; informaţii suplimentare despre persoanele 
menţionate în interviuri (cu referiri la data arestării, condamnare, închisorile în care au 
executat detenţia, data eliberării); corecţii atunci când unele informaţii oferite de cei 
intervievaţi nu corespundeau adevărului istoric; detalierea unor evenimente sau întâm- 
plări prezentate schematic de martor, dar pe care le-am considerat importante. 

Informaţiile care se regăsesc în notele de subsol provin din câteva lucrări de tip 
dicţionar, dar şi din alte lucrări de istorie, însă în cea mai mare parte a lor au fost extrase 
din fişele matricole penale ale foştilor deţinuţi politici, aflate în Arhiva Administraţiei 
Naţionale a Penitenciarelor de la Jilava, fişe care pot fi consultate şi pe site-ul Institutului 
de Investigare a Crimelor Comunismului în România (www. crimelecomunismului. ro). 

Din păcate, există şi persoane menţionate în interviuri pentru care nu am găsit 
informaţii suplimentare, iar pe de altă parte, am considerat inoportună adnotarea unor 
nume foarte cunoscute. 

Volumul de faţă, al doilea din serie, conţine 25 de interviuri realizate în judeţele : 
Bacău, Buzău, Cluj, Covasna, Dolj, Galaţi, Neamţ şi Vaslui. În alegerea martorilor am 
încercat să avem o acoperire cât mai mare, atât din punctul de vedere al etniei, genului, 
studiilor, cât şi al apartenenţei politice înainte de arestare. Desigur că în fiecare judeţ au 
rămas numeroşi foşti deţinuţi politici care nu au fost intervievaţi, dar suntem convinşi că 
astfel de demersuri vor avea ecou şi alte experienţe carcerale vor ieşi la lumină în anii 
următori. 

În identificarea posibililor martori am beneficiat de sprijin din partea Asociaţiei 
Foştilor Deținuți Politici din România, a Federaţiei Române а Foştilor Deținuți Politici şi 
Luptători Anticomunişti, a Centrului din Craiova al Fundaţiei ICAR şi a lui Marian 
Tunaru din Râmnicu Sărat, cărora le mulţumim şi pe această cale. 

În egală măsură dorim să mulţumim tuturor celor care au înţeles demersul nostru şi 
au făcut eforturi deosebite pentru a rememora momente tragice din trecutul lor. Le 
suntem recunoscători cu atât mai mult cu cât realizăm dificultăţile majore prin care au 
trecut amintindu-şi traumele îndurate. Avem însă convingerea că toţi au înţeles că au fost 
parte a unui experiment diabolic şi conştiinţa a fost cea care nu le-a permis să ţină 
ascunse unele amintiri personale, care sunt în fapt fărâme de istorie, părţi minuscule ale 
unei istorii naţionale abrutizate. În ultimă instanţă, este şi o datorie morală a celor care 
au supravieţuit de a povesti ce s-a întâmplat, o datorie faţă de aceia dintre ei care nu au 
scăpat din iadul închisorilor comuniste sau care nu mai sunt în viaţă. 


Cosmin Budeancă 


Bacău 


Petru Baciu 


S-a născut la 12 iulie 1922 în Bacău. Naţionalitatea : română. Religia : ortodoxă. Studii : 
Academia Comercială din Bucureşti (neterminată din cauza arestării). Profesia : contabil. A 
fost arestat pe 30 noiembrie 1948 şi condamnat la Ю ani de închisoare. A executat pedeapsa 
în închisorile Iaşi, Suceava, Bacău, Jilava, Piteşti, Poarta Albă, Peninsula, Capul Midia, 
Borzeşti, Aiud, Grindu şi Periprava. A fost eliberat în iulie 1961. Rearestat în noiembrie 1975 
şi condamnat la 6 ani de închisoare pentru „propagandă contra orânduirii socialiste”. A 
executat pedeapsa în închisorile Rahova, Jilava şi Aiud. A fost eliberat în iulie 1977. La data 
interviului locuia în Bacău. Interviu realizat de Alexandru Matei la 29 martie 2007. 
Transcrierea şi tehnoredactarea interviului – Adrian Sandu, editarea – Constantin Vasilescu, 
Cosmin Budeancă. Interviul se află în Arhiva de Istorie Orală a Institutului de Investigare a 
Crimelor Comunismului în România (în continuare AIO-IICCR), având cotele 54, 55. 


Domnule Baciu, spuneţi-mi, pentru început, câteva cuvinte despre familia dum- 
neavoastră... 

Părinţii mei erau ortodocşi. Tată-meu, la origine, e din Ruginoasa, Baia, şi mama 
mea е din oraşul Bacău. Eu m-am născut aici, în Bacău, şi aici mi-am trăit tot timpul 
viaţa, şi în copilărie şi la ora aceasta... Am fost 7 fraţi, 5 băieţi şi două fete. Dintre fraţi, 
3 au fost pe câmpul de luptă şi alţi 3 în temnițe. Ca pregătire am bacalaureatul comercial 
şi am fost înscris la Academia Comercială din Bucureşti, да’ în timpul activităţii 
studenţeşti am fost arestat şi am executat 15 ani de temniţă... 


- Pentru ce aţi fost arestat ? 

Prima dată am fost arestat în '41 de Siguranţa lu’ Antonescu, pentru aşa-zisa rebeliune şi 
pentru activitate în cadrul Frăţiilor de Cruce. Eu eram elev şi în primul rând n-am participat 
la nici o activitate publică, că n-aveam cum, că eram elev... Şi la Bacău nu a fost nici un fel 
de rebeliune, n-a fost arestat nici un liberal, nici un țărănist, nici un evreu. Aşa. Şi am fost 
judecat de Curtea Marţială Galaţi aproximativ în februarie '42, şi după aia am fost achitat. 
Am fost arestat iar în aprilie '42 până în vara lu’ '42, tot pentru activitate în cadrul Frăţiilor 
de Cruce din Bacău. În 1942, toamna, am fost încorporat şi trimis la şcoala militară şi la 
23 august 1944 am fost trimis pe câmpul de luptă pentru recuperarea Ardealului de Nord. 
Am participat la tot războiul de eliberare a Ardealului cu divizia I de vânători de munte 
Sinaia. După ce m-am întors de pe câmpul de luptă m-am înscris la Academia Comercială, 
cu dreptul de a-mi recupera 3 ani de zile, fiindcă făcusem armată 3 ani... 


Şi cum au decurs lucrurile după ce s-a încheiat războiul ? Aţi continuat să aveţi probleme ? 


Deci, făcusem războiul şi în acelaşi timp m-am apucat de activitate legionară: am 
organizat la Uturea, Soloc, în judeţul Bacău, un punct de rezistenţă armată împreună cu 

alţi camarazi. Şeful acestui punct de rezistenţă a fost Gheorghe Unguraşu, care şi-a 
asumat toată răspunderea. Şi aici ne-am adunat o serie de arme, puşti mitraliere, gloanţe, 
grenade şi aşa mai departe, fiindcă aşteptam o confruntare între Apus şi Răsărit şi voiam 
să ne eliberăm cu forţe proprii. În mai '48, când au început marile arestări împotriva 
legionarilor, eu m-am retras în munţi. Şi am stat în munţi din mai până în noiembrie '48, 
da’ n-am stat în linişte... Şi în noiembrie am fost chemat la Bucureşti de comandamentul 
legionar pentru a trece graniţa la Horia Sima. M-am prezentat la Bucureşti împreună cu 
alţi 6 camarazi, toţi studenţi. Nu-i mai rețin pe toţi după nume; eram eu, Gheorghe 
Unguraşu, Nicolae Simionescu – student din Iaşi, şeful grupului studenţesc, Cezar 
Tănase, Doina din Roman. Pe al şaselea nu mi-l mai amintesc... Da’ Doina а fost оти’ 
Securităţii, şi pe 29 noiembrie '48, la Lacu Tei, noi am comemorat uciderea Căpitanului. 
La asta eram toţi ăştia 6 pe care i-am enumerat, în frunte cu Doina. A doua zi eram la 
Interne, la Nicolschi, da’... numa’ 5! Doina o rămas pe dinafară, ca să-şi ducă mai 
departe serviciul... N-a avut nici el o soartă fericită, c-a dispărut; l-au terminat 
comuniştii, ca să nu se mai ştie de cei ce au făcut... 

Dar cum au reuşit să vă prindă ? 

Eu ieşisem singur de unde eram adăpostit la Bucureşti să-mi cumpăr oleacă de pâne, 
o bucată de pâne... şi atunci o tăbărât pe mine Securitatea. Ei ne aştepta şi o tăbărât. 
Опи’ mi-o dat cu pistolu” în сар, m-o urcat în maşină şi m-o dus la Nicolschi. M-o băgat 
într-o cameră mică... Era mică, 2 metri pe unu jumate... dacă se poate spune. Şi era 
neagră... Avea pe culoar o porţiune pe care venea oleacă de aer, n-avea geam, nu avea 
nimica, şi jos era umed. Şi eu n-aveam nici un fel de bagaj cu mini. Şi aici m-o ţinut 17 
zile şi 17 nopţi în cătuşe care se strâng, de-ălea americane... Şi se strâng astea... Când 
mă mişcam oleacă, se strângea aşa, zimţii ăia... Nu ştiu cum se cheamă... Şi cu mâinile 
la spate am stat 17 zile şi 17 nopţi... Mă aplecam puţin jos că aveam o scândură, mă 
aplecam şi luam cu dinţii scândura aia şi-o puneam sub cap, şi aşa stăteam. La program 
îmi dădea drumul numai o singură dată pe zi... 

Şi de-acolo de la Nicolschi, am intrat la arestul Ministerului de Interne, la aşa-zisa 
„garsonieră”, unde aveam o masă de piatră, scaune de piatră, pat de piatră. Eram păziţi 
zi şi noapte, n-aveam voie să fac o mişcare! Dacă i se părea cumva că mânile nu-s la 
locul lor, mă punea să le ridic sus... Miliţienii erau încălţaţi cu papuci de cârpă şi uşa era 
într-o parte, şi fiecare celulă avea un geam mare şi se plimba miliţianul şi permanent 
striga: „Mânile sus! Mânile sus ! ”. N-am avut nici cum să mă sinucid, nici într-un fel... 
Aici n-aveai aer... îţi dădea aer condiţionat... 


Cum a decurs ancheta în cazul dumneavoastră ? 

Am fost la Nicolschi şi după aia am fost la Dulgheru, la Dulberger, că el era şefu' 
anchetei pe ţară. Şi după aia m-au dat în primire la alţii. Da’ ancheta mea nu a fost chiar 
atât de grea. De ce? Fiindcă eu n-am avut activitate în Bucureşti decât aşa, tangenţial. 
Activitate multă a avut Nicolae Simionescu... El a fost bătut, era plin de sânge... o 
încercat să se şi sinucidă... Era tot tăiet la mâni şi aşa mai departe... Dar, domnule, m-o 
dus şi ziua şi noaptea la anchetă... Aici era un fost comisar de-al lui Antonescu, am uitat 
cum îl cheamă, nu-mi mai amintesc... Mai ега ипи’ Ursu, un ţigănoi, la care ancheta 
începea cu bătăi la tălpi, la testicule... Aveai palma legată cu o funie şi te băga la şocuri 
electrice. Şi în felul acesta a început ancheta la aşa-zisul arest 1, la garsoniere. 

Aici, zic eu, e interesant de spus ceva. La Interne, la arestul 1 era arestat un inginer 
care о fost şeful atelierelor CFR-Griviţa în anul '33, când о fost grevele muncitoreşti. 

Am uitat cum îl cheamă...! Şi, în secret, i se făcea dosarul lui Gheorghiu-Dej... Şi îl 
chinuiau pe inginerul acesta să spuie că Gheorghiu-Dej o fost spărgător de grevă în '33. 
Deci Teohari Georgescu era ministru de Interne, Ana Pauker, Luca şi nu ştiu care mai 
era... voiau să-l doboare, ăştia 3. Că dup-aia a fost invers, că i-a doborât Dej pe ei şi a 
rămas el şef. Eh, asta a fost... 

Şi după aproximativ o lună de zile de anchetă, am fost dus la arestul 2, la două 
rânduri sub pământ. 


Care erau condiţiile de la arestul 2 comparativ cu cele de la arestul 1? 

Aici, la arestul 2, erau nişte ţevi calde. Stăteai absolut în pelea goală, numai în chilot, 
aşa... Те târai pe jos ca să tragi o gură de aer. Dacă-ţi aduceai о cană de apă de la WC 
în cameră, se făcea ca sifonul! Am mai stat aici două luni... Zicea că ne dă mâncare, da’ 
ne dădea o felie de pâine şi-oleacă de cafea... După două luni am început să cad jos... 
Când mă scotea la programul de WC, că nu era WC în cameră, după câţiva metri mă 
tineam de pereţi, că altfel cădeam pe jos... Acuma hoţii stau la puşcărie mai bine ca 
acasă! Şi-o venit o dată un civil... o venitprobabil să controleze sau ceva... Cred că era 
doctor... Eu ştiu ? ! Şi a venit să vadă ce-i cu mine, de се cad jos... Şi n-am mai stat mult 
nici aici, la arestul 2... 

Da' aici, la arestul 2, m-am întâlnit cu profesorul Fotino?, liberal, unu” dintre marii 
profesori de drept, fost decan al Facultăţii de Drept, şi cu profesorul Nicola Nicolae, 
țărănist... 

Cât timp ați fost ținut la Interne ? 

Deci am stat la Interne cam 3 luni jumate, şi-ntr-o zi m-o scos de-acolo împreună cu 
Nicolae Simionescu şi cu Ghiţă Unguraşu, cu care eram în echipă, şi ne-au repus în 
lanţuri. Unguraşu era la mijloc, era legat cu un picior de Simionescu şi cu celălalt picior 
de mine. El era cel mai necăjit, că trebuia să-şi aranjeze picioarele după noi, unul după 
Simionescu şi celălalt după mine. Şi aşa ne-o dus cu duba până în Gara de Nord. Acolo 
se uita lumea... 3 oameni cu două lanţuri ! Şi n-aveai cum să potriveşti mersul, şi se uita 
lumea la noi ca la urs... Şi, în sfârşit, am ajuns până la urmă la linia de plecare. Era un 
tren sovietic. Şi ne-au aruncat ăştia, miliţenii, ca pe nişte pachete, că nu puteam să ne 
urcăm... Am avut acolo cabina noastră... Şi ne-o dus cu el... la Iaşi. 


Unde v-au dus la laşi ? 

Nici azi nu ştiu unde ne-o dus, că ne-o dus cu ochelari orbi. Cred că la închisoarea 
militară... Aici m-au ţinut într-o celulă umedă, n-aveam pat, aveam o scândură... şi nici 
bagaje n-aveam. Că eu când am fost arestat în Bucureşti... n-aveam nimic. 

Şi de aici, de la Iaşi, prin martie, aprilie '49, am fost îmbarcaţi în două avioane. Eu 
eram singur într-un avion şi Gheorghe Unguraşu şi Simionescu în alt avion şi ne-o dus 
la Suceava. Cred că erau avioane militare... Cine le mai ştia? ! Era de-un singur om 
acolo... Şi la Suceava, când am ajuns noi, o evacuat tot subsolul şi ne-o băgat câte unu' 


1. Inginerul Costin. Petru C. Baciu, Răstigniri ascunse, Editura Fundaţiei Culturale „Buna 
Vestire”, Bucureşti, 2004, p. 186. 

2. George Fotino (1896-1969). Doctor în drept la Paris, decan al Facultăţii de Drept din Bucureşti 
în anii războiului. Cercetător ştiinţific la Institutul de Istorie „N. Iorga” între anii 1964 şi 
1969, membru corespondent al Academiei Române. Petru Popescu Gogan, „Memento”, 
Memoria, nr. 28, 1999, pp. 8-25. 

în celulă... Două celule goale, o celulă, două celule goale, o celulă... Noi am ocupat 
tot... Şi-am stat acolo până la Paşti... Da’ aici nu s-o întâmplat nimic, numa’ m-o chemat 
о dată ca martor... Tribunalul Militar venise în temniţă acolo... şi de acuma acolo se 
judecau procesele... Da’ eu n-am fost judecat la început, da’ au avut nevoie de mărturia 
mea pentru un lot, la un camarad... Şi atuncea am aflat şi eu ce era acolo. Nu ştiam 
altfel, că dacă eram singur... două celule goale, alte două celule goale... Nu ştiam nimic, 
n-aveam nici o legătură... ne scotea tot cu ochelari... 


Şi după Paşti v-au mutat de la Suceava ? 

Da. După Paştele lu’ '49 am fost adus la Bacău, la Securitate. Aşa. Şefu' Securităţii 
era un ovrei, Zelţăr Paul’. Mai era acolo alt ovrei, bătăuş, criminal, Avram Mahalu ; Titi 
Grimetal, alt bătăuş, criminal. Alţi bătăuşi mai erau fraţii Livizeanu... Mai era încă un 
ovrei care-l rețin, Cojocaru... Şi ега un singur român în anchetă, Volcescu (Iorgu - n.n.), 
care venise cu „Tudor Vladimirescu”, trădător, mare criminal. Şi la anchetă o început cu 
bătaie 1а tălpi, la testicule şi cu şocuri electrice... Тїп minte că aicea erau şi câţiva preoţi 
catolici de la Faraoani, Cleja”. Acolo comuniştii o vrut să introducă la biserica catolică 
limba maghiară şi poporul şi preoţii s-or opus, şi-o fost răzmeriţă mare. Au venit şi cu 
avioane, au dus armata şi i-o încercuit armata, i-o băgat pe cetăţeni în biserică vreo 
câteva zile, i-o selectat şi i-o adus aici la Bacău, o serie de capi şi vreo 4 preoţi catolici. 
Тіп minte că era preotul... Pătraşcu Сһеогрће°, franciscan. Purta barbă... Îl băga 
Mahalu cu barba în ţâţâna uşii, îi punea sârmele electrice pe urechi şi-l bătea... da? nu 
numai aşa, ca să-l bată, da’ şi în derâdere, şi-n batjocuri... Şi îl bătea, şi ăsta era 
regimul... 

Cât timp ați fost ținut în aceste condiții ? 

Am stat aicea, aşa, în regimul acesta de bătăi şi de anchetă până toamna, că după aia 
am venit la Suceava în închisoare. Terminasem ancheta... Şi la Suceava am stat... da’ nu 
ştiu cât. După aia, în noiembrie, decembrie, o început plecările de loturi de legionari pe 
profesii : studenţi, muncitori şi aşa mai departe. Studenţii la Piteşti, elevii la Târgşor... 
Eii, da' pe mine nu m-o luat, fiindcă nu erau actele clare... Eu aveam şi pe frate-meu, 
Vasile, şi tot îmi venea actele pe Baciu Vasile... „Nu sunt Baciu Vasile !” Aşa încât eu am 
rămas la Suceava... De acuma terminasem ancheta, şi m-o coborât în lanţuri, că de acu' 
să organizase cu politruci... Şi m-o băgat în lanţuri, nişte lanţuri grele, nituite, şi am stat 
acolo cam un an şi ceva în lanţuri, la Neagra. Crăciunul l-am făcut la Neagra... Da' nu 
eram numai eu, că mai era iară un camarad, căzut tot cu Mişcarea Legionară, Puiu 


3. Paul Zelter, locotenent de Securitate la regionala Bacău. Fiu de zaraf, originar din Dorohoi, 
bătăuş. Doina Jela, Lexiconul negru. Unelte ale represiunii comuniste, Editura Humanitas, 
Bucureşti, 2001, p. 310. 

Localităţi în judeţul Bacău cu o puternică comunitate romano-catolică. 

Gheorghe Pătraşcu, născut la 30 septembrie 1913. Licenţiat în Filozofie şi Teologie, preot 
franciscan, paroh în localitatea Luizi-Călugăra, Bacău. A fost arestat la 13 martie 1949 şi 
condamnat la 11 ani de temniţă grea, pedeapsă redusă ulterior la 9 ani. A executat-o în 
închisorile Sighetu Marmaţiei, Râmnicu Sărat, Galaţi, Poarta Albă, Valea Neagră, Constanţa. 
A fost eliberat la 11 martie 1958 cu domiciliu obligatoriu pentru 24 de luni la Lăteşti, în 
Bărăgan. Cicerone Ioniţoiu, Victimele terorii comuniste. Dicţionar. P-Q, Editura Maşina de 
Scris, Bucureşti, 2006, р. 112; fişele matricole penale din AANP. 

Gavrilescu$, tot în lanţuri... Ре el, mai târziu, l-o dus la Piteşti şi cum o ajuns, cum l-o 
terminat. Am mai stat acolo cu unu”, Jean Arnăutu” parcă-i spunea, din Ungureni, 
Botoşani. Fost ofiţer în armata naţională, instruit în Germania, tot în lanţuri pus şi el ca 
şi mini... Şi l-o omorât... Aşa. A mai fost Ion Pintilie. Şi pe el, când l-o dus la Piteşti, 
l-o omorât... Nu ştiu, că toţi care-au plecat or fost buni plecaţi... 

Şi cum spun, io aşa am rămas, din cauză că nu erau clare actele... Şi când m-au băgat 
la aşa-zisa Neagra, cum eram în lanţuri, nu m-o putut dezbrăca de pantaloni, dar m-o 
dezbrăcat la cămaşă şi bonetă... Şi erau obloane de fier la celule, apă pe jos, şi tineta 
pentru nevoi fără capac, ca să nu cumva să pot să stau... Şi tot turna apă pe jos... Şi mi-o 
deschis şi geamurile, şi auzeam „Domn, Domn să-năltăm”, că puşcăria e în centru... 
Şi... nu mi-o dat mâncare decât, parcă, o singură dată, o jumate de chirpic... M-o ţinut 
aşa două zile, да’ n-am murit... şi după două zile m-o scos... 

Eh, şi după aia, de aici m-a dus la Jilava, da' tot în lanţuri... 

Descrieţi puţin şi condiţiile în care ați fost ţinut la Jilava... 

Păi... m-o băgat într-o cameră lungă... Erau vreo 240 de persoane... priciuri pe două 
rânduri. Eu n-am mai avut loc şi-am dormit jos, pe ciment, da’ nici acolo n-am avut loc, 
numa” la uşă! Şi eram 240... om lângă om, că n-aveai loc nici pe spate... Trebuia să stai 
pe muchie... Era, aşa-zis, un geam în fund, da’ era acoperit cu scândură, şi de acolo 
începea numărătoarea până la uşă... Şi la uşă erau tinetele cu murdărie... Şi eu am ajuns 
tocma” lângă tinete... şi erau şi oameni bătrâni, şi făceau pe alături, curgea pe mini... 

L-am întâlnit aici pe fratele lui Oprişan, Ion Oprişan”. Şi avea, săracu”, o flaneluţă... 
şi mi-a dat-o de mi-am pus-o sub coastă, că n-aveam nimic, eram aşa cum m-o luat atunci 


6. Eugen Gavrilescu a decedat în închisoarea de la Piteşti. Alin Mureşan, Piteşti. Cronica unei 
sinucideri asistate, Editura Polirom, laşi, 2007, pp. 86, 223. 

7. Arnăutu G. Ion (Jenică), născut la 20 septembrie 1923 în Ungureni-Mândreşti, Botoşani. 
Agricultor, fost membru al mişcării de rezistenţă din Munţii Bucovinei, conduse de Grigore 
Sandu şi Dumitru Crăciun. A fost arestat în 16 decembrie 1949 şi condamnat la 25 de ani de 
muncă silnică. A executat pedeapsa în închisorile Suceava, Iaşi, Jilava, Aiud, Gherla, Râmnicu 
Sărat. A decedat pe 2 noiembrie 1959 la Râmnicu Sărat după o grevă a foamei. Cicerone 
Ioniţoiu, Victimele terorii comuniste. Dicţionar. A-B, Editura Maşina de Scris, Bucureşti, 
2000, р. 82 ; fişa matricolă penală din Arhiva Admnistraţiei Naţionale a Penitenciarelor Jilava 
(în continuare ААМР). 

8. Constantin Oprişan (1921-1959). Poet. S-a născut în comuna Onceşti, Tecuci. A urmat cursurile 
Facultăţii de Litere şi Filozofie din Cluj. După rebeliunea legionară a trecut prin lagărul de la 
Buchenwald. În 1945 este numit şef al Frăţiilor de Cruce pe ţară. În anul 1948 este arestat şi 
condamnat la 25 de ani de muncă silnică. La Piteşti a fost una dintre victimele preferate ale lui 
Ţurcanu. A fost transferat la Gherla în august 1951. S-a îmbolnăvit de ТВС în urma torturilor 
şi la mijlocul anului 1954 a fost transferat la Târgu Ocna. A fost inclus în al doilea proces al 
deţinuţilor implicaţi în reeducarea de la Piteşti (procesul Vică Negulescu). A murit în Jilava 
prin iulie 1958. Alin Mureşan, op. cit., pp. 161-163; N. Hristu, O. Daniel, A. Mircea, 
Intelectualii şi Mişcarea Legionară, Editura Fundaţiei Culturale „Buna Vestire”, Bucureşti, 
2000, p. 213. 

9. Ioan Oprişan, născut la 6 aprilie 1911 în comuna Oncești, Bacău. Avocat. A fost arestat la 16 
septembrie 1948 şi condamnat la 4 ani de închisoare. A executat pedeapsa în închisorile Jilava, 
Poarta Albă, Aiud, Spital Văcăreşti. A fost eliberat la 2 aprilie 1953. Informaţii din fişa 
matricolă penală din AANP. 

de pe stradă, şi eram şi în lanţuri... L-am mai întâlnit acolo pe profesorul Nicola, cu care 
am stat la Interne... El mi-o făcut rost de-o rogojină... Şi am stat acolo la uşă... Şi când 
plecau din deţinuţi, că aici la Jilava era pentru trecere, chiar dacă pleca de sus... se lua 
tot la rând, la rând, până ce-am ajuns şi eu la geam, şi după aia, dacă s-a făcut loc, am 
ajuns şi eu pe oleacă de scândură... şi am stat... nu mai ştiu... două, 3 luni, că dup-aia, 
tot în lanţuri, am ajuns la Piteşti. 

În ce cameră aţi fost închis la Piteşti ? 

La Piteşti... nu ştiu unde am stat, că eram purtat tot cu ochelari negri. Ne-o lăsat 
într-o cameră vreo câteva zile, nici număr, nimica... Treaba era aşa... suspectă. Şi după 
vreo 3 zile, aproximativ 4... – eu ştiu? ! – m-o dus şi mi-o tăiat lanţurile şi m-o dus la 
etajul unu. La etajul unu m-o băgat 1а celula 10... spun aproximativ... 

Ce îmi puteţi spune despre fenomenul „reeducării ” ? 

Păi, vă spun... Ceea ce-i sigur e că acolo m-o băgat cu Oprişan şi cu Dan Dumitrescu!. 
Îi cunoşteam pe amândoi... Dumitrescu era student din Iaşi, Oprişan era din Bacău... 
Amândoi au murit dup-aia în Jilava... Şi domnule, când m-am văzut cu еі... eram... 
domnule, eu să fi cerut asta şi nu o realizau... Dar treaba era alta : ei erau trecuţi deja 
prin bătăi şi m-o pus cu ei ca să fiu tras de limbă... Ра” eu nu ştiam că să nu vorbesc cu 
studenţii... Auzisem pe la Jilava, dar... Am insistat: „Măi, am auzit c-o fost bătăi şi 
chestii...”. „Nu ştiu, măi, nimic! Nu ştim, spune-ne tu, ce ştii?” Domnule, tot am 
insistat, am insistat... Dan Dumitrescu, domnule, a avut câteva momente... de dumnezeire 
în el... Şi mi-a zis: „Băi, Petrică, aici nu-i Suceava! ”. Eu n-am înţeles nimica... Că eu 
dacă nu trecusem prin reeducare... Eu făcusem puşcărie sub Antonescu, dar atunci aveai 
voie la o carte, aveai voie la pachet... La început, că după aia a fost greu... Da' acuma 
de unde? ! Şi n-am înţeles atunci de ce Oprişan tot mereu spunea: „Nu ştiu nimic ! Nu 
ştiu nimic ! ”. Şi eu tot am insistat, şi dacă am văzut că nu scot nimic... am zis: „Bă, ce 
dracu’ s-a întâmplat cu voi? Ce dracu’? Nu mai sunt eu? Nu mai sunteţi voi? !”. Şi 
după aia am renunţat la chestia asta şi am depănat lucruri banale... 

Da' n-am stat mult acolo, aproape 3 săptămâni... că părinţii mi-au făcut cerere de 
rejudecare şi m-au dus la Iaşi. Acum m-au judecat de unv’ singur, şi de ипи’ singur e 
altceva... fără martori... am spus ce-am vrut eu... n-a avut cine să spună nimic... şi 
mi-au schimbat sentinţa... 


Vă mai aduceţi aminte de către cine aţi fost judecat ? 

Era tribunal de ăsta, cu asesori... Nici eu nu ştiu... Nu, nu, nu-i cunosc. Nu mai 
cunosc... Erau asesori, dar erau cumsecade, domnule. De ce? Fiindcă eu fugeam de 
armament, de astea... Am lucrat şi cu de astea, trimiteam veşti dincolo. Şi mă întrebau : 
„Domnule, ai fost? Ai făcut ?”. „Am făcut zeci de şedinţe, domnule.” „Ai dat?” „Am 
dat bani, domnule.” Ca, la un moment dat, după ce s-a terminat tot interogatoriu” şi 


10. Dan Dumitrescu, născut la 19 octombrie 1922 la Iaşi. Student la medicină. A fost arestat în 
mai 1948 şi condamnat la 15 ani de închisoare. A trecut prin Suceava de unde a fost transferat 
la Piteşti. Era nepotul comandantului legionar Butnaru din laşi, motiv pentru care s-a făcut 
exces de zel în torturarea sa. А fost cercetat în 1953 în procesul Ţurcanu şi a fost condamnat 
la moarte. Pedeapsa i-a fost comutată ulterior în muncă silnică pe viaţă. A fost folosit ca 
martor în cel de-al doilea proces al deţinuţilor care au trecut prin Piteşti. A murit în Jilava. 
Alin Mureşan, op. cit., pp. 128-129. 

toate răspunsurile mele, preşedintele îi spune procurorului: „Tovarăşu' procuror, mai 
aveţi vreo întrebare ?”. Procuroru' nu era atent, se uita prin hârtii: „Da, să spună 
inculpatul dacă o participat la şedinţe legionare”. Şi eu am spus: „Domnule preşedinte, 
da’ eu v-am spus că am făcut zeci şi zeci de şedinţe ! ”. Da’ preşedintele o spus: „Dacă 
o spus că o făcut zeci şi zeci...”. Şi mi-a dat pedeapsă mică. Şi cu asta am terminat şi cu 
Iaşul, şi cu procesul... 

Şi unde aţi fost trimis după primirea sentinţei ? 

De aici am fost trimis la Canal, la Poarta Albă, sigur că da. La început nu ştiau cine 
sunt... Erau mii şi mii, aşa... Şi vin ăştia, organizatorii, cutare, şi m-o întrebat: „Ce 
pedeapsă аі? ”. „Nu ştiu се pedeapsă...”, i-am spus. „Ce meserie ai avut? ” „Cizmar am 
fost.” Că îi spuneai се voiai: „Cizmar ! ” Eu, de fapt, ştiam oleacă de cizmărie. „Du-l la 
cizmărie ! ” Şi m-o ţinut câteva zile la cizmărie, şi-mi dădea şi-un sfert de pâine, că atât 
îţi dădea, şi o bucată de mămăligă... şi făceai şi de noapte. Şi după aia, deh, prietenii... 


Ați avut de-a face cu turnători ? 

Sigur сӣ da. Dacă eram căutat, domnule ? ! Erau căutaţi mulţi, cu munţii, cu ce... 
Eram căutat şi la Piteşti, mereu m-o căutat... Sigur că da, eram însemnat, da, însemnat 
de ei... Şi m-o luat şi m-o băgat la... săpături. Eu eram venit slab, tocma' de Іа izolare... 
şi m-o băgat la cazma, la încărcat pământ... că doar eram la Canal şi aici era munca cea 
mai grea. Era şi la descărcări, да’ acolo era mai uşoară şi mai era şi la meserie... Şi 
trebuia să fac 7 metri... Nu-i făceam, domnule. Şi aici l-am avut normator pe un student 
care trecuse prin Piteşti... Şi de aicea am ajuns la altă brigadă. Şi nici aici n-o fost bine 
pentru ei... n-o fost bine, că după aia mă căutase ăla, Stănciungel!!, саге o băgat la 
cuptor oameni... 


Spuneţi-mi câteva cuvinte despre acest Stănciugel ! 

Stănciugel era un ţigan, brigadier, care o băgat un comandor la cuptorul de cărămizi 
şi l-o ars acolo... Ăsta era satrapu’. Mai erau şi alţii, şi de-ai noştri, da’ n-au fost acolo, 
aşa... 

O mai fost o brigadă unde m-o băgat... brigada Н. Ce era brigada H? Adunase toţi 
preoţii din colonie fiindcă erau elementul de rezistenţă, dacă se poate spune aşa, şi i-a 
adunat ca să-i ucidă. Şi au băgat şi câţiva din ăştia... aşa-zişi indezirabili. Şi-am ajuns şi 
eu la brigada Н, tot la încărcări, sigur că da. Aici ziua ne duceau la încărcări, noaptea 
ne duceau la corvoadă sau 1а... vitanjare (sic! ). Ce era vitanjarea ? Closetele erau nişte 
gropi adânci, mari, şi te băgai în chielea goală acolo, în... şi scoteai cu găleata murdăria 
şi o încărcai în butoaie. Nu ştiu cât am mai stat, da’ şi aici m-or chinuit mult... Eii, şi 
când ieşeam în colonie, eram necăjit, да’ mai râdeam, aşa, în sinea mea, că oamenii îmi 
spuneau „părinte”, că ei ştiau că aia-i brigada de preoţi... Noi eram înconjurați de sârmă 
şi cu pază... Şi cu toate că era pază pe afară, ceilalţi mai erau liberi prin cadrul coloniei, 
aşa... Şi aicea, la brigada H, cum am spus, era norma de 7 metri, da' nu puteai să o faci. 


П. Marin Stănciugel, supranumit Hercules, brigadier la Canal. I se atribuie o crimă sinistră : a 
aruncat în cuptorul de cărămidă un deţinut. Identitatea acestui deţinut nu e certă, ar fi putut fi 
Dragoş Rambela, frontierist din Bucureşti, fiu de general. Comisia Prezidenţială pentru Analiza 
Dictaturii Comuniste din România (în continuare CPADCR), Raport final, Editura Humanitas, 
Bucureşti, 2007, p. 492. 


20 EXPERIENȚE CARCERALE ÎN ROMÂNIA COMUNISTĂ 


Nu ne dădea de mâncare, ne băga uzi în baracă, geamurile văruite... noaptea te scotea 
la corvezi. Aia care ne conduceau, de erau şefii, brigadierii, toţi erau hoţi, deţinuţi de 
drept comun, cei mai criminali. Numai normatori mai erau şi de ai noştri, studenţi, că 
acolo trebuia să mai ştii oleacă de carte. Şi ţiganii ăştia erau brigadieri, aveau camere 
separate, tot... Şi (іп minte, o dată, că la o corvoadă era un cetăţean evreu, Eschinazi!? 
îl chema, mare finanţist din Craiova. „Văleu! Văleu! Mor! Mor!” Strigăm şi noi: 
„Ăsta moare ! Moare! ”. Hoţii: „Dă-l încolo de jidan ! ”. Noi l-am văzut "'negrit la faţă 
şi l-am luat în roabă... şi l-am dus la infirmerie. Era mare colonia... şi până l-am dus la 
infirmerie am cărat eu din greu, că am mers pe pământ, nu pe stradă... L-am lăsat acolo 
şi am plecat. După vreo câteva zile m-o dus şi pe mine Іа infirmerie. Şi acolo Eschinazi : 
„Domnul Baciu, domnul Baciu ! ”. „Mă, ce-i cu tine ? ” Mai era cu un văr de-al lui acolo, 
tot Eschinazi îl chema, tot jidan era... Ăsta era pentru bani şi pentru aur... Cică: „Uite, 
al doilea legionar care mi-a salvat viaţa”. Zic: „Cum ţi-am salvat viaţa, domnule? ! ”. 
„Păi, am avut о încurcătură de maţe şi atunci m-o dus la spital, la Constanţa.” L-o dus 
şi i-o făcut operaţie. 

Cât de mare apreciaţi că era colonia de la Poarta Albă ? 

Eheee ! Erau 10.000 de oameni, aproximativ... Era таге! Era cel mai mare lagăr de 
pe Canal... Poarta Albă. Eii, şi după aia, nu ştiu pe ce criterii, da’ m-o scos de la brigada 
H şi m-o dus la Peninsula... 

Povestiţi, vă rog, câte ceva şi despre detenţia de la Peninsula... 

La Peninsula era bătaie ! Era brigada 13-14 condusă de Bogdanovici!? (sic !). Banditul 
ăla era tot student. Şi acolo era un trai şi-o fericire (sic !)... Acolo se cânta, se juca, că 
oamenii pe drum n-aveau idee се se-ntâmplă... Ziceau: „Auzi ce frumos e aicea! ”. Şi 
cântau cu aparate, ca să nu se audă cum urlau ăştia! Şi ce făceau: te lua noaptea 
coloneii, te bătea, te omora... Aşa l-au omorât şi pe doctorul Simionescu... după ce l-o 
chinuit în toate felurile... că îl puneau în patru labe, îl călăreau, îl băgau pe sub pat şi 
aşa mai departe... 

Eii, şi eu în situaţia asta eram căutat... Ştiam că eram căutat. Da’ la Poarta Albă m-o 
scăpat, că după ce am plecat de acolo mi-au zis alţi colegi: „Băi, ce te-a mai căutat 
Stănciugel ! ”. M-o căutat Stănciugel, tiganul ăla, да” am scăpat. Aici eu eram proaspăt, 
da” ştiam că mă caută iar! Şi am avut noroc de doctorul Sari (Ahile - n.n.) care făcea 
serviciu’ de medic. Şi-o venit într-o noapte cu miliţianul, cu alţi băieţi care erau de 
acuma în Peninsula : „Vezi, băi, că te caută! ”. Şi m-o trimis la Poarta Albă, înapoi, „cu 
apendicită”. La Poarta Albă era oleacă de spital şi m-o trimis acolo. Şi acolo, în spital, 
era şef doctorul Mihăilescu’, colonel, fostul şef al spitalului Militar de la Bucureşti. Tot 


12. Marcel Eschinazi (Eskenasy), născut la 1 decembrie 1907 la Craiova, avocat. Condamnat în 1949 
la 4 ani pentru cumul de infracţiuni (deţinere de materiale subversive şi înşelăciune). A trecut prin 
Penitenciarele Valea Neagră şi Poarta Albă. Informaţii din fişa matricolă penală din AANP. 

13. Ion Bogdănescu, şeful brigăzii nr. 13 de la Canal, brigadă în care s-a aplicat reeducarea. 
Alexandru Bogdanovici, şeful reeducării de la Suceava, murisc în aprilie 1950 la Piteşti. Alin 
Mureşan, op. cit., р. 110. 

14. Traian Mihăilescu, născut în Bucureşti la 23 ianuarie 1900. Medic. A fost arestat la 
10 octombrie 1949 şi condamnat la 7 апі de închisoare corecțională pentru agitaţie publică. A 
executat pedeapsa în închisorile Aiud, Valea Neagră, Midia, Poartă Albă, Jilava. A fost 
eliberat la 8 octombrie 1955. Informaţii din fişa matricolă penală din ААМР. 

acolo mai era un doctor, un profesor universitar, îl cunoşteam de la Iaşi, da’ nu-i mai ştiu 
numele... Şi m-o hăcuit acolo, mi-o scos apendicul... Era şi un general, Dumitrescu, el 
m-o îngrijit. După aia o căzut el la cuţit şi l-am îngrijit eu. Şi am stat un timp aici, nu 
mai rețin cât, după care m-o trimis din nou la Peninsula. Însă când m-am dus la 
Peninsula se liniştiseră lucrurile. Se desfiinţase brigada 13-14 şi pe studenţi, pe о parte 
din ei, i-o dus în anchetă, că începuse procesul cu Țurcanu... Aşa. Şi eu am scăpat şi de 
aici că m-o dus la Capul Midia. Capul Midia e cel mai îndepărtat punct între ghiol şi 
mare, punctul terminus al Canalului... Domnule, aici o fost mormântul burgheziei ! Aici 
o fost duşi toţi chiaburii şi toţi bătrânii, că era administrativ. 

Vă mai amintiţi cine conducea atunci colonia de la Capul Midia ? 

Şeful coloniei, comandantul, era Borcea!5, un criminal. Ăsta fusese agent. Adică i-o 
turnat pe comunişti şi acuma el făcea excese ca să îşi acopere trecutul... Da’ n-o durat 
mult timp şi o venit şi l-o arestat şi pe el. El chinuia oamenii cel mai tare... Erau bătrâni 
pe care-i luaseră vara şi aşa îi apucaseră iarna. Domnule, mergeau la lucru... şi nu mai 
aveau papuci! Mergeau la lucru înfăşuraţi cu opinci făcute din sac de ciment! Noi ăştia, 
legionarii, eram mai tineri şi eram şi uniţi, că ne mai dădea 60 de lei pe lună şi luai cu 
еі o pâine şi-un kil de marmeladă, atâta cât puteai să iei. Aşa. Dar еі... Şi eram uniţi, 
că dacă îmi venea oleacă de pachet împărţeam cu toţii. 

Şi o instaurat Borcea ăsta un regim foarte sever. De exemplu, dacă nu-ţi făceai norma, 
nu-ţi dădea decât felul întâi şi pâine nu se dădea. Şi Іа felul întâi le dădea o lingură de 
ciorbă când veneau de pe şantier şi... nu-i lăsa nici să doarmă ! Îi băga aşa uzi şi îngheţaţi 
într-o cameră, 40, 50... şi dimineaţa când îi scotea iar la lucru erau dezbrăcaţi, cu cârpe... 
degetele de la mâini nu mai funcționau. Nu mai erau vitamine, erau ca scândura... Şi se 
duceau, le tăiau degetele... Îi înveleau la infirmerie cu un sac de ciment, că aşa ştiau ei... 

Şi dimineaţa stătea Borcea în poartă şi zicea: „Tu vei muri! Şi tu vei muri!”. Şi 
când am venit din tură, apăi tot în poartă stătea: „Câţi ai adus, mă ?”. „4! ” Că-i aducea 
ре morţi... „Numa” atâta ? ! ” Eii, şi băga acolo 4, 8, 10, 12, făcea o grămadă de morţi 
şi după aia îi căra la cimitir. Şi asta o durat... Da’ nu ştiu cât... Şi Borcea a fost 
descoperit с-а fost agent, că o dat informaţii Siguranţei împotriva comuniştilor. Şi l-o 
arestat şi l-o dus la Jilava... 

Aici eu am lucrat la atelier, că erau câţiva băieţi tineri, FDC-işti din Bacău, care mă 
cunoşteau, şi când s-a făcut repartiţia la munci m-a întrebat: „Ce meserie ai?”. 
„Tâmplar. Ai mai lucrat?” „Da, am lucrat, sigur că da.” Şi băieţii ăia, care erau cu 
liceul industrial, ştiau meserie, şi uite aşa m-au ajutat, că mergeam la şantier... Şantierul 
era... păzit de cordon. Cum să spun eu? În cadrul şantierului era liber şi putea să mă 
ajute altul. Şi eu am nimerit la un circular şi nu era greu. Şi am stat acolo, la circularul 
ăla, o vreme. Între timp o murit Stalin şi s-o desfiinţat şi munca acolo... fiindcă ăştia au 
angajat sume mari la Canal şi nu mai aveau cu ce să le plătească. Ba aduceau şi 
excavatoare Skoda... adică deasupra aveau eticheta Moscova, dar când căutai sub, erau 
Skoda! Excavatoare furate din Cehoslovacia şi ni le-au dat nouă. Dar alea nu dădeau 
randament, са erau uzate, erau vechi, şi, în general, munca se făcea cu lopata. De 


15. Liviu Borcea, fost locotenent-major de Securitate, comandant la Capul Midia (iulie 1951 – 
august 1953). A fost arestat la 1 decembrie 1954 şi condamnat în 1955 la 25 de ani de muncă 
silnică pentru numeroasele decese petrecute în lagărul condus de el. A fost grațiat în toamna 
anului 1957 şi reintegrat în sistem ca ofiţer de serviciu la Penitenciarul de minori Cluj. 

exemplu, aici, la Capul Midia, unde am fost eu pe şantier şi lucram la circular, pentru 
ca să facă cofrag, se turnau parapeţi mari de zece tone, ca să facă o izolare în raza 
portului. Şi făceau două rânduri de bolovani din ăia mari şi înăuntru se cărau săpăturile 
са să izoleze... Şi o venit după aia terminarea Canalului... 15 


Vă mai amintiţi care a fost reacţia deținuților când a murit Stalin ? 

Domnule, părerile erau împărţite. Sigur că, absolut, poporul a trăit momente de 
descătuşare, însă părerile... Oamenii саге erau mai instruiți, care aveau oleacă de 
experienţă o fost mai puţin entuziaşti... Că am avut şi prizonieri din Rusia, cum a fost 
Puiu Atanasiu”... Trăieşte, cred, nu ştiu să fi murit, da’ are vreo 90 şi ceva de ani, 
comandant legionar la Focşani... Ei, mulţi erau entuziasmați, gata, cică dictatura е са un 
şnur cu mărgele, s-o rupt, gata, se destramă tot. Da’ unii: „Băi, nu-i chiar aşa...”. Şi au 
avut dreptate cei care o fost mai puţin entuziaşti... 

Se zvonea că vin americanii ? 

Da, da! Că de acuma, dacă o murit Stalin... gata. Da’ regimul l-o pus pe Hruşciov. 
El o pus pe picioare comunismul, dacă se poate spune asta... Ei, şi după moartea lui 
Stalin nu s-a mai lucrat. De la Capul Midia m-o adus la Borzeşti-Oneşti. Aici făceam tot 
un canal, aduceam Trotuşul la aşa-zisa casa sitelor, unde să pornească motoarele... Şi am 
săpat eu acolo... nu ştiu cât timp, că după aia m-a depistat Securitatea că-s băcăuan şi ca 
să nu evadez m-au băgat la izolare, iarăşi la celule, că toate puşcăriile aveau şi peni- 
tenciar... Şi m-au băgat la celule, şi-am mai stat şi la celule un timp... 


Cum arătau celulele de la izolare de acolo ? 

Păi, erau tot camere, da’ micuţe. Însă nu erau cu apă. Dădeau şi de mâncare, da’ era 
mai mult izolare. Era de izolare şi de pedeapsă, însă nu mai ţin minte dacă mie îmi dădea 
aici toată raţia sau nu... Am stat aici cu un preot care nu era sănătos la minte... Ce era 
cu preotul acesta ? Nu vorbea la anchetă, şi într-o noapte l-o scos, l-o dus într-o pădure, 
l-o legat de un copac, singur, legat la ochi, şi-o tras asupra lui că-l împuşcă... Da’ nu l-or 
împuşcat. Şi de aici omv’ s-o cam... Şi l-o băgat în celulă cu mine. Avea şi momente de 
luciditate, да’ avea momente când... Ştii? Nu era violent, dar nu te mai înţelegeai cu 
el... Mă lua că ce-i cu mine ? Şi bătea în uşă să-l ducă, nu ştiu unde, la Securitate... În 
sfârşit... era nebun, săracu'. Da’ nu am stat mult cu el. Eii, şi de aici m-o dus din nou 
la Bacău... aproximativ în '54. M-o dus la Bacău şi iar am început ancheta... 


Cât a durat ancheta de această dată ? 


Am stat aproape 2 ani la anchetă, iarăşi. ЇЇ aduseseră pe profesorul Ѕіоіап!... Aici 
m-o chinuit mult şi cu activitatea profesorului Stoian... Insistau: „Misiunea cu care 
profesorul Stoian a venit în ţară de la Horia Sima ! ”. „Nu ştiu ! ” Şi-am stat la întrebarea 


16. Prin HCM nr. 2404 din 17 iulie 1953 se decreta închiderea şantierelor Canalului. Andrei 
Muraru (coord.), Dicţionarul Penitenciarelor din România comunistă (1945-1967), Editura 
Polirom, Iaşi, 2008, р. 210. 

17. Puiu Atanasiu (1915-2007). Licenţiat în drept, prefect în oraşul Focşani (6 septembrie 1940 - 
21 ianuarie 1941). În 1942 a căzut prizonier la Cotul Donului. A trecut prin diferite lagăre din 
URSS (Oranki, Mihailovo, Karganada). A fost repatriat în decembrie 1950. A fost arestat în 
februarie 1958 şi condamnat la moarte, pedeapsă schimbată în muncă silnică pe viaţă. A fost 
eliberat în 1964. Radu Mărculescu, „Puiu Atanasiu”, Puncte Cardinale, nr. 6, iunie 2007, p. 6. 

18. Vasile Stoian. Profesor, fost prefect al judeţului Bacău în perioada 6 septembrie 1940 - 
14 ianuarie 1941. A plecat în Germania, dar după o perioadă s-a întors în ţară. A fost arestat la 

asta vreo 11 nopţi. Domnule, 11 nopţi m-o ţinut! Sigur că anchetatorii ăştia îşi făceau 
carieră... „Cerem să părăsiţi această poziţie de rezistenţă în faţa organelor de stat! 
Misiunea cu care Stoian a venit în ţară de la Horia Sima! ” „Nu ştiu...” Şi după 11 nopţi 
mi-o citit că o scris profesorul Stoian : „Când eram la Viena am primit o scrisoare de Іа 
Horia Sima care spunea: «Am auzit că în ţară comuniştii cu legionarii au făcut un fel de 
înţelegere. Du-te şi spune-le să acţioneze, nu să colaboreze ! ».”. Pentru asta l-au sacrificat 
pe profesorul Stoian, care era plecat acolo şi care o venit în ţară şi-o stat de vorbă cu 
Pătraşcu!” şi i-o spus: „Uite care e poziţia şefului... пісі un fel de înţelegere cu 
nimeni ! ”. Şi Pătraşcu îi explica: „Domnule... n-am făcut nici una, e un armistițiu. Eu 
am spus că mă opresc din activitate, iar ei să-mi elibereze toţi deţinuţii condamnaţi de 
Antonescu, că erau sute de mii...”. 

Tot ne acuză ţărăniştii cu pactul, da’ nu-i пісі un pact de neagresiune, e un armistițiu, 
şi s-a făcut de la poziţie la poziţie, de la tabără la tabără. Ei au spus că ne eliberează toţi 
deţinuţii şi nu ne mai urmăresc, da’ n-au eliberat deţinuţii şi-au început să ne urmărească... 
Şi noi ne-am organizat. Da’ era un fel de repaus, de armistițiu... n-a fost nici o 
colaborare. Că mulţi ţărănişti ne acuză că am colaborat, şi că ei erau în puşcărie din '47. 
E adevărat, Maniu în '47 o fost arestat, dar noi eram arestaţi din '41 ! Şi tehnicienii lu’ 
Antonescu au fost arestaţi şi s-au eliberat... 

Şi profesorul a comunicat acest ordin la 3 oameni: lu' Nicolae Pătraşcu, lu' Vică 
Negulescu” şi mie. Da’ mie mi-o comunicat nu că eram şef, da” el ştia că-i în faţă şi 
oricând poate o să dispară... Şi depozitam eu o serie de elemente ca să le duc mai 
departe. Şi asta o fost cu venirea profesorului Stoian şi cu ordinul lui Horia Sima. Cam 
asta a fost de aici, de la Bacău, din anchetă. Am stat aproape 2 ani... Profesorul stătea 
mai mult, şi pentru activitate... Aici era şi Dan Dumitrescu... V-am mai spus de el la 
Piteşti. Pe el îl cunoşteam de la Alba Iulia... da? am sărit peste chestia asta... 

Detaliaţi puţin... 

La Alba Iulia eram militar, nu făceam nimic pe front... şi m-o băgat la Spitalul 
Militar Alba Iulia, în refacere. Şi Facultatea de Medicină din Iaşi era refugiată la Alba 
Iulia. Şi am desfăşurat şi acolo activitate. Ce făceam eu? Luam ştampila de la unitate şi 
le făceam bilete de voie de serviciu la studenţi. Şi aşa am cunoscut o serie de băieţi, 


15 mai 1948 şi condamnat la 15 ani de închisoare pentru organizarea Armatei Naţionale de la 
Viena şi la 25 ani de muncă silnică pentru activitate legionară. A executat pedeapsa în 
închisorile Bacău, Iaşi, Văcăreşti, Ocnele Mari, Capul Midia, Aiud, Galaţi, Uranus, Jilava. 
Ultima oară a fost văzut în august 1964 în Zarca-Aiud. Petru C. Baciu, op. cit., р. 117. 

19. Nicolae Pătraşcu (1907-1968). Profesor de istorie, română şi franceză. Şef legionar al judeţului 
Sibiu din anul 1935. Colaborator apropiat al lui Horia Sima între anii 1938 şi 1944, secretar 
general al Mişcării Legionare în 1940. În perioadele 1939-1940 şi 1941-1944 s-a aflat în 
Germania. În 1944 s-a întors în ţară, dar a fost arestat. A trecut prin toate închisorile până la 
eliberarea sa în 1964. A murit în condiţii suspecte în 1968. N. Hristu, O. Daniel, A. Mircea, 
op. cit., p. 226. 

20. Valeriu „ Vică” Negulescu (1905-1959). Avocat. Arestat la 14 mai 1948 şi condamnat la muncă 
silnică pe viaţă pentru „înaltă trădare”. A executat pedeapsa în închisorile Aiud şi Jilava. Este 
judecat a doua oară în 1957 şi este condamnat la moarte, dar i se comută pedeapsa în muncă 
silnică pe viaţă. Moare la 19 mai 1959 la Jilava. Informaţii din fişa matricolă penală din 
AANP. 

printre care şi pe Dan C. Dumitrescu. El era îmbrăcat militar, dar cu ordin de la servici ! 
Aşa. Şi într-o noapte, când eram de serviciu pe spital, în înţelegere cu studenţii, am dat 
drumul la prizonierii nemți. Erau câţiva prizonieri nemți, vreo 6, care nu erau bolnavi 
grav şi puteau să meargă pe picioare. O aranjat studenţii şi eu am fost numa” executantul... 
În timpul serviciului meu am aranjat cu sentinelele, le-am trimis încolo, încoace, ca să 
poată ăştia pleca... Puteam să le dau drumul şi când nu eram de servici, da’ le-am dat 
drumul în timpul serviciului meu ca să-mi pot asuma răspunderea dacă era ceva, să nu 
bag pe altul. Da' nu s-o întâmplat nimica... 

Şi aici am avut mult de treabă în anchetă cu Dan Dumitrescu, fiindcă în timpul 
războiului la Alba Iulia veniseră şi câţiva de dincolo, şi era un post de misiune. M-am 
întâlnit cu Mândreanu?! care venise din Germania, cu alţii, dar eu nu mă ocupam cu asta, 
că dacă eram acolo angajat, mă ocupam cu bilete, cu altceva... Asta era de acuma în '45, 
prin februarie, când ăştia făcea demonstraţii cu „Jos Rădescu ! ”. La 6 martie s-o instaurat 
comunismul, da’ până atunci se striga „Jos Rădescu!”. Eii, şi la Alba Tulia, Dan 
Dumitrescu n-o avut ce să facă şi la o întrunire din asta, de mase, cum le spuneau ei, 
aruncă 3... grenade false, şi-o împrăștiat adunarea. Şi, domnule, l-o prins ! Că l-o prins, 
nu-i nimica, dar l-o prins cu biletele de voie şi era semnătura comandantului spitalului. 
Domnule, au venit ruşii să-l împuşte prin spital pe colonel, pe şeful spitalului! Eu am 
fugit atunci la Sibiu, că acolo era organul de mobilizare al unităţii mele, şi în momentul 
când am fugit o scăpat colonelul, că s-o lămurit că o fost furată ştampila. Eu aveam acolo 
câţiva ofiţeri care mă cunoşteau şi ştiau ce-i cu mine şi m-o trimis urgent pe front... Alţii 
fugeau de front, eu în 24 de ore am plecat pe front! Şi-am stat până ce s-o terminat 
războiul... Şi am mai rămas până în septembrie, într-un cordon sanitar. Ce e ăla cordon 
sanitar? Dezarmau armata română, asta făceau! Depune acolo armele... 

Eii, şi după ce am venit din anchetă, am stat aproape 2 ani şi m-o dus iar la Iaşi, la 
proces, după care, aproximativ în '57, am plecat la Aiud... 


Cine era comandant la Aiud pe vremea aceea ? 

Era ăla, cum îi spune ? Ovreiu' ăla... Zi-i, băi! Koller?” ега! Aşa. Şi eram la izolare, 
că aşa era, la izolare. Şi, domnule, eram bătut, chinuit, flămând. Am cerut să vină 
doctorul, n-o venit, şi am intrat în greva foamei. Am făcut vreo 5 zile de greva foamei, 
nici apă... Atunci o venit doctorul şi mi-o dat oleacă de regim. În timpul acesta l-o 
împuşcat pe un băiat de-al nostru care era condamnat de Antonescu, da’ am uitat cum îl 
chema... O început ai noştri să urle, domnule, o aruncat jaluzelele... Şi bătea pe Morse. 
Ştii ? Şi după aia, domnule, m-o luat cu ochelari şi m-o dus iar la Interne... Asta era în 
'57 toamna... aproximativ, nu mai ştiu exact... 


21. Nicolae Mândreanu, născut la 23 noiembrie 1913 în Ocna Sibiului, Sibiu. Contabil. A fost 
arestat la 15 mai 1948 şi condamnat la 10 ani de închisoare pentru crimă de înaltă trădare. A 
executat pedeapsa în închisorile Deva, Codlea, Cluj, Jilava, Aiud. A fost eliberat la 20 iunie 1957 
şi trimis în domiciliu obligatoriu în comuna Răchitoasa. A fost rearestat la 12 septembrie 1958 
şi condamnat la 60 de luni. A executat pedeapsa în coloniile de muncă Culmea şi Periprava de 
unde a fost eliberat la 12 septembrie 1963. Informaţii din fişa matricolă penală din AANP. 

22. Ştefan Koller, născut la 2 august 1916 la Huedin, Cluj. Fost voluntar în războiul civil din Spania 
în 1936. Colonel de Securitate. A făcut parte din conducerea Direcţiei Lagăre şi Colonii de 
Muncă, fiind responsabil cu reeducarea. Între anii 1954 şi 1957 a fost comandant al închisorii 
Aiud, iar între anii 1958 şi 1967 al închisorii Văcăreşti. Doina Jela, op. cit., pp. 155-156. 

Dar de ce v-au dus din nou la Interne ? 

Nu ştiam de ce, cu cine, cu ce treabă... Domnule, când m-o dus acolo, vizavi de 
palat, unde erau Internele, nu mai cunoşteam nimica! Era cu totul altceva atunci. La 
subsol m-au băgat iarăşi, да’ era cu totul modificat. Şi noroc că m-o mai luat de la Aiud 
şi cu un băiat, student la farmacie, Comănici%... nu mai ştiu cum... Ion, parcă. Săracu' 
o murit, n-o mai trăit mult... Şi am comunicat cum am putut, prin perete, în Morse: 
„Băi, cine eşti ?”. „Comănici.” „Băi, eu sunt Baciu.” Da’ la Interne ne-o despărţit. Şi 
stau eu vreo săptămână... şi încep să bat iar în Morse... Şi а şi răspuns. „Băi, Ioane, ce-i 
cu tine? Те-о dus undeva?” „Nu, nimic! ” „Nici pe mine, băi.” Nimic, anchetă. Ştii? 
Şi după aproximativ vreo 10 zile, se deschide uşa... Când deschidea uşa trebuia să te 
întorci cu spatele la el şi cu faţa la perete... Mă întorc eu cu faţa la perete, un miliţian 
zice: „Întoarce faţa la mini ! Vino mai aproape ! ”. Erau 2, şi unv’ civil. Se uită la mine, 
se uită: „Ce fumezi ? ”. Nu fumam... Domnule, nu trece mult, iar bate, deschide uşa şi 
vine cu un costum frumos, civil, că eram îmbrăcat hoţeşte : „Îmbracă-te cu ăsta ! ”. Şi 
îmi dă un pachet de ţigări... Mă îmbrac frumos, îmi pune ochelari şi mă duce în duba cu 
carcere mici. Da’ mi se pare că nu mi-o pus cătuşe... Şi atunci l-o luat şi pe Ion... 

Plecăm cu maşina, şi tot cu ochelari mă bagă pe o uşă şi după aia, când să deschidă 
altă uşă, miliţianul îmi ia ochelarii... O sală mare... În dreapta era completul de judecată, 
cu banditul ăla de Petrescu” pe care-l cunoşteam din '41-'42, că el o fost şeful 
penitenciarului şi l-am cunoscut la Galaţi. 


El era preşedintele tribunalului ? 


El era preşedintele. Era un complet de 5 oameni şi-n stânga era o mulţime de-ai 
noştri. Îi judecau ca şefi ai reeducării”. Era Constantin Oprişan... l-am depistat imediat 
că era la margine şi îmbrăcat cu zeghe. Alăturea era Vică Negulescu, l-am cunoscut după 
cap... Cred că era şi părintele ăsta care o murit... Calciu Dumitreasa. Da, toţi erau 
judecaţi ca fiind capii... Erau vreo 16, 17, eu ştiu? ! ÎI judecase pe Țurcanu de acuma 
şi îl şi exeçutase”. Şi-mi zice Petrescu : „Uite acolo! ”. Mă uit acolo... Apoi: „Іа uită-te 
la mine ! Uită-te la mine ! Pe cine ai cunoscut acolo? Uite acolo! Uită-te la mine! Uite 
acolo ! Uite la mine! ”. Eu n-aveam când să mă uit nici într-o parte! A trebuit să mă uit 
la el, ştii? Ре hoţeşte... Şi pe Oprişan l-am reperat şi mi-am dat seama pentru ce... Eu 
Sstătusem în celulă cu el şi mi-am dat seama că voia să demonstreze că eu am stat cu 
Oprişan şi că m-o bătut. Că spunea că i-o bătut, i-o omorât, i-o făcut... Şi am avut, aşa, 


23. Probabil loan Comănici, născut la 11 februarie 1911 în comuna Oituz, Bacău. La 1 iunie 1948 
când a fost arestat, era student în anul I. A fost condamnat la 12 ani de muncă silinică. A 
executat pedeapsa în închisorile Gherla, Aiud, Jilava, Galaţi, Periprava. A fost eliberat la 
28 mai 1953. Informaţii din fişa matricolă penală din AANP. 

24. Alexandru Petrescu. Magistrat militar. A prezidat cele mai importante procese : procesul lui 
Iuliu Maniu, din noiembrie 1947, al „Marii Finanţe” din noiembrie 1948, al lui Eugen 
Ţurcanu din octombrie 1954, cele două loturi de „sabotori şi diversionişti de la Canal” din 
1952, procesele lui Ion Ioanid ş.a. A murit în noiembrie 1977 la Bucureşti. Doina Jela, op. 
cit., pp. 221-222. 

25. Al doilea proces al deţinuţilor de la Piteşti, din vara anului 1957. Detalii în Marcel Petrişor, 
Memorii I. Fortul 13. Convorbiri din detenţie, Editura Meridiane, Bucureşti, 1991, 
pp. 145-193. 

26. Eugen Ţurcanu a fost executat la Jilava pe 17 decembrie 1954. 

о inspirație de la Dumnezeu, că de acuma aveam şi oleacă de experienţă... Zic: „Ре 
Oprişan îl cunosc”. „Ce ştii de el?” „Am stat cu el la Piteşti.” „Şi?” „Păi, când m-am 
dus la Piteşti, l-am găsit bătut, vânăt, chinuit.” „Şi? ” „Mi-o spus că la Piteşti chinurile 
şi bătăile o întrecut crimele de la Buchenwald ! ” Şi am povestit cum am stat cu el şi că 
nu m-o bătut... „Altceva ?” „Nimic...” „Treci şi semnează!” Mă duc să semnez, eu 
băţos, m-am uitat şi am văzut că nu s-o scris de Buchenwald! Zic: „Domnule, am zis 
c-o întrecut crimele де la Buchenwald şi nu s-o scris”. Şi-o scris, domnule... „Semnează ! ” 

Apoi mi-o pus ochelarii şi m-o dus iar la Interne... Ziceam că iar mă ia de la capăt... 
Ча” nu, domnule, ce să mai... Nu ne-a mai făcut nimeni nimic, că n-avea nici o valoare... 
Însă avea valoare pentru sufletele noastre şi pentru istorie, nu? Şi m-o dus iar la Aiud. 

La Aiud, în '58 toamna, în noiembrie, am făcut zece ani. O venit iar să mă ia de la 
celulă la anchetă... Era un maior, s-o recomandat el, sigur, fals, şi dă-i, dă-i, 48-1... Şi 
nu ştiam, nu înţelegeam ce vrea, că venise cu alt scop... în final o să vedeţi. Şi discuţii... 
Era informat cu poezii, cu Gyr, ştia, domne, era bine pregătit, ştia... Purtam discuţii 
libere... 


Care era numele lui ? Cum s-a recomandat ? 

S-a recomandat într-un fel, dar în fals. Nu mai (іп minte... Eh, era înalt şi, v-am 
spus, atâta îmi amintesc, că era bine instruit... Nu mai erau nişte proşti. Aşa. Şi şedea 
tot în colţ şi tot avea nişte hârtii şi zicea că-s condamnat în contumacie la 25 de ani... 
Umbla să mă sperie. Domnule, era foarte abil, le sucea, le cârmea, le ştia... Domnule, 
tot dă-i, dă-i, de dimineaţa până la amiază ! Până ce-o sunat masa... Când o sunat masa, 
el o plecat la popotă şi pe mine m-o lăsat acolo, şi mi-a dat acolo chirpicul, la birou, la 
gardian acolo... Şi cât o mâncat el, că o durat un timp, eu m-am gândit repede... „Nu-i 
nimic, n-are nimic nou.” Că n-avea ce să aibă... Şi când vine zic: „Domnule, ce tot 
aveţi cu mine? ! Că 25 de ani, că ce...”. Domnule, m-o luat direct. Zice: „Domnule, 
ai terminat pedeapsa. Ni-i dai? Îți dăm drumu””. Scurt. Voia să dau informaţii. Şi să 
vezi, domnule, ce inspiraţie mi-a dat Dumnezeu: „Domnule, pentru ceea ce-am făcut 
mi-au dat 10 ani de temniţă, nu mai am nimic de dat!”. „Bă, o să te trimitem...” Şi 
mi-o mai dat 6 ani pentru asta... administrativ. Adică pedeapsă dictată abuziv, fără 
tribunal, fără proces. Nejustificată. Era o lege a Ministerului de Interne, nu era lege 
din Codu” Penal... Şi m-o dus la Grindu, apoi în Deltă, Іа stuf, la Periprava. Şi i-am 
făcut şi p-ăia... 

Haideţi să le luăm pe rând. Cum a fost la Grindu ? 

La Grindu m-o dus pe un bac, la stuf. Şi am mers şi pe la grădinărit vara... Şi după 
aia m-o dus la Periprava. 

Care erau condiţiile de detenţie la Periprava ? 

Domnule, barăcile erau bune... Erau din acestea de stuf, făcute tot de noi... Mâncarea 
pentru mini era bună, într-un fel... era mai bună decât aia din '48. Când m-o adus 
acolo... nu mai puteam, eram terminat, nu mai aveam sănătate... O venit doctorul şi o 
făcut o cameră, aşa-zisă de inapţi... Acolo erau numa’ de ăştia, aiudeni, colegi de-ai 
mei. Aşa. Adică foşti condamnaţi care o terminat pedeapsa... Toţi eram luaţi de la 
Grindu. Eii, şi aici, la Periprava, abia ne-am întâlnit iarăşi noi, aiudenii, са toţi eram 
dispersaţi... Da’ eram terminaţi... Cum spun, s-o făcut o cameră de inapţi... Ş-o venit 
un ofiţer, domnule... Şi strigă pe fiecare... Vine grefierul, dosaru'... Şi la urmă, să ne 
organizeze : „Care-o fost brigadier? ”. Şef de cameră, brigadier se chema. Ştiţi ? Băieţii, 

toţi, ca la comandă: „Baciu! Baciu! Baciu! ”. Acum eu eram şi mai bătrân între ei, şi 
ca student, că eu am fost student după armată... şi mă cunoşteau băieţii. „leşi în faţă, 
Baciu ! ” Ies în faţă. „Ai mai fost brigadier ? ” „Numa' brigadier am fost peste tot! ” Da’ 
n-am fost niciodată, Doamne fereşte, dar dacă ei o cerut, săracii... Alminteri erau 
camarazii mei, domnule, erau oameni verificaţi ăştia, de acuma... „la-ţi oamenii şi du-te 
la brigadă în camera 9.” Acolo tineri eram puţini, câţiva, da’ erau bătrâni... mulţi 
bătrâni. Era Decebal Codreanu” , Cătălin Codreanu”... Săracii... Era profesorul Maxim”, 
altul, acesta era din Cluj, era Indreica%, cumnatu” lu” ăsta... Şi după ce ne-o băgat în 
cameră, am făcut eu ordine, i-am organizat. Cum? Brigadierul trebuia să aibă pat 
separat, mânca primul, suplimentul tot el îl lua şi după aia dădea la ai lui... Eu m-am 
băgat în mijloc, ca tot cetăţeanul, şi când venea mâncarea... toată lumea lua la rând! 
Erau munci, corvezi... mă duceam numai eu în locul lu’ ăştia bătrâni, că eram mai 
tânăr... Şi cu ăştia, câţiva, am făcut lucruri bune acolo... 

Ce munci eraţi puşi să faceţi acolo ? 

Ne ducea în port la împins vagoneţi. Domnule, şi nu mergeau, că era nisip din ăla 
grisat, scârţâia... Garda voia să termine mai repede şi spunea: „2 oameni la vagoneţi ! ”. 
Eu spuneam : „4! ”. Se puneau cărămizi: „4 cărămizi ! ”. Eu spuneam: „Două!”. Ăsta, 
şeful gărzii, iar: „leşi afară ! ”. Voia să mă împuște, că era atâta de pornit... Ei voiau să 
termine repede, iar eu le spuneam: „Domnule, ăştia nu mănâncă decât 100 de grame de 
pâine pe 21...”. Şi când ajungeam la colonie, pentru că n-am ascultat, mă băga la Neagra. 
Numai la Neagra am stat eu aici... Aşa. Stăteam două, 3 zile şi iar mă ducea... Şi erau 
şi hoţi, de drept comun, băieţi cumsecade, lucrau la bucătărie. Şi aveam noroc de băieţii 
ăştia... Şi ai mei făceau post, nu mâncau felia de pâne şi mi-o dădeau mie, la Neagra, 
că mie nu-mi dădea mâncare acolo... Şi de la Neagra m-o băgat şi la carceră. Dar la 
carceră era mai bine, că se descuia uşa, şi noaptea o deschideam, scoteam picioarele 
afară şi dormeam... Acolo nu era ca la Midia, ca la minele de plumb, cu cuie, cu nu ştiu 
се... Şi aici am stat, în regimul ăsta, până în '61... 

Vă mai amintiţi momentul eliberării ? 

Da, în '61... Vine miliţianul şi cu grefa: „Baciu?”. Zic: „Nu-i Baciu aici, îi pe 
şantier”. Mă temeam că iar mă ia la Neagra şi eram sătul... Eii, seara am fugit la 


27. Decebal Zelea Codreanu (1913-1967). Avocat. A fost arestat la 30 aprilie 1949 şi condamnat 
la 60 de luni de închisoare. A executat pedeapsa în închisorile Jilava, Văcăreşti, Aiud, 
Mărgineni, Ocnele Mari, Mărgineni, Culmea, Periprava. A fost eliberat la 12 septembrie 
1963. Informaţii din fişa matricolă penală din AANP. 

28. Cătălin Codreanu, născut la 19 iulie 1911 în Huşi, Iaşi. A absolvit 7 clase primare şi a lucrat 
ca lăcătuş mecanic. A fost arestat la 19 iulie 1952 şi condamnat la 8 ani de închisoare. 
A executat pedeapsa în închisorile Jilava, Aiud, Peninsula, Cavnic, Baia Sprie, Galaţi, 
Periprava. A fost eliberat la 6 mai 1964. Informaţii din fişa matricolă penală din AANP. 

29. loan A. Maxim, născut la 1 iulie 1925 în comuna Tihău, Cluj. A absolvit Facultatea de 
Filozofie. Profesor. A fost arestat la 5 februarie 1949 şi condamnat la 10 ani de detenţie. 
A executat pedeapsa în închisorile Jilava, Aiud, Gherla, Culmea şi Periprava. A fost eliberat 
la 10 octombrie 1959. Informaţii din fişa matricolă penală din AANP. 

30. Aurel Indreica, născut la 13 mai 1922 în comuna Corund, Odorhei. Contabil. A fost arestat la 
4 februarie 1949 şi condamnat la 10 ani de detenţie. A executat pedeapsa în închisorile Aiud, 
Jilava, Oradea, Culmea şi Periprava. A fost eliberat la 10 octombrie 1959. Informaţii din fişa 
matricolă penală din AANP. 

cumnatul lui Aurel, care lucra la un atelier de făcut saltele cu paie, şi am stat ascuns acolo 
până seara, când o trebuit să ies... Când am ieşit mă vede grefa : „Unde ai fost? Am fost pe 
şantier. Hai la grefă, că mergi acasă! ”. Zic: „Domnule, eu mai am 3 ani ! ”. „Nu mai ai...” 
(râde - n.n.). Nu i-am mai făcut pe ăia 3 ani decât oleacă... Da’ pe primii i-am făcut. 
Şi, pe la 12 noaptea, o venit şi m-o luat... şi mi-o dat drumul... şi bun venit! Am venit 
acasă. În iulie, chiar de Sfântul Petru... Ziua mea am făcut-o acasă. Aşa. Şi când am venit 
acasă, n-am mai cunoscut nici casă, nici părinţi, nici nimica... Din '48... până în '61! 

Cum aţi reuşit să vă reintegraţi în societate după ce aţi ieşit din închisoare ? 

Domnule, venea Miliția mereu şi mă controla... Am vrut să intru la treabă şi nu m-o 
luat nicăieri, cum se spune. M-am dus la „braţele de muncă”, erau de ăştia cu 4 clase 
primare: „Domnule, avem muncitori acolo...”. Nu se băgau, că eram cu cazier. Şi-ntr-o 
zi, după ce m-am dus eu .de câteva ori: „Domnule, avem la trustul 2 un loc, da’ 
muncitor-zidar, necalificat”. „Da, să-mi daţi mie, domnule.” Şi m-am dus acolo şi 
lucram la var... Căram varul sus, că nu era macarele. Şi-am stat acolo un an de zile, mi 
se pare. După un an de zile la var m-am dus la Sascut. Acolo nu m-au cunoscut ăia şi 
aveau nevoie de ипи’ pe post de contabil. Eu printr-un coleg de-al meu am aflat... că era 
avocat acolo şi el m-a învăţat: „Băi, şeful de cadre este cumsecade, i-am spus cine eşti 
şi o spus: «Da' cine te pune să povesteşti ce-ai păţit în viață? ! ».”. M-am dus acolo, să 
mă vadă şi pe mine: „Domnule, ce studii ai?”. „N-am făcut studii, nimic...” M-o luat. 
După un an de zile m-o depistat şi mi-o dat liber... După aia am găsit un post la Bacău, 
la „Combustibilul”. De data asta am vorbit cu şeful de cadre: „Domnule, renunţ la 
preaviz că, uite, am găsit un post”. Şi mi-o dat aviz, domnule, că n-am nimica, şi-am 
intrat pe post de contabil... Acolo erau două birouri, aici ипи’, dincolo unv’... într-unul 
era viitoarea mea nevastă, dincoace eu. Şi într-o zi viitoarea mea nevastă mi-aruncă un 
bileţel: „Poţi să vii la mine, pe strada...” cutare, în fine. Şi m-am dus Іа ea. „Domnule, 
ce-ai făcut matale dimineaţă ? Că, uite, m-o chemat la cadre şi pe mine, că cine eşti şi 
nu ştiu ce... C-ai fost condamnat, că ce vorbeşti... Vezi, fii atent...” Asta o fost 
aproximativ prin ianuarie-februarie '63 şi în iunie ne-am căsătorit. Am văzut că şi ea a 
fost dată afară din facultate, taică-său, învăţător, avea oleacă de pământ... chiabur... I-o 
chinuit şi pe ei, i-o omorât... Şi, în sfârşit, m-am însurat cu nevastă-mea. Şi a fost bine 
până în '75, când m-o luat iară... 


Dar până atunci v-au mai urmărit ? 

Tot timpul, da, da. Vara, aproximativ pe 9 iunie, mi-o făcut şi o percheziţie, mi-o ridicat 
o serie de hârtii, că ei ştiau că eu mai fac câte ceva, mai scriu, şi o crezut că o să găsească 
ceva... dar eu nu scriam lucruri cu care... în sfârşit, să risc. Şi o durat scrânciul ăsta 
până toamna, în octombrie... M-o tot luat la anchetă... că mereu mă lua, da' îmi dădea 
drumul acasă, înţelegi ? Şi tot căutau turnători... şi în noiembrie '75 m-o arestat. 


Care a fost motivul acestei rearestări ? 

Motivul ? ! Motivul a fost că trebuia să mor... Ăsta era motivul! Că nu murisem în 
puşcărie, că nu semnasem nimica... şi de-aia m-o luat iară în puşcărie. Mi-o făcut 
percheziţie, mi-o umblat prin pod, n-o găsit nimic. Găsise nişte notițe, încerca ei să le 
interpreteze în capul lor cum vor еі... şi m-au judecat pentru propagandă. Şi iar o găsit 
câţiva de-ai lor... şi câţiva şi din familie, pe care i-o forţat... că le dă copiii afară, că-i 
arestează, şi-or scris că am înjurat Partidul Comunist, că ascult Europa Liberă... Astea 
or fost motivele... 

Unde aţi fost judecat ? 

M-o judecat Tribunalul Militar Iaşi... O venit de la Iaşi la Bacău... Am uitat cum îl 
chema pe preşedinte... da’ procuroril o fost Ionescu, şeful procuraturii militare de la 
Bacău, un ţigan murdar, scârbos... Am fost dus în timpul anchetei şi la el şi pus faţă în 
faţă cu martori... Martorii spuneau da, eu spuneam nu. Şi pe bună dreptate, domnule, 
că era nu... Nu! Nu! Nu! N-am vorbit, domnule, totul era inventat. În prima... 
puşcărie am făcut, da... Am făcut cât am putut şi-mi asum oricând răspunderea până ce 
mor, dar acum n-am spus nimica... Da’ o trebuit să dispar. De ce? Fiindcă nu am 
semnat ce voiau ei. Asta era... 

Şi o venit tribunalul şi m-o judecat, din câte (іп minte, izolat, de faţă cu Securitatea. 
Anchetatorii care mi-au făcut dosarul or fost 2: Cornel Iacob şi Bunea. Şi ei o fost 
prezenţi în tribunal, întrucât au adus martori саге m-or acuzat... Un martor, ѕйгаси’, 
care o fost şi prizonier de război şi chinuit şi o spus minciuni... şi la un moment dat o 
vrut să spuie drept: „Domnule preşedinte, nu e adevărat! ”. Şi s-o înfuriat preşedintele : 
„Cum, nici aici la Securitate nu vrei să spui? Nu vrei să recunoşti?”. Ştii? Era 
Securitatea acolo, tot procesul era dinainte gata, totul era de formă. Şi acesta n-o mai 
spus nici da, nici nu... L-o scos afară, procesul s-o terminat şi mi-o dat 6 ani, domne... 
pentru propagandă împotriva orânduirii socialiste ! Pentru că am ascultat Europa Liberă 
şi la o şedinţă am spus că s-or mărit preţurile, dar salariile stau pe loc... Şi o mai adus 
pe unul care o spus că în timpul când o vorbit Ceauşescu eu am închis aparatul! Şi 
pentru asta m-o condamnat... pentru asta mi-o dat 6 ani de zile! 

Unde aţi executat pedeapsa ? 

De aici m-o dus la Bucureşti, la Rahova. Acolo m-o băgat direct la penitenciar, 
domnule, cu ţiganul ăla care l-o bătut şi pe Calciu. Da, cu ăla m-o băgat, domnule. 
Gheorghe... şi nu mai ştiu cum îl mai chema pe ţigan... Eu n-aveam ce căuta la 
penitenciar, dar eram încondeiat că aşa trebuie. Şi am stat un timp... N-o fost agresiv 
tiganul cu mini. După aia nevastă-mea o umblat pe la o mulţime de penitenciare şi nu 
voiau să spună unde sunt. Şi o venit la Bucureşti şi o dat de mine... Şi mi-o adus oleacă 
de pachet, că era voie, mi-o adus şi doctorii, şi i-am şoptit că-s la izolare. Şi, domnule, 
s-o dus şi ce-o făcut? O umblat că-s bolnav cu acte... şi m-o scos, domnule, de la 
izolare... 


Cum era izolarea la Rahova ? 

Un celular cât patul acesta... atâta era. Era un pat aşa, oleacă mai mare... dublu, şi 
eram 4... 2 jos şi 2 sus, şi aveam o gaură mică acolo pentru WC.. . Şi când dădeam 
drumul la apă, puneam şi cana şi beam apă de acolo.. 

Şi în *76 nevastă-mea mi-o făcut de m-o scos... Aveam deja 54 de ani... M-o dus la 
medic, că era medic acolo, un doctor cumsecade, tot deținut, de drept comun, dar nu era 
pentru hoţie... Şi mi-o făcut el analize, că avea acolo şi aparat de ăla, Röntgen, şi nu ştiu 
ce-o găsit, да’ m-o trimes la Jilava să mă opereze. Dar până să mă mute la Jilava m-o scos 
de la izolare şi m-o băgat tot cu hoţii. Erau şi câţiva politici, aşa... Şi-i bătea hoţii pe 
politici de-i omora, domnule... Eh, am uitat cum îi chema... Erau ziarişti, ingineri, 
oameni care o vorbit... Erau mai tineri decât mine. Am uitat cum îi chema... Era aici 
şi-un cetăţean, Anton. Ăsta ce a făcut? O luat telefonul şi o sunat pe primu-secretar şi 
l-o înjurat. Şi l-o depistat şi l-o condamnat. Ştii? Şi-l bătea hoţii numa” la ficat, cu 
chişorul, ca să nu moară... 

Aici am stat şi cu Dumitrescu, fost secretar РМТ. M-am înţeles bine cu el. Lui i-au 
dat drumul după aia... Însă politicul lucra. V-am spus, îi bătea aşa... Şi pe ăsta toată ziua 
îl bătea la ficat! Pi mini mă mai scotea la doctor... că îmi mai făcea câte o injecție şi 
trebuia să plec Іа Jilava, la spital. Şi un hoţ, într-o zi, îmi spune: „Da” ai stat cam mult 
pe acolo, că aveai treabă”. Zic: „Băi, mai am şi eu treburile mele...”. Am confirmat. 
Ştii ? Şi nu s-o mai agăţat de mine... Înţelegi ? 

Şi, între timp, după aia, am plecat la Jilava... Eu n-am vrut, că m-o băgat într-o 
celulă cu nişte geamuri învăluite şi nu am vrut să accept. Şi apoi am ajuns la Aiud... în 
"76, chiar în noaptea de Înviere. În dubă: „Hristos a înviat... ! ”. Şi m-o băgat la Zarcă. 
Eu înainte n-am cunoscut Zarca... am stat doar la celular... Zarca era o onoare! Acolo 
o fost decimate toate căpeteniile armatei şi toţi capii politici... Şi am ajuns şi eu la Zarcă, 
şi am făcut acolo vreo 400 şi ceva de zile... 


Cum era, atunci, în Zarca Aiudului ? 

Domnule, Zarca... ce se întâmplă? În Zarcă aveam acuma cearşaf, aveam pat, aveam 
dreptul la cumpărături... tot de vreo 60 de lei, o pâine, parcă, şi pachet la 3 luni... nu 
mai ştiu exact. Da’ ni lua noaptea la lucru... 


Га се vă punea să типсіјі ? 

Era un atelier de învârtire a arcurilor... Am lucrat acolo şi, între timp, că era greu, 
nevastă-mea mi-o făcut proces că sunt bolnav, că eu fusesem pensionat pe caz de boală, 
cu acte... Şi-o venit un doctor şi m-o examinat: „Domnule, la matale s-o adunat multe”. 
Şi m-o scos de la muncă şi m-o lăsat la celule. Care era avantajul la celule ? Eram singur, 
că ceilalţi toţi mergeau Іа lucru. Mai erau şi politici, да’ puţini. Era unu” Niculescu’, 
parcă, inginer specialist electronist, nu ştiu ce, care mergea totdeauna cu Ceauşescu. Şi 
cică la o întâlnire i-a dat unu' 25.000 de dolari şi el nu i-o declarat în ziua aia, i-o 
declarat a doua zi şi pentru asta l-o condamnat la moarte, da’ i-o comutat pedeapsa în 
„pe viaţă”. Mai era aici şi fostul ministru Ше$??. Mai era Caraza”, din Piatra Neamţ, şi 


31. Probabil Scarlat Niculescu, născut la 28 iulie 1929 în Bucureşti. A absolvit Facultatea de 
Poligrafie. Profesor. A fost arestat la 5 iunie 1970 şi condamnat la 6 ani de detenţie. Ulterior, i s-a 
redus pedeapsa la 2 апі şi 6 luni. A executat-o în închisorile Aiud (5 noiembrie 1970 - 
29 martie 1972 ; 11 noiembrie 1972 – 4 decembrie 1972), Văcăreşti (29 martie 1972 – 11 noiembrie 
1972). A fost eliberat la 4 decembrie 1972. Informaţii din fişa matricolă penală din AANP. 

32. Nicolae Ilieş, născut la 4 martie 1923 în Ploieşti, Prahova. Director în ministerul Comerţului 
Exterior. A fost arestat la 26 septembrie 1975 şi condamnat la moarte „pentru trădare prin 
transmitere de secrete”. 1 se comută pedeapsa la 25 de ani de detenţie. A executat-o în 
închisorile Jilava şi Aiud. A fost eliberat la 10 martie 1983. Cicerone Ioniţoiu, Victimele terorii 
comuniste. Dicţionar. Н, І, J, K, L, Editura Maşina de Scris, Bucureşti, 2003, р. 125; fişa 
matricolă penală din AANP. 

33. Grigore Caraza, născut la 1 februarie 1929 la Poiana Teiului, Neamţ. A fost arestat la 
31 august 1949 şi condamnat la 8 апі de închisoare corecțională. A executat pedeapsa în 
Penitenciarul Aiud. A fost eliberat la 23 ianuarie 1957. Rearestat la 20 septembrie 1958 şi 
condamnat la 23 de ani de muncă silnică. A executat pedeapsa la Jilava şi Aiud. A fost eliberat 
la 31 iulie 1964. Arestat pentru a treia oară la 31 aprilie 1970 pentru „propagandă împotriva 
orânduirii socialiste” şi condamnat la 10 ani de detenţie. A executat pedeapsa în închisorile 
Văcăreşti, Aiud, Bacău, Târgu Ocna. A fost eliberat la 22 iulie 1977. Іп mai 1980 a plecat în 
exil în SUA, iar în 2001 s-a întors în ţară. Grigore Caraza, Aiud însângerat, Editura Vremea, 
Bucureşti, 2004 ; fişa matricolă penală din AANP. 

vreo 2-3 legionari şi simpatizanți. .. Restul erau... mulţi iehovişti şi câţiva unguri саге l-o 
înjurat pe Ceauşescu... Gheorghe Calciu încă nu era arestat... е1 o venit mai târziu. Îmi 
pare rău că nu l-o arestat mai devreme, că l-aş fi cunoscut şi eu, să stau împreună cu el, 
că n-aveam cu cine sta... (râde – n.n.). Erau şi câţiva comunişti, stalinişti... Eu ştiu cum 
să le spun? ! Erau pro-ruşi... o făcut propagandă pro-rusă... Ştii? Că Ceauşescu se 
îndepărtase... Da’ eu ştiu cât s-o îndepărtat ? Da’ se purtau frumos. Nu am stat cu ei, da’ 
erau camarazi buni, domnule. Ce să spun? Erau din Bacău... 

Şi am stat până în vara anului '77, parcă... Atunci s-o dat un decret... că la Europa 
Liberă s-a spus că sunt deţinuţi politici, deşi regimu' spunea că nu sunt... 


Cutremurul din '77 v-a prins în detenţie la Aiud ? 

Da! Mi-am dat seama că-i cutremur, că s-o simţit... Eu l-am simţit, că eram treaz, 
da’ n-o ţinut mult. Chiar eram la tinetă... Era noaptea, 9-10, nu mai ştiu... Şi am vrut 
să-i scol pe ăştia, da’... n-am dat alarma ca să nu zică ăştia c-am luat-o razna... Şi a doua 
zi am primit cărţi poştale, ne-o dat în mod special, că a fost dezastru mare... Şi ne-o dat 
şi am scris că suntem bine, una alta... Şi în '77, la începutul lui iulie, mi se pare, s-o 
anulat pedepsele... şi toată lumea mergea de unde o venit. 

Da' mie nu mi-o dat drumul când s-o dat drumul la toţi. A venit un delegat şi m-o 
adus seara la Securitate, da' nu m-au mai ţinut la celulă, m-au ţinut la dormitorul lor. Şi 
a doua zi m-au băgat acolo cu o echipă de specialişti care mă luau că eu sunt fiu al clasei 
muncitoare, că eu pot să scriu tomuri... Dă-i, dă-i, aşa, aşa. Un ţigănoi urla la mine: 
„На, һа, Һа”. Da’ nu a avut се să facă. Ce voiau? Voiau să obţină de la mine semnătură 
de informator... Şi s-o lucrat atât de abil... Până la urmă, unul mai deştept, cică: 
„Domnul Baciu, pleci de undi ai venit la lucru”. Şi iar ultima încercare: „Şi vezi, 
domnule, poate vine un provocator la matale, vii să ne spui?”. Parcă le era scrisă, 
domnule, că erai format pe linia asta... Da' depinde cum erai format... Eu eram format 
pe „nu”, pe rezistenţă. Şi zic: „Domnule, eu sunt un om însemnat şi toţi fug de mini. 
Dacă vine vreun provocator, unu' din ăsta să mă încerce cu una-alta... poate e trimis de 
dumneavoastră şi nu mai e nevoie să vin eu aici! ”. Şi cu asta s-o terminat şi am plecat. 


Ați fost reprimit la locul de muncă ? | 

Eu lucrasem la direcţia comercială... că aşa se chema acum. Păi, m-am dus acolo, că 
asta era legea... A doua zi mă duc la director, şi acela, direct, nu mă primeşte. Şeful 
contabil era cumsecade, săracul, lucrasem cu el, spunea : „Petrache, te cunoaştem, avem 
nevoie de matale... да’ ni-i frică să te primim. Du-te din nou la Securitate! ”. Mă duc 
iară cu nevastă-mea... Erau 2 de Lazăr, unu' care era şeful Securităţii, colonelul Lazăr, 
şi ипи’ care era mai mic... Şi mă ia tiganul ăla de Lazăr, şeful, începe să se răstească la 
mini... „Vezi că ai venit tot la noi !? ” „Păi, am venit la dumneavoastră că nu mă primeşte 
la lucru ! ” O început şi cu nevastă-mea, săraca. Ea nu ştia cum e treaba... Şi a luat-o, 
aşa, ca pe mere, direct, tare, de când o intrat: „Te-a făcut şi pe dumneatale legionară! ”. 
Că m-o luat şi cu dosaru' cu care m-a condamnat. Şi am zis: „Din dosarul cu care am 
fost condamnat nici 20 la sută nu-i adevărat, domnule ! ”. „Ааа, ai venit tot legionar? ! ” 
Înţelegi ? Zic: „Domnule, am venit cum am plecat! Şi ordinu-i să mă duc acolo...”. Eh, 
a văzut că nu о scoate la capăt: „Bine, te duci mâine la lucru! ”. A doua zi o venit 
colonelul care se ocupa de toată întreprinderea şi m-o primit oamenii aşa cum trebuie... 
Şi eram încadrat ca lucrător comercial, vânzător, dar eu lucram tot ca revizor, că aveau 
nevoie la revizie... Şi am lucrat până la pensie... în '84. 

După 1984 v-au mai şicanat ? 

Domnule, pe mulţi colegi de-ai mei i-o luat, o semnat... Pe mini nu m-o luat 
niciodată... iar când m-o chemat, m-o luat şi m-o condamnat! Şi nu mă mai chema după 
aia că n-avea de ce să mă mai cheme, că, vă daţi seama, că în puşcărie nu mai putea să 
mai mă trimeată, că nu mai aveau acuma puşcăria... Dar, fiindcă m-aţi întrebat, totuşi, 
o singură dată, când mă duceam la serviciu, după ce m-am eliberat a doua oară, era 
aproape de 23 august... unul din acela, colonel, nu ştiu ce era: „Bună ziua”. „Bună 
ziua.” Eu nici nu dădeam bună ziua. „Ce bine că ne-am întâlnit. Та spune, cum e?” „Îi 
bine.” „Aş vrea să stăm de vorbă.” „Domnule, ce vrei să stai de vorhă cu mini? ” „Păi, 
despre 23 august.” „Undi vrei să stăm ? ” „Mergem undeva...” Înţeiegi ? Fiecare securist 
avea bârlogul lui şi-şi câştiga pânea cu proştii care... Şi el voia să-şi câştige pânea cu 
mini! Zice: „Mergem undeva ! ”. Şi zic: „Domnule, am înţeles”. El, bucuros să lucreze, 
credea că m-a prins. „Da? Aţi înţeles?” Zic: „Da, am înţeles. Când ai nevoie de mini 
îmi spui ziua, ora şi numărul camerei unde să vin, şi eu vin acolo, la Securitate”. Şi după 
aia m-am întâlnit cu el, nici bună ziua nu i-am mai dat! De ce să spun că am fost viteaz ? 
Că doar nu era meritul meu. Da' nu s-au mai agăţat, că nu mai aveau pentru ce. Făcusem 
atâta pedeapsă câtă am făcut... Păi, prima dată, am pornit cu nimica toată şi am ajuns la 
15 ani! Şi în munţi am stat şi... De се să mă laud?! Am fost şi eu om ca fiecare. Cum 
să spun? N-am mai putut salva oamenii, dar cu linia şi demnitatea n-am făcut nici un 
compromis ! Şi am stat până în ziua de azi... am stat liber. 

Din toată perioada detenţiei există o zi deosebită care v-a rămas întipărită în minte ? 

Păi da’... am multe zili de neuitat! Am atunci când mă băteau la testicule evreii şi 
după aia îmi puneau perna pe figură ca să nu urlu... Şi şocuri electrice... Mai te punea 
să faci manej, ca să nu se umfle tălpile... În sfârşit, toţi în Securitate o fost numa! ovrei, 
erau şefi, încât nu putem ca să ocolim, să zic aşa, activitatea lor... După aia când am stat 
17 zile şi 17 nopţi cu cătuşe care se strângeau şi tăia mâna... Şi n-aveam decât o 
scândură... şi o luam cu dinţii, iarna, şi-o puneam ca să adorm oleacă... şi mereu m-a 
strâns până s-au învineţit şi atunci abia a venit temnicerul şi mi le-a slobozit... 

Când am făcut Crăciunul la Neagra, în Suceava, dezbrăcat şi-n lanţuri şi cu apă pi 
jos... şi când mi-o deschis obloanele, cum puşcăria e în oraş, auzeam copiii cântând 
„Domn, Domn...”. Atunci am compus şi versuri: „Ferecat în lanţuri, sfâşiat de ger/ Mă 
veghează în noapte, crâncen temnicer/ Mi-a luat fereastra, hainele luară, mă reteze una, 
frigul mă doboară. / Temnicerii toarnă apă pe podea. / Iisuse, mă doare, crucea mi-i prea 
grea./ Noapte de Crăciun, nu mai cânt «Domn, Domn»/ Iisuse, mi-e foame, Iisuse, mi-e 
somn”. Mi-era şi mie foame, mi-era şi mie somn, eram obosit... Asta îi crucea саге am 
purtat-o... 

În 1989, când a avut loc revoluția, ce aţi simţit ? 

Domnule, am simţit absolut o descătuşare. Dar ce se întâmplă ? Eu mi-am dat seama 
imediat că nu-i ceea ce aşteptam. După mini a fost o lovitură de stat a lui Iliescu, a 
Moscovei şi-a Apusului. Şi o înlocuit o echipă cu altă echipă, care, dacă se poate spune 
aşa, face jocul Apusului, să iasă ei în faţă... După ei, ţara asta n-o avut decât 
2 comunişti : pi Ceauşescu şi рі Ceauşeasca, ceilalţi toţi au fost dezidenţi şi anticomunişti, 
în frunte cu Iliescu ! Asta este... Iliescu o reorganizat, să zic aşa, aparatul comunist şi 
toate elementele comuniste să fie... democratice. 

După 1990 v-aţi implicat în politică ? 

Absolut că da! Absolut, că tocmai s-a făcut partidul nostru, „Pentru Patrie”, la care 
am aderat şi eu. Am avut şi un ziar local, Crezul nostru, pi care îl conduceam eu şi cu 
alţi 2 colegi. Am participat cu ajutoare, domnule, la o serie de monumente... De 
exemplu la Aiud. Noi, Bacăul, am fost al cincilea pe ţară care am ajutat Aiudul, iar alţii 
se laudă că fac şi dreg... Tabăra de la Predeal, unde sunt morţii noştri... Duceţi-vă şi 
vedeţi troita noastră că-i mânjită toată... şi s-o fotografiaţi aşa. Nu se duce пісі un tânăr, 
domnule, şi e făcută de noi, şi am cheltuit. Am făcut şi noi şedinţă, am făcut pomeni, că 
avem o mulţime de morţi împuşcaţi... Nu se duce nimeni, domnule, să rupă o buruiană ! 
La noi aici se spune aşa: „Vorbeşte puţin, vorbeşte ce trebuie, vorbeşte cât trebuie. 
Oratoria ta să fie oratoria faptelor”. Că fapta se vede... Aproape în fiecare an ne ducem 
la Aiud, la Târgşor, la Miercurea Ciuc. Am fost şi la Râmnicu Sărat. Am fost peste tot... 
Asta e, dom'le, situaţia... Da’ noi tot timpul am fost cu flamura ridicată şi la ora asta tot 
aşa suntem... Şi eu rămân pe aceeaşi poziţie, lângă morţii mei... 

Vă mulțumesc frumos pentru interviu. 

Cu plăcere. 


Nicolae Păduraru 


S-a născut la 8 martie 1924 în comuna Vasile Roaită, judeţul Bacău. Naţionalitatea : 
română. Religia : ortodoxă. Studii : liceale. Profesia : lăcătuş mecanic. A fost arestat la 
31 mai 1948 şi condamnat la 7 ani de închisoare. A executat pedeapsa în închisorile Suceava, 
Gherla şi Aiud. A fost eliberat la 1 iunie 1955. După eliberare a primit 3 ani domiciliu 
obligatoriu în comuna Dropia, în Bărăgan. La data interviului locuia în Bacău. Interviu 
realizat de Alexandru Matei la 30 martie 2007. Transcrierea, tehnoredactarea şi editarea 
interviului – Adrian Sandu. Interviul se află în AIO-IICCR, având cotele 56, 57. 


Spuneţi-mi, pentru început, câte ceva despre familie, despre părinţi. 

Părinţii nu i-am cunoscut, au murit foarte tineri. Mama a murit în '28, la 26 de ani, 
şi tata o murit în '25, la 31 de ani. Am trăit singur... am stat un timp pe la neamuri, apoi 
am fugit de la dânsele că nu aveau gânduri bune... şi am plecat împreună cu fratele meu 
la Bacău. Am făcut şcoala primară şi 4 ani de gimnaziu. Am mai făcut şi 2 ani şcoală 
tehnică... da’ atunci eram în Cernăuţi şi a trebuit să fug. Însă m-a ajutat foarte mult, că-n 
practică am folosit învăţătura pe care am avut-o. 

Şi când eram la Bacău o izbucnit o mare avalanşă când o venit Căpitanul cu Moţa şi 
Marin. Am fost şi eu la gară, am participat la asta, şi de atuncea ne-a înscris în Frăţiile 
de Cruce un pedagog care-l aveam noi la cămin... 

Câţi ani aveaţi când v-aţi înscris în Frăţiile de Cruce ? 

Asta era їп '37, după moartea lui Moţa şi Marin. Aveam vreo 14 ani atunci, да” eram 
preocupat tot timpul mai ales de-o dreptate socială, că vedeam cum trăim, mai ales ăştia 
de teapa mea, şi uite că am decis ca să mă sacrific pentru idealul acesta. Mi s-o părut 
nemaipomenit de... sincer şi de bun. Aici la Bacău m-am împrietenit cu un strungar care 
era neam din Cernăuţi. El o plecat şi-o încheiat o afacere acolo şi după ce m-am rugat 
de el, m-a luat şi pe mine cu el. Am avuto situaţie bună la Cernăuţi, că acolo am învăţat 
şi carte şi meserie bună, şi cu astea cât am trecut prin viaţă, n-o fost să mă-ntreacă cineva 
la ceea ce ştiam io... De aci am fost recrutat şi după aceea am plecat la Bucureşti... 
Sigur, dacă te angajezi undeva trebuia să prezinţi situaţia militară, că ai livret, că eşti 
recrutat... şi atuncea m-am arătat că sunt recrutat şi m-a luat militar. În '43. Am făcut 
armată şi după 23 august am fost trimis pe front în Ungaria cu grupul de cercetare la 
regimentul 4 Călăraşi, în cadrul diviziei a IV-a. Şi se ştie cum s-o întâmplat: o fost 
generalul Chirnoagă! care o colaborat cu guvernul format de ai noştri la Viena. Pe mine 


1. Platon Chirnoagă (1894-1974), general român. După 23 august 1944 a condus Divizia a IV-a 
Infanterie. A fost luat prizonier de germani în Ungaria împreună cu cea mai mare parte a 

mă prinseseră ungurii într-o situaţie foarte dezastruoasă : eram în pielea goală, încercam 
să trec Tisa... Eram şi rănit aicea la gât... Am fost dus într-un lagăr. Eu acuma nici nu 
mai simţeam nici foame, nici nimic... Aia făceau nişte abuzuri grozave, omorau oameni 
noaptea... cei mai tineri oameni, care era mai vânjoşi, îi pomenea că dimineaţa era 
morţi. Veneau ungurii ăia şi puneau lanţul în gâtul omului şi-l strângea şi-l sufoca, şi toţi 
ne miram : Măi, cum, în fiecare dimineaţă câte 15-20, chiar şi 30 de morți? Şi o ajuns 
asta la urechile nemților şi-o venit o comisie germană de control. Prima dată o arestat 
toată conducerea lagărului de-acolo şi pe urmă o venit şi m-o găsit şi pe mine în nişte 
paie acolo... Şi văd 2 ofiţeri germani : „Ce faci, flăcău ? Câţi ani ai? ”. „Păi”, zic, „20 de 
ani”. „De unde eşti ? ” „Din Bacău.” Zice: „În '40 erai în Bacău ?”. Zic: „Da, am venit 
de la Cernăuţi...”. „Da' cine era prefect la Bacău?” „Păi, era un profesor, Stoian...” 
„Eu sunt acela?.” Chiar el era. Şi i-am povestit ce ştiam eu că se întâmplă în lagărul ăla. 
Era ипи’ Boborodea? care ега cu dânsul, tot ofiţer SS, de prin Banat, de prin părţile 
alea... şi о zis: „Măi, e păcat de băiatul acesta”. O dat ei ordinul, nu ştiu ce-o făcut, că 
m-o scos de acolo şi m-o îmbrăcat. M-o lepădat de ce aveam, m-o spălat şi mi-o dat un 
fel de halat, un fel de pijama, aşa, m-o pus într-o ambulanţă şi am mers până a doua zi 
dimineaţa. Seara m-a oprit într-o localitate şi mi-o dat o cană de cafea cu nişte pâine cu 
miere, cu glucoză, cu ce era, şi dimineaţa am ajuns la Bahnhof, la nord-vest de Viena. 

Vi s-au oferit îngrijiri medicale ? 

Da. Acolo era un spital, m-o internat ei, şi de acolo ţinea legătura cu mini, că se 
formase guvernul naţional la Viena. Dom'le, nu ştiu eu ce-o făcut, că aveam o îngrijire 
extraordinară... în vreo 12-13 zile m-am făcut om acolo. Era o soră a unui volkdeursch, 
care tat-su trăise în România şi era concentrat în armata germană, şi vorbea perfect 
româneşte... Chiar era o fetişoară frumuşică ea aşa, aveam simpatii reciproce, şi i-am 
spus: „Vorbeşte şi tu cu cineva să nu mă mai trimeată acolo în lagăr, că uite, ştiu 
meserie, pot să muncesc, pot să fac ceva... ca să nu cumva să mai mă ducă acolo”. Pe 
urmă, după vreo câtva timp, mi-a zis: „Măi, nu te speria că sunt oamenii voştri care se 
interesează de tine. Când îţi facem ieşirea, ei te ia, sunt organizate aicea unităţi de-a 
dumneavoastră...”. Şi într-adevăr aşa o fost. Şi norocul meu a fost că nu m-au trimis 
înapoi în lagăr acolo, la unguri. 


efectivelor sale. A preluat comanda Armatei Naţionale şi a luptat alături de Germania împotriva 
URSS până 1а sfârşitul războiului. În 1944 şi 1945 a fost ministru de Război în Guvernul în 
Exil de la Viena. În 1946, din dispoziţia Tribunalului de la Niirnberg, a fost internat în lagărul 
de la Glasenbach până în mai 1947. A murit în 1974, în exil, la Stuttgart. N. Hristu, O. Daniel, 
A. Mircea, op. cit., р. 73. 

2. Vezi nota 18, p. 22. 

3. Viorel Boborodea, născut la 1 noiembrie 1911 în Nucet, Sibiu. A fugit în Germania după 
rebeliunea legionară din 1941. Întors în ţară, a fost arestat, probabil în 15 mai 1948, şi 
internat administrativ pentru 24 de luni, pedeapsă prelungită ulterior cu încă 60 de luni. 
A executat pedeapsa în închisorile Ocnele Mari, Deva, Gherla. A fost condamnat în 1956 
la 14 ani detenţie grea, din care i se reduc ulterior cei 7 ani executaţi deja. A executat 
pedeapsa în închisorile Jilava, Cluj, Gherla, Deva, Aiud. A fost eliberat la 15 ianuarie 
1963. Cicerone loniţoiu, Victimele terorii comuniste. Dicţionar. A-B, р. 209; fişele 
matricole penale din AANP. 

4. Termen care desemnează etnicii germani din estul Europei. 


36 EXPERIENŢE CARCERALE ÎN ROMÂNIA COMUNISTĂ 


Unde v-au dus de la spital ? 

O venit şi m-o dus la Korneuburg. Acolo era vreo 150 de legionari care plecase în 
timpul rebeliunii din ţară, pribegise pe acolo prin lagăre, pe la Rostock, pe la Fidental5, 
pe nu ştiu mai unde. Acolo m-am cunoscut cu mai mulţi. Era printre ăştia mai deosebiti, 
comandantul şcolii, un bănăţean, Popa VirgilS. Era Ovidiu Găină”, bucovinean, mai ега 
Marinescu Nicolae, Jurubuţovi... Ăştia erau de prin Teleorman, cu care am avut eu 
relaţie mai apropiată, şi ne-am instruit acolo. Făceam tragere în fiecare zi cu arme... Am 
cunoscut toate armele din Europa... Care mi-ar fi căzut în mână ştiam ce-i cu ea, cum 
s-o mânuiesc, şi în fiecare zi mergeam la poligonul de tragere, în plutoane, cântând 
cântece de-a noastre. I-am speriat şi pe nemți acolo, c-am avut nişte acţiuni de astea, de 
partizanat... Ne dădea un plic acolo scris, sigilat, ne dădea o busolă şi ne trimetea... „Те 
duci în cutare loc şi trebuie să găseşti nişte partizani... m ştiu unde.” N-am căutat în 
viaţa mea în pădurile alea, da' am reuşit. Şi nu mai zic c-am atacat cazărmile germane 
pe-acolo, le-am minat, bineînţeles cu mine false, şi nu ştiu ce... S-o speriat de noi, nu 
mai ştia ce să facă. 

Şi ne-am instruit acolo până la Crăciunul lui '44-'45. Atunci o venit comandantul 
nostru Horia Sima de la Viena şi-o făcut sărbătorile cu noi. Am format şi noi un cor acolo, 
am cântat, am sărbătorit. Ne-o dat şi-un premiu la fiecare, cum era atuncea, de mare 
valoare... că dădea un pachet de tutun şi vreo 20 de ţigări care se chema marca Tendevar. 


Când v-aţi întors în ţară ? 

Păi, m-am întors în '45, în vară. M-am întors şi m-am dus la unitate şi de acolo, în '46, 
ne-o dat la vatră. 

Şi după ce v-aţi întors aţi încercat să vă căutaţi de muncă ? 

Ce m-am apucat... Aveam eu un cetăţean care trăia cu o mătuşă de-a mea şi-am făcut 
un atelier d-ăsta particular. Făcea rost de şasiuri din ăstea de maşini, de motoare... că 
asta erau toate capturi de război, le montam şi făceam maşini de transport, şi apoi făcea 
afaceri, că se făcea transport... era o problemă atuncea... 

Ajunseseră deja comuniştii la putere... 

Da... Păi, în '46, atuncea... în timpul alegerilor, am păţit-o... Că de aceasta m-am 
amestecat cu avocatul Popa în dosarul meu... Acuma ăla era țărănist, da’ l-o făcut şi pe 
el legionar... Nu ştiu cum s-o întâmplat. E adevărat că acolo la unitatea asta unde mă 
angajasem eu deja din '46, noi făceam propagandă ţărănistă, că alta mai bună atuncea nu 
era. Ăştia erau 90 la sută ţărănişti... Şi golanii ăştia, derbedeii care erau comunişti, 
n-aveau nici о valoare umană... Şi când s-o terminat votarea, o venit cu două maşini de 
golani de-ăştia şi ne-o luat la bătaie şi ne-o alungat de acolo... 

Ei, şi de atuncea am fost şi eu ochit acolo, că m-am amestecat în treaba aia... Eram 
eu legionar, dar am fost țărănist cu ocazia lu’ Popa... 


5. De fapt, Friedenthal. Aici era un centru de pregătire alăturat de lagărul Sachsenhausen. Horia 
Sima, Guvernul naţional român de la Viena, Editura Mişcării Legionare, Madrid, 1993, p. 44. 

6. Virgil Popa, comandant legionar. Horia Sima, op. cit., p. 44. 

7. Ovidiu Găină (Stan M. Popescu). S-a născut în comuna Solca, Suceava. Profesor universitar, 
publicist, politolog, s-a retras în exil împreună cu alţi legionari după ianuarie 1941. A fost 
închis în lagărul de la Rostock şi apoi în cel de la Buchenwald. După sfârşitul războiului s-a 
refugiat în Argentina, unde a activat ca profesor de psihologie socială la mai multe universităţi. 
N. Hristu, O. Daniel, A. Mircea, op. cit., р. 126. 

Când v-au arestat pe dumneavoastră ? 

În °48, în luna mai, cu lotul lu” Petrică’, când o început Lebensohn şi Zeltzer” şi ăştia 
să se ocupe de mine. Ăştia erau şefii Siguranţei noastre şi chiar ei amândoi m-o arestat. 
Am căzut cu părintele Bierza! şi n-am avut o soartă prea bună, că nu ştiam despre ce îi 
vorba când am intrat în închisoare... 

Vă aduceţi aminte de momentul arestării ? Cum a decurs ? 

Da. M-o luat de la fabrică, unde lucrasem 24 de ore... Luni dimineaţa m-o arestat şi 
m-o dus în casa doctorului Badiu, unde era Siguranţa din Bacău la început. M-o dus şi m-o 
strâns ei cu uşa acolo, că: „Noi ştim totul, trebuie să recunoşti, că dacă nu... nu mai 
scapi”. Da’ eu am văzut că ei nu ştiu nimica. „N-am, domnule, ce să spun. Eu habar n-am. 
Eu sunt vai de capul meu, cu familie, şi dumneavoastră...” După aia m-o dus la Poliţie 
(sic !), dincolo, unde ne-o cazat în celularul lor... Şi acolo m-am întâlnit cu Jebag!. Cu 
toate că de el nu ştiam că-i în organizaţia noastră, m-am gândit că pe mustăciosul acesta 
l-au pus ăştia să mă tragă de limbă... Venea femeia lui la geam, că era chiar la stradă un 
geam, şi tot vorbea cu ea, îi zicea pe ucraineşte. Şi îmi dădea de bănuit... Mă gândeam, 
băi, dacă sunt ruşi, probabil că ne spionează ei pe aicea... După două săptămâni acolo, 
m-o trimis la penitenciar, unde mă întâlnesc cu domnul prefect Stoian. Pe el n-o putut să-l 
acuze, da’ îl ţinea că erau porniţi, numai datorită funcţiei саге o avut-o. Cât o stat la 
Prefectură o venit evreii şi i-o dat bani: „Uite, domnule, eşti om bun, vrem şi noi să te 
susţinem”. „Bine, măi, dacă vreţi.” O luat banii, o chemat Fiscul şi le dădea chitanţă, cu 
nume, cu adresă, totul în regulă. Deci n-o putut să-l găsească vinovat... 

După ce v-au arestat aţi fost bătut ? 

Da. Au încercat ei, mă rog, o tactică de asta repede, da’ nu m-o determinat, n-am dat 
nici o declaraţie. Şi-o dat seama că n-are sens, că atuncea aveau celulele puţine, şi de acolo 
ne-o trimes la Suceava... Acolo s-a făcut ancheta. Era un centru bine dotat cu bătăuşi... 

De exemplu, la Suceava, era şeful studenţilor, unu' Bogdanovici!?, care taică-su era 
prefect la Botoşani. Şi-am auzit că l-o scos temporar din închisoare şi l-o dus la taică-su 
să-l lămurească acolo şi să înceapă să o cotească invers, să facă reeducare şi nu ştiu ce şi 
cutare... Şi eu am priceput că nu-i nimica de treaba asta, din cauză că de asta s-o şi pornit 
ei împotriva mea şi m-o persecutat după ce m-o arestat, de am stat izolat, din toţi câţi 
eram acolo. Şi m-o luat şi m-o băgat în demascări când o venit studenţii de Іа Piteşti. Şi 


8. Pentru detalii a se vedea interviul cu Petru Baciu din prezentul volum. 

9.- Vezi nota 3, р. 16. 

10. Probabil Eugen Berza (1925-1996). Preot ortodox. Cicerone Ioniţoiu, Victimele terorii comuniste. 
Dicţionar. A-B, p. 188; fişa matricolă penală din AANP. 

11. Pavel Jebag, muncitor la Fabrica de Hârtie din Bacău. A fost arestat în mai 1948 şi condamnat 
de Tribunalul Militar Iaşi la 7 ani de închisoare. A murit la 6 iunie 1950 în colonia de muncă 
Valea Neagră. Petru С. Baciu, op. cit., p. 130. 

12. Alexandru Bogdanovici, născut la 8 iunie 1924 în Soroca, Basarabia. A fost arestat la 20 mai 
1948 ca student la Facultatea de Drept din laşi şi condamnat la 18 ani de închisoare. A executat 
pedeapsa în închisorile Suceava şi Piteşti. Iniţiatorul „reeducării” fără violenţă de la Suceava 
din toamna anului 1948, a intrat în conflict cu Eugen Ţurcanu, care avea să se răzbune pe el 
torturându-l până la moarte, pe 15 aprilie 1950. Alin Mureşan, op. cit., pp. 106-110; Dorin 
Dobrincu (ed.), Listele morţii. Deținuți politici decedați în sistemul carceral din România 
potrivit documentelor Securităţii, 1945-1958, Editura Polirom, laşi, 2008, p. 12. 

el: „Tre' să ne facem frate cu dracu să trecem puntea...”. Apăi ie-te că n-o trecut-o, şi noi 
după cum o vrut Dumnezeu ne-o ajutat pe fiecare şi am ieşit din treaba asta... 

Vă mai amintiţi numele anchetatorilor ? 

Асі la Suceava bătăuşii se ajutau reciproc... Noi îl aveam ре Volcescu!5, un ţăran de 
pe la Fierbinţi... Dom'le, nici nu ştia să ancheteze: „Băi, spune-mi, că ştiu! Spune-mi 
сӣ...” nu ştiu ce. Acuma nu zic, eu am fost şi mai rezistent, copil învăţat de mic cu 
necaz, cu bătaia, da’ când l-o adus pe bietu' Constantin Belecciu!“ în faţa mea, să nu-l 
mai cunosc. Pe el îl convinsese, nu ştiu cum declarase, şi m-a sfătuit: „Băi, spune-i, mă, 
că dacă suntem mai mulţi poate ne dă drumul ! ”. Asta era politica lu’ Gherase, de la Iaşi, 
şeful corpului muncitoresc, care participa la anchete. „Băi, tu ori eşti plătit de cineva să 
spui treaba asta, ori nu ştiu ce... Eu ce vrei să spun ? Păi, dacă declar asta trebuie să arăt 
cum am făcut şi unde şi cutare...” Şi săracul Costică îmi spune: „Băi, dacă nu spui, 
ăştia nu te lasă în расе, te omoară”. „M-o omorî... m-o omorî. Da’ de câte ori mor?” 

Şi m-o luat de acolo din închisoare în timpul anchetei acesteia şi m-o dus cu nişte 
oameni pe care nu-i ştiam, care nu erau ai noştri, pe dealurile alea, prin păduri, într-un 
loc de ei făcut, şi ne-o filmat acolo. Ne-o pus la rând, cu mâna sus, cu salutul nostru... 
să facă o reconstituire, că uite aşa ne-o prins ei făcând şedinţă legionară. Ei, cam aşa s-o 
perindat anchetele noastre, cum le-o dat lor prin cap... 

Ce alți гогјіопагі aţi mai întâlnit în această perioadă ? 

Eu stăteam la camera 36, şi la 37 era o cameră mai mică, aşa, îngustă, de anchetă. 
Domnule, şi acolo se ancheta nişte eleve de la Piatra-Neamţ. Era anchetator un poliţist, 
Pompilian!5, avea vreo 150 de kile greutate, înalt... mai înalt ca mine, şi atâta de spurcat 
la gură..., atâta vorbea de urât cu ele... că să declare, că le omoară şi nu ştiu ce... 
Domnule, ţipau ca din gură de şarpe, dar nu se auzeau lovituri... Pe urmă, târziu, după 
ani de zile, i-am povestit şi am întrebat-o pe Lipan... uite aşa, aşa, aşa. „Da, bre, le 
strângea de sfârcul mamelelor. Gata, zice, declarăm, declarăm...” Şi când le dădea 
hârtie să scrie o spus să aducă un preot să le dezlege jurământul. Nu ştiu ce o mai făcut, 
că m-o îngrozit treaba aia... 

Am fost şi eu de vreo câteva ori la camera de tortură şi când am venit de acolo, n-am 
mai putut să stau decât pe burtă vreo 10-12 zile... Acolo te bătea la tălpi şi te suspenda... 
Când nu mai ега în stare să facă faţă intra Volcescu al nostru şi mai păcătos. I-o adus pe 
ăia care terminase probabil cu partea lor... Era ипи” Danilevici şi Lehan care ajutau la 
torturat... Те bătea şi te alerga prin sala aia şi turna apă pe tine... Într-un timp, Pompilian 
ăsta, după ce i-o dat lu’ unu” bătaie, l-o dezlegat şi ăla nici n-o mai putut să se ţină pe 
picioare. Şi: „Hai, hai cu fruntea 505!” şi tot aşa. Lua omv’ ca pe o găină de acia de 
după cap şi îl ducea şi îl alerga pe acolo pe coridor... La Făgăraş când o ajuns Pompilian, 


13. Iorgu Volcescu. Anchetator, a venit în ţară cu divizia Tudor Vladimirescu. Petru С. Baciu, op. 
cit., p. 128. 

14. Constantin Belecciu (1914-1950). Muncitor la Fabrica Letea, Bacău. A fost arestat în mai 
1948 de Securitatea Bacău, torturat de Paul Zelter şi condamnat la 12 ani de închisoare. A 
executat pedeapsa în închisorile Suceava şi Gherla, unde la 24 februarie 1951 a murit de TBC. 
Petru C. Baciu, op. cit., р. 129; fişa matricolă penală din AANP. 

15. Alexandru Pompilian, comisar-şef în Direcţia Generală а Siguranţei, a fost îndepărtat începând 
cu data de 31 august 1948. A fost condamnat la 25 de ani de detenţie şi a ajuns printre cei pe 
care i-a torturat. I. Ciupea, У. Ţârău, F. Olteanu, A. Dobeş, R. Fürtös, С. Budeancă, Făgăraş - 
închisoarea poliţiştilor, ТЇ, Mega, Cluj-Napoca, 2007. 

îl huiduia toţi poliţaii... Nimeni nu vorbea cu dânsul... Într-adevăr, era un om sadic... 
Înainte de anchete mergea la restaurant, bea câte 5 kile de vin, mânca câte o gâscă şi 
făcea aşa са să aibă curaj de treabă... Vă închipuiţi ? Toată noaptea chinuia oamenii... 

Ştiţi ceva şi despre Buliman ? 

Pe Buliman!S cred că l-o bătut în secret. Am impresia că tot ăştia de la Iaşi о fost, 
inclusiv la Suceava, Volcescu şi cu Marici!” ăla, dar cred că o contribuit mai mulţi 
acolo... Şi eu am vrut să aflu realitatea, dar cred că fiecare a avut o contribuţie acolo... 
Când l-o dus pe Buliman la spital era terminat... Nevasta mea, cu nevasta lu’ Andreescu, 
cu a lu’ Belecciu erau acolo la spital, se dusese să mănânce ceva şi de acolo să le mai 
vedem şi noi... În spital ега un miliţian care păzea bolnavii şi spunea că şi el l-o văzut 
când l-o dus cu targa acolo. Ăla s-o prins că ele erau soţii de deţinuţi şi-o telefonat la 
închisoare, şi-o venit de le-o arestat şi pe ele. Şi le-o arestat, le-o dus la închisoare şi le-o 
judecat că ce le-o trebuit... că nu ştiu ce: „Domnule, îs bărbaţii noştri şi ştiu că-s 
oameni cuminţi, oameni de treabă, nu ştiu de ce i-o arestat regimul ăsta...”. După o 
vreme însă le-o dat drumul... 


Dumneavoastră unde aţi fost judecat ? 

Am fost judecat acolo, în închisoare la Suceava. 

Vă aduceţi aminte detalii despre proces ? 

Nu mai ştiu. Poate dumneavoastră cunoaşteţi mai bine... ce judecător o fost de 1а Iaşi... 
Eu eram socotit să iau 4 ani corecţional şi avocatul meu m-o băgat: „Dom'le, dar dânsul 
o făcut activitate şi trebuie băgat în punctul 3...” şi uite aşa... mi-au dat 7 (râde – n.n.). 


Cum îl chema pe avocatul apărării ? 

Nu ştiu. Era de-al lor... Nici nu ştiu dacă găseai atunci un avocat care să te apere. Avocaţii 
trebuia să te acuze... Şi procurorul doar zicea: „Uite bandiţii...”. Adusese nişte puşti, nişte 
benzi cu cartuşe drept corp delict şi le-o pus în faţa noastră... Da' erau deja depreciate, nu 
ştiu pe unde le-o ţinut, şi într-adevăr cu astea n-am avut de-a face... Acolo o fost bietu' 
Sărăcuţu!&, o fost Juga, Mircea Moţei!” de partea mea. Noi n-am ştiut de depozitul ăla... 


Şi unde aţi executat pedeapsa ? 

Păi, prima dată am stat la Suceava un an... şi în timpul acesta ne-o anchetat şi ne-o 
şi condamnat. Am fost duşi apoi pe meserii: o dus studenţii la Piteşti, intelectualii la 
Aiud, elevii la Târgşor, muncitorii la Gherla... 


16. Ioan Constantin Buliman, născut în 1925 la Bacău. Şeful Frăţiilor de Cruce între anii 1946 şi 
1948, organizaţia Bacău, Grupul 47 „Ştefan Vodă”. Participă la organizarea rezistenţei de la 
Uturea-Solonţ, Bacău. A fost arestat Іа 15 mai 1948, anchetat şi maltratat la Securitatea din 
Bacău şi Suceava. A murit în iulie 1948, în urma torturilor, la spitalul din Suceava. Petru C. 
Baciu, op. cit., р. 129. 

17. Petre Marici. La 19 septembrie 1948 este semnalat ca sublocotenent în Serviciul Judeţean de 
Securitate Rădăuţi. Menţionat cu grad de căpitan la Suceava în 1949, când s-a organizat 
reeducarea. Doina Jela, op. cit, р. 171. 

18. Constantin Sărăcuţu. Tehnician, condamnat la 25 de ani de muncă silnică. Petru C. Baciu, op. 
cit., p. 136. 

19. Mircea Moţei, născut la 28 august 1922 în Moineşti, Bacău. A fost arestat la 15 mai 1948 şi 
condamnat la 25 de ani pentru „crimă de înaltă trădare”. A executat pedeapsa în închisorile 
Bacău, Aiud şi Gherla. A fosteliberat la 30 iulie 1964. Informaţii din fişa matricolă penală din AANP. 

Dumneavoastră unde aţi ajuns ? 

Mie mi-o încheiat dosarul şi am ajuns la închisoare în Gherla... M-o ales ca pe oile 
negre, de-o parte, aşa... 

Care a fost regimul de detenţie de la Gherla ? 

Când am ajuns la Gherla... am stat 2 ani izolaţi... Toată închisoarea era în haine 
civile, numai noi eram cu haine vărgate... Eram o celulă de intelectuali şi una de 
muncitori... În aia cu intelectuali, care-i mai tin eu minte, era avocatul Măgirescu%, 
fostul ministru al Agriculturii antonescian Pană?!, care m-o făcut pe mine comunist... Şi 
mai erau, da' nu-mi mai aduc aminte numele lor... Dintre ai noştri aici am fost cu 
Sărăcuţu, cu Toma Mihai, cu Costică Botez şi cu unv’ Lupu, care era ре la uzină... Noi 
eram şi cam la întâmplare acolo, când o venit studenţii de la Piteşti la Gherla... Era şi 
moş Latiş??, un ţăran brigadier prin Câmpulung, bucovinean de origine, dacă ai auzit de 
dânsul... avea 2 băieţi trecuţi prin reeducare”... 

Detaliaţi puţin episodul cu ministrul Pană, dacă vi-l mai amintiţi... 

De multe ori trebuie să spun că mi-am pus şi eu problema: eu am suferit pentru ce 
am simţit, da’ nu să ieşim de acolo şi să facem iar guverne de-a lor sau nu ştiu ce... era 
revoltător. Cum eram noi acolo, discutam cum am trăit noi, ce vină au ei, şi le-am mai 
reproşat că din cauza lor ni se trage ce păţim noi... Eram acolo amărâţi, înfometați, vai 
de capul nostru, şi ăsta licenţiat, doctor de agronomie la Paris... Într-o zi, vine cu terciul 
dimineaţa - terciul fiind o mâncare sigură şi ca gust, cantitate şi ca valoare nutritivă —, el 
cu gamela în mână mânca lacom, aşa, şi zice: „N-am ştiut, domnule, că terciul ăsta e aşa 
de bun, că le dădeam şi eu la oameni pe moşie...” Ei, am sărit ca ars şi l-am făcut criminal, 
bandit. „Vasăzică asta învăţaţi voi din statul acesta în închisoare? Nu vă analizaţi şi voi 
conştiinţa, се-а(і făcut bine, ce-aţi făcut rău ?” Şi atunci ăsta m-a făcut comunist... 


20. Probabil Eugen Măgirescu, născut la 1 3 februarie 1922, în comuna Scorţeni, Bacău. Absolvent 
al Facultăţii de Drept din Iaşi. A fost arestat la 15 mai 1948 şi condamnat la 12 ani de muncă 
silnică. A executat pedeapsa în închisorile Jilava, Bacău, Gherla, Aiud, Galaţi şi Periprava. A 
fost eliberat la 11 mai 1963. Informaţii din fişa matricolă penală din AANP. 

21. Aurelian Pană (1880-1951), fost ministru al Agriculturii şi Domeniilor în guvernul Antonescu 
între 19 martie 1942 - 3 iulie 1943. A fost arestat şi condamnat la 10 ani de închisoare, 
degradare civică şi confiscarea averii. A murit la Gherla în 1951. „Unde sunt cei care nu mai 
sunt? «Catalogul» celor ucişi în temniţele comuniste”, Memoria, nr. 16, mai 1996, р. 139. 

22. Probabil Emilian Latiş. Informaţii din fişele matricole penale ale lui Gavril şi Mircea Latiş, 
din AANP. 

23. Mircea Latiş, născut la 26 mai 1925 în comuna Moldoviţa, Suceava. În momentul arestării, la 

11 iunie 1948, era student la Facultatea de Agronomie. A fost condamnat la 15 ani de muncă 
silnică. A executat pedeapsa în închisorile Aiud, Jilava, Caransebeş, Târgu Ocna, Văcăreşti. 
A fost eliberat la 7 iunie 1963 şi trimis cu domiciliu obligatoriu în comuna Rubla. Informaţii 
din fişa matricolă penală din AANP. 
Gavrilă Latiş, născut la 24 septembrie 1927 în comuna Moldoviţa, Suceava. În momentul 
arestării, la 12 aprilie 1949, era student la Politehnică. A fost condamnat la 3 ani de închisoare. 
A executat pedeapsa în închisorile Jilava, Piteşti, Poarta Albă şi Midia. A fost eliberat la 31 
decembrie 1952. A fost rearestat la 26 iulie 1954 şi condamnat la 6 ani de închisoare corecțională. 
A executat pedeapsa în închisoarea laşi. A fost eliberat la 2 decembrie 1954. Informaţii din fişa 
matricolă penală din AANP. Un Gavrilă Lateş (sic! ) a fost condamnat în lotul condus de Ioan 
Іш şi a trecut prin reeducare. Alin Mureşan, op. cit., р. 139. 

Erau mulţi de-ăştia descreieraţi, şi la Aiud, care făceau guverne pe acolo... „Nae, ştii 
că m-am gândit? ЇЇ punem pe Mitică la Interne...” Uite-aşa şi-ncolo... 

Vă mai amintiţi în ce an au venit studenţii ? 

În 517. Noi aveam un geamuşor prin care vedeam în spate acolo, unde se plimbau. 
Domnule, atâta de speriaţi erau... nu întorcea ипи’ capul. Alţii îi strigau: „Măi, 
Mitică! Măi, cutare... ! ”. Nimic, nimic, nimic. Şi mă uitam eu la un băiat... o început 
să plângă săracul. Vai de capul lui. Zic: „Uite, domnule, cred că băieţii ăştia ai mei au 
păţit ceva dacă n-o întors ei capul să mă vadă...”. 

Şi în timpul celor 2 ani cât am stat izolaţi în Gherla, directorul Lazăr% încontinuu 
ne-o represionat acolo. Ne tot îndemna să acceptăm postura de turnători, că dacă nu 
vrem, avem de suferit... Când venea pe la noi: „N-are nimenea de raportat nimica ? ”. 
„Avem, domnule, de raportat. Noi suntem în nişte condiţii deosebite faţă de celelalte 
închisori, nu ştim de ce, nu ştim ce-am făcut...” O holbat nişte ochi, aşa, ca de bufniţă... 
n-o dat un răspuns. O spus: „Crăchi! ”. O trântit uşa şi-o fugit... 


Dar aţi observat vreo schimbare după venirea studenţilor ? 

După ce o venit studenţii, o făcut o echipă de 3 medicinişti care o umblat prin 
închisoare, vorba aia, cu pretext, da’ ei avea indicație să vie la noi să ne tragă de limbă 
şi să-şi dea cu părerea, cum ne scăldăm, cum nu ştiu ce... Şi-o venit, într-adevăr, şi ne-o 
consultat pe toţi... Atunci l-o găsit pe Munteanu Năstase bolnav şi eu am fost izolat la 
infirmerie, că erau cu caverne, erau periculoşi... Şi tot o venit până o stat ei de vorbă 
cam cu toţi... Eu mi-am ţinut gura, nu am hulit, n-am făcut nimic, dar cu toate ăstea, 
după câtva timp, văd că vine şeful de secţie : „Care-i Păduraru ! ?”. Zic: „Eu sunt. Ia-ţi 
bagajul şi ieşi afară ! ”. Dom'le, am luat bucceaua mea cu nişte bulendre care le aveam 
acolo şi văd că mă suie de la etajul 1 la 3. Acolo mă duce tocmai în capătul celularului, 
la camera 101. Acolo era centrul. Când intru acolo văd un mozaic pe jos, colorat şi 
strălucea, şi un miliţian care m-a împins în cameră, aşa răstit. M-o văzut cu hainele... 
„Da' ce-i cu dumneata, domnule? Eşti între ăia care-s izolaţi?” „Da, domnule.” 
„Domnule, ce bandiți sunt ăştia... uite ce face din oameni...” Eu mă uit la ei aşa... „Văd 
că arăţi frumos, văd că aici e curat, pături noi... E frumos aicea. Eu zic să vă mai 


24. Primul grup de studenţi de la Piteşti a ajuns la Gherla pe 7 iunie 1950. Alin Mureşan, op. cit., 
p. 68. 

25. Iosif Tiberiu Lazăr, născut la 21 octombrie 1915, Budapesta, Ungaria ; locotenent-major, 
directorul Penitenciarului Gherla (4 februarie 1949 - 5 iulie 1950) ; directorul Penitenciarului 
Tecuci (5 iulie – 28 septembrie 1950); directorul Penitenciarului Făgăraş Central (1 octombrie 
1950 - 21 decembrie 1950) şi Făgăraş Raional (25 iunie - 21 decembrie 1951). Din cauza 
evadării a trei deţinuţi din Penitenciarul Făgăraş, a fost destituit şi mutat disciplinar în funcţia 
de şef al Serviciului producţie al Coloniei de muncă Peninsula - Valea Neagră (21 decembrie 
1951 - 25 aprilie 1952); comandant Colonia Peninsula - Valea Neagră (25 aprilie 1952 - 
martie 1953); şef al Biroului producţie la formațiunea 0665 Oneşti (martie 1953 - 1 iunie 
1954). Trecut în rezervă la 1 iunie 1954. AANP, Fond Serviciul Cadre şi Învăţământ, dosar 
personal 701 – Lazăr Iosif Tiberiu, passim. 

26. Năstase S. Munteanu (1909-1950), din Moineşti, Bacău. A fost arestat la 29 aprilie 1948 şi 
condamnat la 12 ani de muncă silnică. A executat pedeapsa în Penitenciarele Iaşi, Suceava şi 
Gherla, unde а murit la 13 octombrie 1950. Cicerone Ioniţoiu, Victimele terorii comuniste. 
Dicţionar. M, Editura Maşina de Scris, Bucureşti, 2004, p. 412. 

ађіпе(і, din cauză că s-ar putea să ajungeţi de unde vin eu...” Norocul meu o fost că 
n-am avut acolo nici un apropiat care să mă cunoască. Era ипи’ din Banat, Găvăjină”, 
halal de băiat bun ce-o fost... Era reeducat, o luat bătăi, nu ştiu ce... şi acuma îl făcuse 
să stea în gaşcă cu dânşii, să demaşte şi el. Ei, domnule, nu m-o turnat în faţa lor. Eu 
am rezistat şi n-o putut afla nimica de Germania. „Cum ai venit, măi, din Germania ? ” 
Că ştiau că am fost în Germania, dar ce s-o întâmplat cu mine acolo n-o ştiut nimic... 
După vreun sfert de oră, hopa aduce altul, unu’ de prin Domnești, din Argeş. Ăsta ега 
un chiaburaş acolo, avea o făbricuţă de tăbăcărie... Între reabilitaţii ăştia, era unul саге 
o fost ofiţer prin Germania, ипи’ Horia Crinu”. Imediat се l-o văzut pe ăsta: „Măi, ce 
faci... ?”. I-o sărit în gât, s-o sărutat şi toți împrejur l-o bombardat cu întrebări... Ăla în 
câteva zile le-o spus tot, pe unde o îngropat talpa, că avea о fată doctoriţă... le-o spus tot. 
Ре urmă, după puţin timp, o mai băgat ипи’ mititel, un oltean, Trancă Pavel? îl chema. 
Ăsta era băiat bun, avea stofă într-însu”, însă tot aşa, о găsit un mare prieten, un student 
de la Drept, unu' Gigi Ionescu, şi tot aşa s-o spovăduit (sic!), i-o spus lu” ăla toate... 
Numai eu eram cel mai steril, nu prea dădusem... Mă lăsa unul, mă întreba altul: „Da' 
de unde eşti? Da’ ce-ai făcut? Da’ cum ai trăit? ”. Eu, stând acolo chiar când mă bătea 
еі, i-am porcăit: „Nu vă e ruşine obrazului, sunteţi fii de bogătaşi, de ăştia cu avere? 
Voi m-aţi adus aici, ieri îmi spuneaţi una, acuma veniţi şi-mi spuneţi alta? Când să vă 
cred eu? Lasă, domnule, să vie comuniştii să facă reeducare ! De unde sunteţi voi aşa 
deştepţi ? Ce încredere să aibă oamenii-n voi ? ”. Şeful era unv’ aşa de rău... de altfel s-o 
şi dus, că l-o condamnat. L-am văzut trecut acolo la Aiud pe catastif... 


Vă mai aduceţi aminte numele lui ? 

Da, Voin Іоп?0 îl chema şi era fecior de preot. O mai fost şi popi, o mai fost şi alţii, 
c-am auzit de toate cele... N-aş condamna ре nimenea, doar ре Voin ăla. Mai ега unv’ 
Ріп(а?! sau ипи’ Тӣгапи... vedeam într-înşii că aveau stofă bună, dar erau terorizaţi... 


27. Iosif Găvăgină, născut la 22 ianuarie 1910, în comuna Doblin, Timiş. Legionar, paraşutat în 
1945 de un avion german. A fost arestat la 15 mai 1948 şi condamnat la 10 ani de muncă silnică 
pentru trădare de patrie. A executat pedeapsa în închisorile Timişoara, Jilava, Gherla, Culmea. 
În 12 mai 1958 a mai primit 48 de luni şi a fost transferat la Periprava, de unde a fost eliberat 
la 17 ianuarie 1962. Informaţii din fişa matricolă penală din AANP. 

28. Horia Crinu, născut la 20 noiembrie 1920 în comuna Stăneşti, Argeş. A fost arestat la 30 iulie 
1948 pe când era student la Facultatea de Medicină. A fost condamnat la 3 ani de detenţie şi 
a executat pedeapsa în închisorile Jilava, Piteşti, Gherla, Văcăreşti. A murit la 18 mai 1952. 
Informaţii din fişa matricolă penală din AANP. 

29. Pavel Trancă, născut la 22 septembrie 1914 în comuna Perişor, Dolj. Avea 5 clase elementare 
şi era plugar. A fost arestat la 17 februarie 1949 şi condamnat la 15 ani de muncă silnică. A 
executat pedeapsa în închisorile Craiova, Aiud, Jilava, Gherla, Nistru. A fost eliberat la 
22 noiembrie 1963. Informaţii din fişa matricolă penală din AANP. 

30. Топ Voin, născut la 23 noiembrie 1923 în comuna Ezeriş, Caraş-Severin. În momentul arestării 
era student la Facultatea de Medicină din Cluj. A făcut parte din lotul studenţilor legionari de 
la Cluj şi a fost condamnat la 5 ani de închisoare corecțională. A executat pedeapsa în 
închisorile Piteşti, Gherla, Peninsula şi Jilava. A fost implicat în reeducare la Gherla şi în 
culegerea de informaţii la Canal. Anchetat pentru procesul deţinuţilor „piteşteni” a fost 
condamnat la moarte şi executat în 17 decembrie 1954. Alin Mureşan, ор. cit. , pp. 95, 209-211. 

31. Sever Pinţa (1926-1990). Student la Facultatea de Medicină din Timişoara. A fost arestat la 
28 iunie 1948 şi condamnat la 3 ani şi 6 luni de închisoare. A executat pedeapsa în închisorile 

Pe dumneavoastră v-au bătut ? 

Nu... (râde – n.n.) Eram carne vie... Nu m-o bătut la pielea goală, m-o bătut numa’ 
îmbrăcat, şi mă punea pe aceeaşi poziţie, da” rahat n-am mâncat... (râde – n.n.) Dacă te 
punea să mănânci fecale... Era un ofiţer, un maior, săracul, din Baia de Aramă... l-o 
dezbrăcat de toată personalitatea. Mă învăţasem acum, ştiam cum е cu bătaia, şi când 
venea cu ciomegile dădea... dar nu ziceam un cuvânt, nu scoteam nimica şi asta i-o 
enervat şi mai tare... Se făcuseră nu ştiu câte rânduri cu reabilitaţi şi îi scotea de acolo 
şi-i trimetea la Canal. Şi am schimbat vreo 3-4 rânduri... fusesem cel puţin 6 luni de zile 
acolo. Era un instructor politic – dacă aţi auzit de el – Avădănei'?. Un moldovean de-al 
meu. $1 ăla îi învăţa cum să mă descoasă, cum să mă facă, pentru că s-o săturat şi voia 
să o scoată într-un fel cu mine... Şi pe urmă zice: „Banditule, acuma ţi-o venit timpul... 
Ori te faci om, ori te facem îngeraş. Te duci la căpitanul tău acolo şi staţi de vorbă 
amândoi, că cu el ai să te înţelegi”. „Fă, domnule, ce vrei.” După ce venea primul 
gardian mă dezbrăca în pielea goală, mă punea pe mozaic jos cu spatele şi turna apă cu 
cana sub mine. Asta în '52, spre sfârşitul iernii, prin februarie. Şi, domnule... asta m-o 
pus pe gânduri. Tot mai speram până atuncea... Ziceam: „Măi, am să sufăr, dar poate 
am să-ajung Іа familie...”. Şi mi-am dat seama că situaţia e îngrozitoare... De altfel, се 
s-a întâmplat mai târziu cu mine e jale. Şi timp de-o săptămână în fiecare seară făcea 
tratamentul acesta, până uita ei de mine... Picioarele erau umflate ca nişte putine, că 
nu-mi dădea voie să stau jos, adică numai la colţul camerei în picioare... poziţia aia era. 
Şi într-o sâmbătă era program de baie şi o rămas 2 inşi să mă păzească. Eu nu puteam 
să mă duc la baie că arătam urât, nu trebuia să mă vadă nimeni. Acolo era geamul, aici 
era colţul camerei, dincolo celălalt colţ. Eu stăteam la colţul camerei cu faţa la perete şi 
ei în partea opusă, stăteau şi vorbeau. Şi îmi făcusem planul, că era geamul deschis... 
M-am repezit la el, i-am dat un pumn, l-am spart, am luat un ciob de sticlă şi m-am tăiat 
serios aicea la gât... Ăia s-o fâsticit... nici ei nu ştia ce-i cu dânşii, o sărit la mine, o luat 
o cămaşă, m-o strâns de gât, o bătut în uşă şi o chemat şeful de cameră. O venit ăştia şi, 
într-adevăr, m-o pansat, m-o tratat, dar sânge pierdusem cam mult... Domnule, şi mi-o 
întrerupt tratamentul... „Tu, banditule”, zice, „eşti decis să ne dai de lucru, nouă, da? 
Dar tot noi învingem, nu poţi să învingi tu”. 

Pe urmă nu ştiu ce le-o spus Koller” sau care mai era din şefii ăia pe acolo, că auzise 
toată lumea despre mine, şi mi-a spus mie cineva de acolo că ar fi zis: „Băi, dacă 
omorâţi un moşier, e una, da' dacă-l omorâţi pe acesta, vă merge faimă proastă, că 
acesta e muncitor. Scoateţi-l de acolo şi daţi-l să muncească ! ”. Ei o început să discute 


Timişoara, Jilava, Piteşti, Gherla, Aiud. A fost declarat „nereeducabil” şi a fost eliberat la 
26 iunie 1951. Gheorghe Bâgu, Mărturisiri din întuneric, Editura Tehnică, Bucureşti, 1993, 
p. 119; fişa matricolă penală din AANP. 

32. Constantin Avădănei, născut la 4 martie 1925, în comuna Mihălăşeni, Botoşani. Sublocotenent 
de Securitate, ofiţer politic la Gherla, implicat în reeducare. A fost arestat la 24 martie 1953 
pentru acţiuni de teroare şi condamnat la 6 ani de muncă silnică. A executat pedeapsa la 
Bucureşti şi Ocnele Mari. A fost eliberat la 13 noiembrie 1957. Octavian Roske, Mecanisme 
represive în România. 1945-1989. Dicţionar biografic. A-C, Institutul Naţional pentru Studiul 
Totalitarismului (în continuare, INST), Bucureşti, 2001, p. 162; Doina Jela, ор. cit., р. 35; 
fişa matricolă penală din AANP. 

33. În aceea perioadă, Ştefan Koller lucra în cadrul Direcţiei Generale a Penitenciarelor. 

cu mine, să negocieze. „Da, băi, eu am muncit toată viaţa, de când am fost copil de-o 
şchioapă, şi cu asta am trăit, şi voi aţi huzurit şi-aţi făcut politică...” După се mă 
zdrobise, îi tocam eu, că acuma eram învăţat cu bătaia... Şi o început să negocieze cu 
mine, că n-aş vrea să muncesc şi eu? „Păi, cum să nu vreau, domnule? Văd că aveţi 
unităţi productive aicea.” „Da, dar să munceşti şi tu aşa ca noi, ca să faci oameni 
cinstiţi...” „Voi vreţi să mă faceţi pe mine cinstit? Cât de cinstiţi sunteţi voi ? ” Era Popa 
Тапи, cel mai bine văzut... era mai bine văzut şi ca Ţurcanu, dar era din umbră. Şi ăla 
m-o bătut о dată... M-o chemat la camera lor acolo, dar mi-era frică să nu mă dea ре 
mâna lu’ Puşcaşu*... Că ştii ce-am văzut la ăla? Cu-o sulă, uite aşa de lungă, їп(ера 
omul pe spate... îl găurea tot. Era unul săracu', de prin Sighetu-Marmaţiei, о fost şi el 
condamnat cu noi la Suceava, cred că ăla n-o trăit... nu ştiu ce păcate făcuse ăla şi de ce 
era aşa îndârjit pe el... 

Şi cum aţi reuşit să scăpaţi din mâinile torționarilor ? 

O văzut că nu se poate cu mine... mi-o dat drumul în fabrică. Şi când m-a văzut bietul 
nenea Andreescu”, a început să plângă... „Măi, Culiţă, ce-i cu tine, măi?” De la 110 
kile am ajuns la 54 de kilograme... Dar mişunau pe acolo codoşii, că erau studenţii, 
lucrau şi ei. Eu stăteam izolat, că-mi pusese în vedere: „Banditule, dacă te duci afară, 
vezi că o să vie toţi să te îmbrăţişeze, să-i tragi de limbă, să ne spui ce gândesc”. 
„Domnule, cu mine nu mai faceţi trebi de astea. Vreţi să mă lăsaţi acolo, da, dacă nu, 
nu.” Domnule, şi m-o lăsat vreo două săptămâni... Bietul Andreescu îmi dădea turtoiul 
lui, că într-adevăr eram înfometat tare... Şi ziceam : „Măi, nea Andreescu, da' mata nu 
mănânci ?”. „Băi, eu-s sătul.” Îl iubea directorul ăla, Gheorghiu'f... Era un ţigan care 
fusese CFR-ist şi o venit în locul lu’ Lazăr, care era trimes la Canal... Ala om cumsecade, 
iubea meseriaşii, că era şi el muncitor... 

Dar s-a schimbat situația dumneavoastră datorită relaţiei dintre Gheorghiu şi Andreescu ? 

Da. Andreescu m-o lăudat: „Îi un meseriaş bun Păduraru şi îl putem folosi, că aicea 
avem nevoie...”. Am făcut pe acolo dispozitive şi unelte pentru tâmplărie, că făcea 
rasteluri d-ălea... Eu am făcut maşină de sincuit, care făcea câte 2-3 blaturi odată. După 
ce-o trecut aşa vreo două săptămâni : „Ia vino încoa', Pădurarule ! ”. Mă duc la el. „Am 
văzut că ţi-ai făcut pretenii. Ce ai de raportat ? ” „Ce pretenie, dom'le ? Оти’ are 6 copii 
acasă care n-au mâncare, n-au pâine... Ce pot eu să spun? Luaţi-l, domnule, şi omorâţi-l 
dacă credeţi că e ceva!” Şi m-o luat într-adevăr şi m-o bătut, de n-am mai putut ieşi 
săptămâna aia la lucru până ce nu mi-au trecut vânătăile. Şi, dom'le, tot m-a avansat 


34. Vasile Puşcaşu, născut la 12 septembrie 1923 în Băceşti, Iaşi. În momentul arestării era 
student la Facultatea de Drept din Iaşi. A fost unul dintre principalii colaboratori ai lui 
Eugen Ţurcanu. A fost transferat la Gherla în iunie 1950 şi a devenit unul dintre liderii 
reeducării, fiind cunoscut drept cel mai sadic dintre bătăuşi. A fost eliberat în 1951 şi 
rearestat în 1953. A fost condamnat la moarte şi executat la 22 iunie 1955. Alin Mureşan, 
op. cit., pp. 186-187. 

35. Probabil Florică Andreescu, originar din Prahova. A fost condamnat în 1949 şi închis la 
Gherla. În februarie 1951 a fost schingiuit de studenţii reeducaţi, sub conducerea lui Ion Cerbu 
şi Alexandru Popa, ca să divulge activitatea legionarilor din Moreni şi Gura Ocniţei rămaşi 
nearestaţi. Cicerone Ioniţoiu, Victimele terorii comuniste. Dicţionar. А-В, p. 48. 

36. Constantin V. Gheorghiu, director al închisorii Gherla în perioada 1950-1952. Andrei Muraru, 
op. cit., p. 332. 

ăia... m-a pus şeful întreţinerii. Şi lucram şi la matriţerie sau ре unde era nevoie. Până 
la urmă m-o pus şeful sectorului de metalurgie şi trebuia să răspund de 500 de oameni 
şi nu ştiu câte altele: lăcătuşărie, strungărie, electrice, jucării, fierărie... Făceam câte 
2.000 de perechi de cleşte de cuie într-un schimb... 

Când v-au pus şef ? 

Asta ега în '52. La fierărie învăţasem tot şi i-am învăţat şi eu pe oameni să lucreze 
pe echipe : unii găurea, alţii ajusta la polizor... şi îşi făceau norma. Pe panou îmi pusese 
întreceri, şi eu eram la vreo 60 de procente înaintea celorlalţi, da? nu că voiam eu, ci că 
n-aveam rebuturi făcute. Ei, da’ s-o întâmplat că am avut o comandă de ciocane de lipit 
d-astea din cupru, letcon. Şi când s-o terminat comanda aia eu am rămas la urmă şi n-am 
mai avut material să fac vreo 30-40 de ciocane de alea de câte un kilogram. „Băi, băiete, 
unde e cupru? Bă, sabotoru', bă, uite că n-o făcut, o furat materiale ! ” Mi-a zis unu' de 
la Constanţa, Mihalcea, era locotenent-major. Şi din cauza asta m-o dat în judecată, 
domnule, şi am ajuns la Tribunalul Poporului, cu toate că eram şef de atelier. Pentru că 
făcusem mai multe ciocane, s-o făcut o anchetă serioasă... Eu am mai avut nişte şpan, 
c-am făcut şi ciocane de-astea de cupru, şi dornuri, care le făcusem la strung. I-am pus 
pe ăia de au căutat, o râcâit prin toate colţurile, şi o adus aşa o movilă de deşeuri de 
cupru. Am luat şpanul ăla şi l-am pus la un cuptor rotativ, l-am topit şi-am recuperat 
cuprul. N-o plătit nimeni, da’ tot m-o dat în judecată şi-am ajuns la Tribunalul Poporului. 
Noroc că acolo din partea întreprinderii o pus un maistru, un ungur, unu’ Benedict. Ăla 
mă iubea, săracul, şi le-o spus la judecători: „Da’ ăsta e cel mai bun om din închisoare, 
cel mai bun meseriaş, domnule. Ăsta tot timpul o fost inovator, tot timpul o fost fruntaş”. 
Ei, şi m-o achitat. După asta am devenit eu martor pentru alţii. Era unul, săracul, care 
lucra la mine în schimb, şi o crăpat o piatră de polizor de-aia mare de 500, la care lucra. 
Acolo eu îi făcusem un dispozitiv şi făceam lamili de bricege pentru armată. La polizorul 
ăla, cu dimensiunea aia de piatră, trebuia să meargă cu 800 de ture pe minut, dar ei o pus 
alte şaibe şi о mărit turaţia la 1.500. Aicea o fost treaba ! Dar le-am explicat йога, şi din 
30 câţi am fost acolo, numa’ pe 2 inşi i-o condamnat la o lună sau două. 

La un moment dat mi-o dat un pontator, unul Stuparu, care era de prin Ardeal. Acesta 
era fidel lor, fusese probabil şi el reabilitat, că tot timpul mă pândea cu cine vorbesc. Că 
eu nu fac nici o listă de oameni care i-am găsit cu lucrul în neregulă, cu nu ştiu ce, dar 
n-avea ce-mi face, că eu învăţasem oamenii să lucreze bine şi când venea de la magazie 
produsele finite, mie nu-mi respingea piesele, că toate corespundeau după desen. Celelalte 
echipe mai făceau rebuturi... 


Câţi ani aţi stat la Gherla ? 

Păi din '49 până în '53... 

Când a murit Stalin vă mai amintiţi ce s-a întâmplat ? 

Vai de mine ! Ne-o adunat în închisoare şi ne-o spus într-o adunare generală că ăştia, 
gardienii, nu mai au voie să-i insulte pe deţinuţi... să se adreseze lor cu „domnule” şi, 
mă rog, multe treburi... Şi noi ne-am mirat... credeam că s-a întâmplat ceva... da’ pe 
urmă am aflat că trăgeau clopotele şi boceau toţi din toate părţile : „Bă, o murit Stalin”. 
Asta era! Atunci parcă o început să fie oleacă mâncarea mai bună, o mai dat două 
mâncări de fasole, da’ n-o ţinut aia, că am plecat eu... 

Unde v-au mutat de la Gherla ? 

La Aiud. De Crăciunul lui '53* văd că vine de la grefă un tabel: cutare, cutare, 
Tomuţi*, Juberianu*, toată echipa care o lucrat. Visul lor era că o să-i scoată din 
închisoare şi o să-i pună şefi de Securitate, că sunt oameni care or adus aport, că s-or 
arestat loturi după demascările lor... În '53 eu m-am îmbolnăvit de apendicită acută şi 
aveam nişte crize... chiar mă aşteptam să mor, că înainte de a mă aresta, un prieten de-al 
meu murise de apendicită şi aveam o părere foarte proastă... Şi era un doctor acolo, şi 
i-am spus: „Domnul doctor, am şi eu copil acasă, am familie, poate că mai am zile... 
Hai, trimiteţi-mă să mă opereze undeva! ” „Păi”, zice, „măi, ţi-am făcut referat. Când 
vine aprobarea, imediat te-am trimis...”. Şi aşa o şi fost... că m-o trimis la Aiud, că era 
spital atunci. Dar în loc să mă bage în spital, s-o uitat în dosarul meu, o văzut că eram 
încondeiat şi m-o băgat la Zarca. Şi era timpul ăla, pe la sfârşitul lui februarie, şi parcă 
venea săgeți din pereţii ăia, aşa strângea... Şi cât am fost acolo era unul care o fost о 
figură politică, fost redactor juridic la ziarul Universul. Nedelescu“ parcă... aşa zic eu 
că îl chema. Şi ăsta o fost plecat prin Franţa, prin străinătate, ştia foarte amănunţit toate 
potlogăriile care le făcuse ăştia din familia regală, Carol al II-lea şi cu toţi ai lor. 

Da' până la urmă, acolo în Aiud am fost simpatizat de-un colonel care era acolo 
pentru munci... Şi vine într-o zi şi mă întreabă : „Ce-i cu tine, măi? Ce cauţi tu aicea? 
Stai aicea cu miniştrii, cu oameni politici, ce-ai făcut? ”. „Ce-am făcut, dom'le? De 
când sunt de-o palmă, de la 5 ani, trag în jug, am fost exploatat, n-am avut nimica avere, 
am răbdat, am suferit, eu nu ştiu ce-o găsit oamenii ăştia să mă persecute pe mine...” 
Zice : „Da' mie mi-e milă de tine, că te văd şi meseriaş...”. Acolo se stricaseră mii de 
lacăte, făcuse rebuturi... Mergeau presele, ştanţau, făcea lacăte Sfinx, şi după ce le 
monta şi le punea acolo... când punea cheia... nu se mai descuiau. Şi când o văzut în 
dosar că eu eram remarcat ca având meserie de la Gherla, mă întreabă: „Ce au, dom'le ? 
Ce părere ai dumneata de asta?”. Eu, ca să mă fac şi mai remarcat acolo, am luat 
problema şi-am studiat şi-am văzut că erau prese din astea care tocau tablă încontinuu... 
Şi am zis: „Dom'le, opriţi presele pe loc, nu mai faceţi nimica! Nu mai tăiaţi, că-s 
uzate matriţele şi-s deformate piesele ! ”. Şi i-am pus pe ăia de le-o demontat, le-o 
remediat, i-am învăţat cum, le-am făcut nişte calibre adecvate şi o început să producă iar. 
Dom'le, parcă-i scosesem nu ştiu de unde... Făcea 2.000 de lacăte pe zi într-un schimb 
şi toate erau bune... Pe urmă o venit o comandă de instrumente chirurgicale... Trebuia 


37. Conform fişei matricole penale din AANP este mutat de la Gherla la Aiud în 7 iunie 1953. 

38. Octavian Tomuţa, student în anul IV la Politehnică în Bucureşti. A fost arestat în 24 mai 1948 
şi condamnat la 10 ani de închisoare. A trecut prin Piteşti şi a fost transferat la Gherla în iunie 
1950. A fost martor în primul proces al studenţilor, după care a fost transferat la Aiud pentru 
continuarea pedepsei. Alin Mureşan, op. cit., pp. 199-200. 

39. Constantin Juberian, născut la 29 octombrie 1926 în Domaşnea, Caraş-Severin. Student în 
anul III la Facultatea de Drept şi Filozofie din Cluj. A fost condamnat în 1949 la 7 ani de 
închisoare corecțională. A trecut prin Piteşti şi Gherla (septembrie 1951 — 7 iulie 1953). A fost 
implicat în procesul studenţilor, condamnat la moarte şi executat pe 17 decembrie 1954. Alin 
Mureşan, op. cit., pp. 142-144; fişele matricole penale din AANP. 

40. Ion Nedelescu, născut la 12 decembrie 1899 în Giurgiu. Avocat. A fost arestat la 2 octombrie 
1948 şi condamnat la 3 ani pentru crime contra umanităţii. A executat pedeapsa în închisorile 
Jilava şi Aiud. A fost eliberat la 24 ianuarie 1954. Informaţii din fişa matricolă penală din 
AANP. 

să se facă la Cugir şi acolo s-o execute, da’ ăia când о văzut ce condiţii sunt о zis: 
„Domnule, nu пе angajăm. Nu putem noi face treaba asta... da’ ştiţi ce vă sugerăm ? 
Duceţi-vă la deţinuţi, că ăia au meseriaşi ! ”. Au văzut că am lucrat pentru o expoziţie la 
Bucureşti şi cele mai frumoase exponate o fost a noastre, bine executate... 

Colonelul ăsta, săracul, voia să-mi dea ţigări, voia să-mi dea mâncare. „Domnule 
colonel, ştiţi că mai sunt pe aici printre noi ca dumneavoastră, colonei deținuți? Dacă 
mă vede cineva că mănânc sau că fumez, ce să spun eu, că de unde lg am? Nu vă gândiţi 


la asta? Nu-i bine să-mi dați...” Eu l-am învățat... 

Aşadar ați avut o şansă datorită meseriei pe care ați deprins-o... 

Da. Şi pentru asta mi-o dat o dată o carte poştală şi am scris cinci rânduri acasă... Şi 
când mai aveam 6 luni până să mă eliberez mă aduce miliţianul în birou la colonelul ăsta. 
L-o dat afară pe miliţian şi-am rămas numai cu el acolo. „Ce mai faci tu, măi, Pădurarule, 
mă? Păi, aşa ai ajuns?” Eram slăbit tare... „Păi, domnul colonel, aşa e la închisoare.” 
„Păi, mi se rupe inima de tine, măi.” Zice: „Înainte cu 6 luni de a se elibera, fiecare 
deţinut trimite la locu” unde o muncit, unde o trăit, unde o domiciliat şi cere referinţe. 
Dacă aceia dă referinţe bune, te pune în libertate şi te duci acasă. Da’ uite, ţie nu ţi-o dat, 
măi. Ai avut 18 referinţe, şi numai 4 ţi le-o dat aşa, mai bune...”. Şi mi i-o spus pe toţi: 
„Uite, ăsta... Acesta, uite, ce-o zis de tine...”. Şi 4 oameni care erau bătrâni, nu erau 
colegi de-ai mei, toţi m-o lăudat că sunt un băiat bun, harnic, muncitor, că nu m-au văzut 
să fac instigaţie sau să fac nu ştiu ce, cutare. Restu’ de 14, toţi prietenaşii mei, toţi cei care 
îi ajutasem eu... Unora le făcusem probele de lucru când i-o angajat... Şi era foametea aia 
mare, şi ne duceam la lucru, şi când se întrerupea lucrul, pauza de masă, nu mâncam, că 
n-aveam pur şi simplu ce mânca... nu era pâine, nu era mălai... Eu, totuşi, mai aveam pe 
acasă câte oleacă de mălai şi punea soţia într-un borcan nişte lapte de-ăla cu nişte mămăligă. 
Şi mi-era şi groază s-o scot, că toţi erau flămânzi, şi cum s-o mănânc singur? Îi puneam 
acolo: „Na, mă, luați câte o lingură până se termină de aicea, că eu nu pot să mănânc 
singur”. I-am spus şi nevestii acasă: „Bă, ori nu mai îmi da, ori fă ce vrei...”. Şi mâncam 
împreună dintr-un borcan... şi nu mi-au dat referinţe bune... Şi, într-adevăr, când am ajuns 
acasă nici unu' nu o putut să mai mă privească în ochi... toţi puneau nasul în pământ. 


Vă mai amintiţi cum a fost plecarea de la Aiud ? 

Eu m-am eliberat în °55. Era chiar în ziua copilului, de 1 iunie“. M-am eliberat... 
Nu m-am chiar eliberat, că m-o luat poliţaii şi m-o dus în Bărăgan, în comuna Dropia, 
în judeţul Călăraşi. Ciulniţa ştiţi unde e ? De la Ciulniţa vreo 5 kilometri, chiar pe moşia 
fostului ministru al Agriculturii, ăsta de care v-am povestit. M-au dus acolo pe 2 ani şi 
am stat chiar 3. 

Eu eram bolnav de plămâni, făceam pneumotorax“. Plămânul drept era, aşa, strâns 
ca un burete... Şi m-au dus acolo şi m-au predat la ăştia din sat... Era un maior acolo şi 


41. Potrivit fişei matricole penale din AANP, a fost eliberat la 29 mai 1955. 

42. Pneumotorax, rezultatul acumulării de aer în spaţiul dintre plămâni şi peretele toracic, în 
aşa-numitul spaţiu pleural, ca urmare a unui traumatism toracic sau a unei manevre terapeutice 
intempestive sau a unei afecţiuni pulmonare acute stafilococice. Presiunea exercitată asupra 
plămânilor îi împiedică să se destindă, determinând scurtarea respirației şi junghi toracic. 
Poate deveni ameninţător pentru viaţă. Medicina internă, vol. II, Editura Medicală, Bucureşti, 
1964, р. 223; http : //ro.wikipedia.org/wiki/ Pneumotorax, accesat la 4 mai 2008. 

i-am zis: „Domnule, uite aşa, aşa... ce fac eu aicea la dumneavoastră, că uite în ce 
situaţie sunt? ”. Zice : „Lasă, că vedem поі се facem. Deocamdată am vorbit cu doctoriţa 
şi o să-ţi dea o cameră la dispensar să stai şi eventual să mai aibă grijă, să te ajute cu 
ceva”. „Şi de mâncare cine-mi dă ? ” „De mâncare am să vorbesc eu cu oamenii de prin 
sat, să-ţi aducă acolo.” E adevărat că erau mulţi bănăţeni şi erau oameni intelectuali şi 
oameni gospodari, aşa cum erau ei aduşi acolo şi aruncaţi în Bărăgan, da’ trăiau mai bine 
ca băştinaşii de pe acolo... Aia aveau 40 de pogoane, un bordei acolo şi 2 căluţi ca 2 mâţi 
şi câinele care se uita pe geam... Vai de capul lor cum trăiau. Domnule, ăştia aveau nişte 
vaci de umplea căldarea cu lapte, aveau unt, aveau brânză, aveau nu ştiu ce... 


Cum a fost perioada domiciliului obligatoriu ? 

Când m-am dus eu acolo eram înspăimântat tare de condiţiile care le avusesem. Să te 
pună dracu’ să vorbeşti, că... adevărul este că pe mulţi i-au arestat iar, că n-au putut 
oamenii să respecte ce le-o cerut ei. Şi tot timpul eram obsedat că cineva mă trage de 
Jimbă... Nu ştiu dacă era cineva să nu aibă prin închisoare vreun om din familie. Şi 
întrebau : „N-ai auzit de numele ăstea ? N-ai auzit de nu ştiu cine ? ”. Chiar auzisem, da’ 
mi-era frică să spun. Şi pe urmă le-am spus: „Nu mai mă întrebaţi, că ăştia au urechi 
prin tot locul şi uite care e situaţia... Poate sunteţi de bună credinţă, dar eu prin ce-am 
trecut...”. O pus pe urma mea fete din astea tinere, nu ştiu ce... Drept să spun, erau 
acolo deţinuţi mai mulţi şi fiecare se aranjase pe acolo... 

Şi stăteam într-o zi la localul Miliției, pe-o bancă, şi deodată văd că vine o coloană 
de oameni, unul după altul aşa, ca o grupă din asta militară, şi intră acolo. Când ies afară 
de acolo zic: „Domnule, dar ce aţi făcut acolo înăuntru ? ”. Zice: „Am făcut prezenţa, 
domnule”. „Da' de ce?” „Păi, aşa ni se cere în fiecare săptămână.” „Dar ce sunteţi ? ” 
„Păi, suntem deţinuţi.” „Domnule, şi eu sunt tot aşa, domnule. Pe unde trăiţi ? Cu ce vă 
ocupați?” „Domnule, lucrăm la un şantier, la Sovrom Petrol...” După cum mi-au 
explicat, era la vreo 16 kilometri. Îi zic şi eu de unde sunt... Printre dânşii era un om 
credincios şi cumsecade, Dors Traian. Mie îmi era frică şi de el, dar până la urmă m-am 
convins că era cumsecade. Şi el m-o ajutat mai mult forţat, aşa ca să zic... Şi i-am spus: 
„Uite aşa, aşa, m-o adus şi m-o dat aicea bolnav, fără sprijin, fără nimica, n-aş putea 
găsi ceva de lucru şi eu ?”. „Domnule, acolo se construieşte şi e muncă grea, de săpat, 
de făcut beton, dar vorbim noi cu şeful nostru, că e băiat bun... şi chiar dacă nu-ţi dă пісі 
un serviciu, să vii să te cazezi acolo си noi, şi punem mână de la mână şi îţi dăm noi 
întreţinere.” O vorbit cu inginerul Stănescu şi m-am dus... Şi când m-am dus acolo... 
numai dislocaţi erau în serviciu acolo. 

Când aţi terminat domiciliul obligatoriu ? 

În '58. Aveam 33 de ani... În '58 mi-a venit 'liberarea şi m-am întors acasă, în 
Bacău... 

Când v-aţi întors acasă cum aţi găsit familia ? 

Aveam fetiţa... era mare, avea 12 ani, nu mă cunoştea... Casa era dărăpănată... le 
furase tot. Nu le călca nimenea prin bătătură... n-aveau nici WC. Când m-am dus eu, 
prima dată m-am apucat şi-am săpat ca să fac un WC. 

Au avut de suferit după arestarea dumneavoastră ? 

Păi, nenorocirea o fost că m-am însurat şi m-o arestat imediat după căsătorie, şi o 


rămas o femeie încurcată c-un copil... Şi o fost şi ea persecutată şi n-o avut, mă rog, 
posibilităţi de a trăi... s-o îmbolnăvit, o paralizat... Situaţia asta era când m-o deportat 

pe mine în Bărăgan... Şi de acolo am luptat cât am putut şi... am susţinut-o cu nu ştiu 
се... Şi era operată Іа Iaşi de profesorul Obru, şi după operaţie i-am zis lu’ fratele теи: 
„Domnule, ia-o acasă, că o iei mai greu dacă moare, că mai mult ca două săptămâni nu 
trăieşte”. Asta era când avea ea vreo 29 de ani... Ei, Dumnezeu o vrut aşa că acuma la 
Bobotează o împlinit 82 de ani şi uite că se mai întâmplă... 

Aţi reuşit să vă găsiţi de lucru după ce v-aţi întors ? 

Norocul meu, domnule, după ce am ieşit din închisoare, a fost că aveam o meserie, 
şi nu poate nimeni să facă ce fac eu cu meseria care o cunosc... Şi dacă nu era meseria, 
tot mă aresta sau păţeam eu ceva... Ingineri, secretari de partid, când erau cu focul... toţi 
se gudurau la mine. „Domn' Păduraru, hai, domnule, că am văzut că dumneata eşti om 
cu experienţă şi cunoşti nişte lucruri extraordinare ! ” M-am umflat odată: „Domnule, 
am văzut că veniţi cu premii, ăstea, dar mă ocoliţi pe acolo şi iau numai ăştia care sunt 
în partid, la sindicat...”. Zic: „Eu sunt plătit să fac ceea ce spuneţi dumneavoastră. Îmi 
spuneţi ce să fac şi eu execut. Asta este. Hai, domnule...”. Avea nişte pompe venite din 
КЕС, erau defecte şi ei nu ştiau, nu îndrăzneau să рше mâna peste ele, să vadă ce au, 
că nici nu ştiau să le desfacă. 

Am mai lucrat pe la electromontaj, pe la REM, şi până la urmă am intrat la IMB, 
unde am montat 100 de tone de tubaj la sortare... Şi іпріпеги’ care era acolo zice: 
„Domnule, dumneata rămâi aicea la noi. Ce pretenţii ai, te plătim”. Şi aşa am putut să 
mă refac oleacă, mi-am făcut o căsuţă nouă, mi-am redresat familia şi pe urmă am avut 
al doilea copil... да’ am fost păzit cu străşnicie. 

Copiii au avut neplăceri ? 

Neplăceri... n-o putut să-i fac UTC-işti... La facultate o fost, dar să vezi ce s-o 
întâmplat, ceva foarte interesant. Băietul meu s-o dus şi-o dat la Institutul de Marină 
„Mircea cel Bătrân”, la Constanţa. I-o plăcut asta şi s-o dus. El tot aşa, meticulos, o 
lucrat acolo la o sală de sport, mai mult de mâna lui făcută arhitectura... Şi după ce-o 
făcut 2 ani acolo, m-am dus la comandantul lui şi-am spus: „Domnu' comandant, uite, 
am о situaţie precară, nu cred că o să poată el profesa meseria în naval, că n-o să-l 
admită, şi aş vrea să-l mut la facultate la civil, la Bucureşti”. „Poate să plece toţi care-i 
am aicea, da’ lui Gigi nu-i dau drumul. E singurul om care mă reprezintă şi mă mândresc 
cu dânsul.” Când o ajuns în anul III, primesc de la dânsul cerere că să trimit cazierul, 
unde era toată condamnarea mea. Ce să fac? Aveam pe unu' care mi-era prieten, era 
major pe-acolo... Şi i-am povestit lui şi m-o învăţat ăla : „Fă repede o hârtie ! ”. S-o dus, 
o făcut asta şi mi-o şters cazierul... Şi l-am trimes acolo. „Domnule, îi bun până în 
prezent, da’ ne-ar interesa să trimiteţi alăturat şi o autobiografie... Să ехрііса(і toată 
viaţa dumneavoastră de când vă cunoaşteţi şi până în prezent şi să accentuaţi mai mult cu 
ce ocazie aţi făcut închisoare.” Că era ăia de la partid... Domnule, dacă am văzut aşa, 
m-am pus şi-am scris tot, că n-aveam nimica de compromis... Şi ce-am gândit şi ce-am 
făcut, şi nu ştiu ce, şi i-am trimis-o băiatului. „Băi, Gigi... asta e! Dă-le-o s-o vadă, vezi 
ce zice... O să te dea şi pe tine să lucrezi la un şantier de construcţii de vapoare...” 
Domnule, о dat dosarul, l-o înaintat şi o trecut vreo lună jumătate şi vine băiatu” acasă: 
„Tată, ştii ce? Mi-o aprobat dosarul de îmbarcare”. „Da' cum, măi?” „Păi, asta m-am 
întrebat şi eu, că am colegi care au părinţi membri de partid şi nu le-o dat...” „Şi care 
e explicaţia ? ” „Păi, explicaţia e că, chiar dacă erai membru de partid... şi mai au şi ei nişte 
lucruri trecute pe acolo... nu te lasă.” Şi s-o dus prin Olanda, s-o dus prin Anglia, în 

nordul Africii... Şi l-am scos, că îl trimetea Ceauşescu prin Golful Persic, la Nessin, cu 
arme, cu nu ştiu се... şi dacă se ducea în cursa aia era probleme, că chiar o fost atacat... 
Şi eu vorbisem cu un şef de cadre de la ministerul lor... îi adusese ţigări, îi adusese 
diverse, eu i-am dat un butoi de mere... şi i-a dat transfer, şi după aceea şi-o dat 
demisia... Acum băiatu' are întreprinderea lui, lucrează, are atâţia clienţi care-i cer 
proiecte, de nu-i poate el dovedi... 

Suntem mulţumiţi acuma că avem copii... Noi i-am crescut cu frică de Dumnezeu, nu 
se ocupă cu afaceri murdare, trăiesc foarte cinstit, omeneşte, sunt respectaţi de cine-i 
cunoaşte şi chiar mă felicită prietenii mei când mă întâlnesc... 

În 1989, când a izbucnit revoluţia, ce sentiment aţi avut ? 

Atuncea, în nopţile ălea, mi-o spart comuniştii toate geamurile de la apartament... 
Uite aşa o brazdă de bolovani am adunat de-acolo şi m-am dus la Poliţie... Şi ştii ce mi-o 
spus la Poliţie? „Păi, ce să-ţi fac, domnule, dacă lumea ştie că ai cazier.” „Da, 
domnule”, zic, „vasăzică eu mi-am plătit, mi-am făcut pedeapsa pentru faptele mele, iar 
acuma dumneavoastră aşa socotiți, că trebuie să suport toate treburile astea ? Sunt şi eu 
om”. Pe urmă o fost acela, Berbecea îl chema, care o chemat ре unu”, locotenent, care 
era cu ordinea socială, şi mi-o promis că o să facă şi o să dreagă. Eu şi acuma mă păzesc, 
că ştiu că se uită chiorâş la noi pe unde ne vede... Acum îs mulţumit. 

După 1990 v-aţi înscris în vreun partid ? 

În '990 fuga m-am dus la aista, Іа ţărănişti. Am carnet, am plătit o danie, cotizaţie, 
ştampilat şi eu şi nevasta. Zic, să-i facem lu’ Coposu număr de acesta să poată intra în 
politică. Când au început să se înghesuie care să fie mai primul pe listă... m-o scârbit 
asta. Când am văzut aşa, zic: „Domnule, îmi pare rău, am greşit adresa, locul meu nu-i 
aicea”. Pe urmă am fiinţat noi în '93 partidul ăsta, „Pentru Patrie”. ÎI susţinem şi noi, dar 
îi sărac... Am mai primit între noi de-ăştia tineri, dar ăştia îs învăţaţi să le dai ceva şi nu 
au educaţie. Nu trebuie să conducem noi ţara, dar să pregătim oamenii, aşa cum o vrut 
Căpitanul... 


Vă mulțumesc frumos... 
Să trăiţi, să vă ajute Dumnezeu să faceţi ceva bun pentru poporul român... 


Mihai Păvăluţă 


S-a născut la 8 noiembrie 1938, în comuna Filipeni, judeţul Bacău. Naţionalitatea : 
română. Religia : ortodoxă. Studii : Facultatea de Electrotehnică din Iaşi şi Facultatea de 
Teologie din Sibiu (ambele neterminate din cauza celor două arestări). Profesia : contabil. 
A fost arestat în octombrie 1958 şi condamnat la 22 de ani de închisoare pentru „uneltire 
împotriva ordinii sociale”. A executat 5 ani din pedeapsă la închisoarea Gherla. A fost 
eliberat la sfârşitul anului 1963. A fost rearestat în 1971 şi condamnat la 8 ani de 
închisoare pentru „propagandă împotriva orânduirii socialiste”. A fost eliberat în 1972. 
La data interviului locuia în Bacău. Interviu realizat de Alexandru Matei la 30 martie 
2007. Transcrierea şi tehnoredactarea interviului – Adrian Sandu, editarea – Constantin 
Vasilescu. Interviul se află în AIO-IICCR, având cota 60. 


Domnule Păvăluţă, proveniţi dintr-o familie care a suferit din cauza regimului 
comunist... 

Da! Tatăl meu!, preot, a fost arestat iniţial în 1950 şi a făcut un an de detenţie 
pentru nedenunţare şi omisiunea denunţării, pentru că a găzduit diferiţi fugari саге 
erau urmăriţi de Securitate, i-a ajutat... Şi-a făcut un an de detenţie la Galaţi... A doua 
oară a fost arestat şi el în anul 1958 şi condamnat la 10 ani tot pentru omisiune de 
denunţ... Ca preot trebuia să-i denunțe pe toţi, după ei... Aşa, şi n-a mai putut rezista 
bolilor şi presiunilor regimului şi în 1961, în decembrie, a decedat în închisoarea de la 
Botoşani, împreună cu alţi bătrâni. Şi a fost confiscată toată averea, casă, masă, tot, şi 
totul dinamitat... Fratele meu, care e mai mare cu 8 ani, Păvăluţă Aurelian, de profesie 
medic, a fost medic primar în oraşul Roman, a scăpat de detenţie, spre bucuria lui, 
oarecum... Dar era gata-gata pregătit, cu bocceluţa făcută, са să ia şi el aceeaşi cale. 
Sora mea, funcţionară de bancă, a decedat... Ăştia sunt: frate şi soră. Мата mea, 
învăţătoare de profesie, desigur c-a fost scoasă din învăţământ imediat când ne-o 
arestat pe noi, în '58... 


1. Ioan Păvăluţă, născut la 25 ianuarie 1902 în Oncești, Galaţi. Preot. A fost arestat la 5 iunie 
1950 şi condamnat la 1 an de închisoare corecțională. A executat pedeapsa în închisoarea 
Galaţi. A fost eliberat la 4 iunie 1951. A fost rearestat la 26 octombrie 1958 şi condamnat la 
10 ani de închisoare corecțională. A executat pedeapsa în închisorile Bacău, Jilava, Galaţi, 
Botoşani. A decedat în penitenciarul Botoşani la 2 decembrie 1961. Informaţii din fişele 
matricole penale din AANP. 

Ce apartenenţă politică au avut părinţii dumneavoastră înainte de 1947 ? 

Tatăl meu n-a fost, propriu-zis... Era preot de profesie, dar era foarte antibolşevic şi 
treaba asta era recunoscută de toată lumea. Iar eu n-am avut... Dacă eram născut în 
1938?! 


Când s-au instalat comuniştii în România, care a fost impresia dumneavoastră, copil 
fiind ? 

Eu am crescut la ţară, în casa părinţilor mei, preot şi învăţătoare, şi, imediat după 
război, erau evenimente foarte importante pentru vremea aia... se încheiase războiu!. $1, 
desigur, la vârsta aia, de 6-7 ani, eram numai ochi şi urechi, că altceva, televizor sau 
calculatoare, nu aveam... Şi am memorat, cum prind copiii la vârsta aia, aproape toate 
fenomenele care se discutau în casă unde veneau tot felul de intelectuali ai satului şi 
dezbăteau cu înflăcărare... Pe-urmă executarea lui Antonescu... Toate astea se discutau 
la noi, că tata avea aparat de radio... Şeful de post ştia germana foarte bine, i-a ocrotit 
pe nemţii fugari, în fine... Colonelul Vladimirescu, în '71, саге m-a anchetat a doua oară, 
m-a întrebat de şeful de post care i-a ocrotit pe nemți... Auziţi, după cât timp! Da, auzise... 

Eu eram copil şi pur şi simplu s-au înregistrat în memoria de copil toate datele astea, 
şi le-am cimentat oarecum... 

În 1953, când а murit Stalin, care a fost reacţia populaţiei ? 

Eu vă spun punctul meu de vedere... În 1953, când a murit Stalin, eu eram la liceu 
în Bacău şi în gazdă la preotul Nicolau, la bisericuţa „Sfântul Ioan”. A fost coleg cu tata, 
preoţi, şi m-a ţinut în gazdă acolo. În momentul când au primit ordin toţi preoţii prin 
protoierie să tragă clopotele dimineaţa, la prânz şi seara, cântăreţul n-a venit seara să 
tragă clopotul. Părintele Nicolau s-a speriat că dacă nu trage clopotul nimeni, îi dă afară 
protoiereul şi m-a rugat pe mine, ca elev de liceu, şi m-am dus şi-am tras clopotul de la 
biserică în seara aia, pentru Stalin (râde - п.п.), ca să scape părintele Nicolau... Ăsta e 
un moment... În rest... domnule, marea masă a populaţiei nu era conştientă încă, ca 
şi-acuma, de ceea ce-a-nsemnat comunismul... Comunismul local, naţional şi planetar... 


Dar s-au bucurat ? Sperau să vină americanii ? 


Domnule, erau şi plânsete făţarnice. Erau şi astea... mai ales care apucau sub Partidul 
Comunist să aibă o funcţie şi ca să nu piardă funcţia... trebuia să se manifeste ca atare. 

Ce îmi puteţi spune despre festivalul tineretului din 1953 ? 

Noi eram copii atunci, în liceu... Atât ştiu că din satul meu a fost ипи’ la festival 
acolo, un activist, care pe urmă a dat informaţii la Securitate despre noi... Erau foarte 
activi, erau împotriva noastră, eram familia preotului şi ei erau foarte activi. Nu, atuncea 
eram prea copil, n-am participat la festival, dar tineretul nu-şi prea dădea seama atunci, 
pentru că erau acţiunile mascate, era o dedublare, acolo, a comunismului... Acţiunile 
împotriva noastră erau, oarecum, mascate... 

Cum v-aţi raportat la evenimentele din Ungaria їп 1956 ? 

Eii, atunci am început eu să dau atenţie... Ochi şi urechi eram! Le ştiu şi numele 
tuturor miniştrilor care au format guvernul Imre Nagy atuncea, până pe 4 noiembrie 
dimineaţa, până când o intrat ruşii... Atunci am urmărit la milimetru tot ce se-ntâmpla 
cu revoluţia din Ungaria. Atunci am sperat că poate începe şi la noi, o speranţă care-au 
avut-o şi ungurii, dar ei au fost oleacă mai aşa... au avut speranţa să înceapă revoluţia 
numai în Transilvania, odată cu cea din Ungaria, în scopurile lor. Şi după a fost un 

respiro... că s-au suspendat cotele şi astea... Eram în învăţământ, suplinitor... Pe urmă, 
după ce s-au liniştit lucrurile, în 1958, au început arestările cu noi, cei care ne-am bucurat... 


Mai exact, când aţi fost arestat prima dată ? 

În 58, în luna octombrie. Eram suplinitor în învăţământ şi student la fără frecvenţă 
la Iaşi. M-au luat de la şcoală şi m-au dus la Securitatea din Bacău. Se făceau atunci 
arestări... Era chiar după vara anului 1958, când s-au retras trupele ruseşti din România 
şi guvernul care-a rămas, са să-şi ţină frâiele, a arestat mii şi mii şi mii şi mii... Şi cu 
scopul de-a încheia colectivizarea... 

Dumneavoastră din ce motive aţi fost arestat ? 

Eu am fost arestat împreună cu mai mulţi colegi şi acuzaţi de „uneltire împotriva 
ordinii sociale”. Erau rezistenţe ale învăţătorilor, ale ţăranilor de prin jurul Bacăului, 
care se opuneau colectivizării... cotelor, cum erau atunci. Noi i-am stimulat, i-am ajutat 
pentru aşa ceva şi speram că... speram că o să vină americanii... să ne facă dreptate... 

Când v-au arestat, v-au supus la violenţe fizice ? 

În momentul arestării, nu. Erau 3 ofiţeri care-au venit cu şoferul şi, fiind toamnă, 
erau cu hainele lungi şi, bineînţeles, cu mâinile în buzunar... şi pe sub astea aveau numai 
pistoale ! Credeau că-s marele... „nu ştiu care” de prin munţi... Nu! Eram un om, 
totuşi, liniştit, dar destul de... de anticomunist, încă din copilărie. 


Iar în anchetă ? 
În anchetă... desigur că la anchete au mai fost bătăi, au mai fost amenințări, au mai fost... 


Ce vă mai amintiţi de la proces ? 

La primu” proces... noi am fost 70 în total. Adunați, organizaţi... Organizaţia încă nu 
se închegase bine, era aşa... cum v-am spus, rezistenţe ale învăţătorilor, ale ţăranilor de 
prin jurul Bacăului... 


Cine v-a judecat atunci ? 

Nu-mi mai amintesc numele celor care m-au condamnat... Nici n-am vrut să le rețin! Nu 
le ştiu. Doar dacă găsesc prin hârtiile pe care le mai am pe-acasă, da' ca să-i urmăresc 
şi eu... Atunci nu mi-am pus în minte să rețin sau să urmăresc individul... Eu aveam ce 
aveam cu comunismul... Înţelegeţi ? Deci noi, lotul de 70 de persoane, am fost împărţiţi 
în două: 35 şi 35. Un prim lot a fost condamnat de Tribunalul Militar Bucureşti, 
regiunea a II-a, unde am fost eu, şi apoi, după o săptămână, a fost judecat lotul 2 de către 
Tribunalul Militar din Iaşi. Aşa o crezut ei de cuviinţă... Procesul a fost în aprilie '59 şi 
ne-au condamnat... că se dădeau ani grei în toată ţara, să dădeau cu câte 20 de ani, ca 
nebunii! Da’ noi n-am ştiut că-i aşa în toată ţara... Şi condamnarea mea iniţială a fost 
de 22 de ani de muncă silnică, pentru ca mai târziu, în 1963, să-mi reducă această 
pedeapsă... Pentru că ne eliberau de-acuma pe toţi şi mi-au redus-o, pe urmă, la 5 ani... 

Unde aţi fost dus după pronunţarea sentinţei ? 

După condamnare ne-a dus la Gherla. Acolo, în primăvara şi-n vara anului 1959, era 
o închisoare centrală unde se adunau din toate colţurile ţării, pentru că Securitatea o avut 
grijă să aresteze din toate satele din cei care se opuneau colectivizării... Şi au ajuns 
atuncea de nu mai încăpeau în închisoarea Galaţi! Şi unul din gardienii care ţineau 
efectivele, hainele, la magazie, a spus că s-a atins cifra de 11.000! I-o colectat pe toţi în 
vara lui '58-'59, până au încheiat colectivizarea... Şi-apoi, după aia, au mai dus la 
colonii de muncă... Masive arestări s-au făcut după plecarea ruşilor din România... 

Apropo de arestări, am să vă spun iarăşi o frântură. A fost lotul de bătrâni arestat, 
separat de noi... Printre colegii bătrâni care i-am avut — eu eram printre cei mai tineri —, 
cei mai bătrâni erau Iacobeanu?, altu’ Hanariu, Colenicu, aşa... De exemplu, Iacobeanu 
era un bătrân care avea 70 de ani... El avea 70 de ani şi eu 20... În fine... Am fost coleg 
cu el... S-a retras din învăţământ, fusese deputat pe la ţărănişti pe vremuri... Şi venea 
colonelul Boteanu?, un pensionar din burghezia veche, care avea o pareză, şi era prieten 
de-al lor... Îşi spuneau bancuri, jucau cărţi, se distrau bătrânii... aşa. Toţi 5-6 au fost 
arestaţi... Şi în instanţă l-o pus pe colonelul Boteanu, săracu', să declare ce bancuri 
spunea. Şi-o spus vreo 3 bancuri. Păi, erau simple. Cică: „Ştiţi voi de ce se învârte 
satelitul ? ”. Întrebare simplă. „Păi... de ce?” „De bucurie c-o scăpat de Moscova!” În 
fine, şi i-au arestat pentru asta... 

Puteţi descrie puţin închisoarea din Gherla ? 

Domnule, Gherla este o închisoare care se poate vedea şi acuma... Avea atunci 
3 pavilioane : unu’ mai nou, pe care îl făcuse Maria Tereza... al doilea şi-al treilea era 
rămăşiţe de închisoare, unde era vai de сари’... Să n-ajungi acolo, la carceră, în umezeala 
aia... Am făcut odată 9 zile din cauza căpitanului din fabrică, Mihalcea“, care m-a 
pedepsit pentru c-am zâmbit ! Pur şi simplu... Eram un grup de 9 oameni care, cu echipa 
de noapte, lucram în fabrică la încleierea manuală... Era ca la galere acolo... Mihalcea 
ега un om nervos, aşa făcea totdeauna: „Uite, se desprinde furniru', n-aţi lipit bine! O 
să vă condamn pentru sabotaj ! ”. Dar eu, care aveam 22 de ani, am ridicat capul din tot 
grupul şi uşor am zâmbit... aşa, uşor. Şi m-a filat şi a zis: „Ai râs de mine! ”. Şi, în 
fine, mi-a făcut raport şi pentru asta am făcut 9 zile de carceră! 

În ce condiţii stăteaţi la carceră ? 

Domnule, dormeai pe-un... pat numai din zăbrele, fără saltele, fără nimica. Şi numai 
la ora 10 îi dădea drumul, ca să stai pe fiarele ălea... Restu' trebuia să stau în picioare... 
Am avut noroc de galenţi şi stăteam pe galenţii din lemn. În timpul carcerei ne dădeau 
mâncare о dată la 3 zile, da? nu-mi mai amintesc се... O dată la 3 zile îţi dădeau о apă 
caldă... Asta era la carcera din Gherla. 


Gherla a fost pentru dumneavoastră un capitol destul de sumbru... 

Destul de sumbru, da. Eu am prins perioada din Gherla de după revoltă... A fost o 
rezmeriţă în Gherla înainte de a ajunge noi acolo cu un an şi-acuma eram sub presiunea 
represaliilor... Bătaie era la liber... Orice gardian când te scotea la plimbare, care apuca, 
te bătea... Care eram mai tineri, ne mai strecuram, aşa. Eu am început detenţia politică 


2. Dumitru Şt. lacobeanu, născut la 28 februarie 1889, în satul Filipeni, Bacău. A fost arestat la 
28 iulie 1958 şi condamnat la 20 de ani de muncă silnică. A executat pedeapsa în închisorile 
Bacău, Jilava, Galaţi, Botoşani. A murit la 3 februarie 1961 la Botoşani, din cauza condiţiilor 
de detenţie. Cicerone Ioniţoiu, Victimele terorii comuniste. Dicţionar. Н, I, J, K, L, р. 84; 
fişa matricolă penală din AANP. 

3. Mihai Boteanu, născut la 3 aprilie 1895 în oraşul Bacău. A absolvit şcoala militară şi a fost 
integrat în cadrul armatei. A fost arestat în 28 iulie 1958, ca pensionar. A fost condamnat la 
15 ani de închisoare. I s-a redus pedeapsa la 5 ani în 18 iunie 1963. A executat pedeapsa în 
închisorile Bacău şi Gherla, de unde a fost eliberat la 26 iulie 1963. Informaţii din fişa 
matricolă penală din A ANP. 

4. Mihalcea, căpitan de Securitate la Gherla. Octavian Roske, Mecanisme represive în România. 
1945-1989. Dicţionar biografic. M, INST, Bucureşti, 2005, p. 236. 

de la 20 de ani fără o lună... Adică 20 de ani i-am împlinit în timpul anchetei... Deci 
cădeau ăia mai bătrâni la bătaie... Am prins în Gherla o perioadă groaznică... Ne-am 
îmbolnăvit toţi în vara aia... Erau aşa de mulţi... şi ne-au ţinut acolo fără aer, fără nimic. 
Eram vreo 80 de oameni într-un salon mare, dormeam pe ciment, pe saltele de paie... 
Paiele erau ude, le întorceam, dar toate erau un seu... Au făcut furunculoză toţi. 

Până la repartizarea pe celule, am stat în aşa-zisa carantină... acolo unde leşinau 
oamenii, că n-aveau aer. Şi apoi ne-au mutat în celule... Celulele din Gherla erau mici, 
de două persoane, de 4... de toate categoriile aveau. 

Cât am stat la Gherla, fiecare lot care sosea, noaptea, ziua, era comunicat prin Morse 
la toţi! Întrebau de sus, de la ultimul etaj: „Măi, de unde e lotul acesta? Din Moldova, 
din Muntenia...”. Şi întrebau prin Morse dacă n-aveau consăteni... La ultimul etaj erau 
prizonierii de război români, veniţi din Rusia din 1955, condamnaţi de ruşi şi neeliberaţi. 
În 1955 a fost o relaxare internaţională şi o înţelegere între Rusia şi Occident ca să 
elibereze pe toţi prizonierii... ruşii pe nemți, occidentalii pe ruşi. Şi ruşii i-au eliberat, 
dar pe cei condamnaţi în Rusia, la graniţă, i-a preluat gardienii şi i-o dus să-şi 
continue pedeapsa dată de Moscova în închisoarea din Gherla! Şi acolo era şi un 
consătean, tot învăţător, Iacobeanu, fost ofiţer care a refuzat să intre în divizia „Tudor 
Vladimirescu”. A fost condamnat la 25 de ani şi, bineînţeles, pe urmă ne-am întâlnit în 
fabrică... V-am spus de el înainte. 


Aţi menţionat deja condiţiile grele de muncă din fabrică. În ce consta munca de acolo ? 

Ne scoteau la muncă şi munceam în toate zilele, inclusiv duminica... Şi zi şi noapte. 
Se lucra în schimburi... Vai de capu’ nostru ce era... Acolo am găsit şi acest lot de 
prizonieri români care-au refuzat să vină cu divizia „Tudor Vladimirescu” şi pe care 
ruşii i-au condamnat la câte 25 de ani. Şi Rusia a amăgit Occidentul, atuncea, că le-a dat 
drumul... Şi acolo, printre prizonieri, l-am găsit pe consăteanu” ăsta al meu... 

Cum ап reuşit să rezistaţi în aceste condiții ? 

Cum să spun? Eu, ca să pot rezista şi psihic, mă detaşam puţin faţă de majoritatea 
deţinuţilor... Trebuia să-ţi trăieşti o viaţă spirituală deasupra acestor schingiuiri şi acestor 
trăiri materiale... Fără să ştiu, Ianolide a numit asta în cartea sañ... Fără să ştiu de asta, 
da’ aveam fiecare câte o trăire în sensul ăsta, mai mică sau mai mare... Era permanentă 
apăsarea asta a pericolului comunist asupra noastră. Era permanentă... Eu aşa o simţeam 
şi nu m-am înşelat că duhul răului mă urmărea permanent, ca dovadă că m-au arestat şi 
a doua oară! 


Paştele, Crăciunul, marile sărbători creştine, cum le-aţi petrecut în anii închisorii ? 

De Paşti, de Crăciun... regimul era inversat! Adică la Paşti şi la Crăciun regimul 
alimentar era cel mai mizerabil, şi la 23 august şi 7 noiembrie, chipurile... era mai bine. 
Atunci făceau ei această demonstraţie şi prin regimul alimentar... 

Dar se făceau slujbe în taină, deh, ca viaţa de închisoare... Principalul element care 
ne-a menţinut acolo a fost credinţa în Dumnezeu şi, pot să pun eu, pe locul 2, a fost 
poezia detenţiei, care memorată, învățată aşa... ne-a întărit, ne-a menţinut. Ca acum să 
descopăr că din toate ţările foste socialiste, inclusiv din marea Uniune Sovietică, care a 
fost prima care a dat cele mai mari sacrificii împotriva bolşevismului, suntem singura 


5. loan lanolide, Întoarcerea la Hristos. Document pentru o lume nouă, Editura Christiana, 
Bucureşti, 2006. 

ţară care am creat o poezie a detenţiei, cu care putem defila şi cu care se poate mândri 
România şi acuma... Ruşii au dizidenţii lor, да’ poezia detenţiei... Avem zeci şi zeci de 
poeţi... Radu Суг, Nichifor Crainic”... N-au alţii cum avem noi. Dacă toată această 
poezie de detenţie s-ar lua acum şi s-ar introduce în şcoală, toată poezia perioadei 
comuniste după '44 nici n-ar mai conta... M-aţi înţeles acuma? Această întărire venea 
şi din partea poeziei care ne încuraja... 


În timpul acesta aţi întâlnit vreo personalitate care să vă marcheze ? 

Wurmbrand, la Gherla, da' nu m-a marcat... Acuma mi-am adus aminte... În vara 
anului '63, când se pregătea eliberarea noastră, a tuturor deţinuţilor politici, ne mai 
aduna duminica, aşa... Ne scotea şi din celular şi din fabrică şi: „Băi, ştiţi foarte bine 
că am început să vă eliberăm...” şi cutare... Aşa ne-a spus nouă un comandant... Şi 
atuncea l-am cunoscut şi pe Wurmbrand, în grupurile din fabrică, stând de vorbă... că 
o fost şi el printre deţinuţi şi o vorbit şi el acolo pentru deţinuţi. 

Puteţi să-i faceţi o scurtă descriere ? 

Domnule, era blond... Era de statură înaltă, cam 1,80 înălţime avea... înalt, blonziu, 
chipul evreului... Destul de înţelept, aşa, dar destul de lunecos. Cult... De exemplu, a 
învăţat maghiara în două săptămâni... Nu ştiu, era o frământare în interiorul lui, exprima 
şi o nestatornicie teologică, pentru că provenea de la evrei care l-au răstignit pe Iisus şi, 
săracu”, trebuia să-l propage pe lisus... Era... se simţea fierberea, clocotul din el. 

Eh, aşa ca personalităţi, la Gherla n-am mai cunoscut personalităţi politice, pentru că 
au fost duse în altă parte... legionarii la Aiud, ceilalţi la Sighet. 


Când v-au eliberat din Gherla ? 

La Gherla am stat chiar până la sfârşitul anului 1963. În '63 au început să dea 
drumul, pe urmă, în '64, s-o terminat deja, gata. 

Şi după eliberare v-aţi întors acasă... 

N-aveam casă. 7 ani am peregrinat prin ţară. Fiind arestat şi tatăl meu şi casa confiscată, 
tot, eu nu mai aveam nici un domiciliu... Am ajuns la Bacău la sora mea... N-au ştiut la 
Securitate ce mutație să-mi facă şi ce buletin să-mi dea... Am stat o săptămână fără buletin, 
pe urmă mi-am făcut buletin pe locul de naştere, da’ fără să am pe nimeni acolo... Şi-am 
peregrinat prin ţară cu două valize ca „El Fugitivo”, că era un film pe vremuri... 7 ani... 
Nu mă încadram nicăieri. Când mă duceam la cadre, că trebuia să fac obligatoriu 


6. Radu Demetrescu (Radu Gyr, 1905-1975). Poet, dramaturg, eseist, gazetar, doctor în litere şi 
conferenţiar universitar. A fost arestat la 4 iunie 1945 şi condamnat la 12 ani, pedeapsă redusă 
în 1955 la 6 ani. A executat pedeapsa în închisorile Jilava, Aiud, Văcăreşti. A fost eliberat la 
6 iulie 1956. A fost rearestat la 18 iulie 1958 şi condamnat la muncă silnică pe viaţă, pedeapsă 
comutată în 1963 la 25 de ani. A executat pedeapsa în închisorile Aiud şi Văcăreşti. A fost 
eliberat la 24 mai 1963. Informaţii din fişa matricolă penală din AANP. 

7. Nichifor Crainic (Ion Dobre, 1889-1972), scriitor, poet, ziarist, om politic, doctor în filozofie, 
academician şi teolog. A creat curentul „gândirist” şi a făcut parte din două guverne interbelice. 
A fost arestat la 23 iulie 1947 şi condamnat pentru crime de război la „detenţie grea pe viaţă”. 
A executat pedeapsa în închisorile Jilava, Văcăreşti şi Aiud. A fost eliberat la 24 aprilie 1962. 
Informaţii din fişa matricolă penală din AANP. 

8. Pastorul protestant de origine iudaică Richard Wurmbrand care, după a doua sa arestare 
petrecută în 1958, a fost deţinut la închisoarea din Gherla până în 1964. 

autobiografia... îşi puneau mâinile în cap! Dacă mă încadrau... le venea pe urmă la 
serviciu” personal: „Ştiţi... cutare şi cutare şi cutare...”. А fost o permanentă prigoană... 
o permanentă prigoană. Şi am ocupat diferite funcţii... de la muncitor la profesor suplinitor, 
iarăşi... Aşa. Şi, desigur, am mai refuzat şi reabilitarea... Şi s-au ambiţionat ofiţerii din 
Bacău şi m-au urmărit... M-au urmărit tot timpul, nu m-au lăsat... Am şi-o hotărâre 
judecătorească care atestă această urmărire în perioada dintre cele două detenţii... 

În aceşti ani nu aţi încercat să vă întemeiaţi о familie ? 

Nu prea... pentru că nu aveam nici o bază, că eram singur şi fugar cu două valize. 
Stăteam pe la rude, pe Іа preteni, mai lucram o lună... mai la Săvineşti o lună, secretar 
la o şcoală... Până mă descopereau ! Eu nu-mi schimbam ţinuta şi atitudinea... Pe urmă, 
cum v-am spus, am refuzat să-mi fac reabilitarea. Aveam multe rude care spuneau: 
„Băi, fă-ţi şi tu reabilitarea cum îşi fac unii, că de acu’ s-o încadrat în câmpul muncii ! ”. 
Am refuzat şi asta m-o costat, că m-au arestat a doua oară... 

Din ce cauză aţi fost arestat a doua oară ? 

Motivația lor a fost „propagandă împotriva orânduirii socialiste”. A doua arestare a 
fost în 1971... În 1970, pe când eram, tot aşa, urmărit... am intrat la Facultatea de 
Teologie Ortodoxă din Sibiu, la zi. Pe vremea aia, în '71-'72, erau în România doar două 
facultăţi de teologie, la Sibiu şi la Bucureşti. Acuma sunt mai multe... S-au mirat toţi, 
şi-a venit toată Securitatea din Bacău să vadă... Au venit la Sibiu cu toţii şi m-au arestat 
acolo, a doua oară, în timp ce eram în anul II... 


Dar ați întreprins ceva acolo sau сит au ajuns să vă aresteze ? 

Auzind eu că în 1949 comuniştii au desfiinţat cenaclul studenţilor „Andrei Şaguna”, 
de la Facultatea din Sibiu, eu cu un grup de studenţi care aveau nuvele, poezii cu nuanţe 
teologice şi aşa... ne-am zis: „Hai să refacem cenaclul ! ”. Şi l-am refăcut... Da’ de abia 
începusem, ne prezentam... Eh, şi fiecare avea poezii scrise... Pe mine m-au arestat 
pentru poeziile pe care le-am avut, ca începător... Mi-o găsit vreo 35 de poezii... Le-o 
luat, le-o făcut, le-o dres că erau împotriva orânduirii socialiste... Nu era nici o poezie 
care să fie cu... „Jos partidul”, ci erau de ideologie creştină, care se opunea ideologiei 
marxiste, ateiste, bineînţeles. Şi era în Codul Penal, funcţiona aşa ceva... 

Unde aţi fost anchetat de data aceasta ? 

Ancheta s-a desfăşurat la Bacău... Era colonelul Vladimirescu Tudor, care-a murit 
acu’, după '90. Da’, să spun sincer, nu ştiu exact în ce loc m-au dus, când m-au dus, 
pentru că eram cu ochelari... La sediul Securităţii sau nu ştiu în ce celule eram... 

Vă mai aduceţi aminte cum s-a desfăşurat procesul ? 

Da, bineînţeles ! Procesul a fost la Bucureşti, la Tribunalul Militar. Pe procuror îl 
chema... Cozma Vasile, din Bacău. Era tânăr, nu prea pledase procese, nu prea acuzase 
în procese politice... Şi-a fost de un zel extraordinar împotriva mea ! „Duşman! Duşman 
al poporului ! ” Interesant. Ca avocat al apărării l-am avut pe profesoru’ universitar de 
drept Cozma, din Iaşi, care era profesorul acestui procuror. Nu m-a putut apăra, că seara 
o trebuit să fugă din hotelul „Decebal”, de aici, că în hotel mişunau numai securişti... 
O plecat la Roman şi o venit la proces, şi... În fine, sentinţa am aflat-o înainte de proces 
de la gardianul care mă păzea, că discutau între ei, că erau puţini arestaţi pe vremea aia. 
Propunerea era dublă! Era fixată... Mi-au dat 8 ani! 

Împreună cu cine aţi mai fost arestat atunci ? 

Eram puţini arestaţi. Am fost atuncea cu Arhip”, învățătorul, care a murit şi el... cu 
Haralambie, un bătrân liberal... Erau culeşi aşa.]. câţiva. Dar mai important este un 
moment care ar trebui bine cercetat... În aprilie 1972 mă aflam la Bucureşti pentru 
procesul acesta de 8 ani, cu „propaganda...” Ne ţineau foarte, foarte ascunşi unu' de 
altu”, la Securitate... Era o linişte de mormânt, dar plana asupra noastră un pericol mai 
mare ca la prima detenţie, unde eram mulţi... Aicea te putea lichida şi nu te ştia nimeni ! 
Era foarte simplu... şi puteai dispărea. 

În aprilie 1972, într-o noapte, ne pomenim că se trag toate zăvoarele: „Hai, fuga! 
Fuga, fuga ! ”. Şi ne duce la Văcăreşti într-o cameră a unei comisii de la drept comun... 
O cameră, două... Ne-au băgat rapid acolo şi ne-au ţinut câteva ore izolaţi, câte unul în 
celulă... Nu ştiam unul de altul... Acolo ne-am întâlnit toţi, 30 şi ceva... Şi pe urmă, 
când ne-au scos la plimbare, o relaxare... adică au pierdut controlul... Erau şi deţinuţi 
de drept comun acolo, şi ăia mai în vârstă, bucureşteni, care erau printre noi, au aflat 
despre ce era vorba. Ce se întâmplase ? În noaptea aia Ceauşescu descoperise complotul 
generalului Şerb!, agent sovietic care voia să-i dea lovitura. Ceauşescu era în vizită în 
Africa în momentul ăla... Asta a fost ce am aflat noi, atunci, în închisoare... că pe urmă 
am avut oarecare libertate de a afla. Ne-au dat peste gard, acolo, la Văcăreşti, când... 
au pierdut controlul. Şi pe noi ne-au ţinut ascunşi faţă de Ceauşescu, domnule. Este 
culmea ! Când au venit în control acolo unde am fost ţinuţi aşa, au venit procurori şi 
oficiali, nu au găsit pe nimeni! Noi eram dincoace, între cei de drept comun... Foarte 
interesant momentul ăsta... cu generalul Şerb... De fapt, după câte urmăream eu pe 
posturile străine atuncea, s-au înregistrat, cred, vreo 3 încercări de comploturi militare 
împotriva lui Ceauşescu, pentru lichidarea lui... Mai ales după momentul intrării ruşilor 
în Cehoslovacia... Da' n-au reuşit KGB-iştii, pentru că Ceauşescu era şiret, avea şi el 
oamenii lui... Securitatea era împărţită în două : cea conservatoare, veche, cu Drăghici, 
şi cea nouă care-l apăra pe Ceauşescu... 

Atunci am aflat prima dată de numele Iliescu... Da. Atunci am aflat şi cine trebuia să 
vină în locul lui Ceauşescu, dacă reuşea lovitura. Cică era unul Iliescu... Am aflat de la 
bătrânii cu care am stat... Era în 1972, cam în luna aprilie... Iliescu recunoaşte că din 
1971 a fost şi el marginalizat, dar marginalizat nu ca anticomunist, ci ca... prea-comunist ! 


9. Ioan Arhip, născut la 7 august 1907 în comuna Vultureni, Bacău. A fost arestat 1а`20 ianuarie 
1953 şi eliberat de la închisoarea din laşi Іа 21 iulie 1953. A fost rearestat la 19 iulie 1958 şi 
condamnat la 20 de ani de muncă silnică. În 1963 i s-a redus pedeapsa la 6 ani. A executat-o 
în închisorile Bacău şi Aiud. A fost eliberat la 17 iunie 1964 cu domiciliu obligatoriu la Lăteşti 
până Ја 16 iulie 1964. Rearestat la 22 iunie 1971 şi condamnat la 10 ani de închisoare corecțională. 
A executat pedeapsa în închisorile Bacău, Văcăreşti, Aiud. A fost eliberat la 6 iulie 1976. 
Informaţii din fişele matricole penale din AANP. 

10. Ioan Şerb. Născut în 1926. Fost lăcătuş mecanic, a intrat voluntar în armată. Absolvent în 
1950 al Academiei Militare „Frunze” de la Moscova, a devenit la 29 de ani cel mai tânăr 
general. Comandantul Comandamentului Trupelor de Grăniceri (1954-1961). În paralel, între 
1956 şi 1964, a îndeplinit şi funcţia de comandant al Comandamentului Trupelor de Securitate. 
Şef al garnizoanei Bucureşti (1965-1969). A fost arestat la 5 octombrie 1971 pentru divulgare 
de secrete de stat URSS-ului. A fost condamnat la 7 ani de închisoare şi eliberat în august 
1976. Dennis Deletant, Ceauşescu şi Securitatea. Constrângere şi disidență în România 
anilor 1965-1989, Editura Humanitas, Bucureşti, 1998, р. 101. http : //ro.wikipedia.org/wiki/ 
Ioan_%C5%9Eerb, accesat în 22 iulie 2008. 

Dar este foarte interesant ce-am descoperit cât am stat acolo la Văcăreşti, o lună, două, 
3... cu cei de careeram izolaţi unul de altul. De exemplu, un tânăr, Vasiliu, fusese condamnat 
definitiv, avea condamnare de un an jumătate sau 2, da’ definitivă, şi era reanchetat de nişte 
procurori. L-au readus şi l-au reanchetat. Şi cine erau procurorii? Erau procurori puşi de 
Ceauşescu ca să-i ancheteze pe alţi procurori, care au făcut organizaţii pe teritoriu românesc 
cu însemne fasciste şi care făceau rapoarte la Moscova că în ţara lui Ceauşescu nu-şi poate 
tine puterea şi că, uite, sunt mişcările astea... Cei care voiau să creeze pretexte... Şi băiatul 
acesta şi-a recunoscut şeful de lot, de grup de 5 oameni... şi în catalogul care i l-o dat 
procurorii când l-o rechemat în anchetă l-a recunoscut pe colegul care l-o arestat... şeful era 
ofiţer de Securitate ! Deci ei erau puşi... Deci, cum să spun? Ceauşescu era condamnat la 
moarte încă de când o intrat ruşii în Cehoslovacia, când s-o ridicat atuncea... era condamnat 
de către Moscova, dar n-au reuşit decât sub forma asta de revoluţie... 


Сит aţi resimițit această nouă detenţie comparativ си cea precedentă ? 

Culmea e că în '72 toată lumea spunea că s-a terminat, că nu mai sunt arestări 
politice... Ba au mai fost! Şi-au o încărcătură şi-o motivaţie mult mai sumbră decât 
primele. Mult mai sumbră... Foarte interesante sunt aceste arestări de după 1970. De ce 
se făceau ? În final să descopăr, în timpul anchetei, că, în general, se făceau de către 
ofiţeri de Securitate care nu erau fideli lui Ceauşescu şi rămăseseră fideli Moscovei, şi 
aşteptau, eventual, să vină prietenii lor şi să-l dea jos pe Ceauşescu... Şi terenul trebuia să 
fie eliberat de elementele mai periculoase. Şi-aşa au mai ciupit şi-au mai arestat şi după '70... 

Da' mă simţeam un pic speriat, pentru că ăştia erau în stare de orice! Noi puteam 
dispărea fără urmă... Ne izolau bine, bine, până dispăream... Altfel condiţiile au fost 
mai bune faţă de detenţia anterioară. Domnule, dar liniştea asta de mormânt în саге пе 
ţineau acolo... o simţeam са un mare pericol. Dar m-au eliberat relativ repede, în '72, 
la un an după arestare... 

În ce condiţii aţi fost eliberat ? 

În aprilie a fost această schimbare de care v-am spus, şi pe urmă m-a mai ţinut aşa... 
tot nu-mi dădea drumul, nu-mi dădea drumul... Noroc cu fratele... care o mai ţinut 
trează problema. El o mai intervenit la procuratura generală şi ne-a eliberat pe urmă, 
aşa, pe rând, câte unul, câte unul... ne-a eliberat... 


Cum v-aţi reintegrat după a doua detenţie ? 

Greu a fost până la începutul anului *73. Între timp m-am dus la Facultatea de Teologie, 
da’ tot cam pe furiş. N-au ştiut, o crezut că sunt internat într-o staţiune şi s-o pomenit 
student cu mine acolo! Şi-n '73 m-am căsătorit şi m-am încadrat în muncă... Eu am lăsat 
în Bacău vreo 11 cereri la diverse întreprinderi pentru post de contabil, de funcţionar... Şi, 
până la urmă, un director m-a încadrat. Bine, au venit a doua zi... dar omv’ şi-a luat 
angajament şi pe mine m-a întrebat direct: „Bă, te încadrezi, da’ să nu faci organizaţie în 
fabrica mea !”. El de colo... Şi am stat aşa... în fine. Am fost urmărit cum nu se poate... 

Au mai făcut presiuni asupra dumneavoastră ? 

Da, bineînţeles ! Bineînţeles. Ei m-au curtat, dar destinul fiind atât de tragic cu mine şi 
cu familia mea, nu am cedat. Eu eram categoric în tabăra cealaltă, nu eram un... căldicel, 
între şi între, ca să mă poată prinde ca informator, са om al lor. S-au mai lăsat şi păgubaşi... 


În 1989, când a izbucnit revoluția... 


Lucram în fabrica textilă „Proletaru”. Domnule, şefu' meu de acolo ştia că am fost 
deţinut politic, pentru că mi-a spus acu’ vreo 4 ani în urmă... şi m-a propus să fac parte 

din Frontul! fabricii şi m-o ales gloata atunci... Dar ce-am păţit pe urmă! Că eu, când 
s-a creat FSN-ul, am refuzat să intru. Am făcut parte numai din CPUN... atunci când 
s-au primit partidele istorice, pe 12 februarie 1990, şi-au primit şi asociaţiile şi 
AFDP-ul. Nu prea ne-am dat seama atunci, că pe urmă s-a sedimentat – cum să spun? – 
în mintea mea adevărul despre această revoluţie... şi acuma am concluzii, oarecum, 
mai certe. Adică, în primul rând că a fost o revoluţie împotriva lui Ceauşescu, că 
împotriva comunismului... mai puţin... S-a strigat „Jos comunismul ! ”, dar mai puţin a 
fost o revoluţie anticomunistă şi mai mult anticeauşistă. Despre cuvântul „restauraţie” 
am aflat de la un agent de la Chişinău care vizita Buhuşiul... De la un coleg am aflat prin 
'92 că urmează perioada „restauraţiei”. Ce-i aia ? Iliescu ştia ce-i aia restauraţie. Adică 
să ducă o politică de cadre pe nesimţite... Şi-şi numea пита’ oamenii lui – procurori 
militari, cutare, Cochinescu? sau cutare... Erau numa’ oamenii care erau cei mai 
stalinişti... şi îi avem şi astăzi pe unii... Şi au creat cazemate de rezistenţă comunistă. Nu 
că există vreun comunist-marxist la ora actuală... dar în privinţa duhului, mai ales dacă 
vorbim despre asta, comunismul nu a dispărut... C-avem o măsuţă şi sunt privat, şi vând 
cutare, şi gata, am trecut la capitalism... Nu! Să fim serioşi... 

După 1989 v-aţi încadrat într-un partid politic, aţi avut simpatii politice ? 

Simpatii ? Eu căutam cea mai anticomunistă tabără posibilă ! În luna ianuarie am fost 
toţi grămadă când era PNŢ-ul atuncea. Am crezut că PNŢ-ul şi cutare... Dar nu! În luna 
ianuarie, o lună de zile am stat împreună. Pe urmă am preluat AFDP-ul, Asociaţia 
Foştilor Deținuți şi... cu Decretul 118°. Paralel cu asta am lucrat pe aicea, că era 
singurul segment care demasca comunismul şi oarecum îmi mergea la inimă... C-aveam 
şi decretul-lege care trebuia aplicat şi trebuiau date nişte drepturi la deţinuţi, şi cu ocazia 
asta se demascau condamnările... O să vă arăt şi dumneavoastră, că se spune că nu sunt 
dovezi ! Sunt, şi uite că le am şi eu! Câţi? 2.000 de condamnări... 2.000 de dosare s-au 
făcut în Bacău cu acte de eliberare, cu certificate de eliberare din închisori. Sunt 
documentele ! Şi asta mi-a dat o satisfacţie, pentru că am demascat cât am putut 
comunismul. Cât am putut... 


Cum vă raportați astăzi la trecut ? 

Şi acuma am rămas cu aceleaşi convingeri... Adică eu pun faţă-n faţă comunist şi 
anticomunist, iar asupra indivizilor... vine judecata! Dar e greu acuma să îi prindem... 
Dumneavoastră începeţi o acţiune din asta, dar e greu să prindem un individ şi să facem un 
caz din el. E greu... Da' nu asta este cel mai important. Important este ceea ce lipseşte 
omenirii de astăzi şi procesului comunismului : lipseşte un manual de istorie a comunismului 
şi a anticomunismului. Noi, din '90 încoace, facem mărturii disparate, fiecare cum poate, cu 
poezie, cu amintire, cu memorie, cu cărţi... cât putem, şi le propagăm, în primul rând, tot 
pe la noi. Asta lipseşte şi sperăm ca acest institut să facă acest lucru... 

Da, noi ne străduim. Vă mulțumesc foarte mult... 

Şi eu vă mulţumesc. 


11. Frontul Salvării Naţionale. 

12. Nicolae Cochinescu. Jurist român. A deţinut funcţia de procuror general al României (1996-1997). 
Din 2001 îndeplineşte funcţia de judecător la Curtea Constituţională a României. http : // 
ro.wikipedia.org/wiki/Nicolae_Cochinescu, accesat în 25 iulie 2008. 

13. Decretul-lege nr. 118/30 martie 1990, privind acordarea unor drepturi persoanelor persecutate 
din motive politice de dictatura instaurată cu începere de la 6 martie 1945. 


Petre Velescu 


S-a născut la 6 iulie 1923, în comuna Traian, judeţul Bacău. Naţionalitatea : română. 
Religia : ortodoxă. Studii: Academia Comercială din Braşov (neterminată din cauza 
arestării). Profesie: contabil. A fost arestat în 15 mai 1948. A fost închis fără judecată 
la Securitatea din Braşov şi la penitenciarul din Piteşti. A fost eliberat în decembrie 
1950. La data interviului locuia în oraşul Bacău. Interviu realizat de Alexandru Matei în 
28 martie 2007. Transcrierea şi tehnoredactarea interviului – Alexandru Matei, editarea – 
Constantin Vasilescu. Interviul se află în AIO-IICCR, având cota 43. 


Vă rog, pentru început, să spuneți câteva cuvinte despre dumneavoastră. 

Am absolvit Liceul Comercial şi după aceea am ajuns până în anul III la Academia 
Comercială din Braşov. De-acolo m-au arestat şi nu am mai continuat studiile după ce 
m-am eliberat... Am 215: „Chiar dacă am doctoratul, pe mine în funcţii nu mă dă! ”. Că 
aşa era atunci, puteai să fii şi doctor în ştiinţă şi tot degeaba... 

Ați avut înainte simpatii pentru vreun partid politic ? 

Eu am fost în Frăţiile de Cruce. Eram frate de cruce şi am luat parte la rebeliune. 
Aveam 18 ani în timpul rebeliunii... Dar, mai ales aici la Bacău, nu am avut nimic. Eu 
mi-a aduc aminte că eram în coloană toţi şi ne-am dus să cântăm... Şi, la un moment dat, 
ne-o înconjurat armata... şi atuncea noi am cântat: „Trăiască regele ! ”. Şi când o auzit 
„Trăiască regele...” ne-o lăsat în pace... 

Înainte de venirea comuniştilor aţi avut proprietăţi ? 

Nimic nu aveam, domne ! Stăteam cu chirie... Eu m-am născut în comuna Traian, şi 
când o ieşit taică-meu la pensie s-o mutat la Bacău, şi am stat cu chirie... Nici nu aveam 
casă... Singura noastră sursă de întreţinere era pensia pe care o avea el... Absolut. 
Aveam o stare foarte slabă... Adică am avut ceva pământ, da” nici ăla nu l-o folosit... 

Vă mai amintiţi care a fost reacţia oamenilor în momentul abdicării regelui Mihai ? 

Aici nu am discutat. În orice caz, nu, nu prea avea aşa mare simpatie, dar atunci, în 
orice caz, fără discuţie că lumea era supărată... 


Povestiţi-mi cum s-a întâmplat când aţi fost arestat ? 

Eu deduc că m-o turnat cineva... ЇЇ ştiu şi acum... ЇЇ chema Cristescu, era un coleg... 
Cu el am făcut Liceul Comercial aici, cu el am dat şi bacalaureatul. Şi-o fost un congres 
al studenţilor la Iaşi, înainte de arestările din mai '48... Domne, o fost un congres, şi 
când o venit el înapoi acolo unde stăteam, la cămin în Braşov, pe strada Lungă... era un 

fel de munte, aşa... Cum să spun? Tâmpa îi spunea... Şi acolo era o fostă închisoare... 
Şi eu m-am exprimat faţă de el: „Bă, bine că aţi venit, că la anu’ acolo o să faceţi 
congresul ! ”. Adică direct la puşcărie... Şi el m-o turnat. Şi o mai fost câţiva pe acolo... 


Dar pentru ce v-au arestat de fapt ? 

Pentru rebeliune, că am fost legionar... Aşa! Şi m-au arestat în ziua de 15 mai 
1948... Eram la cămin, la Braşov. O venit de la Siguranţa Statului, că încă nu era 
Securitatea, că pe urmă s-o înfiinţat... Tocmai terminasem ora prânzului şi voiam să mă 
odihnesc, şi vine cineva: „Domne, te caută un cetăţean din Bacău”. În fine, am ieşit pe 
culoar şi... „Mă recomand, sunt Cernat şi sunt din Bacău şi v-am adus un pachet cu 
alimente de la părinţi, dar nu am ştiut că vă găsesc aici şi nu am fost sigur dacă vrei 
matale să îl iei...” În fine, merg cu el, merg şi la un moment dat văd că apare după o 
clădire unde erau jeepuri din alea, de-ale Poliţiei (sic !). Când văd... zic: „Domne, nu 
ti-o fost ruşine? În felul ăsta să mă minţi dumneata? Nu puteai să îmi spui de la 
început: «Hai, domne, să dai o declaraţie !». Nu ştiu ce...”. O tăcut din gură, n-o spus 
nimic. În fine. M-o luat, mi-o desfăcut şireturile, ca de obicei, mi-o luat centura, 
cureaua de la pantaloni, şi m-o dus... 

Seara m-o chemat la anchetă şi m-o ţinut toată noaptea... El era acum ofiţer de 
servici, cum se spune, şi m-o ţinut de la ora 7 seara şi până la 7 dimineaţa. Şi avea în faţa 
lui un pistol pe care îl curăța, şi mai făcea aşa cu el... În fine, m-o întrebat chestii, ca 
la anchetă. Mă întreba în special de frate-meu, dacă am relaţii cu el, şi cutare, şi 
cutare... De-asta... „Domne, n-am, nici nu mai ştiu...” În fine, asta a fost cel mai 
mult... 


În timpul anchetei v-au bătut ? 

Domne, la început, o dată, câţiva pumni, dar în rest, nu. Eu nu am avut bătăi, însă 
dup-aia, la închisoare, a fost mai greu, la Piteşti... ЕП, şi m-o ţinut aşa cu ancheta cam 
vreo săptămână... Şi după o săptămână m-o lăsat în pace. Şi am stat la Braşov cam 
jumătate de an, şi în luna noiembrie '48, m-o dus cu duba, că era duba... Vai de capu’ meu, 
ce tragedie era şi cu dubele astea... Şi m-o dus cu duba la Piteşti, şi am fost internat acolo. 


Dar nu aţi fost judecat înainte ? Nu aţi avut parte de un proces ? 
Nu, nu am avut. 


Descrieţi-mi care erau condiţiile de detenţie de la Piteşti ! 

Eii, acolo mi s-o luat de la început dreptul... Nu mai aveam drept nici să scriem, nici 
la pachet, ne mutase în camere... Dimineaţa ne dădea un ceai făcut din zahăr ars... de 
fapt nu era ceai, ci era zahăr ars, şi pus acolo pe el o zamă... şi aşa mai departe. Era o 
mâncare proastă... Domne, eram flămând de nu ştiam ce era cu mine... Cât am stat la 
Piteşti a fost un regim de înfometare cum nu s-a mai văzut... de care nu am mai apucat 
în toată viaţa mea. Chiar şi foametea când a fost în Moldova, nu ştiu dacă a fost aşa de 
mare... Domne, eram de acuma schelet, nu altceva. Atât de flămând eram, că seara când 
mă сшсат, din cauza foamei, visam numai mâncare, domne. Ştiţi? Era ceva de 
nedescris, domne... Ne dădeau o pâine саге nu avea 1 kilogram la 4 inşi. Şi, acum, ce 
făceam noi? Am luat un băț şi am făcut un fel de cântar... şi cântăream sferturile de 
pâine, şi făceam prin rotaţie, că eram 4 inşi. În fine... Eii, vă daţi seama unde ajunsesem 
поі? Să facem prin rotaţie ca să luăm pâinea... că oricum nu puteai să o tai perfect, пи? 
Da’ nici nu aveam noi voie să o tăiem, c-o aducea еі gata tăiată, noi numa’ s-o 
împărţim... ЕП, ре nrmă cu tinetele seara, nu aveam voie să ne ducem... Noi urinam şi 

ne făceam nevoile în cameră... Şi era câteodată, că ne dădea mâncare de aia de la care 
te pălea o diaree... dezastru! Mai rău ca animalele am trăit, aşa... 

Ce puteți să-mi spuneţi despre reeducarea de la Piteşti ? 

Eu am stat în închisoare până în '50. Eu vă spun cum a fost, restul nu mai comentez... 
Cam prin luna iunie, apar, aşa, câţiva... o grupă de-a lui Țurcanu, în cameră la noi. 
Domne, ne-a luat aşa: „Am venit aicea ca să vă facem reeducarea ! ”. Poate aşa o spus... 
În fine. A început să ne bată, să dea cu bocancii în noi... În fine. Da’ lucrul care a fost 
mai interesant este că tot aşa, a venit un grup de-al lui Ţurcanu, 3 inşi, şi 1-0 scos ре ипи’ 
Alfred Popescu!... El o stat în lagărul de la Buchenwald şi probabil că n-o spus nişte 
Chestii pe-acolo, nu ştiu се... Şi l-o luat ăştia: „Ia, dă jos pantalonii! ”. Şi-o dat jos 
pantalonii şi o rămas numai în chiloţi. L-o aşezat cu faţa în jos... Şi erau nişte сіотере 
în toată regula, şi, domne, o început să dea în el cu alea... Domne, ca la fasole dădeau... 
Înţelegi ? Toată lumea s-o speriat... El, nemaiputând, în emoția aia, s-o scăpat pe el... 
şi era excrementele lui pline cu sânge, cum ieşea pe acolo... 

Tot în camera aia, deşi toţi eram studenţi, întâmplător era şi un avocat din Roman, 
Crăciunescu? îl chema... Nu ştiu cum de o ajuns el acolo, probabil că era în tranzit, şi 
era acolo în cameră... Când o văzut cum îl bate pe ăsta, domne, a avut aşa de mari emoţii 
că o făcut un infarct şi imediat o murit! Eh, după vreo două ore, o venit gardienii, l-o 
scos şi, bineînţeles, l-o mutat la groapa comună... Era un avocat foarte bun, un băiat 
foarte bun... Ce să vă mai spun... 


Spuneți-mi dacă vă mai amintiţi şi alte lucruri deosebite din timpul detenţiei de la 
Piteşti... 

Vă spun acum o chestie... Cum stăteam la etaj pe un pat, că acolo erau paturi 
suprapuse, era un geam acolo de se vedea afară ce era în curte, unde se scotea la 
plimbare... Pe noi la început ne-a scos la plimbare, apoi nu ne-a mai scos... Şi era un 
grup în саге era şi Lucrețiu Pătrăşcanu?, şi nu mai ştiu cine mai era acolo... În orice 
caz, Lucrețiu Pătrăşcanu şi toţi ceilalţi erau cu pătură pe cap, ca să nu vadă nimic... 
Neavând ce face, mă uit pe geam şi m-o văzut gardianul : „Bă, banditule ! ”. Da’ cum de 
o aflat că eram еп? ! Mă durea o măsea, domne, şi m-am îmbrobodit aşa Іа cap... şi m-o 
văzut. Eu nu mi-am dat seama că trebuia imediat să-mi scot legătura şi nu mai ştia... Dar 
când o deschis uşa şi o intrat în cameră: „Bă, tu ai stat acolo! ”. Domne, şi o început, 
şi m-o bătut... Văleu, ce îmi dădea! La fund, aicea, şi pe unde apuca... Tare m-o bătut 
atunci... Şi, în fine, la un moment dat, m-am smucit din mâna lui şi am fugit în 
cameră... Dar a doua zi o venit şi m-a băgat la carceră... 


1. Alfred Popescu, născut la 10 martie 1917 în Bucureşti. A fost internat administrativ 24 de luni 
la 18 februarie 1950 pe când era student la Conservator. În 1953 a primit o majorare de 
pedeapsă de 60 de luni. Informaţii din fişa matricolă penală din AANP. 

2. Crăciunescu. Avocat din Roman. A fost arestat şi a murit în timpul „reeducării” la penitenciarul 
din Piteşti. Cicerone loniţoiu, Victimele terorii comuniste. Dicţionar. C, Editura Maşina de 
Scris, Bucureşti, 2002, р. 251. 

3. Lucrețiu Pătrăşcanu (1900-1954). Jurist, lider comunist şi fost ministru al Justiţiei (1945-1948). 
A fost arestat, condamnat la sentinţa capitală şi executat. A fost reabilitat la Plenara CC al PCR 
din 22-25 aprilie 1968. Consiliul Naţional pentru Studierea Arhivelor Securităţii, Membrii CC 
al PCR 1945-1989. Dicţionar, Editura Enciclopedică, Bucureşti, 2004, p. 457. 

Cât ați stat Іа carceră ? 

Eu am stat în ceiula asta o zi şi o noapte. Era la subsol, o cameră cam jumătate cât 
asta (arată sufrageria – n.n.), fără duşumea, cu pământ, şi în fiecare zi aruncau câte o 
găleată sau două cu apă pe jos... Era un fel de... cam aşa ca un strat de mocirlă. Pământ 
cu apă... Dar vreau să spun că au fost şi alţi colegi de-ai mei, camarazi, cum să le spun 
eu, care au fost pedepsiţi să meargă la subsol acolo, unde vă spun eu... Îi băga acolo, 
domne, şi când pleca trebuia să îşi ia bocancii, că altfel, dacă avea pantofi... Şi îi ţinea 
câte o noapte şi câte o zi acolo... şi nu puteau să stea jos din cauză că era mocirlă... 

Dumneavoastră în ce an aţi fost eliberat ? 

În '50, spre sfârşitul lui decembrie... A fost bucuria mare când m-o eliberat, 
atuncea... Când se elibera cineva, toţi ziceau: „Du-te, bă, şi pe la mine...”. Da' nu prea 
apucai să spui, că nu veneau să îţi spună cu o zi înainte: „Bă, mâine tu să fii pregătit”. 
Doar venea un gardian acolo: „X, Velescu sau Popescu, fă-ţi bagajele ! ”. Şi stătea lângă 
tine, domne, cât timp îţi făceai bagajele... Adică ce bagaj? ! Că era mai nimica... Şi nu 
era voie ca să îţi dea cineva vreo scrisoare sau să spună ceva... Nici rămas-bun nu am 
putut să-mi iau de la colegii mei de acolo. Nu, absolut deloc. Da. Asta este... 

Şi după eliberare cum aţi ajuns acasă ? 

Hei, şi când m-o eliberat m-o luat şi m-o dus la Securitate la Piteşti, domne, şi acolo 
zic: „Domne, da’ cu се mă duc eu acasă ?”. „Păi, noi nu îţi dăm bilet de tren...” Şi nu 
mi-o dat bilet de tren, nimica. Şi m-o dus un securist până la gară, ca să fie sigur că mă 
urc în tren... Şi zice: „Lasă că vorbesc eu cu conductorul şi te duce”. Şi nu s-o mai ţinut 
de mine, m-o lăsat liber. Şi am mers până la Bucureşti, dar de acolo ce să fac eu, domne, 
cum să mă duc eu? ! În fine, aveam două cămăşi bune la mine, şi trenul trebuia să plece 
peste vreo două ore faţă de când am ajuns eu, atuncea... Ia să mă duc eu, domne, ре о 
stradă pe acolo, pe la gară, nu mai ştiu cum îi spunea, şi am găsit un magazin... Încă nu 
erau jidanii plecaţi de aicea, încă aveau putere... Şi am vândut cele două cămăşi şi mi-o 
dat o sumă, şi m-am dus la gară să-mi iau bilet. „Uite, domne, că am banii, până unde 
îmi daţi bilet ? ” „Păi, domne, nu putem să îţi dăm decât până la Adjud...” „Daţi-mi până 
acolo ! ” Am zis că merg până la Adjud şi de acolo nu se mai face control... Şi, domne, 
tocmai de la Adjud mă controlează... „Domne, n-am bilet, am avut până aiceaşa...” Mă 
întreabă controlorul: „Da' de unde vii dumneata ?”. „Păi, vin de la Piteşti. Am fost 
arestat şi mi-o dat drumul...” Domne, când o auzit lumea de acolo... Înţelegi ? Şi după 
ce o plecat conductorul, toţi s-o repezit la mine să îmi dea de mâncare... Şi până la urmă, 
conductoru” cred că era comunist, că m-o predat la Miliția de la gară... Şi pentru că nu 
aveam buletinul, o venit până la gară să-mi ia toate datele... Şi asta o fost... 

Şi când am venit la Bacău, am fost obligat, primul lucru, să mă prezint la Securitate... 
M-am prezentat, era unu' Mahalu, care m-o luat în primire: „Băi, Velescule, noi te 
băgăm, noi te scoatem! Vezi cum te comporţi. Mai vii pe aiceaşa! Vii pe la noi!”. 
„Domne, ce să fac la dumneavoastră ?” Aşa era atunci... 

Cum v-aţi reintegrat în societate după eliberare ? 

Eh, pe urmă am stat până în luna februarie '51 şi m-am dus la „Braţele de muncă” 
să-mi dea un servici. De acolo m-o repartizat întâi ca strungar la Fabrica de şuruburi. 
Eh, am stat acolo, da’ nu mult, că era un contabil-şef, Simcaş îl chema, un evreu, care 
avea nevoie de ajutor, şi a zis: „Hai, că avem nevoie de contabil la magazie şi te băgăm 
pe tine ! ”. Şi am mers. În fine, o aflat ăştia de la Securitate şi era preşedintele partidului, 
chiar un evreu, şi mi-aduc aminte ca acuma că o dat telefon: „Domne, să îl scoateţi pe 

Velescu de acolo, că o venit din puşcărie! ”. „Lasă, domne, că o să vedem noi ce o să 
facem cu el.” Şi m-o chemat Simcaş: „Păi, mă, eu am stăruit să rămâi aici, dar să fii 
băiat cuminte”. M-o lăsat şi aşa am dus-o ca şi contabil până ce am ieşit la pensie în 
'84... Şi am fost şi la munca de jos, да” pe urmă mai mult de postu’ de contabil nu, 
pentru că nu aveam calitate de membru de partid... 

Cu familia dumneavoastră ce s-a întâmplat în timpul arestării ? A avut de suferit ? 

Părinţii sigur că da, o avut, dar, în fine, mai puţin... Ei erau acasă... Taică-meu ега 
pensionar, maică-mea era casnică... Ce să spun io? În orice caz, n-au avut funcţii mari 
sau cutare... Noi am fost 4 fraţi şi 3 surori... Surorile, toate, şi ele o avut probleme... 
da” puţin, aşa, câte o juma’ de an... Da’ eu am mai avut un frate, Virgil, саге o murit, 
şi ăla o făcut câtva timp... Aş vrea să spun ceva şi de el dacă se poate... 

Ce s-a întâmplat cu el ? 

După rebeliune, imediat, el a plecat şi s-o angajat în Germania, la Berlin, la Ministerul 
Propagandei. Şi o stat cam un an, şi apoi l-o băgat în lagărul de la Buchenwald, până la 
23 august 1944. De acolo o plecat în Franţa, da' n-o stat mult, c-o fost procesul la 
Niirnberg şi s-o întors în Germania... Atunci o intervenit el şi, datorită intervenţiei lui, 
Mişcarea Legionară a fost scoasă din grupul celor consideraţi criminali de război... 


Dumneavoastră de la eliberare până în '89 aţi mai suferit persecuții din partea 
Securităţii ? 

Nu. Domne, eu de când am ieşit până în '84, nu am avut nimic... Am făcut cerere ca 
să mă duc la frate-meu şi nu mi-o admis... nu mi-o dat paşaport, pentru că au zis că lucrez 
la o întreprindere şi duc secrete, şi nu ştiu ce... În fine. După ce-am ieşit la pensie, în '84, 
am avut chemare de la frate-meu, şi mi-o aprobat să plec, însă nu aveam paşaport. Şi 
paşaportul nu mi l-o dat de la Miliție şi a trebuit să mă duc la Securitate ca să îl iau de 
acolo... Nu ştiu dacă ştii manevra asta? Şi atuncea, înainte de a pleca, mi-aduc aminte că 
era unul Şerban, parcă aşa îl chema, nu mai rețin nici eu, şi zice : „Hei, îţi dau paşaportul, 
dar dumneata să fii atent acolo, să nu vorbeşti ceva... să spui ceva rău de regim şi să cauţi 
să îl lămureşti pe fratele tău să vină în ţară, că noi nu îi facem nimica...”. Eh, m-am dus 
acolo, într-adevăr... Ce să vină frate-meu în ţară, că dacă venea, imediat punea laba pe el! 
Domne, şi când am venit înapoi, m-o obligat iar să mă duc cu paşaportul şi să-l predau la 
Securitate... că aşa era atuncea. Nu aveai voie să ţii paşaportul la tine, trebuia să îl predai 
la Securitate... Şi am mai fost odată, şi când m-am întors m-o întrebat: „Ce ai făcut, 
domne, acolo ?”. „Domne, nimica, ce să fac ? ! ” Nu ştiu ce... „Cum e pe acolo?” Dar alt 
frate al meu, Costică, de colo: „Domne, găseşti acolo absolut de toate, dar e scump de nu 
poţi să te apropii! ”. Ca să zică ceva... Asta era... 

În 1989, când a izbucnit revoluția, aţi avut un sentiment de uşurare ? 

Fără discuţii! Cum să n-am bucurie, domne? Sigur că da! Da' în orice caz, tot 
comuniştii au pus mâna pe putere... A fost o revoluţie furată, într-adevăr, aşa cum se 
spune... Toți conducătorii, toţi au fost membri de partid, activişti de partid şi mari 
conducători... în frunte cu Iliescu. La început poporul era naiv, domne... Îmi aduc 
aminte când s-a înfiinţat Partidul „Pentru Patrie”, după revoluţie, că m-am dus în 
propagandă să lipesc nişte afişe într-o comună aicea, la Filipeşti. Era un afişier mare şi 
erau 2 bătrâni. Aveau cred cam vârsta mea, dacă nu erau chiar mai bătrâni oleacă... 
„Aici nu puneţi, că aicea e şeful nostru, tatăl nostru...” Adică Iliescu! Asta vreau să îţi 
spun, că încă era mentalitatea aia... Deşi ei au suferit foarte mult pe chestia asta, li s-a 

schimbat mentalitatea şi au devenit comunişti, domne... Vă spun, aici a fost foarte 
greu... mai ales la ţară. Păi, când au fost primele alegeri, cât o avut Iliescu? O avut 
optzeci şi ceva la sută, domne ! În orice caz, asta voiam să spui, că pe urmă şi-o dat 
seama şi lumea, într-adevăr. Înţelegi? Da, ce să spun, că la o parte le-o părut bine că o 
scăpat de Ceauşescu, mai ales că o fost lipsa aia mare de atunci de mâncare... Că să-ţi 
spun, pe timpul lui Gheorghe Gheorghiu-Dej mai era de mâncare, aşa cum era el, de 
calitate mai proastă... Atuncea am dus-o şi noi mai bine oleacă... Dar pe timpul ăla era 
mare teroare... Îmi aduc aminte, domne, că aveam un coleg care era țărănist şi, domne, 
numai că o spus câteva cuvinte în legătură cu mâncarea, cu lipsurile, l-o arestat şi 1-0 
condamnat la 7 апі de zile! Asta era prin '53-'54, aşa ceva... Dar, din punctu' ăsta de 
vedere, al mâncării, cea mai mare tragedie a fost pe timpul lui Ceauşescu. Mă sculam 
aicea la ora 4 să mă duc la magazin să iau 2 litri de lapte... că atât îţi dădeau... Iar pâinea 
o luam cu cartela... Aşa. 


Spuneți-mi, la final, aţi putea rememora о zi de detenţie care v-a marcat în mod 
deosebit ? 

Domne, aia n-o pot uita, când o venit acolo şi l-o bătut pe ăla... şi când о murit 
avocatul Crăciunescu... Vă spun, era lângă mine, domne... M-am înspăimântat... Ştiţi ? 

Mulţumesc frumos pentru interviu. 

Eh, mai sunt ele multe de spus, da’, în fine... 


Buzău 


Artemie Diaconescu 


S-a născut la 26 decembrie 1924 în comuna Brăieşti, judeţul Buzău. Naţionalitatea : 
română. Studii: gimnaziale. A fost arestat în 19 iunie 1951 şi internat administrativ. A 
trecut prin închisorile Râmnicu Sărat, Ghencea, Capul Midia, Тороги, Poarta Albă, 
Cernavodă. A fost rearestat în 26 noiembrie 1959 şi condamnat la 7 ani de închisoare 
corecțională. A executat pedeapsa în închisorile Ploieşti, Aiud, Ostrov (Salcia), Strâmba. 
A fost eliberat în 27 iunie 1964. La data interviului locuia în Buzău. Interviu realizat de 
Cosmin Budeancă şi Dumitru Lăcătuşu în 24 februarie 2007. Transcrierea şi tehno- 
redactarea interviului – Roxana Ciuciucu, editarea – Cosmin Budeancă. Interviul se află 
în AIO-IICCR, având cotele 10, 11. 


[Cosmin Budeancă] : Pentru început prezentaţi-ne în câteva cuvinte familia din care 
proveniți ! 

Tatăl meu a fost primar, picher... Era țărănist pe vremea aceea, şi eu din '47 sunt tot 
țărănist, că dacă tatăl meu a fost... am fost şi eu. De la vârsta la саге am fost... am făcut 
politica tatălui meu. El avea 15 hectare de pământ. $ el a murit, şi nici eu, nici fraţii mei 
mai mici n-am mai mers la şcoală. Eu am fost chiabur la mine în comună, am avut 
situaţie materială bună. 


[C.B.]: Era cineva mai bogat ca dumneavoastră ? 

Nu pot spune mai bogat, pentru că nici noi nu am fost prea bogaţi. Era boierul din 
sat, си care sunt şi cumnat, dar care şedea la Bucureşti. Eu eram fruntaş al satului şi 
aveam un cazan de fabricat ţuică, şi din cauza asta ne-a trecut la chiaburi. 


[Dumitru Lăcătuşu] : Şi сит s-a întâmplat că aţi fost arestat ? 

Prin 1950-1951 a fost făcută o aşa-zisă organizaţie întinsă pe toată valea noastră, din 
comună în comună. Oamenii care credeau ei că sunt contra şi care mai vorbesc împotriva 
regimului. Şi au fost făcută o aşa-zisă organizaţie subversivă, o înscenare de fapt, „Legiunea 
Albastră”... Acum eu bănuiesc că a fost făcut totul de Securitate, având în vedere ce făceau 
ăştia... Şi din fiecare comună au luat câte 2-3. Şi în 1951 am fost arestat. 

[D.L.]: Dar câte persoane ați fost arestate atunci ? 

„Nu mai ştiu câţi... 15, 20, 30... De pe toată valea... Nici nu ne ştiam unul pe altul. 
Şi din comună în comună se ducea de la unul la altul, şi fiecare să spună pe altul, să-l 
garanteze... Înţelegi ? Asta a fost prin '50, şi după un an de zile, în '51, a venit toată vara 
şi a ridicat toată valea... 

[D.L.]: Şi unde aţi fost duşi după arestare ? 

Ne-a dus la Buzău la Securitate. Era atunci aici, pe strada Unirii... Era liceul „Petre 
Zaharescu”, pe stânga, şi vizavi de liceu era Siguranţa statului, cum îi zicea, Securitatea... 
Şi era un beci, şi acolo am stat în anchetă vreo 2-3 luni de zile... Era o puşcărie lângă 
cimitirul evreiesc, da' era plină, şi beciul Securităţii era plin, şi a trebuit să ne transporte 
de acolo... 

[C.B.]: Cum era acolo la Securitate ? 

Acolo în Securitate m-a băgat singur în beci, ca să nu iau legătura cu ceilalţi. Şi acolo 
m-au ţinut 16 zile, într-o celulă de ciment... numai uşa de scândură era în faţă. Şi 
noaptea, când şedeam câteodată, mă înţepeneam acolo, şi ostaşul ăla саге ега acolea, 
care ne păzea, mai dădea drumul la uşă de mă puteam ridica sus... da? nici nu mă mai 
puteam ridica... În celulă trebuia să stai în picioare de dimineaţă de 1а ora 5, când se 
dădea deşteptarea, până la 10 seara... Şi se uita gardianul, că avea un ochian sau pe 
vizetă, dacă nu stăteai în picioare te băga la Neagra. Şi după aia m-au scos şi apoi au 
început cercetările. Până nu au început cercetările nu m-a întrebat nimic... 

[C.B.]: Vă mai amintiţi de câte ori v-au scos la anchetă ? 

M-au scos de vreo zece ori, cred... Intra gardianul, desfăcea vizeta în beci şi 
întreba : „Litera D, Diaconescu”. Îţi dădea ochelarii negri pe fereastră, îi puneai la ochi, 
şi apoi toţi din celulă se întorceau cu faţa la perete. Atunci uşile se deschideau şi spunea : 
„Diaconescu, întoarce-te ! ”. Dar mă întorceam cu ochelarii la ochi, că în timpul ăsta îi 
puneam. Şi te lua de mână şi te ducea sus la anchetă, fiindcă noi eram la beci. 


[D.L.]: Şi cum s-au desfăşurat anchetele ? 

După ce se servea seara masa, pe la 9-10, aveau o aşa-zisă moară de huruia... 
Vruuuum. Îi dădea drumul, şi atunci îi ducea la anchetă. Şi se auzea : „Aoleu! Aoleu ! ”. 
Ţipete. La anchetă prima dată se făcea că te serveşte cu o ţigară, nu ştiu ce... Păi, 
anchetele... durau până când semnai. Chestia era până ai semnat. Dacă nu semnai, îţi 
băga mâinile între picioare, le lega aici şi băga ranga de veneai cu fundul în sus. Şi îţi 
dădea 3-4 la fund, până când semnai. „Semnezi ! ?” 

Era cu mine în celulă unul Manolescu, care fusese în Suedia ambasador. ЇЇ bătea de 
îl aducea vânăt... Şi îl lăsau o lună de zile până se făcea bine, şi iar îl ducea. 

[D.L.]: Pe dumneavoastră v-au bătut înainte să semnaţi ? 

M-au bătut, cum să nu. Veneau unii: „Spui, mă?”. „Nu spui.” „Dă-i! Trage!” 
„Iscăleşti, mă?” „N-am ce să iscălesc, nu este adevărat.” Şi dă-i cu pumnii. Până la 
urmă am stat cu cineva în celulă, cu un profesor, care mi-a spus: „Domnule, du-te şi 
iscăleşte, că de aici nu mai scapi! ”. 

După ce am semnat, pe vreo 5 de pe vale ne-a băgat într-o celulă, iar ceilalţi erau 
singuri. Şi eu, şi cu încă unu”, Stelu, Stelian Săvulescu!, nu am mai spus şi de alţii... am 
suferit în beciul Securităţii, da? nu am mai spus de nimeni, deşi eu mai spusesem şi la 
alţii înainte... Am întrerupt lista la noi... Şi pe mine şi pe Stelu Săvulescu ne-a băgat în 
proces şi ne-a dat administrativ-reeducare. Eu am primit 12 luni şi el 6 luni. Şi el a făcut 
aproape un an şi eu am făcut aproape 2 ani. Că ce a fost până şi ce a fost după atât a ieşit, 
aproape 2 ani. 


1. Pentru detalii a se vedea interviul cu Stelian Săvulescu din prezentul volum. 

[C.B.]: Câţi anchetatori aţi avut dumneavoastră ? 


Eu am avut pe unv’ pe care îl chema Barbeş Gheorghe... însă ега un om deştept. Şi 
l-am mai avut pe colonelul Dumitrescu?, băiatul ceprăzarului Dumitrescu de aici... 

[D.L.]: Şi după ce s-a terminat cu ancheta a urmat procesul ? 

Eu prima dată nu am fost în proces, au intrat ceilalţi. Eu şi cu Stelu ăsta, Stelian 
Săvulescu, n-am intrat în proces. Doar a doua oară am fost judecat. După ce o terminat ei 
cu cercetările ne-a dus la Râmnicu Sărat şi am stat în beci acolo... 7, 8 luni... Nicieu nu pot 
să mai ştiu cât am stat acolo. Şi de aci m-au luat şi m-au adus înapoi, la Buzău, în beciul 
Securităţii. Am stat o noapte şi dimineaţa ne-a luat şi ne-a dus la Ghencea, la Bucureşti. 

[D.L.] : În perioada când aţi fost la Râmnicu Sărat în ce parte a clădirii aţi fost încarcerat ? 

Cum intri, în partea stângă, sus la etaj, la celula 31, iar ăstălalt, Stelu Săvulescu, era 
la 30... şi mai era încă unu”, un fin al lui, dar eu nu prea îl cunosc, că, aşa cum v-am 
spus, noi cei care am fost luaţi în aşa-zisa organizaţie subversivă nu ne-am cunoscut. 

[D.L.]: Aţi putea aprecia câţi deţinuţi erau în închisoare ? 

Erau ocupate toate celulele. În celula unde eram noi, erau 4 paturi, două unul peste 
altul, şi eram 5 persoane... Dormea câte unul pe la ăştealali... făcea cu schimbul de colo 
până colo, dintr-un pat în altul. 

[C.B.]: Vă amintiţi numele celor cu care aţi fost în celulă ? 

Da! Ion Neacșu’, fost liberal şi primar. Dumitru Mateescu“, Gheorghe Stănilă şi un 
profesor de aici, Ioan Croitoru. Profesorul şi cu Gheorghe Stănilă erau din Bozioru, iar 
Neacşu şi cu ăstălalt învăţător, Mateescu, erau din comună cu mine, din Brăeşti. Erau şi 
ei băgaţi în aşa-zisa organizaţie. Da’ aveau oleacă de situaţie, că ăsta era profesor, ălălalt 
învăţător, ăstălalt era tot chiabur... Neacşu era şi liberal... Cred că Mihalache€ era în 
celulele de jos, dar noi nu ştiam nimic de el... 


2. Ion Paşcu-Nicolae Dumitrescu, născut la 16 aprilie 1922 în municipiul Buzău. A funcţionat 
operativ са ajutor-şef de Birou, şef de Secţie, şef de Serviciu şi locţiitor al şefului Direcţiei 
Regionale MAI Ploieşti (1948 - 1 decembrie 1961), şef al Direcţiei Regionale MAI Ploieşti 
(1 decembrie 1961 - 1 aprilie 1966) ; şef al Penitenciarului Vlădeni (1 iulie 1966 - 1 octombrie 
1968) ; ofiţer specialist III în aparatul central al Direcţiei Generale a Penitenciarelor (1 octombrie 
1968 – 1 decembrie 1970) ; şef de Serviciu Supraveghere Informativă – DGP (1 decembrie 1970 – 
1 iunie 1972) ; mutat la Direcţia a IV-a CI din DSS. AANP, Fond Serviciul cadre şi învăţământ, 
Fişă de evidenţă (fără număr). 

3. Ion Neacşu, născut ре 26 octombrie 1895 în Brăieşti, judeţul Buzău. A fost arestat în 1951 şi 
condamnat la 2 ani de închisoare pentru omisiune de denunţ. A fost eliberat în 1954. A fost 
rearestat pe 26 noiembrie 1959 şi condamnat la 7 ani pentru uneltire. A executat pedeapsa în 
închisorile Ploieşti, Botoşani. A decedat la 20 octombrie 1961. Informaţii din fişa matricolă 
penală din AANP. 

4. Dumitru Mateescu, născut la 27 februarie 1905, în comuna Pănătău, Buzău. Învățător. A fost 
arestat pe 19 iunie 1951 şi închis la Râmnicu Sărat până în 31 iulie 1951, când a fost ridicat de 
Securitatea Râmnicu Sărat. Informaţii din fişa matricolă penală din AANP. 

5. Ioan Croitoru, născut pe 23 mai 1906 în Brăieşti, Buzău. Profesor în Bozioru. A fost arestat 
pe 5 mai 1951 şi condamnat la 2 ani şi 6 luni de închisoare. A executat pedeapsa în închisorile 
Râmnicu Sărat, Buzău, Galaţi, Jilava, Poarta Albă, Valea Neagră, Galeşu. A fost eliberat la 
3 noiembrie 1953. Informaţii din fişele matricole penale din AANP. 

6. Ion Mihalache (1882-1963). Om politic. A fost arestat la 14 iulie 1947 şi condamnat la temniţă 
grea pe viaţă pentru „complot, trădare şi insurecție armată”. A executat pedeapsa la închisorile 

[D.L.]: Puteţi descrie o celulă de la Râmnicu Sărat ? 

Unde stăteam noi era aşa o celulă mică... nici nu aveam unde să ne dăm jos... Avea 
un gemuleţ, o fereastră tocmai sus, cu obloane din alea, de nici nu se putea vedea. În rest 
nu aveai nimic, decât o singură tinetă pentru urinat şi una pentru apă. 

[C.B.]: Ce puteți să ne spuneţi despre alimentaţie ? 

La ora 5 dimineaţa ne sculam şi aşteptam masa... care era un terci... La ora 1 ne 
dădea prânzul, în majoritatea cazurilor era arpacaş. Fasole când dădea... era o ciorbă 
lungă, iar când era iarnă ne dădea cartofi îngheţaţi. Şi seara se relua masa de la prânz. 
Mâncarea era foarte slabă. Ajunsesem eu, la 26 de ani, că aveam 35-40 de kile... când 
ne scotea afară la aer, la o săptămână, nu mai puteam să mai urc nişte scări... 

La Râmnic eram în celulă alăturată cu a lu’ Stelu Săvulescu, şi patul meu era tot aşa 
sus... Şi când trecea sentinela pe partea cealaltă îl bubuiam în uşă să vie la geam ca să 
pot să-i spui ceva. Şi l-am întrebat odată : „Auzi, ce faci ? ”. Era pe Іа 4-5 după-amiaza... 
„Mănânc.” „Cum mănânci, măi? ” 'ce: „Mănânc câte un bob de arpacaş, ca să am ce 
face.” Lua câte un bob cu lingura... ca să aibă ce face, că era singur, el şi cu Mirică. 

[C.B.]: Doar o dată pe săptămână vă scoteau la plimbare ? 

Şi la două săptămâni. Şi atunci mergeam unul în altul... Ne scotea pe fiecare celulă. 
Care era unv’ în celulă îl scotea singur, care era 5... îi scotea pe toţi 5. Şi trebuia să te 
plimbi aşa, cu ochii în jos, că sentinela nu îţi dădea voie să te uiţi nici măcar până acolo 
la ziduri. Că ei stăteau pe ziduri sus, avea gheretă acolo, şi pe ziduri sus sentinela... 


[D.L.] : În ce parte a închisorii era curtea de plimbare ? 
Cum am intrat noi acolo, parcă spre stânga... 


[D.L.]: Şi era un singur turn de observaţie sau mai multe ? 
Dădea roată puşcăriei, peste tot. Eu îl vedeam numai pe ăla de acolo când ieşeam la aer. 


[D.L.]: Nu erau două curți de plimbare în care erau scoşi deţinuţii ? 

Eu am fost numai în una... O curte mică. Când te dai jos în partea stângă sau cum am 
intrat noi pe dreapta. Nu mai ştiu de alta... Şi într-o bună zi am ochit pe jos în curte o 
bucăţică de geam... M-am aplecat, am luat-o şi am băgat-o în buzunar, că am zis că nu mă 
vede santinela. Da’ santinela de sus m-a văzut. Domne, şi a ştiut celula din care am ieşit. 
Şi după ce m-am întors înăuntru... a venit un ştab mai mare din ăia de pe acolo şi cu 
gardianul. Eram 5 în celulă. Şi zice: „Ce aţi luat de jos ?”. „Eu am luat.” „Ce?” „Uite 
ce.” „Hai încoace! ” Şi m-a dus jos la comandant. „Să îmi spui, banditule, ce ai vrut să 
faci cu geamul ? ” „Domnule comandant, dacă dumneavoastră nu ne daţi cu ce să ne tăiem 
unghiile... îmi răzui unghiile la mâini şi la picioare. Dar се vă închipuiaţi dumneavoastră 
că puteam să fac?” „Ştiu eu intenţiile tale criminale, banditule...” Da’ nu m-a bătut... 

[C.B.] : De care gardian vă mai amintiţi de acolo ? 

Nu am cunoscut nici unul. Nu ştiu nici unul. 

[C.B.] : Dar în general cum se purtau cu dumneavoastră ? 


Nu vorbea cu tine, nu îl interesa nimic. De bătut acolo nu ne-au bătut. Însă era o 
stricteţe mare... Umblau cu nişte papuci de pâslă, să nu-i auzi... şi se uitau ca să nu 


Bucureşti, Galaţi, Sighet Principal, Râmnicu Sărat (1955-1963). La 8 ianuarie 1963 i s-a 
comutat pedeapsa la 25 de ani de muncă silnică. A decedat în închisoarea de la Râmnicu Sărat 
la 5 februarie 1963. Informaţii din fişele matricole penale din AANP. 

dormi în timpul zilei... Şi pentru cea mai mică abatere eram duşi la Neagră. Eu cât am 
stat atunci nu am fost dus... am scăpat. Am fost dus a doua oară când am fost arestat, că 
eu am mai fost arestat iar în 1959-1964. 


[C.B.]: O să vorbim şi despre asta, dar să le luăm ре rând. Despre igienă ce puteţi 
să ne spuneți ? 

Aici cât am stat, nu am făcut пісі o baie. Şi bărbieriţi eram tot o dată la o săptămână sau 
două. Prima dată când ne-am dus acolo era un moş pe care îl ţinea ei pe-acolo şi care mai 
venea cu hârdăul cu terci. Pe el îl lăsau liber pe acolo. Era de prin Râmnicu Sărat, dar nu ştiu 
dacă era politic sau nu era... Şi prima dată când ne-a dus să ne bărbierim vine moşul înainte, 
desface vizeta şi spune: „Pişaţi-vă! ”. „Ce-a zis?” întreabă ипи’... „Cică să пе pişăm.” 
N-am ştiut ce-i cu asta... Şi după asta ne-a scos la bărbierit afară... Văd că aduce un lighenaş 
cu săpun şi dădea cu pămătuful, şi când dădea cu briciul ăla... lua cu tot cu piele... De-acolo 
am dedus noi că de-aia a spus moşul treaba aia... ca să nu facem ре noi de durere... 

[C.B.]: La WC când vă scotea ? 

Aveam tinetă în cameră şi o duceam la closet afară... 

[C.B.]: Dar în clădire nu erau WC-uri ? 

Nu ştiu, eu nu am văzut nimic. 

[C.B.]: Bucătăria ştiţi unde era ? 

Nu ştiu nimica absolut. Nu am cum să ştiu ceva. Nu am văzut nimic. 

[C.B.]: Cât aţi fost aici la Râmnic, au murit oameni ? 

Nu ştiu. Nu am avut cum să aflăm. Nu aveai voie să vorbeşti nimic. Nu se putea face 
nimic. Cu ochelari negri la ochi erai scos afară şi acolo îţi dădea drumul. Şi ochelari îţi 
punea când te ducea înapoi, şi te ducea de mână. N-aveam de unde să ştim, domnule. Nu 
se ştia nimic acolo. Adică eram complet izolaţi. 

[C.B.]: Cum se realiza încălzirea în celule ? 

Domne, eu am auzit că pe jos au fost sobe, da' la noi n-a existat nici o sobă, nua 
existat nimic. Nu a existat! Era frig, frig cum trebuie... 

[D.L.]: Aţi spus că de la Râmnicu Sărat aţi fost dus la Bucureşti... 

Da. Au venit şi m-a luat din celulă de aici şi m-a dus la Buzău, şi de acolo m-a dus la 
Ghencea. Şi din ăştia toţi m-a luat numai pe mine, iar ăştia 4 au rămas şi au intrat în proces. 

[D.L.]: Să ne oprim puţin la Ghencea... 

Ghencea era un centru de triere al Canalului, de unde erau selecționați cei care 
trebuiau trimişi mai departe... Acolo l-am găsit încă pe generalul Leonard Mociulschi?... 
Când mi-am dat seama cu cine m-a băgat pe mine mi-am zic: „Ia uite, domne! ”. 

[D.L.]: Cum arăta lagărul de la Ghencea ? 

Ghencea ăsta era mare de tot... erau mulţi de tot, domne. Era compartimentat pe 3-4 
barăci de astea din lemn. Aci erau deţinuţi politici, aci erau militari, era dreptu' comun, 
femei politice, erau şi străini... Unde am stat eu eram vreo 600-700 de oameni, 


7. Leonard Gh. Mociulschi (1889-1979), general de divizie, arestat şi învinuit pentru crimă de 
război, a fost achitat în şedinţa Tribunalului Poporului din 31 mai 1946. Rearestat în 1948, a 
ajuns la unităţile de muncă de la Canal. A fost eliberat în 10 octombrie 1955. 1. Ciupea, 
V. Ţârău, F. Olteanu, A. Dobeş, R. Fürtös, С. Budeancă, Făgăraş – închisoarea poliţiştilor, 
III, Editura Mega, Cluj-Napoca, 2007. 

amestecați. Şi erau numai oameni serioşi, generali, colonei, ingineri, doctori. Mă uitam : 
mă, ce caut eu între oamenii ăştia ? 

Pe jos cu paie şi nişte stănoage puse aşa, şi dormeam toţi unul lângă altul. Când venea 
masa, dacă nu te duceai să fii acolo, când băgau ăia hârdaiele rămâneai şi nemâncat. Am 
rezistat, că am fost tânăr. 


[D.L.]: Acolo cât aţi stat ? 

Nu aş putea să ştiu, două săptămâni, nu trei... Şi într-o zi a venit şi ne-a luat cu trenul 
şi ne-a dus la Capul Midia, unde am stat o iarnă întreagă... 

[C.B.]: Acolo cum era ? 

Acolo a fost iadul, iadul de pe pământ! Colonia era de vreo 3-4.000 de oameni... 
Erau barăci făcute din scândură şi pe jos paie, şi dormeam toţi unul lângă altul... Iar 
ieşitul afară... ne scula la 5 dimineaţa, că la 6 trebuia să plecăm la muncă, şi cu toţii 
fugeam la o groapă dreptunghiulară... şi când era diaree... eram pe toate părţile, aşa puşi 
toţi... Şi trebuia să te aşezi cu grijă, să nu te scapi, dracului, să cazi în groapă. 

[C.B.]: Mâncarea cum ета? 

Mâncarea ? Noaptea ne dădea morcovi spălaţi cu grebla în roabă... Aveam 200 de 
grame de pâine şi aia venea îngheţată... şi lucram la piatră, domne, şi la piatră era 
greu... Muncă de 12 ore, schimb de noapte sau de zi... Când eram de noapte intram la 
6 seara şi ieşeam la 6 dimineaţa... Eram noi, саге eram nejudecaţi, necondamnaţi, 
aşa-zişi cu administrativ-reeducare, şi mai existau legionarii, care lucrau de zi, că ziceau 
că sunt mai rău la pază... 

[C.B.]: Eraţi bătuţi dacă nu vă făceaţi norma ? 

Nu era bătaie, dar dimineaţa sau seara când veneam în colonie, după 12 ore de lucru, 
ne dezbrăca hainele, rămâneam numai în cămaşă, şi ne ţinea în poziţia de drepţi câte două 
ore... Şi era frig afară cum e acum... Şi după două ore ne ziceau că nu a ieşit norma. Şi 
macedonenii ăştia strigau : „Împuşcaţi-ne, domnilor, nu vă mai bateţi joc de noi!”. 

Acolo lucram la acelaşi vagonet cu Cornel Pop, nepotul lui Maniu. Aveam nişte 
vagonete de câte 2 metri cubi, şi trebuia să le încărcăm după ce se împuşca piatră. Era 
un bărbat brunet la vreo 50-60 de ani... nu mai ştiu câţi avea.... Şi zicea: „Domnule 
Diaconescu, nu mai pot... nu mai pot”. Şi eu scormoneam acolo... şi după ce terminam, 
îţi băga altă garnitură. Şi trebuia să încarci cu piatra asta 5-6 vagoneţi de ăia pe noapte. 
Era o muncă de ţi se îndoiau picioarele dimineaţa când ne duceam la colonie. 

Şi într-o noapte îmi amintesc că eram pe malul Mării Negre, şi a venit o vijelie de a 
dărâmat prepeleacurile cu ostaşii la pământ, iar noi nu puteam să mai venim în colonie. 
Au bătut acolo în nişte tălăngi şi s-a dat adunarea, şi toţi care cum veneam stăteam toţi 
pe burtă, că era viscol şi ne trântise... Şi toată lumea era pe burtă. Şi odată au apărut 
vreo 30-40 de securişti călare, care ne-au înconjurat să facă numărătoare, să vază câţi 


8. Cornel Pop, născut la 25 septembrie 1909 în Piua Bârgău, Bistriţa, avocat, preşedintele 
organizaţiei РМТ din Bistriţa-Năsăud, nepot al lui Iuliu Maniu. A fost arestat şi implicat în 
procesul organizaţiei „Sumanele Negre”. Potrivit lui Cicerone Ioniţoiu a fost condamnat la 
20 de ani de muncă silnică. A executat pedeapsa în închisorile Jilava şi Aiud. Cicerone 
Ioniţoiu, Victimele terorii comuniste. Dicţionar P-Q, p. 299. Potrivit fişei matricole penale a 
fost internat administrativ la 18 iulie 1951 pentru 24 de luni, pedeapsă suplimentată în 1953 
cu încă 12 luni. A executat pedeapsa în coloniile Castelu, Galeşu, Oneşti. A fost eliberat la 30 
iulie 1954. Informaţii din fişa matricolă penală din AANP. 

suntem. Şi veneau de-ai noştri cu ostaşi, cu armata, aşa viscolul dracului era... Da’ n-a 
fugit nici unu”, că пісі n-aveai unde să te duci. 


[C.B.]: Căldură aveaţi în barăci ? 

Nu! Nici o căldură nu exista! Suflam toţi acolo, şi dacă înăuntru suflă toţi nu era 
chiar aşa frig... Dar cei care erau bătrâni mureau... câte 7-8 mureau pe noapte... 
Dimineaţa duceam 7-8 inşi îngheţaţi... Nu puteau rezista şi îngheţau... Îi luam şi îi 
duceam la colonie, că era la 7 km. Eu la 27 de ani... am scăpat mai uşor... 

[C.B.]: Се alte probleme mai ауеа[і ? Си păduchii, cu şobolanii ? 

Domnule, şobolani erau cât lumea... Mai dădeau cu ОТТ-и... De la DTT-ul ăla se 
zvârleau aşa... 


[C.B.]: La Capul Midia spuneaţi că aţi stat toată iarna... 

Da, că în primăvara lui '52, prin mai, nici eu nu mai ştiu când, a venit şi ne-a ales 
pe care eram mai tineri, aşa, să ne reeduce, nu ştiu ce să ne facă... Şi care eram trecuţi 
acolo ca fiind fără profesie, agricultori, ne-a dus la o fermă, la Тороги, în Vlaşca. Acolo 
erau nişte grajduri în care ne-a băgat, şi unde ne-am aranjat noi... Şi după vreo săptămână 
ne-a trimis la prăşit de bumbac... Şi prin iunie a venit o brumă şi a stricat tot bumbacul. 
Şi a venit iar şi ne-a triat, şi ne-a dus la Mogoşoaia, la gară şi de acolo la Poarta Albă. 
Era Teli Raicovici acolo, prim-brigadier... nu ştiu dacă aţi auzit de el. Ne-a cerut vreo 
3 zile şi de-acolea ne-a luat şi ne-a dus la colonia 4, unde am stat vreo 2-3 luni. Acolo 
l-am găsit pe un avocat de aici, Ionel Albu, a murit de icter negru acolo... Şi de acolo 
ne-a luat şi ne-a dus la Cernavodă. Eram împărţiţi pe ţarcuri, drept comun şi politici. Şi 
aici am stat până spre sfârşitul lui 1952 când s-au terminat cele 12 luni aşa-zise 
administrative de reeducare... Ce era făcut înainte nu s-a mai pus, şi a trebuit să fac 12 
luni întregi. Şi după ce mi s-au terminat, într-o zi a venit şi ne-au luat şi ne-au dus la gară 
la Cernavodă, şi ne-au adus în Bucureşti, înapoi la Ghencea, de unde am fost eliberat. 

[C.B.]: După ce ați venit din închisoare v-au mai chemat pe la Securitate ? 

Nu, nu mai m-a chemat nimeni, dar în tot timpul ăsta, până să mă aresteze în '59, am 
fost urmărit... Şi au pus după mine câţi şi câţi... Aveam un văr de la Bozioru, era un 
preot, şi a venit la mine şi mi-a spus: „Artemică, să bem un pahar de vin!”. L-am 
cinstit: „Artemică, ştii ceva ? Mă, eu sunt agentul Securităţii de vreo 4 ani şi sunt trimis 
la tine...”. „Aoleu, părinte, ce te-a făcut...” „Mi-a fost scumpă libertatea, Artemică.” 
La două săptămâni pe mine m-a arestat iar... Şi pe la Salcia, unde am fost şi eu, să aud 
că a fost şi el arestat şi a făcut şi el 8 ani. S-a servit de el vreo 3-4 ani, apoi l-au închis. 
A murit săracu' acum 2 ani... a avut 91 de ani. 


[C.B.]: A doua oară pentru ce aţi fost arestat ? 

Păi, a fost revoluţia din Ungaria în '56 şi, după aia, ca să nu se întâmple şi la noi ceva, 
ne-a luat pe cei care fusesem deja arestaţi... Din comună atunci am fost ridicaţi 3, dar doar 
eu am mai venit, că ăilalţi au murit în puşcărie: Neacşu Ion, fost primar liberal, а murit 
pe la Botoşani, şi ăstălalt, Pompiliu Creţulescu”, fost legionar, а murit ре la Aiud. 


9. Pompiliu Creţulescu, născut la 20 martie 1911 în comuna Brăieşti, Buzău. A fost arestat şi 
internat la 15 aprilie 1952 pentru 24 de luni la Buzău, Valea Neagră, Borzeşti, Oneşti. A fost 
rearestat la 27 noiembrie 1959 şi condamnat la 7 ani de închisoare. A executat pedeapsa în 
închisorile Jilava, Aiud, Ploieşti. A fost eliberat la 14 ianuarie 1963. Informaţii din fişa 
matricolă penală din AANP. 

[C.B.] : Cum s-a petrecut arestarea, mai ţineţi minte ? 

Da, în 1959, la ога 12 noaptea... da’ nu mai (іп minte în ce zi era...!0, eram inginer 
la Oradea Mare şi aveam fetiţa de 1 an şi 8 luni... Şi a bubuit ceva la uşă. Soţia zice: 
„Mă, vezi că bubuie cineva şi îs militari ! ”. M-am dus, le-am dat drumul. Era Securitatea, 
unii civili, alţii militari, toată casa era înconjurată. Şi zice: „Mâinile sus ! ”. Am ridicat 
mâinile sus. „Nu vă speriaţi, că nu avem nimica, vrem doar să facem о percheziţie.” 

[C.B.]: Ce căutau ? 

Căutau armament sau nu ştiu ce. Eu îi spun soţiei: „Pregăteşte-mi cămăşi, haine, 
ciorapi, adă-mi paltonu”...”. „Nu, nu, lăsaţi, că noi suntem oameni cinstiţi.” Zic: 
„Oameni cinstiţi la 12 noaptea ? ”. Au făcut percheziţia, au scos duşumeaua la o cameră 
că li s-a părut lor ceva acolo... n-a găsit nimic, decât un pumnal de ăla fără colţi şi nişte 
ochelari de motociclist, pe care nu ştiu după unde îi aveam. Afară şedeau maşinile astea 
a lor, IMS-uri, şi m-a băgat înăuntru... Şi zice ofiţerul ăla care era acolo: „Mă, cum te 
cheamă pe tine ?”. Şi eu îi spun: „Artemie Diaconescu”. Şi a închis uşa. Şi acolo 
simţeam că mai e unul lângă mine... Era săracul nea Pompei Creţulescu, primarul 
legionar. Şi zice: „Mă, Artemie, ce pizda mă-sii or mai fi vrând ăştia cu noi?”. 
Gardianul ăsta: „Aoleu, futu-i! ”. Şi l-a bătut atuncea pe loc pe bietul cetăţean, să-l 
omoare... Şi au mai ridicat încă un cetăţean, dar în maşină numai ăştia 2 eram. 


[C.B.]: Şi unde v-au dus ? 

Am fost dus Іа Ploieşti, dar eu credeam că sunt la Buzău. Şi până ре la Pârscov, că 
erau vreo 10 km, numai am vomat încontinuu... Nu ştiu de ce mi-a venit mie rău, căa 
mai oprit maşina, mi-a scos ochelarii, şi m-a pus să şterg pe-acolo. Când am ajuns, m-a 
dezbrăcat, percheziţie. Şi aveam verighetă de aur pe care mi-au luat-o, domne, da’ când 
m-am eliberat mi-a dat-o înapoi. Adică, minune. 


[C.B.] : Cum s-a desfăşurat de data aceasta ancheta ? 

La anchetă am stat 9 luni... Am fost bătut cu pumnii, cu picioarele. Intra câte unul: 
„Spui, mă?”. „Nu spui.” „Dă-i! ” „Futu-ţi dumnezeii mă-tii ! ” Şi mă trântea jos şi îmi 
dădea cu picioarele... După aia, şedeam un pic trântit acolo şi suna la sonerie, şi intra 
gardianul : „a-l şi du-l! ”. Şi te lăsa 2-3 săptămâni şi nu te mai chema... Înţelegi ? 
Acum eram 4 inşi în celulă şi întotdeauna, de câte ori auzeai că păşeşte pe acolo, şedeam 
cu urechile chele: „Ре care l-o mai chema? ”. Era un preot din Bălăneşti, preotul 
Brătulescu!!, şi un învăţător din Puieşti, care în momentul când începea bătăile, seara, şi 
până după ce se termina anchetele, nu mai ştia de el, doar clănţănea şi tremura... 

[C.B.]: Cum îl chema, vă amintiţi ? 

Nu-mi vine în minte. Nu mai ştiu cum, dar astfel ştiam. Şi după ce a scăpat 
învățătorul ăsta, au venit а doua oară şi i-au găsit în podul şcolii o puşcă veche, de alea 
după vremuri... Şi el, când a văzut că au găsit asta... s-a dus şi s-a spânzurat de un nuc 
în fundul curţii, ca să nu-l mai aresteze a doua oară... Nu-mi vine în minte cum îl cheamă... 


10. Potrivit fişei matricole penale din AANP, a fost arestat în 26 noiembrie 1959. 

11. Gheorghe Ilie Brătulescu, născut în 26 februarie 1910. Preot ortodox la Cozieni, judeţul Buzău. 
A fost arestat în 26 noiembrie 1959 şi condamnat în 1960 la 8 ani. A executat pedeapsa în 
închisorile Jilava, Salcia şi Aiud. A fost eliberat în 30 iulie 1964. Cicerone Ioniţoiu, Victimele 
terorii comuniste. Dicţionar. A-B, р. 266; fişa matricolă penală din AANP. 

Şi acolo gardianul se plimba cu papuci din ăia са să nu-l auzim. Ега ипи’, noi îi 
ziceam Păsărilă, că era înalt... şi se uita că eram care nu aveam dreptul la pat. „Tu nu 
ai dreptul ! ” Şi era unul Tarase care şi dormea, da’ ăla ега turnătorul. Şi la anchetă am 
zis odată: „Eu de ce nu am dreptul să stau pe pat?”. „De ce? Ciripeşte!” Dacă 
ciripeam puteam să stau pe pat. 


[C.B.]: Pe cine aţi avut acum anchetator ? 

A doua oară când m-a luat la Ploieşti, era ajutoru' de comandant... iar comandant ега 
un evreu Ştrul. Şi după ce s-a terminat ancheta, am semnat dosarul, a venit un procuror 
care mi-a spus că e din afară, dar era tot de-ai lor de acolo: „Domne, ai scăpat, ai 
semnat aicea...”. Şi după ce am terminat ancheta ne-a şi judecat. 

[C.B.]: Cum a fost la proces ? 

Erau nişte barăci în marginea oraşului şi acolo ne-a judecat... Şi nu ştiu după unde 
o fi aflat soţia şi a venit cu fetiţa pe-acolo... Şi pe noi ne adusese mai înainte şi ne băgase 
înăuntru, şi cum şedeam cu faţa la perete, vedeam oleacă pe geam afară. Şi când mă uit, 
văd o fetiţă de vreo 3 ani că se juca. Şi mă gândesc: bă, nu o fi a mea? Şi chiar a mea 
era... (plânge - n.n.) 

Înăuntru la judecată era acolo şi armată, că ne judecau pe mai mulţi în ziua aia... Şi 
mi-a venit rândul şi mie, m-a băgat acolo, era o boxă sus şi 2 ostaşi cu baioneta, unul 
într-o parte şi unul într-o parte. Şi judecătorul spune: „Uite, în dosar este aşa, aşa...”. 
„Domnule preşedinte, nu e adevărat nimica.” Şi atunci se ridică procurorul : „Dar de ce 
ai semnat? ”. Şi îi spui: „Domnule, în situaţia în care eram eu acolo, în beciul în care 
eram, dumneata în locul meu semnai 20 de dosare, nu unul, ca mine”. Şi, în fine, am fost 
judecat... 


[C.B.]: Câţi егајі în Бохай? 
În boxă se judeca unul singur, când te judeca... Айа veneau ре rând... 


[C.B.]: Dar de се eraţi acuzat ? 

Păi, să vă spun cum a fost, care a fost chestia... Eu am zis că nu dau oi la stâna 
zootehnică... Noi nu aveam oi, că nu puteam să le mai ţin, că dădeam lână, dădeam 
lapte... Şi eu am zis că tehnica Apusului e mai avansată ca a Răsăritului şi că o să vină 
americanii şi o să ne salveze... Astea au fost... manifestările mele duşmănoase pentru 
care am fost condamnat 7 ani. Manifestări duşmănoase... articolul 209, punctul 2, litera 
A... uneltire contra statului. În fine... 

[C.B.]: Au avut martori împotriva dumneavoastră ? 

Da, a adus din comună martori. Unul a spus: „Domnule preşedinte, spunea că 
tehnica Apusului este avansată, dar nici a Răsăritului nu e pe jos”. Săracul căuta să 
o întoarcă. Ştii? Zice preşedintele : „Tovarăşul, a zis că vin americanii ? ”. „Domnule 
preşedinte, spunea că vin americanii, dar dacă era să vie veneau şi cu roaba...” Ştii? 
Unul... Ah, şi a mai spus unul că a fost Hruşciov, sau nu ştiu care, în America, şi 
i-au spus muncitorii de-acolo: „După cum vedeţi că trăim noi, muncitorii, ce 
credeţi că ar putea să ne mai dea comunismul în plus ?”. Şi Hruşciov a zis: „Dacă 
am fi şi noi la nivelul dumneavoastră, s-ar trăi de 3 ori mai bine...”. Şi ăstea au fost 
lucruri pe care eu le-am recunoscut. Înţelegeţi? Ce să o mai... Dacă le-am spus... 
le-am spus. 

[C.B.] : Avocat aţi avut ? 

Da, familia pusese şi ea avocat. Şi ăla a zis: „Domnule, să se acorde circumstanţe 
atenuante...”. Nici nu putea să spuie altceva, că veneai de la Securitate cu condamnarea 
deja aranjată... Domnul Neacşu, ăsta care fusese primar, când a început să-l întrebe 
preşedintele : „Ai făcut aşa ? Ai zis aşa ?”. „Da, că mi-a spus anchetatorul: «Spune aşa, 
că te condamnă mai uşor».” Şi a început să plângă: „Dar nu-i adevărat, că m-au bătut 
pentru nimica, domne. M-au bătut şi m-au omorât şi de aia am declarat aşa ceva”. 

[D.L.]: Şi unde v-au dus după proces ? 

De acolea ne-a luat şi ne-a dus înapoi la Securitate... Şi a doua zi dimineaţa ştiam că 
mă bate să mă omoare, că de ce am vorbit aşa la proces... Dar ziceam: oricum s-a 
terminat, de aci plec la executarea pedepsei. Şi a doua zi, pe la 8 şi jumătate, auzim 
zăvoarele. Zong! Zong! „La perete!” Ne întoarcem la perete. „Cine e Artemie 
Diaconescu ?” „Eu.” Era un bărbat înalt, la care noi îi ziceam „domnule comandant”, 
şi cu „frizeri”, 2 ingi care erau bătăuşii... Şi zice: „Dumneavoastră ieri, în faţa organelor 
de instanţă, v-aţi manifestat contra regimului de penitenciar. Ce aţi vrut să spuneţi... că 
se petrec lucruri. .. care v-au făcut să semnaţi ? ”. Zic: „Păi, bătăile şi chinurile... ” şi că 
am semnat forţat. M-am gândit că urmează o bătaie şi am scăpat. Şi, domne, a pus 
mâinile aşa pe piept şi a zis: „Bă, băiatule, uite care e situaţia... ai să pleci de la noi... 
să nu mai vorbeşti nimic, ce ai văzut şi ce s-a întâmplat”. 

Le-a făcut la ăia semn să plece, a închis uşa şi... am scăpat. Da’ oricum ştiam că e ultima 
bătaie... Şi a doua zi dimineaţa am auzit: Zdrong! Zbang ! ...uşile. Aici era un dreptunghi 
şi celule pe toate părţile... şi auzeam... Şi de-acolo ne-au luat şi ne-au dus la Aiud. 

[D.L.]: Cum a fost detenţia la Aiud ? 

La Aiud ne-a ţinut pe secţie. Secţia era un dreptunghi cu pereţi de 1 metru şi cu nişte 
hrube... nişte nenorociri. Am stat acolo vreo lună de zile şi după aia a venit şi pe mine 
şi pe alţii ne-a luat şi ne-a dus pe Celular. Ăla e făcut de Maria Tereza, un aşa-zis „Т” 
cu 5 etaje, cu vreo 700-800 de celule, cu gard de sârmă din etaj în etaj, ca să nu te 
arunci... Eu am stat aici la o celulă pe etajul 3... eram 4 inşi acolo. Celulele erau 
oarecum curate, nu ca aici. Şi am stat acolo din iarna lui '61 până primăvara... când să 
disprimăvăreze a venit şi ne-a mai triat acolo, şi pe mine m-a dus jos. Erau 3 biserici, 
mai înalte ca aici. Şi ne-a băgat vreo 400 de inşi în bisericile alea acolo... Auzisem că 
acolo au fost biserici, catolică, ortodoxă, pe vremuri... Paturile erau pe 3 rânduri. Şi eu 
fiindcă eram tânăr, eram tocmai sus la etajul 4. Aveam acolo nişte hârdaie cu murdărie, 
de le scoteam afară 2 oameni, de un cap şi de altul, că nu se putea duce altfel. 


[D.L.] : Şi cât aţi stat acolo la Aiud ? 1 

Am stat vreo 3-4 luni de zile... Eram acolo în timpul când l-au aruncat ре Gagarin în 
sus!? şi ne-a scos comandantul Crăciun afară: „Uite, mă, nenorociţilor, voi staţi aici şi 
noi facem progrese afară... L-a aruncat Uniunea Sovietică pe Gagarin şi nu 1-а găsit pe 
Dumnezeu al vostru să vă salveze de aici...”. Şi vede 2 băieţi unguri... Bíró Carol!” îl 


12. Iuri Alekseevici Gagarin (1934-1968), cosmonaut sovietic. La 12 aprilie 1961 a devenit primul om 
care a zburat în spaţiu. Larousse. Cronologie universală, Editura Lider, Bucureşti, 1997, p. 435. 

13. Bir6 Carol, născut la 22 aprilie 1939 în Aninoasa, Hunedoara. Lăcătuş în Mediaş. A fost 
arestat în 30 octombrie 1958 şi condamnat la 7 ani de detenţie. A executat pedeapsa în 
închisorile Târgu Mureş, Gherla, Salcia, Aiud, Ostrov. A fost eliberat la 26 ianuarie 1963. 
Informaţii din fişa matricolă penală din AANP. 

chema pe unul... era din Mediaş. ÎI ştiam că am fost cu el... Şi zice : „ÎL vedeţi pe băiatul 
ăsta ? O vrut să otrăvească... şi de aia este aici arestat”. Apoi îl vede pe un evreu care 
fusese subsecretar... Şloimovici Abraham. Şi zice: „Măi, Şloimovici, ce-i cu tine aici, 
mă? ”. Pentru că normal acolo erau mai mult legionari şi ţărănişti. Dar jidanul, ştii că ега 
un jidan? „Am fost legionar, domnule colonel.” În fine, am stat în biserica asta până 
prin iunie!, când a venit şi ne-a luat cu dubele şi ne-a dus de acolo... 

[D.L.]: Unde v-au dus ? 

La Salcia... Da' până am ajuns acolo am stat încă vreo 2-3 zile în gara Buzău. Şi aici 
la Salcia doctorul coloniei era Trifan Constantin, băiatul profesorului de caligrafie şi 
desen, Trifan, şi care fusese doctor şi la mine în comună. El a stat dup-aia lângă Braşov, 
la Codlea, nevastă-sa a fost săsoaică şi au avut şi 2 băieţi, şi amândoi au făcut Facultatea 
de Medicină. A făcut el şi o carte de poezii după revoluţie, Ați învins. Trifan ăsta acum 
e în America. În fine. Şi am stat la Canal acolo, la muncă... Acolo ne duceam la prăşit 
de porumb, la diguri. 

Şi în fiecare săptămână, duminica, intrau în barăcile noastre 20-30 de gardieni: 
„Toată lumea să-şi ia sarsanaua şi afară ! ”. Aveam o traistă fiecare şi îi ziceam sarsana. 
Ne scotea afară, ne dezbrăca la cămaşă şi izmene. Strigam noi: „Ce căutaţi, domne, 
tancuri ? Ce aveţi cu поі? Се ne faceţi ? ”. Şi desfăceau saltelile care erau fără cearşafuri, 
fără nimic, şi le împrăştia... Era o şicană, practic... Da, aşa ега... 

Şi prin '63 începuse să ne dea ziare... până atunci nu aveai voie nici o foiţă, n-aveai 
nimic... A început atunci să facă reeducarea şi ne-a băgat în iarna aia pe cei care eram 
mai tineri, şi ne-a explicat un inginer agronom că ieşim afară şi să mergem la colec- 
tivizare... Şi ne-a luat într-o zi cu câini, cu armată, şi ne-a dus la o altă colonie, la 
Strâmba, unde am stat o iarnă, vreo 3-4 luni, şi în primăvara lu’ 1964 ne-a luat şi ne-a 
dus la Grădina, la prăşit de porumb. Şi de aci, în primăvară, a început să se vină şi să 
se facă anumite eliberări... Şi simţeam şi noi că se întâmpla ceva, că mai şoptea câte ипи’ 
din agricultorii care erau pe câmp: „Băi, vedeţi că o să plecaţi ! ”. Ştii? Dar nu puteau 
nici ei să spună prea multe, că le era frică la toţi, că era pază cu câini... 

[C.B.] : Corespondenţă aţi avut cât aţi fost închis ? 

Nu. Cât am fost la Salcia, dacă erai socotit cumsecade şi dacă aveai o depăşire de 
normă, nu ştiu cum pe acolo... Aveai voie la o carte poştală de 10 rânduri, în care să 
zici : eu sunt sănătos şi sunt bine, trimiteţi-mi un pachet де 5 kg. Ăsta se dădea Іа 1 an 
de zile o dată. Iar prima dată când am fost închis, nu am avut nici pachet, nu am avut 
nimic. Acolo la Salcia un singur pachet am primit... 


[C.B.]: Cât aţi fost în închisoare foloseaţi alfabetul Morse să comunicaţi ? 

La Aiud, pe celular, toată noaptea numai aşa se auzea... Şi erau macedonenii ăştia 
care erau condamnaţi numai la câte 20-25 de ani, şi comunicau prin Morse şi cu mâinile 
la spate, domne... Şi dacă venea unul de la o celulă, de la nu ştiu ce etaj, transmiteau : 
„Uite, a venit unul, şi uite ce spune din afară...”. Totul se spunea prin Morse. Eu când 
m-am dus jos pe secţie acolo ăia nu prea băteau, erau fricoşi. Şi era alături un violonist 
din Bucureşti... şi îi ciocănesc în perete şi am pus cana la perete: „Alo! Alo! Mâncarea 
cum este ?”. Că asta era prima întrebare când te muta într-o puşcărie nouă: „Cum е 
mâncarea ?”. Şi zice: „S-a mai îmbunătăţit... luna aceasta ne-a dat de două ori fasole”. 


14. Potrivit fişei matricole penale din AANP, Artemie Diaconescu a stat la Aiud de la 5 ianuarie 
1961 până la 1 iunie 1961. 

[C.B.]: Dintre personalităţile pe care le-aţi întâlnit, de cine vă mai amintiţi ? 

Am stat cu Zaharia Boilă!5, cu Cornel Pop, am stat cu un colonel de aici de la Buzău, 
Ştefan, cu Leonard Mociulschi, general, şef al armatei, al vânătorilor de munte... Cu un 
inginer, băiatul lui Constantin Dinu Brătianu... 


[D.L.]: Dan Brătianu!S? 

Nu mai ştiu cum... 

[C.B.]: Vă mai amintiţi ziua în care v-aţi eliberat ? 

Da... Într-o bună zi, prin iulie, pe timpul când se prăşea porumbul de-al doilea, 
mi-a venit şi mie rândul, şi m-a luat şi m-a adus înapoi la Salcia, de unde am plecat... 
Aici au venit nişte anchetatori de la Bucureşti şi ne lua pe fiecare în parte să stea de vorbă 
cu noi. Însă care era rostul anchetatorului ? Zicea: „Măi, ieşiţi afară... Noi am văzut că 
voi aţi fost nevinovaţi... au fost nişte greşeli pe care le-a făcut partidul, mă rog, dar noi 
avem încredere în voi, că noi le-am dat drumul şi la alţii şi îşi văd de treabă...”. Dar la 
urmă: „Uite o hârtie aici. Ar trebui să semnezi... Ce faci afară dacă vine cineva şi 
vorbeşte faţă de tine ? ”. „Ce să fac, domne, fug.” „Nu, mă, vii la noi să ne spui care este 
situaţia.” Înţelegeţi ? Şi dacă nu voiai să semnezi, ziceau că nu-ţi dă drumul. Eu am 
spus: „Domne, eu nu semnez. Mai stau aici, dar de semnat nu. Dacă o veni cineva să-mi 
spună ceva, da, dar altfel eu nu semnez...”. Dar nu m-au oprit... „Bine, du-te! ” Şi după 
vreo săptămână ne-au dus Іа Piatra Frecăţei... pe Dunăre, cumva... Pe acolo ne-a dus cu 
nişte bacuri... 

[C.B.]: Cum a fost întâlnirea cu familia ? 

Am venit în Buzău, aveam un frate economist la staţia experimentală şi ştiam unde îşi 
făcuse el casă... Noi din primăvară până în toamnă ne făcuserăm nişte slipuri şi eram în 
pielea goală încontinuu... Şi eram negru şi tuns scurt, şi cu valiza în mână, şi când am 
intrat în casă, fratele meu а stat un pic şi a zis: „Dumneavoastră cu cine aveţi treabă ? ”. 
Când i-am spus cine sunt... a început să plângă. $1 la el era şi o fată a mea, pe care о 
aveam cu prima soţie, şi o dăduseră ei la şcoala sanitară... Nici fata nu m-a cunoscut. 
Mai aveam încă un frate care era la ţară şi a auzit că m-am liberat şi a venit în Buzău. 
Şi m-a văzut cu fratele prin oraş şi nu m-a cunoscut nici el. Da' a zis: „Mă, dacă e cu 
fratele meu Traian, înseamnă că el este”. 

[C.B.]: Cât aţi fost închis familia a avut de suferit ? 

Ah, soţia mea a plecat şi ea din comună, nu a mai putut să mai stea. A plecat la ea, 
spre Pătârlagele, şi acolo a stat un timp, vreo 4-5 luni socotitoare pe la CAP. Şi fiindcă 
avea şcoala medie tehnică de construcţii, era tehnician-constructor, a luat fetiţa pe саге 
o lăsasem eu de 1 an şi 8 luni şi a plecat cu ea la Oradea Mare, şi acolo şi-a luat serviciu 


15. Zaharia Boilă (1892-1976), jurist şi ziarist, rudă prin alianţă cu luliu Maniu. A fost arestat în 
trei rânduri : 1947-1948; 1950-1956; 1961-1963. A executat pedepsele în închisorile Jilava, 
Botoşani, Văcăreşti, Piteşti, Rahova, Sighetu Marmaţiei. Cicerone Ioniţoiu, Victimele terorii 
comuniste. Dicţionar А-В, р. 224; fişele matricole penale din ААМР. 

16. Dan Brătianu, născut la 1 ianuarie 1913. A fost arestat pe 15 august 1952. A executat pedeapsa 
în închisorile Văcăreşti, Ghencea, Galeş, Peninsula, Valea Neagră, Poarta Albă. A fost eliberat 
în 17 mai 1955. Cicerone Ioniţoiu, Victimele terorii comuniste. Dicţionar А-В, p. 265 ; fişele 
matricole penale din AANP. 

17. Potrivit fişei matricole penale, s-a eliberat în 27 iunie 1964. 

ре un şantier. Când am venit m-am dus la ea, la Valea Sebiciului!E. Şi am intrat în casă, 
şi am intrat în vorbă... şi îi adusesem fetei un ceas, şi când m-a văzut, s-o dus la mă-sa 
că i-o fost frică să nu o vândă. ` 

[C.B.]: V-aţi angajat repede după eliberare ? 

În fine, trebuia să ne dea serviciu atunci când am venit pentru că eram după 
colectivizare. Şi eu zic decât să mă mai duc acolo în sat m-am prezentat la oficiul de 
plasare de la Buzău şi m-a dat normator la Fabrica de ţiglă. Apoi a venit fratele meu din 
comună şi mi-a spus: „Băi, Artemie, uite care este situaţia, toată comuna zice să vii 
acasă să intri casier, contabil, că tot pământul tău e acolo”. Ei aveau nevoie şi de casier 
şi de contabil... Şi m-am dus în comună şi după două săptămâni am intrat la CAP unde 
am stat 4 ani de zile. După 4 ani mi-am zis: „Am copii, ce să fac?”. Am plecat şi am 
intrat la Fabrica de sârmă muncitor. Şi am stat muncitor din 1 martie 1968 până în 
octombrie '87, aproape 20 de ani. Şi în timpul ăsta mi-am luat apartament... 


[C.B.]: După ce aţi venit din închisoare v-au mai chemat pe la Securitate ? 

După ce am venit şi am fost la Fabrica de sârmă, aşa, după vreo 7-8 ani, eu ştiam că 
am după mine... pe cineva, dar nu discutam cu nimeni, nu ziceam la nimeni nimic. Dar 
vedeam şi eu cam cine mă provoca şi ştiam că e după mine. Ca într-o zi, cum lucram pe 
nişte maşini de electroeroziune, m-am pomenit cu un cetăţean care mă cheamă după o 
maşină, deoparte. Şi îmi apucă mâna : „Căpitanul Done, din Securitate. Măi, Diaconescule, 
da” te-ai băgat bine şi aici...”. „Ce să fac, domnule căpitan ? Muncesc, îmi fac treaba.” 
„Mănânci o pâine, eşti bine aici... Uite, mă, care e situaţia... când ieşi de la serviciu, 
acolo Іа electrozi este o cameră. Şi la 3 ciocăneşti acolo şi vii la mine.” M-am dus. „Să 
trăiţi ! ” „Ia loc, Diaconescule ! Uite care este situaţia... eu vreau ceva de la tine... vreau 
să ştiu tot ce se discută la uzină.” „Domnule căpitan, ce să se discute? Mă puneţi pe 
mine, lupul, să păzesc oile? Vedeţi-vă de treabă, puneţi oameni de acolo, ce aveţi cu 
mine ? ” „Uite ce, vezi că de aici mănânci o pâine. Uite, dai o declaraţie că cine o vorbi 
ceva, vii şi ne spui.” „Domnule, nu vă dau declaraţie, dar dacă o vorbi cineva vă 
spun...” 

După o săptămână venea Ceauşescu pe aici... Şi vine un cetăţean la mine cu un plic, 
să îl dau eu lui Ceauşescu. Eh, futu-i în cur pe mă-sa, să mă duc să îi spun... Mă duc: 
„Domne, a venit unul la mine şi a zis că să dau un plic lui Ceauşescu”. „Nu asta, nouă 
trebuie să ne dai o declaraţie.” „Nu dau, domne, nici o declaraţie, nu am ce declaraţie 
să dau. Dacă o vorbi cineva către mine eu vin să vă spui...” Nu m-am mai dus şi m-a 
lăsat în pace vreo 3-4 luni. După asta a venit la mine maistrul şi îmi spune: „Măi, tov 
Diaconescu...” – că aşa îmi zice el mie, „tov Diaconescu” - „vezi că a venit Done să te 
prezinţi după-amiază la ora 4 la Securitate”. M-am dus unde e biblioteca pe strada 
Unirii, că acolo era Securitatea... Zic : „Sunt chemat de domnul căpitan Done”. „Intraţi 
în camera asta.” Am intrat şi am stat 3 ore şi nu a venit nimeni la mine. După 3 ore vine 
Done cu un locotenent şi zice: „Uite ce, mă, Diaconescule, tovarăşul locotenent stă de 
vorbă cu dumneata şi îi spui ce şi cum...”. Rămâne ăsta cu mine şi zice: „Auzi, uite care 
îi situaţia dumneata, ai fost într-o organizaţie, «Legiunea Albastră»... Noi vrem să fii 
omul nostru. Eu ştiu că l-ai refuzat pe domnul căpitan Done şi nu vrei să vii cu nimic...”. 
Atunci mi-a venit mie nebuneala şi am zis: „Să mă lăsaţi în pace, domne! V-aţi bătut 


18. Localitate în judeţul Buzău. 

joc de mine! Am făcut puşcărie şi acum ce vreţi? Lăsaţi-mă dracului în pace!”. A 
plecat şi m-a lăsat... Şi am mai stat vreo oră până a venit santinela şi a zis : „Sunteţi liber 
să plecaţi acasă”. Şi aşa am terminat cu е1... că voiau să mă facă turnător al Securităţii. 
Nu ştiu care au scăpat din ai noştri să nu le ceară declaraţie... cred că foarte puţini. Adică 
au căutat să se servească de orice şi de oricine, numai să îşi bată joc de noi... 

Şi acuma am iar probleme cu autorităţile, că nu-mi dau pământul înapoi... Ieri am 
fost iar la proces la Pătârlagele, că am 17 pogoane de pădure pe care nu pot să le iau nici 
acum, pentru că nu mi le dă de acolo. Este un inginer agronom de prin Ardeal, mare 
comunist, şi nu vrea să îmi ia nici o adeverinţă, nimic. Nu poţi să te apropii de el... 


[C.B.]: Mulţumim mult. 
Nu aveţi pentru ce, domnilor. 


Petre Grigorescu 


S-a născut la 9 iulie 1921 în localitatea Pleşcoi, judeţul Buzău. Naţionalitatea: 
română. Religia : ortodoxă. Studii : liceu teoretic. Profesie: muncitor. A fost arestat în 
18 ianuarie 1949 şi condamnat la 4 ani de închisoare. A executat pedeapsa în închisorile 
Caransebeş, Târgu Ocna, Aiud, Jilava, Salcia. A fost eliberat în 16 ianuarie 1953. La 
data interviului locuia în Buzău. Interviu realizat de Andrei Lascu la 2 mai 2007. 
Transcrierea şi tehnoredactarea interviului – Andrei Lascu, editarea - Alin Mureşan. 
Interviul se află în AIO-IICCR, având cotele 97, 98. 


Spuneți-mi, vă rog, înainte de arestare aveaţi simpatii politice ? 

Când aveam 14-15 ani mă-nscrisesem ca elev particular la Liceul „Mihai Viteazu” 
din Bucureşti. Pe vremea aceea, Mişcarea Legionară era într-un avans pe care nu-l 
cunoşteam, da’ a trebuit să-l învăţ, că în timpul acesta s-a întâmplat ceea ce s-a întâmplat 
în Spania... Am fost acolo şi am luat parte la pelerinajul care s-a făcut pentru eroii loan 
Mota şi Vasile Marin!, când i-a adus în ţară şi i-a instalat în biserica Ilie Gorgani din 
Bucureşti. Am luat parte la pelerinaj împreună cu sora mea, care era elevă la Liceul 
„Domnița Ileana”, şi în faţa sicrielor am văzut pe acel legendar Corneliu Zelea Codreanu, 
care a rămas pentru mine un stâlp de credinţă, pentru că era un creştin adevărat. Atunci 
l-am văzut pentru prima dată, în anul 1937, şi mi-a rămas întipărit în minte. Am luat 
parte pe urmă la marşul care s-a făcut când au fost ei trimişi la Casa Verde? din 
Bucureştii Noi. Acestea m-au făcut să mă hotărăsc să fac parte din Mişcarea Legionară, 
care a făcut oarecare vâlvă în ţara românească... 

Venind în Buzău după ce s-au întâmplat lucrurile astea, am căutat să găsesc un cuib 
legionar în care să mă-nscriu şi eu, deşi eram aproape un copil, la 16 ani. Mi-a rămas 
întipărit în minte că ăsta este singurul drum pe care trebuie să merg eu în viaţă ca tânăr, 
ca să pot face ceva pentru ţara noastră. Am reuşit să iau parte la şedinţa unui cuib, 
„Avram Iancu”, din comuna Pleşcoi, judeţul Buzău, şi de-aici am pornit. Mai târziu 
m-am înscris în Frăția de Cruce în oraşul Buzău, unitatea Liceului Industrial Buzău, 
unde am activat un timp. După aceea am rămas în permanenţă în Mişcarea Legionară şi 


1. Războiul Civil din Spania (1936-1939), înfruntare între gruparea naționalistă condusă de 
generalul Franco şi forţele comuniste internaţionale. Ioan Moţa (1902-1937) şi Vasile Marin 
(1904-1937) au fost 2 dintre legionarii români care au luat parte la lupte şi au murit în timpul 
acestora, în ianuarie 1937. 

2. Casa Verde era sediul Mişcării Legionare. 

am activat şi când Mişcarea a venit la putere şi a condus ţara împreună cu Antonescu 
4 luni de zile... 

Şi, la un moment dat, în '40, deşi aveam doar 19 ani, dar aşa a fost situaţia, mi s-a 
dat o funcţie, şi a trebuit să iau conducerea Mişcării Frăţiilor de Cruce din Buzău. Ne-a 
venit o înştiinţare de la Bucureşti că Frăția de Cruce din Buzău rămăsese fără şef, fiindcă 
cel care-a fost înainte intrase la facultate, şi a trebuit să iau eu acest rol. Şi am activat ca 
şef al Frăţiilor de Cruce până în '48. 

Arestarea dumneavoastră s-a făcut în legătură cu această activitate ? 

În '48, când în întreaga ţară se făceau arestări, eu a trebuit să mă păzesc, să mă dau 
la o parte, pentru că mă cunoştea lumea. M-a înştiinţat cineva din comuna natală : „Vezi 
că şeful de secţie din comună te caută”. Atunci am simţit că nu trebuie să mai rămân. Şi 
la vremea aceea venise la mine şi un student de la Iaşi, consătean de-al meu, rugându-mă 
să-l ascund... L-am ascuns la mine-n vie şi-i duceam mâncare acolo, dar după ce am 
aflat că sunt căutat m-am dus, l-am luat şi ne-am dus împreună-n munte... care, în 
sfârşit, a fost întotdeauna ascunzătoarea haiducilor... Am luat legătura şi cu alţii care 
erau în munte şi a urmat un drum al calvarului, că trebuia să ne procurăm alimente şi să 
supravieţuim... 

De unde făceaţi rost de alimente ? 

Eu eram unul dintre cei care-i cunoşteam mai bine pe cei din judeţ, pe cei din sate, 
şi am început să facem alimentarea mai mult cu ajutorul familiei mele din comuna 
Pleşcoi. Şi a mers lucrul ăsta un timp. Ne-am întâlnit în munte acolo cu unii dintre şefii 
noştri, care şi ei erau urmăriţi, şi era vorba să luăm legătura cu Vrancea... Cei din 
Vrancea deja luaseră hotărârea să pornească o revoluţie în judeţ şi ne-au spus să aşteptăm 
până-n primăvară, când se va putea face ceva... În timpul ăsta eu m-am îmbolnăvit şi-a 
trebuit să plec din muntele Brazău, să mă internez. Am scris multe lucruri despre 
muntele Brazău, aşa, în episoade, într-o revistă a Fundaţiei Culturale „George Manu”. 

Eram, într-un fel, pionul principal pentru aprovizionare, pentru că nu-mi era frică de 
nimica, umblam foarte uşor prin munte... Dar a trebuit să mă duc să mă internez în 
Spitalul de Chirurgie „Brătianu”. ЇЇ cunoşteam pe doctorul Podeanu, directorul spitalului, 
că mi-a făcut o operaţie cândva, mai de mult. Şi m-a primit în spital cu un nume fals şi 
m-a ţinut câteva luni de zile. Bine-nţeles că nu puteam să le dau numele meu adevărat, 
că eram căutat de Securitate. Şi chiar după spusele directorului, el căuta să servească 
omul, adică îl interesa sănătatea omului, nu îl interesează altele. Şi la un moment dat am 
observat că la patul meu vin nişte tineri, se uitau pe fişa medicală, se uită la mine... Nu 
mă cunoşteau pe mine atunci, nu ştiau care sunt eu, ce fel de aspect am aşa, personal. 
Şi atunci mi-am dat seama că sunt urmărit... A venit o dată, a venit a doua oară... când 
a venit a treia oară m-am dus la doctorul Podeanu, i-am arătat situaţia şi i-am spus: 
„Daţi-mi posibilitatea să plec”. El a chemat sora care avea hainele noastre acolo şi i-a 
spus: „Să-i aduci hainele, pentru că se duce şi el pe la familie...”. Şi am plecat acasă. 
Acolo mi-au spus c-am fost căutat. M-am dus la o soră dintr-un sat vecin, mi-a spus c-am 
fost căutat şi-acolo... Atunci am plecat la munte unde aveam o soră căsătorită cu un 
inspector şcolar, Stoicescu îi spunea. M-am culcat şi, dimineaţa când m-am sculat, a 
venit Securitatea şi m-a găsit acolo. Cum m-a găsit, nu ştiu, că nu aveau o fotografie a 
mea să mă cunoască. 

Am fost arestat, a venit Securitatea de la Buzău şi m-a luat de la Securitatea din 
Pătârlagele, iar pe tot parcursul de la Pătârlagele la Buzău am fost bătut ca să vorbesc. 
N-am vorbit nimic, nu ştiam ce să le spun, pentru că nu ştiam că i-a prins pe cei din 
munţi. În sfârşit, i-a arestat, a şi murit unul dintre ei acolo în lupta care s-a dat, că a fost 
împuşcat în inimă, aşa, iar ceilalţi au fost duşi la Buzău. Eu nu ştiam ce-au vorbit ăştia 
înainte şi n-am vrut să vorbesc absolut nimic. M-au bătut, mi-au rupt buzele... Dar nu 
puteam eu să spun ceva care să mai aducă şi alţi oameni după mine. 


Unde ап fost anchetat ? La Buzău ? 

La Buzău. M-au băgat la un beci şi, după aceea, au venit 2 şi m-au scos şi m-au dus 
în camerele de anchetă. Eram într-o cameră mare, care era camera lor de şedinţă... de 
jur-împrejurul camerei erau toţi securiştii judeţului Buzău. M-au aruncat în mijlocul 
camerei şi au sărit pe mine toţi securiştii şi-au început să mă lovească. Asta a fost cea mai 
groaznică întâlnire cu Securitatea. Care cum venea voia să mă lovească... M-au lovit în 
cap, am căzut grămadă jos... După ce am căzut au început să vină cu cizmele şi să joace 
pe pieptul şi pe trupul meu, să mă lovească în faţă, în cap, peste tot... Eram năuc, nu mai 
puteam să mă mai mişc, dar n-am leşinat. Pieptul mi-era zdrobit... nu mai puteam să mai 
mişc. M-au luat ca pe o cârpă, m-au dus la beci şi m-au lăsat acolo... În timpul ăsta 
mi-amintesc foarte bine, mi-am revenit, m-am târât şi m-am aşezat cu spatele de-un 
perete... şi nu mai ştiu nimic de mine până au venit şi m-au trezit ei să mă ducă în altă 
cameră, păzit de un caraliu. Era o cameră de anchetă sau ce era nu ştiu, dar m-au lăsat 
acolo cu un plutonier din ăsta... 

La vreun sfert de oră, o juma” de oră, nu ştiu cât a trecut, au venit c-o asistentă 
medicală să-mi facă ceva mie acolo... Fata mă cunoştea de când fusesem internat în 
spital... Şi nu ştiu cum arătam eu, da’ când m-a văzut a răcnit: „Ce-aţi făcut cu omu’ 
ăsta, domnule !? ”. Şi securistu-i spune: „Ascultă, tovarăşă, tu ţii cu bandiții? Те bag cu 
el acoloşa ! ”. Ea a început să plângă. M-a şters ре cap, pentru că sânge curgea din toate 
părţile, mi l-a bandajat cumva, după care a vrut să continue cu corpul... Când să scoată 
cămaşa, era plină de sângele care se scursese şi se închegase, aşa că nu mai putea să o 
desfacă şi-a trebuit să taie cu cuțitul, cu foarfecele. Pieptul meu era plin de răni, nu 
puteam să mai respir, era groaznic. Respirația era ceva groaznic pentru mine atunci... 
Fata asta s-a luptat şi mi-a lăsat tot ce-a avut ea în casoleta ei medicală... M-a pansat, a 
înfăşurat împrejurul corpului meu ce avea, pentru că aveam coastele zdrobite şi coastele 
nu se mai pot vindeca, nu se pot băga în gips... trebuie să se-nfăşoare în cearşafuri, în 
ceva, ca să poată să se vindece... 

După ce a terminat ea cu mine, m-a băgat iarăşi la beciul ăla şi în fiecare zi venea 
sora şi-mi schimba pansamentele, pentru că eram într-o stare jalnică... După vreo două 
săptămâni de zile, eram refăcut... Refăcut, într-un fel, că puteam să merg bine pe 
picioare, puteam să respir ceva mai bine, aşa că au trimis-o pe soră de acolo şi a-nceput 
ancheta. Deci după ce am fost strivit şi coastele mele zdrobite, a-nceput ancheta cu toate 
durităţile care pot fi... De fapt nu ştiu dacă pot fi imaginate: rangă de fier, furtunuri, 
cabluri de fier... Am fost bătut la mâini, mi-au dat cu ranga pe spate... Totul ca să scoată 
de la mine ce-am vrut să facem noi. Nu ştiam nimic din tot ceea ce s-a întâmplat... 
Aflasem c-au fost prinşi, dar nu ştiam ce-au declarat ei, şi în felul ăsta eu a trebuit să 
suport torturi până când au început să mă confrunte cu е1... Doar atunci am cedat, pentru 
că nu voiam să vorbesc, să mă condamne pe mine că am fost turnător şi i-am băgat la 
puşcărie. 

Vă mai amintiţi numele anchetatorilor, a celor care vă băteau ? 

Sigur. Anchetatorul meu principal era Nelu Dumitrescu, un sublocotenent care voia 
să se ridice şi care, într-adevăr, s-a ridicat... în câţiva ani de zile a ajuns comandantul 
Securităţii regionale din Ploieşti”. A ajuns în 4 ani de zile de la sublocotenent la 
colonel. El a fost unul dintre cei care i-au pus să mă zdrobească pe mine... Printre ei 
era şi unul pe care nu-l găsesc vinovat cu nimic, care întotdeauna mi-a vorbit cu 
„domnule” şi cu „dumneavoastră”, pentru că-l cunoşteam... Ăsta a fost omul care 
mi-a vorbit numai cu „domnule Grigorescu” : „Domnule Grigorescu, eu vă înţeleg, 
dar vedeţi că trebuie să vorbiţi”. „Ce să spun, domnule, ce să spun?” Ăsta a fost 
singurul care nu mi-a vorbit rău niciodată, în rest Securitatea пита’ a lovit... Asta a 
făcut: a lovit, a bruscat şi a făcut cele mai mari răutăţi posibile... cât am fost 3 luni 
de zile anchetat atunci, prima dată. S-au întâmplat multe lucruri... Să spun acuma 
câteva cazuri din astea? 

Sigur, vă rog! 

La un moment dat, văzând că nu vorbesc nimic, m-au suit într-o maşină cu 6 
anchetatori, în altă maşină, în faţă, erau încă 6 cu pistoale mitraliere şi încă 6 în a treia 
maşină, jeepuri d-astea, mi se pare că nemţeşti... Şi ne-am pornit pe Valea Buzăului în 
sus. În sfârşit, am trecut prin Verneşti, Cândeşti, Cojasca, mai sus, Unguriu, Măgura 
şi-am ajuns în Ciuta... Am urcat pe nişte serpentine şi-n vârful cel mai înalt a oprit 
maşinile, le-a pus cu luminile înspre mine şi m-a aşezat în partea dreaptă a drumului ; 
de acolo se pornea o prăpastie adâncă până în Valea Buzăului. M-a aşezat în partea 
aceea a pantei, în timp ce ei, cei 12 securişti, s-au aşezat în şanţul din stânga cu 
pistoale mitraliere... M-au lăsat acolo cu luminile pe mine, dar eu am venit după ei 
imediat, cu mâinile legate în cătuşe la spate. „Nu, tu stai aici!” Se făceau că mă 
execută... Asta era strategia lor... În sfârşit, am rămas acolo, dar le-am spus: „Eu stau 
cu faţa înspre dumneavoastră, nu stau cu spatele”. Şi la un moment dat Nelu Dumitrescu 
ăsta a comandat: „Foc ! ” şi toate cele 12 puşti mitraliere s-au descărcat înspre mine... 
Sigur, ţiuaiu pe la faţa mea, pe lângă mine, dar nu s-a-ntâmplat nimic, nu m-a atins 
nimic. Pe urmă i-a oprit. Juca teatru aşa: „Cum? N-aţi putut nici unul să-l ochiţi pe 
е1?”. Asta era pusă la cale de ei... Îi înjura Dumitrescu ăsta... Pe urmă... asta-i o 
chestie mai intimă... spune: „la căutaţi-l!”. Au venit 2 şi m-au răsucit acolo... 
credeau că io am făcut pe mine de frică, dar nu se-ntâmplase asta, şi i-am spus lui 
Dumitrescu : „Nu, domne, nici satisfacția asta n-am vrut să v-o dau! ”. M-a pocnit în 
faţă şi fugi la maşină... Şi ne-am întors la Buzău... şi m-a băgat la beci... Asta a fost 
una dintre încercările lor de-a mă înfricoşa. Vă daţi seama cam ce voiau ei să facă cu 
mine ? 

Pe urmă m-au pus la încercări cu maşini din astea care transmit curent electric. Mi-au 
pus la degete nu ştiu ce acolo şi-au început şi dădeau drumul... cum erau pe vremuri 
telefoanele... Cam astea erau maşinile care le întrebuinţau еі... Şi (е zguduiau... N-au 
reuşit nici cu asta... 

Încă o chestie care trebuie negreşit spusă. La un moment dat m-au chinuit câteva 
săptămâni cum că aş fi primit nişte ajutoare de la unii legionari pentru o studentă din 
cartierul Mihai Viteazu din Buzău care era bolnavă şi trebuia ajutată. Adevărul este că 


3. Vezi nota 2, p. 71. 

nu ştiam nimic, absolut nimic, de lucrul ăsta, dar era o chestie, cât m-au chinuit... „Nu 
pot, domnule, să vă spun, pentru că nu e adevărat ! ” La un moment dat spune: „Măi, 
banditule, dacă-ţi aduc pe cineva care ţi-a dat bani pentru studenta asta din cartierul 
Mihai Viteazu, ai să recunoşti ? ”. „Dom'le, dacă poate cineva să vină şi să spună c-am 
făcut eu lucrul ăsta, în momentul ăla am să recunosc.” Dar nu era adevărat, nu 
făcusem aşa ceva... Şi mă cheamă la anchetă şi spune : „Întoarce-te cu spatele ! ”. Sună 
după câteva minute: „Іа întoarce-te, Grigorescu! Cunoşti ре omv’ ăsta?”. „Da, îl 
cunosc.” „Cine este ? ” „Păi, este contabilul Burniel Nicolae, de la Schela Berca.” „Ia 
spune, Burniel, câţi bani i-ai dat tu lui Grigorescu pentru studenta din cartierul Mihai 
Viteazu ? ” Io m-am uitat lung la Burniel ăsta... Îl cunoşteam, era un om de treabă... 
El stătea cu capul în jos. Pe urmă ridică capul şi spune: „Nu-i adevărat, domnule, ce 
v-am spus, am minţit pentru că mă băteaţi şi nu ştiam ce să vă mai spun... V-am spus 
minciuna asta şi m-aţi lăsat în pace”. Іо ат zâmbit atunci. Anchetatorul era furios : 
„Duceţi-l de-aici ! ”. L-a dus p-ăla de-acolo şi mie îmi spune: „Râzi, banditule, râzi că 
m-ai biruit. Ei, mâine să vezi dac-ai să mai râzi”. Şi începe să scrie pe-o hârtie o 
mulţime de nume de fete şi de femei pe care eu le cunoşteam. Dar cum aş fi putut eu 
să spun că: „Da, într-adevăr, domne, şi ele au fost amestecate sau nu ştiu се...?”. 
Şi-am spus: „Nu cunosc pe nimeni de-aici”. „Nu-mi spune acuma, îmi spui mâine, 
când am să te chem.” 

A fost una dintre cele mai groaznice clipe ale vieţii mele, pentru că într-adevăr eu 
cunoşteam femeile astea... Cum să mă duc să vorbesc despre ele şi a doua zi să le bage 
la puşcărie ? Ce-am să mai zic eu atuncea? Că or să mă întrebe: „Ce-ai făcut, Petrică, 
de ce ne-ai băgat? ”. Şi atunci am zis: „Decât să mai trăiesc aşa, mai bine să-mi pun 
capăt zilelor”. Şi-a fost prima dată în viaţa mea când am avut slăbiciunea să spun că o să 
mă sinucid... pentru că sunt împotriva acestei chestii necreştineşti şi noi ţinem la 
credinţa asta creştină... Şi mă gândeam cum să fac treaba asta, pentru că eram într-o 
temniţă, într-o boxă fără nici un geam, decât uşa care dădea într-un culoar, întuneric 
beznă... Au început să-mi curgă lacrimi din ochi şi să mă gândesc la mama mea: 
„Mamă, ai să mă ierţi tu pe mine pentru ce-ţi fac eu acuma ?”. Am vrut să m-arunc си 
capul în peretele din partea opusă şi să-mi sparg capul şi să mor.... Şi când stăteam aşa 
şi-mi curgeau lacrimi din ochi, a apărut mama mea în întuneric... Nu ştiu dacă vă daţi 
seama ce înseamnă asta... A apărut aşa în întuneric, în bezna care era, a apărut aşa într-o 
lumină şi mă certa: „Ce vrei să faci ?”. Mama mea trăia atuncea... „Ce vrei să faci? 
Da” pe noi cui ne laşi ?” Şi când am strigat: „Mamă! ”... s-a făcut întuneric şi mama а 
dispărut. Atunci am zis: „Chiar dacă mă taie bucăţică cu bucăţică, n-am să mai vorbesc 
nimica”. Şi m-am liniştit şi-am adormit până dimineaţa liniştit, pentru că mă gândeam : 
„De-acuma poate să facă ce vrea cu mine, că s-a terminat. N-are să mai poată să scoată 
din mine nimic”. 

Dimineaţa m-a trezit ипи’ dintre caraliii ăia şi m-a dus la anchetă. Dumitrescu ега 
foarte liniştit, cum nu l-am văzut niciodată, că el întotdeauna era furios şi mă lovea. Şi 
mi-a spus: „Grigorescule, ancheta ta s-a terminat. Eu am luat din declaraţiile tale ce-am 
crezut mai semnificativ şi îţi dau declaraţia asta pe care-am făcut-o eu. Dacă vrei, o 
semnezi, dacă nu, tot o să fii condamnat”. Am văzut-o, într-adevăr era din tot ce 
spusesem еи, aşa că atunci când am auzit că s-a terminat ancheta, am semnat. Şi cu asta 
s-a terminat ancheta mea de la Buzău, în anul 1949. 

Nu v-am mai spus că chiar şeful Securităţii a vrut să dea exemplu subalternilor cum 
să se poarte, cum trebuie să facă o anchetă. A venit şi-a spus: „Ia să-mi spui mie cutare 
lucru! ”. „Domnule colonel, eu nu pot să vă spun nimic, pentru că nu ştiu nimica.” Şi 
nu i-a plăcut lui ce i-am spus: „Măi, dacă eu îţi dau o palmă, te trezeşti pe peretele 
celălalt şi cazi grămadă la pământ! ”. Şi-ntr-adevăr aşa a fost, m-a pocnit şi m-a trăsnit 
cu capul de perete şi-am căzut jos grămadă. Au fost multe lucruri care s-au întâmplat, pe 
care nu vi le-am spus... V-am spus, în mare, cum se făceau anchetele pe vremea aceea 
în Securitatea din Buzău... 

Unde aţi fost trimis după anchetă ? 

După ce mi s-a spus că ancheta s-a terminat, a doua zi ne-a scos şi ne-a dus la 
închisoarea din Buzău, pentru că nu mai avea loc în Securitate atâţia oameni câţi arestau 
ei... Adică Securitatea îşi avea depozitul la închisoarea din Buzău... Aici a-nceput 
perioada de înfometare. Primeam o zeamă lungă, care zicea că e ciorbă, şi 80 de grame 
de pâine. Asta era mâncarea pentru deţinuţi. Era poate o treime din ce era necesar să 
trăieşti, dar pe noi ne-a ţinut luni de zile aşa. În vreo 3 luni de zile de regim din ăsta la 
închisoarea din Buzău, unde eram noi închişi, ajunsesem nişte umbre... Nu ne mai 
cunoşteam noi între noi, care ne vedeam zi de zi... eram nişte schelete, ne mişcam ca 
nişte momâi... Asta a durat de prin aprilie-mai, să zicem aşa, şi până în august... 

Voiam să vă mai spun ceva despre ce s-a-ntâmplat atunci, că a fost aproape ca o 
minune... De Paştele lui '49 au venit câteva femei de la Biserica Eroilor, care era lângă 
închisoare, şi fete de la un liceu care ne-au împărţit ouă roşii... Ăsta a fost un lucru care 
ne-a plăcut, a fost un lucru ieşit din comun, faţă de situaţia în care ne găseam noi 
atuncea... A fost ca o minune asta, o îmbărbătare... a fost ultima. 

La un moment dat, după 3-4 luni de zile de înfometare, a venit comandantul Securităţii 
la noi să ne inspecteze şi când ne-a văzut pe noi în situaţia în care eram, a făcut 
pe-nfuriatu': „Bă, da’ ce-aţi făcut cu oamenii mei? Cum i-aţi adus în halul ăsta? 
Duceţi-vă şi vedeţi, nu găsiţi alimente să le daţi? ”. S-au dus ăia şi-au găsit pe-acolo 
podurile pline cu fasole, cu cartofi, pentru că pe noi ne lăsase fără mâncare, dar ei 
strânseseră totul în depozitele lor. „Cum, dom'le, nu le-aţi folosit ? Fierbeţi tot şi daţi-le 
să mănânce la oameni. Peste două luni de zile trebuie să-i trimitem la proces. Să trimitem 
hârburile astea de oameni, scheletele astea să le trimitem la proces?” Şi-ntr-adevăr, 
dom'le, două luni de zile am trăit boiereşte... Şi m-am pus pe picioare, domne... 


Cum s-a desfăşurat procesul ? 

Pe cei mai în vârstă i-a judecat într-un lot, iar pe noi, cei tineri, că eram elevi de liceu 
şi studenţi, ne-a judecat într-un proces separat... Ne-a băgat la Frăţiile de Cruce, aşa 
cum se numea tineretu' Mişcării Legionare, sub conducerea mea, eu fiind mai în vârstă 
decât ceilalţi. O să trec mai repede peste astea... Prima dată nu a găsit motive ca să 
condamne şi a trebuit să ne judece a doua oară. A doua oară a spus: „Trebuie s-aduceţi 
nişte martori... care să vă apere pe dumneavoastră...”. Nu eram prea mulţi, eram vreo 
8-9 inşi... Am adus şi eu pe cineva care m-a apărat, era directorul şcolii noastre din 
Pleşcoi, care mă cunoştea destul de bine, că eram prieten cu băieţii lui. Elevii de liceu 
şi-au adus colegi care să vorbească despre ei... În sfârşit, pân’ la urmă s-a hotărât 
verdictul. Şi la sfârşit am spus: „Domnule, eu vă spun un singur lucru: copiii ăştia nu 
sunt vinovaţi cu absolut nimic decât de aceea de a mă fi cunoscut pe mine. N-au avut nici 

un fel de activitate, n-au făcut nimic niciodată. Eu pot fi vinovat, pentru că am avut o 
funcţie acolo în '40, că eram mai mare, eram de 19 ani, dar ei nu sunt vinovaţi absolut 
cu nimic. Eu sunt singurul vinovat pentru că ei m-au cunoscut pe mine, şi-atât”. Ăsta a 
fost ultimul cuvânt şi pe urmă s-a dat sentinţa... 

Ce condamnări s-au pronunțat ? 

Din 9 inşi, 7 au fost eliberaţi, pentru că le-a dat câte-un an de zile, pe care îl făcuseră 
deja... făcuse chiar mai mult. Unu” era elev de liceu şi el a fost găsit vinovat nu mai ştiu 
cum şi i-a dat un an şi jumătate. Ăsta a mai făcut încă 2 ani de puşcărie... Mie mi-a dat 
4 ani temniţă grea. Pedeapsa nu era mare, nu era prea mult pentru mine, că io m-aşteptam 
la mai mult... dar după ce i-am terminat mi-a mai dat încă 2 ani de zile administrativ. Au 
crezut ei că eu-s mai vinovat decât m-au găsit la proces, aşa. 

Şi unde aţi executat pedeapsa ? 

În timpul detenţiei s-a întâmplat c-am fost operat... iar apoi ne-a trimis pe cei care 
eram maj în putere de la sanatoriul Târgu Ocna la Caransebeş. De-aici m-a luat 
Securitatea şi m-a dus la Ploieşti, ca să mă introducă într-un nou proces cu cineva. 
M-au anchetat încă 6 săptămâni de zile ca să spun dacă-l cunosc pe cetăţeanul care nu 
a putut fi prins cu noi atunci. Voiau să mă scoată vinovat, să mă ţină mai departe la 
puşcărie. Eu am fost destul de tare, nu am colaborat deloc cu ei şi la urmă a venit 
hotărârea ca eu să fiu eliberat din puşcărie... Asta a fost prima detenţie... Şi în ziua 
aceea mi-a dat drumu” fără să-mi dea nici un act, n-aveam nici un ban, nici cu ce să 
mă legitimez. Mi-a dat drumu” de-acolo şi mi-a spus: „Eşti liber, domne”. „Domne, 
cum să plec eu de-aicea, când am 90 de kilometri până acasă ? N-am nici un ban.” Şi 
mi-a spus: „Te descurci dumneata”. Ei credeau că eu am vreo legătură prin Ploieşti, 
ca să-mi găsească iarăşi o legătură să mai facă o arestare... Am plecat de la Securitate, 
pe strada Oilor, am ajuns în partea dinspre Buzău a Ploieştiului şi cineva m-a urmărit 
să vadă ce legături am eu... Nu mi-a găsit nimica... Am plecat de-acolo cu greu, că nu 
mă lua nimeni în maşină, că eu le spuneam „Domnule, eu vin de la puşcărie şi n-am 
nici un act la mine”. Până la urmă s-a găsit unu’ să mă ia, care mergea la Schela Berca, 
acolo la noi la Pleşcoi, şi era şi prieten cu un frate al meu care lucra în schelă acolo. 
Şi aşa că m-a dus până acasă la fratele meu... şi în felul ăsta s-a terminat prima 
detenţie a mea. 

Ce aţi făcut după eliberare ? 

Се s-a-ntâmplat în timpu” cât am fost liber? Asta o s-o trec foarte repede... Nu m-a 
angajat la Berca, unde fusesem eu salariat întâi, şi-am plecat în Moldova. M-am dus la 
Moineşti unde am auzit eu că se angajează şi oameni d-ăştia „cu pete” pe ei. M-am dus 
chiar la director, care era buzoian, şi i-am spus: „Domnule director, eu vin de la 
puşcărie şi vreau să muncesc. Aveţi ceva şi pentru noi ?”. „Păi, la contabilitate n-avem 
nici un post liber”, îmi spune directoru’. „Dar eu am mai întâlnit oameni de-ai dum- 
neavoastră care-au venit din puşcărie şi am fost mulţumit de ei, şi cred că şi dumneata o 
să fii mulţumit.” „Dom'le, o să-mi fac datoria.” „Те duci la inginerul Brăileanu cu hârtia 
asta de la mine.” Brăileanu era fiul unui fost mare condamnat legionar, dar nu ştiam eu 
lucrul ăsta... M-am dus cu hârtia aia şi Brăileanu, care era şeful serviciului tehnologic 
în petrol, mi-a spus : „Eu vă angajez, dar nu pot să vă plătesc decât ca-ncepător. Dar vă 
promit că-n fiecare lună vă dau câte un avans, vă avansez”. Eu lucrasem tot în petrol 

înainte, da’ lucrasem ca şi contabil... Şi-ntr-adevăr, m-a angajat, că i-am spus: „Domnule 
inginer, eu vreau să lucrez, oricât ar fi de puţin, că n-am cu ce trăi”. 

M-a angajat, m-a dat la serviciul tehnologic şi mi-a spus că-n fiecare lună mă va 
avansa, dacă merit. Eu aveam 33 de ani la ora aia şi îmi dădeam seama că trebuie să fac 
ceva са să pot să mă-ntreţin... Şi, într-adevăr, omu” a fost mulţumit de mine, s-a ţinut de 
cuvânt. Са odată să-mi spună: „Soţia mea a venit odată cu dumneata din puşcărie” (râde – 
п.п.). Atunci mi-am dat seama că şi el e din familie de „revoluţionari”. Pe urmă m-a 
ridicat, m-a făcut adjunct al şefului de serviciu şi luam un salariu destul de bun. Ca să 
pot să iau salariul ăsta îmi făceau acolo un proces-verbal ca să iau încă jumătate de 
normă, că făceam serviciu de noapte... 

E, dar la un moment dat a venit un comunist din ăsta şi a spus: „Domne, eu nu pot 
să-ţi mai dau dumneatale treaba asta cu serviciu de noapte. Nu-ţi mai semnez”. „Domne, 
nu-mi mai semnaţi, nici eu nu mai stau la dumneavoastră!” Eu în timpul ăsta îmi 
făcusem relaţii şi m-am dus la un prieten al meu care era şef contabil la un serviciu 
acolo... şi i-am spus: „Mă, Lică, uite ce s-a-ntâmplat”. „Duminică am să vorbesc cu 
şeful contabil de la bunurile comune, să vedem ce putem să facem.” Ăsta era tot buzoian 
şi i-a spus: „Să vină la mine, să ne-ntâlnim, să vorbim...”. În felul acesta m-am angajat 
pe post de contabil, dar eu nu ştiam că Securitatea ne urmăreşte pe noi, că nu făceam 
nimica... Nu s-a-ntâmplat nimic, absolut nimic-nimic, numai că noi, care eram veniţi de 
prin puşcării şi lucram pe-acolo, ne mai întâlneam la o bere... Dar, vă spun drept, asta 
era singurul lucru... nu făceam şedinţe mai ştiu eu de care. Şi după ce m-am mutat la 
Borzeşti au început să mă urmărească... 

La Borzeşti, în loc de contabil a trebuit să iau un post de şef de depozit. Şi după un 
control, şeful serviciului de control m-a felicitat: „Domnul Petre, sunteţi singurul 
gestionar din bazinul Trotuşului la care am putut să semnez un proces-verbal plus-minus 
egal zero”. Dar la scurtă vreme a venit şi m-a arestat... că am lipsă cutare şi cutare... tot 
nişte chestii de-astea drăceşti, care se făceau. Au chemat-o şi ре nevastă-mea... Ea, după 
ce că era nenorocită că mă luase pe mine, acum nu ştia unde m-a dus, ce-a făcut cu 
mine... n-avea пісі un ban şi i se imputau pierderi din cauza mea... I-au făcut control în 
casă şi i-au luat tot, până şi pătuţul copilului, şi trebuia să plătească nu ştiu câte luni sau 
ani pagube după mine... Ea s-a gândit să-l caute pe cel care a făcut controlul şi l-a găsit 
la ипи” din sectoarele alea de activitate care erau pe la Borzești. Ala a rămas trăsnit când 
a auzit ce s-a întâmplat. „Cum, că eu şi şeful contabil am semnat un proces-verbal, cum 
poate să-l găsească cu atâta? ” Telefonează la şeful contabil şi-i spune: „Ce-aţi făcut, 
domne ? Aţi semnat ca şi mine procesul-verbal plus-minus egal zero şi-acuma veniţi să 
scoateţi de la femeia asta bani? Vă bag pe toţi la puşcărie. Într-o oră să-mi spui care-i 
rezultatul ! ”. Şi-ntr-adevăr, în mai puţin de-o oră, îi spune: „Du-te, doamnă, că nu 
se-ntâmplă nimic. S-a găsit care-i greşeala şi gata”. 

Şi când v-au arestat a doua oară care a fost motivul ? 

Au minţit că noi, cei care eram foşti deţinuţi politici, ne-am adunat şi ne-am făcut 
o asociaţie. Era absolut... o minciună! Şi, după ce ne-au anchetat 15 luni, ne-a făcut 
un proces şi mi-au dat 18 ani muncă silnică pentru porcării care nu existau. Ziceau 
că ne-am găsit şi că nu vorbeam decât 2 cu 2, că nu ne cunoşteam cu toţii şi că nu 
ştiu ce... 

În ce an se întâmpla ? 

În anul 1959-'60. Şi după proces ne-a dus la Jilava, саге era închisoare de trecere... 
orice drum trecea prin Jilava. Aici, de obicei, ne ţinea 15-20 de zile, până să ne trimită la 
puşcăriile unde trebuia să mergem, şi ne dădea în fiecare zi câte-o porţie de bătaie. Când 
veneam de la plimbare, că un sfert de oră aveam plimbare, ne aştepta unu' cu măciucă 
aicea, unu’ cu măciucă dincoace şi dădea în cap şi în spinare la toţi cei care treceau... 

Ei, да” am păţit şi aici un bucluc. Într-una din ocaziile în care ne loveau aşa, eu m-am 
ascuns şi nu m-a lovit, nu m-a atins deloc. Când am ajuns în celulă... de fapt nu era 
celulă, că la Jilava erau camere mari: „Ia vino tu încoace ! ”. M-a dus şi 4 inşi mi-a tras 
o bătaie... „Cum ? Tu te retragi să nu primeşti nimica de la поі? Lasă că-ţi arătăm noi.” 
Asta e o chestie aşa mai... hazlie. 


Şi unde v-au dus de la Jilava ? 

De aici de la Jilava ne-a dus la Aiud, unde ne-a băgat întâi în camerele mari de la 
Secţie până când ne-a făcut loc să пе bage Іа sistemul celular, cu regim mai dur. Şi aici 
s-au întâmplat multe lucruri. De exemplu, eu m-am îmbolnăvit de ulcer în timpul ăsta, 
când ne-a băgat la celular... am făcut un ulcer foarte avansat şi nu mai puteam să mă 
hrănesc. Într-o zi a venit la noi în vizită ministrul de Interne Drăghici, buzoian de-al 
nostru, de la Grăjdana. Ne-a întrebat: „Are cineva ceva de raportat ? ”. Eu eram bolnav, 
da’ eram bolnav tare... la pat, nu puteam să mai merg, nu puteam să mai mă mişc. „Eu, 
domnule general.” Era îmbrăcat în costum de general. „Ce vrei?” „Păi, sunt bolnav 
de-atâta timp, stau aicea de-un an şi ceva, nu mă vede nimeni, nu mai pot să mă hrănesc. 
Mă vedeţi cum sunt.” Eram singurul care stăteam în pat... C-acolo trebuia să stai pe pat 
cu mâinile pe genunchi şi să nu priveşti în jos sau în sus... Da' el îmi spune mie: „Vrei 
clemenţă, banditule ? Clemenţă, de sus de colo... Spânzuraţi de limbă, asta meritaţi, 
bandiţilor ! ”. Era un cârlig în celulă acolo sus, că a fost lumină cândva agăţată p-acolo... 
Eu n-am avut de lucru, am sărit pur şi simplu în sus: „Bravo, domnule general, dacă 
dumneavoastră spuneţi aşa, apoi să ştiţi că domnii ăştia chiar o să mă spânzure de 
limbă ! ”. Când a auzit aşa, a început: „La Neagra cu el! La Neagra cu el!”. Mi-a dat 
atunci 12 zile de pedeapsă... 

Neagra era o celulă de pedeapsă unde nu era lumină şi nici nu primeai mâncare... Te 
băga astăzi şi abia după 3 zile îţi dădea să mănânci jumătate din raţia de deţinut... care 
şi aia era o pedeapsă... 80 de grame de pâine pe zi. Şi când te băga în celula aia de 
2 metri pe 3, arunca o găleată cu apă pe jos, pe cimentul ăla, şi te dezbrăca de hainele 
groase, că de obicei iarna te trimitea acolo... Acuma te-ntreb: cum să dormi acolo? 
Trebuia toată ziua să alergi, că ţi-era frig tot timpul... şi nici nu prea aveai unde să 
dormi. Găsisem un colţ de cameră, un loc mai înalt unde nu ajungea apa, şi aveam o 
bonetă din aia de vară, că nu ne dădea bonete de iarnă, şi aia o puneam sub genunchi, 
puneam mâinile aşa pe colţ şi adormeam în prima secundă, adormeam imediat... Dar, 
după câteva secunde, mă dezechilibram şi cădeam în apă... Таг începeam să alerg, şi tot 
aşa timp de 12 zile. În total am făcut la Aiud 42 de zile de Neagra. Închipuiţi-vă cât îi 
de greu. Dar le-am trecut cu uşurinţă oarecum, pentru că, fiind bolnav de ulcer, mi-am 
făcut un program de înfometare voită... Am luat hotărâre ca 3, 4, 5, 6 zile, 10 zile să nu 
mănânc nimica, şi mi-a fost suficient ca să pot să mă obişnuiesc cu asta. Deci eram 
obişnuit cu nemâncatul, iar asta mi-a ajutat foarte mult. Şi când nu mâncam nimic 3 zile 
nu mă mai durea stomacul deloc... Că altfel mă durea stomacul îngrozitor... Şi dacă am 

ţinut de 3 ori cu 10 zile, la un moment dat m-am trezit c-au trecut 6 luni de zile şi nu m-a 
mai durut deloc stomacu”. Aveam în celulă un doctor internist din Bucureşti, Bazavan‘, 
şi mi-a spus: „Petrică dragă, ulcerul tău s-a terminat. Nu mai e”. Atunci m-am cerut la 
muncă şi am avut norocul că m-a scos colonelul Crăciun la brutăria închisorii. Nu 
făceam noi pâine, ci un turtoi care se dădea pe lângă pâinea de 80 de grame... că se 
dădea şi-o bucăţică de turtoi de 200 de grame... Noi făceam mălaiul ăsta zolit din care 
se făcea turtoiul... 

Ați prins şi perioada reeducării la Aiud ? 

Da. Reeducarea consta în a nimici tot ce-ai făcut până atuncea şi a spune : „Comunismul 
este tot ce-i mai bun”. Eu am tot amânat să vorbesc, ziceam : „Mai lasă-mă, domne, că 
eu lucrez de noapte şi-s obosit”. Că-ntr-adevăr, noaptea făceam noi turtoiul. Până la 
urmă am vorbit şi eu cu deţinutu” ăla care făcea cu noi reeducarea: „Domnule Popescu, 
dumneata eşti deţinut politic”. „Da, domne.” „Dumneata îi iubeşti pe comunişti?” 
„Sigur că-i iubesc.” „De ce?” „Pentru că ei o să ne scoată din puşcărie, domne. Pe noi 
ne pregătesc să ne scoată din puşcărie.” „Asta s-o crezi dumneata, domne. Uite, şi eu am 
fost anchetat şi am fost distrus la anchete şi n-am deloc gustul să-i iubesc pe comunişti. 
Nu-i urăsc, da' nu-i iubesc, domne. Dumneata mă-ntrebi pe mine ce fac dacă ies din 
puşcărie ? O să ştiu ce fac când ies din puşcărie, nu acuma când zici dumneata. Ce să 
spun eu acuma că fac când ies din puşcărie ? ” S-a dus ăla şi m-a spus, pentru că el ега 
turnător. Pentru asta a doua zi m-a scos şi m-a băgat la izolare şi m-a pregătit să mă 
trimită în Insula Mare a Brăilei, pentru că eram deţinut condamnat la muncă silnică şi 
trebuia să merg să muncesc... Şi acolo se muncea muncă silnică, într-adevăr. 

Şi m-a scos la o cameră mare de izolare în care s-au strâns 60 de oameni, ne-am ales 
un şef, un brigadier, şi-am plecat în Insula Mare a Brăilei, de unde am şi ieşit din puşcărie. 

Cum era munca în Balta Brăilei ? 

Sigur că aici era o muncă foarte grea : se căra la diguri. În fiecare an se scoteau de 
sub apă câteva zeci de hectare de pământ şi în timpul ăsta se făceau şi diguri ca nu cumva 
să vină apa... Aici se făceau terenuri de plantație şi se făcea porumb... de 3 metri 
înălţime. Dar ce-am găsit eu aici? Aici ега raiu’ pentru mine. Era o bibliotecă de 2.000 
de volume la Salcia, unde am fost eu, iar bibliotecar era un prieten de-al meu din tinereţe 
de la liceu. El era regizor la teatrul din Braşov, Val Moldovan îl chema. Şi mă duceam 
la el şi luam ce cărţi voiam, că-mi plăcea să citesc şi am citit mult în viaţă... Şi în timp 
ce să făcea aşa-zisa reeducare, când se citea articolul de fond din Scânteia, care era o 
porcărie şi se făcea aşa de formă, eu citeam în pat Proust sau alte cărţi pe care nu le 
citisem înainte... 


Dar ce cărţi erau acolo ? 

Literatură, poezie... Era o bibliotecă în adevăratul înţeles al cuvântului. Şi colegul 
ăsta era, probabil, cam de-al lor... Dar n-a „vorbit” niciodată nimic, cu toate că eu am 
discutat multe lucruri cu el. Mă duceam şi citeam, dar în timpul liber, pentru că munca 


4. Gheorghe Bazavan (zis „lorgu”), născut la 30 aprilie 1905 în comuna Magheru, Mehedinţi. 
Medic în Bucureşti. A fost arestat 1а 5 februarie 1949 şi închis până la 4 februarie 1950. A fost 
arestat la 24 septembrie 1958 şi condamnat la 16 ani de muncă silnică. A executat pedeapsa în 
închisorile Văcăreşti, Jilava, Aiud. A fost eliberat la 1 august 1964. Informaţii din fişele 
matricole penale din AANP. 

era zi-lumină. Aşa îmi pierdeam timpul meu liber, pentru că mi-a plăcut şi mai ales că 
ani de zile n-am văzut o foaie de hârtie, n-am văzut un petic de ziar, n-am putut citi 
nimic! Aveam Scânteia, dar n-o citeam... 

Vă mai amintiţi când aţi fost transferat la Insula Mare a Brăilei ? 

La Insula Mare am ajuns în toamna lui '62, iar la sfârşitul lui iulie '64 am ieşit şi eu 
din puşcărie... Dar, cu toată munca de acolo, n-am considerat că Insula Mare a Brăilei 
a fost o experienţă rea pentru mine... Acolo mi-am făcut şi o operaţie de... cosmetică, 
să zicem aşa, c-aveam o cicatrice mare, urâtă, în partea stângă, unde am avut toate 
operaţiile. Era acolo la Salcia un doctor, tot deţinut şi el, care m-a internat vreo 
3 săptămâni în spital şi mi-a făcut o operaţie ca să-mi scoată toată cicatricea aia. A legat 
muşchiu” şi i-a dat drumu” printre coastele care erau acolo lipsă şi mi-a făcut de a rămas 
din toată chestia asta doar o linie. 

Pe urmă am mai avut iarăşi un noroc cu un doctor care lucrase cu mine în brigadă la 
Salcia, care ajunsese medic din ăsta, orelist, şi el mi-a spus: „Domn” Petrică, ai deviaţie 
de sept. Vino să-ţi fac operaţie! ”. Fusese nasul stâlcit... şi mi-se-nfunda nasul. În 
sfârşit, oasele ега’ prinse prost acolo... El mi-a făcut operaţie estetică, adică de deviaţie 
de sept, şi-ntr-adevăr de-atunci respir normal... 

Şi acolo făceam tot felul de lucruri. „Cine ştie să cosească ?” Eu coseam, sigur, că 
eram fiu de ţăran. M-am dus. Şi aşa mi-am mai îmbunătăţit soarta muncii grele, cu 
treburi din astea. Aşa, ce să vă mai spun eu acuma? Asta a fost toată detenţia... 

Cum v-aţi regăsit familia după ce ап fost eliberat ? 

Eu mă căsătorisem înainte să fiu închis, în prima detenţie, şi am avut un copil, pe 
care l-am lăsat de 7 luni şi l-am găsit de 7 ani... şi nevastă-mea m-a aşteptat. Am mai 
avut un copil după asta, care are 40 de ani acum... 

Aţi reuşit să vă angajaţi din nou ? 

Sigur că m-au angajat, dar nu contabil, ci muncitor pe funcțiuni, adică deşi îmi 
dădea lucrări de contabilitate, salariu” era ca al femeii de serviciu. Eram plătit ca un 
muncitor necalificat, dar eram pe funcţie de contabil. Şi asta se numea muncitor pe 
funcțiuni. Muncitorii aveau şi ei un drept, sporul de şantier, саге ега 240 de lei. Eu 
aveam 360 salariu, dar cu 240 făcea 600. Ăsta era salariul pe care-l aveam ca muncitor 
pe funcţiune. $ 3 апі de zile am stat cu salariul ăsta, dar eram om cu familie, venise şi-al 
doilea copil şi aveam nevoie de mai mulţi bani. Vedeam muncitori categoria I sau chiar 
cei necalificaţi că luau mai mult decât mine. Prin '67 am cerut să fac şi eu un curs de 
calificare şi am făcut o calificare de cazangiu, timp de 6 luni, după orele de serviciu. Şi 
pe urmă am intrat în producţie şi-am putut şi eu să-i duc soţiei mele la primul salariu 300 
de lei avans şi diferenţa încă 1.100 de lei. Şi a fost mare bucuria nevestei mele... Şi-aşa 
am ieşit la pensie, ca muncitor... 

Aţi mai fost şicanat de Securitate după eliberarea din închisoare ? 

Ei m-au urmărit mereu, că voia să mă facă un colaborator al lor, şi m-au tot chemat 
Ја un birou al lor pe undeva prin Oneşti. La urmă le-am zis: „Dom'le, ce vreţi 
dumneavoastră cu mine ? ”. „Dom'le, trebuie să colaborezi cu noi.” „Cum adică? ” „Păi, 
să ştim şi noi ce se întâmplă pe-acolo.” „Cum, domne, mie îmi cereţi să vă dau lucrurile 
astea, după ce m-aţi chinuit atâta? Da’ eu pot să fac lucrul ăsta ? Dumneavoastră în locul 
meu aţi face lucrul ăsta?” Am un prieten care-a fost ofiţer cu propaganda în timpul 
războiului şi mi-a povestit: «La mine veneau şi-mi spuneau toţi ce se-ntâmplă prin 

garnizoane şi eu le ziceam că au făcut bine că mi-au spus, dar când plecau, scuipam în 
urma lor de scârbă». Ei bine, nu vreau să scuipaţi şi dumneavoastră în urma теа.” Şi-am 
plecat, şi cu asta m-au lăsat în pace. 

Dar ei făceau din mine ce voiau: mă trimeteau când colo, când dincolo. În fiecare 
an se luau nişte grade în urma unor examene. Da' mă cunoşteau oamenii şi erau oamenii 
înţelegători. Şi la examene le dam, domnule, răspunsurile care trebuiau. Şi mereu îmi 
dădeau categoria. La un moment dat m-au trimis să fac un curs de 10 luni tocmai în 
Oltenia, la ТісІепі, unde era tot o schelă de-asta. Le-am făcut şi pe-alea, am venit înapoi. 
M-au trimis altundeva. „Te duci ca s-ajuţi la cutare...” Se făceau nişte hidrocentrale ре 
undeva pe Valea Trotușului... şi aveam categorie mare de-acuma. M-am dus şi-acolo. Ре 
urmă mi-au dat detaşare la Brazi. M-am dus şi-acolo şi-am stat 3 ani. 

Acolo iar au încercat să-mi întindă o capcană. A m fost luat în primire de un ofiţer de 
Securitate... să mă dea în vileag Іа toţi cei de-acolo, de Іа Brazi, că cine-s eu. Ei făceau 
foarte secretos lucrul ăsta... Şi, într-o zi, femeia de servici de la echipă, că lucram în 
echipă, mă cheamă de la echipă la cadre... Mă duc la cadre şi şeful de acolo zice: 
„Tovarăşul Petre, vreau să-mi daţi nişte informaţii...”. Mă-ntreabă una, mă-ntreabă 
alta... „Domn'le, da’ uite că aicea, în cartea dumneavoastră de muncă, sunt nişte 
goluri... Ce s-a-ntâmplat cu golurile astea ? ” I-am spus: „Domnule, în timpul ăsta eu 
am fost deţinut politic”. Ofiţerul politic strânsese toate cadrele din schelă: inginerii, 
subinginerii, maiştrii, şefii de servicii, toţi erau în camera mare de şedinţă şi ascultau 
lucrurile astea... Între ei era şi ofiţerul de Securitate, pe care eu îl ştiam de la colegi, deşi 
el nu ştia că eu îl cunosc... Şi mi-a spus: „Domne, da’ daţi-ne şi nouă nişte date... Hai, 
spuneţi-ne şi nouă cum a fost, ce-a fost acolo ?”. „Nu pot să vă spun lucru' ăsta.” Da’ 
tâmpitu” ăla: „Ce, măi, acu ţi-e ruşine cu prostiile pe care le-ai făcut? ”. M-am sculat 
în picioare şi i-am spus: „Domnule, eu nu ştiu cine sunteţi dumneavoastră şi de ce îmi 
vorbiţi pe tonul ăsta, pentru că sunt sigur că nu sunteţi de la Securitate... – da’ eu ştiam 
că-i de la Securitate – că dac-aţi fi, aţi şti că noi când am plecat de-acolo am fost obligaţi 
să dăm o declaraţie că nu vom spune nimic din tot ceea ce s-a întâmplat acolo”. A rămas 
tablou... Au rămas tablou şi ceilalţi... Eu am stat puţin, pe urmă m-am aşezat în faţa lu’ 
şefu” ăsta de cadre şi am spus: „Poftiţi ! ”. Şi el îmi spune : „Tovarăşu” Petre, nu mai am 
nimic. Sunteţi liber”. Şi ăla a rămas са prostu’... Vă-nchipuiţi ce-nseamnă lucrul ăsta? 
Că l-am pus într-o situaţie atât de dificilă, atât de rea. Da, şi cu asta am terminat aici. 


Vă mulțumesc foarte mult. 
Cu plăcere. 


Stelian Săvulescu 


S-a născut la 15 ianuarie 1925 în Ploieşti. Naţionalitatea : română. Religia : ortodoxă. 
Studii : liceale. Profesia : contabil. A fost arestat în 3 mai 1951 şi închis fără condamnare 
1 an, la Râmnicu Sărat, Ghencea, Prunaru, Buftea. La data interviului locuia în 
Buzău. Interviu realizat de Andrei Lascu în 3 mai 2007. Transcrierea şi tehnoredactarea 
interviului – Andrei Lascu, editarea – Alin Mureşan. Interviul se află în AIO-IICCR, 
având cota 104. 


De ce aţi fost arestat de către comunişti ? 
A fost o reformă monetară!, dacă vă amintiţi, şi erau vinovaţi cei care discutau contra 
acestei reforme. 


Când ați fost arestat ? 

Pe 3 mai 1951 şi am fost dus la Buzău. Atunci s-a mutat Securitatea de pe Nicolae 
Bălcescu, unde aveau un sediu mic, şi, cum evoluţia a fost din ce în ce mai mare, le-a 
trebuit nişte localuri mai mari. Şi-atunci au luat două clădiri pe strada Unirii, cam 
vizavi de fosta bibliotecă, şi acolo era Securitatea judeţeană... Sub una din clădiri era 
o pivniţă foarte lungă, în care noi am fost printre primii locatari. Pe partea dreaptă 
erau celulele, una lângă alta, erau tencuite proaspăt, n-aveam lumină şi nenorocirea 
cea mare era că nu ne scotea la WC decât de două ori în 24 de ore. Era ceva groaznic ! 
Nu ştiu dacă înţelegeţi? Cu rare excepţii accepta câte-un miliţian să mai facă câte о 
dată o ieşire... i 


Câte persoane егајі în celulă ? 

În celulă la Buzău am fost singur o perioadă. După ce am venit de la Râmnicu Sărat 
la Buzău pentru 24 sau 48 de ore, am mai stat cu un cetăţean, care era iugoslav. Ce se 
întâmplase cu iugoslavii ? Unii au fugit din Iugoslavia la venirea lui Tito şi când Tito a 
început să nu mai fie agreat de URSS. Dar o parte din cei fugiţi s-a constatat ulterior că 
erau chiar spionii lui Tito. Venind în ţară, ai noştri le-au dat servicii — cel cu care am fost 
eu în celulă lucrase la un IAS lângă Breaza - şi într-o noapte i-au arestat pe toţi şi i-au 
dus în diferite penitenciare pentru anchetă. Cetăţeanul ăla atât mi-a spus, că el a-fugit din 
Iugoslavia pentru că era urmărit de poliţia lui Tito şi a venit la Buzău şi i s-a dat acest 
serviciu. Lucra la contabilitate... Este singurul cu care am stat. 


1. Singura reforma monetară din perioada comunistă a avut loc în 1952. Probabil că arestarea lui 


Stelian Săvulescu nu avea ca motiv reforma monetară, ci faptul că avea cunoştinţă de organizaţia 
anticomunistă despre care vorbeşte în continuare. 

După arestarea mea la 3 mai, am stat în anchetă până în jur de 20 mai. Timpul nu mai 
ştiu precis cât era... pentru că acolo pierdeai noţiunea timpului. În perioada asta am fost 
anchetat... І 


Era dură ancheta ? Aţi fost bătut ? 

Ancheta a fost dură, extraordinar de dură, şi nu numai cu mine, ci cu toţi. Cea mai 
mare nenorocire, ca să zic aşa... Domne, stăteam în celulă în întuneric, când m-a chemat 
la anchetă mi se puneau nişte ochelari de sudor, care în loc de lentile aveau tablă, şi 
miliţianul mă ducea de mână până în biroul de anchetă. În biroul de anchetă mă băga în 
picioare între două fişete metalice. De acolo începea interogatoriul şi, bineînţeles, 
bătaia. Nu puteai să te duci în stânga, în dreapta, trebuia să stai continuu să te bată cât 
voia е1. Am stat în anchetă, v-am spus, aproape 3 săptămâni... că n-am vrut să recunosc... 


Dar pentru ce vă anchetau ? 

Ce se întâmplase ? A fost un lot, o organizaţie subversivă numită Legiunea „Regele 
Mihai”. Înainte de arestarea mea circula în zona de munte în care locuiam atunci zvonul 
că într-adevăr sunt organizaţii anticomuniste... Se vorbea din om în om, aşa, discret. La 
un moment dat, unul din cei care erau într-o organizaţie din asta a venit la mine şi mi-a 
propus să fac şi eu parte din organizaţie. Am refuzat să fac parte... Mi s-a părut, pentru 
că era foarte cunoscut acolo, că nu se poate să nu se întâmple ceva... Şi-am refuzat să fac 
parte din organizaţie. 

La început m-a anchetat ca şi când aş fi făcut parte din organizaţie. Ulterior şi-a dat 
seama că n-am fost şi m-a trecut la aşa-zisă omisiune de denunţ. Cel саге m-a denunţat 
pe mine, când mi-a spus de această organizaţie, domne, nu-l învinovăţesc! Cine n-a 
trecut pe acolo, pe la Securitate, n-are voie să spună aşa ceva... Am înţeles că ăsta a fost 
bătut şi schingiuit într-un hal fără de hal... Deci, oricare ar fi fost, nu poţi să rezişti la 
asemenea tratament şi să nu spui tot ce ştii... Nu-l acuz pentru că ştiu ce-am păţit eu. În 
afară de bătaie în câteva rânduri, m-a băgat într-o carceră obişnuită din zid proaspăt 
tencuit. Aveam o haină groasă pe mine, un fel de scurtă... mi-a luat-o şi m-a băgat acolo. 
Am stat 3 zile şi 3 nopţi fără mâncare... Venea miliţianul din când în când la mine: „Mă, 
recunoaşte ce spune anchetatorul, ce spune tovarăşul locotenent-major ! ”. „Nu ştiu, 
domne, ce să spun mai mult.” Eu n-am recunoscut nici faptul că mi-a propus să fac parte 
din organizaţie. Am spus: „Domne, оти’ ăsta nu mi-a spus decât atât: că el are nişte 
oameni pe care se bazează şi că pe cei de la primărie şi de la organizaţia de bază de 
acolo, care ne-asupresc, poate o să-i bată într-o noapte”. Eu atât am recunoscut, dar ei 
insistau să recunosc că mi-a spus de organizaţie... 

N-am spus până la sfârşit şi am impresia că am greşit. Am stat în carcera aceea, v-am 
spus, 3 zile şi З nopţi între pereţi proaspăt tencuiți, într-o carceră în care nu puteai să stai 
nici jos, că n-aveai cum să stai cu genunchii la gură, şi trebuia să stai rezemat de un 
perete de-la de tencuială proaspătă, umed. Am răcit atunci şi am căpătat un guturai 
cronic pe care-l am şi astăzi şi cred că mor cu el, pentru că nu se mai poate vindeca... 

Dacă au văzut că nu pot să scoată de la mine nimic, şi anchetându-l în acelaşi timp 
şi pe cel саге m-a denunţat, au renunţat. Au zis: „Ia-l p-ăsta, să declare ce-o vrea! ”. 
Cred că am făcut o greşeală că n-am recunoscut de la început, pentru faptul că ei ştiau 
că eu am avut cunoştinţe de această organizaţie subversivă şi în loc să mi se dea drumul, 
pentru că omisiunea de denunţ ега un fapt care atunci nu era încadrat în Codul Penal şi 
nu puteau să mă trimeată la Tribunalul. Militar să mă judece... 


BUZĂU 97 


Vă amintiţi сит se numeau anchetatorii dumneavoastră ? 

Anchetatorul ştiu că se numea locotenent-major Nelu Dumitrescu?. Este singurul 
nume pe care l-am ştiut şi îl ştiu... În penitenciar la Râmnicu Sărat nu ştiu nici un 
nume... 

Cât aţi stat la Râmnicu Sărat ? 

M-a ţinut 6 luni de zile... Am stat acolo aproape jumătate de an, dar eu nu cunosc 
închisoarea de la Râmnicu Sărat, ci doar celula în care am stat singur şi drumul din 
celular pe scara unde coboram în curte. Eram la etaj şi coboram la parter printr-o uşă 
care mă ducea într-o curte mică, cam cât suprafaţa acestui apartament, unde mă ţinea 
zece minute la plimbare. Trebuia să ne scoată zilnic, da uitau să ne mai scoată şi 
câteodată nu ne scoteau nici măcar o dată pe săptămână... Eram tânăr atunci, aveam 
26 de ani, da’ nu mai ştiam să vorbesc... Nu mai eram coerent... vorbeam singur în 
celulă ca să ştiu că mai pot să vorbesc. Pe miliţianul care venea nu puteai să-l întrebi 
nimica, iar dacă-l întrebai te înjura: „Banditule, ce vrei? Nu se poate vorbi aici! ”. 

Cred că eu eram închis în perioada când era şi Coposu? la Râmnicu Sărat. Închisoarea 
e vestită din cauza ţărăniştilor şi legionarilor. Pentru că pe Zelea Codreanu şi echipa lui 
când i-a-mpuşcat, de la Râmnicu Sărat i-a luat şi i-a dus la Bucureşti în nişte beciuri 
de-ale Ministerului de Interne. În pădurea aia, Săftica mi se pare, a simulat o evadare şi 
i-a-mpuşcat ре toţi. Întâi i-a spânzurat în maşină şi pe urmă i-a-mpuşcat“. Asta este 
închisoarea de la Râmnicu Sărat... 

Cum arăta celula în care stăteați dumneavoastră ? 

Aveam în cameră o tinetă, o strachină şi o lingură de lemn. Mai ave..m două paturi 
de-astea tip cazon, dintre саге ипи’ avea saltea de paie şi o pătură scurtă, care nu-mi 
ajungea şi pentru picioare. Trel 1 să stau ghemuit сз să fiu acoperit. Asta ега tot 
mobilierul. N-aveam altceva la mine decât o singură batistă :ă restul îmi luaseră tot. Mi 
s-a rupt odată ceva şi am cerut miliţianului un ac cu aţă ca să-mi cos, şi mi s-a dat un ас 
cu aţă pentru o oră, după care a venit să vadă ce-am cusut şi să-mi ia înapoi acul şi aţa... 

Sus era o fereastră la care n-ajungeam decât suind pe paturi. Mă suiam pe capetele 
patului şi abia reuşeam să ajung aşa la fereastră, dar n-aveam voie să stau acolo. Îi 
invidiam pe cei de la dreptul comun, care erau în faţă într-o curte închisă, dar erau toţi 
şi jucau tintar, glumeau, erau o colectivitate. Ajunsesem să-i invidiez şi pe aceia... 
Noţiunea timpului nu o mai aveam, nu mai ştiam ce lună е... Am stat аргсаре toată vara 
aceea, din jurul datei de 20 mai până la sfârşitul lu' octombrie... N-a venit niciodată 
vreun medic sau să mă întrebe dacă am nevoie de ceva, dacă mă supără ceva. lar eu 
simţeam această răceală continuă, c-o aveam de la anchetă. 


Ce mâncare ргітеајі la Râmnicu Sărat ? 


Dimineaţă era, de obicei, o aşa-zisă cafea şi câteodată terci. Terciul era mai bun, că 
era din făină de porumb. La prânz primeam o singură ciorbă, de obicei cu câteva boabe 


Vezi nota 2, р. 71. 

Corneliu Coposu a fost închis cu regim sever de izolare la Râmnicu Sărat între anii 1954 şi 
1962. http ://www.corneliu-coposu.ro/articol/index.php/60_biografia_seniorului_in_datel, 
accesat în 20 august 2008. 

4. Corneliu Zelea Codreanu a fost asasinat, împreună cu alţi 13 legionari, în pădurea Tâncăbeşti, 
din apropierea Bucureştiului, în noaptea de 29/30 noiembrie 1938. 


әм 

de fasole, cartofi sau varză... Dar zeama era de bază... Şi mai primeam o singură 
bucăţică de pâine, care era a opta parte dintr-o pâine... Şi pâinea aceea trebuia să o 
păstrezi şi pentru mâncarea de seara, care era tot o zeamă. Ca să vă daţi seama ce 
însemna alimentaţie acolo, după ce mâncam aveam senzaţia că mi-e foame mai tare decât 
înainte de masă. Probabil că se excitau glandele şi foamea era mai mare după ce 
mâncam... Am slăbit enorm în perioada asta. 

Acolo s-a întâmplat odată un lucru foarte curios. A rămas odată nişte mâncare de 
varză : deţinuţii de drept comun n-au mâncat-o şi au rămas nişte cantităţi mai mari, şi 
miliţianu' a-ntrebat după ce ne-a pus рога normală : „Mai vrei varză ? ”. Şi mi-a umplut 
cu vârf strachina aceea cu varză... A fost singura dată în această perioadă de 8 luni când 
io am ştiut că m-am săturat, deşi era atât de proastă mâncarea... că cei de la drept comun 
au refuzat-o. Era şi normal, că ei primeau pachete de acasă... 

Nu puteaţi comunica şi cu alţi deţinuţi acolo ? 

Nu prea. În curtea aceea unde ne scotea la plimbare erau nişte pietre, şi pentru că 
majoritatea din cei care eram acolo eram din acelaşi lot şi ne cunoşteam, întrucât 
n-aveam altă posibilitate să comunicăm, ne dădeam nişte mesaje scrise pe piatră. Scriam, 
de exemplu: „Ticule, cum te-a anchetat? ” şi puneam piatra cu faţa în jos... Când mă 
scotea a doua oară găseam răspunsul. Făceam această corespondenţă, da’ vă daţi seama... 
ce puteai să scrii pe o bucată de piatră ? Într-o zi, însă, ипи’ din milițienii саге ne scotea, 
a observat, că să uita pă un geam de sus: „Ce făceaţi în curte? ”. Imediat a chemat 
Securitatea de la Buzău şi au recuperat mormanul de pietre. Aici n-a ieşit nimic, pentru 
că erau nişte întrebări destul de succinte : „Ce mai faci ? ”, „Ştii ceva de-acasă ? ”, „Cât 
ai rezistat la anchetă ?”, „Ai rămas cu ceva? Ţi-a rupt vreo coastă ? ”. Chestii în репи’ 
ăsta. Şi înainte de a pleca de la Râmnicu Sărat adusese. acest lot de iugoslavi şi nu mai 
avea loc, noi fiind singuri în celule, aşa că m-a grupat pă mine şi încă 3 inşi într-o celulă 
pentru o perioadă de 7-8 zile, înainte să ne mute de acolo, că s-a format loturi de a trimis 
la Galaţi şi la Buzău. 

În perioada aceea, 2-3 zile n-am dormit deloc, am vorbit întruna, tot ce nu vorbisem 
noi în 6 luni... Nu ştiu dacă vă daţi seama ce a însemnat ca aproape o jumătate de an să 
nu poţi să vorbeşti cu nimeni, să nu poţi să schimbi o impresie, dacă timpu” e aşa sau 
dacă mâncarea-i altfel, să ajungi să vorbeşti... Nu ne mai săturam vorbind. Nu conta ce 
vorbeam, dar era suficient să vorbeşti... Ce satisfacţie am avut atunci pentru această 
perioadă de 8 zile ! Pentru că puteam să vorbim şi să ne împărtăşim nişte lucruri minore, 
că n-aveai ce să vorbeşti acolo... 

Deci am stat în închisoarea de la Râmnicu Sărat doat 6 luni, şi mai mult de atât n-am 
ce să vă spun... 


Şi de acolo unde v-au dus ? 

După 6 luni de zile, pe cei vreo 30 şi ceva câţi au fost în lot i-a dus într-o noapte la 
Tribunalul Militar la Galaţi, iar a doua zi pă mine m-a suit într-un camion cu încă 
2 cetăţeni pe care nu i-am cunoscut, cu burta în jos, şi ne-a dus la Bucureşti, la 
Ministerul de Interne. Acolo ne-a ţinut circa vreo două ore, cam aşa ceva, după care a 
venit ofiţerul care ne-a adus de la Buzău şi ne-a dat în primire unui alt ofiţer, care ne-a 
suit într-o maşină mică, într-un Gaz din acesta, şi ne-a dus la Ghencea. 

Au fost arestaţi în acea perioadă din toate judeţele ţării şi toţi erau aduşi la Ghencea, 
care era un lagăr de triere... Ne aducea acolo şi de acolo se formau loturi care mergeau 

la Canal, la Bicaz sau, mă rog, unde mai erau lagărele astea de muncă. Şi eu am stat 
acolo în lagăr, dar practic am stat puţin, pentru că m-a trimes două luni de zile 1а o fermă 
a Ministerului de Interne, la Prunaru, undeva spre Olteniţa. 


Се făceaţi acolo la fermă ? 

Am cules porumb şi floarea-soarelui după câmp... Am făcut o serie întreagă de 
munci agricole... Şi după circa o lună jumătate-două, ne-a dus în Ghencea. Când am 
ajuns la Ghencea, eram foarte slăbit. Am intrat, m-a luat un miliţian şi m-a dus la o 
baracă, dar era toamnă şi afară era cald, soare, o masă întinsă unde luau masa deţinuţii... 
Şi-aveam o servietă cu care plecasem de acasă. „Ia scoate din servietă ! ” N-aveam acolo 
decât o cămaşă, nişte chiloţi şi vreo două perechi de ciorapi, dar în faţa mea ега 
miliţianul, iar în spatele lui erau deţinuţii şi auzeam: „Mă, săracu” ăsta, cred că l-au 
chinuit tare de-i aşa slab...”. Eram palid la faţă şi foarte-foarte slab. Aşa am ajuns la 
Ghencea... 

Dar acolo, întâmplător, am găsit un băiat cu care eu am făcut Şcoala Militară de 
Ofiţeri de rezervă la Câmpulung Muscel. În perioada aia eram în anu' 2 şi eram 
instructor la cei de anv’ întâi... Şi m-am apropiat de un băiat, fusese legionar, mai 
discutam cu el, aveam o relaţie amicală, deşi eu eram şeful lui, că eram încheietor de 
pluton. Am ajuns la Ghencea, ne-am întâlnit acolo şi i-am spus: „Măi, mi-e frică că am 
ceva la plămâni. Există cineva pe aici care mă poate ajuta ? ”. „Da, dom'le, hai, vino-ncoace ! ” 
Şi erau nişte medici, tot legionari, care erau închişi acolo, dar serveau deţinuţii. M-a dus 
la unul, m-a recomandat şi ăla m-a consultat: „Măi, ai avut noroc. Deşi eşti slăbit” – că 
mă vedea, eram foarte slăbit – „ai avut noroc, la plămâni n-ai nimic. Ai o răceală doar”. 

Cu băiatul ăsta... ca să vedeţi... A ajuns şi el la Buzău dintr-o întâmplare. Lucra la 
o întreprindere de construcţii din Moldova, şi amândoi îl cunoşteam pe un oarecare prinţ 
Ghicaf. Buzoienii îl cunosc, era din familia Ghica şi lucra ca inginer la această 
întreprindere, la care Vinalcoolul avea lucrări în antrepriză. .. Eu lucram des cu el şi l-am 
cunoscut pe acest Ghica şi acolo. Şi cu băiatul ăsta cu care m-am întâlnit la Ghencea, am 
fost atât la Buftea, cât şi la Prunaru... 

Apoi, de la Ghencea ne-au trimes la Buftea, la o fermă a IAS-ului, unde am lucrat la 
răsaduri. Căram gunoi cu targa, făceam mraniţele pentru răsadurile care urmau să fie 
replantate pe terenurile acestei gospodării a statului... Nu era o situaţie gravă, dar era 
pentru prima dată când, datorită faptului că eram la muncă, după 9 luni de zile de 
detenţie, mi s-a dat o carte poştală şi am avut un vorbitor acolo... Până atunci familia 
mea n-a ştiut absolut nimic de mine. Au fost foarte îngrijoraţi când lotul ăsta de 30 şi 
ceva de persoane au fost duse la Galaţi, la Tribunalul Militar, şi eu n-am făcut parte din 


5. Colonie de muncă sezonieră (agricolă şi horticolă), situată la sud-est de localitatea omonimă, 
a fost înfiinţată în primăvara anului 1954, închisă pe perioada iernii şi redeschisă în primăvara 
anului următor. AANP, Fond Secretariat, Dosar nr. 5/1955, f. 75. 

6. Prinţul Şerban Ghica (1919-2006), descendent al familiei Ghica, avea studii de inginerie la 
Bucureşti şi Birmingham. În 1943 s-a înscris în PNȚ şi a activat împotriva instaurării regimului 
comunist în ţară, fiind unul dintre organizatorii mitingului din 8 noiembrie 1945. A stat 6 ani 
în închisoare, deşi n-a fost condamnat niciodată, trecând prin 7 temnițe şi lagăre de muncă. 
După eliberare a lucrat ca inginer în Buzău. A fost şi preşedinte al Federaţiei Române de 
Rugby între 1943 şi 1945. http ://www.jurnalul.ro/articole/38601/, http : //www.jurnalul.ro/ 
index.php ? section =rubrici&article_id= 15848, accesate Іа 18 aprilie 2008. 

lot — au crezut că mie mi s-a întâmplat ceva în anchetă... Am stat şi la Buftea două luni 
de zile, după care ultimele două luni am stat chiar în Ghencea şi-am lucrat la contabilitatea 
CEC, că eu sunt contabil de meserie. Şi, la un moment dat acolo, din cauza afluxului 
mare de deţinuţi care veneau din toată ţara, se formau loturi... Deţinutului care venea i 
se lua în poartă banii şi obiectele de valoare, care se înscriau într-un proces-verbal, şi 
după aceea îl introducea în lagăr... 


Dumneavoastră aţi avut astfel de obiecte predate ? 

Nu, n-am avut nimic. Nu mi-am luat nimic la mine, pentru că mi-am dat seama că 
n-avea rost. M-au prins de acasă... Au venit la 12 noaptea, m-au luat, nu mi-au găsit 
nimic la percheziţie, dar mi-am dat seama că n-are rost să-mi iau la mine verighetă, ceas, 
bani. N-am luat nimic la mine... 

În ce consta practic activitatea dumneavoastră acolo la СЕС? 

Luam procesele-verbale pe care le făceau gardienii la intrarea în Ghencea, respectiv 
sumele de acolo, şi întocmeam carnete de CEC pentru suma respectivă, care trebuia să 
fie rotundă. Pentru mărunţişuri li se dădea ţigări. CEC-ul completat era introdus într-un 
fişier... În momentul când se forma un lot, primeam de la comenduire lista cu persoanele 
care urmau să fie trecute pentru un drum spre Canal, de exemplu... Se făcea un tren cu 
dube, că erau sute de deţinuţi care veneau... Obligaţia noastră era să scoatem CEC-urile 
şi, odată cu plecarea lor, şefu”' nostru făcea un proces-verbal şi le dădea, iar cei de la 
obiecte de valoare le trimiteau punguliţele cu lucrurile fiecăruia. Dacă deţinutul de la 
locul de muncă, de la Canal de exemplu, era mutat la Bicaz, acelaşi lucru i se întâmpla 
şi acolo. El trebuia să plece de acolo cu carnetul de CEC-uri şi cu obiectele. Bine, nu i 
se dădeau lui personal, dar erau în transport, miliţianul făcea operaţiunea. N-aveai voie 
să cumperi nimic. E, asta am făcut-o aproape două luni de zile la Ghencea, până la 
eliberare. 


Ați fost şicanat de Securitate după eliberare ? 

Ne-a luat tot în perioada asta, absolut tot: când am venit eu din puşcărie, casa era 
luată cu tot inventarul agricol şi mobilele din casă, nu mai aveam nimic. Casa nu mi-a 
dat-o, era deja dată cooperativei de consum de acolo şi am stat în casa socrului meu circa 
două săptămâni, după care m-a dat afară şi de acolo şi mi-a dat o casă a unei fel de rude 
îndepărtate la marginea satului, într-un deal acolo... 

După ce m-a arestat pe mine, la câteva luni de zile a arestat-o şi pe mama mea. A 
arestat-o pentru faptul că n-a predat cote de cereale. După ce am venit eu din detenţie, 
mă dă şi pe mine în judecată, pentru că n-am predat cota pe anul respectiv. Dar ce 
să-ntâmplase ? În perioada aceea existau planuri de cultură. Nu mai cultivai pe terenul 
tău, ci erai obligat să cultivi, în conformitate cu planul de cultură, în zona care era 
stabilită pentru grâu, pentru porumb, pentru floarea-soarelui şi-aşa mai departe. Deci 
hotare nu mai existau, ăsta a fost şi scopu’, dar trebuia să te duci acolo să iei din lotu’ 
ăla. Ті se dădea ce suprafaţă aveai. Ре noi dacă ne-a arestat, nu ne-a mai dat locul acela, 
dar m-a dat în judecată pentru asta, cu toate că cei de la primărie ştiau că nu mi-au dat 
locul şi l-au folosit ei. Cui l-or fi dat, nu ştiu... 

Şi m-au dat în judecată şi m-au condamnat la 12 ani închisoare corecțională pentru 
nepredare de cote. Cu toate insistenţele mele, primăria de la Bălăneşti” n-a vrut să-mi 


7. Localitate în judeţul Buzău. 

dea nici un fel de document prin care să arăt completului că n-am folosit acest teren... 
era vorba de 16 hectare. Vă daţi seama, nu mai aveam nici o posibilitate de trai. Aveam 
soţie şi 2 copii. Şi ce era să fac? A trebuit să mă duc acolo unde aveam terenurile 
agricole în judeţul Brăila, lângă Ianca, la Târlele FiliuluiS, şi cu mare greutate, după 
multe insistenţe, am obţinut o hârtie în care spunea că mie şi mamei mele nu ni s-a 
repartizat terenul. Şi cu aceasta am putut să scap de condamnarea de la cei 12 ani... Şi 
în perioada asta am şi stat fugit circa două luni... 


În ce an se întâmpla asta ? 

În primăvara lui '53... Şi neavând încotro, am plecat la Galaţi şi m-am încadrat la o 
firmă de construcţii. Am lucrat aproape 3 ani pe şantier, iar în ultima perioadă am fost 
şef contabil al unui şantier naţional la Năneşti?, în raionul Lieşti. De acolo m-a trimis la 
Barboşi!0, de unde, după aproape 3 ani de zile, în toamna lu’ '55, am fost din nou arestat 
într-o noapte. 


Cum s-a desfăşurat această arestare ? 

M-a luat miliţianul de la Barboşi şi m-a dus la Galaţi, la miliția regională. M-a-ntrebat 
cine sunt. I-am spus. „Ştii că eşti chiabur ? ” „Ştiu.” Da’, zic: „Chiabur, сабиг, da’ mi 
s-a luat tot, n-am nimic acolo”. „Nu ne interesează treaba asta, trebuie să te duci la 
raionul Cislău ! Eşti chemat acolo.” M-a dus sub pază până la Cislău, m-a ţinut 3 zile, 
după care m-a trimes în sat la mine la miliţian. Şi-am întrebat: „Pentru се m-aţi adus ? ”. 
„Trebuie să locuieşti în sat! ” „Păi, се să fac în sat?” „Nu mă interesează... Trebuie să 
stai în sat ! ” Am întrebat dacă am domiciliu obligatoriu. „Nu, n-ai domiciliu obligatoriu, 
dar trebuie să stai în sat!” 

În sat n-aveam nici un rost de trai. Nu ştiu dacă oamenii ăia înțelegeau, dar nu-i 
interesa, acesta era sistemul. L-am întrebat pe miliţian : „Dom'le, sunt arestat ? ”. „Nu.” 
Zic: „Atunci trebuie să mă duc să-mi predau serviciul...”, că eram şef contabil de 
şantier la Barboşi. Într-adevăr, m-am dus, iar cei de la miliția Galaţi mi-a spus: „Nu mai 
ai voie să locuieşti pă teritoriul regiunii Galaţi ! ”. Şi-a trebuit să lichidez ce aveam acolo 
şi m-am dus înapoi în sat. Şi am stat în sat o lună şi ceva... Nu ştiam ce să fac, cerşeam 
pur şi simplu la cunoştinţe, rude, ca să pot să trăiesc eu şi familia mea... Vă daţi seama 
ce-a fost pentru mine ? Că aveam înainte o situaţie materială bună. Tatăl meu murise în 
"45, mi-a lăsat o avere destul de mărişoară... Împreună cu mama şi cu fratele meu aveam 
tot ce ne trebuia... şi să ajung după aceea să nu am ce mânca. Eu şi familia mea 
ajunsesem să cerşim în sat... Nu aveam nimic, pur şi simplu, iar de lucrat n-aveam unde 
să lucrez... Situaţia asta a fost teribilă, a fost groaznică... 

Şi cum aţi ieşit din situaţia aceasta dificilă ? 

Întâmplător, printr-o-mprejurare, am găsit un servici la Vinalcool Buzău. M-a cunoscut 
cineva şi m-a-ntrebat: „Da’ ce-ai lucrat? ”. I-am spus c-am lucrat în construcţii. Zice: 
„Eu am nevoie de unv’ ca tine, da’ tu ştii ce înseamnă un deviz?”. „Domnule, aveam 
control preventiv pentru un şantier naţional, cum să nu ştiu ce înseamnă un deviz?” 
Zice: „Domne, am nevoie de dumneata ! ”. Şi m-a angajat provizoriu la Vinalcool Buzău, 
pentru că avea acolo 3 feluri de lucrări: în antrepriză, în regie proprie şi reparaţii 


8. Târlele Filiu, subordonată administrativ oraşului Ianca. 
9. Localitate între Focşani şi Galaţi, astăzi în judeţul Vrancea. 
10. Localitate în judeţul Galaţi. 

capitale. Cel care era şeful de la investiţii fusese un fost ofiţer de geniu, era foarte bun 
ca şi constructor, dar nu le avea cu scriptologia. Şi-atunci Banca de Investiţii de la Buzău 
(pentru că acestea erau fonduri de investiţii) a descoperit la un control făcut că fondurile 
nu erau puse cum trebuie şi a ameninţat conducerea întreprinderii că dacă nu-şi pun în 
ordine situaţia economică a materialelor şi a fondurilor, îi vor da în judecată pentru 
deturnare de fonduri. Acesta a fost motivul pentru care m-au angajat pe mine, provizoriu... 

Şi vă rog să mă credeţi că am muncit în perioada aia de o lună şi jumătate mai mult 
în Banca de Investiţii, pentru că la Vinalcool nu găseam documentaţie, toate devizele 
erau dincolo... Dar într-o lună şi jumătate, ducându-mă la unităţile lor, că erau unităţi 
separate, de la Pătârlagele până la Roşieţu, unde aveau fel de fel de lucrări, am reuşit să 
fac lumină în acte. Directorul Băncii de Investiţii a venit la conducerea întreprinderii şi 
le-a spus: „Domnilor, aţi avut noroc cu băiatu' ăsta, pentru c-a făcut lumină în tot ce-aţi 
avut până acum”. Ca urmare, am fost ţinut în continuare pentru alte probleme de 
contabilitate... Şeful de cadre, un oarecare Iosif, fusese la depoul de locomotive la 
Buzău şi-l avusese ca ucenic pe Chivu Stoica", deci era un om cu mare greutate. A venit 
la mine şi mi-a spus: „Domne, am înţeles că ne-ai ajutat, dar nu se poate, trebuie să-ţi 
dai demisia”. După ce făcusem astea, să mă dea afară! Şi am avut un prieten acolo la 
salarizare care mi-a spus: „Să nu cumva să faci această prostie pentru că, din moment 
ce au trecut două săptămâni de probă şi nu te-au dat afară, nu te poate da, pentru că vor 
avea de-a face cu tribunalul”. Omu” ăsta mă chema în fiecare zi la el şi mă presa să-mi 
dau demisia. „Nu-mi dau, domne, demisia ! ” Câteodată omul mai are şi noroc... L-a 
scos la pensie pe el, a venit un alt şef de cadre, un om mai cumsecade, care a spus: 
„Lasă, domne, că dacă a spus conducerea că omv’ ăsta a muncit la noi, e păcat să nu îl 
ţinem...”. 

Şi de-asta vă spuneam, că am avut situaţia aceea grea, şi atunci când am venit la 
Vinalcool şi-am lucrat în perioada aia de început, am avut ambiția asta... şi am muncit 
atunci cu atâta sârguinţă şi atâta efort, ca să m-afirm şi io la oamenii aceia că pot fi 
capabil de ceva... Şi-ntr-adevăr am reuşit şi m-au ţinut. Şi bine-nţeles că n-am mai 
încercat să plec în altă întreprindere, pentru că ştiam ce înseamnă dosarul, să încep din 
nou cu cadre şi aşa mai departe. Şi am rămas acolo până în 1968 când s-a reorganizat 
regiunea şi am fost propus pentru postul de contabil-şef. Au mers la partid cu dosarele 
noastre şi, când a ajuns la dosarul meu, li s-a spus: „N-aţi găsit un altul cu mai multe 
belele ре cap decât omu” ăsta ? ”. Şi nu m-a acceptat. Am rămas şef de serviciu. Şi-am 
lucrat la contabilitate 40 de ani la întreprinderea asta, Vinalcool, şi-aşa am ieşit la pensie 
pân' 1985. 

Mai trăieşte cineva din lotul cu care aţi fost arestat ? 

Au cam murit... Diaconescu Artemie!?, pe el îl ştiu că mai trăieşte. Eu şi cu Artemie 
eram printre cei mai tineri... eu aveam 26 de ani. Ceilalţi erau oameni în vârstă, au murit 
între timp... Eram toţi după valea aceea de la Pârscov până la Goideşti, Brătileşti ?... La 


11. Chivu Stoica (1908-1975), membru PCR din ilegalitate, a fost şi închis în urma grevei de la 
Atelierele Griviţa. Membru CC al PCR/PMR (1945-1975), prim-ministru al României între 
anii 1955 şi 1961 şi preşedinte al Consiliului de Stat între anii 1965 şi 1967. S-a sinucis în 
1975, trăgându-şi un glonţ în cap. CPADCR, op. cit., p. 790. 

12. Pentru detalii a se vedea interviul cu Artemie Diaconescu din prezentul volum. 

13. Localităţi din judeţul Buzău. 

un moment dat, după ce-am ieşit din puşcărie, s-a vehiculat un lucru, din cauză că la 
proces n-a apărut şeful organizaţiei... Se spunea că acela se poate să fi fost un securist 
care-a organizat această treabă ca să vadă care sunt duşmanii poporului. Nu pot să vă 
spun dacă-i aşa sau nu, dar circula acest zvon, deoarece capul acestei organizaţii n-a fost 
la proces. Ce să facem? Viaţa asta ne rezervă multe surprize... Aceasta este o parte 
destul de importantă a vieţii mele... S-ar putea scrie şi-un roman, eventual, dacă aş avea 
nişte talent de dramaturg, dar n-am aşa ceva, aşa că... 

O să rămână, oricum, mărturie acest interviu cu dumneavoastră... 

Asta aşa este. Eu v-am spus tot fără să exagerez nimic. Este absolut realitatea pe care 
am trăit-o, prin care am trecut... 

Aveţi regrete pentru се s-a întâmplat, pentru schimbarea din viața dumneavoastră ? 

Acuma, să fiu sincer, parcă mie mi-e şi jenă să vorbesc de perioada asta a mea, de 
1 an de zile, când alţii au făcut mulţi, mulţi, mulţi ani... Am avut 2 cumnaţi preoţi, ипи 
a făcut 7 ani şi unu' 12 ani de puşcărie... şi, mă rog, câte s-au întâmplat... 

Vă mulțumesc foarte mult. 

Cu multă plăcere. Atât am putut să vă spun. N-are rost să-mi arog nişte lucruri pentru 
că nu le-am făcut... Ce să mai spun eu? Parcă mi-e şi jenă oarecum să vorbesc... 


Cluj 


Pr. Matei Boilă 


S-a născut la 17 aprilie 1926 în Blaj. Naţionalitatea : română. Religia : greco-catolică. 
Studii: Facultatea de Drept. Profesia : preot. Arestat în 3 rânduri : în 1946 (timp de două 
săptămâni), în 1952 (internare administrativă de 60 de luni, din care a executat puţin peste 
1 an) şi 1956 (condamnat la 10 ani, a fost eliberat după 8 ani). A trecut prin majoritatea 
închisorilor şi lagărelor comuniste, dintre care amintim Jilava, Gherla, Botoşani, Canal ori 
Balta Brăilei. A fost eliberat în 29 iulie 1964. La data interviului locuia în Cluj-Napoca. 
Interviu realizat de Alin Mureşan la 27 mai 2007. Transcrierea, tehnoredactarea şi editarea 
interviului – Alin Mureşan. Interviul se află în AIO-IICCR, având cotele 133, 134. 


Spuneţi două cuvinte despre familia dumneavoastră, vă rog. 

Părinţii mei, Zaharia Boilă şi Clara, născută Pop, sunt greco-catolici. Mama este din 
familia lui Iuliu Maniu, a fost nepoată de soră. Tatăl mamei mele a murit când ea avea 
1 an şi ea a fost crescută de Maniu, aşa că, într-un anumit fel, Maniu a fost părintele ei, 
crescător. Sigur că noi am fost foarte legaţi de Maniu... Eu copilăria mi-am petrecut-o 
la Cluj, dar importantă pentru activitatea mea şi pentru toată epopeea închiderii a fost 
studenţia, pe care-am petrecut-o tot aicea, la Cluj, prin '45-'46. Eu am fost student la 
Facultatea de Ştiinţe Juridice şi în timpul acesta am fost secretarul organizaţiei TUNŢ - 
Tineretul Universitar Naţional-Ţărănist – şi am participat din plin la toate mişcările 
anticomuniste de-atunci. 

Ați participat şi Іа marea grevă studențească din 1946 ? 

Sigur, cum să пи? Din plin. Şi am fost şi arestat atuncea, vreo două săptămâni, şi dus 
la Bucureşti, pentru că ei considerau că sunt unul din elementele care tulbură aicea şi fac 
imposibilă o liniştire a apelor. Apoi am fost ascuns vreun an de zile : am fost la Bădăcin, 
unde avea Maniu casa, şi dup-aia am ieşit afară şi mi-am făcut facultatea. Am ajuns în 
anul IV şi am fost printre puţinii – nu ştiu dac-au fost 2 – integralişti, cum se spunea 
atuncea, adică îmi luasem toate examenele. După ce am terminat n-am fost repartizat 
nicăieri, pentru că eu am avut о atitudine împotriva comuniştilor în timpul facultăţii, am 
luat de multe ori cuvântul în diverse împrejurări. N-am fost repartizat nicăieri şi-atuncea 
mi-am găsit eu, cu ajutorul unui prieten de-al meu, Іепсіса Radu’, care-a fost doctor 


1. Radu Іепсіса, născut la 2 februarie 1926 în Cluj-Napoca. A absolvit Facultatea de Medicină 
şi a lucrat ca doctor la Сига Ocniţei, lângă Târgovişte, dar avea domiciliul stabil în Cluj-Napoca. 
A fost arestat pe 3 ianuarie 1953 pentru că l-a găzduit pe Ovidiu Cotruş şi a fost condamnat 
la 1 an de închisoare corecțională de către Tribunalul Militar Cluj. Informaţii oferite de Raul 
Volcinschi şi din fişa matricolă penală din AANP. 

undeva în Ochiuri?, loc de muncă lângă Târgovişte, într-o schelă petrolieră. Când o fost 
repartizarea lor din partea Ministerului petrolului, a fost un tip mai inteligent care-o spus: 
„Uite ce e! Pe mine nu mă interesează că veniţi aicea şi spuneţi care-o fost duşmănos şi 
care-o fost nu ştiu cum. Mie să-mi daţi unul care-i bun”. Şi-atuncea l-o luat pe Іепсіса 
şi l-o dat acolo... Apoi m-au dus şi pe mine, şi am fost ca tehnician şi sondor în petrol. 


Asta în ce perioadă se întâmpla ? 

1951. Am mers acolo că trebuia să-mi câştig existenţa. Şi de-acolo, în 15 august '52, 
au fost arestaţi toţi aşa-zişii conducători РМТ, PNL – vezi Doamne, геас(іопагіі – şi duşi 
la Canal, la administrativ. Atunci am fost şi eu arestat în calitatea mea de student neserios 
pentru ei (râde – n.n.) şi am fost dus la Canal. 


Vă rog să descrieţi în câteva cuvinte cum aţi perceput instalarea regimului comunist 
în România. 

Vă daţi seama că eu am fost dintre cei care, cât am putut, m-am împotrivit din toate 
puterile. Am făcut ce-am putut: greve, manifestații... Ştiam ce se întâmplă în lume şi 
eram bine informat şi din partea lui Maniu. Acuma, ceea ce eu vă pot spune este că greşit 
se spune că Maniu ne-ar fi impulsionat ca să facem toate lucrurile acestea, pentru că el 
ar fi fost înşelat de occidentali. Nu-i adevărat. El a fost foarte conştient şi a ştiut precis 
ce se va întâmpla. Vă pot da de exemplu o întâlnire foarte semnificativă. După conferinţa 
de la Moscova din iarna lui '45%, când s-a hotărât ca să se facă aşa-zisele alegeri libere 
aicea, în România, au fost primiţi în guvern 2 delegaţi din partea Partidului Național- 
-Țărănesc şi Partidului Naţional-Liberal : Haţieganu şi Котпісеапи“. Archibald Clark şi 
Harriman, care erau reprezentanţii Angliei şi-ai Americii la conferinţă, împreună cu 
Vîşinski au venit în România să aplice această înţelegere şi s-au întâlnit la Bucureşti cu 
Maniu. După ce-a avut această întâlnire, Maniu a venit la Cluj şi s-a întâlnit cu unchiul 
meu, Ionel Pop? – scriitorul de poveşti vânătoreşti şi naturale, nu ştiu dacă-l ştiţi —, şi 
Zaharia Boilă, tatăl meu. Şi mi-a permis să stau şi eu acolo, deşi eram tânăr. Cred că 
Maniu intenţionat m-a lăsat să fiu acolo, ca să pot da mărturie mai târziu... Pentru că 
unchiul meu, Ionel Pop, o zis la un moment dat: „Unchiuţule” - că aşa-i spuneam noi 
lui Maniu -, „eu nu pot să înţeleg. Am auzit că vor fi alegeri libere, că vor intra 2 ingi 
în guvern, că Marile Puteri garantează libertatea alegerilor... De ce eşti aşa de supărat? ”. 
Şi-atunci Maniu s-a uitat la noi şi-a spus: „Nu vor fi alegeri libere. Alegerile vor fi 
măsluite şi furate de comunişti. Iar occidentalii vor protesta numai de formă, pentru că 
s-au înţeles să ne abandoneze pe mult timp ruşilor”. Şi-atuncea Ionel Pop o spus: „Da' 
bine, atuncea de ce să ne băgăm în alegerile ăstea ? Să dăm liste pentru Securitate“ ? 


Ochiuri, localitate în judeţul Dâmboviţa. 
. Conferinţa Miniştrilor de Externe ai celor trei Mari Aliați, desfăşurată la Moscova între 16 şi 
26 decembrie 1945. 

4. Emil Haţieganu (PNȚ) şi Mihail Romniceanu (PNL), ambii miniştri de stat fără portofoliu de 
la 7 ianuarie 1946. 

5. Ionel Pop, avocat, subsecretar de stat în Ministerul de Interne (1932-1933). Arestat la 1 august 
1947, a fost eliberat la scurt timp în urma desolidarizării de PNȚ cauzate de şantaj. Rearestat 
la scurtă vreme, nu a fost condamnat, însă regimul comunist s-a folosit de el pentru a dezinforma 
Occidentul. Cicerone Іопіҳоіи, Victimele terorii comuniste. Dicţionar. P-Q, р. 305. 

6. „Lista” pentru Securitate consta, desigur, în lista candidaţilor PNȚ, nu era vorba despre о 

acţiune de denunţare. 

Dacă şi-aşa ne-au abandonat şi ne-o făcut...”. Atuncea, îmi amintesc şi-acuma, Maniu 
s-o uitat cu tristeţe la noi şi-o spus: „Şi voi îmi faceţi greutate? Eu ştiu că voi muri în 
faţa plutonului de execuţie sau în închisorile comuniste, dar am de îndeplinit o misiune. 
Trebuie să câştig în realitate alegerile, să-i silesc pe comunişti să falsifice în văzul lumii 
aceste alegeri, ca să dau poporului român conştiinţa că nu s-a predat de bună voie şi c-a 
rezistat în faţa opresiunii şi a comunismului, iar acest element de demnitate va fi cel pe 
care se va clădi viitorul postcomunist, eliberarea şi ridicarea românilor”. De-aceea sunt 
aşa de supărat acuma când îi văd pe toţi ăştia, pe Ungureanu şi Liiceanu că zic: 
„România a fost cel mai puţin rezistentă faţă de comunism”. Cum cel mai puţin, când o 
fost cea mai mare rezistenţă aici? Rezistență adevărată, în care-au murit sute de mii de 
oameni şi o fost închise partide întregi... 

„„„şi o Biserică întreagă. 

Biserică... asta nici nu mai vorbesc! Şi aşa de frumoasă rezistenţă... până şi cea din 
munţi! Maniu ştia ce urmează şi zicea : „Să nu faceţi ! ”, da’ nu, oamenii totuşi au făcut 
şi-a existat această rezistenţă extraordinară şi o ocupaţie sovietică de 90%, aşa cum au 
acceptat-o occidentalii, care-a-nsemnat decapitarea societăţii noastre din toate punctele 
de vedere: mii de morţi, distrugerea structurilor. Şi vii acum şi spui: „O fost o 
rezistenţă slabă”. E o crimă împotriva acestor oameni care au rezistat aşa de extraordinar. 
Adică eu confund rezistenţa cu acea mascaradă de dizidenţă de la sfârşitul epocii când 
câţiva, în înţelegere cu occidentalii, s-au apucat şi au scris nu ştiu се? Cel mai greu era 
că nu te lăsa să iei legătura cu lăptaru”. Dă-o-ncolo de treabă, şi ăştia erau dizidenţa... 
Dizidenţa a fost un fel de nimica. Bine, bravo lor, că tot trebuia să faci şi dizidenţa asta, 
că o fost preludiul unei schimbări de-aicea, care o fost înţeleasă cu marile puteri. Nu zic, 
o fost bine c-o fost. 

Deci asta a fost situaţia şi am ştiut toţi ce se va întâmpla. Maniu o spus: „Eu acest 
lucru îl pot face cu garnitura de oameni pe care o am eu, nu-mi trebe alţii noi. Ăştia 
şi-aşa suntem condamnaţi şi pot să fac lucrul acesta”. Rar am văzut atâta eroism conştient 
şi martiriu liber asumat... În fine, eu am ajuns în închisoare, cum v-am spus, în 
15 august '52, şi am fost trimis la Canal. 


Deci motivele arestării au fost legate de activitatea anterioară sau de simpla apar- 
tenență la partid ? 

Da, de faptul că am fost unul dintre conducătorii studenţimii. Aşa era atuncea, ега о 
anchetă făcută numai de Securitate, nu se trecea prin proces penal, ci era dată o 
condamnare administrativă, cum se spunea. 


Totuşi, aţi fost arestat destul de târziu, dacă era vorba de grevele din perioada 
studenției. 

Păi, nu, că pentru greve am fost arestat atuncea, imediat. Ăsta a fost lotul administrativ 
pe ţară. Atunci am fost arestaţi zeci de mii de foşti membri PNŢCD, conducători în 
diferite structuri, şi pe mine m-or luat ca şi conducător al studenţilor de-atuncea, 
împreună cu Ciortin” – unul dintre ei. Eram, practic, cei [ре] саге ne considerau ei că am 


7. Horaţiu Ciortin, născut la Oradea la 15 februarie 1922. Absolvent al Facultăţii de Medicină 
din Cluj-Napoca, preşedinte al Tineretului Naţional-Ţărănesc şi lider al Centrului Studenţesc 
„Petru Maior” din Cluj. După 6 martie 1945 a fost arestat pentru câteva săptămâni la Sibiu. 
În aprilie 1945 a constituit un grup de rezistenţă în Munţii Apuseni. S-a implicat în mişcările 

condus atuncea pe studenţi. Nu era nici asta prea adevărat... sigur că am fost unii dintre 
ei. Da' în fine, ne-o considerat aşa, ne-o arestat şi ne-o condamnat administrativ la 5 ani. 
Aşa era atuncea: administrativ, adică nu condamnare penală, ci trimiterea la lagăr de 
muncă’, care era la Canal. Şi erau condiţii mai grele decât în puşcărie... 


Dar de anchetă aţi avut parte ? 

Păi, da, da’ o anchetă din asta foarte sumară. „Cine ai fost? Ce-ai făcut? Ce-ai fost 
în Partidul Naţional 'Ţărănist ? ” Norocul meu că aveam şi o altă chestiune pe conştiinţă, 
anume că l-am ţinut şi l-am adăpostit pe Sabin Cotruş Ovidiu”, care era condamnat 7 ani 
într-un lot de legionari. El era prieten cu Іепсіса şi cu mine şi noi l-am ţinut acolo la 
Ochiuri cât am putut. Eu l-am ţinut şi la Târgovişte şi-atuncea m-o băgat şi-n proces 
penal, ca favorizare de infractor. Mi-a făcut un serviciu, că m-a luat de acolo de la Canal 
şi m-o dus la Jilava. Şi era mult mai bine, că la Canal era o nenorocire... 


Dar la Canal cât aţi stat ? Doar câteva luni ? 

La Canal numai câteva luni. Atuncea când am fost duşi administrativ, am fost la 
muncă. Eram la Capul Midia, lucram de toate. Extraordinar cum e în lumea asta... Pe 
о mare parte dintre deţinuţi ne ducea Іа cariere de piatră : trebuia să spargem piatra şi s-o 
încărcăm în camionete, s-o ducem să facem un dig. Am făcut atuncea un dig mare la 
Capul Midia... Şi acolo era o betonieră mare de tot care trebuia deservită, încărcată cu 
camionete cu ciment, cu pietriş şi cu nisip. Şi-astea se duceau, se aruncau în betonieră, 
dup-aia se malaxa, se forma cimentul ăla mare, se ducea betoniera asta pe o şină şi se 
făceau blocuri imense, din care s-o făcut digul. Ştii? Pentru ei era foarte important ca 
betoniera să funcţioneze, şi-atuncea i-am binecuvântat pe ruşi, pentru că betoniera era 
rusească şi dacă ar fi funcţionat normal şi bine era o nenorocire, da’ se strica tot la 


studenţeşti anticomuniste de la Cluj din 1946. A fost arestat şi condamnat la 6 luni de 
închisoare corecțională. A executat pedeapsa în închisorile Jilava, Piteşti, Ministerul de Interne 
şi Malmaison. În 1948 a fost rearestat şi condamnat la 1 an de închisoare. În 1951 este din nou 
arestat şi trimis „administrativ” la Canal pentru 60 de luni. În 1954 i s-a fixat domiciliu 
obligatoriu la Măzăreni, în Bărăgan. În 1956 s-a stabilit la Dej, apoi la Satu Mare. Claudiu 
Porumbăcean, Horaţiu Ciortin. De la opoziție la rezistența anticomunistă : Sibiu - Munţii 
Apuseni – Cluj - Canal - Bărăgan, în AIO - Anuarul Institutului de Istorie Orală, IV, Presa 
Universitară Clujeană, Cluj-Napoca, 2003, pp. 87-114. 

8. Primele internări administrative în lagărele de muncă, realizate prin decizii ale Ministerului 
Afacerilor Interne (MAI), au avut loc în 1950, însă din 1952 ele s-au succedat într-un ritm 
scăpat de sub control : în primele 6 luni ale acestui an au fost emise 118 decizii MAI, prin саге 
3.963 de oameni au fost trimişi în lagăre. Numărul total al celor internaţi fără condamnări este, 
într-o estimare minimală, 50.000. Arhiva СЕх. al CC, nr. 264/18.02.1972, vol. IV, f. 17, 
apud CPADCR, op. cit., p. 621. 

9. Ovidiu Sabin Cotruş (1926-1977), poet, critic literar, nepotul scriitorului şi diplomatului Aron 
Cotruş. A reuşit să scape de arestarea din 15 mai 1948 şi a fost condamnat în contumacie la 
5 ani de închisoare în aprilie 1949 în lotul Centrului Studenţesc Legionar Cluj condus de Ioan 
Bohotici. A stat ascuns până pe 29 noiembrie 1951 când a fost arestat. A executat pedeapsa în 
închisorile Jilava, Oradea, Gherla. După eliberare a locuit la Timişoara şi a lucrat ca redactor 
la revista Familia. A mai fost reţinut pentru cercetări după mişcările din 1956, fără a mai fi 
condamnat, întrucât era grav bolnav. A decedat la Cluj-Napoca. Informaţii oferite de Marcel 
Petrişor şi din fişa matricolă penală din AANP; http ://ro.wikipedia.org/wiki/Ovidiu_Cotruş, 
accesat la 1 august 2008. 

5 minute... Noi stăteam în timpul ăla, că nu putea să ne spună nimica până când nu se 
repara betoniera. Ştii? A fost mult mai uşor decât în altă parte... 

Or, vezi cum se întâmplă în lumea asta ? Când ne-o dus, ne-o scos acolo pe platourile 
ălea mari şi le-o trebuit o brigadă de oameni ca să lucreze la betonieră. Fiindcă pentru 
ei era mai important să funcţioneze betoniera. Ştii ? Bineînţeles că încărcarea sacilor cu 
nisip şi a vagonetelor cu pietre şi cu ciment nu era chiar aşa de grea ca ceea ce aveam de 
făcut la carieră, dar pentru ei asta era important... Şi-atunci ne-o scos pe platformă şi, 
cum erau ei totdeauna şmecheri, zice: „Mă, care dintre voi e în stare să lucreze bine şi 
mult ? ”. Bineînţeles că acolo, săracii, marea majoritate erau intelectuali de-ăştia, profesori 
amărâţi, bolnavi foarte mulţi, şi nu puteau să lucreze. Şi aproape toată lumea zicea: 
„Sunt bolnav, nu pot să lucrez”. Şi-atuncea eu, care eram mai tânăr, am zis: „Domne, 
dacă nu mă duc eu, cine să se ducă?”. Şi-am făcut 3 paşi înainte: „Eu!”. „Tu eşti în 
stare, mă? ” Eram foarte slab... „Da, sunt în stare.” „No, treci aici ! ” Încă 2, încă 2, şi la 
urmă zice : „No, voi veţi lucra la betonieră”. Când o auzit ceilalţi, săracii... toţi o vrut să 
vină aicea, da’ nu i-o mai primit: „Duceţi-vă ! ”. Şi uite aşa am ajuns Іа betonieră, unde ега 
mult mai bine. Ştii? Pentru că atuncea eu m-am gândit: „Ce să fac? Trebe să m-anunţ 
eu, că doară dacă nu mă anunţ io, ăştia săracii sunt amărâţi şi îi vai şi-amar de capul lor, 
bolnavi şi bătrâni”. Dup-aia m-a dus la Jilava, pentru ancheta referitoare la Cotruş. 


Сат Іа cât timp după arestare aţi fost implicat în procesul lui Cotruş ? 

După 1 an, nici un an. Prin noiembrie 1952. Pur şi simplu am fost dus acolo la Jilava 
şi băgat în procesul ăsta. Şi în anul acela cât am stat la Jilava, în toamna şi iarna lui '52 
spre '53, am fost atât de fericit... Am avut ocazia să stau cu monseniorul Ghika. Eram 
vreo 240 de inşi acolo înghesuiți în 4 celule mici, şi la un moment dat s-o deschis uşa şi 
o împins înăuntru un om îmbrăcat în izmene şi maieu, cu barba albă, slab... Ne-am uitat 
la el şi-atuncea imediat, cum se întâmplă în puşcărie, într-o secundă, ca la telegrafia fără 
fir: „E monseniorul Ghika! ”. Eu bineînţeles că ştiam de el. Repede m-am dus la el: 
„Monseniore, eu sunt Matei Boilă”. El avea o memorie extraordinară... Nu m-o cunoscut 
pe mine deloc, da’ l-o cunoscut pe fratele meu, pe sora mea şi prietenii mei de la 
Bucureşti şi ştia de mine. „A, eşti Matei Boilă. Să te binecuvântez ! ” Eu, cum eram într-o 
perioadă când făceam ре rebelul - ştii, tinereţea asta... –, am spus: „Da', Мопѕепіоге, 
eu tre’ să vă spun ceva. Eu nu sunt momentan în Biserică, nu sunt credincios”. S-o uitat 
la mine şi-o zis: „Eu ştiu mai bine decât tine că eşti în Biserică...” şi m-o binecuvântat. 
Din clipa aia am simţit că nu mai pot să scap de Biserică, fără nici o discuţie, aşa o putere 
extraordinară avea. Şi eu am fost eliberat după vreo lună-două... şi am ajuns la Ochiuri, 
lângă Târgovişte, acolo unde era fratele meu. Ştii ? Că doar acolo ne-o lăsat să mergem. 
Am venit din puşcărie, l-am întâlnit pe fratele meu şi vă daţi seama ce fericit am fost... 
Şi atuncea primul cuvânt care i l-am spus a fost: „Ştii cu cine m-am întâlnit în 
puşcărie ? ”. Zice: „Ştiu. Cu monseniorul Ghika”. „Da' de unde $1117” „Păi, ştiu, că noi 
ne-am rugat tare ca să te întâlneşti cu el, ca să revii la credinţă.” Extraordinar a fost. 


10. Monseniorul Vladimir Ghika (1873-1954), descendent al ultimului domnitor al Moldovei, 
Grigore V. Ghika Vodă. Preot, conferenţiar, om de ştiinţă şi diplomat. A înfiinţat primul 
dispensar gratuit din România (Bethleem Mariae, la Bucureşti) şi a pus bazele spitalului 
şi sanatorului Sf. Vincențiu de Paul. A fost arestat la 15 noiembrie 1952 şi condamnat 
la 3 ani de temniţă grea. A executat pedeapsa în închisoarea Jilava. A murit la 17 mai 1954. 
www.vladimirghika.ro, accesat la 30 ianuarie 2008 ; fişa matricolă penală din AANP. 

A fost un moment frumos. 
Da, foarte frumos. 


Care era starea de spirit a monseniorului Ghika în închisoare ? Era deja închis de 
ceva vreme. 

Era. Eu spun sincer că puţini oameni am văzut în puşcărie total eliberaţi. Foarte mulţi 
am văzut care erau puternici şi învingeau suferinţa, erau tari, dar aşa eliberaţi... Era 
senin. Мита’ vreo 3-4 са el am văzut în puşcărie : el, părintele Iovan! şi încă vreo 2. 
Când l-am întâlnit prima oară acolo în puşcărie, i-am adresat cuvântul pe care-l spuneam 
tuturor care veneau noi atunci: „Când ne eliberăm ? ”. Ei veneau cu ştiri de-afară, dar 
el se uită la mine, zâmbeşte şi zice: „Să ne eliberăm ? Da’ când am fost mai liberi decât 
acum ? ”. Şi-atunci mi-am dat seama ce prostie am spus şi i-am cerut iertare. „Auzi, nu-i 
nimic, lasă, că îi bine”. Atunci mi-am dat seama ce însemnează omul pentru care zidurile 
nu există... Pentru el nu existau zidurile ! Era liber sufleteşte, total liber ! Totuşi, pentru 
că îşi dădea seama că pentru noi erau importante şi ştirile astea : „О să fiţi şi liberi, staţi 
liniştiţi. Şi de-aicea o să ne eliberăm, da’ deocamdată este important că suntem liberi 
sufleteşte”. Şi într-adevăr avea dreptate : mai liber ca acolo n-am fost nicăieri, niciodată. 
A fost atât de bine... 

Dar fizic cum se simţea ? 

O, păi n-avea decât o jumătate de plămân deja, abia sufla... Era foarte necăjit şi 
amărât aşa, din punct de vedere fizic. A şi murit peste vreo două luni. A fost dus în 
infirmerie şi a murit acolo... Dar şi-a anunţat moartea cu vreo două zile înainte. O spus : 
„O să тог”. Era o figură foarte frumoasă... Ştii? 


Cei din cameră сит îl priveau ? Cum se purtau față de el ? 
Păi, foarte bine, ştiţi cum era... Acolo erau majoritatea politici. Erau şi de-ăştia de drept 
comun, vreo 2-3, da’ ăia erau înăbuşiţi de toată atmosfera cealaltă, care era extraordinară. 


Îl cunoştea toată lumea ? 

Toată lumea ştie cine-i şi cum îi. Ceea ce iarăşi m-a impresionat în mod deosebit a 
fost următorul lucru : eu am stat cu foarte mulţi preoţi, episcopi, oameni sfinţi, aşa, şi 
foarte buni, care se rugau mult şi îşi făceau timp şi pentru ceilalţi, dar îşi respectau 
rugăciunea lor şi meditaţia lor. Pe monseniorul Ghika îl simţeam cât este de extraordinar 
de capabil de înălţare sufletească şi de meditaţie... Cât era de dornic, са un burete care 
absorbea Spiritul Sfânt. Totuşi, deşi slab şi amărât cum era, 240 de oameni veneau 
mereu la el să-l întrebe de toate, şi nu numai pentru spovadă, că el era un om care a 
umblat prin lumea întreagă, cunoştea lumea întreagă. ЇЇ întrebau de toate și el era la 
dispoziţia tuturor. O dată n-am auzit să spună: „Lăsaţi-mă, că acuma am r găciune! ”. 
Nu, era cu totul la dispoziţia noastră. M-o impresionat chestiunea aceasta. Abia sufla, 
abia mai putea, da’ el era gata să ne ajute... 


11. Probabil părintele Ioan Iovan, fost deţinut politic, stareţul Mănăstirii Recea, Mureş. Fost 
monah la Mănăstirea Vladimireşti, condamnat în 1955 la muncă silnică pe viaţă după ce a 
trimis conducerii statului şi Bisericii un memoriu în care protesta împotriva deciziei de 
desființare a mănăstirilor, precum şi împotriva Sinodului Permanent al BOR care printr-o 
decizie din 3 septembrie 1954 dorea să reducă afluenţa credincioşilor la Mănăstirea Vladimireşti 
sub pretextul unor abateri de la doctrina şi practicile ortodoxe. 

Era şi extraordinar de erudit. Тіпеа conferinţe în celulă ? 

Acolo ţinea, răspundea la diferite întâmplări, la diferite probleme. Desigur că era 
foarte erudit şi pentru noi asta a fost o binecuvântare. Şi-atuncea chiar mi-am dat seama 
ce însemnează în lumea asta faptul că eu am avut încă o pedeapsă pentru o infracţiune 
făcută şi ce mult m-o ajutat: m-o luat de la Canal, m-o făcut să mă întâlnesc cu 
monseniorul Ghika şi m-o eliberat mai repede... A fost extraordinar, nu ştii niciodată 
cum te-ajută Dumnezeu. 


Când ап fost mutat de la Jilava ? 

Aproape după 1 an, nici nu mai ţin minte. Culmea culmilor e că atunci când o murit 
Stalin s-a desfiinţat administrativu’... O murit Stalin, s-o desfiinţat şi Canalul. Însă ştii 
cum sunt ei, sunt ticăloşi de ultimă speţă, nu te eliberează imediat... Şi eu am fost 
eliberat în noiembrie. Cum făcea ei: пи ne dădea drumul la toţi acasă deodată. Ştii ? Ne 
dădea rând pe rând şi o durat aproape 2-3 ani până când i-o eliberat pe toţi. Ştii ? Pentru 
că asta era ticăloşia lor... că s-o dat dispoziţie să îi treacă prin penal pe cine poate, care 
au o chestie... Şi pe mine m-o dat în penal, да’ am avut un noroc extraordinar, că 
preşedintele completului de judecată era un fost coleg de-al meu de facultate, un băiat 
foarte simpatic. S-o prefăcut, bineînţeles, că nu mă cunoaşte, şi mi-o dat condamnare 
numai 1 an, cât deja făcusem, că făcusem deja 1 an şi ceva. Şi mi-o dat drumu” înaintea 
celorlalţi din administrativ, că ceilalţi o fost eliberaţi pe judeţe... aberaţii din astea. Ştii ? 
Da' era mai bine c-am avut în plus o condamnare penală... Mă rog, şi am fost eliberat 
în noiembrie '53. Am intrat în vara lui '52 şi-am ieşit în toamnă, aproape de Crăciun în 
'53. Deci am făcut doar 1 an şi ceva. 

De ce spuneți că a fost bine că aţi avut o condamnare penală în plus ? 

Păi, am fost implicat în procesul lui Cotruş şi am avut condamnare penală. Şi-ăla a 
fost o binecuvântare (râde - n.n.). Stăteam într-o celulă cu nişte paturi suprapuse, cu 
vreo 6-7 inşi, tot felul de avocaţi de prin Bucureşti, care nu mai puteau de chin. Erau 
proaspăt arestaţi şi mâncarea era foarte proastă. Dar pentru mine a fost o binecuvântare. 
Stăteam acolo şi dormeam... Cât puteam, dormeam, în afară de când mă scoteau la 
anchetă. Ăia tot ziceau: „Mă, ce nesimţit. Uite cum stă şi nici nu-i pasă...”. Ştii? O fost 
foarte uşor pentru mine şi la anchetă. Ei voia să scoată de la mine cine l-o mai ajutat pe 
Cotruş, cu cine-o mai fost. Vine ofiţerul şi-mi spune : „Măi, prostule, mă, tu nu-ţi dai 
seama că tu-ţi faci greutăţi şi cu cât durează mai mult ancheta, te ţinem aicea la 
puşcărie ? Altfel te-am trimite la lagărul de muncă”. Şi mă uitam la el: „Da, văd că aş 
avea un interes mare, da’ ce să fac dacă nu ştiu ? ”. Da’ eu ziceam că să mă ţie cât mai 
mult acolo (râde - n.n.). 


Nu v-au bătut în acea anchetă ? 

Nu. Eu am avut un noroc extraordinar. Noroc în ghilimele. Tre’ să spun că atunci 
când am fost arestat, cu o lună înainte, am avut şansa de-a sta de vorbă cu un prieten, 
Ionel Pop, care ieşise din puşcărie chiar atunci. Şi-a fost unul dintre cei care-a fost băgat 
în „reeducarea” de la Piteşti, chiar în camerele de infirmerie... Cum le spunea? 


Camera 4-spital. 

Da, 4-spital. Şi eu am stat cu el de vorbă, că eram prieten cu el. Şi nu se putea 
echilibra sufleteşte, că trecuse prin acea groaznică tortură şi era totalmente distrus. Nici 
astăzi, după 60 de ani şi nu-şi poate reveni, este ceva grozav... 

Mai trăieşte ? 

Da. Era pur şi simplu apăsat şi mama lui tot îmi spunea: „Ce să facem cu el?”. 
Până-ntr-o zi când n-o mai putut răbda să ţină în el şi mi-o spus: „Matei, hai cu mine 
afară, să-ţi spun ceva ! ”. Că zidurile aveau urechi... Ştii? Ne-am dus la plimbare şi pe 
drum mi-a povestit groaznicele întâmplări din puşcărie, cum o intrat el în moara aceea. 
Mi-o spus toate acelea, deci eu am fost foarte informat asupra ticăloşeniilor extraordinare 
ce se întâmplă în închisori. După un timp, am fost şi eu arestat, însă am avut timp să 
realizez şi să mă apăr de această mare crimă. Distrugerea sufletului... Ştii ? Şi îţi spun 
cum: printr-o rugăciune. Da’ o rugăciune făcută cu adevărată umilinţă. То am văzut 
atuncea în puşcărie oameni foarte curajoşi, puternici, mândri, care erau dispuşi să 
lupte şi cu stâncile şi toţi au căzut până la urmă, că era normal să cadă. Nu era nici un 
fel de filozofie, că erau bătuţi, chinuiti, fizic erau din ce în ce mai slabi, până la un 
moment dat cădeau, că n-aveau ce să facă. Şi l-am întrebat pe unul dintre ei, care-o 
trecut pe-acolo, Baumann, cu care-am stat în puşcărie: „Spune-mi, Baumann, o fost 
oameni care au rezistat la tortură şi n-au căzut să fie ei la rândul lor torţionari ? ”. Asta 
însemnând că au rezistat... Şi el s-o uitat la mine şi zice: „Ascultă, Matei, o fost. Cei 
care-or avut norocul să moară în primele 3 zile de represiune”. Asta era situaţia. Or, 
eu am realizat lucrul acesta, m-am rugat cu adevărată umilinţă şi-am spus: „Doamne, 
eu ştiu că sunt slab. Eu ştiu că se pot face asupra mea presiuni care depăşesc 
posibilitatea mea de rezistenţă, deci eu sunt în mâinile Tale. Te rog un lucru: nu-mi da 
niciodată mai mult decât pot să suport”. Şi la Maica Domnului m-am rugat îndeosebi. 
Şi chiar când mă rugam m-am gândit: „Măi, ce bine că eu nu pot să suport prea mult 
şi-atunci o să-mi deie destul de puţin”. Şi toată puşcăria am avut această binecuvântare. 
Am simţit-o. 

Fiecare om rezistă mai uşor la anumite lucruri şi mai greu la altele. Unii nu rezistă 
la foame, unii la frig, unii la bătaie, unii la tortură fizică. Pentru mine era cel mai greu 
de rezistat la tortură fizică. Rezistam mai uşor la foame, la singurătate, la frig... era 
uşor. Da’ m-o ferit Dumnezeu. Şi deşi am trecut prin 4 anchete, în perioada cea mai 
cumplită, şi eram categoria aceea care trebuia să intre acolo, că eram student, ştii cum 
am scăpat? Am simţit mâna Maicii Domnului care m-o apărat, pentru că m-am rugat cu 
umilinţă. Foarte mare lucru o fost pentru mine. Fiecare om îşi are partea sa slabă. Dacă 
are puterea umilinţei, să recunoască lucrul acesta şi să ceară lui Dumnezeu ajutor, capătă 
ajutor! Mi-amintesc că era în puşcărie atunci, chiar pe vremea când eram şi eu, o 
spioană titoistă, vestită în toate părţile, de o dârzenie extraordinară... 


Era Vida Nedici cumva ? 


Poate că da. Nici nu mai ţin minte... Vida Nedici!?, parcă. Domne, era de o forţă 
extraordinară. O băteau, o chinuiau, unghiile rupte, tot felul de chinuri nemaipomenite 


12. Vida (Vidosa) Nedici, originară, se pare, din Turda. A lucrat la Securitatea din Timişoara ca 
translator şi anchetator. Era vestită pentru cruzime şi pentru metoda de tortură preferată: 
bătaia cu creionul la testicule. În august 1950 a fost condamnată la moarte într-un grup de 
persoane acuzate de spionaj în favoarea lui Tito. A fost graţiată după reluarea relaţiilor 
României cu Iugoslavia şi pensionată cu gradul de colonel. După eliberare a fugit în Iugoslavia 
de frica deţinuţilor pe care îi torturase îngrozitor şi care juraseră să o ucidă. Doina Jela, 
op. cit., p. 194. 

şi rezista la toate. Într-o zi o fost scoasă la anchetă şi bineînţeles că era o foame 
cumplită... şi anchetatorul avea pe masă nişte prăjituri din care mânca el. Ştii? Şi a 
văzut-o pe asta că se uită la prăjitura aia cu o privire extraordinară, transfigurată de poftă 
şi zice: „Nu vrei să mănânci ?”. „Vreau! ” „Atunci să spui chestia cutare.” Şi o căzut 
atunci, datorită acestui lucru... O bucată de prăjitură, ştii ? Pentru că fiecare om îşi are 
slăbiciunea sa, ca şi călcâiul lui Ahile. 

Unde v-aţi întâlnit cu еа? 

Eu nu m-am întâlnit niciodată cu ea. Am auzit doar povestea, că circula povestea între 
deţinuţi... 

Şi după eliberarea din '53 aţi spus că a trebuit să mergeţi la Ochiuri ? 

Da, a trebuit să mă duc înapoi la Ochiuri, că am primit domiciliu obligatoriu. Ştii ? 
Doar acolo ne-o lăsat să mergem. 

Ați reuşit să vă angajaţi uşor sau aţi întâmpinat probleme din cauza dosarului ? 

Păi, cum aveam domiciliu obligatoriu, că ei m-o trimis acolo, era ca un fel de 
închisoare, eram la munca de jos. Îti dai seama că eu, totuşi, aveam facultatea, şi eram 
angajat acolo la schela aceea petroliferă ca sondor. Lucram la schelele petrolifere. Şi deşi 
nu aveam voie să plecăm de acolo, totuşi eu m-am dus până la Cluj să-mi văd familia, 
pe mama şi pe surorile mele. 

Cât timp aţi stat acolo, în domiciliu obligatoriu ? 

Din '53 toamna şi până în '55 iarna. Dup-aia am făcut acel memoriu împreună cu 
fratele meu, cu sora mea şi cu Nicu Balotă!, memoriu prin care am vrut să intrăm în 
puşcărie, în sensul că l-am iscălit. 

Vorbiţi puţin despre memoriu, vă rog. 

Dragă, era un memoriu... i-am spus: „Un protest împotriva ticăloşeniei pe care o 
făcut-o Occidentul cu noi în momentul acela”. Îmi pare aşa de rău că nu l-am recuperat. 
Eu l-am văzut în timpul procesului în fotocopie, la ei. Securistu' care mă ancheta zice : 
„Domne, da’ aveţi o limbă veninoasă cum mai rar am văzut”. Am scris toată situaţia de 
la noi din ţară: partea culturală o făcut-o Nicu Balotă, partea religioasă sora mea şi io 
am făcut partea politică, vizavi de toată această opresiune... Tare-am vrut să pun mâna 
pe е1, că era tare interesant, da' n-o vrut să mi-l deie. Când eram senator am fost la 
Măgureanu! : „Domne, dă-mi...”. „Domne, o să саш, că nu găsesc nicăieri.” Da’ eu 
l-am văzut... N-o vrut să mi-l deie şi nici acuma n-am reuşit să pun mâna pe el. Ar fi 
foarte semnificativ. Şi am făcut şi-acuma, nu demult, altă cerere. Nicu Balotă o făcut şi 
el cerere. Cine ştie unde este? Da' sigur că este undeva. 


13. Nicolae Balotă, născut în 1925. Eseist, critic şi istoric literar, doctor în literatura universală şi 
comparată. Arestat prima dată în 25 noiembrie 1948 şi condamnat la 6 luni pentru răspândire 
de publicaţii interzise. Rearestat în 3 ianuarie 1956 în urma memoriului pomenit de Pr. Boilă 
şi condamnat la 7 ani de închisoare pentru uneltire. A executat pedeapsa în închisorile Jilava, 
Făgăraş, Gherla, Piteşti, Dej. A fost eliberat în 31 decembrie 1962 cu domiciliu obligatoriu 
pentru 24 de luni la Lăteşti. În 1981 s-a stabilit la Paris şi a colaborat la Radio Europa Liberă. 
În prezent locuieşte la Nice, în Franţa. http : //ro.wikipedia.org/wiki/ Nicolae Balotă, accesat 
la 1 august 2008; fişa matricolă penală din AANP. 

14. Virgil Măgureanu, directorul Serviciului Român de Informaţii în acea perioadă. 


116 EXPERIENŢE CARCERALE ÎN ROMÂNIA COMUNISTĂ 


Cui îi era adresat memoriul ? 

Era pentru opinia publică. Noi protestam împotriva ocupaţiei sovietice, a întregii 
situaţii şi-a faptului că occidentalii ne-au recunoscut şi-atuncea ne-au primit în ONU. 
Oferea legitimitate regimului. Cum se poate aşa ceva? Ştii? Şi noi am ştiut atuncea că 
asta o să ne coste, da? am zis că îl facem. 

Şi ce s-a întâmplat cu memoriul acela, l-aţi distribuit ? 

N-am ajuns, că ne-a turnat cineva, un preot, mai-marele iezuiţilor, Gal Francisc. Şi 
era foarte important în reţeaua lor de spionaj, pentru că îi cunoştea pe toţi credincioşii 
noştri şi toţi aveau încredere în el, pentru că el, săracu', o fost bătut cumplit când o fost 
în puşcărie şi-o cedat. Ştii? Io mi-am dat seama din o serie întreagă de elemente, n-are 
rost să le spun acuma, că el este cel care ne-o turnat. Şi ăştia de la anchetă voiau să mă 
facă să cred că nu el ne-a turnat, ci îl acuzau pe părintele Pâclişan!5, ceea ce nu era 
adevărat, dar nu le convenea ca ăsta să fie dat în vileag. Şi cum mereu insista asupra 
mea, la un moment dat am izbucnit: „Mie degeaba îmi spuneţi verzi şi uscate, că doar 
eu ştiu că el este”. Nu ştiau ce să mai facă: „Оп preot de-al dumneavoastră, catolic, este 
agentul şi spionul nostru? Bine-aţi ajuns! ”. Zic: „Ascultă, domnu’ locotenent, noi 
avem sute de mii de preoţi în lume. N-avem maşină de ghicit gându’ în momentu’ în care 
îi primeşte în facultate. Îi normal să mai fie dintre ăştia. Da’ ce să zic eu atuncea de 
dumneavoastră ? Când al doilea om după Stalin, Beria, o fost 25 de ani agentul spionajului 
american ? ”. Că aşa o spus, ceea се nu era adevărat (râde - n.n.), da? nu putea să zică 
ei că nu-i adevărat. Dintr-odată s-o făcut roşu, s-o sculat: „Ticălosule! ”. „Păi, de ce, 
domnule, eu am citit în ziare chestia asta! ” Ai, ce ciudă le era... 


Când aţi fost arestat pentru a doua oară ? 

În 1 ianuarie '56. Eu cu fratele meu, care eram la Ochiuri, după ce am scris toate 
chestiile astea, ne-am dat seama că suntem urmăriţi. Am fost la Bădăcin, să o văd pe 
mătuşa mea, şi-am observat cum suntem urmăriţi cu nişte maşini. Atuncea mi-am dat 
seama şi când am venit acasă am ars memoriul ăsta, însă unul dintre ele apucase să-l vadă 
Gal şi îl fotocopiaseră ei şi ăla l-am văzut io la proces. 


Cum s-a desfăşurat arestarea ? 

Cum am fost arestat? Voiam să mergem la Ochiuri şi-am venit la Bucureşti să mă 
întâlnesc cu Nicu Balotă. Ne-am dat jos din tren şi mergeam pe bulevardul Dacia, ca 
s-ajungem unde locuia Nicu. Şi deodată s-o oprit două maşini, s-o dat jos nişte jealaţi, 
ne-o înconjurat, ne-o luat de mână, ne-o băgat în maşină, ne-o pus ochelari de-ăia la ochi 
şi ne-o dus la Interne, acolo unde ulterior am fost în Senat... (râde — n.n.) Şi acolo ne-o 
ţinut în pivnițele acelea multe. 

Acolo a fost şi ancheta ? 


Da. Юа’ ei aveau toate elementele deja, aşa că n-o fost prea grea. A durat aproape 
1 an, pentru că eu n-am vrut să spun nimica şi ei insistau, da’ n-o fost aşa de grea. Nu am 


15. Zenovie Pâclişanu (1886-1957), prelat greco-catolic, profesor de teologie la Seminarul de la 
Blaj, scriitor, secretarul Adunării Naţionale de la Blaj de la 1 decembrie 1918, membru 
corespondent al Academiei Române, director în Ministerul Culturii. A fost închis între 1949 
şi 1953 la Jilava şi Sighet. Rearestat în 19 aprilie 1957 şi condamnat la 12 ani. A fost anchetat şi 
după proces şi a murit în octombrie 1957, în urma torturilor Іа care a fost supus. Cicerone Ioniţoiu, 
Victimele terorii comuniste. Dicţionar. P-Q, pp. 131-132; fişa matricolă penală din AANP. 

fost bătut. Am fost bătut în puşcărie, da’ asta nu în legătură cu ancheta. Şi a fost bătaie 
benignă, în sensul că atunci când te bătea la anchetă era foarte rău, că te bătea ca să spui 
ceva ; acolo, în puşcărie, m-a bătut pentru că m-a prins la perete bătând Morse, şi mi-o 
dat 25 la tălpi şi la fund... Foarte greu. Da' să faci 7 zile în Neagra... a fost greu, greu. 
Când am mers înapoi eram plin de vânătăi, tot piciorul. O fost foarte greu, da’, în fine, 
nu pot să spun că au fost chinuri d-alea aşa, serioase, cum era în timpul anchetei. 


Şi vi s-a făcut proces ulterior ? 
Da, sigur. În °57 am fost condamnat la 10 ani ca şef de lot, fratele meu la 8 ani, sora 
mea la 6 ani, iar Nicu Balotă tot la 6 ani. 


Unde a avut loc procesul ? 
La Bucureşti, la Tribunalul Militar. 


Pentru executarea detenţiei unde aţi fost dus ? 

La.Gherla, vreun an şi jumătate, şi dup-aceea am fost dus Іа digul din Brăila. Acuma 
nu mai ţin eu minte exact cum a fost... Am fost dus şi la Galaţi... am şi acolo vreun an, 
am fost la Balta Brăilei, la dig, dup-aia m-a dus înapoi la Gherla. Dup-aia am fost dus 
la Botoşani şi de-acolo am fost eliberat. 


După această a doua arestare aţi avut un adevărat periplu prin închisori. 

Da, bineînţeles, пісі eu nu (їп minte exact, dar au fost cel puţin 12 puşcării. 

Puteţi face o comparaţie între ele, să-mi spuneţi unde a fost mai dificil ? 

No, asta este cred că una dintre cele mai neadevărate afirmaţii: „Cea mai grozavă 
închisoare o fost închisoarea din Aiud. Cea mai grozavă o fost cea de la Sighet”. Nu-i 
adevărat. Că au fost perioade şi perioade. Putea să fie extraordinar de greu şi la Aiud, 
putea să fie extraordinar de greu şi la Jilava, putea să fie uşor şi la Jilava, depinde de 
perioade. Gândiţi-vă, de exemplu, cum o fost cu Coposu, pe care l-o ţinut acolo la 
Râmnicu Sărat 7 ani singur în celulă. Singur ! Şi zidit acolo, încât o uitat să vorbească... 
Foarte greu. Depindea de perioadă. Uneori am stat 6 luni şi n-am mâncat decât ciorbă 
de morcovi, că toţi eram galbeni şi abia mergeam. Trebuia să ne ţinem de perete. Ştii ? 


În această perioadă aţi avut întâlniri cu persoane mai deosebite, care să vă fi rămas 
în memorie sau în suflet ? 

Am stat în puşcărie cu mulţi oameni deosebiți. Deosebiţi! Şi unul dintre ei, de 
exemplu, este Moise Anculia!6, un ţăran din Teregova. Un om de-o putere extraordinară, 
înalt cât peretele, dar care niciodată n-a abuzat de puterea lui. El a fost partizan. 
Formidabil ce om deosebit! Şi de o curăţenie sufletească... A suferit multe bătăi şi 
chinuri. O arestat-o pe nevastă-sa, o chinuit-o şi l-o şantajat pe el, şi el s-o dus şi s-o 


16. Moise Anculia (1915-1985), zis Păsule. Agricultor din Teregova, Caraş-Severin. La începutul 
anului 1949 s-a implicat în organizarea rezistenţei anticomuniste în cadrul grupului condus de 
notarul Gheorghe Ionescu şi de avocatul Spiru Blănaru. A fost arestat la 12 ianuarie 1949 şi 
supus unei anchete dure. A fost eliberat din Primăria Teregova în urma unei acţiuni în forţă 
organizate de cei doi lideri. A continuat lupta de partizani până la 7 ianuarie 1950 când a fost 
descoperit şi arestat. A fost condamnat la 20 de ani de temniţă grea. A executat pedeapsa în 
închisorile Timişoara, Jilava, Aiud, Nistru, Lugoj, Galaţi, Gherla, Botoşani, Dorohoi. A 
fost eliberat la 26 iunie 1964 din colonia de muncă Măcin. Informaţii oferite de Gabriela 
Bica-Otescu (Teregova) şi din fişa matricolă penală din AANP. 

predat. Şi îmi amintesc că spunea: „Ştii că noi aveam în munţi un sălaş, unde eram 
ascunşi, şi aveam arme şi toate. Pe mine m-o prins şi o început să mă bată, să mă chinuie 
să le spun unde este sălaşul acela, ca să-i prindă pe ceilalţi. Domnu” Boilă, cât m-o putut 
chinui... mi-o smuls unghiile... Or, eu ştiam un lucru: noi aveam o înţelegere, pe care 
o respectam în orice fel. Întotdeauna în 21 martie schimbam sălaşul, indiferent ce 
se-ntâmpla. Asta ега o regulă generală şi-atuncea io - asta era prin ianuarie – mă 
gândeam că trebe să rezist până-n 21 martie. Şi am rezistat. M-o bătut, m-o chinuit, îmi 
ieşeau maţele afară de bătaie şi de chin şi când am ajuns în 22 martie le-am spus: «Ştii 
ce... nu mai pot! Mă predau, vă spun tot!». Şi-o crezut că gata, m-o învins. Şi о 
organizat о ieşire acolo la munte, unde le-am spus eu că este sălaşu!. Un regiment întreg 
de puşcaşi. Şi-atunci mi-am dat eu seama, săracii oameni, ce slabi erau, că le tremura 
mâna când ne-am apropiat... O zis: «Tu mergi înainte şi noi după tine!». M-am dus 
înainte în sălaş şi norocul meu că ei acolo or fost şi s-o văzut toate urmele că o fost 
locuit. N-o putut să spună că i-am înşelat. Şi-o dat seama că am spus bine şi am scăpat 
de tortură de-atuncea înainte”. 

Am stat cu mulţi oameni de-ai noştri, printre саге, de exemplu, cu Faina Liciniu!”, un 
om deosebit; cu avocatul Panaitescu’... Au fost mulţi cu care-am stat împreună. De 
exemplu, o să vă descriu – că-i semnificativ pentru toată situaţia de acuma - a doua 
reeducare, de la Botoşani, care-o-nceput їп '63, da’ n-o mai fost reeducare din aceea си 
bătaie. 


De la Botoşani sau de la Aiud ? 

De la Botoşani. Şi la Aiud о fost, da’ vreau să vă spun de cea de la Botoşani. La 
Botoşani erau închişi foştii naţional-ţărănişti şi liberali, îndeosebi oameni de-ăştia, şi eu 
am fost trecut în categoria asta... Şi ce se-ntâmpla ? Ei, datorită unor înţelegeri, cred cu 
americanii, o hotărât să ne elibereze pe toţi. Cred că asta a fost una dintre condiţii ca să 
primească cele 11 miliarde de dolari cu care s-o făcut industrializarea la noi. Ei s-o 
hotărât şi-n 2-3 ani o organizat această eliberare, în aşa fel încât noi să nu ştim că vom 
fi eliberaţi şi să obţină cât mai multe declaraţii de colaborare şi de cedare faţă de еі, de 
compromitere. 


În ce consta reeducarea ? 


Să vă povestesc câteva scene de la Botoşani. Acolo ne scotea pe toţi într-o sală mare 
şi îi puneau, pe cei care erau dispuşi, să ţină discursuri în care să arate că o greşit, că o 
fost anticomunişti, da' că marxismul este suprema înţelepciune şi chestiuni de acestea. 
Ştii ? O „spovedanie” de-aceasta publică. Şi îmi amintesc că am fost scoşi odată şi ne-a 


17. Liciniu Făină (Faina), fruntaş PNȚ, arestat la 15 august 1949 şi condamnat la 7 апі de 
închisoare. A fost închis la Jilava, Aiud şi Peninsula. Imediat după eliberare a fost rearestat şi 
implicat în lotul Ioan Faliboga, primind o nouă condamnare de 20 de ani, din care a executat 8, 
la Jilava şi Botoşani. În 1988 a cerut azil politic în Franţa, iar după decembrie 1989 s-a întors 
în ţară. Cicerone Іопіҳоіи, Victimele terorii comuniste. Dicţionar. F-G, р. 19. 

18. Panait Panaitescu, născut la 15 martie 1889 în Dorohoi, Botoşani. Avocat. Fost vicepreşedinte 
PNȚ Dorohoi. Internat administrativ pentru 60 de luni la 16 august 1952. A fost eliberat la 17 
iunie 1954. A fost rearestat la 31 ianuarie 1957 şi condamnat la 20 de ani de muncă silnică 
(redusă ulterior Іа 10 ani de închisoare corecțională). A executat pedeapsa în închisorile 
Botoşani, Jilava, laşi, Gherla, Galaţi, Aiud. A fost eliberat la 18 aprilie 1964. Informaţii din 
fişele matricole penale din AANP. 

vorbit Paleologu!” şi Amedeo Lăzărescu”. Mulţi vorbeau : avocăţeii, oameni care veneau 
şi făceau... Da’ când îţi vorbesc 2 de-ăştia, care sunt cultivați şi ştiu să vorbească, era 
mult mai rău. Simţeam aşa, o amărăciune în suflet, că erau foarte avizaţi şi vorbeau 
frumos, şi vorbeau de toate, de filozofie... Spuneau că ei au fost şi catolici şi masoni, dar 
au găsit adevărata înţelepciune la comunişti... 

Dar unul dintre ei, Paleologu, o fost foarte inteligent. Când a ieşit afară, a spus: 
„Am făcut pact cu Diavolul, am cedat”. Şi s-a eliberat ! Io am fost coleg cu el în Senat 
şi cu Lăzărescu, şi cu alţii, şi alţii... da' cu el am putut colabora cel mai bine, că l-am 
simţit liber. Pentru că s-o eliberat prin această inteligenţă pe care-o avut-o. Bine-ar fi fost 
să-i fi urmat toţi exemplul... Cu totul alta era viaţa noastră politică dacă oamenii ar fi 
recunoscut. De-aia este aşa de important să dai drumul la dosarele ăstea, nu pentru ca 
să-i pedepseşti, că nu ei sunt cei mai mari vinovaţi, vinovaţi sunt ticăloşii care-au 
organizat această nemaipomenită umilire a poporului nostru – jumătate erau spionii 
celeilalte jumătăţi –, dar ca să se scape odată de şantaj ! N-au vrut oamenii... e orgoliul 
lor. Ştii? Puţini o fost în situaţia lui Paleologu. 

Eu am avut în puşcărie confirmarea inteligenţei cu care ei au făcut această reeducare : 
la un moment dat, m-o chemat ofiţerul politic, era unul Dora?! — aşa-i zicea, acuma ştiu 
eu dacă-l chema Dora sau пи? Şi el mi-o zis: „Ascultă, domnule Boilă...” – că atuncea 
deja începuse să schimbe comportamentul –, „cum se poate ? Toată lumea îşi recunoaşte 
păcatele şi le mărturiseşte. Şi noi, comuniştii, recunoaştem ce-am făcut, numai tu şi cu 
fratele tău nu vreţi să vă recunoaşteţi păcatele. Nu vreţi să scăpaţi de ele şi să vă 
recunoaşteţi”. Zic: „Ascultă, domnu’ Dora. Dumneavoastră, comuniştii, în '56 aţi 
recunoscut c-aţi greşit în '52. În 60 aţi recunoscut c-aţi greşit în '56. De fiecare dată 
recunoaşteţi, dar în prezent sunteţi infailibili şi niciodată ceilalţi n-au dreptate”. „Тасі din 
gură! ” S-a supărat pe mine că vorbesc în felul ăla. Zice: „Nu vezi, toţi ăştia care-or 
vorbit... ce frumos o vorbit ; tu vrei să putrezeşti în puşcărie până la adânci bătrâneţi ? 
Că nu vă dăm drumul dacă nu vă recunoaşteţi păcatele”. „ра’ eu am cerut să-mi daţi 
drumul? Eu nu v-am cerut asta. Lăsaţi-mă în pace!” Şi, la un moment dat, îi zic: 
„Ascultă, domnu” căpitan, eu v-am urmărit ieri, în timp ce vorbeau oameni de-ăştia, cu 
cât dispreţ vă uitaţi Іа ei. Vreţi neapărat să mă dispreţuiţi şi pe mine ? Nu vreau să vă dau 
satisfacția asta ! ”. El era înnebunit, că nu reușea să mă convingă. Şi îi mai zic: „Ascultaţi 
aici, vreau să vă mai spun ceva! Eu am stat de vorbă cu unii dintre cei pe саге i-aţi pus 
să-şi recunoască vina şi mă gândesc la următorul lucru : după ce i-aţi chinuit ani de zile, 
i-aţi înfometat, i-aţi bătut, acuma adăugaţi în plus şi această umilire. Credeţi că îi faceţi 


19. Alexandru Paleologu (1919-2005), scriitor, eseist şi critic literar, diplomat şi om politic. A fost 
arestat la 8 septembrie 1959 şi condamnat la 14 ani de muncă silnică. A executat pedeapsa în 
închisorile Jilava, Ostrov, Giurgeni şi Botoşani. A fost eliberat în 24 iunie 1964. În 1963, când 
se afla închis în Penitenciarul Botoşani, a fost racolat iniţial ca „agent de influenţă” şi a 
acceptat contacte cu ofiţerii de securitate până în 1984. Şi-a recunoscut colaborarea cu 
Securitatea încă dinainte de 1989. http : //ro.wikipedia.org/wiki/Alexandru_Paleologu, accesat 
la 1 august 2008 ; fişa matricolă penală din AANP. 

20. Dan Amedeo Lăzărescu (1918-2002). A fost arestat la 27 martie 1958 şi condamnat la 20 de 
ani de muncă silnică. A executat pedeapsa în închisorile Jilava, Galaţi, Botoşani, Văcăreşti. A 
fost eliberat la 29 iunie 1964. Informaţii din fişa matricolă penală din AANP. 

21. Mihai Doro (Dora), căpitan de Securitate, ofiţer politic la Penitenciarul Botoşani între anii 
1961 şi 1964. Doina Jela, op. cit., p. 101. 

prieteni prin asta? Nu faceţi decât să le crească duşmănia faţă de dumneavoastră”. 
Atuncea mi-o spus un lucru adevărat: „Parcă noi nu ştim ? Parcă noi suntem naivi? Da’ 
ceea ce fac ei acuma, asta le va rămâne toată viaţa... Şi noi vom avea un control asupra 
lor până la sfârşitul vieţii”. Deci ei erau conştienţi că asta urmăreau. Ştii ? Ăsta era 
scopul acestei reeducări : să-i facă dependenţi şi şantajabili. Şi-am spus: „No, păi, nu 
vă supăraţi, да’ eu asta nu doresc să fac”. 

Aveaţi de suportat consecinţe din cauza refuzului dumneavoastră ? 

Păi, acuma erau numai presiuni morale. Nu mai era cu izolator... Atuncea era deja 
schimbată socoteala, lucrau cu şantajul. Eu am şi scris despre chestiunile astea. Aşa sunt 
de amărât când mă gândesc cine a avut de suferit de pe urma acestor desconspirări şi că 
adevărații criminali au rămas пейеѕсорегі(і... Am stat într-o zi la Jilava, a venit la mine 
un avocat. Era cu vreo 10-12 ani mai bătrân decât mine. Spun chestiunea aceasta ca să 
vedeţi câtă umilinţă adevărată a avut omul ăsta. Şi zice: „Domnul Boilă, veniţi la mine 
pe pat aicea, să nu ne-audă nimeni, că vreau să vă spun ceva”. Zic: „Bine”. „Nici nu vă 
cer să nu mai spuneţi la nimeni, că ştiu că sunteţi discret. Vă spun un lucru: m-o scos 
ofiţerul politic şi mi-o promis că dacă semnez un angajament de turnătorie, îmi va da 
drumul. Eu nu vreau să torn pe nimeni, dar, domnu” Boilă, eu sunt de 12 ani arestat... 
După ce am fost arestat, soţia mea a născut un copil, o fetiţă. N-am văzut-o niciodată ! 
Acuma îmi dau seama de ce eu o iubesc mai mult decât o iubeşte părintele care-şi vede 
copilul în fiecare zi... Nu mai pot! Nu mai pot! Să fac această declaraţie ca să ies afară. 
Eu nu m-aş preta la asta, dar să pot să îmi văd fetiţa şi soţia. Că nu mai pot, mă înăbuş... 
Am vrut să vă spun dumneavoastră, să vă cer, într-un fel, autorizaţia. M-aş simţi mult 
mai liber. Ce zici?” Şi-aşa mi-a fost de milă de el... Şi i-am zis: „Ascultă, să-ţi spun 
ceva. Eu nu ştiu de ce ne dă drumul, da’ văd că începe să deie drumul la loturi... Şi ne 
ameninţă că nu dă drumul decât celor care acceptă să fie turnători. Ascultă-mă, ei sau dă 
drumul la toată lumea, sau nu dă drumul la nimeni. Cum vă închipuiţi că pe cei саге 
acceptă să fie turnători le dă drumul şi pe ceilalţi îi ţine în închisoare? Este o aberaţie. 
Nu ştiu care e motivul pentru care ne eliberează, da' dacă o hotărât asta dintr-un motiv, 
ne va elibera pe toţi. Eu sunt convins de chestiunea aceasta, dar acesta este un calcul 
politic pe care-l fac eu. De multe ori, noi greşim în calcule politice. De câte ori n-am 
crezut că vin americanii şi n-au venit? Deci, pe acest calcul politic să nu vă bazaţi în 
momentul în care rezistaţi. Dar nu vă gândiţi că ei sunt de o sută de ori mai puternici 
decât поі? Şi ştiu să vă facă să cădeţi la început numai un pic, dup-aia încă un pic, înc-un 
ріс, vă ia un deget, vă іа mâna. Aici nu poţi decât într-un singur fel să rezişti : să spui 
hotărât de la început că nu cedezi. Dacă vreţi şi sunteţi dispus pentru mărturisirea 
adevărului să rămâneţi în puşcărie până la sfârşitul vieţii, rezistaţi ! ”. Săracul, s-o făcut 
galben, s-o ridicat de pe pat, n-o mai spus nimic, nici că va face, nici că nu va face, şi-o 
plecat. Nu ştiu ce-o făcut, săracu'. Numa’ mă gândesc... să zicem că până la urmă о 
cedat, c-o vrut să-şi vadă copila, şi-ăsta apare în dosar ca turnător... Şi toţi ticăloşii ăia 
care au organizat acest comunism, în frunte cu Iliescu şi ăia, să ne facă legi! Ei fac 
legile ! Ceea ce este aşa o aberaţie, încât mintea îmi stă în loc. Eu pe acest advocat tre’ 
să îl pedepsesc, da’ pe ei nu! ? 

"Cei care acceptau să facă această „spovedanie ” publică în cadrul reeducării beneficiau 
de anumite avantaje ? 

Poate că da, mai beneficiau, că mai erau scoşi, le mai dădea... Dar îi ispitea cu asta: 
„Dacă faceţi, vă dăm drumul! Veţi fi cuprinşi în primul lot care va ieşi”. 

Şi s-a întâmplat să fie vreun lot eliberat înainte de decret sau vreunul dintre cei care 
acceptaseră reeducarea ? 

Sigur, sigur. Da' ei erau foarte şmecheri. Ştii? Nimeni nu putea să ştie cine o 
acceptat şi cine nu, da” o organizat destul de bine treaba asta şi până la urmă ne-o 
eliberat pe toţi, bineînţeles. I-am spus atuncea advocatului : „Ei cer acuma ca să semnezi 
un angajament de turnătorie. Dup-aia o lasă mai moale şi se mulţumesc să recunoşti că 
ai greşit. Şi dup-aia о lasă şi mai moale şi: «Dacă recunoaşteţi ce lucruri grozave am 
făcut în România şi că noi suntem cei mai grozavi, vă las şi aşa». Până la urmă, dacă 
rezist la toate, o să-mi deie mâna...”, am spus eu în glumă. Dar exact aşa s-o întâmplat, 
că, înainte de a ne elibera, ultimul am fost eu şi cu încă vreo câţiva, că anume ne-o ţinut, 
vezi Doamne, ca să ne sperie că dacă n-am vrut... Şi dup-aceea ne-o dus într-o sală unde 
era un general venit de la Bucureşti care ne-o ţinut un discurs: „Mereţi afară... ungurii 
vor să vă omoare, să ocupe şi tre’ să fiţi aşa şi pe dincolo”. Noi n-am mai zis nimica, am 
stat, am ascultat, iar la sfârşit de tot, n-o zis nici un cuvânt. Eram eu, era băiatul lui 
Vaida-Voevod şi era Dragomir”, еріѕсори nostru. O ştiut că n-are се să discute cu noi. 
Ştii? Şi pân’ la urmă, mi-o întins mâna şi-atuncea mi-o venit în minte: „Acuma ce să 
fac? Îi dau mâna, că n-am ce să fac...” (râde - n.n.). 

În afară de Paleologu şi Lăzărescu, mai ţineţi minte pe cineva de-acolo care acceptase 
să vorbească ? 

Apăi, erau mulţi, nu îi mai (іп minte. Panaitescu... Mulţi, săracii, numa’ că nu erau 
aşa de semnificativi, era un oarecare profesoraş, sau advocat, sau meseriaş, care vorbea... 
Îți dai seama cum vorbea, dar cei care erau mai inteligenţi, mai cultivați, ăştia te 
înveninau teribil. De-aia erau mai vinovaţi decât ceilalţi, într-un fel. Eu pe Paleologu 
l-am iertat pentru curajul pe care 1-о avut că o spus şi am putut să colaborez cu el. Îmi 
amintesc că făceam, de exemplu, câte-un apel împotriva avortului şi el era unul dintre cei 
puţini de tot care ziceau: „Gata, semnez! ”. El n-avea frică, pentru că era eliberat. 

Ați avut posibilitatea de-a lungul detenţiei să trimiteţi vreodată scrisori sau să ţineţi 
legătura cu familia ? 

Nu. O singură dată la început, când am fost închis administrativ, am avut o scrisoare. 
Altceva, nimic. 

Şi aţi ieşit din închisoare în 1964, cu decretul ? 

Da, atuncea, cu decretu’, în 29 iulie 1964. Am fost printre ultimii. Nici nu ştiu dac-o 
mai fost dup-aia, da’ de-acolo de Іа puşcăria aia am fost ultimul. 

Cum aţi resimţit momentul eliberării ? 

Ar trebui să fiu talentat poet şi scriitor ca să pot să redau un sfert din ceea ce simte 
omul atuncea. Ştii? Este greu... 

A fost lung drumul până acasă ? 

N-a fost atât de lung. Era plăcut gândul că mereai spre casă... 


22. Ion Dragomir, născut la 11 octombrie 1905 la Aniniş, judeţul Maramureş. Episcop greco-catolic 
de Maramureş. A fost arestat la 19 iulie 1950 şi condamnat la 20 de ani de muncă silnică 
pentru că „nu a vrut să treacă la ortodocs” (sic !). A executat pedeapsa în închisorile Sighet, 
Râmnicu Sărat, Jilava, Piteşti, Galaţi, Botoşani. A fost eliberat la 29 iulie 1964. Informaţii din 
fişa matricolă penală din AANP. 

Ce-a urmat după eliberare ? Unde v-aţi întors ? 

Păi, ne-o dat un buletin de Ochiuri. Nu mai era atuncea, în '64, domiciliu obligatoriu, 
dar acolo îţi dădea buletinu' şi n-aveai unde să te duci, că nu-ţi dădea de muncă fără 
buletin. Eu m-am reangajat acolo ca tehnician sondor. Da' n-am stat mult, pentru că am 
avut norocul ăsta mare că cineva a intervenit pentru mine aicea şi m-am angajat la fabrica 
de ipsos din Aghireş. M-o angajat acolo ca tehnician şi am putut să mă mut la Cluj, şi 
m-am Căsătorit aici. 

V-aţi căsătorit imediat ? 

Atunci, după, în câteva luni. O cunoşteam pe soţia mea dinainte, da” foarte puţin... Ne 
cunoşteam din familie, că ea era fata lu’ Fărcaş?, care о fost preşedintele tribunalului aicea 
la Cluj, ипи” dintre credincioşii noştri rezistenți, care-o făcut şi el puşcărie pentru asta. În 
timpul anchetei l-au întrebat ăştia : „Ce-aţi făcut în momentul în care o venit acea dispoziţie 
ca greco-catolicii să treacă la ortodocşi ? Cum i-aţi sfătuit pe angajaţii dumneavoastră de 
la tribunal, pe judecători, secretari, grefieri ? ”. Le-am spus aşa: „Măi, să nu cumva să vă 
trădaţi credinţa ! ” (râde – n.n.). „Ticălosule ! ” A fost arestat şi el... 

Pe сіпе-а[і căutat prima dată după ieşirea din închisoare ? 

La Cluj, pe mama, pe surorile mele şi pe fratele meu. Aveam inima îndoită că s-ar 
putea să nu-i găsesc pe toţi. Mereu era problema asta... însă, în general, se mai auzea 
ştiri de afară. Foarte greu, da' se mai auzea, că mai era arestat câte cineva, care ne mai 
spunea una, alta. Eu vă spun drept: după ce-am ieşit din puşcărie, ceea ce-a contat 
enorm, enorm, poate că mai mult decât eliberarea propriu-zisă, a fost că noi am avut o 
comunitate a noastră. Eu am venit între oameni care aveau aceeaşi credinţă, aceeaşi 
atitudine în toate privinţele, şi pentru mine а fost uşor. Şi dup-aceea, când am avut copii 
şi i-am crescut, au crescut în această concepţie şi credinţă a noastră, fără nici un fel de 
ascunzişuri. Asta a constituit un avantaj extraordinar. Era o lume în lume, o societate a 
noastră. Şi asta a însemnat foarte mult. Foarte mult. 

Să vedeţi numa’ cum îi creşteam pe copii. Tudor, băiatu' meu, care era atuncea de 
8 anişori, a întrebat-o pe sora mea, care era tare bună cu ei şi mereu le spunea poveşti, era 
talentată : „Ascultă, Tuta, comuniştii-s răi ? ”. Şi Tuta, care se gândea că dacă-i spune, o 
să meargă la şcoală şi o să vorbească pe acolo, i-o zis: „O fost răi cu Biserica noastră”. 
Şi-atuncea el s-o uitat la ea şi i-o spus : „Ascultă, îs răi de tot ! ” (râde – n.n.). Erau crescuţi 
aşa cum trebuie... Ştii? Doamne, bine-o fost chestia asta! Nici un fel de ascunziş. 


Unde aţi mai lucrat până în 1989 ? 


Am stat la Aghireş şi dup-aia am venit la „Napochim”, o întreprindere de-asta locală. 
Mi s-a recunoscut diploma, că între timp mi-am luat examenul de stat, şi am fost angajat 
ca economist la serviciul financiar. Şi am lucrat acolo până la revoluţie. Câteva luni am 
mai stat după revoluţie, după care m-am pensionat. 


23. Vasile Fărcaş, născut la 15 aprilie 1896 în comuna Hăşdate, Cluj. Fost judecător. A fost arestat 
împreună cu soţia sa Florica-Eugenia la 31 mai 1953 şi condamnat la 2 ani de închisoare pentru 
găzduirea lui Horaţiu Comăniciu. A executat pedeapsa în închisoarea din Timişoara. A fost 
amnistiat la 5 octombrie 1955. A fost rearestat la 13 august 1956 şi condamnat la 10 ani de 
închisoare pentru organizarea unei slujbe catolice în clandestinitate. A executat pedeapsa în 
colonia Periprava şi în închisoarea Gherla. A fost eliberat la 15 aprilie 1964. Cicerone Ioniţoiu, 
Victimele terorii comuniste. Dicţionar. ЕС, p. 20; fişele matricole penale din AANP. 

Cât aţi fost în închisoare, familia a avut de suferit ? 

Acuma eram arestaţi 3 sferturi din noi! Săraca mamă, ea a avut suferinţa cea mai 
mare: 3 copii şi soţul arestaţi... 

Nu a fost şicanată cu serviciul ? 

Ea, săraca, nu era în servici, numa’ sora mea era în servici... Sigur c-au fost. Sora 
mea a fost profesoară de matematică şi o făcut nişte cursuri de-astea de reeducare, cum 
le ziceau ei atuncea, pe vremea aia, şi o întrebat-o : „Basarabia al cui pământ e? ”. Şi ea 
a spus: „Al românilor. A fost luat de către comunişti”. „Da?” No, o dat-o afară din 
învăţământ şi a rămas lăcătuş... 


Ce relaţii aţi avut cu autorităţile după ieşirea din închisoare ? Vă convocau la 
Securitate, vă şicanau, vă urmăreau, ce simțeaţi ? 

Am avut, da' mai târziu, dup-aia, în '64-'70, când am fost sfinţit preot şi făceam acasă 
liturghii şi adunări cu tinerii. Câteodată erau 50 de tineri pe care făceam cateheze. Şi ei erau 
foarte supăraţi şi mă şicanau, mă luau la Securitate... Când mă duceam acolo stăteam ore 
întregi, dar până la urmă am ajuns la o înţelegere tacită, dar înţelegere. „Eu nu renunţ la a 
face credinţa.” „Domne, nu cu tinerii. Fă liturghia cu ai tăi, de-acolo, şi gata. Da' nu duce 
tineri.” Am zis: „Ascultă, dacă vreţi ca să nu mai vină tineri la mine, puneţi miliţianul la 
poartă şi când vin, nu-i lăsaţi să intre”. Atuncea era altă epocă, înainte de '89. N-au vrut să 
facă pe faţă. Ştii ? Şi-atuncea am ajuns aşa, la un fel de pact: „Uite, eu nu fac politică. Nu 
fac”. „Bine, да’ discret, să nu vă vadă alţii, care să ieie curaj, şi noi vă lăsăm în pace.” Asta 
era deja prin anii '80 şi ceva, '88. Aşa a fost. Dacă erai atunci destul de curajos, puteai să 
ocupi un loc în по тап 5 land, cum se spune, din partea care nu aparţinea nimănui. 

Prin urmare, ați avut contacte cu ei până aproape de revoluţie, bănuiesc... 

Sigur. Era ипи’, maiorul care mă ancheta pe mine cel mai mult... şi îmi amintesc că 
în timpul revoluţiei, în ziua de 22, eu am fost ales aicea preşedintele comitetului de 
luptă. Dup-aia o căzut Ceauşescu şi am fost la armată şi am cerut să îmi deie un camion, 
c-am auzit că era Securitatea împânzită, şi erau oameni în jurul Securităţii, şi era pe 
punctul să se întâmple omoruri şi chestii. Am cerut un camion să mă duc acolo, să 
potolesc lucrurile. Mi-o dat, m-am dus acolo şi-am vorbit la oameni: „Măi, oameni 
buni, credeţi dumneavoastră că de-aia am suferit noi atâta şi-am avut atâta greutate, 
pentru ca s-ajungem să facem şi noi acelaşi lucru ce-l fac ei, să omorâm oameni ? Putem 
să facem legal şi bine”. Oamenii nu prea voiau să asculte. Ştii? Pân' la urmă, io am fost 
delegat să mă duc în Securitate să văd dacă mai sunt arestaţi şi m-am dus cu 2-3 inşi, am 
fost prin toată Securitatea, şi în prima cameră l-am văzut pe acest maior : era alb la faţă 
şi i-am spus: „Domnu' maior, stai liniştit, nu vei păţi nimica, că noi nu suntem oamenii 
ăştia pe care-i credeţi”. N-o mai zis nimica. Am intrat acolo înăuntru şi le-am dat 
drumu”. Şi am ajuns şi-ntr-o cameră unde erau instrumente de tortură şi-am spus: „Nu, 
nu le arătăm. Că dacă le arătam la oameni sunt în stare de orice”. 

Ştiu с-ајі făcut şi politică după '90. 

Da, am făcut politică naţional-ţărănistă, că eu am fost naţional-ţărănist dintotdeauna. 
În decembrie '89 am fost acasă la Coposu, unde-am făcut partidul, 250 de oameni. Însă 
а fost mare supărare şi necaz de-al meu, că am fost înăbuşiţi de toată ticăloşenia asta cu 
infiltraţi... Am fost slabi. În '98 am fost la Diaconescu” şi i-am spus: „Domnu' 


24. Ion Diaconescu, fost deţinut politic, lider al PNȚ în acea perioadă. 

Diaconescu, dumneavoastră nu vedeţi ce complot este împotriva Partidului Naţional- 
-Ţărănist ? Şi din interior, şi din afară, şi vor să ne scoată din istorie ruşinos, pentru că 
suntem aşa de slabi”. Zice: „Da, ştiu, da’ n-am ce face!”. „Cum adică n-ai ce face? ! 
Păi, în porcăria, în mlaştina asta urât mirositoare eu nu rămân. Eu am plecat, să ştiţi.” 
Şi-atunci am părăsit partidul şi-am făcut Alianţa Naţională Creştin-Democrată cu Ciorbea. 
Am crezut că pot să renasc spiritul adevărat al partidului, dar nici acolo n-a mers, pentru 
că oamenii au cedat... Ce să faci? Asta este situaţia. 

Сит aţi simţit că sunt priviţi foştii deţinuţi politici după '89 ? Simţiţi că s-au făcut 
nişte reparaţii morale ori nu ? 

Nu. Nici nu mă interesează chestia asta. De fapt, ştii că s-au dat nişte sume, care 
semnifică faptul că te recunosc oficial. La început nici nu erau chiar aşa de mici faţă de 
ce era salariul celorlalţi. Mici, sigur, da” nu prea mici. Bineînţeles că foştii comunişti şi 
securişti aveau mult mai mult şi-acuma au mult mai mari venituri, da’ asta-i altceva... 


Ați avut proprietăţi care să vă fie restituite ? 

Eu n-am avut, da’ soţia mea a avut o moştenire. Am obținut-o într-un anumit fel, dar 
nu s-o dat în natură, ci despăgubiri. Despăgubiri nu ne-a dat nimica, doar titluri la 
fondul „Proprietatea”. O comedie... 


Privind în urmă acuma, dacă ar fi să faceţi un bilanț, aveţi regrete ? 

Nu. Dar vreau să vă relatez o întâmplare în legătură cu asta. După ce am venit la 
Cluj, m-am întâlnit cu Zeno Turdeanu”, care era un fost coleg de-al meu, foarte 
simpatică figură, foarte vesel, un fel de actor. „Servus, Matei! ” „Servus, măi, ce-ai mai 
făcut? ” „Bine, ce să facem.” Şi se uită la mine şi zice: „Mă, ascultă, tu ştii ce am păţit 
noi ? Noi am stat atuncea, am luptat împreună cu studenţii şi ce frumos o fost... Am stat 
la închisoare şi ne-am chinuit şi am fost daţi afară. Măi, поі am păţit exact ca şi то(и’”. 
Zic io: „Da' cum o păţit moţu'?”. „Nu ştii că s-o dus то(и' la oraş să-şi vândă 
ciubarele. Şi-o ajuns în vârful dealului, o fost obosit, s-o pus cu capul jos, să doarmă. 
Şi ciubarele erau la picioarele lui. La un moment dat o lovit cu piciorul în ciubăr şi toate 
ciubarele alea au pornit pe vale în jos, dâr-dâr-dâr-dâr-dâr-dâr şi până jos s-o făcut praf 
toate. Şi moţul s-o uitat aşa şi-o zis: «Mă, paguba fu cum fu... da'-mi plăcu cum 
marsă !» (râde - n.n.). Apoi şi noi tot aşa: Pagubă fu cum fu... da’ ne plăcu cum 
marsă.” 

Dacă regrete nu aveţi... resentimente aveţi ? 

Nu. Nu ştiu cum să spun... Foarte lucid, eu trebe să încerc să fiu de-al lui Hristos : 
să iertăm pe toată lumea. Мита’ că lucrurile se uită şi nu se cunosc bine. „Domne, noi 
creştinii tre” să iertăm pe toată lumea.” Sigur că tre’ să iertăm pe toată lumea, da’ voi 
ştiţi care-i condiţia iertării ? 

Mărturisirea. 

Da, sigur că da! Pentru ce-i iertăm pe oameni? Pentru că aşa cum o fost tâlharul 
de-a dreapta : „S-ajungă cu Mine în Rai”, spune lisus. S-ajungem în aceeaşi comuniune. 
Ca s-ajungi în aceeaşi comuniune, trebe şi el să vreie s-ajungă în aceeaşi comuniune. Ca 
să vreie să ajungă în aceeaşi comuniune, trebe să recunoască, măcar să se desprindă de 


25. Zeno Turdeanu, umorist, rebusist, epigramist. 

relele acestea, că altfel pe cine iert? Şi cu cine intri în comuniune? Nu se poate... 
Lucrurile acestea trebuie înţelese, пи? 

Uite, de exemplu, Iliescu: ce crime-o făcut... o fost unu’ dintre cei care-o condus 
(ага noastră pe drumul bolşevismului. Nu era пита’ singur, sunt destui, da’, în fine, să 
luăm cazul lui. Eu l-aş ierta, fără nici o discuţie, da' când îl văd că vrea să fie în 
continuare conducător, face în continuare crime îngrozitoare... Chestiile alea cu mineriadele 
şi ce-o făcut dup-aia şi-acuma încontinuu: crime ca să se menţină la putere şi să-i 
sprijine pe-ăsta. Păi, stai, domne, întâi recunoaşte, renunţă la asta şi n-am nimic cu tine. 
Adică, nu că n-am nimic, ci te iert, dar atâta vreme cât faci chestia asta... 

Mă gândesc cât sunt de proşti oamenii. Există-n PSD o serie întreagă de tineri, care 
vor să modernizeze, să reformeze partidul şi se tot miră că nu reuşesc şi că partidul scade 
mereu în sondaje. Păi, ei nu-şi dau seama de un lucru: atâta vreme cât apari în frunte 
cu Iliescu care şi astăzi justifică mineriada, ce vrei? Ce vrei? Oamenii chiar dacă nu 
spun, tot mai puţini sunt саге (іп cu Iliescu. La început o reuşit să prostească 80% din 
populaţie. Da, o reuşit. Dup-aia tot o scăzut, tot o scăzut, acuma е la limita de jos 
şi ei nu înţeleg chestia asta şi merg mai departe cu el... Mie-mi pare bine-ntr-un fel... 
(râde – n.n.) 

Mulţumesc mult pentru interviu. 

Cu plăcere. 


Pr. Tertulian Langa 


S-a născut la 26 octombrie 1922 în Târgu Mureş. Naţionalitatea : română. Religia : 
greco-catolică. Studii: Facultatea de Filozofie, Facultatea de Filologie şi Facultatea de 
Psihologie. Profesia : preot. A fost arestat în aprilie 1948 şi condamnat la 20 de ani de 
închisoare. A executat pedeapsa în închisorile Jilava, Piteşti, Văcăreşti, Gherla, Aiud, 
Lugoj, Galaţi, Grădina şi Salcia. A fost eliberat în 1964. La data interviului locuia în 
Cluj-Napoca. Interviu realizat de Alin Mureşan în 27 mai 2007. Transcrierea şi tehno- 
redactarea interviului - Constantin Vasilescu, editarea – Alin Mureşan. Interviul se află 
în AIO-IICCR, având cotele 130, 131, 132. 


Vă rog să îmi spuneți, pentru început, câteva cuvinte despre dumneavoastră şi despre 
familie. 

Eu m-am născut în 26 octombrie 1922, de Sfântul Dumitru. Bizar, dar tatăl meu, deşi 
teolog ca formaţie, nu mi-a dat numele de sfânt al zilei în care m-am născut, ci mi-a dat 
un nume de apologet, de luptător pentru doctrina credinţei : Tertulian. Dar este bine să 
se ştie că, deşi acest Tertulian nu este sfânt, figurează în istoria Bisericii un alt sfânt 
Tertulian, episcopul oraşului Bonn de pe Rin, ucis de Alaric sub gheaţa Rinului, în 
cadrul turneului pe care l-au făcut hoardele sale... Eu n-am fost ucis sub gheaţă, dar am 
trăit pe gheaţă în anii mei de închisoare... 

În acte, eu sunt consemnat ca având numele de familie Langa, iar ca nume de botez, 
Tertulian loan. Poate că ar fi interesant pentru unii originea acestui nume mai puţin 
obişnuit, Langa. În munţii Făgăraş se află un vârf de 2.110 metri înălţime cu numele 
Langa, frate geamăn cu muntele Urlea. Pesemne, strămoşii mei pe acolo îşi păşteau 
turmele şi de aceea şi-au luat numele muntelui, Langa. Tatăl meu fiind de factură 
latinistă, ca unul care şi-a făcut liceul şi Teologia la Blaj, a ţinut să-mi dea un nume 
latinesc, nu numai în virtutea formaţiei pe care a avut-o, ci şi ca o reacţie împotriva unei 
tendinţe care încă dăinuia în administraţia din Transilvania, de maghiarizare a numelor 
româneşti. Şi mi-a dat numele de Tertulian, care nu poate fi tradus în altă limbă. Iată, 
deci, сит а recţionat instinctul naţional în conservarea identităţii sale. Acesta este 
motivul pentru care în Ardeal sunt multe nume latineşti, mult mai multe în trecut decât 
în prezent, când nu mai există această cauză incitativă. Deci tatăl meu este din Făgăraş, 
eu însă, din întâmplare, nu m-am născut acolo, ci în Târgu Mureş, unde tatăl meu fusese 
în serviciu. Dar acest lucru a avut şi un avantaj : trăind într-un mediu maghiar, jucându-mă 
cu copii unguri, am învăţat limba maghiară din copilărie, aşa încât, încă în liceu fiind, 
am tradus o carte din limba maghiară în limba română, pe care sper cândva s-o pot da 
publicităţii, pentru că e deosebit de interesantă din punct de vedere spiritual... 

Părinţii dumneavoastră erau amândoi români ? 


Bineînţeles. Şi aş vrea să spun nu numai că tatăl meu era atât de român încât purta 
numele istoric al muntelui, dar mama mea era descendentă directă din Horea. Tatăl ei, 
Nicola Ursu, era mereu mândru să-i amintească: „Să nu-ţi faci de râs neamul, că tu te 
tragi din Horea ! ”. Bătrânul avea conştiinţa descendenţei ancestrale, istorice, din revolu- 
ţionarul Horea. Şi a trăit tot timpul cu această conştiinţă, că are de respectat un nume. 
Aşa că şi după mamă şi după tată, sunt de cea mai pură extracţie românească. De altfel, 
în Făgăraş, în zona în care a trăit familia mea, ulterior au apărut saşii, dar la început n-a 
fost nici o minoritate. Era o zonă pur românească, şi încă se mai ţine ca atare. 

Părinţii mei au ajuns la Târgu Mureş după ce tatăl meu fusese prizonier în Rusia. 
Deşi teolog şi cu angajamentul statului că nu-i vor trimite pe teologi pe front, a fost totuşi 
trimis pe frontul din Moldova şi a ajuns să lupte împotriva românilor, lucru care l-a 
tulburat profund. Dar, spre norocul lui, a căzut într-o zonă în care acționau trupele 
bolşevizate ale armatei ruse, conduse de aşa-zisul român Bujor, cu nume românesc, dar 
cu o conştiinţă care s-a dovedit a nu fi românească, şi care l-a somat să intre în „gărzile 
roşii”. Şi tata a răspuns: „Eu sunt creştin şi niciodată n-am să intru în gărzile roşii”. 
Drept care Bujor a luat patul puştii, i-a trântit o lovitură în cap şi s-a trezit în Siberia. 
În felul acesta a învăţat rusește, după cum, fortuit, am învăţat şi eu ungureşte la Târgu 
Mureş. Dar aceasta i-a accentuat vigoarea sentimentului naţional, pentru că a trebuit să 
lupte şi în Rusia, ca minoritar, pentru apărarea identităţii sale naţionale, aşa cum o fac 
şi astăzi, în continuare, basarabenii şi bucovinenii. 

Ce studii aţi apucat să faceți ? 

La Târgu Mureş eu am avut parte de nişte profesori absolut de excepţie, care au ţinut 
nu doar să ne informeze, ci şi să ne cultive şi să ne formeze cultura şi caracterul de 
reprezentanţi ai unei culturi autohtone originale. Am terminat liceul, dar printr-un capriciu 
al temperamentului meu, deşi părinţii mei se refugiaseră la Sibiu odată cu ocuparea 
Ardealului de Nord de către trupele maghiare şi deşi aveam Universitatea la Sibiu, am ţinut 
să merg la Bucureşti, să fac studiile în capitala ţării, să prind pulsul stăpânirii româneşti. 
La Bucureşti, potrivit îndemnurilor pe care le-am primit de la profesorii mei, unii îmi 
spuneau să fac neapărat Filozofia, alţii să fac Filologia, iar tata m-a îndemnat să fac Drept. 
Aşa încât, ascultând de toate aceste îndemnuri, la Bucureşti m-am înscris în primul rând 
la Filozofie şi la Drept şi în anul II, văzând că merge cu două facultăţi, m-am înscris şi la 
Filologie. Norocul meu a fost această posibilitate multiplă pe care mi-a oferit-o Bucureştiul, 
pentru că la fiecare din aceste facultăţi am avut nişte magiştri de mare clasă. La Filozofie 
este suficient să-l amintesc pe Petrovici! şi pe Mircea Florian?, la Drept să-l amintesc pe 


1. Ion Petrovici (1882-1972), eseist, memoralist, filozof, profesor universitar şi om politic, 
licenţiat al Facultăţii de Drept (1903) şi al Facultăţii de Litere şi Filozofie (1904), doctor în 
filozofie în 1905, membru corespondent al Academiei Române (1927) şi membru activ (1934), 
ministru al Învăţământului şi al Lucrărilor Publice (1921, 1926, 1937, 1938), ministru al 
Culturii Naţionale, Cultelor şi Artelor (1941). A fost arestat la 28 noiembrie 1948 şi condamnat 
la 10 ani de temniţă grea pentru că „a participat la începerea războiului”. A executat pedeapsa 
în închisoarea Aiud. Ioana Diaconescu, „Ion Petrovici la Reeducare”, România Literară, 
nr. 27/7 iulie 2006; fişa matricolă penală din AANP. 

2. Mircea Florian (1888-1960), doctor în filozofie, membru postmortem al Academiei Române. 


128 EXPERIENŢE CARCERALE ÎN ROMÂNIA COMUNISTĂ 


Istrate Micescu, fantasticul avocat şi orator de bară, iar la Filologie i-am avut pe Уіапи“, 
pe Cartojan’, pe Ca.acostea€, pe Rosetti”, deci toţi titanii filologiei româneşti. În plus, 
întrucât făcusem ca materie secundară italiana, l-am avut şi pe Alexandru Marcu, 
italienistul nostru de forţă. 

Aşa încât vedeţi că Dumnezeu, Sfânta Providenţă, mi-a rezervat nişte contacte 
intelectuale unice la Bucureşti, pe care nu le-aş fi avut nicăieri. Poate la Sibiu ar fi contat 
Blaga, dar făceam ce puteam ca în vacanțe, în timpul ре care mi-l puteam crea liber, să 
merg la Sibiu să-l audiez pe Blaga. Deci pregătirea mea culturală, după câte se vede, este 
destul de complexă, complexitate care a fost întregită de contactul prelungit şi intim pe 
care l-am avut cu monseniorul Ghika”, care а fost o pesor ` = fenomenală şi 
fulminantă. 

Spre întâlnirea cu acest unicat al culturii române am fost pregătit de nu mai puţin 
celebrul episcop Ioan Suciu”, martirul de mai târziu, care an de an venea la Târgu 
Mureş să ne facă exerciţii spirituale, să ne pregătească, şi în chip fierbinte avertizându-ne 
şi somându-ne : „Vine stepa! Vine pustiul roşu şi ne aşteaptă Vinerea Mare a Bisericii 
noastre ! Ne aşteaptă o perioadă în саге nu avem voie să trăim altfel decât eroic! ”. Şi el 
şi-a împlinit crezul şi a murit eroic în închisoarea de la Sighet, bineînţeles, după repetate 
tentative de a fi smintit de pe drumul lui... 


3. Istrate Micescu (1881-1951), doctor în drept, profesor universitar, ministru de Externe 
(1937-1938) şi de Justiţie (1939). A fost arestat în 1947 şi din nou la 2 iunie 1948 şi 
condamnat la 20 de ani de temniţă grea. A executat pedeapsa în închisorile Văcăreşti şi Aiud. 
A decedat la Aiud în 21 mai 1951. Cicerone Ioniţoiu, Victimele terorii comuniste. Dicţionar. 
М, pp. 232-233 ; fişa matricolă penală AANP. 

4. Tudor Vianu (1898-1964), estetician, critic şi istoric literar, poet, eseist, filozof şi traducător. 
Fondatorul şcolii de stilistică a Facultăţii de Litere din Bucureşti şi iniţiator al catedrei de 
literatură universală. A fost şi director al Teatrului Naţional. http : //ro.wikipedia.org/wiki/ 
Tudor_Vianu, accesat la 30 ianuarie 2008. 

5. Nicolae Cartojan (1883-1944), academician, biograf, cercetător literar, istoric literar şi 
pedagog. A fost profesor la Facultatea de Filologie din 1930. http : //ro.wikipedia.org/wiki/ 
Nicolae_Cartojan, accesat la 30 ianuarie 2008. 

6. Dumitru Caracostea (1879-1964), doctor în filozofie, profesor universitar, academician. A 
fost arestat la 5 mai 1950 şi închis la Sighetu Marmaţiei. A fost eliberat la 6 iulie 1955. Dennis 
Deletant, Ceauşescu şi Securitatea. Constrângere şi disidenţă în România anilor 1965-1989, 
Humanitas, Bucureşti, 1998, p. 16.; fişa matricolă penală din AANP. 

7. Alexandru Rosetti (1895-1990), lingvist şi filolog, editor, pedagog, istoric al limbii române. 
Profesor al Facultăţii de Litere din Bucureşti şi membru al Academiei Române. http : // 
ro.wikipedia.org/wiki/Alexandru_Roseltti, accesat la 30 ianuarie 2008. 

8. Alexandru Dem. Marcu (1894-1955), doctor în litere, italienist, profesor universitar, membru 
corespondent al Academiei. Subsecretar de stat la Ministerul Propagandei (1941-1944). A fost 
arestat la 30 august 1946 şi condamnat în 1948 la 10 ani de temniţă grea pentru crime de 
război. A executat pedeapsa în închisorile Aiud, Craiova, Văcăreşti. A decedat la 27 februarie 
1955 în spitalul Văcăreşti. Memoria, nr. 11, р. 136; fişa matricolă penală din AANP. 

9. Vezi nota 10, p. Ш. 

10. Ioan Suciu (1907-1953), episcop greco-catolic, doctor în teologie, orator. Arestat în octombrie 
1948, a trecut prin închisorile de la Dragoslavele, Mănăstirea Căldăruşani, Ministerul 
de Interne şi Sighet, unde a decedat pe 27 iunie 1953. http ://ro.wikipedia.org/wiki/ 
Ioan_Suciu_(episcop), accesat la 30 ianuarie 2008. 

Ați apucat să vă terminaţi studiile începute la Bucureşti ? 

Cum să nu? Am început în '41 şi am terminat în '45. Doar la Facultatea de Litere nu 
mi-am luat licenţa, pentru că au început vremurile tulburi, mă ştiam urmărit, şi (іп minte 
că un examen mi l-am dat pe stradă... I-am spus profesorului: „Nu mă pot prezenta la 
examen, pentru că risc să fiu arestat”. „Ne întâlnim pe strada Polonă”. Şi ne-am plimbat 
pe strada Polonă, acolo era biserica noastră, care astăzi e transformată în grajd pentru 
câini... să se ştie lucrul acesta! În casa aceea locuiesc Іа etajul 1 şi la etajul 2 24 de câini, 
de nimeni îngrijiţi, lăsându-şi fecalele şi urina peste tot. S-a restituit ? Restituirea s-a făcut 
către câini ! Sub actualul regim care se vrea integrat în Europa şi care respectă drepturile 
omului şi libertatea de conştiinţă... 

Şi ce ați făcut după terminarea studiilor ? 

Am funcţionat o vreme la Bucureşti ca asistent al profesorului meu de la Pedagogie, 
Antonescu", deşi nu voiam să mă statornicesc în această disciplină, dar el a insistat 
spunându-mi : „Acceptă să vii la mine asistent, ca să intri în Universitate. Altul nu ştiu 
dacă te va mai chema. Eu te chem şi rămâi în cadrul Universităţii şi pe urmă om vedea 
cum vor evolua lucrurile”. A avut dreptate... Am văzut cum au evoluat lucrurile şi a 
trebuit să fug din Bucureşti... 

Dar până să fug am trăit 7 ani zi de zi în preajma monseniorului Ghika. Era duhovnicul 
meu, îndrumătorul meu spiritual, o personalitate unică în cultura română. Ca ilustrare 
voi cita câteva aspecte specifice : vorbea 26 de limbi! Avea 6 doctorate ! Pe deasupra era 
şi pictor. Stupefiat de aceste performanţe, l-am întrebat: „Nu mai rămâne decât să-mi 
spuneţi că aţi fost şi campion de box! ”. De notat că era un om pirpiriu, mic, de 56 de 
kilograme. Slab. Purta o barbă albă, lungă, pletele revărsându-i-se peste umeri. Părea un 
sfânt coborât dintr-un iconostas ori un strămoş al dacilor de odinioară... La Sibiu am 
văzut ţărani purtându-şi pletele pe umeri, buclate, aşa cum le purta monseniorul Ghika... 

Până în momentul arestării aţi avut activitate politică sau simpatii politice ? 

Prin familie eram ataşat de ţărănişti. Tatăl meu nu ştiu dacă era membru, dar în orice 
caz avea o stimă deosebită faţă de Iuliu Maniu. Maniu a fost şi el profesor de drept 
canonic la Blaj, aşa încât ardelenii aveau un cult deosebit pentru personalitatea lui şi, zic 
acuma la bătrâneţe, pe drept cuvânt, pentru că era o personalitate morală şi de o 
verticalitate austeră rar întâlnită în peisajul cultural românesc. Ca toată generaţia mea, 
dominată de personalităţi ca Mircea Vulcănescu, Mircea Eliade, Nae Ionescu, Constantin 
Noica, era firesc să mă integrez în această mentalitate a generaţiei mele, dar fără să 
militez în vreo formaţiune politică... Desigur, am vizitat şi sediul Partidului Naţional 
Țărănesc de la Bucureşti, unde aveam prieteni, colegi de generaţie, am vizitat şi sediul 
Partidului Naţional Liberal, l-am vizitat şi pe Titel Petrescu, care era socialist, l-am 
vizitat şi pe Radu Mironovici, fruntaş al Mişcării Legionare. De ce? Pentru că la un 
moment dat se născuse un mare scandal în Universitate, provocat de un act de brutalitate 
al administraţiei maghiare în Transilvania... când au fost molestaţi studenţii de la căminul 
„Avram Iancu” de aici din Cluj!?, precum şi cei de Іа Teologia greco-catolică din spatele 
catedralei noastre. 


11. G.G. Antonescu, printre cei mai renumiţi pedagogi români din perioada interbelică. 
12. Este vorba despre atacul muncitorilor de la fabrica „Dermata” asupra căminului studenţesc 
„Avram lancu”, din 28 mai 1946, fapt care a condus la o grevă studenţească anticomunistă. 

Iată deci că, prin tradiţia de familie, eram legat de Iuliu Maniu, deşi prin relaţiile cu 
generaţia mea puteam să fiu apropiat şi de mişcarea de dreapta existentă în România, 
pentru că şi Goga şi A.C. Cuza şi Corneliu Codreanu erau de dreapta. Dar ceea ce m-a 
făcut să am o oarecare preţuire pentru Goga a fost spiritul lui naţional... De reţinut, 
desigur, că sunt ardelean şi nu puteam să fiu decât consonant cu el pe problema naţională, 
şi ca urmaş al spiritului puternic militant pentru construirea conştiinţei naţionale a 
românilor din Transilvania, nu puteam să fiu şi eu decât integrat în mişcarea naţională 
din România. 

Fiind o minte deschisă spre toate formele de manifestare culturală şi naţională, am 
socotit că este cazul să-i vizitez pe toţi conducătorii politici din România. Aşa m-am dus, 
în primul rând, la Bebe Brătianu, pentru că unul dintre membrii grupului cu care 
acţionam în această acţiune de protest era liberal. Era cunoscut în Bucureşti, fostul meu 
coleg de an şi de facultate la Drept, Radu Câmpeanu”. Am fost la Titel Petrescu, pentru 
că unul dintre agitatorii mişcării studenţeşti era un socialist de-al lui. Ne duceam şi-i 
consultam şi pe ăştia, ca să fim siguri că avem o orientare justă. Bineînţeles că am fost 
şi la Iuliu Maniu, întâlnire din care este bine să menţionez un aspect absolut picant, 
absolut amuzant. În timp ce stăteam în cameră cu Iuliu Maniu, intră Corneliu Coposu. 
Cine l-a cunoscut ştia că este o figură impozantă, un om de 1,90 înălţime, care cântărea 
120 de kilograme, dar care, totuşi, avea o anumită agilitate. Văzându-l pe Coposu, 
Maniu se ridică în picioare: „Ce zici, Puiule, n-ar trebui să-mi întorc pe dos costumul 
ăsta de haine ca să fie mai prezentabil ? ”. Un preşedinte de partid îşi punea problema să 
îşi întoarcă costumul pe dos! La care Puiu Coposu îi răspunde: „Păi, domnule 
preşedinte, l-aţi mai întors о dată!”. Aşa trăia Iuliu Maniu! Deci era firesc ca eu să 
manifest o preţuire faţă de el. L-am întrebat ce să facem cu mişcarea noastră, cu acţiunea 
noastră de protest. La care Maniu, dându-şi seama bine pe cine аге în faţă, de efervescenţa 
care ne stăpânea, ne-a răspuns foarte diplomat, foarte înţelept şi foarte desluşit pentru 
cine îl simţea: „Dragii mei, eu nu vă pot sfătui să manifestaţi. Dar dacă aş fi în locul 
vostru, eu aş manifesta”. La care eu, fiind ardelean, deci oarecum pe un grai cu el, i-am 
răspuns : „Domnule preşedinte, ştim că dumneavoastră nu ne puteţi sfătui să manifestăm, 
dar noi vom face ceea ce aţi face şi dumneavoastră dacă aţi fi în locul nostru. Dumnezeu 
să vă ajute! ”. 

Şi aşa s-a pornit manifestaţia pe la toate ambasadele şi în această situaţie ne-a chemat 
Antonescu la înţelegere. Înțelegerea a avut loc atât la preşedenţie, cât şi la Predeal, unde 
avea о vilă. Aşa încât şi cu Antonescu am avut relaţii, aş zice, apropiate, pentru că 
discuţiile nu au fost indiferente şi nu au fost distante, au fost sincere. 

Cum aţi resimţit instalarea regimului comunist în România ? 

Am fost pregătit pentru asta. Episcopul Suciu mereu ne spunea de asta, deşi nu se 
contura nimic la frontiera de est. Dar el, ca teolog, ca om politic, ca gânditor, ca român; 
ştia că cea mai mare primejdie pentru români este masa slavă a Uniunii Sovietice. Este 
o masă pe care noi ca români nu o putem ignora şi care permanent va teroriza viitorul 
poporului nostru... Or, dacă el mereu ne spunea: „Vine stepa! Vine stepa roşie!” 
...natural că eram pregătit pentru asta. Dacă el ne spunea: „Nu aveţi voie să trăiţi altfel 
decât eroic! Aceasta trebuie s-o învăţaţi acuma până când nu vine stepa peste voi. Să vă 


13. Radu Câmpeanu (n. 1922), om politic, parlamentar, fost preşedinte al PNL între anii 1990 şi 1995. 

însuşiţi ideea că aveţi de dat o mărturie eroică! ”. Că a spus-o, a fost uşor. N-a fost uşor 
s-o şi trăiască... După cum şi pentru mine a fost uşor s-o aud şi să nu-mi imaginez ce mă 
aşteaptă, dar n-a fost uşor să o trăiesc. 

Eram pe atunci asistent dezertat, pentru că, sfătuit de profesorul meu Antonescu, mă 
retrasem de la facultate. Am dispărut fără să spun nimic şi m-am dus la mine la ţară, pe 
Târnave, unde tatăl meu avea o proprietate, şi m-am transformat în agricultor. Dar nu 
agricultor ca moşierii liberali, ci agricultor la cataramă. Lucram efectiv : tăiam pădure, 
aram, creşteam vite. Cea mai nostimă performanţă a mea de agricultor a fost odată când, 
la Bucureşti, am întâlnit pe străzi o turmă de miei. Şi l-am întrebat pe cioban: „Ce faceţi 
cu mieii ăştia ?”. „Îi ducem la tăiere.” „Nu-mi vinzi şi mie?” „Îi vând.” Şi am 
cumpărat 11 miei: zece mioare şi un berbecuţ. Erau un soi care la noi pe Târnave nu ега 
şi, ca unul care eram integrat în problemele rurale, simţeam că este nevoie de un soi de 
oi mai bun. Şi aveam un prieten care a lucrat la CFR, am obţinut un vagon... Şi de la 
locuinţa pe care o aveam în Bucureşti până la Gara de Nord am mers călare, noaptea prin 
Bucureşti, în urma cioporului de oi. Spectacol cum doar şeriful din Texas ar putea să 
reediteze ; scenă amuzantă, absolut. Şi poliţaii саге mă vedeau se uitau amuzaţi la 
această apariţie. Eventual Don Quijote m-ar fi putut depăşi... Dar avantajul era al meu, 
că eu călăream un cal, nu un catâr sau un măgar. Şi am îmbarcat oile şi 2 cai în vagon 
şi împreună cu ele am călătorit până pe Târnave... Am ajuns acasă şi le-am integrat în 
nevoile ţăranilor de acolo, le-am oferit lână de oi s-o pipăie, s-o toarcă ei, şi să-şi dea 
seama ce importantă este o lână de calitate. Şi în felul acesta s-a preschimbat rasa de oi 
din localitate, contribuind şi eu la evoluţia vieţii rurale din zona respectivă... 

Este de prisos să vorbesc acuma şi despre îmbunătățirile funciare ре care le-am făcut, 
pentru că eu citeam. Am introdus agricultura pe curba de nivel... Dacă m-am dus la ţară, 
m-am cultivat, ca să fiu un ţăran instruit... Şi au văzut şi ceilalţi cum se face terasarea 
terenului ca să poţi ara la orizontală după curba de nivel... Aşa că am lăsat ceva de pe 
urma mea pe Târnave... 

Dar vă gândeaţi atunci că aţi putea să fiţi arestat ? 

Toate întâmplările prin саге am trecut şi de care am povestit înainte m-au scos în 
evidenţă, lucru care nu-mi era convenabil, pentru că nu voiam ca prin ceea ce fac eu pe 
plan politic să aduc un prejudiciu Bisericii. Drept care, ziceam, trebuie să găsesc o 
soluţie. Şi mi s-a oferit soluţia : să plec în străinătate. Cei de la Institutul de Bizantinologie 
din Bucureşti, de pe strada Cristian Tell, mi-au oferit posibilitatea să mă transfere în 
Belgia, împreună cu biblioteca lor imensă, să fac parte dintr-un ambalaj cu cărţi, într-o 
ladă, şi cu avioanele Liberty, utilizate anterior de americani în bombardamente, să fiu 
transferat peste frontieră, neverificat de nimeni, până în Belgia. Am căzut de acord. Dar 
totuşi, am zis, trebuie să mă sfătuiesc cu părintele meu spiritual. 


Dar de ce nu aţi plecat, până la urmă ? 

Problema şi pasul. pe care trebuia să-l fac erau de o importanţă deosebită pentru 
destinul meu, cu atât mai mult cu cât eram şi logodit. Ce fac? O iau pe logodnica mea 
cu mine? О las aicea în gura lupilor? Deci nu era uşoară pentru mine opţiunea. M-am 
dus să-l caut pe monseniorul Ghika. Nu era de găsit, s-a dat la fund, pentru că ştia că va 
fi arestat. Şi atunci m-am dus la Blaj, la cel care ţinea locul de mitropolit, la Ioan Suciu, 
care mi-a spus: „Îţi aminteşti се am spus când am vorbit la Târgu Mureş? Ne aşteaptă 
Vinerea Mare pentru Biserica noastră ! Biserica noastră, până acuma, nu a avut martiri ; 

am avut eroi naţionali, dar martiri pentru credinţă nu am avut. Şi pe tine te aşteaptă 
această soartă. Să fii mărturisitor al credinţei în Vinerea Mare care ne aşteaptă”. Am 
înţeles, n-am plecat şi am rămas să trăiesc Vinerea Mare în România... 

Şi m-am reîntors de pe Târnave în cuibul meu de la Bucureşti, şi în ianuarie 1948 
m-am căsătorit. Am stat 3 luni căsătorit, şi din scurta convieţuire cu soţia mea am primit 
şi un moştenitor. Şi când era însărcinată în luna a treia, eu am fost arestat, aşa încât cea 
care trebuia să se nască s-a născut în absenţa mea, fiica mea pe care n-am cunoscut-o 
decât când avea 16 ani... 


Cum a fost momentul arestării ? 


Într-o bună noapte, în aprilie 1948, la geam a bătut o mână, neagră, că nu putea să 
fie altfel... Am ieşit să văd ce este, am fost luat şi dus la închisoare. 


Care au fost motivele arestării ? 

Uneltire contra orânduirii sociale din România. 

Aceasta era trecută în actele lor, dar în fond pentru ce v-au arestat ? 

În fond... nu avusesem o apartenenţă politică fermă, nu aveam o poziţie socială 
importantă, dar eram în legătură strânsă cu toţi episcopii noştri şi си nunţiatura... Pe 
atunci era nunțiu la Bucureşti Gerald Patrick О’Нага, pe care, evident, ca reprezentant 
al studenţilor din Bucureşti, l-am frecventat, la fel ca şi pe episcopii noştri... 


Unde ап fost dus după arestare ? 

Prima dată am fost dus cu o maşină, fără cătuşe, într-o închisoare particulară, 
secretă, din cartierul Bonaparte. Ca unul care am stat aproape 8 ani în Bucureşti, 
cunoşteam bine oraşul, cu atât mai mult că eram şi plimbăreţ. Mi-am dat seama de la 
început în ce zonă mă aflu, dar m-a contrariat faptul că din celula în care mă aflam închis 
auzeam vorbindu-se ruseşte. Şi mă intriga gândul că s-ar putea să fiu dus în Rusia, deşi 
n-aveam nici o legătură, că eu nu făcusem frontul. Într-o bună zi sunt dus în faţa unui 
personaj, evident distins, cultivat şi şlefuit, dar în ciuda educaţiei pe care o avea, nu 
putea să-şi şteargă o uşoară inflexiune slavizantă în limba română. Cu el am avut o 
singură discuţie lungă... Mi-a oferit o ţigară Winchester: „Nu fumez”. „Atunci poate un 
coniac franțuzesc.” „Nu beau.” „Sunteţi discipol al monseniorului Ghika?” „Da.” „Se 
vede.” Şi am stat o săptămână acolo la aceştia şi am avut o singură întrevedere cu acest 
rus sau basarabean, ce era, care, însă, vorbea o românească impecabilă, aleasă, apoi am 
fost dus la Malmaison, unde iarăşi am fost ţinut câteva săptămâni fără să-mi dea cineva 
vreo importanţă. Şi în cele din urmă, am fost dus la anchetă... 


Cum s-a desfăşurat ancheta ? 

Ancheta era mai mult formală. Am simţit că nu-i interesează să intre în profunzime, 
decât în momentul în care au ajuns la problemele Bisericii. Au insistat asupra nunţiului 
apostolic, O'Hara, american de origine, ce relaţii am avut cu el, ce relaţii am avut cu 
Biserica romano-catolică, atât maghiară, cât şi românească, şi, în sfârşit, să zăbovim 
asupra relaţiilor pe care le-am avut cu Biserica greco-catolică. Pentru că toată activitatea 
mea spirituală s-a desfăşurat în sânul acestei Biserici, cu amprenta pusă asupra destinului 
meu spiritual de către episcopul martir de mai târziu, Ioan Suciu, şi de către monseniorul 
Ghika, pe care-l vedeam aproape în fiecare zi. El ne ţinea cursuri de teologie scolastică, 
profunde, încât adevărata mea pregătire teologică am făcut-o cu acest monsenior erudit, 

poliglot, şi cu cel care fusese rectorul Teologiei de la Blaj, ajuns episcop, Tit Liviu 
Chinezu". Foarte fină pregătire teologică şi de mare exigenţă morală... 

Aşa că am fost cercetat cu precădere nu asupra a ceea се am făcut eu, ci asupra a ceea 
ce au făcut alţii. Adică presupusele mele relaţii politice despre care n-au putut afla nimic 
şi presupusele uneltiri pe care le-aş fi făcut cu conducătorii Bisericii mele şi cu cei ai 
Sfântului Scaun împotriva orânduirii sociale din România. 

Eu nu ştiam atuncea că va începe procesul Bisericii, dar am fost sigur că are o 
legătură, că prea mult am fost anchetat despre nunțiul O'Hara şi despre episcopii mei, 
prea mult despre monseniorul Ghika. Bineînţeles că s-au dezvoltat în faţa mea şi alte 
încrengături, ca să fiu derutat, să nu-mi dau seama ce se urmăreşte. Dar fiincă mereu 
apărea monseniorul Ghika, mereu apărea O'Hara, mereu apăreau episcopii mei, mai des 
decât Maniu sau Codreanu, mai des decât Brătianu sau Titel Petrescu, mai des decât Max 
Auschnitt!5 sau Alexandru Рорр', directorul de la Reşiţa, de care, în final, au şi anexat 
procesul meu... pentru că undeva trebuia să mă încadreze. 


Dar, totuşi, care era rolul dumneavoastră în Biserică ? Se reducea doar la aceste 
vizite şi discuţii ? 

N-am avut un rol deosebit în Biserică, e adevărat, dar am fost un militant în mişcările 
creştineşti-studenţeşti. Că am figurat printre fruntaşii acestor acţiuni studenţeşti este 
adevărat. 


Am înțeles. Revenind la anchetă... Cât timp a durat aceasta ? 
2 ani. Şi acolo s-a încercat demolarea, desfiinţarea mea morală prin teroare... 


Mai exact, aţi fost bătut ? 


Cum se poate să fii anchetat fără să fii maltratat ? Însemnează că nu cunoaşte nimeni 
comunismul ! Asta era prima metodă. Dar ceea ce spun este valabil pentru un om de 
credinţă : nu eu am fost bătut, ci Hristos a fost bătut. Eu am această certitudine, că 
Hristos este în mine şi eu sunt în Hristos. Şi am trăit acest adevăr pe viu, şi eram unit 
cu Hristos atunci când eram bătut, şi ziceam în conştiinţa mea : „Pentru Tine, Doamne ! 
Pentru Tine, care eşti în mine şi eşti bătut în mine. Pentru Tine, ca să nu Te trădez când 
eşti bătut”. Sigur că lucrurile par nefireşti pentru omul care n-are sensibilitate mistică, 
dar eu nu pot spune altfel... Aş minţi dacă aş contesta acest lucru, această realitate 


14. Tit Liviu Chinezu (1904-1955), episcop greco-catolic, doctor în filozofie, fost rector al 
Academiei Teologice din Blaj. A fost arestat împreună cu ceilalţi înalţi prelați ai Bisericii Unite 
pe 28 noiembrie 1948 şi încarcerat la Mănăstirea Neamţ, Mănăstirea Căldăruşani şi Sighetu 
Marmaţiei. A decedat în detenţie la 15 ianuarie 1955. Octavian Roske (coord.), Mecanisme 
represive în România comunistă. 1945-1989. Dicţionar biografic. A-C, p. 465; http : // 
ro. wikipedia. org/wiki/Tit_Liviu_Chinezu, accesat la 30 ianuarie 2008 ; fişa matricolă penală 
din AANP. 

15. Max Auschnitt (1888-1959), mare industriaş, administrator delegat al Uzinelor de Fier şi 
Domeniilor Reşiţa (UDR), cea mai mare societate privată din România interbelică. Stabilit în 
Statele Unite ale Americii în timpul războiului, a fost condamnat în contumacie la muncă 
silnică pe viaţă în procesul marii industrii româneşti. 

16. Alexandru Popp, inginer, a condus Societatea Uzinele de Fier şi Domeniile Reşiţa între anii 
1942 şi 1948. Considerat şeful lotului în procesul „Marii finanţe”, a fost condamnat la 25 de 
ani de muncă silnică. A fost eliberat din închisoare în 1964. A decedat în 1968. Cristina Anisescu, 
Nicolae Mărgineanu. Un psiholog în temniţele comuniste, Editura Polirom, Iaşi, 2006, р. 68. 

intimă, autentică, chiar dacă nimeni n-a mai scris-o. Să-ţi dai seama că înnebuneşti... Şi 
căutam să-mi rețin acest răspuns reflex, automat: „Nu spun! ”. Şi nu puteam să-l rețin. 
Mi-am dat seama că sunt nebun şi ştiam că voi fi pus în situaţia să zic: „Nu spun”, şi-mi 
ziceam: „Nu voi spune aşa! Nu voi spune aşa ! ”. Şi voiam să spun altceva şi scăpam ре 
gură, fără voia mea: „Nu spun! ”. Mai dădea o dată: „Nu spun! Nu spun! ”. Deo mie 
de ori. Era imposibil să nu intri în blocaj psihic. Aceasta mi s-a părut cea mai diabolică 
metodă de a fi anchetat, de a-ţi subordona intelectul unei voințe străine. Şi tot asta s-a 
încercat, să mă depersonalizeze, ca fiind stăpâni pe personalitatea mea, să mă poată 
manipula. Dar fiindcă am făcut psihologie, înţelegeam finalitatea şi căutam să mă opun 
cu mijloacele morale, că există un principiu agere contra. Când eşti stăpânit de un viciu, 
cum te scapi de el? Luptând împotriva lui, făcând virtutea contrară acelui viciu. Şi 
atunci am aplicat acest procedeu, acest principiu moral l-am aplicat în anchetele mele... 

O să vă relatez doar un singur procedeu, cel final, care m-a şi scos din circulaţie. Pe 
masa anchetatorului meu se afla un săculeţ de nisip de mărimea unei sticle de un 
kilogram pe care îl priveam nedumerit, stupefiat : ce rol poate să aibă un săculeţ de nisip 
într-o anchetă ? La un moment dat a apărut în spatele meu aşa-numitul Tarzan, colonelul 
sau maiorul Brânzaru!”, un ţigan de o sută de kilograme, vânjos, care a pus mâna pe sac 
şi nu mi-a pus пісі o întrebare. Şi cu săculeţul ăla de nisip mă lovea їп creştet: „Spune! 
Spune! Spune!”. De zece ori, de o sută de ori, de 500 de ori. Simţeam сӣ mi se 
zdruncină creierii, simţeam că-mi curge sângele pe nas şi pe urechi, dar nu mi se punea 
nici o întrebare. Decât: „Spune! ”. Am înţeles că mi se inducea ideea fixă de a spune, 
de a fi conform cu ce mi se cere... Ca unul care făcusem psihologie şi mai citisem şi pe 
delături, mi-am dat seama ce este aceea o idee fixă şi am zis că trebuie să răspund 
contrar : „Nu spun! ”. Şi la fiecare lovitură pe care o primeam în cap, când el zicea: 
„Spune ! ” – eu ziceam în minte : „Nu spun! Nu spun, nu spun! ”. De 100 de ori, de 500 
de ori, de 1.000 de ori. „Nu spun!” Aşa că am ajuns să fiu prizonierul propriei mele 
idei fixe de a nu spune. De aceea, văzând ei că la orice întrebare care mi se pune eu 
răspund mecanic, inconştient: „Nu spun! ”. 

Ei ziceau să spun, eu ziceam: „Nu spun! ”. Şi drama pentru mine a fost aceea când 
mi-am dat seama că această încăpățânare mă duce la nebunie şi că voi ajunge acasă un 
dement, un străin de familie, care nu-şi va mai cunoaşte familia. Şi asta cu atât mai mult 
cu cât ei ştiau că soţia mea este gravidă şi mereu mă amenințau în timpul anchetelor: 
„Маайа, boule, mă, o aducem aicea, mă, şi o batem până fată în faţa (а! ”. Tortura aceasta 
pentru mine a fost cumplită, să ştiu că soţia mea va fi bătută pentru mine şi că va fi ucis 
copilul care este în ea... Cu aceasta mă torturau, că îşi dădeau seama de profunda 
afecţiune care există între mine şi soţia mea, şi exploatau această afecţiune până la 
sânge... Dar ştiam că nu pot face asta... 

Şi eu mi-am propus de la început să nu-mi fac de râs neamul şi familia. Şi a acţionat 
în mine orgoliul. Cu atât mai mult orgoliul s-a manifestat într-o situaţie în care un 
degenerat, paralitic, poruncindu-mi să stau pe un scaun care nu avea decât 3 picioare şi 
eu nu ştiam, а dat cu piciorul în scaun şi m-a trântit la pământ. Şi a început să dea cu 
picioarele în mine, cu picioarele acelea schiloade, strâmbe... m-a lovit în gură, în ochi, 
în dinţi, în nas... „Spune, mă, crezi că vrei să ieşi afară? Să mai faci încă un plod ca 


17. Emil (?) Brânzaru, bătăuş în cadrul Direcţiei de Cercetări Penale a Securităţii, fost boxer de 
categorie grea. Conform unor surse incerte, avea grad de colonel în Securitate. A torturat 
numeroşi deţinuţi în beciurile Ministerului de Interne. Doina Jela, op. cit., pp. 54-55. 

tine? Îţi storc eu toate icrele să nu mai poti lăsa urmaşi.” M-a prins de testicule şi m-a 
strâns, cum zicea el, ca să-mi stoarcă icrele, să nu mai pot avea urmaşi... Ăsta era un tip 
degenerat... Cred că din născare era cu picioarele strâmbe. Şi era cu atât mai dureros 
pentru mine, să mă bată o asemenea stârpitură ! Eu, care eram un atlet, fusesem campion 
de înot, să fiu bătut de о stârpitură! Aveam orgoliul meu, blestemat orgoliu, dar atuncea 
orgoliul meu a funcţionat salvator... 

Un alt procedeu interesant la care mă supuneau era cârligul. Bătăile la fus, cum se 
mai numesc. Îți băga un fus pe un genunchi şi te punea pe două mese ca să expui la bătaie 
tălpile şi fesele. Astea sunt descrise şi sunt arhidescrise şi nu mai este cazul să insist 
asupra lor. Vreau doar să spun decât despre un moment, când, cu fesele sfârtecate şi 
sângerânde, am ajuns în celulă şi am încercat să văd ce se întâmplă cu fesele mele. Erau 
са o bucată de şniţel pregătită pentru prăjit... sfârtecate, bătute, zdrobite. S-a spus 
despre filmul lui Mel Gibson că a fost o fantezie plină de cruzime... Bietul Mel Gibson 
a fost un naiv... el nu ştie ce însemnează o anchetă la Securitate! Că Iisus a fost bătut 
crunt? Nimeni nu ştie cât de crunt a fost bătut. El a-ncercat să reproducă unele scene 
imaginare, dar care sunt departe de tragismul ре care l-a trăit trupul de om al lui Iisus 
Hristos... Ca să nu mai vorbesc de sufletul divin, batjocorit de creatura sa... 

Şi după ce o serie de procedee, să zic, clasice, obişnuite, diferite forme de bătaie, cu 
diferite instrumente folosite la bătaie, inclusiv cu acel săculeţ de nisip, n-au dat rezultate, 
s-a recurs la un alt procedeu, care a acţionat tot psihologic asupra mea. Am fost introdus 
într-o cameră obişnuită de bătaie în Joia Mare, când era bătut Iisus. În acel beci erau 
atârnate jumătăţi de miei proaspăt tăiaţi... încă le picura sânge dintre dinţi. Şi eu eram 
băgat între mieii tăiaţi, pentru înjunghiere, ca lisus. Asta ca decor psihologic pentru 
mine... Şi elementul cel mai şocant şi mai sfredelitor pentru mine a fost un cârlig din 
tavan. Asta m-a intrigat: „Ce caută aici, în tavanul acesta un cârlig ?”. Probabil сӣ 
psihologia, criptopsihologia, nepătrunsa psihologie a omului, intuieşte anumite lucruri. .. 
Mi-am dat seama că acest cârlig misterios va avea un rol în viaţa mea. M-am lăsat să stau 
pe vine, pe fesele mortificate, sângerânde, care nu mai aveau importanţă, eram insensi- 
bilizat. Priveam fascinat de misterul acestui cârlig. M-au lăsat, că erau experimentați, 
şi-au dat seama că începe să mă obsedeze cârligul, şi cu o lentoare absolut ucigătoare s-a 
urcat pe un scaun, prin cârlig a trecut o sfoară destul de groasă care şi ea avea un cârlig 
la capăt, pe care până la sfârşit mi l-au trecut în spatele cătuşelor... Eram cu mâinile la 
spate şi m-au ridicat de mâini. Nimic de spaimă, deocamdată. Dar ce urmează este 
neobişnuit pentru orice om. Să fii treaz, să nu fii bătut şi să ştii că mori... Eu muream 
prin asfixie... nu mai puteam respira. 

Ciudată e şi psihologia aceasta a omului... Atunci mi-a venit în minte o experienţă pe 
care a făcut-o marele orator francez Lacordaire’, în pivnițele catedralei Notre Dame de 
la Paris. I-a poruncit ucenicului său să-l spânzure, adică să-l lege de cruce cu braţele ca 
să încerce să retrăiască stările sufleteşti ale lui Hristos atârnând de cruce. Şi spune 
Lacordaire : „Desigur, Iisus a murit de chinuri, de sângerare, de epuizare, de exanghinare, 
dar cred că cauza directă a fost sufocarea”. În acea poziţie, cu braţele în sus şi cu corpul 
atârnat de braţe, toracele nu mai are elasticitate şi nu poţi respira. Eu nu eram răstignit, 
eram pur şi simplu legat de cătuşe şi ridicat cu braţele la spate... Atunci am simţit că mor 


18. Patimile lui Hristos, 2004. 
19. Henri Dominique Lacordaire (1802-1861), profesor de teologie francez, orator, scriitor şi 
reprezentant al catolicismului. 

(plânge - n.n.). N-am avut sentimentul că mor atunci când eram bătut şi zdrobit, dar în 
momentul în care am văzut că nu am aer, că nu mai am nici o sursă de viaţă, pentru că 
aerul era sursa mea de viaţă, şi că această lipsă de aer mă desparte de familia mea, de 
soţia mea, de copilul pe care încă nu-l cunoşteam... aceasta mi-a dat sentimentul 
morţii... prin singurătate! Îmi închipui că şi lisus s-a simţit cumplit de singur în 
momentul în care se sufoca... 

Aceste lucruri nu le pot exprima verbal. Am încercat să le scriu... Şi ce rol a avut în 
tortura mea acel insignifiant şi inexpresiv cârlig de care am fost atârnat şi care mi-a 
provocat sufocarea ce mi-a dat sentimentul morţii, al singurătăţii, al despărțirii de toate 
în singurătate... Fără să pot spune nimănui nimic, fără să ştie cineva ce simt şi ce 
gândesc... Şi nici măcar la lisus nu mă mai puteam gândi în acele clipe... Eram de o 
singurătate absolută. Prin sufocare, prin lipsă de aer, deveneam absolut singur şi străin 
de toate... Aceasta este o formă de anchetă... 


Unde a avut loc procesul, în Bucureşti ? 

Da, a fost în 1950 la tribunalul din Bucureşti de pe strada Negru Vodă, numărul 3... 
Ştiu aşa de precis pentru că eu am locuit în acea casă! Şi am fost dus şi judecat la 
parterul casei în care am locuit. N-am fost băgat chiar în aceeaşi cameră în care eu 
aveam patul cândva, dar cunoşteam bine blocul şi aş fi putut să şi evadez de acolo, pentru 
că îi cunoşteam toate cotloanele. Am fost judecat de tribunalul poporului, anchetat de 
neromâni şi judecat de un colonel vândut, pentru că numai aşa pot să-i spun acestui om 
care-şi trădase umanitatea din el, care-şi trădase neamul, sângele, familia şi toată viaţa lui 
intelectuală şi morală... Pe toate le trădase ! De се? Ca să aibă un bob de linte în plus. 


De ce eraţi acuzat ? 

Neputându-mă încadra într-o formaţiune politică, m-au încadrat în procesul marii 
industrii, pentru că am avut legătură cu soţia lui Alexandru Popp, care era internată în 
spitalul Saint Vincent de Paul, ctitorit de monseniorul Ghika, şi pe care o vizitam, fiind 
bolnavă. Şi anchetatorul îmi spunea: „Nu degeaba ti-a încredinţat (іе Alexandru Popp 
soţia, dacă n-ar fi avut încredere în tine. Ce relaţii ai avut cu Alexandru Popp?”. Şi 
pentru faptul că am vizitat o bolnavă, am fost anexat de lotul Reşiţa, un lot de 400 de 
oameni, ca să se dovedească opiniei publice ce probleme importante sunt legate de 
dosarul meu şi de ale celorlalţi... că nu sunt 2, nu 3... sunt 400 de inşi! 


Cine mai făcea parte din acest lot în care aţi fost inclus ? 

Făceau parte o serie de persoane pe care le cunoscusem anterior: profesorul Nicolae 
Mărgineanu”, pe care-l cunoscusem când universitatea ега la Sibiu şi îl audiam acolo. 
Chiar pe când eram eu elev de liceu în ultima clasă, universitatea venise în primul an la 
Sibiu. George Manu”, profesor de fizică atomică, un fruntaş al intelectualităţii româneşti, 


20. Nicolae Mărgineanu (1905-1980), doctor în psihologie, cercetător şi conferenţiar universitar, 
fondatorul şcolilor profesionale din România. A fost arestat în 1948 şi condamnat la 25 de ani de 
închisoare, trecând prin Malmaison, Jilava, Piteşti, Aiud şi Gherla. A fost eliberat în 1964. A 
scris un volum de memorialistică, Amfiteatre şi închisori, Editura Dacia, Cluj-Napoca, 1991. 

21. George (Gheorghe) Manu (1903-1961), doctor în fizică, autorul primului tratat de fizică 
nucleară din România, conferenţiar universitar. A fost condamnat la muncă silnică pe viaţă în 
1948 şi a decedat în detenţie, la Aiud, în 2 aprilie 1961. Gheorghe Jijie, George Manu. 
Monografie, Editura Elisavaros, Bucureşti, f.a. i 

o minte extraordinară, de o formidabilă inteligenţă şi cultură. Mai era Virgil Petru”, 
secretarul lui Titel Petrescu. Ce legătură aveam eu cu Virgil Pătru şi cu Titel Petrescu ? 
Nici una. Dar trebuia să fie făcut un lot care să impresioneze prin numărul membrilor şi 
masivitatea lui. Mai făcea parte Alexandru Popp, directorul general al Uzinelor şi 
Domeniilor Reşiţa, generalul Ioan Z. Ioan”, directorul propriu-zis al întreprinderilor 
Reşiţa. Făcea parte inginerul Radoveanu%, proprietarul unei alte fabrici mari din 
Bucureşti. Deci iată că eram băgat cu marii industriaşi din Bucureşti, eu, care nu aveam 
nimic comun cu ei. E adevărat că pe Alexandru Popp l-am cunoscut prin soţia lui. E 
adevărat că pe Nicolae Mărgineanu l-am cunoscut, dar relaţii personale, sociale, cu ei nu 
am avut. Trebuia, însă, să fiu anexat undeva... 

Era aşa-numitul proces al „Marii Finanţe ” ? 

Da, era procesul marii industrii, dar eu nu eram industriaş. N-aveam decât câteva 
hectare de pământ pe Târnave, asta era tot ce aveam. Dar aveam două tezaure : Biserica 
şi soţia... (plânge — n.n.). Astea au fost marile mele ancore în procesul pe care l-am 
trăit... şi pregătirea ре care mi-a făcut-o episcopul Suciu : „Vine Vinerea Маге! N-aveţi 
voie să trăiţi altfel decât eroic !”. N-aveam eu sentimentul că sunt erou, dar aveam 
sentimentul că trebuie să rămân eu însumi. Şi am înţeles din toate acestea că era la mijloc 
o acţiune satanică. Trebuia ucisă o personalitate, o demnitate umană trebuia profanată. 
Neamul omenesc, cel pe care l-a duşmănit cu atâta îndârjire Lucifer şi toţi urmaşii lui, 
pentru că, lumea nu ştie, dar Karl Marx era satanist şi făcea şedinţe sataniste încă din 
liceu. El a construit, a imaginat şi a oficiat în casa lui nişte liturghii satanice, negre. 
Marx a fost marele umanist, marele economist, marele gânditor social... dar că a fost un 
Satanist fanatic, asta nu se spune. Asta ar fi şi în contradicţie cu materialismul, să adori 
o fiinţă nematerială, pe Satana... 

Vă mai amintiţi şi alți colegi de lot ? 

Da. A fost în lot şi vărul meu, Gheorghe Comşa”, mărunt funcţionar în Bucureşti, 
licenţiat în Academia Comercială, dar, totuşi, funcţionar. Căci atât el, cât şi eu am fost 
legaţi prin relaţia de familie pe care o aveam cu un personaj care incomoda mult pe 
guvernanţii de atunci şi care a făcut carieră în străinătate, fiind fruntaş al emigrației 


22. Virgil Pătru (1913-?), avocat, secretarul particular al lui Andrei Rădulescu şi Constantin 
Titel-Petrescu, motiv pentru care în mai 1948 a fost arestat ca lider PSD. A fost condamnat la 
10 ani de muncă silnică. A executat pedeapsa în închisorile Jilava, Aiud, Peninsula, Baia Sprie, 
Poarta Albă. A fost eliberat la presiuni internaţionale în 1956. A fost rearestat în 1959 şi 
condamnat la 10 ani. A executat detenţie la Gherla, Aiud şi alte închisori până în 1964. 
Cicerone Ioniţoiu, Victimele terorii comuniste. Dicţionar. P-Q, р. 121. 

23. Corect Gheorghe Z. Ioan, născut la 22 iulie 1900. Prim director al Societăţii Uzinele de Fier 
şi Domeniile Reşiţa. A fost arestat în 13 aprilie 1948 şi condamnat la 25 de ani de închisoare. 
A decedat la Gherla în 3 ianuarie 1959. Arhiva Consiliului Naţional pentru Studierea Arhivelor 
Securităţii (în continuare ACNSAS), Fond Penal, Dosar 600, vol. 19, ff. 261, 364, apud 
Cristina Anisescu, op. cit., р. 215. 

24. Radu Radoveanu, avocat, colaborator principal al lui. Alexandru Popp, director administrativ 
şi al Contenciosului la Societatea Uzinele de Fier şi Domeniile Reşiţa. A făcut parte din „Lotul 
Marii Finanţe”. Cristina Anisescu, op. cit., pp. 171, 192, 305. 

25. Gheorghe Comşa, născut la 7 mai 1917. A fost arestat la 23 martie 1948 şi condamnat la 15 ani 
de muncă silnică. A executat pedeapsa în închisorile Aiud, Jilava, Galaţi. A fost eliberat la 
24 martie 1963. Informaţii din fişa matricolă penală din AANP. 

româneşti de Іа Paris: Horaţiu Comaniciu?5. El a lucrat la Europa Liberă până când şi-a 
dat seama că acolo acţionează principialitatea masonă, şi-a dat demisia şi a lucrat mai 
departe ca avocat în Paris, după ce a fost vânzător într-o tutungerie sau tăietor de lemne 
în pădurile din Franţa. El a fost crescut de tatăl meu şi i-a imprimat şi lui aceeaşi 
educaţie, aceeaşi mândrie a personalităţii de a nu se lăsa călcat în picioare şi de a rămâne 
el însuşi. Şi a rămas acest văr al meu el însuşi până la moarte. A reuşit să plece în 
străinătate, aşa cum eu n-am reuşit să plec, într-o ladă cu cărţi. A făcut o figură frumoasă 
în emigrația românească din Franţa, a stabilit bune relaţii cu lumea politică de acolo. 
Păcat, însă, că a murit şi nu şi-a putut valorifica relaţiile şi pregătirea politică pe care o avea. 
A fost un fruntaş al generaţiei sale, de aici de la Cluj, unde a făcut Facultatea de Drept. 

A mai fost în lot cu mine Adrian Dimitriu?”, al doilea ca număr în Partidul Social 
Democrat al lui Titel Petrescu, dar care n-avea nimic comun nici cu mişcarea muncitorească, 
nici cu marxismul, ci era un om de afaceri care l-a exploatat pe Titel Petrescu, care era 
altfel un om profund onest. Mi-a făcut o bună impresie discuţia pe care am avut-o cu 
Titel Petrescu atuncea când noi pregăteam manifestaţia studenţească. 

A fost cu mine în lot un oarecare Furnărache%, саге a căpătat şi el 20 de ani. Ce a 
făcut acest Furnărache şi cine era, nu ştiu. Ştiu doar că avea un iaht ale cărui călătorii 
pe mările lumii ni le relata în închisoare. Interesant. 


Ce condamnare aţi primit dumneavoastră ? 

Eu am primit 20 de ani, dar nu are importanţă cât am căpătat. Importanță are cât am 
făcut... care nu să pot măsura în cifre. De aceea era bine ce făceau englezii într-o 
vreme : înainte de a-i pune în funcţie pe judecători, îi băgau la închisoare. Ca să ştie ce 
însemnează închisoarea şi să ştie ce însemnează 15 sau 2 ani pe care îi scrie ei pe hârtie. 
Cei care mi-au dat mie 20 de ani n-au ştiut ce înseamnă o lună de anchetă sub mâna lui 
Brânzaru... 

Aşa erau ei, generoşii judecători ai comunismului... Deşi am reuşit să rezist la 
anchete, să nu existe nici o dovadă, şi procurorul declarase în plină instanţă: „La 


26. Horaţiu Comaniciu, conducător al unui grup de legionari disidenţi care au intrat în PNȚ. А 
plecat la Paris beneficiind, se pare, de un ajutor din partea monseniorului Ghika. Cristina 
Anisescu, ор. cit., рр. 205, 221, 235. Potrivit lui Cicerone Ioniţoiu, plecarea sa ar fi fost 
posibilă datorită ajutorului primit de la Silviu Crăciunaş. http : //www.literaturasidetentie. ro/ 
prieten/carte_16.php, accesat în 19 martie 2008. 

27. Adrian Dimitriu (1905-1994), avocat, fruntaş al Partidului Social-Democrat. A fost ales 
secretar general al PSD în martie 1946. A fost arestat în 5/6 mai 1948 şi condamnat în 
22 ianuarie 1952 la muncă silnică pe viaţă pentru crima de înaltă trădare. A executat pedeapsa 
în închisorile Jilava, Aiud, Piteşti. A fost eliberat în 26 aprilie 1956 în urma intervenţiei 
Partidului Laburist din Marea Britanie. Informaţii din fişa matricolă penală din AANP ; 
http : //destinatii. liternet.ro/articol/165/Delia-Oprea/Biografii-Adrian-Dimitriu. html, accesat 
în 19 martie 2008. 

28. Constantin Furnărachi, născut la 5 mai 1906 în Bucureşti, avocat, funcţionar, fost membru 
PNȚ. Familia: sa deţinea 50 de hectare de pământ şi 100 de hectare de pădure, motiv pentru 
care a fost considerat moşier. Arestat pe 23 martie 1948 şi condamnat la 1 august 1950 de către 
Tribunalul Militar Bucureşti la 15 ani de muncă silnică pentru că a trecut persoane peste 
frontiera cu Ungaria. A executat pedeapsa în închisorile Aiud, Jilava, Piteşti, Baia Sprie, 
Oradea, Galaţi, Botoşani. A fost eliberat pe 19 martie 1963 cu domiciliu obligatoriu în 
comuna Lăteşti, în Bărăgan. Informaţii din fişa matricolă penală din AANP. 

dosarul inculpatului nu se află nici o probă despre vinovăția lui...”, a continuat: „...dar 
dacă nu ar fi vinovat, n-ar fi aici. De aceea cer sancţiunea maximă ! ”. Asta deşi nu aveam 
nici o probă! Procurorul Ştefănescu trage concluzia: „15 ani muncă silnică!”. Cu 
temperamentul pe care îl aveam şi pe care se pare că încă mi l-am păstrat, am zis: „Nu 
se poate! Imposibil! ”. „Am să-ţi arăt că se poate!” „Nu se poate să mă condamnaţi 
dacă nu există пісі o probă de vinovăţie ! Am făcut şi eu Facultatea de Drept. Nu pot fi 
condamnat fără probe ! ” Judecătorul şi-a păstrat calmul, şi-a luat stiloul şi a scris 20 de 
ani muncă silnică. Şi apoi, cu o ironie supremă, mi-a zis: „Ai văzut că se poate ?”. Şi 
într-adevăr, s-a putut, cu menţiunea pe care o fac eu acum, drept paranteză: este mult 
mai uşor să scrii cu un stilou pe hârtie 20 de ani, decât să-i faci... N-am făcut 20 de ani, 
dar am făcut aproape 17... 


Care a fost prima închisoare în care aţi executat pedeapsa ? 

Întâi la Văcăreşti. Era un loc de triaj unde erau trimise loturi peste loturi, unde 
stăteau oamenii o săptămână, o lună, şi de unde erau risipiţi la alte închisori din ţară. Nu 
avea Jilava capacitatea să trieze atâtea destine câte i se trimiteau să fie administrate. La 
Văcăreşti am avut ocazia să cunosc şi lumea interlopă, pentru că dincolo de ţarcul în care 
noi eram îngrădiţi, erau deţinuţii de drept comun. Şi auzeam nişte răcnete înfiorătoare... 
nu ştiam ce se întâmplă. M-am căţărat pe zidul de despărţire şi-i vedeam pe barbugii cum 
îşi joacă degetele la barbut. După ce dădeau tot ce aveau, nemaiavând ce să dea, îşi 
dădeau mâna. Şi depindea de conducătorul meciului de zaruri, de barbut: degetul ăsta 
sau degetul ăstalalt... Şi cu o lovitură uimitor de precisă... îi ѕес(іопа falanga. Eu 
priveam acest spectacol... Multe sunt de povestit din lumea aceasta interlopă cu care, 
indirect, am luat legătură, şi care n-au implicaţie în procesul meu sau în viaţa mea, decât 
că mi-au îmbogăţit cunoştinţele despre ce însemnează decăderea omului... 

De la Văcăreşti, ca loc de triere, am fost trimis la Jilava... 


Cum era Jilava prin comparaţie ? 

Detenţia Іа Jilava era foarte superficială. Aici am avut neaşteptata onoare să-l cunosc 
pe celebrul Maromete??. Era găgăuz, deci un fel de rus turcit. Era o bestie, lovea cu o 
cârje... Tot timpul ега înarmat cu un ciomag uriaş, noduros, puternic, cu care lovea în 
stânga şi-n dreapta, pe unde putea. Farmecul lui era că era bâlbâit... Şi ne-amuza grozav 
în timp ce ne bătea să-l auzim cum se bâlbâie ! „Maa... maa... mă, te ba... ba... bag...” 
şi aşa mai departe. 

La Jilava am fost folosit la realizarea unei grădini... Plantam roşii. Dar, pentru ca să 
fiu vrednic de această înaltă demnitate, Maromete a ţinut să mă supună unui examen. A 
trimis pe nişte milițieni să aducă de la suprafaţă, că Jilava era sub pământ, adică sub cota 
zero, să aducă nişte lădiţe cu răsaduri : „Acuma să te văd ce ştii! ”. Nemernicele acestea 
de răsaduri erau toate la fel: о rădăcinuţă şi două frunzuliţe. Ele erau diferite pentru 
cine ştia, însă bineînţeles că eu nu ştiam. „Ce e asta, mă?” „Galanthus nivalis.” „Ce e 
aia, mă?” „Galanthus nivalis.” Ăsta, de fapt, este ghiocel nobil. „Ce e asta, mă?” 
„Capsella bursa-pastoris.” Capsella bursa-pastoris este, de fapt, traista-ciobanului, o 


29. Nicolae Moromete, născut la 3 mai 1912 în satul Gherăieşti, comuna Торапа, Olt. Comandantul 
Penitenciarului Jilava între mai 1949 şi iunie 1952. Între 1952 şi 1958 a fost comandant al 
penitenciarelor Caransebeş şi Galaţi, la formațiunea Chilia Veche, precum şi locţiitor de 
comandant pentru pază şi regim la Văcăreşti. Andrei Muraru, op. cit., p. 362. 

buruiană oarecare... „Da' asta се e, mă?” „Fraxinus imperialis%.» Ăsta e frasinul. 
„Ăsta се е, mă?” „Quercus suber.” Ăsta е o varietate de stejar... „Bă, ce limbă 
vorbeşti tu, тй?” „Domnule, la noi în lumea ştiinţifică, pentru ca să nu facem confuzii 
între plante (pentru că ştiţi că se vorbeşte despre brânduşă, despre toporaşi, despre 
violete, dar de fapt este o singură floare), le dăm denumiri ştiinţifice, pe limba latină”. 
Maromete a fost turtit... „Mă, tu eşti chiar grădinar ! ” „Da, domnule şef, sunt grădinar.” 
„Mai dă-i, mă, o porţie de mâncare.” Am câştigat grațiile lui Maromete... 

Acolo am avut o perioadă de respiro, pentru că fiind evacuaţi deţinuţii de drept 
comun care se ocupau de serviciile închisorii, au venit să scoată, dintre deţinuţii politici, 
oameni care să facă de mâncare, să măture prin curte, şi printre ei am fost scos şi eu. Am 
stat două săptămâni la soare, până când a venit colonelul Dulgheru:?, care mă anchetase, 
şi ajunsese şeful Securităţii. Dulberger, pe numele lui adevărat, Mişa Dulberger. Şi vine 
ăsta, mă vede Іа soare... plantam roşii, са să aibă се mânca milițienii, fiindcă ei mâncau 
din рог(іа noastră şi ocupau una din camerele noastre, anume aranjate pentru a fi filmate 
dacă venea cineva : cu paturi, cu pături, cu cearşafuri. Asta se întâmpla într-un timp în 
care noi dormeam fie pe betonul de la Jilava plin de un strat gros de mâzgă rezultată din 
transpiraţie sau din infiltraţiile umede din pământ... Pentru că fortul Jilava fiind subteran, 
prin pereţii de beton ai închisorii se infiltrau ape... şi tot timpul pe pereţi şiroia apa... Iar 
поі, sărmanii, unii dormeam pe scânduri, că altceva nu era. Eu am avut predilecție, prin 
destin, să dorm pe beton, şi am rămas de acolo cu câteva amintiri în oase... 

Dar de Jilava mă leagă şi amintiri foarte frumoase... Eram în cameră cu 20-30 de 
persoane, şi întâlneam persoane interesate de viaţa spirituală şi mi se întâmpla să vorbesc 
şi zece ore pe zi. Mai cereau să şi variez şi atuncea le povesteam din literatură până când 
am epuizat şi tot bagajul meu literar. Şi p-ormă, la sfârşit, ca să îmi pot face această 
obligaţie faţă de confraţi, cream romane... 

Le inventaţi pe loc ? 

Pe loc, acolo. Fie pe o temă dată de ei, dar mai cu seamă imaginată de mine, în care 
bineînţeles că erau şi elemente personale... Odată au auzit confrații mei că e cineva la 
uşă, că eu de când m-au bătut în cap nu mai aud bine... Şi-mi face semn un confrate : 
„Vezi că e cineva la uşă! ”. Să mă opresc acuma ar fi însemnat că singur mă acuz. Nu 
m-am oprit şi am continuat să vorbesc... Miliţianul şi-a adus un scaun, 1-а aşezat lângă 
uşă şi a ascultat toată noaptea! Dimineaţa când trebuia să ieşim cu aşa-zisul program, 
adică să ducem tineta, vasul în care ne făceam nevoile, s-a oprit în faţa mea şi nu puteam 
trece de el: „Mă, da’ tare ţi-o fost dragă! ”. Se referea la ce povestisem eu... „Da, 
domnule şef, tare mi-o fost dragă ! ” Probabil surprinsese un moment în care era implicat 
ceva şi din biografia soţiei mele... 

Şi am avut pe lângă această desfătare personală, de-a putea instrui tinerii din 
închisoare, şi satisfacția de a sta cu mari personalităţi. Am stat cu profesorul Paul 


30. Probabil fraxinus excelsior, denumirea latinească a frasinului comun, specia cea mai răspândită 
de frasin. 

31. Denumirea ştiinţifică a stejarului de plută. 

32. Mişu Dulgheru (Dulberger : 1909- ? ), colonel, şeful Direcţiei Anchete din Securitate, coordona 
toate acţiunile anchetatorilor de pe teritoriul României între anii 1948 şi 1952. În octombrie 
1952 a fost debarcat şi arestat în urma înlăturării grupului Pauker-Luca-Georgescu, dar a fost 
eliberat în 1954, retrăgându-i-se gradul de colonel. A fost o vreme supraveghetorul gunoierilor 
din Bucureşti, dar a emigrat ulterior în Israel. CPADCR, op. cit., р. 793. 

Stănescu, botanist. Era în stare să ne recite zeci şi zeci de poezii din literatura franceză, 
germană, engleză, italiană. Avea o memorie prodigioasă. Am stat cu profesorul Motăş*?, 
care era entomolog şi care avea onoarea să boteze toate gâzele câte se descopereau în 
lume. El le omologa. Mare personalitate culturală. Mare pentru că avea şi demnitatea 
morală corespunzătoare facturii sale intelectuale. Am stat cu Ion Lugojanu*, fostul 
ministru de Externe, ministru al României la Roma, directorul şi proprietar al ziarului 
Universul. Am stat cu Radu Суг”. Era bolnav, bolnav... transparent de slăbiciune, şi 
care avea permanent întipărit pe figură un surâs de o suavitate rar întâlnită. Şi când era 
bătut, Radu Gyr surâdea. L-am reîntâlnit şi la Aiud, după cum l-am reîntâlnit la Aiud şi 
pe Nichifor Crainic*5, pe care îl cunoscusem de la Bucureşti, de la Facultatea de Teologie 
Ortodoxă, pentru că nu eram sectar ca şi confesiune, şi mergeam şi la cursurile Facultăţii 
de Teologie Ortodoxă pentru marile personalităţi care erau acolo: Nichifor Crainic, 
Emilian Vasilescu”. Îmi făcea mare plăcere să îi audiez. 


Ați stat mult timp în Jilava ? 

La Jilava am stat 2 ani, până în vara lui 1950. N-am să descriu mai mult Fortul 13 de 
la Jilava, pentru că a mai fost descris şi de alţii. Cum este să dormi pe 18 centimetri de 
scândură... Pentru că aşa eram de deşi, încât nu puteam sta decât pe flanc, şi spaţiul 
rezervat pentru fiecare corp era de 18 centimetri. Şi când unul voia să se-ntoarcă, 
nemaiputând rezista echilibristica pe vârful osului, şoldului sau umărului, striga: 
„Gata! ”. Şi atuncea toţi ne întorceam pe cealaltă parte. 


Unde aţi fost dus de la Jilava ? 

Am fost dus la Aiud, după o scurtă trecere prin Piteşti. La vremea aceea, Piteştiul nu 
era rău famat. Noi eram primul lot care am intrat în Piteşti, care fusese până atuncea o 
închisoare cu un alt caracter. Dar până la Piteşti, un mic episod din călătoria de la Jilava 
la Piteşti. Eram cu avocatul Petre Vasilescu, tip care părea inteligent, vioi. Stăteam 2 inşi 
într-un jeep, la spate: „Domnule, ăştia ne împuşcă acum”. „Nu ne-mpuşcă, domne.” 
„Îi spun io că ne-mpuşcă.” „Lasă, să nu ne torturăm noi. Om vedea ce-o fi. Acuma să 
ne rugăm lui Dumnezeu.” „Bine zici. Da’ nu ştiu nici o rugăciune.” „Hai că mă rog io.” 


33. Constantin Motăş (1891-1980), biolog, savant, profesor universitar, academician, prorector al 
Universităţii Bucureşti şi director al Muzeelor de Istorie Naturală din laşi şi Bucureşti. A fost 
arestat la 21 mai 1949 din cauza relaţiilor pe care le avea cu liderul PSD, Constantin 
Titel-Petrescu, şi condamnat la 20 de ani de temniţă grea. A executat pedeapsa în închisorile 
Jilava, Aiud, Piteşti, Văcăreşti. A fost eliberat la 26 aprilie 1956. http : //ro.wikipedia.org/ 
wiki/Constantin_Motaş, accesat în 19 martie 2008 ; fişele matricole penale din AANP. 

34. Топ Lugoşianu (1890-1957). Doctor în drept, avocat, diplomat, ministru în mai multe guverne 
interbelice, directorul ziarului Cotidianul. A fost arestat la 15 august 1949 şi condamnat la 
muncă silnică pe viaţă pentru că a avut legături cu anglo-americani. A executat pedeapsa în 
închisorile Aiud, Piteşti, Jilava, Văcăreşti, Râmnicu Sărat. A murit la 7 noiembrie 1957 la 
Râmnicu Sărat. Cicerone loniţoiu, Victimele terorii comuniste. Dicţionar. H, І, J, K, L, 
p. 388; Octavian Roske, Mecanisme represive. Dicţionar biografic. H-L, INST, Bucureşti, 
2004, p. 477; fişe matricole penale din AANP. 

35. Vezi nota 6, p. 56. 

36. Vezi nota 7, р. 56. 

37. Emilian Vasilescu (1904-1985), teolog, pedagog, arhidiacon stavrofor. http : //biserica.org/ 
WhosWho/DT R/V/Emilian Vasilescu. html, accesat 1а 30 ianuarie 2008. 

În sfârşit, am ajuns la jumătatea drumului spre Piteşti şi miliţianul ne-a poruncit: 
„Daţi-vă jos, mă ! ”. Ne-am dat jos. Vasilescu de colo: „Ne-mpuşcă! ”. „Nu ne-mpuşcă, 
domne. Îţi spun eu că nu ne-mpuşcă.” Aveam încredere în Dumnezeu... Ne-am dat jos 
şi am stat ca proştii aşteptând un glonţ în ceafă. N-a venit. Miliţianu” de "colo, în civil: 
„Pişaţi-vă, mă! ”. Eram incapabili. Ploua sau plouase şi crengile erau ude cu apă... 
Miliţianul deştept sau cu experienţă a scuturat o creangă pe noi şi apa ne-a declanşat 
sfincterele. În sfârşit, cu chiloţii salvaţi, ne-am urcat în maşină şi ne-am dus la Piteşti. 
Dar n-am stat mult, pentru că după noi trebuia să se schimbe caracterul închisorii şi să 
vină studenţii şi să înceapă fenomenul Piteşti. Dumnezeu m-a scos de moţ din Piteşti şi 
m-a dus în altă parte, după cum şi în altă situaţie, tot aşa, am fost scos de moţ atuncea 
când era momentul suprem... 

Aşadar, după aceea am fost luaţi şi transferați la Aiud, într-un regim special, în 
Zarcă. Ceva similar s-a-ntâmplat când am ajuns la Aiud, unde ne aştepta un alt cerbere, 
nu mai puţin faimos, nu mai puţin năstruşnic, colonelul Czeller*5. Eu eram foarte sensibil 
la cei саге ne păzeau, pentru că Іа Jilava eram păziţi de ţigani. Înainte fusesem la ruşi şi 
acum am ajuns pe mâna lui Czeller. 

Nu era vorba de Koller ? 

Nu, nu, nu. Era acolo. Cel puţin aşa ştiam noi la Aiud, că era Czeller, înaintea lui 
Dorobanţu*. Şi acest Czeller era sadic. L-am auzit eu, pe fereastră, când învârtea în 
hârdău să vadă cât e de groasă mâncarea: „Scoate-le două polonice de gros şi dă-le la 
dreptu’ comun. Bandiţii, lasă-i să piară de foame !”. Şi ne subţia în mod deliberat 
mâncarea. Dar, când să intrăm în clădirea aceasta numită Zarca de la Aiud, fiecare care 
intram trebuia să ne spunem numele : „Tu cine eşti, mă ?”. „Sunt Ion Bujoiu““.” „Ce-ai 
fost afară, mă?” „Ministru.” „Tu cine eşti, mă?” „Alexandru Marcu.” „Ce-ai fost 
afară ?” „Ministru.” În sfârşit, vine personajul asupra căruia vreau să mă opresc: „Tu 


38. Probabil o confuzie. Colonelul Ştefan Koller a fost comandantul penitenciarului Aiud între anii 
1953 şi 1958, urmându-i căpitanului Nicolae Dorobanţu (1950-1953). În perioada despre care 
vorbeşte părintele Langa, comandant era maiorul Alexandru Fărcaş (1948-1950). CPADCR, 
op. cit., p. 574; Andrei Muraru, op. cit., р. 102. Ludovic Czeller (Zeller) a fost director în 
Direcţia Generală a Penitenciarelor şi a fost găsit mort în 1953 în cimitirul Bellu. Totuşi, potrivit 
altor informaţii, a fost comandant la Aiud între anii 1952 şi 1953. Doina Jela, op. cit., p. 90. 

39. Ion Mihai Dorobanţu (17 aprilie 1909 - 7), locotenent colonel, director al penitenciarului 
Ploieşti (aprilie - 15 decembrie 1950), comandant al închisorii Aiud (1 ianuarie 1951 - 
1 ianuarie 1954), locţiitor comandant pentru pază şi regim la Penitenciarul Aiud/formaţiunea 
0622 (1 ianuarie 1954 – 15 octombrie 1954), comandant al Penitenciarului de femei Mislea/ 
formațiunea 0690 (15 octombrie 1954 - 1 martie 1959), comandant al Penitenciarului Gherla/ 
formațiunea 0606 (1 martie 1959 - 1 martie 1960). Mulţumim colegului nostru Mihai Burcea 
pentru aceste informaţii. 

40. Ion Bujoiu, născut la 3 septembrie 1894. Inginer de mine, profesor la Institutul Politehnic, fost 
ministru al Industriei şi Comerţului în anii 1937 şi 1939, iar în 1938 fost titular la Departamentul 
Economiei Naţionale. Urmărit de Siguranţă pentru implicarea în organizaţia Sumanelor Negre. 
A fost arestat la 14 aprilie 1948 şi condamnat la muncă silnică în procesul „Marii Finanţe”. A 
executat pedeapsa în închisorile Aiud, Baia Sprie, Satu Mare, Jilava, Aiud, Văcăreşti. A 
decedat la Văcăreşti în 20 mai 1956. Informaţii din fişele matricole penale din ААМР; 
Cristina Anisescu, op. cit., pp. 67-68. 


CLUJ 143 


cine eşti, та?” „Nicolă Mavrocordat“ .” Da’ Czeller de acolo, care voia să îşi dovedească 
cultura: „Tu eşti grecu’ ăla, mă? Macovordat?”. Dar prinţul Mavrocordat, înţepat : 
„Domnule, corect este Nicolă Mavrocordat”. Cu această lecţie de istorie pe care i-a 
făcut-o Mavrocordat lu’ Czeller, care-l acuza pe Mavrocordat că n-ar fi român, ca şi 
când el ar fi fost cine ştie ce român, am intrat în Zarca. 

A urmat o perioadă de izolare de 6 luni, cât am stat singur în celulă, iarna, şi când 
mi-au degerat picioarele, pentru că am fost băgat într-o celulă în pielea goală... La 
sfârşitul lui octombrie venea o iarnă năprasnică şi am fost băgat în pielea goală, pentru 
că tot ceea ce avusesem trebuia să las afară pe culoar. Nu ştiam ce mă va aştepta în acea 
încăpere în care singurul mobilier erau zăbrelele... încolo, nimic. Nu vorbesc de pat 
de rogojină, de pătură sau de tinetă. Nimic! Nimic, doar zăbrele şi eu în pielea 
goală... Simţeam că încep să îngheţ, şi atunci m-am apucat să fac gimnastică, aşa 
flămând şi uscat cum eram. După un timp, mi s-a aruncat o pereche de chiloţi, o 
cămaşă cu mâneci scurte, un pantalon uzat de puşcăriaş, o zeghe rărită şi o bonetă care 
îmi stătea numai pe jumătate de cap şi nişte bocanci scorojiţi, uriaşi, fără şireturi, care 
parcă erau făcuţi din talpă, dar în саге ca să supraviețuiesc, n-aveam altă modalitate 
decât să umblu, să mişc. 

Pe urmă am început să căpătăm de mâncare... Alimentaţia, despre care spunea 
generalul Nicolschi: „Mâncarea era foarte bună. Le dădeam cafea cu lapte şi cozonaci 
şi friptură! Cine a spus că flămânzeau la noi deţinuţii? ”. În ce consta mâncarea? O 
descriu acuma: în acea perioadă, maximum de boabe de fasole pe care le-am avut în 
gamelă a fost de nouă! Maximum de boabe de arpacaş pe care le-am găsit în zeamă a 
fost de 14 boabe! Că altă dată au fost numai 3 boabe de fasole sau că altă dată au fost 
numai două, e adevărat. Dar pe lângă boabele de fasole era şi hoaspele din care ieşise 
miezul. Şi am trăit... foarte bine, „cu cafea cu lapte şi cu friptură”, după zisa lui 
Nicolschi... 

Într-o celulă alături de a mea a fost şi profesorul Petre Tomescu“, fostul ministru al 
Sănătăţii, şi care a realizat mai uşor decât mine situaţia şi mi-a spus: „Suntem băgaţi 
aicea ca să murim. Da’ nu le facem jocul, noi nu murim. Cine vrea să trăiască să se 
mişte... cine nu se mişcă moare! Mişcarea ! ”. Şi am început să пе mişcăm. 60 de inşi 
în 60 de celule, în bocanci, fără şireturi... bubuia toată clădirea de paşii noştri. Atunci 
am degerat şi ş-acum, după atâţia ani, îmi simt degetele degerate, dar am supravieţuit tot 
în virtutea unei idei fixe pe care mi-am indus-o. Aşa cum la anchete ziceam: „Nu 
spun”, aici ziceam la fiecare pas: „Nu vreau să mor! Nu vreau să mor! Nu vreau să 
mor ! ”. Şi asta la fiecare pas. Şi n-am murit... 


41. Prinţul Nicolae Mavrocordat, născut la 31 decembrie 1897 în comuna Dăngeni, Botoşani. 
Descendent al fostului domnitor al Moldovei cu acelaşi nume, ctitor al Mănăstirii Văcăreşti. 
Inginer mecanic. A fost arestat la 3 octombrie 1949 şi condamnat la 25 de ani de muncă silnică 
pentru că „a dat informaţii despre situaţia economică şi politică americanilor”. A executat 
pedeapsa în închisorile Jilava, Aiud, Piteşti, Dej, Gherla. A fost eliberat la 1 august 1964. 
Cicerone loniţoiu, Victimele terorii comuniste. Dicţionar. M, р. 151; fişele matricole penale 
din AANP. 

42. Petre Tomescu, medic, profesor universitar la Facultatea de Medicină Bucureşti, ministrul 
Muncii, Sănătăţii şi Ocrotirii Sociale între 27 ianuarie 1941 şi 23 august 1944. http : // 
ro.wikipedia.org/wiki/Guvernul_lon_Antonescu_(3), accesat la 30 ianuarie 2008. 

Cu ce personalităţi aţi avut ocazia să staţi la Aiud ? 

La Aiud a fost cea mai fecundă perioadă de viaţă intelectuală pe care am trăit-o în 
închisoare. Acolo au fost toţi marii comandanţi de unităţi militare şi toţi miniştrii lui 
Antonescu, alăturea de care şi eu. Eu care nu fusesem comandant de mare unitate 
militară pe frontul din Rusia, eu care nu fusesem ministru al lui Antonescu. Numai eu 
eram acolo şi ei. De ce m-au dus acolo? Dumnezeu ştie. Probabil ca să-i cunosc pe 
aceştia şi pe toţi marii intelectuali ai culturii româneşti din acea vreme. Probabil ca să 
stau cu maiorul de transmisiuni Traian Niţescu“, care a făcut un atac de cord... se îneca 
în propriul său sânge, şi mi-a spus: „Vine şi mă іа! Vine şi mă іа! Uite-l acolo! ”. Îl 
vedea pe necuratul. „Roagă-te pentru mine, Tertulică! ” Aşa-mi zicea el... I-am luat 
obrazu'-ntre palme, m-am rugat, şi aşa, între palmele mele, а murit Traian Niţescu... Şi 
nu era primul care a murit aşa... 


De la Aiud aţi mai fost dus şi în alte închisori ? 

După 1 an de Zarcă la Aiud, am fost dus la Lugoj şi p-ormă iarăşi la Aiud. Am fost 
şi pe la Gherla, de unde ţin minte un moment deosebit. Eram sub patul mitropolitului 
nostru Alexandru Rusu“, fostul episcop de Baia Mare, numit mitropolit la Blaj, fără să 
fie recunoscut ca atare de statul de atunci. El însă, pentru Biserică şi pentru Sfântul 
Scaun, din acel moment a fost considerat mitropolitul nostru şi nu numai un mitropolit 
oarecare, ci un mitropolit martir. Paturile fiind supraetajate, sub patul lui făceam un cerc 
de rugăciune şi recitam Rozarul. Şi o dată a intrat comandantul Goiciu“5. Toată lumea s-a 
sculat în picioare, inclusiv eu, viteazul de mine, doar episcopul Rusu nu s-a sculat, 
pentru că nu putea. Era bolnav, infirmizat de boală. Furios, considerând că se află în faţa 
unui afront, Goiciu s-a năpustit asupra lui şi l-a buşit cu pumnii până când a obosit. În 
timp ce era lovit, episcopul Rusu zicea: „Dă, domnule, dă, dar să ştii că cu fiecare 
lovitură se-nalţă la cer o rugăciune pentru mântuirea ta ! ”. 

Ați menționat că aţi fost dus şi la penitenciarul din Lugoj. Cum a fost detenţia acolo ? 

La Lugoj am întâlnit o altă lume. Încăpere cu ferestre, cu duşumea, nu cu beton, unde 
aveam şi paturi... Aici s-a petrecut iarăşi un eveniment memorabil : mi s-a dat voie să 
vină şi soţia mea, însoţită de o altă persoană. Sigur că ar fi dorit mult să mă vadă tata, 
să mă vadă тата... Chiar spuneam că, probabil, este singura ocazie când ne vom mai vedea. 
Dar soţia mea а gândit altfel şi a 215: „Este bine ca fata să-şi cunoască tatăl”. Şi toţi au 


43. Traian T. Niţescu, născut la 11 octombrie 1903 în Buftea. Maior. A fost arestat la 9 aprilie 
1949 şi condamnat la 20 ani de muncă silnică, pedeapsă redusă ulterior la 15 ani. A executat-o 
în închisorile Jilava, Lugoj, Aiud, Gherla. A decedat la 19 mai 1957 în Gherla. Informaţii din 
fişa matricolă penală din AANP. 

44. Alexandru Rusu (1884-1963), mitropolit greco-catolic, episcop al eparhiei Maramureşului. 
Arestat pe 28 octombrie 1948, a fost închis la Ministerul de Interne, Dragoslavele, Mănăstirea 
Căldăruşani şi Sighet. După eliberarea din 1955 a avut domiciliu obligatoriu la Mănăstirile 
Curtea de Argeş şi Cocoş. Împreună cu luliu Hossu şi loan Bălan a redactat un memoriu 
pentru recunoaşterea de către autorităţile comuniste a Bisericii Unite, motiv pentru care a fost 
rearestat şi condamnat în 1957 la 25 de ani de închisoare. A decedat la Gherla pe 9 mai 1963. 
Cicerone Ioniţoiu, Victimele terorii comuniste. Dicţionar. R, Editura Maşina de Scris, Bucureşti, 
2007, p. 248. 

45. Petrache Goiciu, comandant al penitenciarelor Galaţi (1949-1952), Gherla (1952-1959). 
Andrei Muraru, op. cit., pp. 319, 332. 

fost de acord şi a venit Іа închisoarea de la Lugoj soţia mea cu fiica mea. Era mică, slăbuţă, 
timidă şi încerca să urce o scară care marca nivelul camerei mele faţă de culoar. Şi am 
văzut un picior apărând pe pragul uşii... (plânge - n.n.) N-am reuşit să disting bine figura 
şi silueta pentru că liniştea şi tensiunea spirituală a fost sfâşiată de un țipăt. Fiică-mea m-a 
recunoscut fără să mă fi văzut vreodată. Şi a tipat: „Tată! ” (plânge - n.n.). Soţia mea 
a avut în felul acesta plăcerea că fiica mea mă cunoaşte, fără să mă fi văzut vreodată... 

Însă acest experiment a avut un dublu efect. Pe lângă cel pe care l-am trăit ей şi ai 
mei, a avut efect şi asupra celor care пе păzeau. Comandantul mă-ntreabă : „De când nu 
v-aţi văzut? ”. Iar soţia mea răspunde: „Niciodată”. Şi atunci a luat-o pe fiica mea şi 
mi-a dat-o în dreptul meu... Eram despărțiți doar de plasa de sârmă... Şi acolo, prin 
plasa de sârmă, mi-am sărutat fiica... Iar sărutul nostru a fost spintecat de firul rece de 
sârmă care stătea între buzele ei şi ale mele... Aşa am cunoscut-o pe біса mea... (plânge – 
n.n.) Cu soţia mea vorbitorul a durat 7 minute, dar 7 minute în care trebuia să incluzi o 
veşnicie... Şi aşa le-am şi trăit, ca pe o veşnicie... 

Fiind la Lugoj în închisoare, am fost cercetat de un maior de la Ministerul de Interne, 
care s-a prezentat cu numele Chirilă şi care m-a întrebat: „Ştiu că aţi avut bursă pentru 
Italia şi pentru Franţa”. „Da.” „N-aţi vrea să mergeţi în Italia sau în Franţa ? ” „Daţi-mi 
voie să zâmbesc. Cum am să plec la Paris din închisoare? ” „Ne îngrijim noi de asta. 
Totul este dacă sunteţi de acord.” Am înţeles că e vorba de un târg. „Atunci daţi-mi, vă 
тор, O foaie de hârtie.” Mi-a dat o foaie de hârtie pe care în mod deliberat am conceput-o în 
aşa fel ca să rămână la dosar, ca cine ar vrea să-mi mai facă vreodată asemenea propunere 
ruşinoasă să găsească hârtia semnată de mine şi să nu mai încerce să discute cu mine. Şi 
pe hârtie am scris aşa: „Cu privire la oferta care mi s-a făcut, ca să plec în străinătate 
cu preţul unor servicii pe care le-aş aduce în dauna unei persoane sau a mai multor persoane, 
declar că sunt incapabil să întreprind orice acţiune care ar produce un prejudiciu moral 
sau material unei alte persoane”. Şi am semnat. Maiorul şi-a muşcat chipiul, că aştepta alt 
răspuns de la mine... s-a-nfuriat şi am crezut că mă loveşte. Dar eram obişnuit cu loviturile 
din anchetele prin care deja trecusem. Nu m-a lovit, decât că şi-a martirizat chipiul.. . Politica 
internaţională s-a schimbat şi, nu mult după aceasta, în loc să mă duc eu la Paris sau la 
Roma, a venit Parisul şi Roma la Bucureşti, pentru că au venit reprezentanţi ai ţărilor 
străine cu care, bineînţeles, că eu nu am avut nici o legătură nici înainte şi nici după... 

La Lugoj am primit şi dreptul să scriem acasă. Scrisoarea consta din următoarele 
cuvinte : „Sunt bine, sănătos. Trimiteţi 1 kilogram de zahăr, 1 kilogram de pâine, 
1 kilogram de cutare, total: 5 kilograme”. Semnat. Din ce-am primit de acasă, alimentele 
nu ni le-au dat, în schimb ne-au dat ceva îmbrăcăminte. 

Episodul acesta trebuie completat cu unul similar din Balta Brăilei, unde am fost 
trimis în cele din urmă şi unde am stat 2 ani. Acolo iarăşi ni s-a dat o carte poştală cu 
acelaşi text stereotip, carte care m-am iscusit să o semnez într-un chip cifrat. În loc să 
semnez cu numele patronimic sau cu alt nume al meu, am semnat Tonic. Care putea să 
derive de la Toni, nu? Am avut încredere în inteligenţa soţiei mele. Ea a descifrat 
semnătura care era cu totul neverosimilă şi drept răspuns, printre elementele pe care mi 
le-a trimis în baza cărţii poştale, mi-a trimis şi o sticlă de vin, absolut inconfundabil, 
pentru că era produs de mine, în via noastră de acasă. Dar era doar o sticlă şi era mult 
prea puţin pentru câţi eram acolo. Eu ştiam din studiile mele că amestecul admis minimal 
este 8 părţi de vin şi una de apă şi atunci, ca să ne ajungă, puneam 8 picături de vin şi 
o picătură de apă. Picurată cu firul de pai... Şi aşa realizam vinul liturgic pe care, spre 
stupoarea oricui, l-am folosit în acele condiţii să facem sfânta liturghie. 

Cu noi era acolo şi Benedict Ghiuş6. Un teolog ortodox de mare prestigiu, de mare 
valoare, vrednic de tot respectul, cu care eram în foarte bune relaţii. L-am întrebat într-o 
zi: „Dragă părinte, vrei să facem o liturghie ? ”. „Dar cu ce s-o facem, frate?” „Cu ce 
trebuie.” „Dacă zici tu, viu.” Şi am făcut liturghie eu, catolicul, cu marele ortodox 
Benedict Ghiuş, pentru că nici pe mine nu mă împiedeca faptul că el era ortodox, nici pe 
el nu-l împiedeca faptul că eram catolic. Pentru că euharistia (prefacerea pâinii şi a 
vinului în trupul şi sângele Domnului) este recunoscută ca valabilă de către ortodocşi la 
catolici şi de către catolici la ortodocşi. Şi atuncea, eu, având acest discernământ 
teologic pe care mi l-a confirmat şi Benedict Ghiuş, am făcut împreună cu el în Balta 
Brăilei sfânta liturghie. Acolo am făcut adevăratul ecumenism, fără са să пе minţim unii 
pe alţii, cum se face acuma... 

Spovedanii aveau loc acolo în Balta Brăilei ? 

Sigur că da. Păi, unde erau preoţi, erau şi spovedanii. Nu totdeauna era şi euharistie, 
pentru că numa-n Balta Brăilei am avut această putinţă, în altă parte n-am avut. Dar în 
Balta Brăilei am avut-o şi am folosit-o din plin... 


Dar când şi de unde aţi ajuns în Balta Brăilei ? 
În Balta Brăilei am ajuns de la Aiud. 


În Balta Brăilei deţinuţii erau puşi la munci. Dumneavoastră ce activităţi aţi desfăşurat ? 

Iarna lucram la diguri şi vara lucram la câmp. Am fost puşi să săpăm şi să facem digul 
care trebuia să apere zona de Dunăre şi să asigure fertilizarea acestui sol extraordinar. 
Pământul din Balta Brăilei este foarte nisipos, încât încercând să urci pe dig, fugea de 
sub tine. Noi căram nisipul cu roaba pe pământul care fugea de sub picioarele noastre şi, 
ca să putem trage roaba la 8 metri înălţime, ceea ce era imposibil ca un om s-o facă, şi 
ca să nu se risipească digul, am pus nişte scânduri şi urcam oblic, aşa, pe dig... Şi 2 inşi 
trăgeau în ham, ca vitele, şi un al treilea ţinea roaba de coarne. Şi pentru a apăra zona 
de Dunăre, s-au plantat păduri de protecţie, ca valurile să se spargă în păduri. Şi pe lângă 
dig s-au pus mănunchiuri de răchită, ca şi ele să apere nisipul din care era format digul. 
Până la sfârşit l-am făcut, digul Brăilei, care este fala agriculturii româneşti... 

Şi de acolo am venit acasă. Bineînţeles că sar peste ani... că am stat atâţia ani în 
temniţă... Însă închisoarea mea este un dar de la Dumnezeu, pentru că, cu aceşti ani de 
închisoare, am câştigat o veşnicie... 

Puteţi să descrieţi momentul reîntâlnirii cu familia ? 

Era noapte. Am urcat pe strada cu Grădina Botanică. În acel cartier locuia familia 
mea. Am intrat în curtea casei, o casă cu o curte mare... Şi n-am îndrăznit să intru, dar 
nu pentru alt motiv, ci ca să nu le stric somnul... Ştiam că voi fi certat pentru această 
amânare, dar ăsta a fost sentimentul тей: să nu le stric somnul. Până la sfârşit am fost 
slab, am cedat şi-am intrat. Deja începuseră oamenii să vină acasă şi ei se aşteptau să 


46. Benedict Ghiuş (Vasile Ghiuş, 1904-1990), preot călugăr, doctor în teologie. A fost arestat cu 
grupul „Rugul aprins” şi condamnat pe 14 iunie 1958 la 18 ani de închisoare. A executat 
pedeapsa în închisorile Jilava, Aiud şi Salcia. A fost eliberat în 1964. S-a pensionat şi s-a 
retras la Mănăstirea Cernica 10 ani mai târziu. Informaţii din fişa matricolă penală din 
AANP ; Cicerone Ioniţoiu, Victimele terorii comuniste. Dicţionar. F-G, p. 220; http :// 
www. crestinortodox. ro/D-Benedict_Ghius-10398-264. html, accesat la 30 ianuarie 2008. 

vin şi eu. Soacră-mea a auzit paşii mei pe scară şi când am apăsat pe butonul soneriei, 
toţi erau în antreu. Aveam în faţa mea о planşă cu figuri împietrite de emoție şi prima 
care а rupt tăcerea a fost fiica mea. Şi după aceea toţi am început să ne îmbrăţişăm... 
Am reintrat în viaţa de familie, am regăsit-o pe cea care o lăsasem tânără mireasă, cu 
3 luni de căsătorie, i-am găsit pe socrii mei, care s-au purtat extraordinar în absenţa 
mea, şi am găsit-o pe fiică-mea, o făptură cu totul surprinzătoare pentru mine, dar care 
mi-a făcut bucuria de a mă cunoaşte fără să mă fi văzut vreodată... Când m-am întors 
avea 16 ani... Nu o văzusem născându-se, dar ea a fost suportul psihic şi moral al 
soţiei mele în anii ei de singurătate. Asupra acestui copil şi-a polarizat întreaga atenţie 
şi viaţă şi l-a crescut aşa ca să-mi facă mie bucurie. De altfel, reîntorcându-mă acuma 
la firul închisorilor, tot timpul în închisoare, pe lângă atitudinea rectiliniară pe care 
mi-o impunea morala creştină, am avut şi un mobil personal: să nu las o pată pe 
numele familiei mele, să mă comport în aşa fel în anchete şi în închisoare, încât 
familiei mele să nu-i fie ruşine că a avut în rândurile ei un puşcăriaş care le-a 
compromis viitorul şi profilul moral. 

Iată deci că, pe lângă educaţia morală pe care am avut-o şi care m-a ţinut în picioare 
tot timpul, la această verticalitate pe care mi-am impus-o a avut un rol şi orgoliul. Îmi 
pare rău să o recunosc, dar aceasta este realitatea. Din mândria de a nu lăsa familiei mele 
un nume compromis, nu am acceptat nici un compromis, lucru care se materializează în 
dosarul meu care există acuma undeva la CNSAS şi pe care nu sunt curios să-l văd din 
orgoliu, ca să nu pot produce această dovadă a temeiului pe care l-am avut în poziţia mea 
în închisoare... 

Şi a contat mult şi educaţia pe care am primit-o acasă. Tata îmi spunea mereu: „Să 
fii tu însuţi, să nu copiezi pe nimeni, să fii tu însuţi şi să nu te laşi călcat de nimeni în 
picioare ! ”. Cum s-au tradus aceste indicaţii ale tatălui meu în viaţa mea am constatat 
în închisoare. Nu m-am lăsat influenţat de nimeni. Numai de modelele mele: de 
monseniorul Ghika şi de episcopii mei. Pentru că, trebuie să mărturisesc, un rol important 
în formarea mea spirituală, înainte de monseniorul Ghika, l-au avut episcopul Suciu, 
episcopul Vasile Aftenie“” şi preotul paroh de la Târgu Mureş, Iosif Pop“. Aceştia au fost 
stâlpii mei morali şi spirituali, în legătură cu care am fost permanent anchetat. 

Şi pentru că l-am menţionat pe episcopul Vasile Aftenie, vreau să relatez câteva 
lucruri mai puţin cunoscute. După ce a fost crunt bătut în Ministerul de Interne, i s-a 
acordat o pauză, a fost trimis la Sinaia într-o vilă, cum zicea el - ca să fie făţuit, 
prezentabil. Iar acolo s-a restaurat cumva, reîntors la Ministerul de Interne a fost 


47. Vasile Aftenie (1899-1950), episcop greco-catolic, doctor în filozofie şi teologie, fost rector al 
Academiei Teologice din Blaj. A fost arestat în octombrie 1948 şi ţinut la Dragoslavele, 
Mănăstirea Căldăruşani, Ministerul de Interne şi Văcăreşti, unde a murit la 9 (10) mai 1950 
din cauza torturilor. Cicerone Ioniţoiu, Victimele terorii comuniste. Dicţionar. A-B, Editura 
Maşina de Scris, Bucureşti, 2000, р. 15 ; http ://ro.wikipedia.org/wiki/Vasile_Aftenie, accesat 
la 30 ianuarie 2008 ; fişa matricolă penală din AANP. 

48. Iosif Pop (1896-1985). Vicar arhidiecezan al oraşului Târgu Mureş. A fost arestat în 1948 
pentru 120 de zile. Rearestat la 28 iulie 1951 şi condamnat la 5 ani de închisoare corecțională. 
A executat pedeapsa în închisorile Târgu Mureş, Cluj, Jilava, Aiud, Baia Sprie, Gherla, 
Lugoj. A fost eliberat la 5 octombrie 1955. Cicerone Ioniţoiu, Victimele terorii comuniste. 
Dicţionar P-Q, p. 305; fişele matricole penale din AANP. 

confruntat cu Petru Groza, cu Justinian Магіпа“°, cu 'Teoharie Georgescu”, şi care i-au 
pus în vedere cu toată fermitatea că are de ales între Bellu şi Patriarhia de Bucureşti, 
sugerându-i-se că dacă se va lepăda de credința părinților săi, poate să ajungă patriarhul 
României : „Te numim mitropolit la Iaşi şi de acolo la Bucureşti nu mai este decât un 
singur pas !”. Pe tonuri diferite i-au vorbit Petru Groza, Justinian Marina şi Teohari 
Georgescu. I-a ascultat pe rând pe fiecare şi la sfârşit i-a întrebat: „Acum aţi terminat ? ”. 
„Am terminat.” „Pot să vă spun şi eu o vorbă pe care s-o ţineţi minte: nu am nici suflet, 
nici neam şi nici conştiinţă de vânzare ! ” A spus-o aceasta cel despre a cărui Biserică se 
spunea că a trădat neamul românesc. lată în ce fel Biserica Unită a trădat neamul 
românesc : afirmând prin episcopul ei că nu are nici conştiinţă, nici suflet, nici credinţă 
şi nici neam de vânzare! Acesta a fost Vasile Aftenie, drept care a fost trecut în altă fază 
de cercetare, zdrobit în bătaie, dar literalmente zdrobit ! 

M-am întâlnit în pelegrinările mele continentale, după ce am ieşit din închisoare, 
într-o localitate din Austria, Rupholding, cu un preot care fusese la „Sfântul Iosif” în 
Bucureşti, Hans Baltheiser, dar i se spune Iancu. El mi-a spus aşa: „Nu ştiu cât vom sta 
împreună, dar vreau să-ţi povestesc ceva. Eu l-am înmormântat pe Vasile Aftenie. A fost 
dus la cimitirul Bellu, în capelă. Curios pe cine trebuie să înmormântez (си atât mai mult 
că familia - cei care mi-au fost prezentaţi ca familie - era complet dezinteresată şi se 
plimba prin faţa capelei), am reuşit să deschid capacul sicriului şi am văzut o figură de 
nerecunoscut. Şi ca să-mi pot da seama pe cine am în faţă, am trecut de cealaltă parte a 
sicriului. Se vedea un obraz sfâşiat, pe ruptură putându-se întrezări dinţii, un ochi 
tumefiat până la dispariţie. Mi-am dat seama că este Vasile Aftenie. Nu ştiu dacă ne vom 
mai vedea, dar te rog să (іі minte această scenă care confirmă martirajul tragic al 
episcopului vostru Vasile Aftenie”. 

Am scris despre aceste lucruri. Nimeni nu publică nimic! Pentru că o conspirație 
împotriva Bisericii Unite a început odată cu comunismul şi continuă şi astăzi. Ca dovadă 
este că nici astăzi bisericile confiscate de către comunism nu ni se restituie. De ochii 
lumii se restituie câte o biserică ici-colo, mai mult sau mai puţin semnificativă, ca să nu 
se poată spune că nu există voinţa de restaurare a legalităţii violate grav de către 
comunism. Dar cât de autentic este rezolvată această problemă o ştim numai noi. 
Privitorii de pe margine nu trăiesc dramele Bisericii Unite, care ştie că a avut 12 episcopi 
şi, din 12, nici unul nu a cedat presiunilor violente la care a fost supus, atitudinea lor 
fiind sintetizată de cuvintele episcopului Vasile Aftenie : „Nu am nici suflet, nici neam 
şi nici credinţă de vânzare! ”. Aşa au spus toţi. 

Dacă priviți acum în urmă, aveţi sau nu regrete ? 

Nu! Dimpotrivă, am o mare recunoştinţă. În primul rând pentru capitalul de jertfă 
pe care mi l-a dat Dumnezeu. Şi consider că jertfa aceasta mi-a cerut-o Dumnezeu şi am 


49. Justinian Marina (1901-1977), patriarh al Bisericii Ortodoxe Române între anii 1948 şi 1977, 
pe numele de mirean loan Marina. Personalitate controversată din cauza perioadei în care a 
păstorit Biserica Ortodoxă şi a relaţiilor pe care le-a avut cu autorităţile comuniste. 

50. Teoharie Georgescu (1905-1976), comunist din ilegalitate, membru al Comitetului Central 
şi al secretariatului PCR. Una dintre figurile centrale care au impus comunismul în România, 
a fost ministru de Interne în perioada 1945-1952, când a fost înlăturat de la putere de 
Gheorghiu-Dej. A fost arestat şi anchetat timp de 3 ani, dar eliberat în 1965 şi reabilitat în 
1968. CPADCR, op. cit., pp. 793-794. 

acceptat-o cu toată seninătatea, ştiind că ea poate să fie folosită de Iisus aşa cum crede 
El. Şi pentru faptul că am întâlnit în închisoare oameni care L-au cunoscut pe Dumnezeu 
prin mine şi s-au mântuit prin intermediul meu... Un om s-a mântuit, pentru că în timp 
ce îl alimentam, încercam să-l fac să vorbească şi îi spuneam : „Ghiţă, îţi pare rău de 
păcate ? ”. Nu răspundea. „Ghiţă, îţi pare rău de păcate?” A început să mă imite şi 
credeam că numai reproducea cuvintele mele, ca un ecou. Şi-am insistat: „Ghiţă, îţi 
pare rău de păcate ? ”. Iar drept răspuns, pe tâmplele lui Ghiţă au şiroit lacrimele şi-am 
zis: „Doamne, iartă-l ! ”. Acest moment mi l-a dat Dumnezeu ca mulţumire... Un om a 
murit împăcat cu Dumnezeu, cerându-şi iertarea pentru păcatele lui... Şi-acesta a fost un 
moment de mare valoare pentru mine... Dar câte alte suflete am întâlnit în închisoare 
care l-au găsit pe Dumnezeu acolo şi pentru care i-am mulţumit lui Dumnezeu că i-a adus 
acolo în închisoare, ca să-l găsească pe Dumnezeu, pentru că afară nu ştiau să-L caute ! 

Şi sunt recunoscător pentru faptul că am avut ocazia să-mi ispăşesc păcatele, pentru 
că afirm, cu toate că sunt credincios şi s-ar părea că prin aceasta eu n-am păcătuit, 
dimpotrivă, ca toţi oamenii am păcătuit şi eu, şi Dumnezeu mi-a dat prilejul să ispăşesc 
în închisoare ceea ce, poate, ar fi trebuit să ispăşesc în veşnicie şi pe veşnicie... Dar mi-a 
dat Dumnezeu acest favor, să pot ispăşi pentru mine şi pentru alţii care nu şi-au pus 
problema să-şi ispăşească păcatele şi care, poate, şi astăzi încă trăiesc în păcat, deşi li s-a 
vorbit despre ispăşire şi despre viaţa de dincolo, dar nu le pare rău că au greşit şi nu 
doresc să-şi schimbe viaţa şi trăiesc ca nişte animale, fără Dumnezeu, străini de veşnicie. 
Aşa încât, nu numai că nu îmi pare rău de închisoare, nu numai că nu reprezintă un gol, 
dar reprezintă un mare dar... 

3 mari daruri am primit de la Dumnezeu, în afară de viaţă. Unul este acela că am 
beneficiat de sfintele taine : spovada, euharistia, botezul şi toate celelalte, fără de care aş 
trăi ca un animal. Ce deosebire ar fi între mine şi un cal? Nici el nu ştie ce e aia 
veşnicia, nici el nu ştie ce e aia răstignirea lui Hristos pentru mine. Dar în închisoare 
mi-am putut valorifica aceste cunoştinţe şi închisoarea nu a fost pentru mine o antecameră 
a infernului, ci a fost, sper, o antecameră a raiului. Deci, consider închisoarea ca fiind 
al doilea dar de la Dumnezeu, primele daruri fiind sfintele sacramente, sfintele taine. Al 
treilea dar este soţia mea, pe care nu încerc să o prezint, să o valorific, dar este unul din 
marile daruri pe care mi le-a dat Dumnezeu. Având aceste daruri, cum pot să răspund lui 
Dumnezeu pentru ele? Cu ce să-L răsplătesc pe Dumnezeu pentru ele? Bucurându-mă 
şi manifestând recunoştinţă că mi le-a dat aceste daruri, diferite între ele, dar capitale în 
viaţa mea... 


Dar resentimente ? Se poate să aveţi resentimente ? 

Resentimente... Am resentimente înțelegând cuvântul în alt sens. Din sentimentele 
negative pe care le-aş fi avut pentru cineva s-a născut re-sentimentul iubirii. Şi mă rog 
pentru cei care m-au chinuit, mă rog pentru cei care mi-au făcut rău. Pentru că ce pot să 
le răspund eu lor şi lui Dumnezeu, căci еі au fost instrumentul sfințirii mele? Cum pot 
să condamn pe acela prin care Dumnezeu m-a chemat la sfinţenie? Nu-l condamn. Îi 
mulţumesc că Dumnezeu l-a apreciat vrednic să fie instrumentul mântuirii mele. Pentru 
că indiferent cum s-a purtat, a lucrat spre mântuirea mea, prin mortificările la care m-a 
pus şi prin perspectiva pe care mi-a deschis-o asupra suferinţei şi asupra rolului pe care 
îl are suferinţa în viaţa omenească. Pentru mine suferinţa nu este un cuvânt de bibliotecă: 
este o realitate trăită. Toţi vorbim despre suferinţă sau despre iubire, dar. nici unul nu 

iubim în mod curat şi nu suferim în mod curat. Atuncea, faţă de aceste persoane care 
m-au chinuit, care m-au bătut, nu numai că nu am resentimente, dar mă rog pentru ei. 
Mă rog ca Dumnezeu să-i ierte şi sunt mulţumit că Dumnezeu mi-a dat această formă de 
apostolat, anonim, necunoscut, prin care eu mă rog pentru aceia pentru care nu se roagă 
nimeni. Căci şi ei au nevoie de mântuire. Astea sunt re-sentimentele mele... 


Vă mulțumesc mult. 


Raul Volcinschi 


S-a născut la 14 septembrie 1923 în Liov, Polonia. Naţionalitatea : română. Religia : 
ortodoxă. Studii: Facultatea de Drept şi Academia Comercială. Profesia : conferenţiar 
universitar. A fost arestat în 23 noiembrie 1956 şi condamnat la 25 de ani de închisoare. 
Evadează din Securitate şi mai primeşte o condamnare de 20 de ani. A executat pedeapsa 
în închisorile Cluj, Jilava şi Gherla. A fost eliberat în 31 iulie 1964. La data interviului 
locuia în Cluj-Napoca. Interviu realizat de Alin Mureşan în 28 mai 2007. Transcrierea, 
tehnoredactarea şi editarea interviului – Alin Mureşan. Interviul se află în AIO-IICCR, 
având cotele 132, 133. 


Vă rog să vă prezentaţi şi să spuneţi unde şi când v-aţi născut. 

Mă numesc Raul Volcinschi. Aparţin familiei Volcinschi, una din cele mai mari 
familii din Moldova de Nord. Unul din strămoşii mei făcea parte din ceata de războinici 
din Maramureşul voievodal care împreună cu Bogdan Vodă a realizat al doilea descălecat 
al Moldovei. Faptul este atestat documentar. De-atuncea, această familie a fost întotdeauna 
în preajma Domnitorului şi a devenit o familie de boieri cu demnități foarte înalte. Aveau 
pământurile lor la margine de ţară, pe graniţa de nord, dar trebuie să menţionez că Evul 
Mediu românesc nu este egal cu Evul Mediu occidental: Evul Mediu românesc are o 
boierime, dar ea nu este de avere, de pământuri şi-aşa mai departe, ci este una de luptă, 
cu grade militare. Ei aveau menirea ca la orice năvălire - şi acolo năvălirile se ţineau 
lanţ, că erau tătarii, cazacii — să strige oastea, să adune oamenii pentru luptă. Această 
familie a purtat la început numele de Goian, iar unul din fiii lui Cosmin Goian, mare 
cămăraş al lui Ştefan cel Mare, s-a căsătorit cu Dumitra, din neamul Stârcea, alt mare 
neam boieresc, şi cum primeşte са dar de nuntă moşia Volcineţ, îşi adoptă numele de 
Volcinschi, după tipicul vremii. Deci aceasta este originea numelui nostru şi, sigur, au 
existat destule ramuri, unele s-au dezvoltat, altele au murit cu totul din cauza vici- 
situdinilor vremurilor, pentru că tot timpul erau războaie şi-aşa mai departe... 

Eu m-am născut la 14 septembrie 1923 în oraşul Liov, în Polonia, unde tatăl meu era 
consul al României. Tata a participat la Primul Război Mondial ca ofiţer încorporat în 
armata austriacă. Este rănit în 1916, trece prin câteva spitale militare şi se reface la 
Boian, unde bunicul era protopop. Pe atunci Boianul era în Austria, dar era o comună pe 
3 frontiere: în stânga era Prutul şi dacă treceai Prutul, intrai în Basarabia, care era 
atuncea parte din Imperiul Țarist, şi mai era un mic pârâu în spatele satului care 
despărţea Boianul de România. În noaptea când s-a aflat că România a intrat în război 
împotriva Austro-Ungariei şi Germaniei, tata a trecut frontiera înspre România, a intrat 
în Armata Română, dar a fost judecat şi condamnat la moarte de un tribunal militar 

austriac, pentru dezertare şi fugă la inamic. Bunicul a fost deportat cu bunica la Ѕоргоп!, 
în Ungaria, unde bunica a murit din cauza mizeriei de acolo, iar bunicul, întors la 
sfârşitul războiului, s-a călugărit intrând în Ordinul Bazilicanilor şi a devenit stareţul 
Mănăstirii Putna. De acest loc sunt foarte legat, pentru că primii ani de viaţă i-am 
petrecut acolo, împreună cu bunicul. Cum tatăl meu a avut diferite posturi de-astea 
diplomatice, între care şi acela de consul al României la Liov, eu am locuit împreună cu 
bunicul. 

Ce studii ați apucat să faceţi ? 

Eu am făcut două facultăţi: Dreptul şi Academia de Înalte Studii Comerciale şi 
Industriale din Bucureşti, cum se numea atunci, care erau în aceeaşi clădire şi aceleaşi 
săli. Le-am absolvit pe amândouă şi mi-am făcut un doctorat în ştiinţele economice la 
Academie. Am avut parte de o pleiadă de profesori străluciți, extraordinari, fiecare în 
parte şi toţi la un loc m-au marcat enorm. Întâi profesorul Grigore Dumitrescu?, care 
fusese şi guvernatorul Băncii Naţionale, m-a reţinut ca şi asistent, dar au început 
mişcările acestea cu înscrierile în partid şi am plecat de-acolo, pentru că aia era condiţia 
sine qua non : intrarea în partid. Totuşi am avut noroc printr-o relaţie, pentru că fusesem 
coleg cu Paul Niculescu-Mizil”, şi l-am scos odată dintr-o chestiune foarte încurcată, 
încâlcită, că făcea propagandă comunistă p-acolo şi era cât p-aci să ia o bătaie de la nişte 
studenţi. Şi pentru asta m-a ajutat, şi chiar nefiind membru de partid, am fost trimis la 
Cluj, oraş total necunoscut de mine. 

M-am încadrat la Facultatea de Drept şi-am rămas cu gura căscată : şi-aicea au fost 
o serie de dascăli mari, profesori de filozofie, de ştiinţe juridice, care fuseseră aproape 
toţi daţi afară. Şi în locul lor veniseră tot felul... De pildă, decanul era un individ... zicea 
că-i ilegalist, că pusese steagul roşu pe biserica dih Şomcuta – faptă de arme grozavă, 
lăudabilă pentru el. Era decanul Facultăţii de Drept şi scria lege cu „ј”... „leje”, aşa cum 
se pronunţa în Ardealul de Nord. „L-a schingiuit” devenea la el „lo schinjuit”, legat şi 
cu „j”. Eram ший de treburile astea... 


Dar aţi activat politic sau aveaţi simpatii politice înainte de venirea comuniştilor ? 
Da, da. Simpatii aveam pentru naţional-ţărănişti. Am fost şi membru în ТОМТ, deci 
în organizaţia de tineret universitar a ţărăniştilor, dar fără o activitate grozavă. Am avut 
o întâlnire cu Iuliu Maniu, care m-a impresionat foarte mult, cu toate că temperamental 
eram oameni total diferiţi : el blajin, vorbea încet, parcă trebuia să scoţi cu forcepsul 
cuvintele din el, însă bine cântărite, bine aşezate, cu o logică internă perfectă şi cu o 


1. Oraş în vestul Ungariei, la graniţa cu Austria. 

2. Grigore-Dorel Dumitrescu, născut la 1 februarie 1885, în Călăraşi, Ilfov. Doctor în drept, 
profesor de drept roman la Universitatea din Bucureşti, guvernator al Băncii Naţionale, 
deputat PNL. A fost dat afară din învăţământ în 1947 şi arestat la 6 mai 1950 în cadrul lotului 
demnitarilor. A fost condamnat în 1951 la 38 de luni, pedeapsă majorată în 1953 cu alte 60 de 
luni. A murit în detenţie la Sighet la 1 iunie 1955. Cicerone Ioniţoiu, Victimele terorii 
comuniste. Dicţionar. D-E, p. 177; fişa matricolă penală din AANP. 

3. Paul Niculescu-Mizil (n. 1923). A deţinut numeroase funcţii în regimul comunist: şef 
al Secţiei Propagandă şi Agitaţie, ministru de Finanţe, ministru al Educaţiei şi vice- 
preşedinte al Consiliului de Miniştri, membru al Comitetului Executiv al PCR (1965- 
-1989). După evenimentele din decembrie '89 a fost închis pentru 2 ani. CPADCR, 
op. cit., pp. 797-798. 

documentaţie cinstită. Pentru că el era conştient că erau numai vorbe acelea că Occidentul 
ne-ajută. Poveşti, nu ne ajutau deloc, nici n-aveau de gând să ne-ajute, dar ne aţâţau ре 
noi. Eram lider studenţesc, de pildă, şi am avut întâlniri cu nişte oameni din Comisia 
Aliată de Control tripartită: americanii, englezii şi ruşii. Ruşii făceau ce voiau, şi 
ceilalţi ajunseseră în aşa hal încât, dacă voiau să ia un avion să zboare spre bazele lor din 
Italia, trebuiau să capete hârtie de la ruşi... Îşi băteau joc ruşii de ei. Iar ei îşi băteau joc 
de noi, ne aţâţau: „Duceţi-vă, faceţi manifestații, noi vom raporta... Washingtonul 
trebuie să fie convins că aicea lumea detestă regimul”. Şi ne băgau în foc, rezultatul fiind 
arestări, bătăi, schingiuiri şi-aşa mai departe... 

Care a fost motivul arestării dumneavoastră ? 

Iniţial nu m-am manifestat violent, să zic aşa, ci am aprofundat, să văd cine sunt 
comuniştii, ce vor, ce hram poartă şi am citit destul de temeinic lucrările lor. Mi-am dat 
seama că e o greşeală ştiinţifică clară comisă de Marx – un reducţionist oarecare, ce din 
3 lucruri făcea unul şi-l îndumnezeia, îl absolutiza – şi care a fost transformată de Lenin 
într-o oroare. Or, ea trebuia combătută. Terenul era fertil, studenţii din vremea aia erau 
cam 90% de părerea mea şi erau discuţii... Duceam o opoziţie ideologică, retorică, să 
zicem. Sigur că la un moment dat s-au radicalizat anumite lucruri, că şi-n ţară se 
radicalizaseră. Veniseră nişte studenţi de la Făgăraş cu relaţii în munţi. Clase întregi de 
la Liceul „Radu Negru” plecaseră în partizanat în munţi şi ei mai aveau legături cu 
aceştia, iar eu am devenit interesat şi de aceste lucruri. 

Şi, ca de obicei, se târăşte trădarea ca umbra după om. Unii dintre cei care erau 
în preajma mea au exagerat, pentru că efectiv dacă ar fi spus adevărul treacă-meargă, 
dar au exagerat lucrurile, devenisem un fel de „Grozăvescu” sau aşa ceva, speriam 
lumea. Nu făcusem ceea ce mi se atribuia, dar în schimb, când a izbucnit revoluţia 
maghiară din '56, ne-am radicalizat cu toţii: „Trebuie să facem şi noi ceva! ”. Nu 
era vorba de a-i ajuta pe unguri, pentru că n-aveam cum să o facem, dar să creăm 
măcar şi-n România o pălălaie. Am luat legătura cu Timişoara, cu Bucureştiul, 
fiecare însă a lucrat pe cont propriu. Noi aicea am mers pe o linie dură, radicală, cu 
arme... pentru a lupta împotriva regimului. Am fost trădaţi, am fost arestaţi şi au 
curs condamnările... 


Când ап fost arestat ? 

În 23 noiembrie '56. Şi am luat 25 de ani de condamnare pentru activitatea mea, 
conform articolului 208, partea a III-a. M-au încadrat la crimă de uneltire împotriva 
ordinii sociale, că ăsta era titlul acestui alineat. 

După ce am fost arestat am avut o tentativă de evadare – reuşită – şi саге m-a mai 
costat 20 de ani, pentru că în evadarea asta am lovit câţiva subofiteri, iar colegul cu care 
am evadat a fost împuşcat mortal. Am fost condamnat şi pentru asta... tentativă de 
omor, Că aş fi încercat să-i omor pe securişti. E, iaca că nu i-am omorât, da’ ei au 
omorât. Şi am fost condamnat la 25 de ani pentru activitate subversivă şi la 20 de ani 
pentru evadare. 


4. "Tentativa de evadare din sediul Securităţii Cluj-Napoca din 5 mai 1957, soldată cu uciderea 
prin împuşcare a lui Eugen Crişan. Acesta era născut la 23 septembrie 1925 în comuna Mihai 
Viteazu, Cluj, domicilia în Ocna Mureş şi era cercetat pentru instigare publică. Informaţii din 
fişa matricolă penală din AANP. 

În ce închisori v-aţi executat pedeapsa ? 

După proces am fost depus la Zarca Gherlei, dar am fost dus şi la Jilava şi am stat 
şi-acolo o vreme, iar dup-aia am fost adus la Penitenciarul Cluj. Pe-atunci Penitenciarul 
era lipit de Tribunal, unde erau judecate nişte rămăşiţe din organizaţia mea. I-am apărat 
la proces zicând că n-au пісі o legătură cu mine. Au fost achitaţi, dar eu am mai stat 
câteva luni şi pe-aicea. Dup-aia iară m-am întors în Gherla, ca în 1963 spre 1964 să mă 
ducă la Jilava... dar n-am înţeles de ce. Şi de acolo am ieşit ultimul, că i-a luat la eliberat 
pe listă, iar eu cu litera „V” eram ultimul din cei politici care s-au eliberat din Jilava. Au 
venit acolo în schimb cei de la dreptul comun. 


Dacă ar fi să alegeţi un moment mai deosebit din toată perioada de detenţie, care ar 
fi acela ? 

Sunt mai multe... persoane interesante cu care te-ai întâlnit, cum a fost Топ Vulcănescu’, 
vărul lui Mircea Vulcănescu... un foarte mare matematician, cu o carieră sfărâmată de 
zeci de ani de puşcărie, că a fost arestat în '47 sau aşa ceva şi a fost eliberat în '64. Destul 
de mulţi oameni interesanţi, foarte mulţi militari superiori, chiar unii membri ai gu- 
vernului... din toate categoriile sociale am întâlnit. 

Aşa, ca o zi mai aparte, aş menţiona momentul când am schimbat hainele civile cu 
hainele penale. Era în 20 sau 21 mai '57. Noi am fost judecaţi aici în Cluj, 9 inşi, dup-aia 
au fost judecaţi vreo 3 la Timişoaras, 5 la Deva, şi ulterior, tot la Cluj, au mai fost 
judecaţi unii care au fost şi achitaţi. Deci eram noi 9 aduşi la Gherla... Eu eram în 
lanţuri, având în vedere şi condamnarea mare, de 25 de апі. La transporturile astea, toţi 
cei care aveau condamnări peste 10 ani erau ţinuţi în lanţuri. Acolo am fost despărţit 
imediat de ei. I-am văzut că au dispărut pe sub o poartă înspre dreapta, iar pe mine, în 
haine civile şi cu lanţuri, m-au îndreptat spre Zarcă. Mai târziu am aflat ce-i aia Zarcă : 
o clădire veche cu ziduri cam de 1 metru grosime, plină de igrasie. Fusese înainte 
castelul unui grof unguresc, Martinuzzi”. Asta era parte din Zarcă, iar celularul era clădit 
cam pe la sfârşitul secolului XVIII. Şi între cele două era o clădire care adăpostea pe 
deţinuţii care lucrau în fabrică. Acolo era o fabrică de mobilă, unde lucrau cei care aveau 
pedepse mici, adică până în 10 ani. E, nu cunoşteam eu atunci configuraţia acestui 
penitenciar, care se ilustra prin faima cruzimii. 

Am fost introdus, deci, după un zid de-acesta, într-o curticică interioară şi acolo m-a 
coborât pe nişte trepte de lemn care scârţâiau puternic şi erau gata să se dezechilibreze. 
Am coborât împreună cu un major care a deschis o uşă, atât cât să văd că celulele erau 
aşezate în formă de „L” : o celulă pe-o latură şi 6 sau 7 celule înşirate una după alta. Pe 
mine m-a băgat în penultima, care n-avea ferestre, la care i se spunea „oarba” sau 
„пеарга”, dar mai târziu am aflat că se numeşte „Roja Sandor”. În revoluţia maghiară 


5. Ion Vulcănescu, asistent universitar specializat în filozofie matematică. Conform mărturiei lui 
Tudor Greceanu, implicat în lot cu Vulcănescu, acesta a fost acuzat că a pus bazele unei 
organizaţii anticomuniste „Graiul sângelui”. Tudor Greceanu, „Comuniştii n-au avut nevoie de 
un «zburător» ca mine”, Memoria, nr. 23, 1998, p. 116. 

6. Un interviu cu Alexandru Roşcoban, singurul supravieţuitor al grupului judecat la Timişoara, 
va fi publicat într-un volum următor. 

7. Gheorghe Martinuzzi (Georg Utjessenovicz-Martinuzzi, 1482-1551), guvernator al Transilvaniei 
între anii 1541 şi 1551. Călugăr şi arhiepiscop de Esztergom, a fost cel care a ordonat 
construirea cetăţii din Gherla, care avea să devină închisoare. http : //ro.wikipedia.org/wiki/ 
Gheorghe_Martinuzzi, accesat la 1 iunie 2008. 

din 1848 s-a ilustrat şi un haiduc, Roja Sandor, care până la urmă a fost capturat şi şi-a 
petrecut un timp aci, în această celulă, până a murit, iar celula îi purta numele. Era o 
celulă cumplită, dacă stai să te gândeşti. Am petrecut acolo vreo 10 zile... Dacă stăteam 
mai mult, probabil că avea repercusiuni grave asupra ochilor, pentru că efectiv n-aveai 
nici un pic de lumină... Uşa se închidea în urma ta, era un belciug la mijloc de care îmi 
lega lanţul şi autonomia de mişcare era cam de 1 metru la stânga, la dreapta şi spre un 
pat, care avea numai osatura de fier şi nici o saltea, nimic, nimic. Pe el puteai să stai. 
Norocul nostru că celulele în Zarca aveau podeaua de lemn. Acest lemn ne-a salvat nouă 
viaţa, că noi n-aveam paturi, n-aveam scaun, şi şedeam pe lemnele alea. Însă erau 
puternic uscate şi asta ne-a salvat viaţa... 


Aveţi vreo întâlnire care să vă fi rămas întipărită în memorie ? 

Da. La vreo câteva ore după се am fost depus în Zarca, a venit un subofițer şi mă 
întreabă cum mă numesc. Mă scoate de acolo şi mă duce la cabinetul ofițerului de 
serviciu. Ofiţer e o vorbă, un fel de a spune, pentru că ofiţerii ăştia erau de fapt 
subofiţeri. Mă duce, aşadar, la şeful de tură, care stătea 12 ore cu deţinuţii acolo şi 
rezolva problemele lor. Şi mă introduce în camera aceasta a ofițerului de serviciu. Era un 
individ foarte înalt, mult mai înalt ca mine, spre 2 metri... Eu cu 1,81 metri ai mei mă 
uitam la el în sus. Era foarte blond, un fel de albinos, cu ochi mari, albaştri, care aveau 
inflexiuni de oţel şi când se supăra îi apărea ре faţă un fel de gropiţă. Când vedeai că 
începe să-i joace muşchiul ăla, ştiai că explodează. Eu nu ştiam acest lucru atunci. ЇЇ 
chema Şomlea?. Era acolo la Gherla o familie întreagă de Şomlea. Ăsta era Şomlea cel 
înalt, da’ era şi Şomlea cel bătrân, care era mai scund şi mult mai lat. Da’ şi ăsta avea 
pumnul cât capul meu. Habar n-aveam până atunci cine-i Şomlea ăsta şi ce-i cu el... 

În camera respectivă era o masă, pe ea o maşină de tuns, un dosar şi un scaun în 
spatele mesei. Eram în civil, dar în lanţuri. Se uită Şomlea aşa la mine şi zice: „În 
genunchi ! ”. Eu parcă nu înţelegeam ce spune. Văd că începe să se mişte, să se agite. 
Zice: „Am spus în genunchi ! ”. „De се?” „Pentru c-am comandat să stai în genunchi ! ” 
„Eu nu stau în genunchi decât în faţa lui Dumnezeu ! ” Se uită aşa la mine, parcă se mira 
şi el. „Da’ ce-i cu ăsta? Ăsta-i nebun? Când eu comand, ăsta are ceva de comentat?” 
Şi atunci prima oară i-am văzut gropiţa aia în obraz... în stângul, în dreptul, nu mai ştiu 
în саге, dar mă fascina gropiţa aia. Mă uitam la еа... Şi urlă deodată: „Măi, am 
comandat în genunchi! ”. „Şi eu v-am răspuns: «Nu stau în genunchi în faţa dum- 
neavoastră».” „Mă, tu crezi în Dumnezeu?” „Da, eu cred în Dumnezeu.” „Şi ce-ai 
făcut tu afară? Ce profesie ai avut?” „Am fost conferenţiar universitar.” Parcă a 
priceput despre ce-i vorba şi zice: „La ce facultate ?”. Deci era umblat pe la informaţii 
de genul ăsta... Zic: „La Facultatea de Drept”. „De unde eşti?” „Din Cluj.” „Din 
Cluj ? De la Facultatea de Drept din Cluj ? ” „Da, acolo am fost...” „Măi, să fie... Şi de 
ce crezi în Dumnezeu ? ” „Pentru că există. Pentru că tot ce există este făcut de El.” Nu 
ştiam că el, ca şi toată familia lui, lucrase la Mănăstirea de la Nicula. E, ceva parcă se 
frecase de el... Ştii? Avea o spaimă de-asta aşa, uşor metafizică : „Măi, dar poate că tot 
îi Dumnezeu... Ăştia zic la şedinţe că nu е, da’ poate că totuşi este...”. Şi parcă mai 
binevoitor, ia dosarul meu şi începe să-l răsfoiască... 


8. Fraţii Şomlea erau gardienii cei mai de temut din Gherla. Potrivit Doinei Jela, fraţii Şomlea ar 
fi murit călcaţi de tren. Doina Jela, ор. cit., р. 274. 

Deodată rămâne ca trăsnit. Se uită la mine şi zice: „Mă, tu eşti ăla care a evadat de 
la Securitate ?”. Zic: „Da, eu sunt acela”. „Măi, să fie! ” Asta fost reacţia lui: „Măi, 
să fie ! ”. Pune dosarul deoparte, se întinde după scaunul ăla care ега în spatele masei, îl 
saltă ca pe-o surcică, îl pune în mijlocul camerei, ia maşina de tuns şi-mi zice: „Stai 
jos ! ”. De data asta, pe scaun, nu în genunchi în faţa lui... Şi începe să mă tundă. Ei, nu 
pot să spun exact, da' cel puţin de două, sau poate chiar de 3 ori, m-a întrebat aproape 
părinteşte : „Te ciupeşte ? Te doare ?”. Zic: „Nu”. Şi m-a tuns. Şi dup-aia zice: „Mă, 
vrei un pahar cu apă? Îţi trebuie ceva? Vezi că pleci înapoi la subterană...” sau unde 
dracu' mi-a zis că plec. Ce-a mai făcut el? A adus un ciocan, nişte scule, un calapod 
de-ăla de fier şi s-a apucat să-mi taie lanţurile. După asta m-a lăsat aşa să stau câteva 
clipe, s-a dus şi a strigat pe-acolo, a venit un alt subofițer şi mi-a adus nişte haine. Zice : 
„Ia încearcă-le, vin bine pe tine ? ”. Le-am încercat... era şi o manta şi, cum eram în luna 
mai, zic: „Păi, da’ ce să fac cu asta? E vară...”. „Acolo unde stai tu nu mai e vară, acolo 
e iarnă veşnică.” Am luat şi mantaua. Mi-au adunat hainele, au făcut un proces-verbal 
cu ce-am predat şi am semnat pentru ce-am preluat. El a mai stat un pic, dup-aia a plecat 
şi a venit cu încă un subofițer, care mi-a bătut iar lanţurile... Şi, probabil pentru că era 
nemulţumit de felul cum le bate, i-a zis: „Vezi, mă, că-i zdrobeşte piciorul, măi! ”. Că 
ăla bătea, aşa, de-a oarba. Şi mi le-a bătut el, dar destul de lărguţ, încât chiar puteam 
scoate piciorul. Şi noaptea îmi scoteam afară piciorul, şi n-aveam lanţul la picioare... 

S-a purtat tot timpul altfel cu dumneavoastră decât cu ceilalți deţinuţi ? 

Şomlea ăsta era spaima Gherlei. Când apărea în capul coridorului şi răgea, parcă era 
un leu care anunţa toate animalele din zonă: „Feriţi-vă, că mi-e foame şi tabăr pe voi! ”. 
Când urla, vedeai cum oameni în toată firea păleau. Ziceau : „Aoleo, să dea Dumnezeu 
să nu vie peste noi, să se ducă în altă parte”. Dar am avut impresia – şi-am stat ani de 
zile în Zarca – că niciodată Şomlea nu mi-a făcut direct vreun rău. De exemplu, eram 
într-o celulă unde erau câţiva ofiţeri mai în vârstă şi restul tineri şi mă puneau să 
povestesc romane, diverse chestii, să mai treacă timpul. Era cam după ora prânzului, 
când o oră, două ne învioram toţi. Se preda atunci engleză, germană, franceză, mate- 
matică... fiecare după posibilităţile lui, ce ştia mai bine încerca să predea şi altora. Eu 
eram bolnav, aveam o gripă rebelă, mă durea şi capul, eram aşa, indispus. Şedeam cu 
toţii în cerc şi băieţii au început să insiste : „Hai, domnule profesor, povestiţi-ne ceva, un 
roman, ceva mai uşor, că, mă rog, sunteţi bolnav...”. Lângă mine era un tânăr care 
de-abia devenise major, deci a fost luat de la minori şi adus 1а noi. Era un băiat simplu, 
muncitor, din Braşov, şi probabil era considerat periculos. Nu-i mai ştiu numele, dar 
porecla lui era Gusti. M-am mai întâlnit cu el prin Craiova după ce-am ieşit. Era 
muncitor, un băiat simţit, foarte cuminte, la locul lui şi dornic să înveţe: învăţa toată 
ziua, scria cuvintele cu un pai pe fundul gamelei, se lăsa examinat, era foarte dornic de 
a se cultiva. Şi el şedea lângă mine. Şi încep să povestesc Mănăstirea din Parma. Însuşi 
personajul principal Ferrante Palla, care se prezintă „Ferrante Palla, om liber”... ei, dar 
asta era o noţiune subversivă într-o puşcărie politică, nu-i aşa? Muncitori, studenţi, 
revoluţie, om liber... E, şi Şomlea asculta la uşă. Ştii ? Deodată se deschide uşa şi apare 
Şomlea. Se uită aşa: „Cine povesteşte aicea? ”. Eu mă gândeam: „Na, m-a luat naiba. 
După ce că sunt bolnav, mai iau şi o bătaie bună”. Dau să mă ridic, aşa cum puteam, şi 
în momentul ăsta Gusti ţâşneşte ca un arc: „Eu!”. „Tu eşti prea prost, mă, ca să 
povesteşti. Bătrânii ăştia povestesc.” „Bătrânii” eram cei de 30 de ani... Şi se uita 
insistent la mine. Eu mi-am dat seama că trebuie să mă ridic şi iarăşi fac mişcarea de a 

mă ridica. În momentul ăla, Gusti zice: „Dom'le major, eu am povestit. Vreţi să ştiţi, 
nu vreţi să ştiţi, eu am fost”. „Ei, atunci hai afară! ” Şi după vreo 10 minute îl aduce 
bătut măr şi-n uşă zice: „Te-am bătut bine?”. Zice Gusti: „M-aţi bătut de m-aţi 
dezbinat”. „Ştii de ce te-am bătut?” „Ştiu.” „Ba nu ştii: te-am bătut c-ai minţit. Na.” 
Şi-nchide uşa. Eu ziceam: „Mă scoate şi pe mine acum”. Şi-l întreb: „Măi, Gusti, de 
ce-ai făcut asta ? ”. „Păi, noi v-am rugat, domne, să povestiţi, şi-acuma să luaţi şi bătaie 
pentru noi?” Sunt convins că Şomlea a ştiut că eu sunt cel care a povestit, avea şi o 
ureche foarte fină, asculta şi spunea direct: „Tu, hai, ieşi afară! ”. 

Ei, uite că înfruntarea aceasta care-a avut loc între noi... ce ştiu eu la ce concluzie l-a 
dus pe el, că nu mi-a spus niciodată. Odată l-am întâlnit şi-n libertate, în faţa prefecturii. 
Era în uniforma de gardian, eu civil, bineînţeles, s-a uitat la mine, mă salută şi îmi 
zâmbeşte. Eu eram ca dintr-o ceaţă, mă întrebam în gând cine e. Când mă uit mai bine... 
Нора! Şomlea. Şi zic: „Ce faci, domnu’ major? Tot pe-acolo pe la...?”. Zice: 
„Vechea meserie... trebuie s-o fac. Ce mai faceţi? ”. Era foarte politicos, parcă пісі 
usturoi n-a mâncat, nici gura nu i-a mirosit vreodată. Mă rog, ne-am salutat, el cu-ale 
lui, eu cu-ale mele şi dus a fost... Ăsta era Şomlea. Era un tip contradictoriu. El era om 
fără şcoală, bineînţeles, da’ prin şcolile astea de partid s-a înrăit, cum s-ar zice. Am 
auzit de copiii lui că au făcut studii înalte, că sunt bine plasați... 


Cum v-aţi explicat atitudinea lui faţă de dumneavoastră ? 

Eu îmi închipui că lucrurile ieşite din comun îl şocau, са pe orice om primitiv. El а 
văzut mii de deţinuţi : nimenea n-a evadat din Securitate, da’ nimenea ! Asta s-a întâmplat 
о dată. Aşa, momente când s-a întors miliţianul şi deţinutul a fugit de sub escortă, au mai 
fost cazuri destule. Chiar aici, la Zarca din Gherla m-am întâlnit cu un ofiţer de aviaţie, 
Robovici”, din Buzău, care-a evadat din Ministerul de Interne. Adică i-a spus miliţianul : 
„Stai aicea! ”. Ăla a stat, iar când a ieşit miliţianul, a ieşit şi ăsta pe coridoare, pe uşă. 
„Salut! Salut!” Ăştia credeau că era un funcţionar de-acolo şi dus a fost. L-au prins 
până la urmă. 

Е, pe Şomlea l-a şocat treaba asta : „Ia uite, mă. Ăsta a făcut-o, înseamnă că are ceva 
deosebit în el. A doborât atâţia subofiteri, i-a lovit în cap...”. Mie mi-a băgat tentativă 
de omor, că pe unul l-am lovit rău de tot, pe şeful de tură. Ăla a şi demisionat din 
Securitate, a zis că a doua oară nu mai vrea să se întâlnească cu unul ca mine, să-i spargă 
capul. Deci, pe Şomlea probabil că lucrul ăsta l-a impresionat. Dacă i-aş fi spus: „Ştii, 
eu sunt un pianist саге a câştigat nu ştiu ce premiu sau am câştigat Palme d'Or”, asta nu-l 
interesa. Dar chestii de-astea de lovire, de făcut... cred că asta este... Altfel, efectiv... 
nu că m-a protejat, că asta nu pot să spun, dar m-a evitat: nu mă vedea, pur şi simplu. 
Unora le dădea câte un picior în fund, dar mie nu. 


Bine, mulțumesc frumos. 


9. Mircea C. Robovici, născut la 23 ianuarie 1923. A fost arestat în 16 aprilie 1948 şi condamnat 
la 20 ani de muncă silnică pentru uneltire, ca făcând parte din organizaţia subversivă „Pajura 
Neagră”. A executat pedeapsa în închisorile Jilava, Gherla, Nistru, Baia Sprie, Gherla. A fost 
eliberat în 3 august 1964. Informaţii din fişa matricolă penală din AANP. 


Covasna 


Attila Bordasz 


S-a născut la 3 octombrie 1941 în oraşul Sfântu Gheorghe. Naţionalitatea : maghiară. 
Religia: catolică. Studii: liceale. A fost arestat în 1958 şi acuzat de participare la o 
organizaţie subversivă. A fost condamnat pe 4 iulie 1958 la 12 ani de temniţă grea şi 
5 ani de degradare civică. A executat pedeapsa în închisorile Târgu Mureş, Jilava, 
Ocnele Mari, Aiud şi Gherla. A fost eliberat la 18 aprilie 1964. La data interviului locuia 
în Sfântu Gheorghe. Interviu realizat de Andrei Lascu la 2 iunie 2007. Transcrierea şi 
tehnoredactarea - Adrian Boagiu, editarea - Adrian Sandu. Interviul se află în 
AIO-IICCR, având cotele 150, 151. 


Puteţi să ne descrieţi cum aţi resimţit venirea comuniştilor la putere ? Ce amintiri 
aveţi din perioada aceea ? 

Unele lucruri nici nu pot să fie înţelese. Gândiţi-vă, a început colectivizarea... asta 
a însemnat nu numai forțarea să intri în colectiv, dar şi exemple date: au fost ridicaţi 
oameni mai înstăriți, mai bine cotaţi în diferite sate şi duşi la domiciliu forţat. De aici de 
la noi duceau în Bărăgan sau în Dobrogea, şi de acolo a adus aicea... Toţi aceştia erau 
foşti aşa-zişi chiaburi, ridicaţi din Dobrogea... Între copiii lor eu am avut prieteni care 
şi astăzi mai trăiesc. În sfârşit, deci cum să vă spun? Profesorii nu aveau voie să poarte 
pălărie sau cravată întrucât asta însemna că e burghez şi noi trăiam ca să construim 
socialismul proletar. Şi era pumnul de fier a proletariatului, prin conducerea domnului 
Drăghici, fostul ministru de Interne... Normal a făcut totul să strivească ce e vechi şi să 
aducă ceva nou. Probabil nici ei nu ştiau ce voiau... În sfârşit, era o nemulţumire şi în 
oraşe, dar mai ales la sate. În sfârşit, deci cunoşteam problemele... Ce simţeai la 
începutul şcolii ? Frică, pentru că asta era care domina. Ştiţi, pe vremea aceea se opreau 
maşinile noaptea, te ridica, nici nu ştiai unde şi de ce, nici familia, şi dispărut ai fost... 
Era Canalul Dunărea - Marea Neagră care omora sute de oameni chiar din sate... O 
parte dintre condamnaţi sau reţinuţi, arestaţi, erau duşi acolo, se luptau cu stâncile, cu 
târnăcop şi cu lopată. Mureau foarte mulţi, şi zvonurile ăstea au introdus frica în 
oameni, frica de vecinul şi chiar de prietenul tău. Nu vorbesc de străinii care venea la 
sate: oameni din oraş, forţaţi, profesori, muncitori, ridicaţi din fabrici, duşi acolo şi îi 
fortau să facă colectiv... La urma urmei forţatul ăsta a însemnat şi împuşcături... Spre 
exemplu, în satul vecin aicea la noi, Ghidfalău, a fost un copil de 15 ani, o femeie şi încă 
vreo 3-4 inşi. 

Şi pentru colectivizare au fost împuşcaţi ? 
Exact. S-a întâmplat lucru ăsta prin '55-'56, nu-mi mai amintesc exact... 


Ştiţi cumva dacă au fost autorităţile locale sau au venit din altă parte ? 

Ştiu că erau echipe de organizatori zis pentru colectivizare şi n-au reuşit să facă nimic 
pentru a convinge oamenii... şi la un moment dat unul dintre ţărani a ieşit, că erau 
găzduiţi într-o şcoală sau nu ştiu unde, a luat о ţiglă, a lovit geamul, l-a spart şi atunci 
ăştia au scos pistoalele. Au zis că au fost atacați! Erau împuşcături aşa în aer, probabil 
că în momentul ăla nimeni nu era atuncea împuşcat... Au bătut clopotele, s-a adunat tot 
Satul, a venit Miliția, normal, pregătită ca să intervină... Nu era organizaţi... Şi а 
înconjurat satul şi atuncea a început: cine a tras clopotul a fost împuşcat chiar în 
clopotniţă. O femeie саге (іра mai puternic şi-a văzut chiar fiul său împuşcat... Normal 
că a început să (іре mai tare şi a tras şi asupra еі... În felul ăsta normal că atunci când 
au adunat pe toată lumea de acolo şi n-a ieşit din şcoală nimeni, pară-mi-se, până nu s-a 
semnat că „de bunăvoie toată averea intră în colectiv”. Astea erau metodele lor... 


Сит aţi ajuns dumneavoastră în atenţia Securităţii ? 

Eu îmi făceam studiile liceale la Şcoala medie Miklos nr. 1 din Sfântu Gheorghe, dar 
nu am mai apucat să le termin pentru că, în clasa medie a X-a, am fost arestat datorită 
organizaţiei noastre. 

Dar ce fel de organizaţie era cea din care făceaţi parte ? 

Eram un grup, Societatea Tinerilor Secui (Székely Ifjak Szövetsége), şi am participat 
la nişte discuţii în care dezbăteam consecinţele evenimentelor din Ungaria din 1956. 
2 ani mai târziu, am intrat în colimatorul Securităţii, am fost arestaţi, şi pe 4 iulie am fost 
condamnat la 12 ani temniţă grea şi 5 ani degradare civică de către Tribunalul Militar 
Cluj. Da’ a venit Tribunalul la Târgu Mureş, care pe vremea aceea era reşedinţa Regiunii 
Autonome Maghiare. 


Eraţi minor... 

Da, deci am intrat în puşcărie ca minor, abia împlinind 16 ani. Şi alături de mine au 
fost condamnaţi şi colegi mai mici, de 13 ani, din clasa a VII-a, a VIII-a. 

Şi de ce eraţi acuzaţi ? 

Am fost băgat la organizaţii subversive, paramilitare. Noi aveam două pumnale, 
cuțite de fapt, şi deci eram înarmaţi, în optica lor... Organizaţia de fapt nu a făcut mare 
lucru, că noi discutam doar într-un cadru restrâns de prieteni mai apropiaţi din clasă... 
Vorbeam despre revoluţie, ce ar fi dacă ar veni şi la noi, cum să ne pregătim şi aşa mai 
departe... Eu eram conducătorul al doilea, sub şef, întrucât citisem deja două cărţi, 
obligatorii pe vremea aceea, de autori ruseşti: Cu inima tânără! şi o carte cu Volodea 
(Dubinin - n.n.). Nu ştiu cum sunt traduse în limba română... Acţiunea din ambele cărţi 
se petrecea în timpul războiului şi acolo nişte copii luptau contra fasciştilor. Deci imitam şi 
поі, luam şi пе ghidam după cărţile astea... De fapt, ce puteam să facem noi, nişte copii? 


Aţi menționat că organizaţia din care făceaţi parte era inspirată de evenimentele din 
1956. Cum le-aţi perceput dumneavoastră ? 

Când o început revoluţia în Ungaria, nu prea aveam nici măcar radiouri pe vremea 
aia... Noi aveam unu” din întâmplare şi ştiu că zile întregi cunoştinţele noastre era la noi. 


1. Probabil cartea lui A. Fadeev, Molodaya gvardya (Tânăra gardă). 


COVASNA 163 


Îmi amintesc că era un miros de fum nemaipomenit acolo în locuinţă, că toată ziua ascultam 
la radio. Deşi era bruiat radioul atunci ca să nu înţelegi, vestea s-a răspândit. „Deci se 
poate ! ”, gândeam noi, dacă acolo s-a putut. De atuncea am început să ne organizăm... De 
fapt în Ungaria a început din cauza studenţilor din Polonia, da’ mai înainte era în Est- 
-Germania, dar prea puţini ştiam, întrucât erau bine organizaţi tovarăşii, să nu se afle... 

În sfârşit, şi noi în mediul ăsta am început să ne organizăm. Eu n-aveam idei, 
n-aveam filozofie formată, că era un copil care discuta după zvonurile care era în oraş, 
între cunoştinţele mele. De fapt de asta avea frică Securitatea, că dacă şi copiii la rândul 
lor începuse să gândească aşa, ce putea să fie în realitate... Părinţii mei ştiau ce greu o 
duceam : ca elev primeam 350 de grame de pâine pe zi, cum era la armată, tatăl, fiind 
muncitor greu, primea 600, mama, 400... şi aşa mai departe. Trebuia să stăm la coadă 
noaptea întreagă, mama mai mult, după două kilograme de carne... Deci în mediul ăsta 
era infernal, am început să ne organizăm şi noi... Normal că mare lucru n-am putut să 
facem, mai ales după 4 noiembrie când a început invazia rusească în Ungaria, când 
veştile circulau extrem de greu... Ştiam de revolta studenţilor din Timişoara, mai aveam 
şi cunoştinţe, vorbeam prin telefon... Aşa a ajuns vestea şi la noi că Іа Cluj, la Târgu 
Mureş, la Iaşi, spre exemplu, sau în Bucureşti, în toate oraşele centre universitare mai 
mari, tineretul era cel care mai mişca... 


Despre momentul arestării ce detalii vă mai amintiţi ? 

În data de 14 martie 1958 noi am fost arestaţi 15 inşi, printre care câţiva băieţi care 
nu aveam încă 16 ani. Într-un final, din cei 15 reţinuţi, 9 inşi am stat în boxă. Cel mai 
mare dintre noi era şi major, ca să poată sălta în sus valoarea organizaţiei şi să poată 
accentua gravitatea faptelor. 

Ceva interesant... Erau oameni ridicaţi, dispăruţi pur şi simplu, şi lumea nu ştia 
nimic... Nici de mine, părinţii mei nu ştiau că am fost arestat... Atuncea s-au pornit nişte 
zvonuri în oraş, că ăsta n-a fost arestat, că ăsta a fost arestat şi i-a dat drumul acasă, deci 
i-a turnat pe băieţi, în sfârşit, nişte discuţii nu prea ortodoxe... 

Cum s-a desfăşurat procesul ? 

Procesul... a fost pe 3 iunie 1958. În sfârşit, 9 inşi am fost condamnaţi, dintre care 
băiatul de care v-am zis că era mai mare, nici nu ştia de fapt de organizaţie. Avea 20 şi 
ceva de ani şi a fost pus ca şef de lot fiind major... Era om cu familie, cu o fetiţă de 
2 sau 3 ani pe vremea aceea... Szalai Attila se numea... A murit la Gherla, da’ nu ştim 
exact cum?... Un fost deţinut, Puiu Maier, medic din Târgu Mureş, scrie în cartea sa? că 
a fost lovit la ficat, i s-a fisurat şi încet-încet s-a dus... a curs sângele şi a murit. Nu ştiu, 
eu n-am văzut cartea, da' am auzit... 


Care au fost pedepsele ? 
Păi, el, ca şef de lot, a primit 18 ani, dintre care 10 pentru nedenunţarea organizaţiei. 
Când a făcut percheziţie acasă au început să (іре la nevasta sa, o tânără de 20 şi câţiva 


2. Szalai Attila a fost condamnat la 18 ani de închisoare şi a murit la Gherla în august 1959. 
Gyula Dávid, 1956 Erdélyben. Politikai elítéltek életrajzi adattára 1956-1965, Kolozsvár, 
Erdélyi Múzeum-Egyesület-Polis Könyvkiadó, 2006, p. 310; Jánosi Csongor, „Procesul 
membrilor Mişcării de Reînnoire Spirituală «Bethania»”, în Cosmin Budeancă, Florentin Olteanu 
(coord.), Forme de represiune în regimurile comuniste, Editura Polirom, laşi, 2008, p. 333. 

3. Alexandru Maier, Am fost medic la Gherla, Editura Mentor, Târgu Mureş, 1998. 

ani: „Unde e pușca? Unde e arma ? ”. Femeia ştia că băiatul s-a lăudat că are un pistol 
cu două gloanţe, dar care nu era bun, fiind umezit, şi deci nu putea să tragă... Când s-au 
căsătorit soţia a luat arma, pistolul, şi l-a băgat într-o fântână, unde locuia pe vremea 
aceea, iar la arestare deja nici nu mai locuiau acolo, ci cu totul în altă parte în oraş... 
Însă ei au găsit arma, au scos-o ruginită cum era, şi pentru armă a luat 6 ani, pentru 
gloanţe a luat încă 2, şi în felul ăsta a ajuns la 18 ani... Nu au contopit-o pedeapsa, că 
de obicei dacă ai mai multe condamnări rămâne valabilă cea mai mare şi restul e 
contopită... La dânsul, ca să arate că e şi un şef adult acolo, nu au procedat aşa. Deci 
au săltat aşa problemele şi le-au făcut mai grave... 

Un alt băiat care discutase cu dânsul, depre cum se face o organizaţie, Szabó se 
numeşte, a primit 15 ani, iar eu, ca înlocuitor de şef (râde – n.n.) am primit 12 ani... Un 
altul, deja era aproape major în timpul condamnării, a primit tot 12 ani şi apoi 2 inşi câte 
10 ani... Din păcate în ţară suntem acum numa’ 3, restul a murit sau a plecat în 
străinătate... 


Mai ţineţi minte cine era preşedintele tribunalului care v-a judecat ? 

Da. Cazan ега procuroru” şi Macskâsi“, care ne-a condamnat, preşedintele tribunalului, 
secţia de la Târgu Mureş. Era un om foarte vestit: se uita afară pe geam şi dacă trecea 
troleibuzul 16, primeai 16 ani sau, dacă ai avut noroc, puteai lua 4 sau 5 ani. În primul 
an, adică în '56-'57, încă nu se organizaseră, să zicem, Drăghici şi gaşca lui, adică 
Securitatea... Erau condamnări mai puţine şi mai mici, însă în '58 pur şi simplu tăiau în 
viu, arestau copiii sau bătrânii. Spre exemplu, în satul Filia, au arestat 5 persoane, care 
a luat în comun un ziar, Előre, îi zicea editat de Comitetul Central al Partidului Comunist 
Român. Normal, împreună îl cumpărau zilnic, că ei aveau pensii foarte mici de ţărani, 
de colectivişti. Şi au primit de la 6 până la 8 ani pedepse pentru că discutau chestiunile 
ridicate în ziar, şi asta era o problemă... că erau cei mai informaţi oameni în ceea ce 
priveşte veştile din ţară. Şi unul zicea: „Domnul procuror, să-mi daţi 10 ani sau şi ре 
viaţă întrucât nici 5 ani n-am să fac eu aicea puşcărie...”. Avea deja 82 de ani... Erau 
peste 70 de ani toţi cei 5. Şi normal că după 2 ani au murit acolo în puşcărie... 

Ce s-a întâmplat după pronunţarea sentinţei ? 

În sfârşit, ne-a condamnat şi am fost dus în puşcăria din Târgu Mureş. Acolo am stat 
o lună, două poate, şi după aia ne-a trimis la Jilava, unde era centrul ăsta unde ne 
împărțea spre puşcăriile executorii... Atuncea, în '58, încă nu erau şantierele deschise 
pentru deţinuţii politici în Insula Brăilei sau în Delta Dunării. Adică lucrau deţinuţi de 
drept comun, dar nu politici... 

Şi noi până am ajuns la Jilava, am trecut prin Sfântu Gheorghe. Era acolo un nebun, 
Feri i se zicea, religios, cam ţâcnit... Am auzit vocea lui cum se tot ruga aşa. Саша 
cântece bisericeşti înainte de plecarea sau la sosirea trenurilor şi cei care coborau îi 
dădeau nişte bani sau alimente şi ducea 1а biserica catolică. În sfârşit, am auzit şi vocea 
lui, da' normal că n-am vorbit, că erau nişte jaluzele în forme metalice, aşa, şi foarte 
putin se putea... Însă cu sânge am scris o scrisoare pe o batistă şi am băgat-o pe WC şi 
cineva a găsit-o şi, vreo 4 luni după ce a trecut, a trimis-o acasă întrucât îi era frică şi 
lui să o ducă după prima zi. 


4. Pál Macskâsi. Mai întâi panofar, apoi procuror-şef al Tribunalului Militar Cluj. A fost implicat 
în majoritatea proceselor din Regiunea Autonomă Maghiară. 

La Jilava am stat vreo 4 săptămâni. Noi am ajuns în mijlocul lui septembrie acolo... 
Sub pământ ne-a pus, pentru că închisoare este cam la 9 metri în adâncime, fiind un fort 
din cărămidă de pe vremea lui Carol 1... În căldurile acelea curgea apa... nu puteai să 
vezi cerul, decât pe mijloc unde era bolta şi o gaură la mijloc. Pe acolo curgea apă şi a 
căzut şi nişte iepuraşi care se jucau acolo. Deasupra era iarbă, ţinea cât ţinea, da’ tot era 
cald... Când era umezeală şi cald... pentru noi era foarte cald. Nu suntem obişnuiţi cu 
căldura de acolo de la Bucureşti. Când s-a încălzit vremea, umezeala aceea s-a intensificat 
şi pur şi simplu te sufocai... stăteam la geam doar pentru a mai lua câte o gură de aer. 


Şi de la Jilava unde aţi fost dus ? 

De acolo am fost luat şi dus la Ocnele Mari, lângă Râmnicu Vâlcea. Ocniţa e un sătuc 
mic unde era puşcărie atât pentru minori, cât şi pentru cei de drept comun. Ei lucrau, 
mai umblau, primeau pachete, vorbitor lunar, puteau să cumpere pe valoare de 50 de lei 
dacă aveau bani... Noi ca deţinuţi politici eram într-o cameră cam cât ăsta, ca o sală de 
clasă. Eram 30-40 de inşi, nu eram foarte mulţi... copii. 

Vă mai amintiţi de cei cu care aţi stat la Ocniţa ? 

Da. Râsul lumii... De exemplu, era un băiat de 13 ani şi nu ştiu cum a ajuns la 
Galaţi... Locuia undeva în Delta Dunării şi a ajuns să cumpere două pâini. Neavând în 
ce să le împacheteze pentru că ploua, a văzut nişte afişe puse pe ziduri şi a luat unul să 
învelească pâinea ca să nu se ude... A fost arestat că cineva în tramvai, când mergea 
acasă, a văzut că e capul lui Gheorghiu-Dej sau nu ştiu ce scria pe afişul ăla... A fost 
denunţat şi a primit 4 ani. 

Eram şi noi, cu organizaţie, dar erau şi foarte mulţi tineri care voiau să fugă din 
țară... Cât de „politicieni” eram dovedeşte şi un alt caz al unui băiat. Când a fost împărţit 
teritoriul, graniţa, a rămas aici, şi maică-sa locuia în Basarabia şi el nu putea să se mai 
mişte... Şi băiatul voia să vadă pe maică-sa, cum е orice copil, se trage la părinţi... Şi 
dânsul a vrut să fugă, da’ în URSS, nu invers... Normal, a fost prins la graniţă şi a primit 
6 ani pentru că a vrut să intre în URSS. 

Pe vremea aceea, la Sighetul Marmaţiei, şeful Securităţii avea un băiat dus la bunici 
în Turda. Nu mai rețin numele... Era mai dezgheţat el, ştia câteva lucruri şi а vrut să 
fugă în Germania. Ce a făcut? A luat plombele de Іа fiecare vagon care ducea ciment de 
la Turda şi cu nişte colegi de clasă au urcat într-un vagon şi duşi au fost... A ajuns în 
Cehoslovacia şi într-o gară, noaptea, după vreo două zile, în care n-au băut nimic, că 
mâncare avea cu еі, da’ au uitat să ia apă... Erau însetaţi, auzeau cum curge un robinet 
lângă vagon şi nu au mai rezistat de zgomotul apei, au deschis pe deasupra vagonul şi au 
fost arestaţi şi duşi înapoi... 

Era alţii care a fugit prin Jimbolia şi au înotat prin Dunăre. Au luat 2-3 borcane din 
sticlă, că de plastic nu prea era, a pus dopul şi a legat pe piept ca să ţină puţin şi a trecut 
aşa noaptea peste Dunăre. A ajuns în Iugoslavia, da’ pe vremea aceea îi trimetea înapoi. 

Mai era încă o organizaţie din Banat, pară-mi-se... nu ştiu nici eu. Unul avea un 
unchi legionar care stătea în puşcărie pe vrema aceea, la Aiud, că acolo se ţineau 
legionarii şi simpatizanţii lor. În sfârşit... 

Care erau condiţiile de viață din Ocniţa ? 

Aveam vorbitor din 3 în 3 luni... Şi dacă aveai bani şi puşcăria avea alimente puteam 
să cumpăr de 50 de lei. Asta însemna nişte ţigări pentru cine fuma... eu nu fumam, dar 
duceam ţigările pentru cei de la colectivizare. Am asistat la un episod, înainte de a fi noi 

scoşi de acolo, s-a luat tot satul Ocniţa, nu comună, că era doar un sătuc... de la băiatul 
de 15 ani până la omul de 65 de ani, adică pe toţi bărbaţii din sat... Au golit vreo 
3 camere din penitenciar şi i-a ţinut acolo până semnează că „din bună voie, nesilit de 
nimeni pun toată averea cu dragă inimă şi intru în colectiv”. Au semnat şi atuncea i-a dat 
drumul... Şi tot satul, femeile, copii mici, toţi era în jurul puşcăriei... Nu ştiu ce stare 
sufletească putea să aibă gardianul acela, care tot din satul respectiv a fost... Şi văzând 
înăuntru bărbaţii, afară femeile plângând, am adunat nişte ţigări, nişte chiştoace... În 
timpul unei plimbări, că ne ducea zilnic la plimbare şi stăteam 20-40 de minute, după 
cum era cheful gardianului саге era de serviciu. Şi în perimetru acela le-am băgat ţigările 
într-un burlan. Ei le-au scos, au mulţumit, au băgat mămăliga în locul lor, că ei primeau 
mai multe alimente... 

Dar nu ргітеајі mâncare suficientă ? 

Nuuu. Noi simţeam ce înseamnă foamea după o lună, după două luni de zile... 
Credeţi-mă că dacă îngenuncheam nu puteam să mă mai ridic decât dacă mă ţinea cineva 
de mână, aşa de slab eram. Mă ţineam şi cu mâna, şi cu picioarele, aşa reuşeam să stau 
pe picioare... Şi era cald de transpira toată lumea... 

La un moment dat eram epuizați şi comandantul, căruia nu-i mai rețin numele, ne-a 
spus: „S-a terminat... suntem prea mulţi şi nu sunt alimente”. Primeam ceai de arpacaş, 
mămăligă, abia ţinea viaţa în noi. Ce primeam la prânz şi ce primeam dimineaţa : cele 
125 de grame de pâine nu ne ajungeau... Asta era mâncarea sigură şi care ne ţinea în 
viaţă, restul ега apă. De aceea am aşteptat pachetele sau alimentele şi cumpărăturile... 
deşi ăstea ne-a făcut figura, că odată a adus nişte salamuri stricate la magazin. Şi normal 
că, la câţi eram, nu toată lumea avea bani şi împărţeam mâncarea, aşa că fiecare primea 
câte o porţie... Cum tot salamul ăla a fost stricat, toţi am dat în diaree şi eu personal ега 
să mor... Aveam o temperatură aşa de mare că mi s-a rupt limba şi eram plin de băşici 
cu apă... Era un felcer acolo, un subofițer, care lucrase în armată cândva, şi tot îmi 
zicea: „Singurul lucru care ajută e să beţi apă fiartă...”. Da’ cine să fiarbă ара? Eu 
acolo nu am văzut nici chibrit, chiar dacă noi aveam scule de făcut foc pentru cei care 
fuma, din nasturi şi pietricele... neagră se numea că era folosită o cârpă arsă. Şi ălea 
scoteau nişte scântei... Dar foc cum să fac? Practic nu am primit nici un fel de 
medicamente... Norocul nostru a fost că am fost mutaţi la Aiud... 

Când, la Râmnicu Vâlcea, ne-a băgat în vagonul care circula aşa lunar... o dată sau 
de două ori, cu care transportau deţinuţi. Compartimentul nostru era de 1 metru pătrat, 
pentru două persoane făcut, da' am fost 4 persoane... 

Ce puteţi să-mi povestiți despre Aiud ? 

Trebuie să vă spun mai ales că pe vremea aceea puşcării executorii unde trebuia să 
faci pedeapsa după condamnare nu erau foarte multe : în Ardeal era Gherla cea mai 
vestită, Aiudul, Cetatea Făgăraşului... astăzi e muzeu. Mai lucrau deţinuţi într-o vreme 
la Baia Sprie, unde scoteau nişte metale neferoase şi normal Bucureştiul, Văcăreştiul, 
vestitul centru de reeducare Piteşti. Dar vă spun că cei mai mulţi au murit la Timişoara, 
în puşcăria Securităţii din Timişoara, au fost omorâţi pur şi simplu în bătăi. 

Deci, în sfârşit, noi am ajuns la Aiud unde pe vremea aceea erau închişi legionarii sau 
simpatizanţii lor. Când а fost răscoala legionarilor în Bucureşti, au fost arestaţi de însuşi 
generalul Antonescu şi băgaţi în puşcărie la Aiud, încă în timpul războiului. Imediat 
după război trebuia să plece acasă, da’ au rămas acolo şi într-o bună zi au închis poarta 

acolo... Unii au rămas, alţii care au plecat au fost adunaţi mai târziu iar. Dacă primeai 
o broşură sau ceva, imediat te băga acolo... Unul dintre cei mai mari poeţi pe vremea 
aceea al românilor, Radu Gyr, de exemplu, acolo a murit. Ştiu şi celula în care era... 

Noi, minorii, am fost duşi acolo, dar în fabrică. În fabrică lucrau deţinuţi de drept 
comun cu condamnări de la 15 ani în sus. Deci mai mult pentru crimă, mai mult pentru 
jafuri aşa mai grave sau, pe vremea aceea, începuse să închidă pentru delapidare şi să 
deie nişte pedepse mari, chiar şi condamnări la moarte... 

Şi acolo era o fabrică de prelucrat metale : făcea lacăte, uşi de sobe, diferite obiecte 
metalice. Avea o turnătorie, unde lucram cam 800 de persoane acolo. Ne-a băgat şi 
acolo, cât am stat în puşcărie, 6 ani, acolo a fost cel mai bine... Deţinuţii ăştia nu prea 
o văzut copii şi ne lua în braţe, ne dădea mâncare... Maistrul meu, un fost ofiţer de 
contrainformaţii, m-a învăţat să lucrez la raboteză... Era tânăr cu origini sociale 
sănătoase, părinţii săi fiind ceva ţărani sau muncitori... Şi l-au băgat în şcoli diferite, 
fără şcoală medie, adică făceai şcoala militară medie şi apoi ieşea sublocotenent... Cică 
ar fi făcut o întâlnire cu fetele acolo într-o încăpere, a băgat nişte gaze lichefiate în nişte 
sticle, se zice că pentru adormit... Deci atâta ţinea capul lor. Şi nu ştiu cum, din 
greşeală, din neştiinţă, да’ au murit mai mulţi acolo, a omorât pe câţiva colegi... 

În sfârşit, dar era şi o gaşcă de criminali din Bucureşti, care voia să fure un avion... 
Erau politici, că voiau să fugă din ţară... Şi ca să fure avionul aveau nevoie de o armă. 
Au spart... i-au prins milițienii, ăştia i-au omorât, au luat pistolul să îl lase undeva 
într-un parc oarecare, că numai dimineaţa să fie găsit... Au fost prinşi şi ei. Mă rog... 
diferiţi oameni, însă nevăzând copii cum eram noi pe vremea aceea, şi slăbuţi şi slăbănogi, 
ne-au primit bine... 

Şi am stat închis vreo 3 săptămâni acolo... Am stat în carantină, cum se zice. Şi când 
am terminat eram deja major... Şi în funcţie de cum făceai 18 ani, te lua în luna aceea 
până în luna următoare şi te ducea în altă puşcărie. 

Şi acolo în carantină eram separați de ceilalţi... Şi ne-a dus într-o pivniţă unde trebuia 
să dăm cu petrol la nişte lanţuri dure, cu greutăţi aşa sferice pe ele... Mai erau şi nişte 
lanţuri scurte sau în loc de nişte ochiuri de lanţuri numai două baze metalice care 
îngreunau şi mai mult mişcările... În sfârşit, credeţi-mă că erau 2-3 mii de lanţuri aşa 
ruginite... Trebuia să le tratăm pe toate cu petrol, ca să ardă rugina. Atuncea m-am 
îngrozit şi simţeam că chiar sunt în puşcărie... 

La un moment dat ne-a dus pe câţiva dintre băieţi mai vânjoşi să adunăm tinetele... 
La Aiud e puşcărie mare şi-i făcută în formă de T şi are şi celule mici. Probabil le-au 
făcut pentru o persoană sau pentru două persoane. Pe vremea aceea erau 4-5 persoane 
într-o celulă acolo, pe coridor era lumină artificială şi sute de uşi... le vedeai aşa, 
dispărute în întuneric. Şi tinetele erau nişte butoiaşe mici... în unu’ făceai nevoile, în 
айги” primeai nişte apă de băut şi doar o singură dată pe zi se golea tineta şi primeai apă 
pentru băut, pentru spălat... apă pentru toate. Câţiva litri... 

Acolo a fost un eveniment ce mi-a rămas în minte... Pentru prima dată în viaţa mea 
am văzut un om mort. Eram în iarnă când am ajuns acolo şi ne-a băgat în izolarea aia, 
carantină să zicem, şi fiind mai tânăr am fost repartizat la nivelul 4. Eram deasupra uşii, 
lângă geam, şi era singurul loc unde puteam comunica, că era o bucată din coridor ruptă. 
Şi, stând acolo sus, am văzut într-o dimineaţă tras un om pe ciment. ЇЇ trăgeau aşa de 
mână şi de un picior şi îl duceau la WC, la baie, acolo unde se aduna în fiecare dimineaţă 
morţii... De acolo îi luau şi îi duceau la universităţi de Medicină sau erau îngropaţi. Am 


168 EXPERIENŢE CARCERALE ÎN ROMÂNIA COMUNISTĂ 


fost pe terenul acela unde au fost băgaţi în pământ morţii... sau jumate din еі, că dacă, 
de exemplu, cerea un picior Universitatea sau Centrul Medicinal din Târgu Mureş, 
trimiteau un picior acolo pentru a experimenta sau să-i înveţe pe studenţi de nervi, de 
muşchi, de astea. 

În sfârşit, când am ajuns în fabrica de acolo mă simţeam mult mai bine... Am avut 
şi un vorbitor cu mama. A adus pachet, bani, mi-a mai trimis bani şi am făcut 
cumpărături, deci m-am refăcut aşa şi psihic, şi fizic după Ocnele Mari... Şi am stat 
acolo 3 luni până când am terminat majoratul, când am împlinit 18 ani... Şi, cum am 
spus, în funcţie de cum făceai 18 ani te lua şi te ducea în altă puşcărie... 


Pe dumneavoastră unde v-a dus ? 

La Gherla. În octombrie“ am împlinit 18 ani şi cu prima dubă ne-a dus la Gherla. 
Trebuie să ştiţi, pe vremea aceea, Gherla era un orăşel mic... Jur-împrejur apa e sărată, 
aşa că nu poţi să bei apa de izvor, e o conductă care o aduce de nu ştiu de unde... Nici 
păduri nu erau din cauza sărurilor abundente din sol. Înainte cu un an de a ajunge eu la 
Gherla, în toamna lui '58, fusese o revoltă. Revolta de ce era? În orăşelul de atunci 
locuiau cam 8.000 de oameni şi în cele 3 clădiri ale puşcăriei era înghesuiți tot 8.000 de 
oameni. Eu n-am fost acolo când a fost revolta deţinuţilor, dar când am ajuns normal că 
am discutat despre asta şi... am aflat ce s-a întâmplat. 


Cum erau condiţiile din Gherla când aţi ajuns acolo ? 

Gândiţi-vă că 60-80 ае inşi erau băgaţi într-o cameră cam de 50 de metri pătraţi cel 
mult... Aveam 3 paturi suprapuse, cât permitea bolta, că era clădire cu boltă, şi stăteam 
3-4 oameni într-un pat... În timpul zilei, de la 5 dimineaţa până la 10 seara nu era voie 
să intri nici măcar între paturi, deşi jumate din suprafaţă era ocupată de paturi... Dacă 
era vară şi scotea toate geamurile, lăsând decât rama, tot transpirai enorm de mult... 
Eram tot însetaţi, că, chiar dacă primeai mai multă apă, tot nu ега de ajuns pentru băut... 
Oamenii stăteau transpiraţi săptămâni întregi, nespălaţi, apăruseră nişte bube uriaşe 
unde e pielea mai subţire, între picioare, la subsioară, la gât şi aşa mai departe... Era de 
nesuportat... Şi netrataţi... 

Nu era voie să vorbeşti... Şi vă închipuiţi că dacă eram 60 de oameni într-o cameră... 
şi dacă vorbeau şi numai o treime, şi numai dacă şopteau, clădirea fiind făcută cu boltă, 
se producea aşa ca un zumzet, încât se auzea şi pe coridor. Şi pedeapsa era să torni apa 
din ciubăr, pe ciment, pe podea, şi să rămâi culcat în ea... Те culcai unul peste celălalt, 
că altfel n-aveai loc pur şi simplu... Şi singur, pe picioare mai stăteai cumva, dar culcat 
era o problemă... Şi apa dispărea în două minute, că haina ce era pe tine se îmbina cu 
apă... şi mai ales iarna era o problemă. Şi stăteai toată ziua în haine umede... Abia 
aşteptam să fiu dus la fabrică... Normal, de atuncea am şi eu umerii şi genunchii răciţi... 
Când se schimbă vremea, reumatismul e deja intrat în noi... 

Şi aşa de aglomerate erau puşcăriile că n-avea unde să se mai ţină condamnaţii şi 
atunci domnul Drăghici sau cineva de acolo de la Comitetul Central a zis: „Dom'le, de 
ce să steie atâţia oameni acolo? Mai bine e dacă lucrează...”. Şi a dus o parte dintre 
deţinuţi la Insula Mare a Brăilei, unde a făcut nişte tabere, nişte saivane, jumate în 
pământ, care îi bun pentru oi, dar nu şi pentru oameni. 

Eu, pe vremea acela, eram la Aiud... Noroc că eram minor, de aceea am scăpat din 
transporturile ăstea... I-a dus acolo... Eu nu pot spune cum a fost, poate alţii să 

povestească viaţa de acolo... Un singur lucru mai ştiu, de leptospiroză, una dintre holere 
care a bântuit în Evul Mediu în Europa şi care a apărut acolo din nou... Eram unicul stat 
din Europa în care a venit holera în ţară... Se bea apa din Dunăre, se mânca şi frunzele 
de la copaci... tot felul de animale care puteau fi prinse, şerpi, şoareci, viermi, broştile, 
şoareci... Deci tot ce era comestibil se mânca acolo... şi mureau de foame. Apoi a 
început tifosul de diferite forme... Mureau foarte mulţi oameni acolo... 

АП spus că la Gherla vă scotea în fabrică. La ce munci vă puneau ? 

La tâmplărie. Şi eu n-am avut nimic comun cu tâmplăria... Acolo eu am ajuns şi nu 
cunoşteam nimic, nici cum arată o daltă, dar să fac dulăpior pentru armă sau alte diferite 
obiecte din lemn... Păi, nici nu puteam să îi întreb pe ceilalţi cum se face, cum se ascute 
o sculă... că mă vedeau gardienii... Am lucrat la finisaj, ca tâmplar, apoi ca tapiţer şi la 
urma urmei am făcut un curs de calificare şi am primit diploma de calificare în finisaj, 
lăcuirea elementelor de mobilier... 

Lucram câte 12 ore. Dacă lucram la lăcuit mobila şi lacul ăsta negru se depunea pe 
unghii, pe mână te verifica dacă aveai mâini curate şi dacă te prindea cu ele curate te 
bătea, că ai folosit spirt, că însemna că te-ai spălat. Mă rog, lucram în călduri 12 ore şi 
două ore până când intrai în cameră, deci practic nu puteai să dormi mai mult de 5 ore 
şi, cu 2-3 inşi pe pat, era greu. 

Cât ați stat închis ați suferit presiuni fizice, bătăi ? 

În urma acestei revolte de care v-am spus, au început să bată oamenii. Era o chinuire 
fizică a oamenilor... Mulţi au murit fără medicamente, dar totuşi puteai suporta, că 
discutai cu celălalt... Însă pe vremea lor se bătea pentru orişice. Eu, spre exemplu, am 
fost bătut că nu am fugit în curte. Era în noiembrie, aveam pantaloni scurţi din doc, vestă 
tot din doc roşu la culoare, şi întrucât era frig şi ploaie mi-a dat voie să iau o cămaşă, 
nu două. Aveam două, da’ nu era voie пита’ una cu mâneca lungă sau chiloţi lungi... Şi 
eram încălţat într-o pereche de bocanci cărora li s-a desfăcut talpa... Am legat-o cu 
şfoară şi asta făceam zilnic, că şfoara se uzase cum mergeam. Şi intra şi ieşea apa şi 
noroiul prin bocanci, şi mă ţineam pe spatele lor, şi aşa mergând prin noroi ре călcăie... 
Şi n-am putut să fug, şi nici nu ştiam că trebuie să fug, şi de aceea am primit 10 lovituri 
la fund... Făceam pe vremea aceea nişte scaune curbate şi рісіоги’ din spate semăna са 
o ghioagă, şi cu ăla ne bătea. Mi-a legat gâtul şi genunchii pe o bancă pe care eram culcat 
cu burta în jos şi dă-i... Mai simt loviturile acelea şi astăzi că dacă stau mult pe ceva tare 
imediat începe să mă doară oasele inferioare la şira spinării. 

A doua zi înăuntru’ puşcăriei, înainte de a ieşi la lucru, am văzut că am nişte 
umflături la rinichi. Urinarea era roşcată, cu sânge, şi simţeam în fiecare 10 minute că 
trebuie să mă duc la WC. Da' acolo nu puteai să ieşi aşa şi eram într-un atelier unde 
lucram 100 de oameni... Făceam nişte rafturi pentru arme pentru armată şi... aveam 
două tichete. Asta înseamnă că luai un tichet, te duceai la paznicul respectiv, la subofiţerul 
care era acolo în preajmă, şi cereai voie să ieşi. Dacă dădea voie, puteai să pleci la WC, 
care era în curtea fabricii, apoi te prezentai înapoi şi puneai tichetul pe cui... Pentru 100 
de oameni însă două tichete erau insuficiente când erai plin cu diaree, erai plin cu 
diferite probleme de rinichi, de urinare... Şi n-aveai voie 2 oameni să plece deodată... 
Eu nici nu ştiam că trebuie să cer permisiunea de a ieşi... Atuncea fugeam, dacă puteam 
să fug, că vă spun că 10 lovituri nu e mult, că erau multe alte lucruri pentru care puteai 
să primeşti şi 25... de care aproape sigur că dacă nu mureai, primeai nişte probleme care 
până la ultima zi a vieţii tale le simţeai. 

În sfârşit, ofiţerul a observat că am ieşit şi am intrat din nou... Şi a doua zi iar am fost 
luat la bătaie... Şi pentru că nu puteam să stau pe fund, nici să mă culc, am îngenunchiat 
în faţa patului şi aşa dormeam... cu corpul superior pe pat. Văzând ofiţerul că am fost 
bătut şi nu mai pot să mişc, a luat o şipcă pătrată să-mi dea la palmă... Şi când a ridicat 
băţul acela, am auzit că fluiera... fiind aşa pătrată bucata aia de lemn, şi din reflex, nu 
intenţionat, am tras mâna şi s-a lovit la genunchi... Atuncea nu s-a mai uitat unde 
loveşte... Dădea până când s-a obosit... Dădea pe cap, că pe 3 locuri a fost spart capul, 
dacă lemnu” ăla ега cu tăiş... pe umeri, pe spate, ре faţă... mai mult pe mână, că aşa 
m-am apărat, cum am putut, ca să nu poată să-mi atingă faţa... 


Mai ştiţi cum îl chema pe acest ofiţer ? 

Mireasa îi zicea. Era blond şi avea şi o oglindă aşa de buzunar, la care se uita din 
5 în 5 minunte, ca să dea cu pieptănul... 

Să mai spun de Mireasă ăsta un lucru... Lucram pe vremea aceea Іа tapiţerie, unde 
ne-a adus nişte scame pe care trebuia să le desfacem. Ăsta a luat o şipcă de vreo 3 metri 
şi a aruncat-o peste o stivă de cherestea stivuită în curte, pe partea unde lucram noi. 
Şipca m-a lovit pe mine chiar în cap, de am căzut şi am leşinat. Unul care era mai tânăr 
şi mai aşa cu nerv a sărit pe el, că dacă mă omora. „Cu unul mai puţin...”, a răspuns 
ăsta... Deci atâta costa viaţa mea... nimic. 

Spuneţi-mi despre alţi gardieni de care vă mai amintiţi... 

Cine bătea mai mult era un ţigan maghiar Gâbor Gâbor, se zicea Keszi Gâbor în 
ungureşte. Acolo în jurul Huedinului e un trib de ţigani aşezaţi cu numele de familie şi 
prenumele tot Gâbor. Ăsta era plutonier-major şi bătea cu bâta şi dacă nu te văitai destul 
de tare lovea şi mai tare şi spunea că nu ai fost lovit ca lumea. De la bătaie, mie fundul 
începuse să se facă verde, albastru, apoi violet... Şi am început să dau jos pielea, şi vreo 
4 ani tot scoteam piele de pe porţiunea asta... Acasă am venit şi la baie simţeam sub 
unghii că e piele... Şi mâna dreaptă o aveam umflată... cum am primit lovituri a doua 
zi... 

În sfârşit, aşa bătut, trebuia să fac norma... Păi, era să mor... Aşa sufleteşte eram la 
pământ... Dacă nu venea nişte băieţi de la Drobeta-Turnu Severin, o organizaţie şi vreo 
2 băieţi cu ei, care au fost repartizaţi lângă mine, eu muream. Eu voiam să mor... Eram 
înfometat, bătut, cu frica în mine... că nu puteam vorbi cu alţi deţinuţi că ne vedeau 
ofiţerii şi pe vremea aceea te bătea pentru asta... 

Aicea trebuie să vorbesc şi de fraţii Şomlea... Unul era mai scund, unul mai înalt, 
chiar foarte înalt. Ăsta era puternic, bătea până când obosea, chiar timp de 4 ore, nu 
făcea altceva... Când era epuizat şi nu mai putea, zicea: „Nu mai pot!”. Veneau să 
continue bătaia fratele său cu alţi subofiţeri, că erau mulţi... Nu prea rețin numele. 
Gábor ăsta şi Mireasa au intrat la mine în minte, dar erau şi alţii, erau şi mai buni, că 
nu au ajuns degeaba acolo, dar totuşi nu erau aşa revoltători... 

Ce v-a făcut, totuşi, să rezistaţi în acele condiţii grele ? 

Erau condiţii grele, da. Ne bătea foarte mult, mâncarea era proastă... Da' să ştii că 
omul poate să trăiască şi să suporte mai mult decât orice animal pe lumea asta. Da' noi 
aveam о speranţă... Ziceam noi că veneau americanii şi ne eliberează. Dacă mâncarea 
era puţin mai bună sau nu ne mai bătea aşa de des, aşa de crud... ziceam că vine 
amnestia şi mergem acasă. Ѕрегап(й nefondată, dar speranţa supravieţuirii, asta ега. 

Problema a fost când au început să vină divorţurile de la nevestele rămase acasă. Ele 
dacă voiau să lucreze undeva, mai ales dacă erau şi intelectuale, atuncea trebuia să 
divorţeze de tine, de deţinut... Nevasta unui duşman al clasei muncitoare nu putea să 
menţină postul şi atuncea normal că trebuia să supravieţuiască, mai ales dacă aveai şi 
copil. Atunci am văzut mai mulţi oameni care pur şi simplu au înnebunit. Era unu' 
Chindriş Ştefan$, Ştefi îi ziceam, din Vişeul de Sus, învăţător, altfel un om foarte 
puternic, că a făcut 18 ani de puşcărie. El ajutase nişte ofiţeri polonezi care în '47 se 
revoltaseră contra ruşilor şi o parte au fugit şi au ajuns în Munţii Maramureşului. Acolo 
a făcut contacte cu oamenii printre care şi învățătorul ăsta. Era la şcoala medie, că nu ега 
universitate, şi era în vacanţă, dus acasă. Şi a urcat cu oile, cu fraţii săi la munte, şi s-a 
întâlnit cu polonezii. I-a ajutat cu mâncare, cu un acoperiş, că avea o saivană acolo, şi 
au făcut o tabără care a fost însă descoperită. Au fost arestaţi, inclusiv Chindriş ăsta, 
băiat tânăr, şi a primit... nu ştiu cât, cred că 22 de ani. ÎI ţinea în viaţă gândul că cineva 
îl aşteaptă acasă... Lucram în aceeaşi echipă... Şi când a primit vestea că logodnica lui 
s-a căsătorit şi are deja copil... a înnebunit. Unii plângeau, dar nu făceau gălăgie, alţii 
erau foarte impulsivi, când le venea... nu puteai să-i ţii în pat, nu puteai să le închizi 
gura că-i sufocai dacă-i legai la gură să nu (іре... Deci sufleteşte te distrugea. 

De ce alte nume din rândurile deţinuţilor vă mai aduceţi aminte ? 

Să ştiţi că foarte mult intelectuali au fost închişi. Eu am văzut oameni, foşti generali 
care luptaseră în război şi contra URSS, şi în legiunea „Tudor Vladimirescu” şi contra 
nemților. Am avut ocazia să învăţ, spre exemplu, limba germană, de la un fost ofiţer în 
armata maghiară. Era din Huedin, fost general de brigadă. Am avut profesor universitar, 
cântăreţ din Iaşi... Lucru interesant, aproape jumătate din efectivul Operei din Iaşi a fost 
arestat şi condamnat că într-o serbare... aşa, între ei, au spus nişte bancuri despre 
Gheorghiu-Dej, despre evrei şi, drept urmare, au fost închişi. Din Cluj a fost golită, pur 
şi simplu, universitatea de profesori... şi am întâlnit foarte mulţi ţărani din Banat, foarte 
educați, care ştiau şi 3 limbi... Păi, fratele lui Chindriş Ştefan, Vasile”, era ţăran şi ştia 
greaca antică de la nişte preoţi cu care eram închişi... Era ипи’ Feri, student din Cluj în 
anul II de facultate arestat, în fiecare an a învăţat o limbă... avea dotare. Eu nu aveam 
aptitudinea asta, dar îi învăţam istoria Ungariei, a maghiarilor, am învăţat limba germană 
ca să exersez, dar eu făceam orice problemă tehnică, matematică. Numai de limbi să nu 
aud, că nu am dotarea asta... În sfârşit, abia pot să mai vorbesc 2-3 cuvinte astăzi din ce 
am învăţat pe vremea aceea... Fiecare învăţa, mai ales tinerii... Duminica după ce am 
primit voie să mergem în curte, se aduna lumea, se ruga, mă rog, fiecare preot făcea 
slujba şi apoi se cânta... Csardas Király, opereta a lui Kirai Ітге?, de la început până la 
capăt. Românii pe româneşte, ungurii pe ungureşte, fiecare pe limba lui, dar melodia e 
una şi aceeaşi... Cântau acolo 100 de oameni... ca un cor. Era ceva fenomenal... 


6. Ştefan Chindriş, născut la 4 aprilie 1928, în Ieud, Baia Mare. A fost arestat la 6 octombrie 
1952 şi condamnat la 25 de ani de închisoare pentru uneltire, dezertare şi fugă în pădure în 1950. 
A executat pedeapsa în Penitenciarele Aiud, Nistru, Baia Sprie, Gherla, Capul Midia, Satu 
Маге. A fost eliberat la 29 septembrie 1977. Informaţii din fişa matricolă penală din A ANP. 

7. Vasile V. Chindriş, născut la 4 septembrie 1927 în Ieud, Baia Маге. A fost reţinut timp de 2 luni 
în 1949. A fost arestat la 6 octombrie 1952 şi condamnat la 23 de ani de muncă silnică. A executat 
pedeapsa în închisorile Aiud, Capul Midia, Baia Sprie, Nistru, Jilava, Oradea, Satu Mare, 
Gherla. A fost eliberat la 29 iulie 1964. Informaţii din fişele matricole penale din AANP. 

8. Csârdâskirâlyn6, operetă compusă de Kálmán Imre. 

A fost o îmbunătăţire a condiţiilor ? Dacă puteaţi să cântaţi... 

A fost şi momente de schimbare, când a fost mai bine... În '60 deja a început să 
dispară oamenii dintre noi... în primul rând au dispărut evreii care au fost cumpăraţi pur 
şi simplu de statul Israel... şi normal că se primeau nişte dolari pentru fiecare zi de 
detenţie care au mai avut de făcut. Dar foarte mulţi a plecat şi din viaţa civilă, adică din 
afară, care nu erau închişi... Apoi ne-am împrietenit cu Tito şi au fost scoşi din puşcărie 
şi sârbii. Am rămas maghiarii şi românii, după care au început să vină înapoi din lagărele 
ăstea de exterminare, Grind, Salcia 1, Salcia 2 şi cine ştie câte o mai fost. Păi, acolo mulţi 
au murit şi bolnavii care au trecut prin tifos şi n-au murit i-au reintrodus în penitenciare... 

Timpul a trecut şi, deja prin '61-'62, viaţa a început să se schimbe... Directorul 
penitenciarului а fost Goiciu”, subalternul său Istrate. A venit apoi Alexandrescu”, 
maior, apoi colonel, locotenent-colonel, nu mai ştiu la ce grad a ajuns, dar viaţa a 
început să se schimbe. După се au plecat cele două naţii dintre noi şi după venirea 
directorului Alexandrescu parcă s-a mai ameliorat viaţa... 


Concret, ce s-a schimbat ? 

Timpul de lucru a fost redus la 10 ore, apoi, înainte de a veni eu acasă, deja era de 
8 ore... Duminică sau în fiecare a doua duminică, nu-mi mai amintesc exact, nu lucram... 
Puteam să stăm în curtea fabricii mai mult timp. Mâncarea s-a făcut mai bună, era 
săptămânal pastă, ca macaroane cu marmeladă... De fapt nu erau macaroane, ci o pastă 
compactă, dar puţin roşcată de la marmeladă... cea mai bună mâncare. 

Eu credeam că mă eliberez şi n-am să mai văd carne în România... Atunci a apărut 
şi carnea... Până atuncea erau numai resturi, pe care nici pe ălea nu le prea primeam... 
Ştiţi cum e omul înfometat... Fură cei de la bucătărie, da’ nu numai pentru ei, că a furat 
şi pentru alţii, şi pentru subofiţeri. În perioada asta a apărut carnea de cal... Unde lucram eu, 
la finisaje, era la etaj şi vedeam de acolo când a adus mâncare la bucătărie... A adus două 
jumătăţi de cal... şi deci starea sufletească a început să revină. Să ştiţi că foamea îţi face 
nervi, te faci certăreţ sau te-ai închis în sine... e foarte greu de suportat. Mă rog, am 
văzut numai bucăţile astea şi a fost mai bine, am început să glumim, s-a făcut prietenii... 


Aveaţi acces la informaţii din afară ? De la muncitori sau altfel ? 

Aveam „radio tineta”... Era radioul în WC. Să vă explic... Noi, lucrând la tapiţerie, 
primeam de exemplu din Spania iarba de mare folosită Іа tapiterie, pentru umplutură. 
Desfăcând legăturile câteodată găseai un ziar băgat de muncitorii care stăteau pe baloturi 
şi mai uitau nişte ziare sau foi de revistă şi normal că cine ştia spaniola fugea la WC să 
citească şi de acolo ieşeau informaţiile... 

Apoi o altă sursă de informare era Morse, semnalele Morse. Eu, din prima zi de când 
ajunsesem în puşcărie la Târgu Mureş, am învăţat de la un preot semnul internaţional de 
Morse, şi deja discutam fluent, puteam să bat. La Gherla, fiind pus calorifer, că-i 
încălzire centrală în toată puşcăria, puteai să discuţi cu oricine dacă erai în apropierea 
caloriferului... Auzul deţinutului şi mirosul se formează foarte repede... Deţinutul e 
foarte deschis la orice sunet... În paralel discutam 5-6 inşi pe aceeaşi conductă de 
calorifer. Unul bătea cu piatra, altul cu o bucată de lemn, altul cu o bucată de metal. 


9. Vezi nota 45, p. 144. 
10. Dumitru Alexandrescu a condus Penitenciarul Gherla între anii 1960 şi 1963. Andrei Muraru, 
op. cit., p. 332. i 

Dar nu se auzea şi pe hol ? 

Normal că auzeau pe coridor şi gardienii... Unu’, Costică, era probabil cel mai 
civilizat dintre toţi şi cel mai bun, în sensul de acolo al cuvântului, nu de acuma... adică 
nu bătea aşa dur, te bătea altcineva în locul său. Şi de multe ori a închis ochii, nu a văzut 
neregulile. Şi a încercat să bată cu cheile... Avea o legătură mare de chei pe curea şi a 
bătut cu ea, da' s-a simţit imediat diferenţa de frecvenţe a bătăii... Normal nu i-a răspuns 
nimeni... Că fiecare cameră avea un cod... Dacă voiai să comunici cu altă cameră 
trebuia să începi cu codul acela, că altfel nu ţi se răspundea. Şi când se elibera vreun 
deţinut te forţa să spui care e numărul de cod al camerei... 

Apoi au făcut o plasă metalică în faţa caloriferului, ca să nu mai ajungi acolo, dar 
treceam şi peste. Dacă venea cineva, vreun lot ajungea la Gherla, peste o oră ştiau deja 
cine a venit, ce condamnare are, de unde е... 

Nu erau turnători printre dumneavoastră ? 

Ba da. Asta a fost foarte trist... La Ocnele Mari am fost turnat de cineva că am băgat 
ţigările în hornul acela unde le-au găsit ţăranii din sat şi atunci... mi s-a tăiat vorbitorul 
şi pachetul. Norocul meu că n-am avut nici o problemă, am scăpat că m-a mutat la Aiud, 
dar vă spun asta ca să ştiţi, că peste tot au fost turnătorii... Pe unii îi ştiam şi era bine 
să îi ştii, ca să eviţi ocazia са să fii bătut. Pe alţii nu îi ştiam... Erau oameni aleşi, că nu 
eram nici noi sfinţi, au devenit turnători pentru o bucată de pâine sau, mă rog, pentru o 
găleată de mâncare. Şi ce se întâmpla ? Trebuia să fii foarte atent ce spui, că nici nu ştiai 
că vecinul tău te toarnă... După o vreme te scotea, te băga fie în altă cameră şi te bătea, 
fie la izolator. La izolator eu numai de două ori am fost şi noroc că numai câte 7 zile. 


Care era regimul la izolare ? 

Regimul aici era şi mai drastic, că primeai doar la 3 zile o dată mâncare, deşi erai 
înfometat. Primeam în două zile câte o bucată de pâine de 150 de grame sau de 200 de 
grame... Depinde, că se tot micşora volumul, greutatea pâinii. Şi mai primeai câte o 
cană de apă sărată, că dacă о beai (і se făcea şi mai tare sete şi abia a treia zi primeai 
mâncare normală... Vă daţi seama care era starea sufletească a deţinutului... că numa’ 
la ora 10 seara deschideau uşa, din afară aduceau o rogojină pe care o întindeam pe o 
plasă metalică, legată pe zid, şi acolo puteam să mă aşez jos, să mă culc. 

Şi prin rogojină se mai găseau bucăţi de mămăligă, şi eu în loc să dorm căutam şi 
mâncam... Avea aceeaşi culoare şi trebuia să fii atent, asta dacă nu observa cineva şi te 
turna... Ştiam că cineva de afară mă ajută, şi asta câteodată te ajuta să treci peste o 
presiune morală... Foarte multe căderi de nervi au fost acolo, la izolator. M-a ajutat şi 
pe mine... şi făceam şi eu la fel cu alţii. 

Au fost ceva semnale că o să fiţi eliberat ? Se simţea ceva în acest sens ? 

Păi, în '63-'64, cu decretul se scotea... au început să dispară oamenii zilnic. La 
Gherla cam 50 de oameni plecau zilnic... În primele săptămâni nu credeam, ziceam că 
se duc la alte locuri de muncă, dar am realizat că în urma unor presiuni externe situaţia 
se schimbase. Păi, pe vremea aceea eram extrem de mulţi în puşcării, mii şi mii de 
oameni... Am ajuns la un moment dat la peste 35.000 de mii de oameni închişi... şi 
pentru nimicuri. Vremea s-a mai trecut, în sfârşit colectivul s-a realizat, mă rog... 

În '64 le-a venit rândul şi fraţilor Chindriş. Eu cu Vasile lucram la aceeaşi masă să 
finisăm uşile de la un dulap când a venit vestea: „Vasi, a venit şi rândul tău”. Băiatul 
ăsta, care făcea cam 20 de ani de puşcărie deja, n-a mai putut să steie pe picioare... Eu 

am plâns atunci o noapte întreagă că nu dânsul era cel în cauză... Când s-a făcut 
confruntarea cu dosarul iniţial, nu el era cel vizat, ci un unchi care era călugăr... tot 
Vasile se numea, dar era din alt sat!!. Şi Vasile a plecat înaintea mea, dar şocul acela 
nervos... vă daţi seama cum 1-а afectat... Era ceva nemaipomenit. 

Dumneavoastră când aţi fost eliberat ? 

În ziua de 18 aprilie am fost chemat şi eu... Când m-au scos, îmbrăcămintea civilă 
cu care am fost arestat, haina şi pantalonii mi-erau scurţi. Normal, că eu am crescut 
acolo în puşcărie vreo 10 centimetri... Papucii erau noi, i-am cumpărat înainte de 
arestare... Când să plec, mi s-a arătat un munte de papuci. Scoate-l ! Am scos, da” nu ега 
acelaşi număr, că unv’ era mai mare, altul mai mic, dar măcar că dacă nu te uitai atent, 
nu observai. 

Când eram gata de ieşire venea de la Securitatea din fiecare judeţ sau regiune câte o 
persoană sau două care te prelua de fapt... Şi şi acolo ne bătea... Atunci eu am primit o 
palmă că nu-mi aminteam când s-a născut tatăl meu... Că te întreba dacă eşti aceeaşi 
persoană, nu cumva să iasă altcineva. Apoi a urmat o şedinţă că dacă te-ai dus înapoi în 
societate, să ştii că trebuie să te aperi, că te omoară clasa muncitoare, nu ştiu ce... 


Cum a fost drumul spre casă ? 

Am plecat cu două maşini... Am urcat într-un camion, a tras foaia pe noi şi ne-a dus 
la o gară unde nu era nici o aşezare, sat sau oraş, deci era o gară separată de localitatea 
respectivă. Acolo trebuie să pleci cu primul tren, indiferent în ce direcţie mergeai, 
indiferent că mergea în sens contrar, să nu ai întâlnire cu oamenii. Era cam 2 când am 
ieşit şi mai aşteptam о oră... şi era să leşin de аеги’ ăla şi de soare... Nici astăzi nu 
suport să stau ore întregi pe soare. Şi am plecat cu primul tren şi am ajuns seara la 
Beclean, în Bistriţa. O staţie mică... Venea o bătrânică: „Domnule, nu cunoşti pe fratele 
meu ?”. Опи’ a adus două cornuri cu nucă, mi-a dat, altul mi-a dat o bucată de carne, 
mămăliga cu brânză de la o bătrânică... 

Eram cu un fost ziarist, care lucrase la secretariatul lui Gheorghiu-Dej. Era german 
şi pentru că ştia mai multe limbi lucra la o secţie unde traducea toate articole de ziare în 
care apărea despre România. Nu mai ştiu pentru ce a fost arestat şi câţi ani a primit, dar 
avea hemoragie, gută, şi s-a paralizat... Era atent, dar cu mişcările avea probleme, 
n-avea balansul... şi nu putea să meargă singur, iar mâna stângă era chiar aproape 
imobilizată. Şi întrucât noi aveam până aproape de Braşov acelaşi tren, că eu trebuia să 
ajung în Sfântu Gheorghe şi el în Bucureşti, m-a rugat cineva să am grijă de el cât pot... 
Visul său era să bea ţuică, coniac şi să mănânce câteva bucăţi de măslină... Ştiţi, fiecare 
avea un astfel de vis... al meu era supa de găină făcută de maică-mea. N-avea bani, dar 
eu aveam 50 de lei trimişi de părinţi, pe care acum puteam să-i cheltuiesc, că mi-a dat 
de la închisoare şi o foaie de drum. I-am luat eu de băut... da' eu n-am băut, că mi-era 
frică să beau. L-am lăsat acolo şi am ieşit din gară spre oraş, spre drum. Nu stăteam 
acolo unde erau oameni, evitam aglomeraţiile... Păi, după miros de naftalină şi de 
DTT... alb ca plasticul, subţire şi fără păr, normal că fiecare ştia că de unde vin. 


11. Posibil Vasile I. Chindriş, născut la 2 octombrie 1905 în Ieud, Baia Mare. A fost arestat la 
13 august 1956 şi condamnat la 10 ani de închisoare corecțională. A executat pedeapsa în 
închisorile Cluj, Satu Mare, Gherla. A fost eliberat la 14 aprilie 1964. Informaţii din fişa 
matricolă penală din AANP. 

Seara a venit trenul, am urcat şi hai acasă! Era duminică deja, şi în Ciuc odată se 
urcă două fete... Păi, ruj, ochelari de soare, pantaloni strâmt aşa până sub genunchi, 
tricouri, că aşa decolteu n-am văzut... Eu aveam 16 ani când am fost arestat, 22 de ani 
când am ieşit... Şi stăteau aşa vizavi şi tot mă uitam şi ele tot şuşoteau... Şi apoi una a 
întrebat : „Măi, tu nu eşti Bordasz? ”. „Da.” „Attila? ” „Attila.” Păi, toţi 4 am început 
să plângem... Erau două foste colege de şcoală medie cu mine... Acuma lucrau în nu ştiu 
ce sat din Ciuc şi veneau acasă. Şi până la urmă am venit împreună până la Sfântu’... Pe 
bătrânu” погоси’ nostru că cineva civil care mergea la Bucureşti, tot din Maramu', l-a 
luat: „Dom'le, dacă ştie adresa eu îl şi duc acasă”. Era o familie, mergeau la mare sau 
nu ştiu unde mergeau, da' l-au luat de mână şi a ajuns acasă. 

Cum v-aţi regăsit oraşul, familia ? 

În sfârşit, când am ajuns, era duminică la prânz... era cam 12 când am ajuns în 
centru” la Sfântu Gheorghe. Păi, eu fugeam acasă ca un nebun, са să nu mă întâlnesc cu 
cunoştinţe... Cum am intrat în curtea mea, bunica să mă deie afară... Credea că e vreun 
ţigan care vine să cerşească. Când am început să spun cine sunt... a leşinat. Mama să 
leşine şi ea... Taică-meu şi cu frate-miu o avut meci de fotbal, că aveam o echipă în 
clasament pe vremea acela, „Textila” se numea. În sfârşit, păi, toată lumea a venit... 
Ştiţi cum s-a umplut! ? Bunica ţinea foarte mult de flori în curte... Păi, n-a mai rămas 
nici iarbă acolo, că a ajuns sute de oameni... Că, gata, am venit acasă. Şi eu eram cu 
frică mare... că mi-a spus că mă omoară clasa muncitoare. 

A doua zi, luni, am mers la piaţă să îmi ia şi mie o haină nouă. Taică-meu nu a plecat 
la lucru, nici maică-mea, şi am pornit dimineaţa cam la ora 8, 8 jumate... Şi la ora 1 se 
închidea prăvălia, dar n-am mai ajuns până acolo... Fiecare om se aduna şi dădeau peste 
mine şi părinţii mei se opreau, că: „Vai de mine... ! ” „Cum să eviţi?”. Am ajuns până 
la o cunoştinţă vizavi, că era un magazin cu două schimburi, şi am luat cămăşi, că tot ce 
aveam acasă era mic, că vă spun, vreo 10 centimetri am crescut în puşcărie... 

Ce ați făcut după revenirea acasă ? Cum v-aţi continuat viaţa ? 

Am început viaţa liberă... Am terminat şcoala medie. În anul acela m-am înscris iar în 
Clasa a X-a şi am terminat-o la seral, pentru că lucram la „Mopal”, la fabrica de mobilă. 
Nu-mi plăcea tâmplăria, dar n-am avut parte de altceva... Am terminat liceul, apoi am plecat 
la o şcoală tehnică. De atuncea, mă rog, am avut norocul să fiu mereu în elita fabricii. Cum 
să vă spun? Am fost şef de secţie de 3 ori, dar de câte ori se schimba un director, mă scotea 
şi pe mine din funcţie întrucât trebuia să răspundă de mine, dar după aia, după 3 luni, 4 luni, 
6 luni, intram la loc. Păi, eu am fost la combinat, în CPL.-ul judeţului Covasna, ultimul şef 
de birou de producţie, şi am fost conducătorul a zeci de ingineri şi o mie de muncitori... Că 
aveau mai multe fabrici şi la Târgu Secuiesc, în Întorsura Buzăului... în toate oraşele din 
judeţ aveau secţii şi fabrici. Covasna era cea mai mare... Apoi m-a ales lumea secretar al... 
cum se zice? sindicat... În sindicatul fabricii am fost. 


După 1989 ce aţi făcut ? 

Apoi la schimbarea în '89 am fost preşedintele Frontului Salvării Naţionale pe fabrici din 
judeţ. După aia am lăsat fabrica când a început să meargă foarte prost şi am intrat şi eu în 
industria particulară. Am fost directorul unei fabrici de mobilă care funcţionează şi acuma. 

Ce să vă spun! ? Am 2 copii, o fată şi un băiat, au terminat ambii universitatea. Băiatul 
e director de bancă la Târgu Secuiesc, fata lucrează aicea la bancă... Sunt bunic, am o fetiţă 
de două luni în familie şi sper că o să fie mai mulţi... aştept şi un băiat. Cam asta е. 

Aveţi regrete pentru anii petrecuţi în închisoare ? 

Am îmbătrânit, să ştiţi... Ce vreau să vă mai spun: puşcăria face parte din viaţa 
mea... nu pot să neglijez că foarte multe gânduri, filozofia vieţii mele, de fapt, acolo s-a 
făcut... Şi cu certitudine pot să spun că viaţa pleacă... Dacă te-ai născut şi mori, asta e 
precis şi sigur, însă nu е totuna cum treci prin viaţă... Poţi să îi ajuţi pe alţii, să lupti 
pentru drepturile tale reale, şi dacă ai făcut ceva ре 2 bani, să te lupţi pentru cei 2 bani, 
nu pentru mai mult... Asta e pe scurt, în două cuvinte, viaţa şi filozofia mea de viaţă... 

Nu pot să uit puşcăria... am avut ocazii să intru să vizitez la Aiud în puşcărie şi la 
Gherla, dar nu m-am dus. Alţii au fost şi prin alte puşcării... Retrăind aceste amintiri, 
nu mai pot să merg acolo... Omul uită ce e greu, şi norocul nostru ştiţi care e? Că 
rămâne ce e bun, ce e mai frumos, care te mai ajută în viaţă... Şi foarte mult m-au ajutat 
colegii... Ştiţi, omul are şi căderi sufleteşti, dar apoi vii şi discuţi cu colegii tăi şi puţin 
îţi mai revii... Şi acuma am 66 de апі, dar eu de vreo 6 ani spun că am 60. Nu vreau să 
mă îmbătrânesc, deşi, vedeţi, nervii cedează câteodată... Asta a fost viaţa mea. 


Vă mulțumesc pentru timpul acordat. 


Istvân Csobotar 


S-a născut Іа 31 august 1944 în Gheorghieni, judeţul Harghita. Religia: armeano- 
-catolică. Studii: şcoală profesională. Profesia: tâmplar. A fost arestat în 27 martie 
1965 şi condamnat de către Tribunalul Militar Bucureşti la 12 ani de detenţie. A executat 
pedeapsa în închisoarea Aiud. A fost eliberat la 10 octombrie 1969. La data interviului 
locuia în Sfântu Gheorghe. Interviu realizat de Andrei Lascu în 4 iunie 2007. Transcrierea 
şi tehnoredactarea - Adrian Boagiu, editarea – Constantin Petre. Interviul se află în 
AIO-IICCR, având cotele 156, 157. 


V-aş ruga în primul rând să-mi spuneți pentru ce ați fost arestat. 

În '61 eu am terminat şcoala profesională şi în '62 m-am înscris la liceul seral unde, 
imediat, a fost programul suspendat, fiindcă am fost obligaţi să participăm la organizarea 
transformării socialiste a agriculturii, adică la colectivizare. Şi în loc să mergem la 
şcoală să învăţăm, am fost trimişi la ţărani să îi îndemnăm ca să intre în colectiv. Şi cu 
toate că noi n-am avut pământ, totuşi, în semn de protest, în 1962 am confecţionat câteva 
manifeste împotriva colectivizării... 


Singur sau împreună cu cineva ? 

Singur, asta singur în '62. Adică, să spun sincer, пісі nu ştiam ce să fac, dar simţeam 
că trebuie făcut ceva, fiindcă mi se părea absolut anormal. Şi eu, personal, neprovenind 
dintr-o familie de ţărani, ca să ştiu ce e pământu' sau cum e bine, sau cum nu e bine, 
trebuia să duc o muncă de lămurire cu ţărani despre o problemă la care eram analfabet, 
dar nu puteam să refuz. Şi atunci, în felul ăsta, am făcut un fel de protest. 

Unde aţi început acţiunea ? 

În incinta întreprinderii „Partizanul” de la Gheorghieni. Era o întreprindere locală 
unde munceam, că eu urma să intru la liceul seral. Cu asta m-am lăsat şi de liceu şi nu 
m-am mai ocupat cu nimic în legătură cu colectivizarea sau cu şcoala... Şi în '63, adică 
peste 1 an, a venit la mine un prieten şi vecin, Orsz Vlaziu, şi a spus că el a vorbit cu 
încă două cunoştinţe de-a lui şi s-a hotărât să constituie o organizaţie împotriva regimului. 
Şi primul lucru care 1-а făcut a fost să o lărgească, adică să mai coopteze şi pe alţii... 
Vecinul ăsta, prietenul meu, era cu 1 an mai mic, a avut încredere în mine că ştia şi 
despre fiţuicile alea care le-am răspândit la întreprindere în '62. În oraş se făcuse atunci 
vâlvă mare, adică a ştiut toată lumea... Şi a avut încredere în mine şi m-a întrebat dacă 
nu cumva vreau să particip, să intru în organizaţia care era în curs de naştere. Eu am 
spus: „Cum să nu”. Ne-am întâlnit cu încă 2 colegi şi am vorbit ca să constituim 
organizaţia şi să îi dăm şi o denumire, dacă e organizaţie... Eram şi tineri, şi nepricepuţi 

şi am denumit organizaţia „Tineretul Ardeal”. Titlul ăsta ne-a venit în minte, fiindcă am 
citit într-o carte despre o organizaţie italiană care era „June Italo”, care în româneşte 
înseamnă „Tineretul italian”. Organizaţia a primit denumirea asta şi ne-am hotărât ca să 
începem acţiunea. 

Şi la ce fel de acțiuni vă gândeaţi ? 

Tot la manifeste. Asta era în luna august '63 şi urma imediat sărbătorirea zilei de 
23 August, „ziua eliberării”, şi am spus că acum este oportun. „Hai să facem câteva 
manifeste şi să le răspândim înainte de 23 la locul unde va fi serbarea de 23 August.” Şi 
la întrebarea „Cine face ? ”, am spus că le fac eu. Eram puţin mai... Adică îmi plăcea şi 
să activez. Toţi erau de acord să fac eu... 

Ne-am înţeles ca seara să ne întâlnim la parcul unde urma să se ţină sărbătoarea cu 
ocazia zilei de 23 August, care acum este piaţa centrală din Gheorghieni. Urma ca eu să 
fac fiţuicile şi să le duc, ca să le răspândim acolo. 

Am ajuns acasă şi am început să le fac... Şi aici e lucru foarte interesant. Am tăiat 
hârtiile dintr-un caiet de maculatură, adică neliniat... Am început să scriu, dar nu arăta 
bine. Şi m-am gândit că totuşi trebuie să apară estetic, ca să merite să se îndoaie cineva 
în jos ca să ia manifestu’, să aibă curiozitatea să vadă oare ce scrie. Şi cum eram singur 
acasă, cum eram ocupat cu astea, aud o voce din spatele meu: „Ce faci ?”. Mă întorc şi 
era un verişor al vecinului care m-a chemat în organizaţie, care a luat în mâini organizaţia. 
Verişorul ăsta era cu 5 ani mai mic, era născut în '49, Selyem Béla îl chema. Noi între 
vecini aveam încredere foarte mare şi i-am spus: „Uite, Bela, ce vreau să fac şi nu iese 
aşa ca să prindă ochii la oameni...”. Şi a spus el: „Stai liniştit, lasă că rezolv eu! ”. S-a 
dus acasă, a adus un cauciuc de cameră de bicicletă şi din aia a confecţionat, a tăiat 
literele. A lipit pe o placă şi a confecţionat ceva ca o ştampilă. Imediat au fost făcute 
70 de bucăţi de manifeste, frumoase, estetice. Şi zice: „Spune-mi când mai ai nevoie. 
Vii la mine că mai facem”. Şi cu asta am terminat. Despre episodul ăsta nu ştia nimeni, 
absolut nimeni, numa' е1 şi eu. Dar eu nu spuneam, că n-aveam interes să spun... 
Oarecum era şi ruşine că am luat angajament că le fac şi nu am putut să le fac... Adică 
eu am tăcut... 

Am răspândit manifestele şi a fost foarte mare mişcare în Gheorghieni. Tot oraşul a 
şoptit, că de vorbit n-a avut curajul nimeni să vorbească... Imediat au apărut mulţi 
străini, cei care fila, adică să prindă cine e, şi atunci ne-am oprit. Pe 24 august nu am 
mai răspândit, dar în ziua următoare am împrăştiat încă o serie, după care, pentru că era 
foarte mare mişcare, am zis că e mai bine dacă încetăm noi, decât să înceteze ei... 
Ajungea acum ce făcusem. Şi cu asta am terminat cu manifestele în organizaţia noastră... 

Şi ce alte acțiuni aţi mai desfăşurat ? 

După ce am terminat noi în '63 cu manifestele, cu acţiunea asta, cu organizaţia 
„Tineretul Ardeal”, cu un alt coleg, cu un prieten, am plecat cu servici la termocentrala 
Luduş-lernut. Acolo m-am angajat şi am făcut cunoştinţă cu fiul preotului reformat din 
Fântânele, judeţul Mureş. El terminase 2 ani de Teologie, după aceea a renunţat şi s-a 
angajat ca electrician la termocentrală. Acolo am discutat să facem şi noi ceva... că nu 
ne plăcea nici asta, nici aia, nici aia... Astfel, am hotărât să mergem cu serviciu' la 
Porţile de Fier, că acolo se câştigă mai bine. Apoi, dacă nu reuşim să obţinem ceea ce 
ne doream, să facem o organizaţie subversivă şi atunci nu mai căutăm nici de lucru şi să 
începem acţiuni împotriva regimului... 

Şi cum ați pus în practică intenţiile dumneavoastră ? 

Dacă gândim acum, de fapt nici nu cred că eram noi pregătiţi pentru aşa ceva, dar – 
cum să spun? – eram tineri şi tinerii câteodată nu prea măsoară, câteodată riscă. Până 
la urmă n-am mai mers la Porţile de Fier, că ne-am constituit într-o organizaţie care, în 
actele de la procuratură, figura ca organizaţie teroristă. Planul nostru era să atragem 
atenţia populaţiei pentru ca oamenii să aibă puţin curaj... 

Mai întâi trebuia să avem arme ca să putem să ne apărăm. Dacă aveam arme mai 
rămânea să ne aprovizionăm cu haine şi alimente ca să putem să ne retragem în munţi. 
Ne propusesem să încercăm să facem ceva, numa’ să nu stăm aşa, adică fără nici o 
mişcare... Intenţionam să mai racolăm şi alţi oameni, iar pentru aprovizionare ne 
propuneam să facem spargeri la magazinele de stat. Toate aceste intenţii ale noastre s-au 
regăsit apoi şi în actele procuraturii... 

De fapt, noi am ştiut foarte bine că nu putem să răsturnăm regimul, nici nu aveam 
asta în cap, dar am vrut să facem ceva, primul pas în privinţa asta... 

Сап membri ега;і în această nouă organizaţie ? 

Eram 4 inşi. Colegul cu care am plecat, băiatul preotului şi eu. Apoi am mai vorbit 
cu un băiat, fost coleg de-al meu la şcoala elementară, şi aşa aceşti 4 inşi am hotărât să 
începem acţiunea asta teroristă... Am făcut un plan ca să atacăm postul de miliţie din 
Izvorul Mureşului, din judeţul Harghita. La post erau 2-3 milițieni şi ne-am gândit сӣ 
acolo trebuie să fie şi arme... şi era foarte bună poziţia unde era, că împrejur era numai 
pădure şi ne puteam retrage uşor... 

Şi ați dus la îndeplinire acest plan ? 

Da. Am intrat în post, dar nu erau arme... Am găsit numai 70 de cartuşe de 
semiautomat. Am distrus linia de telefon ca să nu se poată da alarma şi am plecat de 
acolo. Şi cu asta am terminat acţiunea aşa-zisă... Băiatul preotului s-a dus acasă în 
judeţul Mureş, iar eu cu un coleg ne-am dus la Moldova Veche, unde ne-am angajat. Şi 
de acolo am şi fost arestat, în timp ce eram la muncă. 

Ei bine, asta e pe scurt pentru ce am fost condamnat. 


Cum a fost în anchetă ? 

Ancheta a fost la Securitatea din Târgu Mureş. Şeful arestului era un maior, Tull îl 
chema... Şi 1-а bătut tare ре un coleg de al meu, Kelimeş Ladislau... El a primit bătaie 
mare că nu ştia ce scrie în manifeste... Noi la celule am auzit urletele şi am auzit când 
colegul nostru a spus în ungureşte : „Dom'le, mă rog la Dumnezeu să пи mă mai bateti, 
că nu ştiu textul”. Pentru maior aşa ceva era de neconceput: „Recunoşti că ai răspândit 
manifestele şi nu recunoşti textul ? ”. Dar de fapt nu că nu recunoştea, dar nu cunoştea. 
Că vreau să spun că manifestele eu le-am dat la băieţii aceia, seara, în întuneric, şi nici 
unul nu putea să le citească şi nici unul nu cunoştea conţinutul manifestului. El le-a 
primit seara în întuneric, le-a răspândit şi s-a dus acasă fără manifeste... Adică n-avea 
unde să le citească. Iar cu scrisul manifestului ştia că eu l-am făcut, că aşa era înţelegerea. 
Eu, fiindcă ştiam sigur că n-am spus la nimeni şi secretul e numai la mine şi la băiatul 
care m-a ajutat, şi cum am ştiut că el n-are nici un scop să divulge, pentru că nici nu era 
bănuit de toată povestea asta, am spus că eu le-am făcut. Iar ceilalţi au spus că au primit 
de la mine. Şi eu nu puteam să spun: „Eu am dat, dar a făcut cutare”. Că, de fapt, nu-mi 
îngreuna şi nu-mi uşura situaţia... Nu era nici o schimbare. 

Şi am preluat că eu le-am făcut, dar asta nu era de ajuns... A luat şi o probă din 
scrisul meu şi fotocopia unui manifest a fost trimes la Bucureşti, la grafologie, sau cum 
se spune. Şi să compare dacă scrisul corespunde, dacă l-am scris sau nu... Şi eu stăteam 
tot pe ace, că aşteptam să vină înapoi rezultatul şi mi-era tare frică... pentru că ştiam că 
nu eu am scris. Adică mă gândeam cum putea să corespundă caracterul literelor scrise de 
cineva cu scrisul meu... Caracterul literelor din manifest nu era al meu, că nu eu le-am 
făcut, doar proba era scrisă de mine. Şi a venit înapoi răspunsul şi am fost chemat afară, 
şi a spus căpitanul Flavia Martuny: „Ai avut mare noroc că ai recunoscut că tu ai scris, 
că uite avem confirmare de la institutul... nu ştiu care din Bucureşti”. 

Şi la Securitate când am fost arestat înainte de condamnare, 6 luni am stat singur în 
celulă. Niciodată nu a fost nimeni cu mine băgat... sau eu să fiu băgat în altă celulă... 
Nici nu ştiu ce pot să spun ca să fie şi credibil că s-a întâmplat... Unele cazuri par şi 
incredibile... 


Şi la proces cum a fost ? 

Am fost judecaţi în august '65 de către Tribunalul Militar Bucureşti. Eu am fost 
condamnat pentru „uneltire contra ordinii sociale” la 12 ani de închisoare, din care am 
executat 4 ani, 7 luni şi 20 şi ceva de zile... De fapt, am primit o condamnare de 2 ani 
pentru '62, o condamnare de 6 ani pentru manifeste şi încă 12 ani pentru acuzaţia de 
terorism. Şi s-a contopit şi am rămas cu pedeapsa cea mai mare, cea de 12 ani. 


Şi unde ați executat-o ? 

Toată pedeapsa am executat la închisoarea din Aiud, după ce am trecut prin Securitatea 
judeţului Mureş, unde a fost anchetat cazul. 

A fost destul de greu... Vorbesc atât despre arestul de la Securitate, cât şi de 
pedeapsă, de închisoare, dar singurul lucru care mă uşura era că mă gândeam că am un 
mare avantaj : eram tânăr, nu eram căsătorit, n-aveam copii... Adică era mult mai uşor 
de mine faţă de cei care erau mult mai în vârstă şi căsătoriţi. În al doilea rând, eu ştiam 
să muncesc din greu, ca un bou, şi cu asta am avut noroc, că era articolul 720 din Codul 
Penal care prevedea că dacă depăşeşti norma în timpul detenţiei, câştigi zile libere... Eu 
am depăşit cu peste 150% norma în fiecare lună, adică într-o lună am realizat 3 luni 
pentru eliberare... 


Am înţeles. Vi s-a scurtat pedeapsa. 

Da, însă scurtarea asta era foarte... că dacă ai făcut un pas greşit, tot ce-ai câştigat 
era tăiat. Dar eu de fire nu puteam să stau... Eu de fire munceam... Şi nu puteam să 
înghit ca cineva să facă o producţie mai mare ca mine. Asta nu puteam să înghit. Şi 
făceam pe dracul în patru să fiu bun... 


Chiar dacă munceaţi pentru comunişti ? 

Asta depinde... Sunt nişte probleme care depinde din ce poziţie le priveşti. Puteam să 
privesc şi aşa, dar eu priveam dintr-o altă poziţie... că într-o lună câştig două luni. Au 
fost şi mulţi care au refuzat să intre la muncă, fiindcă a spus exact cuvântul că „nu lucrez 
pentru comunişti”. 


Şi au stat mai mult ? 

Au stat la disponibil... că aşa îl chema. Acolo era mâncare mult mai slabă... De 
exemplu, eu care lucram, aveam рог(іа de pâine 300 de grame zilnic. Dacă nu lucram 
aveam numai 100 de grame. De exemplu, la Securitate, 6 luni am primit numai 100 de 

grame. Şi acolo la Aiud am muncit foarte mult, însă aveam o fire neastâmpărată. Şi când 
mă încărcam cu nervi trebuia să mă descarc... Şi atunci am ţinut cont de condiţional... 
Adică m-am gândit cât am câştigat, că mai bine e dacă stau în banca mea, că poate pierd 
1 an sau 2 ani din ce am câştigat... 

Totuşi, nu era simplu... La Aiud era interzis să muncim ceva pentru persoane de pază 
sau de la fabrică. Secţia noastră, a închisorii, lucra pentru întreprinderea metalurgică 
prelucrătoare de la Aiud... adică o fabrică civilă, cu profil de prelucrare mecanică. 
Acolo erau maiştri civili, cei care au fost daţi afară de la Securitate sau degradaţi. La noi 
erau mulţi oameni pricepuţi, făcea nişte brici de bărberit din cămaşă de rulment de oţel, 
fel de fel de cuțite, bricege automate... Adică erau îndemânatici, şi maiştrii ăştia civili 
mai ascundeau un pachet de ţigări, mai dădeau ca să facă ceva, cu toate că era strict 
interzis asta... Deţinuţii nu aveau voie să aibă nici o legătură cu maiştrii sau personalul 
cu deţinuţii, numai ce era necesar pentru serviciu... 


Şi se respecta acest consemn ? 

Odată, când lucram la atelierul de tâmplărie, un maistru, Tânăreanu îl chema, m-a 
rugat pe mine să fac un spătar Іа о săniuţă pentru copil. Maistrul meu ега Ciufudeanu 
Traian, un om al dracului, fost securist, care a fost dat afară de la Securitate şi pus în 
postul de maistru. Acesta a făcut percheziţie periodic la noi Іа atelier, la dulapul de 
schimbat hainele de lucru, să vadă dacă nu e vreun cuţit ascuns, un bonfaier, ceva în 
genul ăsta, şi a văzut spătarul săniuţei... Ştia că nu pentru mine am făcut-o, că nu ne 
dădeam noi acolo си săniuţa, şi a vrut să afle cui i-am făcut-o... A făcut un raport, am 
fost chemat la ofiţerul de informaţii, la locotenentul-major Lazăr!, care a început să mă 
ancheteze. Eu am ştiut că dacă spun, cea mai mică pedeapsă pe care o primeşte maistrul 
e că va fi dat afară şi apoi era afectată şi familia... Aveam 3 апі de câştigat şi puteam să-i 
pierd dacă nu spuneam, iar dacă spuneam făceam rău omului... M-am hotărât că mai 
bine nu spun şi n-am spus, cu toate că am fost anchetat vreo 3-4 zile... 


Dar v-au bătut la aceste anchete ? 
Nu, nu m-a bătut acolo deloc şi n-am spus. Şi interesant este că au lăsat-o moartă şi 
nici câştigul meu n-a fost atins... 


Dar nu v-au pedepsit în alt fel ? 
Nu, doar că am fost chemat de 3-4 ori pentru asta... Dar cât am stat în închisoare am 
fost pedepsit de mai multe ori... Am fost şi în izolator, pentru vorbe... 


Cum aţi putea caracteriza detenţia la Aiud ? 

La Aiud este un sistem celular, cu maximum 4 persoane pe o celulă, nu e ca la Jilava 
sau la Gherla, unde erau camerele de 60 de inşi. Şi erau perioade diferite... Adică nu pot 
să spun că a fost pe tot parcursul foarte greu sau pe tot parcursul a fost acceptabil... 
Depindea de situaţia politică din afara închisorii. Erau perioade mai liniştite sau mai 
agitate, dar de muncit a trebuit să muncim... Era o lozincă care spunea: „Ca să câştigi 
o zi trebuie să depui un efort supraomenesc”... adică muncă foarte, foarte multă. 


1. Lazăr (?), ofiţer politic la Aiud între anii 1970 şi 1983, unul dintre zbirii închisorii. El a 
introdus 2 deţinuţi de drept comun, ucigaşi, în celula preotului Gheorghe Calciu, pentru a-l 
ucide. Cei 2 ucigaşi au fost aduşi la credinţă de părintele Calciu, astfel că i-au cerut lui Lazăr 
să-l ucidă singur pe preot, deoarece ei nu pot. Doina Jela, op. cit., p. 160. 

Şi un lucru foarte interesant, despre care se uită să se vorbească... Cel mai groaznic 
pentru mine şi cred că şi pentru mulţi alţii era întunericul. Era cea mai mare tortură... 
Că primeşti o palmă... era nimic. Dar în 4 ani şi 7 luni eu am avut întuneric 2 ani... S-a 
ars becul şi n-a fost schimbat, astfel că vreo 2-3 ore am stat în întuneric în fiecare 
noapte... Că, altfel, acolo lumina era aprinsă toată noaptea... Când se înnora puţin 
vremea se aprindea becul... Noaptea n-aveai voie să stai întors spre perete. Adică trebuia 
să stai ori spre interiorul camerei, ori pe spate cu mâinile la vedere. 


Ce alte categorii de deținuți mai erau la Aiud în acea perioadă ? 

Domnule, dacă m-aţi fi întrebat ce am mâncat alaltăieri la prânz, ar trebui mult să 
gândesc... dar ceea ce am trăit şi bune, şi rele, bineînţeles majoritatea rele, pot să le 
spun... Zilnic mă gândesc la diferite aspecte din perioada aia... Au fost întâmplări bune, 
că am avut contact cu oameni, dar cu oameni cu care erai obligat să stai... Şi cunoşti 
omul numai atunci când eşti obligat să stai mult împreună, că nu poţi juca teatru... Acolo 
am cunoscut oameni mulţi, din multe categorii... Eu eram muncitor, şi mai mult de 1 an 
de zile am fost închis într-o celulă cu doctorul Vasile Noveanu?, care fusese ministru pe 
timpul legionarilor, şi cu încă un fost legionar, Silviu Colojară?. 

Sunt multe întâmplări foarte, foarte interesante... Mie îmi plăcea să lucrez mult şi am 
fost în vreo 5 locuri de muncă. De exemplu, am fost mutat la coşuri, pe care le făceam 
din furnir de lemn pentru „Fructexport - Franţa”. Era un butoi mare cu apă fierbinte în 
care băgam furnirul pentru înmuiat... Mai era acolo Bradea Costachi“, care făcuse 
teologie, dar nu ştiu pentru ce era condamnat, şi Popescu Silviu, un artist, un băiat din 
Bucureşti, care jucase în filmul Alo, ați greşit numărul5. Eu nu am văzut filmul, dar l-au 
văzut alţii din Bucureşti. Cei 2 erau prieteni şi nu lucrau deloc... Da’ toată ziua făceau 
bancuri şi ne distrau. Şi în fiecare săptămână, sâmbăta, venea cineva să preia de la noi 
producţia şi scria într-un caiet cine şi cât a făcut. Într-o dimineaţă ăştia erau agitaţi că 


2. Vasile Noveanu (1904-1992), doctor în medicină, fruntaş legionar şi subsecretar de stat la 
Ministerul de Finanţe în perioada iunie-august 1940. A fost arestat la 31 mai 1966 şi condamnat 
la 4 ani şi 6 luni pentru „uneltire contra ordinii sociale”. A fost eliberat la 25 noiembrie 1970. 
A executat pedeapsa în închisorile Jilava, Ploieşti, Aiud. http : //documentare. rompres.ro/ 
guverne.php ?i=73; http ://www.famanu.net/personalitati/Noveanu. html, accesate la 1 august 
2008 ; fişa matricolă penală din AANP. 

3. Silviu Colojoară, născut la 30 noiembrie 1919, în Mehadia, Caraş-Severin. A fost arestat la 
15 noiembrie 1952 şi condamnat la 6 ani de închisoare. A executat pedeapsa în închisorile 
Timişoara, Peninsula, Poarta Albă, Jilava, Valea Neagră, Lugoj, Cavnic, Satu Mare. A fost 
eliberat la 14 octombrie 1955. Rearestat la 28 ianuarie 1959 şi condamnat la 25 de ani de 
muncă silnică. A executat pedeapsa în închisorile Timişoara, Gherla, Aiud, Ostrov. A fost 
eliberat la 2 august 1964. Arestat din nou la 7 august 1967 şi condamnat la 10 ani de închisoare 
corecțională. A executat pedeapsa în închisorile Craiova, Jilava, Aiud, Caransebeş. A fost eliberat 
la 6 iulie 1976 prin decret prezidenţial. Informaţii din fişele matricole penale din AANP. 

4. Constantin Bradea, născut la 5 iunie 1939, în comuna Tomoşani, laşi. A fost arestat în 
26 august 1960 şi condamnat la 2 ani de închisoare pentru trecerea frontierei şi în 26 august 1962 
la 6 luni pentru evadare. A executat pedepsele în închisorile Jilava, Giurgeni, Gherla, Cluj. A fost 
eliberat la 6 decembrie 1962. Rearestat la 23 noiembrie 1964 şi condamnat la 4 ani de închisoare 
corecțională pentru trecerea frontierei. A executat pedeapsa în închisorile Oradea şi Aiud. A fost 
eliberat în 21 noiembrie 1968. Informaţii din fişele matricole penale din AANP. 

5. Comedie din 1958 regizată de Andrei Călăraşu. 

să-şi facă norma de coşuri. „Ce să facem?” Şi spune Popescu: „Măi, Bradea, noi 
trebuie să facem aici o scenă ceva, ca să luăm bilet de intrare, ca să primim coşuri. Şi 
ce să facem ? ”. Butoiul foarte mare, unde muiam lemnul, era plin cu apă caldă. Bradea 
spune: „Uite, domnilor, eu aşa cum sunt îmbrăcat, urc pe butoi, mă scufund în butoi, 
dacă daţi câte un coş...”. Şi toată lumea zice: „Cum să nu ! ”. Şi s-a urcat pe butoi şi s-a 
scufundat în apă. A ieşit afară, şi-a stors hainele şi le-a pus la uscat. Avea coşurile? 
Avea. Dar celălalt se gândea ce să facă el acum, că a rămas singur în belea. Aşa că a zis: 
„Dacă îmi daţi şi mie câte un coş, mă dezbrac în pielea goală şi mă arunc în apă”. „Cum 
să пи?” Fiecare a dat câte un coş. A venit, s-a scris producţia, nu era пісі o problemă. 
Dar vestea imediat a ajuns la comandant, că turnătoria era în floare peste tot. Comandantul 
i-a scos pe Bradea şi pe Popescu la raport: „Domn'le, spuneţi care este problema? De 
ce aţi făcut asta ? ”. Bradea, mai isteţ, zice: „Păi, sunt nebun, nu ştiu de ce am făcut”. 
Comandantul zice către Popescu: „Da' tu pentru се ai făcut? ”. „Dom'le comandant, şi 
eu sunt nebun, nu chiar atât de nebun ca Bradea, dar tot nebun.” Comandantul nu a putut 
să facă nimic la asemenea răspuns. Şi câte un episod din ăsta mai colora monotonia şi ne 
mai făcea să ne uităm pentru câtva timp situaţia... 

În °68 şi '69 până am fost acolo, erau închişi şi cetăţeni străini, condamnaţi pe 
teritoriul României. Eram închis şi împreună cu ingineri, profesori şi, mai ales, cu foarte 
mulţi... adică aproape cu toţi directorii generali din comerţ exterior, oameni în vârstă, 
majoritatea din ei evrei, care erau condamnaţi pentru subminarea economiei naţionale 
înainte de '64. Dar înainte de marea amnistie din '64, le-au schimbat încadrarea în 
delapidare şi au fost trecuţi la drept comun... Şi după ce a trecut valul de eliberare le-au 
schimbat încadrarea în subminarea economiei naţionale şi ei au fost primii deţinuţi 
politici după '64. Se ştia despre activitatea lor de ani de zile, dar încă nu fuseseră 
şcolarizaţi alţii cu саге să fie schimbaţi şi abia după ce a fost şcolarizat schimbul, dosarul 
era pregătit şi imediat au fost închişi toţi... Dar majoritatea au fost eliberaţi mai devreme, 
în urma unor convenţii ale României cu statul Israel... Şi eliberarea s-a făcut pe bază de 
tabel nominal. I-a cumpărat Israelul... 

Cum au suportat oamenii greutăţile închisorii ? 

Au fost şi mai multe încercări de sinucidere, însă interesant că sinuciderile cel mai 
mult proveneau din rândul celor cu pedepse mai mici. 

Vă mai amintiţi când v-aţi eliberat ? 

Aici e o poveste interesantă. În '67 a venit un decret pe baza căruia, pentru infracţiuni 
contra securităţii statului, s-a micşorat pedeapsa cu 25%. În loc de 12 ani... am rămas 
cu 9. Şi din cei 9 ani trebuia să fie făcuţi jumătate zi la zi în închisoare. Când am 
îndeplinit jumătate din pedeapsă, zi la zi, dosarul meu de închisoare a fost înaintat 
Tribunalului Alba, urmând ca să se decidă dacă beneficiez de eliberare condiţionată sau 
nu. Înainte de a fi trimis, dosarul mi-a fost dat să-l citesc şi să semnez că am luat 
cunoştinţă... În caracterizarea făcută de închisoare se arăta că am avut atitudine obraznică 
faţă de cadrele MAI, adică de cadrele de pază şi faţă de angajaţii fabricii, motiv pentru 
care am primit atâtea zile de izolare... 

Dar dumneavoastră recunoaşteți atitudinea asta obraznică ? 

Da, da. Dar e adevărat că de multe ori am fost provocat... Şi din toate motivele care 
au fost invocate, închisoarea solicita amânarea suspendării cu 1 an... Au mai fost cazuri, 
multe cazuri de amânare, de 3 luni, 6 luni... Şi dacă erai amânat o dată, erai amânat 

pentru totdeauna, adică nu mai aveai şanse de reducere... că era şi normal. Acuma a fost 
obraznic şi peste 1 an nu mai e obraznic? Înseamnă că ceva nu e în regulă... 

Şi după ce am semnat am fost tare necăjit... Trebuia să aştept vreo 3-4 săptămâni, 
până vine rezultatul oficial, dar ştiam că niciodată tribunalul n-a trecut peste părerea 
închisorii. Şi eu n-am mai aşteptat rezultatul şi am hotărât să intru în greva foamei... 

Atunci era obicei ca cine declara greva de foame, 3 zile era lăsat să îşi facă de cap, 
adică unde era în celula respectivă... Returnai farfuria cu mâncarea ta şi mai puteai să 
mănânci de la colegi... După 3 zile nu mai aveai ce să faci, că erai băgat singur în celulă 
şi dacă dădeai farfuria afară cu mâncare nu mai aveai de unde să mănânci... Eu eram cu 
colegi foarte buni, dintre care şi domnul Török. Eu am spus că nu mai mănânc, dacă пи 
pot să merg acasă, că până termin cu pedeapsa am să fiu bătrân, mă cocoşez, nu pot să 
stau acolo o viaţă... Eu mai bine mor decât să mai stau... 

Colegii spuneau : „Măi, Istvâne, hai mănâncă! Hai mănâncă, că tot nu se ştie, nu о 
să afle nimeni că ai mâncat”. Ei mai primeau şi de acasă pachet... Da’ aşa am hotărât, 
încât nu puteam să înghit nimic... Şi după ce ai declarat greva ştiam că după 3 zile te 
izola, iar conducerea penitenciarului era obligată să anunţe autorităţile din Bucureşti. A 
patra zi am fost pus separat într-o celulă. A venit procurorul din Bucureşti care să 
ancheteze cazul şi am fost scos afară. Şi i-am spus: „Domne, după caracterizarea 
închisorii sunt amânat”. El zice: „Încă nu eşti amânat, că nu e hotărârea tribunalului”. 
„Dom'le, până acum eu am făcut 5 ani zi la zi, niciodată n-am întâlnit ca o amânare 
propusă de închisoare să nu fie confirmată de tribunal. Eu nu mai am nici un motiv să 
aştept... mai bine mor.” „Dar uite ce scrie. Recunoşti că ai fost obraznic ? ” Nu puteam 
să neg că am fost obraznic faţă de еі... fiindcă aveam pedepsele, adică eram sancţionat 
cu izolare, cu tăierea dreptului la vorbitor şi la pachet... Era o dovadă că, într-adevăr, am 
făcut astea... Şi am spus: „Da, recunosc. Cum să nu recunosc, dom'le, dar să nu uitaţi 
că am fost provocat. Eu cu nervii stau puţin mai slab, sunt mai aprinzător, iar maiştrii şi 
paznicii ştiau toţi că lucrez foarte mult, că lucrez ca un prost, foarte mult, şi m-au 
provocat de multe ori la scandal, ca să poată să-mi întocmească proces-verbal de 
ѕапс(іопаге, са să poată să amâne eliberarea, să mă mai ţină aici, să mai lucrez... Că au 
zis că ăsta, prostul, lucrează”. 

Am ştiut că trebuia să recunosc ceea ce nu puteam să neg, dar am motivat cu un lucru 
care putea să îl controleze. Procurorul a notat declaraţia mea şi a spus: „Apucă-te să 
mănânci şi să nu mai faci nici o problemă, că dacă se confirmă ceea ce ai spus, eu 
garantez că vei fi pus în libertate. Dar dacă nu se confirmă, aici ai să mori... Dacă nu 
mănânci, n-am ce face altceva...”. Şi zice: „Ia să vedem, dacă ai muncit cum spui”. Şi 
era trecut în dosar fiecare nume şi cât la sută am depăşit... Şi de acolo a reieşit că 
oriunde am fost schimbat, 1а orice profil, am realizat peste 150%. Eu, sincer, de abia am 
aşteptat să găsesc un motiv ca să pot să mă apuc de mâncare... fără să fie considerată 
laşitate sau... 

Şi care a fost rezultatul grevei ? 

N-au trecut două săptămâni şi am fost scos din celulă, am fost dus la magazie, 
îmbrăcat în civil şi dat afară... Domnul Török poate să confirme că ceea ce spun nu e 
minciună, fiindcă nu-s singura persoană care ştie asta... Eram ultimul din deţinuţii 


6. A se vedea şi interviul cu J6szef Török din prezentul volum. 

politici din Aiud, şi atunci, în '69, numai acolo era secţie de deţinuţi politici. Că după 
'64 ştiţi ce s-a întâmplat... Iar după '69 eu eram ultimul care a beneficiat de eliberarea 
condiţionată... Dânsul, Török, care a avut un caz asemănător, a fost cu câteva luni mai 
târziu arestat ca mine... 


Ce aţi făcut după eliberare ? 

După eliberare m-am transferat de la şcoala de maiştri la Casa Pionierului, în post de 
întreţinere, unde am fost 1 an şi ceva. Nu am fost întrebat, eu n-am spus, dar şi-au dat 
seama ce om am fost... că eu nu m-am lăudat. Cum era să spuneu ? Pe urmă, pentru că 
nu putea altfel să scape de mine, s-a desfiinţat postul. După aceea m-am dus la o 
întreprindere Іа Ilieni, care aparţinea de Sfântul Gheorghe. Acolo după 1 an jumate sau 
2, iar s-a suspendat postul. Au suspendat activitatea mea şi a împărţit la alţii, fiindcă nu 
eram bine văzut, cu toate că nu putea să găsească nici un motiv să mă dea afară. Atunci 
desfăcea contractul de muncă, dar de fapt nu era vorba de nemulţumirea instituţiilor... Şi 
am mai primit nişte propuneri din partea Securității: „Uite, te ajutăm...”. Dar n-am 
intrat în joc. Am spus: „Dacă aflu, cum să nu...”. Şi cu asta am rămas. Că cine spune 
că n-a primit înseamnă că ori era neînsemnat, handicapat, că nu putea să dea informaţii... 
ori minte. Sincer să spun, eu n-am fost omul... N-am refuzat categoric, dar după o 
perioadă au văzut că nu spun nimic şi m-au lăsat. 


Ați avut probleme cu reintegrarea în societate ? 

Ar fi anormal dacă aş spune că nu am rămas cu urmări de acolo... Este vorba despre 
încrederea în oameni. Eu totdeauna mă gândesc că oare nu cumva vrea să mă înşele? 
Pun totdeauna în faţă negativul. Mă gândesc că dacă nu e aşa o să fiu surprins plăcut... 
Nu prea am încredere... Încă n-am ajuns până acolo să n-am încredere în mine, dar nu 
sunt departe... Cum să spun? Şi cu cunoscuţi am probleme, mari probleme... Fiindcă 
necunoscuţi nu caut şi nu accept să discut... Eu, de exemplu, când mă duc la Gheorghieni 
sau când călătoresc undeva, nu sunt omul care să mă angajez într-o discuţie cu alţi 
pasageri. Eu ocolesc... Adică nu sunt omul care să caute relaţia... 

Şi nici acum, când aş avea ocazia, n-am mers să îmi văd dosarul. Şi n-am mers 
fiindcă n-aş fi vrut să am surprize neplăcute, că mulţi au regretat că s-au dus acolo. În 
anul 2005 am primit şi asta... mi s-a acordat titlul pentru luptător în rezistenţa anticomunistă. 


Aveţi vreun regret pentru cele întâmplate ? 

Eu niciodată nu am încercat să fac pe eroul... şi ştiam că în anumite cazuri nu era 
frica străină de mine. Cum să spun? Adică e uşor să vorbeşti de mare atunci când eşti 
pe uscat, dar să vedem ce faci când eşti în apă... 

Sincer, nu pot să spun că mi-a părut rău. Asta a fost... Au trecut aproape 5 ani din 
viaţă, dar spun că foarte mult am învăţat în perioada trăită acolo. Până în ziua de azi 
mi-au fost de folos cunoştinţele şi experienţa dobândite atunci... Din păcate, tinerilor nu 
prea le place trecutul... Să spun sincer, la vremea mea, nici eu nu prea am suportat să 
aud de la bătrâni despre treburile lor. 

Eu sunt omul care, am şi spus, am suportat mai uşor decât alţii, fiindcă am şi făcut 
ceva... Dar au fost condamnaţi oameni numai pe bază că au zis „hai să facem asta şi hai 
să facem aia”, dar n-au făcut nimic. Adică teoretic, foarte mulţi au fost condamnaţi 
pentru vorbe, numai pentru vorbe. 


Vă mulțumesc. 


Joszef Török 


S-a născut la 10 ianuarie 1944, în localitatea Sărmaş, judeţul Covasna. Naţionalitatea : 
maghiară. Religia : romano-catolică. Studii : liceale. A fost arestat în 15 noiembrie 1965 
şi condamnat de către Tribunalul Militar Bucureşti la 12 ani de temniţă grea. A executat 
pedeapsa în închisorile Târgu Mureş şi Aiud. A fost eliberat în 14 noiembrie 1974. La 
data interviului locuia în Sfântu Gheorghe. Interviu realizat de Andrei Lascu în 4 iunie 
2007. Transcrierea şi tehnoredactarea – Adrian Boagiu, editarea - Constantin Petre, 
Cosmin Budeancă. Interviul se află în AIO-IICCR, având cotele 158, 159. 


V-aş ruga în primul rând să spuneţi câteva cuvinte despre familia dumneavoastră. 

Eu sunt născut în comuna Sărmaş, într-o familie de ţărani. Tatăl meu a fost agricultor, 
iar mama mea, casnică. Sunt al treilea copil dintr-o familie cu 6 fii. Copilăria am 
petrecut-o în comuna natală, din fostul judeţ Topliţa, acuma judeţul Covasna, sau foşta 
Regiune Autonomă Maghiară, cum se numea atunci. Am făcut şcoala elementară în 
Sărmaş. În perioada '58-'60 s-a construit o fabrică de prelucrat lemnul la Gălăuţaş!. 
Având în vedere că cele două sate, Sărmaşul şi Gălăuţaşul, sunt vecine, în '58 deja а 
început să trimită elevi pentru calificare în meseria de prelucrare a lemnului şi astfel am 
ajuns eu la Râmnicu Vâlcea, unde am terminat o şcoală profesională. Nici nu ştiam ce 
înseamnă de fapt această meserie de maşinist PPF, pentru că iniţial voiam să merg la 
Târgu Mureş la şcoala de artă. Până la urmă m-o determinat colegii cu care am terminat 
cele 7 clase să mă duc cu ei la Vâlcea şi aşa am ajuns într-o zonă total necunoscută. 

Limba română o cunoşteam foarte puţin, cu toate că Sărmaşul are populaţie mixtă. 
Am avut şi prieteni şi colegi români, dar totuşi în partea de sat în care locuiam erau 
preponderent maghiarii şi, în acest fel, mai mult colegii mei români au învăţat ungureşte, 
decât eu româneşte... Bine că nu mă putea vinde, să spun aşa, dar totuşi am avut 
cunoştinţe mai puţine de limba română. Dar, ajuns într-o zonă cu o populaţie numai 
românească, mai ales că şi profesorii şi colegii erau români, aici am învăţat mai bine 
româneşte. Am terminat cei 2 ani de ucenicie la Vâlcea, după care, în 1960, am ajuns la 
Gălăuţaş, unde am devenit muncitor calificat. 

Din ce cauză aţi fost arestat ? 

Da. Arestarea mea s-a întâmplat în 1965, în noiembrie. Ajuns Іа Gălăuţaş, m-am 


înscris în liceul seral, la clasa cu predare în limba maghiară. Am terminat primul an la 
clasa de limba maghiară după care, când trebuia să ne prezentăm toamna pentru clasa 


1. Localitate în judeţul Harghita. 

a IX-a, ni s-a comunicat că s-a desfiinţat clasa de predare cu limba maghiară şi dacă 
vrem să continuăm liceul mai departe, atuncea trebuie să ne înscriem în clase cu predare 
de limba română. A fost un lucru foarte interesant aici, pentru că cred că aceste lucruri 
trebuie spuse şi e păcat să fie ocolite. În anii '58-'59 şi în anii '60 se vedea clar că vor 
să desființeze Regiunea Autonomă Maghiară. Acuma, în acest sens, s-au făcut o serie de 
presiuni şi demersuri, au fost schimbaţi foarte mulţi conducători din anumite instituţii de 
pe teritoriul Regiunii Autonome Maghiare. S-a început şi prin desfiinţarea claselor cu 
predare în limba maghiară, ca exemplu şi clasa în care am fost eu, şi acest lucru, totuşi, 
s-a răsfrânt şi asupra noastră... Deci a avut о... cum să vă spun? 


Un impact. 

Impact! Exact! Asta e! Deci a avut un impact asupra modului de a gândi sau de a 
percepe anumite probleme. Şi, în acest sens, sigur că da, având în vedere că sunt de 
naţionalitate maghiară, bineînţeles că nu mi-a convenit acest lucru. Nu că aş fi avut ceva 
cu românii, dar, totuşi, eu am avut impresia că sunt frustrat şi în acelaşi timp scos din 
anumite drepturi pe care oricare cetăţean al României le are... Aşa am perceput acest 
lucru şi atunci am început să discutăm între noi, mai mulţi tineri, ce am putea face pentru 
a contracara această situaţie care a început să ia amploare. Şi sigur că am discutat 
anumite probleme. Pe partea cealaltă... în acelaşi timp, era comunismul care era deasupra 
noastră. Nenorocirea care s-a abătut asupra tuturor cetăţenilor era comunismul... Deci 
erai forţat într-o direcţie, n-aveai posibilitate de a te exprima, nu puteai să faci ceva prin 
voia proprie. Şi bineînţeles că aceste neplăceri s-au perpetuat şi pe cale politică, ca să 
spun aşa, cu toate că eram destul de tânăr de a spune că am fost cu vederi politice... 

Totuşi, cum înţelegeaţi dumneavoastră, la acea vârstă, politica ? 

Noi percepeam anumite lucruri, chiar dacă eram copil, însă eram destul de mare 
atuncea când s-au reîntors foştii prizonieri de război şi am auzit o serie de întâmplări 
foarte neplăcute şi foarte amare ре care le-au povestit aceşti oameni. Şi iată că ajungând 
aproape de maturitate ne-au dat de gândit aceste probleme, şi în acelaşi timp noi, aşa 
cum spuneam şi mai înainte, eram frustraţi în anumite drepturi pe care, cu toate că 
comunismul era atât de drastic atât cu românii şi cu ungurii, dar totuşi pe lângă toate 
acestea vedeam că suntem de două ori frustraţi... Şi, cum v-am spus, am început să 
discutăm o anumită problemă, că ar trebui să facem ceva ca Regiunea Autonomă 
Maghiară să rămână aşa, cel puţin cum era la ora aceea, cum era atuncea. Dar, în acelaşi 
timp, cumva, dacă se poate să şi scăpăm de comunism. Şi discutând aceste probleme cu 
colegii şi la şcoală şi la fabrică, la un moment dat am simţit, dar şi mi-au adus la 
cunoştinţă, că Securitatea ne urmăreşte... 


Asta în ce an se întâmpla exact ? 

Asta se întâmpla în anii '62, '63, '64. 

Trecuseră ceva ani de la revoluţia din Ungaria ? 

Da. Nu mai era atât de aproape, dar totuşi... Evenimentele din Ungaria n-au rămas 
aşa de uşor de şters din memoria cetăţenilor. Nemaivorbind că eu am avut un văr care a 
participat la evenimentele din '56 din Ungaria, la Budapesta, şi pentru care a fost 
condamnat la 12 ani de închisoare, din care a făcut 8 ani. Şi întâmplarea a făcut ca după 
eliberarea lui, eu şi cu fratele lui am făcut o vizită în Ungaria. Şi întorcându-mă acasă 
am discutat cu colegii o serie de probleme : cum au fost evenimentele din Ungaria ; care 
a fost situaţia ; că ne-au povestit el şi cu prietenii lui cu care ne-am întâlnit... şi am 

participat la o serie de discuţii cu ei. Şi ei spuneau că comunismul nu va putea să 
supravieţuiască... Va trece încă câţiva ani, dar comunismul trebuie să dispară... Şi tot 
atunci ei ne-au spus despre cei care au participat la toate evenimentele din '56. De 
asemenea, ei spuneau că (їп o legătură foarte strânsă şi orişicând va apărea o situaţie sunt 
în stare să participe la o nouă revoluţie. Venind noi acasă, tineri fiind, am povestit aceste 
lucruri la prietenii noştri, la colegii noştri, şi bineînţeles că acest lucru s-a... extins şi 
iacătă că imediat am ajuns în vizorul Securităţii. 

Cum aţi simţit că sunteți în atenţia Securităţii ? 

Într-o zi, ştiu că a venit frate-miu – ат un frate mai mare cu 5 ani ca mine - şi mi-a 
spus: „Fii atent, că mi-a spus cineva că eşti urmărit de Securitate ! ”. Eu deja ştiam că 
sunt urmărit de Securitate, de aceea nu ne-am mai întâlnit, n-am mai discutat nimica, 
tocmai din această cauză... Şi am terminat liceul, până la urmă, în limba română. Şi deja 
în '65, în primăvară, au început să fie chemaţi colegii să dea declaraţii la Securitate. Şi 
mai mult decât atât, au fost cunoscuţi cei care aveau legături cu Securitatea... 

Şi după ce am terminat bacalaureatul, în iulie, înainte de a mă înscrie la Bucureşti, 
la facultate, am fost chemat la Securitate şi mi-au pus mai multe întrebări. Am răspuns 
în mod clar ce am discutat şi ce am făcut. Şi i-am întrebat dacă pot să mă duc să dau 
examen de admitere la Bucureşti, şi am spus unde. „Fără nici o problemă, că ăsta nu e 
un caz de pedepsit...” Adică pot să mă duc, că nu mi se întâmplă nimica... 


Şi ați mers la facultate ? 

Da, am dat admitere la Bucureşti la Electromecanică şi am reuşit. În septembrie, 
octombrie, acuma nu mai ştiu exact... deja eram la Bucureşti şi ştiu că am fost urmărit 
de Securitate. Chiar la examen la Bucureşti când am fost, a fost 1 tip şi încă 2 inşi, care 
s-au dat lângă mine... Au spus că sunt mari sportivi de la Dinamo, nu ştiu ce, şi am 
discutat o serie de probleme. Şi ei povesteau că sunt foarte buni prieteni cu unii sportivi 
maghiari care erau la Steaua sau la Dinamo şi că cunoşteau o serie de lucruri despre ei... 
Eu aveam bănuieli că aceşti oameni, care de fapt erau destul de tineri, nu sunt de fapt 
acolo ca să dea admitere pentru facultate, ci sunt în alte scopuri. Bine, eu mi-am văzut 
de treabă şi mă gândeam că eventual poate o să mă mai cheme la Securitate, dar ceea ce 
făcusem, după părerea mea, nu era de natură să mă aresteze... Şi totuşi, pe data de 15 
noiembrie 1965 eram la ore şi a venit secretara şi am auzit, numai aşa, că a rostit numele 
meu către profesor: „Török să vină la cancelarie...”. 

M-am dus şi, cum am intrat, de după uşă au ieşit 2 tipi. Am rămas trăsnit, că au apărut 
din spatele meu: „Ce аі în buzunar?”. „N-am nimica, o batistă.” Cam aşa ceva... 
Imediat mi-a făcut percheziţie acolo şi zice: „Hai, că trebuie să mergem să discutăm 
ceva! ”. Am ieşit şi pe stradă ne-a aşteptat o Volgă mare, neagră. M-a băgat înăuntru şi 
m-a dus direct la Securitate. Am coborât şi nu ştiu dacă asta a fost Malmaisonul, cum 
spuneau colegii, cu toate că deja cunoşteam Bucureştiul, că am stat două luni... După 
cum îmi amintesc eu, m-a dus cu maşina, am coborât pe lângă Cişmigiu, la vale, şi 
imediat a apărut un zid înalt, şi era ghereta cu soldatul şi cu sârmă ghimpată... Atunci 
m-a băgat într-o celulă şi după vreo 10 minute a venit cineva, dar nu mi-a spus că sunt 
arestat, nimic... A trecut cam o jumate de oră şi a venit din nou şi m-a pus să mă duc 
să-mi fac necesităţile, dacă am nevoie, că o să mergem într-o cursă lungă. După aceea am 
ieşit de acolo cu un ofiţer care mi-a spus că mergem la Târgu Mureş. Şi mi-a mai spus 

că va veni şi Csatl6s? cu noi, colegul meu de liceu... El plecase în armată, din clasa 
a X-a, fără să termine liceul... M-a scos apoi afară. Erau mai multe curţi şi clădiri şi m-a 
dus în curtea în care erau celule în subsol şi deasupra, şi după aceea când am ieşit în 
prima curte acolo m-a aşteptat... Şi a zis: „Să nu scoateţi o vorbă, pentru că e un tip 
foarte dur care va veni cu noi ca escortă şi care va trage şi cu arma, dacă e cazul”. Am 
ieşit din această clădire situată undeva pe lângă Cişmigiu... 

Şi cum aţi ajuns la Târgu Mureş ? Cu ce v-au transportat ? 

Era un IMS în care m-au urcat, şi după câteva minute a adus şi pe fostul coleg, pe 
Csatl6s, care era militar la Timişoara. Pe el l-a adus cu o zi înainte, a dormit acolo, şi 
a doua zi, luni, ре 15, ne-a îmbarcat şi ne-a dus la Târgu Mureş. 

Nici nu mă gândeam că din Bucureşti să mă ducă pe mine la Târgu Mureş la 
Securitate... Şi am plecat la amiază sau mai devreme de la Bucureşti cu IMS şi când am 
ajuns în Sighişoara deja începuse să se facă întuneric, iar pe când am ajuns în Târgu 
Mureş era întuneric complet. Мита’ (іп minte că am ajuns Іа Securitate, unde înainte de 
a intra s-a oprit pentru a fi arătate actele. Securistul a intrat şi după aceea m-a băgat în 
celulă, dar nici atuncea nu mi-a spus că sunt arestat sau de ce am fost adus... Mi-a făcut 
din nou percheziţie, mi-a luat tot се am avut cu mine, mi-a lăsat doar pantalonii, cămaşa 
şi pantofii, dar scoțând şireturile... M-a băgat într-o celulă singur, cu două priciuri 
lateral şi în mijloc cu o masă din beton. Priciurile erau tot din beton, numai că era cu 
Saltea, iar pe masă era lemn pus pe deasupra... Avea o singură intrare, destul de îngustă, 
că dacă întindeam mâna aşa bine ajungeam cele două pereţi... 


Ce sentimente aţi avut acolo, când aţi ajuns la Târgu Mureş ? 

În prima noapte am dormit foarte liniştit. Probabil că, din cauza oboselii drumului 
lung ре care am parcurs-o de la Bucureşti la Târgu Mureş, am dormit foarte adânc. A 
doua zi când m-am trezit simţeam că m-am odihnit bine... Şi n-aveam impresia că acuma 
se va întâmpla ceva deosebit, din această situaţie în care mă aflam atuncea... Şi a trecut 
ceva timp, câteva zile... Nu prea se ocupa nimeni de mine la Securitate... Venea caraliul 
care era pe coridor, mai se uita aşa pe furiş pe vizor... Eu spun că nu-mi făceam 
probleme, dar între timp auzisem că în mai multe celule sunt deja arestaţi... 


Dar nu v-au scos deloc la anchetă ? 

Ba da. Au trecut câteva zile, vreo săptămână, când am fost chemat la prima anchetă. 
Anchetatorul meu а fost Fabian Martin, însă anchetatorul principal a fost Avădaneis, 
maior era sau colonel, acuma nu ştiu. Şi mai era Bratu‘. Avădanei ăsta ега un tip mai 
înalt, bine făcut. Bratu era mai scund, dar era un om foarte al dracului, care (іра şi urla 
şi făcea mizerie... Avea nişte ochelari cu dioptrii mari şi când te scotea la anchetă, mai 
ales noaptea, stătea în spatele tău şi de multe ori erai cu reflectoarele în faţă. Şi când 


2. Eugen Csatl6s, născut la 28 octombrie 1944 în Mureş-Mort, Mureş. A fost arestat în 

13 noiembrie 1965 şi condamnat la 8 ani de închisoare pentru uneltire. A executat pedeapsa în 

închisorile Târgu Mureş şi Aiud. A fost eliberat în 11 noiembrie 1968. Informaţii din fişa 

matricolă penală din AANP. 

Vezi nota 32, p. 43. 

4. Mihai Bratu, de meserie vopsitor, a fost încadrat în momentul înfiinţării Direcţiei Regionale a 
Securităţii Poporului, Bucureşti, într-o funcţie operativă, primind gradul de sublocotenent. 
Doina Jela, op. cit., p. 54. 

începea să urle sau să (іре dintr-odată, aveai impresia că în spatele tău se află un animal 
care acuma te mănâncă... Deci a fost un om foarte rău... 


Și ce urmăreau ei să declaraţi ? Ce vă cereau să declaraţi ? 

Ei voiau să declar că acţiunea pe care am făcut-o noi n-a fost altceva decât crearea 
unei organizaţii subversive, care urmărea răsturnarea puterii democratice din România şi 
crearea unui nou sistem... politic. | 

Nu v-au acuzat de terorism ? Са asta era una dintre acuzaţiile des folosite... 

Nu. Deci e un lucru foarte interesant aici... Nu teroristă, ci mai mult organizaţie care 
făcea sabotaj... De sabotare... Dar e un lucru foarte interesant, după plecarea mea din 
Gălăuţaş, după се am dat examen la Bucureşti şi deja am făcut lichidarea, ulterior am 
aflat că s-a făcut o serie de acte de sabotaj, de care eu nu ştiam... După plecarea mea de 
acolo, la o presă la care lucrasem şi eu, cineva a aruncat o rangă de fier între etajele 
presei, din care cauză o mare parte din instalaţie a fost distrusă şi era o pagubă destul de 
mare, pentru că erau maşini aduse din Germania... De asemenea, la locul de muncă unde 
lucra văr-meu ca şef de echipă, conducător de maşinărie, tot aşa, s-a aruncat pe o bandă 
rulantă o bucată de fier, destul de mare, care nu se ştie cum a ajuns acolo... Şi a intrat 
în tocătorul de lemn şi a distrus instalaţia... 


Şi nu au fost găsiți cei care au făcut aceste sabotaje ? 

E foarte interesant că până la urmă pe mine mă întrebau de aceste acte... pe care eu 
nu le ştiam. Şi când au aflat ei că de fapt eu nici nu mai lucram în fabrică, atuncea: 
"ора! Pe mine nu m-au mai întrebat de aceste lucruri... Dar cei саге au rămas, civilii, 
colegii şi ceilalţi care au lucrat pe mai departe în unitate acolo şi care nu erau implicaţi 
de fapt în treaba noastră deloc, deja ei au perceput ocazia şi au avut să spună că: „Uitaţi, 
derbedeii aceştia au făcut aceste acte...”. 

Şi nu mai vorbim de un alt fapt, că după eliberarea din penitenciar am aflat ce se 
răspândea despre noi, că am avut armament în nu ştiu câte localităţi şi că făceam legătura 
pe calea ferată, cu trenul prin gări. Şi trebuia să luăm armamentul şi să pornim la 
ofensivă. Dar nu ştiu contra cui, pentru că din rechizitoriu apare că numai pe securişti 
şi pe activiştii de partid am vrut să-i omorâm... Dar noi nici nu discutasem acest lucru 
şi am aflat tot aşa, după eliberarea mea din penitenciar, că pe data de 23 august în '65, 
aveam nu ştiu ce cantitate de dinamită pe care am fi vrut să o punem sub tribuna de la 
Târgu Mureş ca să o aruncăm în aer. Aceste lucruri despre care vorbesc acuma erau 
împrăştiate pe acea zonă şi trebuie să avem în vedere că lumea ştia ce s-a întâmplat la 
Gălăuţaş şi că o serie de tineri au fost arestaţi. „Şi de ce au fost arestaţi ? Păi, pentru că 
au vrut să arunce în aer tribuna de la Târgu Mureş. Au făcut o serie de acţiuni de sabotaj 
prin care s-au distrus maşini la Gălăuţaş, şi câte şi câte n-au vrut să facă.” Deci au spus 
către lumea de rând că: „Uite, aceştia sunt cei mai răi şi sunt duşmani ai poporului”. Şi 
după aceea, în timpul anchetei, neapărat au vrut să demonstreze că noi am constituit o 
organizaţie subversivă pentru înlăturarea regimului comunist din România şi pentru 
crearea unui nou regim. Şi având în vedere că mai eram şi de etnie maghiară şi 
discutasem şi despre evenimentele din Ungaria au spus : „ştia sunt şi iredentişti şi vor 
şi alipirea Ardealului de Ungaria”. Parcă ar fi ceva... un lucru pe care îl iei de aici şi-l 
pui dincolo... Şi în acest fel ei au creat de fapt această... acuzaţie, în care au fost băgate 
o serie de acte pe care ei l-au gândit. 

Şi în timpul anchetei ţi-a spus un lucru sau te-a întrebat de altul şi dacă n-ai fost de 
acord: „Nu-i nimic dacă nu recunoşti, că recunoaşte celălalt, spune celălalt...” şi aşa 
acuzarea este dată. Şi din această cauză s-a spus despre mine că eu am recrutat pe cineva. 
Şi eu am spus: „Domne, eu n-am recrutat”. „Nu-i nimica.” „Dacă spune el că ai 
recrutat, gata.” Şi în acest fel a intrat un om fără să fi vorbit cu mine vreodată şi a fost 
condamnat la 3 ani pentru nedenunţare... I-au spus când a fost chemat la Securitate: 
„Uite, Török a declarat că tu ai fost acolo când aţi discutat acest lucru...”, cu toate că 
el nu ştia despre ce este vorba. Şi securistul a zis că am spus-o eu, el а recunoscut şi а 
primit 3 ani de zile... Da. Şi nu am avut nici o confruntare cu cei care trebuia să am... 


Şi la proces cum a fost ? 

După 6 luni de zile de anchetă au făcut un rechizitoriu, după aceea au întocmit 
dosarul şi pe 14 mai '66, toţi cei 12 inşi am fost duşi în faţa instanţei de judecată la 
Tribunalul Militar numărul 2 Bucureşti, care îl avea preşedinte pe Sitaru. Ne-au 
condamnat pe mine şi pe văru-meu la 12 ani, ceilalţi 8, 6, 5, 4, 3. 3 ani a fost cea mai 
mică pedeapsă, pentru nedenunţare... 

Ce să vă spun? Eu nici nu mă gândeam că pe mine mă va condamna pentru acele 
fapte pe care le-am săvârşit... Deci eu nu neg, că într-adevăr am condamnat comunismul 
şi o serie de lucruri care s-a întâmplat în jurul meu şi... deci opţiunea mea atuncea era 
alta. 


Dar nu aţi întreprins acţiuni violente, să spunem. 

Nici o acţiune violentă. Nici măcar una verbală, împotriva cuiva. 
Dar era pedepsită şi intenţia ca şi un fapt săvârşit. 

Exact. Şi aşa am ajuns să fim condamnaţi. 


Şi după proces unde v-au dus ? 

După ce ne-a condamnat am stat mai mult de o lună în Târgu Mureş până ce a venit 
sentinţa, căci întâi a avut loc înfăţişarea şi după aceea a trebuit să aşteptăm sentinţa. Şi 
după ce a venit sentinţa ne-a dus în penitenciarul de la Târgu Mureş unde ne-a pus să 
semnăm fiecare... Dar... cel puţin mie, nici atuncea nu mi-a fost adusă la cunoştinţă că 
sunt arestat. 

Şi la penitenciarul din Târgu Mureş am fost împărţiţi în două grupuri a câte 6 şi am 
fost întrebaţi dacă facem recurs. Eu am spus clar că nu fac recurs, pentru că vedeam că 
n-are nici un sens... Consideram că nu e nimic pentru aceste fapte, aşa cum spuneam 
înainte de a merge la Bucureşti: pentru aceste lucruri nu o să fim pedepsiţi, decât vor 
să afle ce am vrut, ce n-am vrut, ce am discutat... Şi iată că am ajuns să primesc 12 ani 
de temniţă grea... Şi atuncea eu n-am mai făcut recurs, însă după aceea, ulterior, după 
eliberare, am aflat că s-a făcut din oficiu recurs. Şi recursul bineînţeles că a fost 
respins... 

Şi în august, după ce recursul a fost respins, ne-a dus de la Târgu Mureş la Aiud. Sunt 
foarte multe lucruri pe care nici nu le ştiam atuncea... Acuma, după ce am reuşit prin 
CNSAS să intru în posesia dosarelor, am aflat o serie întreagă de lucruri. Aici am văzut 


5. Valeriu Sitaru, colonel de Justiţie, Tribunalul Militar Bucureşti. I-a condamnat pe majoritatea 
deţinuţilor politici de la Aiud din anii '80; http : //paginiromanesti.com/articol.asp ? codart= 
1-R0I-12061, accesat la 20 august 2008. 

de fapt şi nota de arestare sau cum îi zice... Mandatul de arestare... aici l-am văzut. După 
aceea am aflat o mulţime de probleme de care atunci nu ştiam. De exemplu că după 
arestarea mea în sat cineva a început să zvonească că am fost împuşcat nu ştiu unde. Şi 
bineînţeles că părinţii erau îngrijoraţi, nu ştiau dacă e adevărat sau nu... Avocatul din 
Bucureşti, pus din oficiu să mă apere în instanţă, a răspuns la scrisorile pe care părinţii mei 
i le-au trimis, să nu se dea credinţă acestor zvonuri, pentru că nu sunt adevărate, că eu sunt 
în arestul Securităţii şi că nu-i adevărat că sunt mort şi aşa mai departe. Deci iată că noi am 
ajuns unde am ajuns, dar şi părinţii şi toată familia sufereau din cauza noastră... 

Ce puteţi să-mi spuneţi despre închisoarea de la Aiud ? 

Pe 18 august '66 am ajuns la Aiud. De acolo cu 2 ani înainte au plecat ultimii deţinuţi 
politici... Când ne-a băgat în curtea penitenciarului de la Aiud între cele două porţi, a 
doua şi a treia, a venit un gardian şi ne-a întrebat de ce suntem arestaţi şi i-am spus că 
din motive politice. Şi el a zis: „Măi, da’ bine, mă, abia au plecaţi ceilalţi şi pe voi v-a 
adus deja aici ?”. Asta а fost... 

Ne-a băgat în secţia a patra la celular, ultima de la ultimul etaj... Atunci în '66 mai 
erau în jur de 300 de deţinuţi politici şi dintre aceştia în jur de 25 erau condamnaţi pentru 
subminarea economiei naţionale, că aceştia n-au intrat sub incidenţa decretului pentru 
eliberarea foştilor deţinuţi politici din '64. Aici au fost mai mult oameni care au lucrat 
în comerţ exterior, au fost directori generali... Acestor oameni, care de fapt erau la 
politici, condamnaţi înainte de '64, nu li s-a aplicat această lege... 

Vă mai amintiţi pe cine aţi întâlnit la Aiud ? 

Înainte de arestarea noastră era aici un grup de arestaţi din Gheorghieni : Csobotar$, 
Ke&menes”, Libiczei?... în jur de 8 sau 9 inşi, şi un grup mai mare de vreo 20 şi ceva de 
persoane de la Oradea. În *63, comuniştii au vrut să dărâme o biserică catolică din 
centrul oraşului, biserica Sfântu Ladislau sau Sfânt Laszlo, construită la întemeierea 
oraşului Oradea... Protestând împotriva demolării, aceşti tineri au făcut manifeste pe 
care le-au răspândit. Din această cauză au fost arestaţi şi condamnaţi. De fapt şi aici e 
un lucru foarte interesant, că deja ei erau la Securitate când a apărut legea pentru 
eliberarea deţinuţilor politici, dar n-au fost eliberaţi, şi mai mult, au lăsat să curgă timpul 
şi după aceea i-au condamnat, şi au primit ani grei: 15, 12, 10, 8 ani. 

A mai fost înaintea noastră o altă organizaţie, din Moldova, în care tot aşa, erau vreo 
15-16 persoane, tot tineri, care au răspândit manifeste pentru revenirea sau alipirea 
Basarabiei de România. Mai erau şi grupuri mai mici, de 3-4 persoane, arestate înaintea 
noastră. Mai era încă un grup de 5-6 tineri din Satu Mare, unde cei mai mulţi erau încă 
minori, de 15-16 ani. După aceea erau pentru vorbării sau injurii, sau aşa mai departe... 
Dar vă spun că atunci când am ajuns eu la deţinuţii politici eram în jur de 300 de 
persoane... Asta a fost în '66, dar în '70 numărul deţinuţilor politici la secţia a patra a 
depăşit 1.200 şi se apropia de 1.300. Deci nu mai încăpeam în celulele de la secţia a 
patra de la celular... 


6. Csobotar Istvân. Pentru detalii a se vedea interviul cu acesta din prezentul volum. 

7. Ke&menes Laszlo, născut la 5 septembrie 1944, în Gheorghieni, Harghita. A fost arestat în 5 aprilie 
1965 şi condamnat la 5 ani de închisoare pentru uneltire. A executat pedeapsa în penitenciarul 
Aiud. A fost eliberat în 3 ianuarie 1967. Informaţii din fişa matricolă penală din AANP. 

8. Libiczei Gyula, născut la 10 octombrie 1944, în Gheorghieni, Harghita. A fost arestat în 5 aprilie 
1965 şi condamnat la 6 ani de închisoare pentru uneltire. A executat pedeapsa în penitenciarul 
Aiud. A fost eliberat în 3 ianuarie 1967. Informaţii din fişa matricolă penală din AANP. 

În *70 când a fost inundația cea mare, pe motivul că o serie de deţinuţi de drept 
comun care lucrau în Deltă şi în câmpia Dunării trebuie să fie aduşi aicea, pe noi, pe 
deţinuţii politici, ne-a băgat la Zarcă. Trebuie ştiut că Zarca a fost construită încă de 
Maria Terezia şi după eliberarea deţinuţilor politici din '64 şi până în '70, în iunie a fost 
lăsată aşa gol... şi a fost folosită ca depozit. Deci nimeni n-a mai fost acolo... Şi atuncea 
pe noi ne-a băgat acolo şi ne-a cuprins о... frică... ce vrea să facă cu noi, ori să ne 
extermine, ori vor să facă ceva rău cu noi... Şi după aceea am fost foarte izolaţi, să nu 
putem avea contact cu nimeni pentru că şi aşa se răspândeau ştirile... 

Ce fel de ştiri aflaţi ? 

De exemplu, Ceauşescu a avut o vizită de lucru la Arad şi acolo a spus că în România 
nu mai sunt deţinuţi politici... şi noi nu mai încăpeam la secţia 4. Bine, am ajuns în 
Zarca şi până la urmă ne-am obişnuit cu situaţia... Am fost acolo mai bine izolaţi, dar 
n-au fost până la urmă alte repercusiuni asupra noastră... Şi aici am petrecut restul 
timpului până la eliberare, că de acolo m-am eliberat, de la Zarca. 


Ce puteţi să-mi spuneţi despre condiţiile de detenţie în general ? 
Despre anii de detenţie... vreau să spun că au fost perioade când a fost o uşurare aşa, 
o situaţie mai lejeră, şi altă dată au fost ani foarte grei... 


Mâncarea cum ега? 

Era mizerabilă, dar asta era. Mâncarea pe care ne-o dădea atuncea era mizerabilă. 
Cei care eram la munci aveam o bucată de pâine, o felie de turtoi zilnic şi ne gătea toate 
mizeriile ce apuca: cartofi care erau deja mucegăite sau orice altă mâncare rea... 


Izolator se mai făcea ? 

Sigur! Am avut şi eu parte... Te băga la izolare din orice nimicuri: dacă nu te-ai 
aşezat la timp în rând sau te-a prins cu o ţigară aprins. sau ai vorbit cu colegul tău în 
rând... Imediat, pac 14 zile, 11, 20 de zile. 

Şi în '68-'69, pe lângă acea mâncare de mizerie... a venit, nu ştiu din ce cauză, о 
trupă de la Bucureşti. Era încă Constantinescu”, zis Dubă, directorul general al peni- 
tenciarelor... Au venit şi au făcut о percheziţie... Ne-au scos în pielea goală pe coridor, 
aşa din celulă în celulă, şi s-a uitat peste tot, deci şi în fundul omului.... Nu ştiu ce au 
vrut sau ce intenţie au avut... După aceea, la izolare, au băgat belciugi în mijlocul 
celulei, în beton, şi cei care erau la izolare erau legaţi de un lanţ. Eram 2 inşi într-o 
celulă şi eram legaţi unul de altul şi de belciug, iar mâinile le aveam în cătuşe ziua şi 
noaptea... Îţi dai seama ce înseamnă pentru un om să ai legate mâinile la spate zi şi 
noapte ? Dimineaţa sau seara, când aveam program, venea un caraliu şi te întreba: „Vrei 
să faci program sau dacă ai nevoie de necesităţi mari ? ”. Dacă spuneam nu, îl dezlega 
numai pe unul... Doctorul Noveanu! spunea că aşa ceva nu s-a întâmplat în anii 
precedenţi, înainte de '64. Deci a fost o perioadă foarte grea aceşti ani '68-'69. Şi când 
іеѕеаі, după се ai terminat cele 14 zile sau 21 de zile de izolare, erai slăbit de nu puteai 
să stai pe picioare, pur şi simplu... 


9. Marin Constantinescu (poreclit Tunsu sau Dubă), colonel de Securitate. Fost director al 
închisorii Văcăreşti. Comandant-adjunct al Direcţiei Generale a Penitenciarelor în anii '50. 
Funcţionar de rang înalt, răspundea de Canal. Cunoscut şi pentru „aruncatul în sârme”, 
metoda de simulare a tentativei de evadare soldată cu execuţia, Doina Jela, op. cit., p. 81. 

10. Vezi nota 2, p. 182. 

Vă scotea la muncă în ateliere ? 

Da. Îmi amintesc că în '68 am fost obligaţi să lucrăm 12 ore zilnic... Lucram în foc 
continuu şi duminica, n-aveam nici o zi de repaus. Intram la ora 12 noaptea în tură şi 
ieşeam ziua la ora 12 şi intra ceilalţi. Şi în '68, în noaptea de Revelion, când trăgea 
clopotele la bisericile din Aiud, atunci intram pe poarta fabricii... 

Mai mult de atât, ne-a dus cu zăhărelul, să spun aşa, că era conform legii, şi aveai 
dreptul... da’ te obliga să munceşti, şi ai avut posibilitate să faci norma. Şi dacă ai făcut 
norma, atuncea primeai o jumătate de zi în plus pentru cea pe care ai petrecut-o... Dacă 
ai făcut o normă jumate, primeai o zi, dacă ai făcut două norme... primeai mai mult... 
Deci puteai, dacă ai fost în stare, să faci de două ori norma... şi puteai să îţi reduci 
pedeapsa. Şi bineînţeles că au fost perioade când te-a băgat într-o echipă sau într-un atelier 
unde n-aveai cum să faci norma. Şi jumătate de normă dacă ai reuşit să faci a fost foarte 
mult... Şi de ce s-a făcut acest lucru ? Pentru că prin asta te-a pus sub presiune şi te invita 
politicul la audieri şi prin asta au reuşit să racoleze o serie de turnători, să spun aşa... 

Aţi fost şi dumneavoastră în situația să nu vă puteţi face norma ? 

Am fost şi eu în această situaţie un an de zile... Deci n-am avut posibilitatea să fac 
norma şi, în acelaşi timp, am fost chemat de către ofiţerul politic şi... a vrut să mă 
racoleze. Dar pe mine n-a reuşit... Asta pot să dovedesc după ce m-am eliberat şi am 
reuşit să intru în posesia dosarului... Dar din păcate au fost nenorociţi саге au admis 
acest lucru pe considerentul... de a li se reduce din pedeapsă şi de a se elibera mai 
devreme. După aceea eu am avut şi vreo 4 ani când am reuşit să lucrez şi să fac norma... 

Şi în toamna lui '70, deci după ce am petrecut mai mult de jumătate din pedeapsă, 
putea să mă elibereze condiţionat. Am avut atunci toate... condiţiile pe care le ceruse, 
deci mai mult de jumătate din pedeapsa executată zi la zi, plus prin câştigarea acelor zile 
care adunate treceau cu mult peste 9 ani... Dar ce s-a întâmplat ? Eliberarea condiţionată 
se făcea numai dacă o comisie din cadrul penitenciarului aproba această eliberare. Şi aşa 
s-a întâmplat în ”70... Dacă mai (іп bine minte ега în septembrie, şi am ajuns în comisie, 
unde bineînţeles deţinuţii n-au fost invitaţi... Deci, (іп minte, era această şedinţă sau 
comisie numai la birou, la ofiţerul de Securitate sau la comandant, acuma nu mai ştiu 
exact, şi am fost amânat cu 1 an... A mai trecut 1 an de zile în care tot aşa am lucrat şi 
am mai câştigat zile... Tot aşa am fost pus în comisie, iarăşi am fost amânat 1 an... 


Dar care era motivul acestor amânări ? 

Motivul amânării nu era spus. Nu se motiva amânarea, ci pur şi simplu: „Nu 
îndeplinesc condiţiile pentru eliberare”. Şi eu am cerut să mi se dea motivarea în scris, 
însă probabil că nici nu au citit ce am cerut eu. Şi tot aşa, mi s-a spus că nu îndeplinesc 
condiţiile... deci la cererea mea de a motiva de ce sunt amânat... Şi aşa am fost amânat 
de 4 ori, până ce am terminat pedeapsa, zi la zi... 


Mai ţineţi minte numele comandantului penitenciarului din acea perioadă, când ап 
cerut motivaţia ? 

Da... Am avut 2 comandanţi: unul era Popa". La al doilea nu îi mai rețin numele, 
dar securistul sau ofiţerul de Securitate era Lazăr... El se ocupa numai şi numai de 
penitenciar, de Aiud. 


11. În perioada 1965-1973 comandant al Penitenciarului Aiud a fost colonelul Iorgu Volcescu, 
urmat în perioada 1973-1978 de colonelul Traian Moldovan. 

Aveţi vreo zi de detenţie deosebită pe care aţi јіпиі-о minte ? 

Da, din păcate sunt mai multe... Sunt şi de parte negativă, sunt şi de parte pozitivă, în 
ghilimele spus aşa... Hai să vă spun şi ceva, cu care, de fapt, am reuşit să ne menţinem, 
atât fizic, cât şi psihic... Totuşi, eram tineri şi n-am fost aşa abătuţi să zicem: „Acuma 
gata, suntem condamnaţi la 12 ani! ”. Că am fost condamnat la 12 ani, da’ în '68, în 
decembrie, a apărut decretul, legea prin care ni s-a redus o pătrime din pedeapsă şi am 
rămas la 9 ani... Totuşi simţeam că nu poţi să îţi dai capul numai de supărare... Deci 
trebuie să supravieţuieşti şi trebuie să faci totul ca să rezişti de la о zi Іа alta. Şi aşa, de 
multe ori la fabrică mai făceam glume. Eram la ajustorie, acolo unde nu puteai să faci 
norma, şi atuncea mai făceam şi bancuri şi ne mai distram. Sau să vă spun o altă situaţie : 
până în '70 cei condamnaţi pentru trecerea frauduloasă a frontierei sau tentativă de trecerea 
frauduloasă a frontierei erau la noi, la deţinuţii politici. Din '70 au fost trecuţi într-o altă 
grupă, separați de noi, nu mai erau politici, aparţineau de drept comun. Şi p-ăştia i-a dus 
la munci, la cules de fructe... În părţile Aiudului probabil că sunt foarte mulţi pruni şi i-a 
dus la culesul prunelor... Şi o parte culegeau, şi o parte le curăţau şi le puneau în butoaie, 
că se duceau la export... Ce era foarte interesant, că butoaiele erau în faţa atelierelor 
noastre, pe unde treceam prin apropiere, şi se vedea că era scris în ruseşte ce conţine. Şi 
foştii colegi ne dădeau prin gratii şi nouă din aceste prune. Dar ce s-a întâmplat ? Prunele 
care au fost culese şi care n-au fost bune au fost puse separat, în butoaie mai mari. Şi cei 
de la drept comun, la un moment dat, au observat că a început să iasă spumă din aceste 
butoaie şi, până la urmă, s-a observat că s-a făcut un fel de vin... 

Au fermentat prunele... 

Da, s-a fermentat şi s-a făcut vin... Era deci bun pentru fiert ţuică. Aduceau cu 
găleata şi ne dădeau şi nouă... Aduceau din ambalaje lângă ferestrele noastre, să nu vadă 
cei din jur, aşa-zişii caralii, şi atuncea noi, dinăuntru, îl scoteam din bidoane sau din 
vasele cu care ne aduceau. Şi au trecut câteva zile bune în care nu ştiau paznicii că de ce 
suntem aşa de veseli... Mai mult, ne dădeau şi pentru ţigări... Dădeai 10 bucăţi şi îţi 
aduceau o găleată întreagă de must din ăsta de prune... Erau foarte multe butoaie acolo 
şi după ce s-a terminat cu culesul şi nu mai aduceau prune, cei de la drept comun se 
duceau între butoaie şi făceau câte o gaură, ca să prindă aer, şi peste o săptămână, două 
sau 3, vedeai că fac o altă gaură şi scoate vinul de acolo... 


Cadrele cum se purtau cu dumneavoastră ? 

Despre ofiţerii care ne păzeau sau cu care eram în contact zilnic, eu pot să spun că 
au fost oameni foarte răi o parte, dar au fost şi oameni care erau îngeri şi chiar spuneam 
că înseamnă că şi în iad mai sunt şi îngeri, pentru că au fost câţiva oameni care, 
într-adevăr, probabil că fără ei cu mult mai greu puteam să trecem peste perioade mai 
dure sau mai grele... 

Puteţi să menţionaţi nume, dacă le mai ştiţi ? 

Da, un om foarte-foarte cumsecade la Aiud a fost Marcu... Avea gradu' de plutonier. 
A fost un om excepţional. Când observa că vine un ofiţer superior, începea să strige, să 
urle, dar niciodată n-a făcut un raport sau n-a înjurat un deţinut... Era un om excepţional. 
Sau, tot aşa, a fost unul Socaci. El avea o fată căsătorită la Remetea!?, iar eu am avut 


12. Localitate în judeţul Alba, în apropiere de Aiud. 

foarte mulţi prieteni care au lucrat acolo, la fosta fabrică de lapte. Şi un coleg de-al meu, 
care a fost şofer la Remetea, a dus acasă pe fiică-sa, cu ginerele lui. Şi, la un moment 
dat, a întrebat că dacă mă cunoaşte. Şi prietenul ăsta a zis: „Da, sigur că da. E un 
prieten din copilărie”. Şi atunci m-a chemat la o parte şi mi-a 215: „Uite ce, cutare a fost 
la mine şi îţi trimite salutări, să ai grijă de tine. А vrut să-mi dea nişte bani să-ţi aduc să 
ai posibilitatea de a cumpăra ceva şi i-am spus că nu pot să îţi aduc bani, că nu ai ce face 
cu ei, şi eventual dacă vrea să trimită ceva mâncare”. Atuncea mi-a adus nişte prăjituri... 
Deci ce vreau eu să spun? Faptul că sunt şi oameni care... prin asta şi-a pus propria 
libertate în pericol. 

Şi după aceea, mult timp mi-a adus aşa un pacheţel de la colegi şi mereu ducea veşti 
şi aducea veşti... Nemaivorbind că în '73, de Paşti, a adus о sticluţă mică cu vin. Dacă 
ar fi aflat cineva despre acest lucru, cred că ar fi primit cât aveam eu... De aceea vreau 
totuşi să spun că au fost oameni şi oameni, cu anumite gesturi foarte bune... Au fost şi 
oameni duri, cum a fost în aceeaşi secţie cu noi plutonierul-major Stan, care... te mânca 
pur şi simplu. A fost un om foarte-foarte rău. A fost ca un şacal... Vedeţi, pe de o parte 
a fost Marcu, pe cealaltă parte a fost Stan sau alţii asemenea... 


Au fost alte întâmplări mai spectaculoase care să le fi reţinut ? 

Au fost evadări... Aiudul se cunoştea că e penitenciarul de unde nu se poate evada... 
Şi totuşi au fost două evadări, dar din partea celor de la drept comun. A fost o încercare 
de evadare şi de la deţinuţii politici, în '65, însă au fost turnaţi şi nu s-a reuşit... Dar de 
la drept comun au fost în '67. De la drept comun foarte mulţi lucrau pe şantiere, cu 
gardienii lângă ei. Şi 2 inşi au reuşit să ia arma gardianului de la punctul de lucru şi au 
fugit. Au luat-o spre malul Mureşului, însă după foarte scurt timp au fost prinşi. Au fost 
aduşi în penitenciar, puşi la izolare şi bătuţi foarte crunt... Unul dintre ei, chipurile, s-a 
spânzurat în celulă, în Zarcă. Şi, foarte interesant, modalitatea prin care au vrut să 
explice gardienii cum s-a spânzurat : că ar fi rupt din cearşaf şi l-a agăţat de becul саге 
era în fiecare celulă şi care ardea zi şi noapte, pentru că celula nu avea altă sursă de 
lumină... Dar aceasta n-ar fi fost posibil, în primul rând pentru că în izolator nu există 
cearşaf, iar în al doilea rând becul e la o înălţime la care nu poţi să ajungi. Erau vreo 
3 metri, că sunt foarte înalte aceste încăperi... 


Dar nu exista pat în camera de izolare ? 

Era un pat de fier, peste care era pus un placaj, care se lăsa jos seara din perete... Dar 
n-aveai posibilitate să te ştrangulezi, că n-aveai cu ce. Mai ales că nici nu puteai să ajungi 
acolo... Deci el a fost bătut cu bestialitate, din care cauză a murit... Şi după aceea, ca 
să nu fie ei acuzaţi că a fost bătut şi a fost omorât... au înscenat sinuciderea. 

A mai fost un caz când, tot aşa, unul tot de la drept comun a evadat. Este un mister 
cum a reuşit să iasă din incinta penitenciarului printr-un canal. Bineînţeles că şi ăla după 
vreo 3 zile a fost prins şi adus înapoi... 

Ce aţi făcut dumneavoastră după eliberare ? 

După eliberare n-am mai reuşit să continui facultatea, pentru că nu mi s-a dat acest 
drept. Nici cel puţin o şcoală de maiştri n-am reuşit să termin, cu toate că îndeplineam 
toate condiţiile. Nu m-au lăsat, pentru că, atuncea când am vrut să fac, au spus nu, că 
nu sunt membru de partid... 

La o şcoală de şoferi la care m-am înscris în '84, după ce am terminat partea 
teoretică, într-o zi, mi-a fost dat în mână dosarul. Am întrebat: „De ce?”. Nimeni nu 

ştia... Şi după ce m-am dus în audienţă la comandantul de la Circulaţie, până la urmă 
fără nici o problemă mi s-a aprobat dosarul. Am continuat, dar singurul necaz l-am avut 
că am fost de vreo 7 ori la examen, până ce am reuşit... 


La Securitate aţi mai fost chemat ? 

Am fost chemat de mai multe ori. Mai mult, în '88, la o şedinţă, da' acuma nu mai 
ştiu dacă era o şedinţă de sindicat sau una de producţie... Numai că era acea perioadă 
când n-aveai ce mânca, când degeaba te duceai la magazine, că nu găseai nimica... Şi am 
avut atuncea o ieşire şi am spus: „Cum se poate aşa ceva? Lucrez aicea, am copii mici 
şi n-am ce să le dau de mâncare. Şi cum ? Dacă lucrez şi am bani, de ce nu pot să cumpăr 
ceea ce vreau ? ”. Şi aşa mai departe... Bineînţeles că în acea perioadă emisiunea în limba 
maghiară la televiziune a fost interzisă... Şi am spus că şi eu sunt cetăţean român care 
contribuiesc la casieria statului, ca orice alt cetăţean, şi de ce nu pot şi eu să vădo 
emisiune în limba maghiară ? Şi din această cauză, după 1 an de zile – am rapoartele de 
la CNSAS – am fost chemat la Securitate şi probabil, dacă nu interveneau evenimentele 
din decembrie '89, m-ar fi arestat din nou... Altfel, acum am familie, am copii şi sunt 
bucuros că sunt bine... 


Eu vă mulțumesc foarte mult. 
Şi eu vă mulţumesc... şi n-am decât să vă felicit (râde – n.n.). 


Dolj 


Eugeniu Bălaşa 


S-a născut la 18 august 1929 în Cioroiul Nou, judeţul Dolj. Naţionalitatea : română. 
Religia : ortodoxă. Studii : liceale. Profesia : contabil. A fost arestat în 2 octombrie 
1959 şi condamnat la 18 ani de închisoare. A executat pedeapsa în închisorile Craiova, 
Jilava, Periprava. A fost eliberat în 28 iulie 1964. La data interviului locuia în Craiova. 
Interviu realizat de Cosmin Budeancă în 18 mai 2007. Transcrierea şi tehnoredactarea 
interviului - Constantin Vasilescu, editarea - Cosmin Budeancă. Interviul se află în 
AIO-IICCR, având cota 115. 


Povestiţi-mi pentru început ce aţi făcut de aţi ajuns un „duşman ” al regimului ! 

Am făcut nişte scrisori pe care le-am răspândit prin oraş. Le scriam de mână cu litere 
de tipar şi cineva a suflat sau eu ştiu ce s-a întâmplat? Că ei zice că după amprente. Da' 
eu cred că nu după amprente... a suflat cineva, vreunul dintre noi. 

Егајі mai mulți care vă ocupați de treaba asta ? 

Vreo 5 inşi. 

Şi ce ѕсгіа[і în aceste scrisori ? 

Să nu intre lumea în colectiv. Le arătam ce înseamnă colectivul... „Jos comunismul ! 
Jos CAP-urile ! ” Lozinci din ăstea scurte, că nu-ţi citea omul polologhie pe hârtie din 
asta... Asta scriam, nu altceva, pentru că dacă scriai prea multe nu le citea nimeni. Şi 
dacă voiai să scrii mult trebuia şi o foaie mare, şi n-o lua nimeni. Şi bileţele din ăstea am 
aruncat odată în gară acia... Le-am pus pe marginea peronului şi când a venit trenul le-a 
împrăştiat. Nu s-a mai urcat nimeni în tren, că toată lumea fugea după bileţele... 

Dumneavoastră când aţi fost arestat ? 

Păi, în '59!. Eram angajat la Târgu Jiu la Trustul de Construcţii. În ziua când m-a 
arestat l-am chemat pe şeful de şantier, inginerul Banu, din Dăbuleni era el, şi i-am 
spus: „Domnu' inginer, eu în seara asta o să fiu arestat”. „Ei, pe dracu'! De unde 
ştii? ! ” „Îmi suflă şi mie o păsărică la ureche ! ” „Păi, şi ce faci?” „Păi, ce să fac ? Te duci 
să-i spui lu’ nevastă-mea să nu m-aştepte, că nu ştiu când viu şi dacă mai viu...” Între timp 
venise şi nevastă-sa şi a-nceput să urle aia, că eram prieteni: „Cum, mă, Eugene? Cum 
să nu mai vii? ”. Şi aşa a fost... M-au luat de pe stradă, din faţa poştii. Au zis: „Mergeţi cu 
noi să daţi o declaraţie ! ”. Şi declaraţia s-a transformat în 5 ani. Că atâta a durat totul... 


1. Potrivit fişei matricole penale din AANP, a fost arestat în 2 septembrie 1959. 

Până atunci aţi mai avut experiențe cu Securitatea ? 
Eee, era mâna lor peste tot! Am fost scos odată din examen, dar aia era altă treabă... 
Nu era Securitatea direct. Că erau turnătorii care te spionau... 


Şi ce vi s-a întâmplat după arestare ? 


Păi, am stat două zile şi o noapte în Târgu Jiu la Securitate, şi de acolo m-au adus aici 
la Craiova pentru anchetă. Şi am stat 1 ап de zile fără mandat?. 

Cum s-a desfăşurat ancheta ? 

Аай... ancheta? Ancheta... Era Тота Popescu, şeful anchetelor, care zicea: „La noi 
se intră prin asta! ”. Avea o bucată de cauciuc, de anvelopă... Aşa se făcea intrarea 
acolo... Toma Popescu am auzit că a fugit prin '89 prin nordul Ardealului. O mai trăi ? 
N-o mai trăi? Nu ştiu... 

Şi ce vă punea să recunoaşteţi ? 

Că am uneltit împotriva regimului. „Da' ăla cine e? Da’ cu ăla ce ai discutat? Da’ 
ce aţi plănuit?” Asta era ancheta. Şi scriai la autobiografii tot timpul. Şi dacă nu voiai 
să scrii... sau nu-i convenea lui ceva, se punea în funcţiune dunga aia de cauciuc... 


Vă bătea şi el sau avea oameni care executau ordinul ? 

На! На! (râde – п.п.) Mi-aduseşi aminte acuma de o treabă... Те bătea şi anchetatorul şi 
dacă intrai la regimul de anchetă pentru recunoaşterea cine ştie cărei fapte sau io ştiu ce 
informaţii voiau ei... venea bătăuşul. Aveau un bătăuş angajat, domne, care ştia cum să bată ! 
Ăla te bătea la milimetru! Asta era ancheta la Securitate. Iar Miron Cozma când a fost la 
închisoare a fost foarte rău tratat aci... Avea covor persan! Şi io am avut covor... da' de 
faianţă. Теге, covor de plăci d-ăstea de faianţă am avut. Şi n-aveam voie de dimineaţa de la 6 
până seara la 8 să ne atingem de pat. Nu exista aşa ceva ! Şi am stat la Securitate până în '61. 

Dar cum de v-au ţinut aşa de mult în anchete ? N-aţi recunoscut sau din ce motiv ? 

Domne, am rezistat şi eu cât am putut... Am rezistat cât am putut... Pe urmă am 
spus: „Da, domne, am făcut...”. 

Şi după ce ați recunoscut v-a băgat la proces ? 

Da. Am fost 5 inşi în proces. Eu am luat 18 ani, colegul meu, Cioc Constantin?, a 
luat 15 ani, încă 2 au luat câte 8, care au fost băgaţi la omisiune de denunţ, printre саге 
şi frate-meu... 

Dar şi el v-a ajutat cu manifestele ? 

Ei, le mai dădeam şi lor şi mai împrăştiau prin ţară. D-asta l-a băgat la omisiune de 
denunţ... Da’ eu şi cu Costică Cioc am fost judecaţi ca făptaşi, făptuitori... 

Descrieți, vă rog, închisoarea din Craiova, pentru că aţi trecut prin ea, chiar dacă 
pentru o scurtă perioadă. 

Da, am fost în trecere prin Penitenciarul Craiova... În '60 ne-a judecat şi în '61 am 
ajuns la penitenciar. Ра” am stat puţin, 1 an şi ceva, că eram în tranzit”. Cum eram aşa 


2. Potrivit fişei matricole penale din AANP, a fost înmatriculat la Penitenciarul Craiova în 
10 octombrie 1960. 

3. Constantin Cioc, născut la 12 octombrie 1922, în localitatea Bistreț, Dolj. A fost arestat în 
12 mai 1960 şi condamnat la 12 ani de închisoare pentru uneltire. A executat pedeapsa în 
închisorile Craiova, Jilava, Periprava, Gherla. A fost eliberat în 1 august 1964. Informaţii din 
fişa matricolă penală din AANP. 

de puţini, când ne-au depus la penitenciar m-au băgat într-o cameră mare, cum intri 
imediat în stânga. Acolo nu erau decât în jur de 20 de paturi, şi noi eram 150 de oameni. 
Vă imaginaţi în ce condiţii se dormea ? Că dormeam câte 3 în pat şi n-aveam loc... Маі 
dormeam unul în braţele altuia pe jos pe padiment... 

Acolo nu puteai să iei legătura cu ceilalţi de vizavi. Nu exista aşa ceva! Noi eram 
total izolaţi. Dacă n-aveai voie să vorbeşti cu vecinul? ! Mai vorbeam prin perete. De 
acolo s-a născut aşa-zisul Morse şi toate poeziile lu Radu Gyr au fost transmise prin 
perete. Dacă n-aveai voie să ai un băț de creion? !, Vă puteţi imagina ce-nsemna să ai 
lemne în celulă sau în cameră ? Un băț n-aveai voie să iei! În schimb aveam voie la DDT, 
pentru că ne-a umplut păduchii... Când i-am spus unui gardian: „Domne, avem 
păduchi...” imediat ne-au adus 3 saci. Şi mai găseam prin saltele bețe, şi se uda talpa de 
la papuc, dădeam cu DDT pe ea şi rămânea alb... Şi unul stătea cu spatele la uşă ca să 
nu vină caraliul să ne vadă, şi altul scria pe talpă şi ăilalţi învățau. Şi aşa învăţam limbi 
străine : engleză, franceză, am învăţat şi ceva din turcă... Aşa au fost condiţiile noastre 
de detenţie. 

Da' cum v-am spus, n-am stat mult acolo, că penitenciarul din Craiova n-a avut 
regim de execuţie pentru politici, era de tranzit. Penitenciare de execuţie în Dolj erau 
la Poiana Mare, la Podari. Iar în Craiova penitenciarul şi cu Securitatea era considerată 
de „tranzit”. 

Dar la Poiana Mare era şi spital şi penitenciar ? 

Secţia zero de la Poiana Mare era numai pentru politici, şi la Podari era un fel de 
spital, cam aşa ceva. 

Dumneavoastră l-aţi cunoscut pe directorul de la Poiana Маге, pe Olaru ? 

Olaru avea ca subunitate Poiana Mare, da' Olaru a fost la Podari. L-am cunoscut pe 
Olaru. A făcut şi el un pic de închisoare, dar cred că înainte... Nu mai ştiu. A făcut parte 
dintr-un lot de studenţi în '46, da' a făcut puţin... 

Haideţi să revenim la regimul de detenţie de la Craiova ! Cum era mâncarea ? 

Acia ne dădea mâncare de la armată. Bună. Ce mâncau militarii mâncam şi noi 
acia... 

Cum era iarna aici în penitenciar ? 

Era cald. Era calorifer. 

Dacă totuşi mâncarea era bună şi era cald, сит de au murit atâţia oameni, că au 
murit peste 100 de deţinuţi ? 

Nu, sunt peste 220! Adică eu am găsit 117-118, cam aşa ceva, nume scoase după 
certificatele de deces existente la primărie, deşi nimeni nu ne-a dat vreo relaţie cum se 
caută... şi ne-am orientat după numele declarantului, care era de la penitenciar. Da’ câţi 
au trecut pe acolo... şi pe urmă a venit complectarea, au mai venit şi alte informaţii şi 
s-a ajuns la 227. 

Dar nu e posibil ca printre ei să fi fost şi de drept comun ? 

Păi, tocmai, că după numele declarantului era numai de la secţia politică... 


4. Potrivit fişei matricole penale din AANP, în 10 februarie 1961 a fost mutat de la Craiova la 
Jilava, pentru a fi transferat apoi la Giurgeni. 

Am înțeles. Şi de la Craiova unde v-au dus ? 

De la Craiova ne-a dus în Deltă... Bine, prin Jilava întâi... Acolo am stat vreo 2-3 luni 
aproape, şi în 3 luni de zile am văzut de 3 ori soarele... Acolo erau camere mari care 
dădeau din una în alta... Şi pe urmă, de-acolo, ne-a dus în Deltă...5 

Vă amintiţi la ce colonie aţi fost dus ? 

Păi, eram la Grindu... la vreo 4 kilometri de Periprava. 

Aţi putea aprecia cam câţi deţinuţi eraţi acolo ? 

Eram în jur de 2.000 şi ceva de oameni acolo... şi, dintre ăştia, 600 erau 1а infirmerie. 
Asta a fost condiţia umană în care ne-a tratat regimul comunist. Din 2.000 de oameni, 
600 de oameni inapţi! Acolo în colonie erai cam liber, numa” n-aveai voie să treci de la 
o baracă la alta. În cadrul barăcii acolo eram două sute şi ceva de oameni, şi mergeam 
de la unul la altul... Erau două dormitoare, unul în faţa altuia, şi erau câte 4 uşi la o 
baracă din asta. Când era numărul, trebuia să intri în baracă şi n-avea voie să mai iese 
nimeni de acolo. Şi seara la 6 se închidea baraca şi n-aveai voie să mai ieşi afară... Şi 
stăteam acolo toţi şi povesteam fiecare întâmplări din viaţă... 

Şi nevoile ni le făceam 1а tinetă... aşa-i spunea la un hârdău. Şi mai aveam un WC 
afară, la care ne scotea dimineaţa pe camere. Şi aveai 20-30 de minute acolo timp pentru 
nevoi. WC-u’ ăsta era ca de ţară, săpat, nu cu scaun... o groapă podită. Dar nu în asta 
consta persecuția, ci în faptul că te ţinea închis acolo în baracă şi nu aveai aer... Păi, să 
stai atâţia oameni într-o cameră... şi ziua şi noaptea, îţi închipui că nu era chiar aşa de 
simplu ! 

Ce munci vă puneau să faceţi acolo ? 

Munci agricole : prăşit, cules. Practic eu am ajuns la prăşit. Da’ mie ăsta mi-a fost 
norocul, că n-am fost la stuf... că cei care au fost la stuf, săracii, cred că mai mult de 
jumătate dintre ei au murit! Păi, să mergi cu apa până la brâu, să legi maldărul ăla... 
Domne, şi era stuful acolo ca peria... N-am mai văzut aşa ceva! Trecuseră cu tractoarele 
şi ieşise pe urmă mai des de cum era înainte... Şi au murit de frig, au îngheţat, s-au 
bolnăvit... vai de lume ! 

Acolo eu am mai avut noroc că la prăşit am avut un brigadier care mi-a fost şi prieten 
pe urmă, din Botoşani, Iuliu Nacu. Şi ăla m-a luat la el în brigadă şi m-a băgat la 
combine. Acolo eram 2, stăteam sus pe o platformă, puneam sacul acolo la combine până 
când se umplea, îl legam la gură, îl trăgeam şi-l dădeam pe tobogan. Şi o altă echipă îi 
ducea pe şlep... 

Vă băteau dacă nu puteaţi să vă faceţi norma ? 

Nu, nu. Nu se bătea pentru normă... Aia a fost mai pe la început. Acum te bătea dacă 
te uitai chiorâş la gardian sau la vreun soldat. Domnule, dacă te scotea la poartă, te 
scotea ori ca să-ţi ceară vreo declaraţie, ori să te confrunte cu cineva, sau la о 
ciomăgeală... Ne-au dus odată să luăm nişte trestie, nişte stuf, că voiau să facă nişte 
grajduri acolo la Grindu. Şi trebuia să facem 4 kilometri cu maldărul de stuf, care 
trebuia să aibă 90 de centimetri la diametru. Şi pe drum au început să tragă fire din 
maldăr. Şi... vă imaginaţi ce s-a făcut acolo pe drum dacă fiecare trăgea din faţă ? Când 


5. Potrivit fişei matricole penale din AANP, a sosit în Jilava la 19 februarie 1961, iar la Periprava 
în 14 mai 1961. 

am ajuns cu câteva fire de stuf la Grindu... Şi a venit comandantul şi când a văzut stratul 
de stuf de pe drum, l-a chemat pe şeful militarilor şi zice: „Bă, soldat, tu ai văzut ce e 
pe drum ?”. „Da, am văzut, să trăiţi! ” „Cine a aruncat?” „Păi, nu ştiu, că nu vor să 
spună.” „Băi, soldat, bă, ia-i fotografia verbală şi adu-l la mine pe vinovat! ” „Să trăiţi, 
tovarăşe comandant, nu vrea să mi-o dea! ” (râde – n.n.). 

Şi iarna, de exemplu, ce făceaţi acolo ? 

Iarna? Stăteai pe cracă... cum ziceau ţiganii. Cu regim de 90 de grame de pâine pe 
zi, un turtoi de 200 de grame şi un fel de mâncare de arpacaş... că ăsta era baza, 
arpacaşul. Sau ne mai dădea ciorbă de morcovi, mâncare de morcovi... cartofi mai puţin. 
Ce să mănânci? ! Ciorbă de morcovi? Pune morcovul în apă, fierbe-l şi mănâncă-l! 
Mănâncă ciorbă ! Şi ne mai dădea carne de cal... Nu ştiu de unde aduceau caii. Cred că 
din toată ţara îi aduceau şi acolo îi sacrificau... Şi carnea ne-o dădea nouă... La început 
ne-o amesteca cu arpacaş... şi am refuzat mâncarea. Şi era un comandant, unul Craioveanu, 
era locotenent pe vremea aia, oltean de-al nostru, şi ăla a spus: „Vă pregătiţi mâncarea 
cum vreţi ! ”. Şi а băgat nişte oameni de acolo de la noi la bucătărie şi ăia mai băgau 
cartoful sau morcovul. Şi pregăteau altfel mâncarea, că ştiau să gătească... 

Dar de ce nu v-a plăcut carnea de cal în mâncare ? 

Păi, да’ nu puteai s-o mănânci! Nu mi-a plăcut! Carnea de cal nu e pentru mân- 
căruri... Pe urmă am mâncat carne de cal, dar prăjită. Aşa da. Mâncam numai friptură... 
Am avut pe unul care a trecut prin Piteşti şi care prindea şobolanii, îi jupuia, îi prăjea 
pe cărbuni şi îi mânca... L-am găsit pe câmp, pe acolo, mâncând şobolani. 

Mâncarea aşa cum era... că vă spusei, aveai maximum 90 de grame de pâine şi un 
turtoi şi restul numa’ zeamă de arpacaş. Arpacaşul era hrana de bază! Eu eram 
subalimentat... ajunsesem până la 53 de kilograme... Mai aveam să slăbesc 1 kilogram 
ca să intru şi eu la inapţi, că acolo era prevăzut în reţetar o porţie de fasole, că fasolea 
era considerată supraalimentare. Trebuia să ai minimum 22 de kilograme sub normal, 
da’ n-am ajuns, că mai trebuia să slăbesc încă 1 kilogram... Ăsta a fost regimul alimentar. 


Dar când егајі la cules nu puteaţi să mai mâncaţi câte ceva ? 

Am încăput vreo două săptămâni, cam aşa ceva, la încărcat porumbul într-un şlep. 
Era o şiră, o stivă, de nici nu puteai să arunci până în vârf... de abia aruncam porumbul, 
aşa era de înaltă. Era porumb mult. Cred că erau 1.000 de vagoane de porumb acolo. Şi 
încărcam la ер, pe unde îl duceau, nu ştiu... Şi noi eram pe marginea Dunării, da’ 
cordonul de gardieni era departe, şi noi rupeam sacii şi coceam porumb. A trecut odată 
un comandant de ăsta: „Băăă, păi trăiţi bine, coaceţi porumb! ”. Asta era hrană mai 
bună, că porumbul copt e bun... 

Da’ nu totdeauna scăpam aşa uşor... Odată, era un caraliu d-ăsta, un găinar, un 
bătăuş, şi m-a văzut odată şi a zis: „Ai tăiat 2 porumbi ! ”. Şi pentru 2 porumbi mi-a dat 
10 zile de arest sever. 

Altă dată, când eram Іа cules de porumb, ne dădea câte două rânduri şi mai erau şi din 
ăştia care erau mai vânjoşi şi mergeau mai repede. Ei, dacă rămâneai în urmă, te lua la 
zor soldatul, că ieşeai din cordon şi erai pasibil de fugă. De altfel au şi fugit de acolo 2 
deţinuţi, da’ i-a prins. Erau 2 acuzaţi pentru trecere frauduloasă a frontierei în Iugoslavia. 
Unul a fugit de acolo din Deltă, a luat-o pe jos şi l-au prins în nordul Basarabiei ! A făcut 
două luni şi ceva... Când a venit înapoi l-am întrebat: „Ce ai mâncat, mă, acolo?”. 
„Păi, furam. Găseam lumea pe câmp, vedeam că e o traistă pusă mai deoparte... 

zburam.” Şi cu asta a trăit două luni de zile... Şi au luat-o de la Dunăre, de la Chilia, 
până sus, în nordul Basarabiei, până aproape în Bucovina. Da’ numai 2 inşi au fost... Iar 
pe altul l-au împuşcat în sârme. Că a fost băgat acolo sau cum a fost... nu ştie nimeni. 


Nu ştiţi cum îl chema ? 

Nu ştiu cum îl chema. Da' oricum se zice că ar fi încercat să intre el singur... A şi 
strigat : „Trage, bă! ”. Şi l-a împuşcat între sârme, că acolo era zonă interzisă la intrare 
şi la ieşire, şi două rânduri de sârmă ghimpată şi între ele 2-3 metri lăţime porţiune 
arată... Şi n-aveai voie acolo... Dacă intrai în zonă interzisă, ăla din foişor putea să 
tragă. Da’ şi ăla care l-a împuşcat se zice că un pic o luase razna, că a strigat la el un 
comandant de ăsta de-al lor: „Nu trage, bă! Nu trage! ”. Şi ăla a tras. Şi 1-а lăsat în zona 
interzisă plin de sânge... 

Cât ай fost închis ай avut dreptul la corespondenţă ? 

Am trimis 5 scrisori şi am primit 3 pachete în 5 ani... Da' eu nu ceream nimic altceva 
decât zahăr şi ţigări. Zahărul îl băgam în arpacaş ca să pot să-l mănânc şi ţigările... erau 
ţigări. Aveai dreptul la pachet de maximum 5 kilograme. Eu ceream 2-3 kilograme de 
zahăr şi 1.000 de ţigări ca să am. Erau alţii, în special ardelenii şi ungurii, care cereau 
salamuri, de-stea... 

Aveţi vreo întâmplare mai specială din perioada petrecută la Periprava ? 

Acolo cam toate zilele au fost la fel. Am făcut odată diaree... din apă, cred, că apă 
ne aducea cu sacaua din Dunăre. Maşina care se ducea încărca din Dunăre apă şi o 
împărțea la barăci. În timp ce mergeam cu brigada, de jur-împrejur înconjurați de 
militari cu pistoale automate... pentru că m-a prins, cum se zice, nevoia, am ieşit din 
rând şi m-am dus într-un şanţ acolo alături. Nu mi-a făcut nimeni nimic, da’ când a venit 
seara, aveam un unchi, văr primar al lu’ mama, саге era acolo, îl chema Ghiţoaica, şi 
când a venit ăla zice: „Ce făcuşi, mă ?”. Îi spuseseră alţii mai înainte се se-ntâmplase... 
„Păi, ce să fac?” „Leşişi din rând.” „Şi? ” „Păi, putea să te împuşte! ” „Păi, ce era să 
fac? Ce câştiga ăla şi ce pierdeam eu? !” A început să plângă: „Ce-i spuneam io lu’ 
mă-ta când mă duceam acasă? ”. Se simţea cumva responsabil pentru viaţa mea... El ега 
om în vârstă, aproape de 60 de ani, şi eu aveam 33.... El а ieşit cu vreo lună şi ceva 
înaintea mea. El era optimist, pe mine nu mă interesa viaţa! Când m-au depus la 
penitenciar la Craiova, n-am ştiut ce pedeapsă mi-au dat, şi grefierul zice: „Ştii ce 
pedeapsă ai? ”. „Nu ştiu.” „18 ani.” Eu am râs... „Cum, domne, râzi?!” „Da' се să 
fac?” „Păi, 18 апі!” „Domne, în 18 ani ori moare măgarul, ori piere samarul ! ” „Ia 
uite, domne, ce concepţie la ăştia ! ” Păi, aşa ега! Ce, io mă aşteptam să mai ies de-acolo 
după 18 ani în condiţiile alea? ! 

Tot acolo în Deltă eram, la vreo 3 ani după ce m-a arestat, când m-au chemat la 
poartă ca să iau la cunoştinţă de hotărârea de divorţ, că soţia a dat divorţ. S-au făcut 
presiuni că o dădea afară din serviciu şi cu ce era să trăiască? Şi m-a scos când am 
primit citaţie, am confirmat de primire, am semnat şi acum urma sentinţa. Şi după се 
m-au scos la poartă să semnez luarea la cunoştinţă, când am venit înapoi în dormitor, 
când le-am spus pentru ce m-au scos, cum erau paturile suprapuse... s-au umplut 
paturile. Le-a fost frică la toţi să nu fac vreun şoc depresiv. Şi au început cu sfaturile : 
„Să-şi vadă de treabă! ”. Unul: „Băi, eu am lăsat copilul de 5 ani, acuma trebuie să aibă 
paişpe... e copil mare, e flăcău. Fii cuminte, să-ţi vezi de treabă, că nu se-ntâmplă nimic. 
Ieşim noi de aici”. Şi le-am zis: „Vedeţi-vă, bă, dă treabă... Astae!”. 

Şi până la urmă v-aţi eliberat mai repede decât aţi sperat... 

Daf. Da’ când intrai la ei, nu mai aveai speranţă de ieşire... pentru că te condamna 
şi când se termina pedeapsa îţi mai dădeau administrativă sau îţi stabilea domiciliu în 
Bărăgan şi n-aveai voie să pleci de acolo mai mult de 10 kilometri maximum. Şi a venit 
"64, şi atuncea Indira Gandhi a intervenit pentru noi, şi nu ieşeam, dar s-a pus problema 
clauzei naţiunii şi pe chestia asta Gheorghiu-Dej a căpătat clauza naţiunii, că altfel nu i-o 
dădea. 

După ce aţi fost eliberat aţi venit în Craiova ? 

Da, am venit în Craiova, nevasta m-a aşteptat, m-am recăsătorit a doua oară... 

Aţi mai avut probleme cu autorităţile ? 

Până în 22 decembrie '89 am avut o maşină la fereastră şi una vizavi. Ce voiau! ? 
Іеѕеат cu tigarea aprinsă... да” nu pleca dracu” de acia de la poartă. Stăteau acolo... şi 
probabil că aveau şi aparate de ascultat... Ba ceva mai mult: nevastă-mea s-a şi speriat 
odată când i-a văzut pe unii cum priveau la mine în cameră. Săreau gardul, intrau în 
curte şi priveau pe fereastră să vadă ce fac... vorbesc la radio, cine ştie ce imaginaţie 
aveau ei. Ăştia au fost Securitatea! Şi astăzi sunt nevinovaţi, săracii! Nevinovaţi! Nici 
rahat n-au mâncat, nici gura nu le pute! 


Vă mulțumesc mult. 


6. Potrivit fişei matricole penale din AANP, s-a eliberat în data de 28 iulie 1964. 


George Silviu Bălănescu 


S-a născut în 6 octombrie 1926 în Craiova, judeţul Dolj. Naţionalitatea: română. 
Religia : ortodoxă. Studii: 1 an Facultatea de Drept. A fost arestat în 4 februarie 1949 
şi condamnat la 3 ani de închisoare corecțională. A executat pedeapsa în închisorile 
Craiova, Jilava, Aiud. A fost eliberat la 11 februarie 1953. La data interviului locuia în 
Craiova. Interviu realizat de Cosmin Budeancă în 18 mai 2007. Transcrierea şi tehno- 
redactarea interviului – Constantin Vasilescu, editarea – Cosmin Budeancă. Interviul se 
află în AIO-IICCR, având cotele 119, 120. 


Să începeţi, vă rog, prin a-mi spune câteva cuvinte despre familia dumneavoastră. 

Familia mea a fost una mai de mijloc... şi poate şi asta m-a determinat să am nişte 
simţăminte mai româneşti... Tata a fost ofiţer activ şi n-a acceptat nici situaţia cu venirea 
nemților şi cu toată tragedia ce a urmat... Încă de atunci, în discuţie cu colegii lui spunea 
că americanii... nu ştiu ce... A fost dat afară de la armată, bineînţeles, şi aşa mai departe... 
Nu a suferit o detenţiune, ca să zic aşa, dar o dată la o lună, o lună jumate, venea, îl ridica 
şi îl ducea. Şi când venea, săracul nu mai era în stare să stea pe nici o parte în pat, că vorba 
aia... de la câtă bătaie lua... Că îl tot ducea că să dea relaţii, informaţii... Or, el a fost un 
om integru şi nu concepea acest lucru... Şi mama, la un moment dat, săraca, tot regreta... şi 
zicea : „Nu trebuia să te las eu să asculţi când taică-to vorbea, că uite ce se poate întâmpla. ..”. 

Dumneavoastră cu се vă ocupați în perioada anterioară arestării ? 

Domne, în '48 eram student la Drept. Şi, practic, trăind în acest mediu, cu o parte 
din prieteni, din colegii de liceu, ca tinerii, la un păhăruţ de nu ştiu се, la o distracţie, 
mai era şi treaba asta : „Mă, nu mai scăpăm de пепогосі(іі ăştia, de comuniştii ăştia...”. 

Şi în 1945 au reapărut partidele vechi, liberal, țărănist, socialist al lui Titel Petrescu. 
Şi fiind în mediul nostru şi oameni care făcuseră politică înainte, sigur că au început să 
fie şi discuţii de altă natură, de organizarea partidelor, de nu ştiu ce... Era unu’ din 
băieţii unui fost deputat liberal, naşul şi bun prieten cu familia care o botezase pe sora 
mea, tot aşa a fost deputat în parlament pe vremuri, şi comenta, şi mi-a intrat în sânge 
treaba asta... vorba aceea. Şi, ca să o scurtez, de aici a pornit toată treaba..., dar să ştiţi 
că nu regret. Şi la un moment dat vine cineva... ca să zic aşa, viitorul cumnat... încă 
eram în liceu, în ultimul an, urma să dăm bacalaureatul, şi zice: „Mă, uite, a venit la 
mine un oarecare Adrian Pătru!” – taică-său avea o mică făbricuţă de pâine, se mişcase 


1. Adrian Pătru, născut la 22 octombrie 1924 în comuna Dioşti, Dolj. A fost arestat la 
10 decembrie 1955 şi condamnat la 4 ani de închisoare. A executat pedeapsa în închisoarea 
Craiova. A fost eliberat în 1956. Informaţii din fişa matricolă penală din AANP. 

un pic după '45 - „şi are o organizaţie. Nucleul e la Bucureşti, are legături serioase şi 
ar fi dispus să dea şi concursul dacă şi noi ne organizăm, ca în eventualitatea în care ar 
fi ceva, să ştim la cine putem apela să putem interveni”. Gândeam noi... cu o floare nu 
se face... (râde – n.n.). Dar am zis: „Da, sunt de acord”. Şi am fost de acord mai mulţi. 
Ne adunasem vreo douăzeci şi ceva... Era în perioada aceea o criză de făină, de carne, 
de de toate... Şi Adrian Pătru, cel care propusese treaba asta, făcea şi astfel de tranzacţii, 
căra făină la Bucureşti, nu ştiu ce... Că el terminase liceul cu vreo 2 ani înainte, da’ nu 
reuşise la facultate... Şi, la un moment dat, viitorul meu cumnat şi ceilalţi colegi ne-am 
întâlnit şi am zis: „Măi, ăsta tot ne amână. Hai să ne facă şi nouă legătură, şi dacă nu 
poate să vină la noi un reprezentant de la ei, să mergem noi să vedem ce intenţionează, ce 
gânduri au şi cum văd rezolvarea. Altfel се facem ? Stăm de vorbă şi nu realizăm nimic...”. 

Cum treaba asta tot trena, la un moment dat am avut aceeaşi discuţie: „Bă, ăsta ne 
tot pasează”. Făcuse şi un sistem de legitimaţie... era atunci o bancnotă nu ştiu de cât, 
nu mai rețin ce valoare avea... luase de la bancă în serie şi zicea că aia е legitimaţia. Şi 
cel care avea acea bancnotă între seria de... şi seria de... este omul nostru, геас(іопаг, 
contra partidului. Dar, bineînţeles, că noi trebuia să îi dăm de vreo 10 ori valoarea, care 
era socotită cotizaţie. Şi am făcut şi această tranzacţie şi la început toţi am fost de acord, 
însă la un moment dat am zis: „Mă, ăsta nu se mişcă cu nimica. Am impresia că face 
speculaţii, dar e treaba lui, îl priveşte, bine că se descurcă. Da’ nu cumva, în felul ăsta, 
cu banii noştri el a agonisit un fel de fond de rulaj, ca să poată să-şi facă treaba? ”. Ei 
zic: „Mă, s-ar putea să ai dreptate. Părerea mea e să-l chemăm odată, să ne întâlnim cu 
toţii. Nu-i spunem ce ne-am gândit noi, să nu-l jignim, poate е de bună credinţă...”. În 
fine, a venit la întâlnire şi tot aşa zicea că să avem răbdare. Şi atunci i-am spus: „Măi, 
Adriane, uite care e treaba... punctul nostru de vedere îl spun eu... ceilalţi dacă s-au 
răzgândit pe parcurs pot să intervină. Văd că trenează treaba asta. Sentimentele ne 
rămân aceleaşi, suntem aceiaşi oameni, poţi să apelezi la noi zi şi noapte când va fi 
cazul, dar părerea mea e că decât să vorbim fără să realizăm ceva... Că la un moment 
dat, cine ştie ce, să nu transpire pe undeva şi... Dar dacă din colegi, din prieteni, sunt 
care se răzgândesc şi vor să continue treaba, n-am nimica contra... Dacă mai găseşti şi 
pe alţii în continuare, fă-o, eu voi fi fericit dacă reuşeşti să faci o organizaţie de talie 


x» 


mare, dar eu unul mă retrag din această mişcare revoluţionară română”. 


Dar avea o denumire această organizaţie ? 

„Mişcarea Regalistă” i-am zis noi la început, că era monarhie atunci... Şi asta a fost 
toată treaba, ne-am rupt de această organizaţie... Şi, pe urmă, după ce ne-am rupt de 
acest Adrian Pătru, am zis între noi, isteţii: „Măi, noi totuşi trebuie să facem ceva, că 
e păcat, nu? ”. Taică-său lu’ prietenul ăsta al meu, cu care am devenit apoi cumnat, avea 
o tipografie şi zic către el: „Mă, fă rost de la taică-tău de acolo de nişte litere, vorba 
aia... pe şest, şi să redactăm noi nişte manifeste. Le lipim pe ici, pe colo, când plecăm 
pe la facultate, le mai aruncăm de prin tren, le împrăştiem, măcar să facem ceva...”. 

Între timp am luat examenele la facultate, eu la Drept, celălalt prieten la ASE, ne-am 
dus la Bucureşti şi acolo pur şi simplu ne-am apucat de treabă. Am redactat un manifest 
în care arătam în ce stadiu vor ajunge ţăranii cu colhozurile. Şi cum nu eram din familii 
procopsite, din ce ne dădeau părinţii, am adunat câte puţin zi de zi să cumpărăm hârtie 
şi am făcut matriţa manifestului... Era ceva foarte simplu : decât o puneam şi gata, ieşea 
ca la xerox. Şi am împrăştiat prin Bucureşti şi în Craiova când am venit după examene. 
Într-o noapte am împrăștiat prin tot oraşul. Am aruncat pe unde ştiam că sunt cozi la 

pâine, unde se aduna lumea dimineaţa... am aruncat şi din tren când am plecat pe urmă 
înapoi la facultate... 

Nu ştiu cum, ghinionul nostru a fost că printre cei mai mari români dintre noi... era 
unul care era nepotul unui subofițer de Securitate. Şi aproape la un an de zile după aceste 
discuţii, pe 15 august 1949, noaptea, ne-am trezit arestaţi. 

АП putea detalia puţin сит s-a desfăşurat arestarea ? 

Da. Era în 1949?. Aveam o verandă cu geamlâc таге, cu scări, uşile de metal, şi ре 
la ora 3 noaptea, mare balamuc... Sigur, mama era speriată, taică-meu саге era păţit а 
considerat că a venit după el şi i-a zis: „Lasă, dragă, că nu e nici o problemă, chiar dacă 
mă duc o să viu înapoi, că nu e prima dată...”. A coborât taică-meu în pijama şi s-auzea : 
„Bălănescu Țuțu unde e?”. Aşa îmi spuneau mie prietenii... Au intrat o mulţime de 
haidamaci, percheziţie, şi : „Îmbracă-te, eşti arestat, mergi la Securitate ! ”. În fine, până 
la urmă, mama a leşinat, eu nu voiam, eram căpos, vorba aia, că eram tinerel, dar, totuşi, 
am zis: „Domne, merg, nu refuz, că ştiu că degeaba mă opun, deşi cred că nici nu aveţi 
mandat de arestare sau de percheziţie, dar până mama nu şi-o reveni, eu nu plec de aicea ! 
Poate dacă mă luaţi pe sus...”. În fine, până la urmă mama şi-a revenit şi am vorbit cu 
еа: „Stai, mamă, liniştită, că nu o să fie o problemă, că nu e nimic”. Ea, săraca, nu visa 
atunci şi nici eu nu mă gândeam în clipa aceea că problema transpirase. Şi vă daţi seama 
că mama sau taică-meu... s-ar fi dus ei de o mie de ori, numa’ să nu mă ia pe mine. 

În fine, ne-a ridicat şi pe mine şi pe tata (el era ofiţer la infanterie în Caracal atunci) 
şi ne-a dus la Securitatea din Caracal şi ne-a băgat în beciul Securităţii... Până la urmă 
ne-am adunat vreo 39 de persoane... mai în vârstă, mai tineri. Pe o parte dintre ei nu-i 
cunoşteam, dar o parte îi ştiam... Dar nu puteam comunica, că stam cu faţa pe cărămizile 
alea, cu mâinile pe pereţi şi nu aveam voie să mişcăm sau să vorbim... În fine, nu ne-a 
anchetat acolo, că ne-a urcat într-un camion şi ne-a dus la Securitatea de la Craiova, aicea pe 
Câmpia Islazului, unde se amenajase atuncea sediul... noi făceam inaugurarea celularului 
Securităţii, adică beciurilor clădirii respective, în fapt o casă naţionalizată cu etaj. 


Cum erau celulele Securităţii din Craiova ? 

Erau cu două paturi de scândură suprapuse, cu o rogojină fiecare... Şi ne-a băgat 
acolo câte 2. Şi era celula aia fără utilităţi. Şi cum nu te scotea afară... de multe ori, 
vorba aia, ajungeai de urinai pe tine sau, pentru că nu aveai cu ce să te schimbi, că erai 
în ce te luase de acasă... mai făceam pe lângă tocul uşii... Da’ bineînţeles că mâncam 
bătaie când mirosea plantonul, care era tot securist... să-l ia dracu ! „Ce ai făcut, bă! ? ” 
„Nu am mai putut, domne, v-am bătut în uşă, ce vreţi să fac acuma? Unde era să fac, în 
sân?” Deci astea erau condiţiile. În plus mai era mâncarea... sub orice critică şi anchete. 


Cum se desfăşurau ? 

În special le făceau către seară, noaptea, bineînţeles ca să fii mai timorat, mai 
speriat... Da’ ei au mers pe altceva... Adică nu ne-au spus ce ştiau, da’ nici noi, 
bineînţeles, chiar dacă eram tineri şi n-aveam experienţă, totuşi, ne dam seama că nu 
trebuie să zicem: „Da, domne, uite ce am vrut să facem...”. Nu le-am povestit cum 
v-am povestit şi dumneavoastră. Căutam să aflăm de la ei ce ştiu еі... Şi ziceam: „Nu, 
domne, nu am făcut nimic. Nu ştiu nimica, nu cunosc pe nimeni...”. Aşa o tineam toţi... 
Da’ din păcate, după vreo două săptămâni, a cedat unul dintre noi, mai slab de înger... 
Dar nu-l pot acuza, că în teroarea aia foarte greu putea cineva să reziste la infinit... $1, 


2. Potrivit fişei matricole penale a fost arestat în 4 februarie 1949. 

după două săptămâni, respectivul a dat o declaraţie. Şi a venit dup-aia anchetatorul : 
„Păi, bine, mă, ce aţi spus voi aicea şi ce a spus ăsta... aţi vrut să faceţi o organizaţie ?” 
„Nu ştiu, domne, e inconştient! L-aţi speriat aşa de rău încât a declarat ce a visat? E 
nebun, nu ştiu ce dracu’ s-a gândit! Eu nu cred, aduceţi-l să mă confrunt cu el să vedem 
dacă el zice că a discutat cu mine treburile ăstea...”. Căutam pe toate căile să scap... Dar 
confruntarea nu o admitea în nici un caz cu nici unul. Până la urmă... mi-a citit 
declaraţia, şi asta a făcut-o sigur cu toţi. Şi, într-adevăr, spusese mare parte din ce 
concepusem noi, din planul nostru, dar nu spusese că dacă ne dăde ăla de la Bucureşti 
nişte dinamită... nu ştiu ce făceam, dinamităm casa sovieticilor din oraş unde era 
armata, că ei aveau în fiecare oraş un astfel de nucleu... podul de cale ferată de la 
Stoeneşti, care era la 12 kilometri peste Olt şi care făcea legătura cu Bucureştiul şi aşa 
mai departe. În fine. Şi ăla fie că uitase de alea, fie că nici ei nu ştiau aceste treburi şi 
nu l-au întrebat, da’ s-au legat mai mult de acel manifest, că ăla a dat manifestu’ lui 
unchiu-său şi... de aici a pornit toată treaba. 

Îţi dădeai seama că trebuie să rezişti cât poţi de mult, dar pus în faţa faptului împlinit, 
totuşi, nu am vrut să recunosc... Că în plus îl forţase pe viitorul cumnat să declare că am 
avut legături cu americanii, că am avut depozit de armament şi de trotil în Munţii 
Făgăraşului. Scrisese şi treburi de astea, or, de aşa ceva nu fusese vorba. La un moment 
dat m-a băgat în celula aia unde era permanent întuneric şi nu aveai spaţiu decât din 
perete până în uşă şi nu puteai să te mişti aproape deloc. Nu-mi da apă, nu-mi da să 
mănânc... Mă ameninţa: „Dumnezeii mă-tii, te duci la Neagra şi o să stai acolo până 
când oi muri, dacă nu vrei să recunoşti ce a spus acest Niţu Ion”. Când te hotărăşti, 
chemi plantonul şi te aduce la mine, dacă nu, ai să crăpi acolo”. În fine... pus în faţa 
faptului împlinit, după vreo 26 de zile... am ajuns la concluzia că nu mai merită... 


Pe dumneavoastră v-au bătut în anchetă ? 

Două săptămâni n-a stat de vorbă cu mine cum stăm noi de vorbă acum... vorba aia. 
M-a bătut. Mi-a rupt părul din cap, am luat pumni în faţă... Aveau un sistem... ceva de 
nedescris. De exemplu, un caz: punea două scaune cu spătar, spate către spate, îţi lega 
picioarele jos şi mâinile, avea o bâtă care ţi-o băga printre picioare, şi după aia, cu un 
haidamac de-al lor, te lua şi te punea pe scaune şi veneai în cap... Era vai de mine 
tensiune şi atunci îţi mai dădea tâmpitul ăla de neom şi la fund sau pe unde nimerea cu 
un pulan de cauciuc. 

Şi ofiţerul ăla care m-a anchetat, de exemplu, dintr-o discuţie a făcut un dosărel... Şi 
cu mulţi au făcut aşa, că venea şi după o discuţie de aia ne dădeam seama că ei ştiau 
situaţia şi ziceam : „Mă, nu mai ţine figura, scriu aci şi am terminat balamucul...”. 

Adică după toată filiera asta de calvar prin care trecusem... mi-am dat seama са acasă 
oricum nu mai ajungeam. Şi am zis în sinea mea (nu aveam experienţă prea multă, de 
abia făcusem un an de Drept): „Sigur o să ne trimită în judecată şi la Tribunal o să 
infirm măcar alea cu americanii şi o să spun că ne-a terorizat”. Şi după 26 de zile când 
m-a dus a început să mă іа la pumni: „N-ai venit, mă, Dumnezeii mă-tii, ţi-ai bătut joc 
de mine 20 şi ceva de zile! Nu puteai să recunoşti ! ?”. „Daţi-mi hârtie şi dictaţi-mi să 
scriu ce vreţi şi să vedem dacă o să puteţi să dovediţi aceste acuzaţii ! ” Şi după vreo 


3. Ioan Niţu, născut la 20 iulie 1928 în Caracal, Olt. A fost arestat la 10 septembrie 1949 şi 
condamnat la 5 ani de închisoare. A executat pedeapsa în închisorile Craiova şi Târgu Ocna. 
A fost eliberat în 16 august 1954. Informaţii din fişa matricolă penală din AANP. 

5 sau 6 zile, că asta s-a întâmplat în perioada aia în care absolut toţi au declarat, ne-a 
depus la penitenciar la Craiova, tot în regim de celular... până la judecată. Există şi 
acuma celularul acela aici în penitenciarul din Craiova. 


Ați putea face, vă rog, o descriere a închisorii din Craiova ? 

Regimul era aşa : celula avea o ferestruică sus, de nu puteai să vezi afară. Jos era 
beton. Aveam două rogojini, una pe dreapta, una pe stânga... şi atâta era celula, mai 
mult nu ега. Înăuntru eram două persoane. Dimineaţa, avea grijă să vină gardianul la 
numărătoare, că parcă dispărea vreunul... Şi atunci trebuia să ai betonul ăla de la 
rogojini până la uşă spălat. Vă daţi seama că seara ne da un pic de apă, şi de băut şi de 
spălat... Şi bineînţeles că miliţianul ăla care ега de pază găsea fel de fel de motive: 
„N-ai spălat, bă! Те pun să speli cu limba pă jos! Ce, asta e curăţenie ? ”. Da’ cu ce 
dracu” să speli, că-ţi da о gamelă de apă seara... Eram 2 inşi, două gamele şi ori să bei, 
ori să te speli şi tu dimineaţa, ori să speli pe jos... Şi ce făceam: luam apă în gură, ca 
să facem economie, şi cu o cârpă care rămăsese de când primisem primul şi ultimul 
pachet, puneam pe ea şi udam cimentul ăla ca să-l vadă boul ăla că e spălat... Таг ca să 
ne spălăm izmana sau cămaşa, tot aşa, cu apă din gură o udam, frecam jegul ăla, că 
n-avearn nici săpun, şi după aia tot cu apă din gură ziceam că о clăteam... 

Şi dormeam pe acele rogojini, fiecare cu câte o pătură din ce se arunca de la armată, 
parcă erau mâncate de şobolani, oricum făcute aproape praf... Nu exista să ai pernă sau 
altceva, Doamne fereşte. Pereţii vara transpirau şi se umezeau, iarna, de la căldura 
corpului se umezeau iar, şi ajunseseră verzi de mucegai. Nu am avut căldură deloc, că 
nu era vreun element de calorifer. 

La uşă, la intrare în celulă, era o tinetă, un mic hârdăiaş pentru necesităţi şi pentru 
ca să tẹ speli dacă voiai, deşi nu aveai cu ce, săpun sau apă şi nici şervet să te ştergi. 
Acolo ne făceam toate necesităţile 24 de оге... ne mai uita de multe ori domnul miliţian 
şi 48 de ore... Cu acea tinetă ne scotea pe câte unul din noi din fiecare celulă să o 
deversăm... Unde? Lângă careul circular era zidul din afară a penitenciarului şi erau 
două gropi mari de tot... în care de ani de zile se deversau aceste tinete. Deci nu era 
toaletă sau ceva canalizare... Şi ne scotea la aer, la o aşa-zisă plimbare o dată pe 
săptămână... Şi plimbarea era în jurul acelor gropi, unul după altul, la distanţă de 3-4 
metri, cu mâinile la spate, cu capul în pământ, nu aveai voie să vorbeşti, şi aşa mai 
departe. Vă daţi seama cum era aerul care îl inspiram... 

Şi ne plimbam pe lângă acele gropi... Şi ca să vă daţi seama în ce stare de abrutizare 
poate să ajungă un om... pe lângă gropile alea creştea o iarbă mai consistentă, aşa-zisă 
graşiţă, şi foarte mulţi dintre deţinuţi smulgea cât putea din iarba aia, o băga în sân şi 
venind în celulă o punea în gamelă, o stropea cu un ріс de apă şi o mânca... Mulţumesc 
iui Dumnezeu că mi-a dat tăria să rezist, să nu fac aşa ceva, deşi, vorba aia, nu pot să 
zic că, în acele condiţii, dacă făceam acest gest mi-ar fi fost ruşine... 


Cum era mâncarea ? 

Mâncarea... Dimineaţa ne da 250 de grame de pâine, adică o felie de pâine făcută în 
formă... Cu o cutie de corserve care avea un băț prins pe post de coadă şi la care îi 
spuneau polonic... ne da o porţie de mălai fiert, terci, dar dacă ar fi fost consistent ar fi 
fost excelent, dar era o zeamă chioară... nici mălai nu era în ea. La prânz tot cu o cutie 
de conserve, dar mai таге... venea cu zeama. Era de castraveți acri, de varză... plină de 
mucegai... Adică ce nu vindea aprozarul era bun la puşcărie, vorba aceea... Ne da 

cartofi de două ori pe săptămână... Da’ nici măcar de coajă nu era vorba să-i curețe, dar 
să-i mai spele... Aşa. Dar de ăia să fi avut cât de mulţi şi ai fi fost fericit dacă îţi pica 
o jumate de cartofior... Chiar discutam între noi, acolo: „Mă, eu nu am decât atâta...”. 
Parcă te durea sufletul când îl auzeai pe ălălalt că are mai mult sau mai puţin... Şi o dată 
pe săptămână, vinerea, că era zi de post, vorbă vine, că nu ţineau ei cont de treaba asta, 
ne da ciorbă de fasole... Da’ atât de puţină fasole era că număram boabele: „Mă, eu am 
găsit 15 boabe, tu câte ai avut? ” „Am avut atât.” Iar când era fasolea ne da şi mămăligă, 
un paralelipiped, că dacă era cub era mai groasă... Şi mâncam zeama aia dintr-o gamelă 
cu 7 petice de cârpe, tot aşa ce se arunca de la armată... şi cu o lingură de lemn, că dacă 
era de metal ne tăiam gâtul cu ea... Şi savuram zeama aceea, aşa-zisă ciorba, opream 
acele boabe numărate, le frecam cu lingura, puneam mămăliga şi făceam un fel de 
terci... Apoi îl aranjam frumos, dichisit, şi luam câte puţin... savuram. 

Era o teroare fantastică lipsa de hrană. Aveai o senzaţie dureroasă... Ha, şi acuma 
parcă simt. Să trăieşti zi de zi, ceas de ceas, ani de zile cu această teroare că... „mie nu 
mi-a picat decât 5 boabe, că nu mi-a dat decât un castravete...” şi pe ăla nu poţi să-l 
mănânci са e prea acru... şi aşa mai departe. 

Seara, aceeaşi poveste... Şi după fiecare aşa-zisă masă, venea repede cu apa... Nici 
nu apucai de multe ori să mănânci terciul ăla... că tu voiai să-l mănânci mai aşa... mai 
tihnit, voiai să te amăgeşti că mănânci mai mult... Şi de multe ori venea cu apa şi nici 
nu îţi da voie de clătit gamela sau aşa... Şi-ţi punea un polonic din ăla de apă care ега 
de dimineaţă până la prânz, de la prânz până seara altul şi seara altul... Şi din apa aia 
urma să te speli pe faţă, să-ţi speli izmana, cămaşa... 

La duşuri nu vă scotea ? 

La baie ne scotea poate o dată la 3-4 luni... Atunci zicea că ne duce la baie. Şi iarna, 
dacă se întâmpla, ne dezbrăcam în pielea goală, şi nu era calorifer sau ceva cald... Şi 
zicea: „V-aţi dezbrăcat, mama voastră? Gata toată lumea! ? Treceţi sub duşuri câte 
2-3...”, că erau doar câteva duşuri acolo. „Dau drumu” ! ” Câţiva stropi de apă, nici пи 
era prea călduţă măcar... „Gata, jos săpunul ! ” Oprea săpunirea şi al treilea nici nu mai 
apuca. După aia: „Şterge-te!”. Cu се dracu’ să te ştergi, că nu aveam cu ce!? 
„Îmbrăcarea ! ” Şi plecai pe afară prin frigul ăla de unde dracu” era aşa-zisa baie, până 
la celularu” penitenciarului, care ега la o distanţă de vreo 300 de metri. 

Сит făceați faţă frigului ? 

Cu un ac care ne rămăsese ascuns şi cu nişte aţă furată de ici de colo, toamna, când 
se răcorea, am cusut cele două pături şi ne băgam amândoi în ele... Şi stam şi ziua de 
cele mai multe ori, iar noaptea la fel. $1, vorba aia, mai glumeam între поі: „Gata, e ora 
culcării”. Şi cum îl chema, Ioane sau Stane... „treci la sac ! ”. Ne băgam amândoi acolo şi 
căldura care o degaja corpul... mai încălzea un pic... Era pe sistemul sacului de dormit... 

Vă şi băteau în penitenciar ? 

Nu. În penitenciar, nu. Numai ne agresau verbal... Şi pur şi simplu găseau fel de fel 
de motive ca să te ia să te ducă la Neagra... că aveau pe fiecare etaj câte una, şi te băga 
acolo şi nu-ţi da să mănânci 24 de ore sau cât considerau ei... în funcţie dacă ai făcut o 
grozăvie mai mică sau mai mare... 

Puteţi să apreciaţi câţi deţinuţi erau în închisoarea din Craiova ? 

Domnul meu, deci celularul avea parter plus 3 etaje şi avea 15 celule pe etaj... deci 
vreo 60 de celule, şi câte 2 într-o celulă... dar au fost la un moment dat, după vreo două 

luni jumătate, când ne înmulţisem, că ne-a băgat câte 3. Ne făcusem aproape 200 în 
acele celule... 

Printre cei care erau la etajul ultim, la 3, în ultima extremitate, au avut „fericirea” să 
fie domnul Penescu, domnul Hudiţă5... Ştiam mai mulţi atunci... Erau vreo 5 pe саге 
îi scotea la plimbare o dată la o săptămână, şi atunci parcă era o zi mare... mai aveam 
curajul şi mai reuşeam să ne ridicăm un pic unul pe spinarea celuilalt şi ziceam: „Uite, 
au ieşit săracii afară la plimbare...”. 

Şi a mai durat vreo 6 luni până când ne-a dus la Tribunal, până ne-a condamnat. Şi 
venea în inspecţie comandantul Securităţii, un colonel... da? nu mai rețin cum dracu” îl 
chema... Şi venea cu câţiva de-ai lui, plus comandantul penitenciarului şi miliţianul care 
era de servici. Şi deschidea fiecare celulă, da’ nu să vadă dacă ţi-e bine, dacă ai nevoie 
de ceva. Singurul lucru care îl zicea era: „Bă, n-aţi mai murit, mă, fire-aţi ai dracului 
să fiţi de nenorociţi! Criminalilor! Să fi fost în locul Partidului v-aş fi spânzurat! 
Trebuia să vă împuşcăm din prima zi! Mai cheltuieşte statul bani cu voi aici! ”. 

Spuneți-mi, vă rog, cum s-a desfăşurat procesul. 

Aici în Craiova nu exista Tribunal Militar şi s-a deplasat un complet de judecată de la 
Timişoara. Dar procesul nu s-a ţinut în tribunal, probabil ca să nu se afle, ci într-o clădire 
din apropierea, care era dezafectată. Familia n-am avut cum s-o informăm, pentru că, 
practic, corespondenţa era interzisă. O carte poştală să ne fi dat şi nouă la câteva luni... La 
un moment dat, săraca mama, de unde о fi aflat... că eu m-am prăpădit... 

Dar să revin la proces. Completul de judecată ne-a băgat în boxă pe toţi. Eram 27 din 
cei 39 care fusesem arestaţi... De ceilalţi nu ştiam nimic, probabil i-a implicat în altă 
organizaţie, în altă aiureală. A venit la noi un avocat din oficiu, care s-a recomandat 
Aslan. Mi-aduc aminte de el, Dumnezeu să-l ierte, că era un om deosebit... dar nu de 
atunci, că atunci nu avea ce să facă... Atât numa” îi trebuia să zică ceva, că nu vrea să 
facă pe avocatul. Dar, după ani şi ani, când am ieşit din penitenciar, cum mie îmi plăcea 
să fac drumeţii în munţi, se formase un nucleu la Craiova, şi am aflat că printre cei de 
acolo a fost şi acest domn Aslan. La un moment dat, împrietenindu-ne, să-i spun: 
„Domnu' Aslan, nu cumva... v-aduceţi aminte ? ”. Şi i-am spus detalii. „Dragă, nu-mi 
mai aduc aminte, că n-a fost nici primul caz şi nici ultimul. ” 


4. Nicolae Penescu (1897-1981), fost ministru de Interne între 4 noiembrie şi 5 decembrie 1944. A 
fost arestat la 14 iulie 1947 şi condamnat la 5 ani de închisoare, pedeapsă majorată ulterior la 8 
ani. Este eliberat în 1955 cu domiciliu obligatoriu în Bărăgan. Rearestat la 28 august 1959 şi 
condamnat la 10 ani de închisoare corecțională. A executat pedeapsa în închisorile Jilava şi 
Sighetu Marmaţiei. A fost eliberat la 28 iulie 1964. A emigrat în 1968 şi, ca urmare a rolului său 
în contestarea regimului comunist din România, a fost victima unui atentat cu un colet-capcană 
în 3 februarie 1981. Cicerone Ioniţoiu, Victimele terorii comuniste. Dicţionar. P-Q, pp. 162- 
164 ; fişele matricole penale din AANP. 

5. Ioan Hudiţă (1896-1982), istoric, profesor universitar şi om politic român, membru al PNȚ, 
fost ministru al Agriculturii şi Domeniilor în al doilea guvern Sănătescu şi în guvernul Nicolae 
Rădescu. A fost arestat la 1 octombrie 1947 şi a fost deţinut fără proces până la 22 decembrie 
1955. A trecut prin închisorile Văcăreşti, Craiova şi Sighet. După eliberare a funcţionat în calitate 
de cercetător principal la Institutul de Istorie „Nicolae Iorga”. În 1959 s-a pensionat. A 
fost rearestat în toamna anului 1961 şi deţinut tot fără proces până în iulie 1962, http :// 
ro.wikipedia.org/wiki/lon_Hudi % C5%A3%C4% 83, accesat la 1 septembrie 2008. 

În fine, şi avocatul mi-a spus mie chiar: „Vă atrag atenţia să căutaţi să nu vorbiţi prea 
mult, să ascultați când vi se citeşte de către grefieră declaraţia şi o să fiţi întrebaţi dacă 
recunoaşteţi sau nu. Să nu vă pună Sfântul să comentaţi că nu е real, că Securitatea е în 
Sală şi o să aveţi repercusiuni după aia...”. Asta a fost toată... pledoaria acestui domn 
avocat. Dar nu-l condamn, v-am spus. 

Aşa. Şi ni s-a citit rechizitoriul întocmit de Securitate şi după aia a început să ne strige 
pe rând pe fiecare. Şi preşedintele ne întreba pe fiecare : „Recunoşti declaraţia care (1 s-a 
citit de către tovarăşa grefier ? ”. Când ajunge la mine : „Bălănescu”. „Da.” A citit grefiera 
declaraţia саге o dădusem... Eu o ştiam, vorba aia, o visam în fiecare noapte... „Recunoşti 
declaratia?” „Nu !” „Cum?! Ia, vino încoace.” Îmi arată: „E semnătura dumitale sau 
пие asta ? ”. „Da, e semnătura mea.” „Păi, şi atunci cum poţi să susţii că nu recunoşti ? ” 
Zic: „Păi, staţi aşa, că dacă m-aţi întrebat dacă o recunosc sau nu o recunosc, am şi eu de 
făcut nişte adăugiri, dacă îmi permiteţi”. Ştiam acum că acasă nu mai ajung ! Şi atunci am 
spus: „Onorată instanţă, recunosc în parte problema cu manifestul, cu anumite discuţii 
care le-am avut cu colegii de la facultate, cu care sunt în boxă aici... Asta a fost situaţia, 
am trăit în mediul în care am trăit în familie şi m-am manifestat cum am crezut eu. Că am 
făcut bine, că n-am făcut bine, rămâne să analizaţi dumneavoastră”. „Păi, şi се nu 
recunoşti ? E scrisă de dumneata ! ? ” „Păi, vreţi să vă spun de ce am scris-o? Am scris-o 
după 26 de zile de calvar, de bătut în toate chipurile şi schinjuit în fel şi fel de sisteme în 
Securitate ca s-o recunosc... Şi după 26 de zile eu am cerut hârtie şi creion şi le-am cerut 
să-mi dicteze. Şi ce mi s-a dictat, aia am scris.” „Şi ce nu recunoşti atunci? !” „V-am 
spus, în partea asta recunosc şi pentru asta primesc pedeapsa, dar să mi se facă şi mie 
dovadă de anchetator, de onor Securitatea care a format acest rechizitoriu, unde sunt 
legăturile cu americanii ? Unde sunt acei americani din Bucureşti ? Unde e armamentul din 
munţi şi dinamită ? A găsit măcar... nu un cartuş, măcar o capsă de cartuş tras? Normal, 
dacă am avut relaţii şi arme, unde sunt? Sau nu s-au învrednicit să se ducă să le caute? 
Le-a lăsat pentru alţii? Asta nu recunosc şi rog să se consemneze...” Ce-o fi scris, nu 
ştiu... да’ sunt convins că се a scris pe hârtie grefiera... aliluia ! , că a luat securistul când 
a plecat de acolo... Păi, ce, mişca onor instanţa faţă de ei? ! Şi cu asta basta cu procesul... 


Ce condamnare aţi primit ? 

3 ani mi-a dat mie... Cel mai mult a avut 5 ani... viitorul cumnat al meu, care practic 
luase literele... Deci, cam asta a fost. Ne-a adus pe urmă la penitenciar înapoi şi ne-a mai 
ţinut vreo 2-3 luni de zile aicea la Craiova înainte să ne trimită la Jilava şi apoi la Aiud. 

Dar să vă relatez ceva din perioada asta. Ne-am trezit într-o după-masă cu miliţianul : 
„Toată lumea să fiţi atenţi că astă seară avem control de la Direcţia Penitenciarelor ! Să 
vedeţi, să vă aliniaţi când oţi auzi că şuier eu, că înseamnă că vin pe celulare, şi să vă 
aranjaţi câte 2, în coloană...”. Şi numisem noi pe unul din noi care să fie şeful camerei, 
şi el trebuia să dea raportul. Şi ne-am trezit, în fine, că a venit acest control, s-a dat 
raportul de salon, de celular, şi ieşeau lipsă vreo 2 sau 3 deţinuţi. „Cum? Ce se 
întâmplă ? ” Miliţianul era iritat că ce s-a întâmplat, că trebuia să fim toţi... După aia 
ne-a dădăcit comandantul: „Nu v-am spus să fiţi toţi...”. Şi şeful de salon zice: 
„Domnule comandant” – că noi nu puteam să пе adresăm cu „tovarăşe”, că nu putem să 
fim tovarăşii lor... nici nu ne era drag, dar nu admiteau nici ei –, „sunt 2 deţinuţi care 
sunt bolnavi în ultimul grad, în vârstă, şi nu mai pot să se scoale... „Dumnezeul mamii 
lor! Ce, s-au îmbolnăvit în puşcărie? ! Fir-ar ai dracu’ de criminali! De trai bun, de 
bogătaşi, de îmbuibaţi, de aia sunt aşa! Să vină afară ! ” S-au dus vreo câţiva dintre noi 
de acolo şi i-a scos afară să-i vadă comandantul. 

Până când ne aliniasem noi, mai discutam între noi, când vedeam că miliţianul stătea 
12 intrare să vadă când vin ăia de la etaje inferioare: „Mă, ar trebui să spunem şi noi 
cum е aici, să ne plângem, că dacă е de la Direcţia Penitenciarelor... să luăm o 
iniţiativă”. Nimeni nu a zis nimic. Nici eu nu m-am gândit, că eram timorat, vorba aia, 
îmi dădeam seama ce înseamnă gestul ăsta. După ce ne-a numărat, bălmăjind ăla că 
ne-am îmbolnăvit de trai bun... nu ştiu ce s-a întâmplat că nu m-am mai controlat... Vă 
daţi seama că după ce am făcut treaba aia m-am autocondamnat şi mi-am zis: „Mă, da’ 
dement am fost, asta mi-a trebuit mie ?”. În fine, şi mă trezesc, de unde eram eu mai 
mititel acolo, că fac un pas înainte. „Ce, bă?” Miliţianul nu ştia ce dracu’ vreau eu... 
Şi atunci m-am trezit vorbind: „Să trăiţi, domnul colonel, vreau să vă raportez nişte 
probleme de aici”. Directorul de penitenciar a sărit în sus: „Ce, mă, ce probleme ? Nu 
aveţi voi probleme...”. Comandantul ăla de la Direcţie, totuşi, a fost un om mai de 
bun-simţ, şi zice: „Bine, mă, spune се ai de spus! De ce nu eşti mulţumit? Ce se 
întâmplă ? ”. Şi atunci i-am zis: „Impropriu se zice că ne-am îmbolnăvit acasă, însă 
regimul e aşa şi aşa...”. Şi am început să-i înşir: „Dormim ca nişte animale pe rogojină, 
mâncarea е o zeamă chioară... pe care nici porcii nu аг mânca-o, oamenii sunt bolnavi 
şi normal ar fi fost să-i ducă la infirmerie şi să le facă un tratament. Mor cu zile aici, că 
au şi murit între noi câţiva de când suntem aici în doar câteva luni de zile. Absolut nimic 
nu le-au dat, nici măcar un antinevralgic sau o aspirină! Din contră, dacă ai curaj să 
ceri, te huiduie şi-ţi dă cu pumnii în cap. Aştea sunt condiţiile şi de aia suntem în situaţia 
asta. Vă rugăm să dispuneţi, că nu e bine ce se face”. 

A tăcut... Au îngheţat toţi! S-au întors şi au plecat! Culmea, ca să vedeţi că ăsta e 
omul... Eu imediat după aia mi-am dat seama că am avut un curaj... prostesc... Adică 
din disperare... nu te mai controlezi. Până când am intrat toţi înapoi în celule, riposte de 
la alţii: „Nu trebuia, domne, să spui! Ce te-a apucat? Nu-ţi dai seama că ăştia acuma 
ne izolează pe toţi şi ce măsuri о să ia? ”. Cel cu care dormeam în celulă era un avocat, 
nea Mac Constantinescuf... Ега unul căruia dacă îi puneai o întrebare... două оге îţi 
vorbea, indiferent de subiect, din istorie, muzică, din viaţa de toate zilele. Era din 
Severin. A murit, s-a prăpădit săracul... Şi el zice: „Măi, eu te admir că ai făcut-o, 
gestul tău e frumos, dar nu trebuia. Ти nu te gândeşti acuma ce o să se întâmple cu 
tine? ”. „Măi, nea Mac, nu am mai putut să mă controlez... Asta e! Ce vrei să fac 
acum ? Dacă nimeni n-a sărit... Nici eu n-am vrut să fac pe eroul, dar m-am trezit aşa 
ieşind în faţă şi dacă m-a întrebat ce vreau... a trebuit să deschid gura.” 

Îmi dădeam seama ce-am făcut, dar era un fapt împlinit. Bineînţeles că dup-aia, după 
ce au plecat, a venit miliţianul: „Dumnezeii... stăm de vorbă mâine dimineaţă ! ”. 

A doua zi dimineaţă, ce s-a întâmplat? A venit cu duhul blândeţii şi cu infirmierul 
ăla: „Am auzit că m-ai reclamat la...”. „Nu te-am reclamat pe dumneata, domne, eu 


6. Mihai G. (Mac) Constantinescu, născut la 14 august 1906 în Mihăileni, Botoşani. Avocat, 
asistent al profesorului A.C. Cuza la Iaşi. A fost arestat la 26 martie 1950 şi condamnat la 

închisoarea Craiova. A fost eliberat la 26 martie 1951. Rearestat la 4 noiembrie 1954 şi 
condamnat la 15 ani de muncă silnică. A executat pedeapsa în închisorile Craiova, Jilava, 
Aiud, Gherla, Timişoara, Periprava, Dej. A fost eliberat la 5 august 1964. Potrivit lui Cicerone 
Ioniţoiu, în închisoare a iniţiat organizaţia „Prietenia Albă”, pentru саге a şi fost judecat în 
iunie 1964. Cicerone Ioniţoiu, Victimele terorii comuniste. Dicţionar. С, р. 205; fişele 

pentru oamenii ăştia, uite, care sunt prin celule pe aicea... Duceţi-vă şi vedeţi că sunt, 
vorba aia, terminaţi. Au murit câţiva până acuma, o să moară şi ăştia, пи? $1 s-a zis că 
de trai bun, or, sunt bolnavi, normal ar fi să veniţi să... să-i îngrijiţi şi ce-o mai putea, 
vorba aia, să-i mai salveze o zi, să mai... calvarul ăsta, deşi nu merită să trăim în 
condiţiile astea.” „Bine, bine, păi, ai vrut tu să vii la... şi nu te-a adus tovarăşul 
тап?” „Nu, dar sunt alţii care au cerut şi nu i-a dus.” Atunci a zis infirmierul: 
„Uite, ca să-ţi dovedesc că eu sunt băiat de treabă, după ce mănânci masă la prânz, o să 
te aducă la mine la infirmerie”. 

Şi m-a dus miliţianul la infirmerie... Nu ştia ce să mai facă, cum să o mai dreagă... 
Şi zice: „Ce să-ţi fac? N-am un pat liber, am câte 2. Uite, ăştia sunt în ultimul grad de 
TBC, sunt baccilari, dacă stai lângă ei te îmbolnăveşti. Te văd slăbuţ... nu ştiu ce să 
fac... Da’ te adusei ca să nu zici că nu vreau, să vezi care e situaţia. Da’ când s-o face 
un loc liber te chem eu”. „Domne, pentru că aţi fost aşa de amabil şi m-aţi adus până 
aici... prefer să rămân. $1 toţi bacilii din TBC-ul ăsta dacă vin, n-au decât să s-acomodează 
la mine în plămâni sau în ce or vrea. Ştiu că nu aveţi medicamente, că nu puteţi să mă 
ajutaţi, dar măcar cred că o fi vreun blid de ciorbă în plus...” I-am zis aşa că se spunea 
că ăştia nici măcar nu mai pot să mănânce. „Păi, ce, să mănânci din gamela ăluia cu 
TBC...” „Mănânc din ce o fi, că poate mai trăiesc o zi în plus...” Ca să vedeţi care era 
raţionamentul... Şi m-a ţinut, într-adevăr, vreo săptămână aici... Şi până la urmă a 
venit: „Vezi că nu suntcondiţii...”. Şi mi-a fost jenă să-i spun să mai stau... şi m-am dus 
înapoi în celulă. 

Deci cam asta era viaţa de deţinut în Penitenciarul Craiova... 


Сит îl chema pe comandantul închisorii, ştiţi ? 

Nu mai rețin. Pe ăla de la Securitate îl ştiam, îi ştiam pe toţi care mă anchetaseră... 
Unul îl mai ştiu acum, Creţu, că a fost în liceu cu mine, mai mare cu vreo 3 ani... Şi 
ajunsese mare ofiţer de Securitate, era maior când mă ancheta pe mine... 


Ați spus că de la Craiova aţi fost mutat, prin Jilava, la Aiud. Cum s-a întâmplat acest 
transfer ? 

Am trecut prima dată printr-o comisie, aşa-zisă medicală... Atunci am văzut şi eu 
medicul penitenciarului, care făcea un fel de triere. Se auzise printre noi că urma să 
plece un transport cu deţinuţi. Înainte, cel care era cu hârdăul cu mâncare şi cu polonicul 
era dintre deţinuţi şi probabil că mai turna şi-i mai rămânea şi lui din pâinea aia care o 
tăia, că o tăia mai subţire. În ultima perioadă, cel care venea cu hârdăul era dintre 
deţinuţii de drept comun, şi ăla mai strecura pe ici, pe colo nişte informaţii şi aşa mai 
aflam şi noi câte ceva. Şi la un moment dat ne-a spus: „E vorba să plece o dubă cu 
politici”. Şi ne-am trezit, într-adevăr, că ne-a chemat la această comisie... medicală. $1, 
după ce s-a făcut că mă consultă, l-am auzit pe medic că zice: „Respins ! ”. S-auzise că 
era vorba de Canal şi eu am reacţionat imediat: „De ce, domnu” doctor? Că eu sunt 
slăbuţ aşa, da’ pot şi eu să muncesc...”. Cu ocazia asta mă gândeam să profit şi eu, că 
înţelegeam că ne duce într-un regim altfel decât cel de celular. Doream să mă duc la 
Canal că ziceam că măcar e în aer liber, mişcare. Da' acum îi mulţumesc lui Dumnezeu 
că m-a respins medicul ăla... Când am ieşit din puşcărie, am venit în Craiova şi exact pe 
strada pe care m-am mutat într-o cocioabă, l-am văzut pe medicul ăla şi l-am recunoscut 
şi l-am oprit în poartă şi i-am spus: „Domnu' doctor, n-aveţi cum să reţineţi, da? sunt 
un om care am suferit în penitenciar... şi vă spun că la un moment dat am fost contra 
dumneavoastră şi nici nu ştiu ce nu v-am zis în gând, dar, la un moment dat, v-am 

devenit recunoscător. Aţi fost omul care poate m-a salvat...”. „Pentru се?” „Pentru că 
m-aţi respins la vizita medicală! Că dacă nu... poate azi nu mai aveam ocazia să 
vorbim...” | 

Deci cam ăsta a fost regimul la Craiova. A urmat apoi trambalarea la Jilava într-un 
vagon-dubă de la CFR. Şi am făcut până la Jilava... 250 de kilometri... în 48 de ore. Vă 
daţi seama? În toate gările ne oprea... Dracu’ ştie ce urmăreau... Probabil mai mult 
să-şi bată joc de noi... Ne scoteau dimineaţa, la prânz şi o dată seara, unde avea vagonul 
aşa-zisa toaletă, dar fără aerisire, fără nimica... Dracu' să-i ia! Şi erau mulţi care nu se 
puteau ађ(іпе şi urinau ре еі... Eram toţi transpiraţi, congestionaţi, înnebuniţi... Mâncare 
ne da câte o bucată de pâine... În fine, am ajuns la Jilava. 

Ce impresie v-a făcut Jilava ? 

Nu ştiu cum o fi Jilava acuma, dar în tot cazul... nici vorbă nu cred ca penitenciarul 
de acum să fie cel în care am stat noi, deţinuţii politici. Erau nişte cazemate în beton la 
adâncime de 20 de metri, jos nişte săli... de încăpusem noi câte 250-300 într-o hală din 
aia, toată de beton armat... cu o fereastră mică pentru atâţia oameni să respire... Acum 
nu mai era tineta aia micuță, era un hârdău ditai mare la intrarea în acest salon şi unde 
deversau 2-300 de oameni şi care era scos la 24 de ore... Pe dreapta şi pe stânga erau 
paturile... adică două rânduri de scânduri suprapuse şi tot aşa cu rogojina, cu o pătură 
amărâtă... Da’ erau aşa de mulţi deţinuţi acolo, încât cei care veneau noi, cum s-ar zice, 
cum am fost şi noi, nu mai aveam loc pe priciuri... Şi aşa pe ele fiind spaţiu” foarte mic, 
nu puteai să stai cum stăm noi acum de vorbă, că ocupai un spaţiu prea mare. Şi trebuia 
să se stea numai pe o parte, pe dreapta ori pe stânga, şi întoarcerea se făcea la comandă... 
adică şeful salonului, care era tot dintre deţinuţi, spunea: „Vreţi să ne întoarcem ре 
partea dreaptă? ”. „Da! ” Toată lumea se întorcea... Că acum soţia zice câteodată către 
mine: „Mă, tu dormi chircit aşa ?”. „Lasă, că destul am dormit drept...” Deci ăsta era 
aspectul... adică nu puteai să-ţi permiţi să stai lungit pe spate, că nu era loc... Era zgâriat 
pe scândura aia locul la fiecare şi nu trebuia să depăşeşti... Că de multe ori erau 
scandaluri pe tema asta. Şi cum spun, cei care veneau noi nu mai aveau loc unde să mai 
stea şi stăteau jos, pe rogojină, îi spuneam noi la „şerpărie”, adică pe beton... Şi acolo 
stăteai cu lunile, până când îţi venea rândul pe prici sau te trimiteau la Canal, la Aiud, 
la Râmnicu Sărat sau la Târgu Ocna. Deci astea erau condiţiile de cazare... Mâncarea era 
aceeaşi... infectă ! 


Cum se comportau gardienii cu dumneavoastră la Jilava ? 

Când le venea cheful : „Toată lumea dezbrăcarea, percheziţie ! ”. Ce dracu’ să găsească 
la поі? Ne scotea afară de data asta... Afară, iarna, în frig, să te percheziţioneze... Şi 
te punea, iertaţi-mi expresia, să te apleci să se uite la tine în anus... şi te mai punea şi 
pe tine să-ţi bagi degetul ca să n-ai ceva acolo... Io ştiu ce? Vreo bombă? Şi, cu ocazia 
aia, deşi nu se întâmpla să găsească ceva, fără să aibă vreun motiv, bătea în scânduri şi 
gemuleţul ăla, ca să nu mai vină nici raza aia de lumină peste zi sau vreun ріс de aer... 
Toţi eram... umflaţi de transpiraţie, vorba aia... 

Ăsta era sistemul, de a te teroriza, de a-şi bate joc de oameni. Plus că erau pe dreapta 
şi pe stânga haidamaci cu bâtele şi trebuia să fugi printre ei, dar eram aşa de slăbiţi că 
nu mai aveam putere, şi dacă nu mergeai mai repede, care mai de care te atingea cu 
bastonul... Se împiedicau unii, cădeau, te împiedicai tu de el... Domne, era ceva de... 
de nedescris ! 

Deci cam ăstea erau condiţiile şi la Jilava. Dar aici o s-o scurtez cu poveştile, că în 
rest regimul era cam acelaşi... După aia ne-am trezit la un moment dat că ne bagă într-o 
dubă şi am făcut atunci vreo 3 zile şi vreo două nopţi până la Aiud... 

Cum a fost la Aiud, prin comparaţie ? 

Aiudul era un penitenciar... cât de cât mai civilizat, adică mai nou. Nici vorbă, nu 
suportă comparaţia cu Jilava. Tot aşa ca la Craiova, regim de celule. E drept că erau 
paturi de metal, probabil cazarmament de la ceva regimente, tot aşa cu o rogojină, cu o 
pătură mai treacă-meargă... cu o aşa-zisă pernă umplută cu paie. Tot regim de izolare... 
la aer nu te scotea... 

La un moment dat, cei care am fost mai apți de muncă, adică mai tineri... eu deja 
eram de 20 şi ceva de ani... ne-a dus în aşa-zisa fabrică. Erau nişte ateliere care lucrau 
pentru armată : panouri de tragere, sacale, piese de şah, fel de fel dă minuni... Era, 
într-adevăr, o mâncare un pic mai consistentă, adică în zeama aia era arpacaş ceva mai 
multicel, şi uneori, o dată pă săptămână, ne da arpacaşul cu un pic de marmeladă... Felia 
de pâine, portia, era dublă... Şi marea majoritate, vă daţi seama, nu ştiam nici o meserie, 
nici măcar să batem un cui sau mai ştiu eu ce dracului... da? am învăţat acolo. 


Acolo cum se comportau gardienii ? 

Şi acolo aveau aceleaşi metehne. Erau celularele ălea gen Sing Sing’, cu gol în mijloc, 
şi pe fiecare parte erau nişte balustrade d-ăstea de trecere. Şi fiecare miliţian de etaj 
trăgea zăvoarele ălea şi d-acolo de jos, vreun ofiţer, sau ce dracu' era, dădea directive: 
„Toată lumea iese în faţa uşii! ”. Făceau percheziţie înăuntru... da’ се dracu’ să 
găsească? ! Şi, la fel, de-multe ori te dezbrăca în pielea goală să te caute, să te bată, 
după cum li se năzărea, că nu ştiai ce nemulţumire aveau... O singură dată am aflat că 
ar fi încercat să evadeze unul... şi vă daţi seama ce гаси’ a fost acolo, că ne-a scos să 
ne ducă la fabrică... şi dup-aia nu ne-au mai dus vreo câteva zile. Făceau cordon în 
dreapta şi în stânga, d-ăştia cu baroase în mâini... şi în fugă trebuia să mergi printre ei. 
Se-mpiedicau între ei, cădeau, te bătea, nu ştiai cum dracului să zbori mai repede să 
scapi dă drumul ăsta dă calvar, dă la celular şi până-n fabrica aia lu’ Dumnezeu... 


Care era programul de muncă în fabrică ? 


Acolo se lucra ore destule, în jur de douăşpe ore... Te scotea de dimineaţă de la ora 
6 şi jumătate, şi până după-masă pe la ora 18... cam aşa ceva. 

Ce puteţi să-mi spuneţi despre colegii de detenţie ? 

La Aiud am întâlnit mulţi tineri, foşti legionari... Am toată stima faţă de ei ca tineri, 
da’ faţă de metodele folosite de ei... pot să spun că nu am fost şi nu pot să fiu de acord. 
Adică dacă eu pot să te conving pe dumneata să gândeşti ca mine, de acord, dacă nu... 
domne, te admir, asta e. Dacă vedem diferit lucrurile... dumneata vezi verde, eu văd 
bleumarin... cu asta basta, rămânem prieteni... Or, ei nu erau aşa! Am avut o discuţie 
la un moment dat în celulă în Aiud cu unul cu care împărţeam rogojina, саге la un 
moment dat zice: „Mă, Silviule, după atâtea luni câte am stat aci împreună pe rogojină, 
am ajuns la concluzia că tu eşti un tânăr deosebit. Ai toate calităţile, eşti un om 
deosebit...”. Zic: „Da? Mulţumesc. Şi eu am aceleaşi impresii şi toată stima pentru 
tine”. Zice el: „Ştii ce m-am gândit? Dacă ai fi de acord să te-nscrii în Mişcarea 

Legionară. N-avem creion şi hârtie, da’ aşa, sufleteşte te poţi pronunţa...”. Şi atunci 
i-am spus, între altele : „V-am admirat întotdeauna, dar pentru ce-aţi făcut cu Iorga şi cu 
alţii... nu, nu pot să fiu de acord”. Zice: „O, păi, şi dacă o fi să ieşim de aicea... tot aşa 
punem mâna pe pistol şi pe rangă”. Atunci i-am zis: „Mă, lasă-mă naiba în pace, nu mă 
necăji... Treaba ta, rămâi cu ranga ta, eu rămân cu ce gândesc eu...”, vorba aia. Şi am 
rămas prieteni, bineînţeles, că nu ne supăram noi de treburi d-astea... 

Când m-a băgat în fabrică, unu’ din foştii legionari a venit la mine... Eu am crezut 
că e de-al lor, d-ai fabricii, d-ai penitenciarului, că m-a luat cu „dumneata”. Şi zice: 
„Dumneata eşti tânăr, n-ai vrea să-nveţi o meserie? Că dacă o fi să-i ajute Dumnezeu 
să ieşi afară, să poţi să mănînci o pâine ? ”. Ce puteam eu să zic? ! Îmi era şi frică, nu 
ştiam cine е... Pe urmă am aflat că era tot deţinut şi era şeful echipei de strungari în 
lemn... că ei între ei s-alesese, da’ el era mai în vârstă decât ceilalţi. Zic: „Da, aş vrea”. 
„Păi, uite, poţi să înveţi strungăria în lemn.” „Domne, eu ştiu? Nici nu ştiu ce e aia.” 
„N-are nimic, eşti tânăr şi poţi. O să (1 se dea concursul de cei care lucrează şi care sunt 
mai vechi.” Şi m-a dus acolo, m-a recomandat la băieţi... Şi nici nu ne cunoscusem bine 
şi m-am trezit, pe la 2-3 după-amiaza, înainte de a se termina schimbul, că venea câte 
unul, câte unul să vadă cum fac şi să mă înveţe. Prima dată aveam impresia că atunci 
când puneam scula aia ca să strunjesc lemnul ăla care se învârtea, o să-mi sară în cap... 
În fine, am învăţat până la urmă, dar nu prea reuşeam, că piesele alea trebuia făcute după 
nişte criterii... La o piesă de şah, totuşi, sunt pretenţii enorme... nu se face aşa, 
oricum... or, ei ajunseseră la perfecţiune... Apoi, după o perioadă, m-am perfecţionat şi 
eu, dar până atunci mi-aducea fiecare din ei, săracii, câte 5-6 piese, ca să-mi fac norma, 
că dacă nu-ţi făceai norma nu-ţi da regimul alimentar de muncă, ţi-l da pe cel de celular, 
adică jumate din pâine, jumate din arpacaş... 

D-asta vă spun: am toată admiraţia faţă de ei ca oameni, şi nu cred să fi fost toţi aşa, 
cu ranga şi cu pistolul. 

Ап avut dreptul la corespondenţă cât aţi fost închis ? 

N-am avut dreptul la scrisoare din partea familiei... măcar o carte poştală. Sau să 
primim ceva alimente cum se primesc acuma, şi au şi frigidere... Doar după proces ne-a 
trimis de acasă primul şi ultimul pachet, într-un sac... Şi ştiam că după 24 de ore veneau 
şi-ţi confiscau ce nu puteai să mănânci... Nu ştiam, vorba aia, cum să îngurgităm cât mai 
mult, ca să mai căpătăm un pic de energie. Şi la Aiud tot aşa era regimul, că nu primeam 
corespondenţă... Nu puteam nici să scriem, nici să primim nimica, nici pachete... şi aşa 
mai departe. 


Este vreo întâmplare care să vă fi rămas în memorie în mod deosebit din acei ani ? 

Deci erau momente de-astea... La Aiud mi-aduc aminte că eram odată în schimb de 
noapte şi băteau clopotele... Mi-am dat seama că era Paştele, era Învierea (plânge - 
п.п.). Şi m-am trezit cu miliţianul саге ега de serviciu că a pus mâna pă mine: „Ce-i, 
băieţaş, te văd cu lacrimi? ”. „Ce să fac... mă gândesc şi eu... că am şi eu părinţi...” 
„Lasă, că o să-ţi ajute Dumnezeu, că eşti tânăr şi о să ieşi de aici.” Zice: „Ai fumat 
vreodată ? ”. „Ei, am şi uitat! Mai luam câte o ţigară de la tata până m-a arestat, fugeam 
după casă şi trăgeam nişte fumuri... acuma am şi uitat.” „Şi ai vrea să iei o (іраге?” 
„Păi, ce să fac cu ea?” „Bine, lasă.” A fost drăguţ... Şi m-am trezit mai târziu cu el că 
mi-a adus într-o hârtie nişte tutun şi zice: „N-am foiţă. Vezi cum o faci, să nu cumva să 
se afle că vin şi eu lângă tine”. „Se poate, domnul meu? ! De mi-ar tăia mâinile... şi 

pentru gestul саге îl faceţi... şi nu că mi-aţi dat o (іраге, da’ că aţi schimbat cu mine о 
vorbă în noaptea de Paşti...” 

Deci au fost şi gesturi de... oameni. Eu cred că fondul românului e într-adevăr 
omenos... şi jos pălăria în special pentru cei din mediul de la ţară... s-au mai pervertit 
şi ei acum, dar oricum sunt altfel. Nu mai vorbesc de transilvăneni... Mi-e ruşine să 
spun că sunt oltean... Cât eram tânăr şi umblam pă munte, când scriam în registrul ăla 
de evidenţă spuneam verzi şi uscate, nu spuneam în nici un caz că sunt din Craiova... că 
se dusese buhul peste Carpaţi că suntem nişte hoţi, nişte cutare... 

V-aduceţi aminte ziua eliberării ? 

Domne, ziua eliberării... Să vă spun... În general, în 99% din cazuri, nu puteam să 
avem legătură nici cu deţinuţii de drept comun, acolo unde erau... Aicea la Aiud, fiind 
fabrică, ei veneau cu hârdaiele de mâncare şi împărțeau mâncarea şi ne mai strecura câte 
o informaţie... Şi, la un moment dat, am auzit că ar fi venit o dispoziţie că cei care şi-au 
executat pedeapsa integral vor fi eliberaţi, dar în special cei cu pedepse mai mici... 
Bineînţeles că nu ne venea să credem, dar... speram! La un moment dat, са să reeditez 
acest moment, într-o dimineaţă, se aude: „Toată lumea afară! ”. Şi începea ипи’ să 
strige: „Popescu, Ionescu... celula numărul cutare”. Coborau în jur de 30 de persoane. 
Nu ştiam ce se întâmplă cu ei, dacă îi mai aducea înapoi... La vreo 4-5 zile, iar aşa: 
„Cutare, cutare...”. Mai veneau, nu mai veneau, nu ştiam... Şi aflând de treaba asta că 
e vorba să dea drumul, şi mai ales la cei cu pedepse mai mici, io tot consideram că plec, 
că avusesem 3 ani şi făcusem şi 6 luni în plus. Nu se ţinea atuncea cont de condamnare. 
Stăteai până la noi ordine... 

Şi după aia, în a şaptea zi... pe 13 aprilie 19538, m-am trezit şi eu: „Bălănescu 
Silviu ! ”. M-am dus, era Securitatea la aşa-zisa grefă, la poartă, unde avea penitenciarul 
birourile. Ne-a dădăcit în fel şi chip, ne-a speriat: „Nici lu’ mă-ta, nici lu” tac-to, nici 
la rude să nu spuneţi pe unde aţi trecut, ce regim a fost p-aici, că să fiţi convinşi că veniţi 
înapoi! Şi poate unii aveţi încă în puşcărie colegi, să пи vă duceti la familii să le spuneţi 
pe unde sunt şi ce-i cu ei, că veniţi înapoi”. În fine, până la urmă, nu ne venea să 
credem... Nu ne spunea că ne dă drumul, numai ne dădăcea. Ca până la urmă să ne 
trezim că îl cheamă pe miliţian şi îi zice: „Du-i la celulă să-şi ia ce dracu’ mai au 
p-acolo, sacul cu bulendrele lor, şi-i aduci aici la poartă ! ”. După aia a venit comandantul 
care ега de serviciu şi zice: „Vă dăm drumul... Vedeţi ? Deschidem poarta... Din clipa 
în care aţi ieşit pe poartă aţi uitat tot, nu mai ştiţi nimic prin ce aţi trecut, că altfel nici 
la gară nu ajungeţi şi vă aducem înapoi! ”. Vă spun... când mi-a dat drumul pe poartă... 
da' nu numai eu... parcă eram... speriaţi. Am început să fugim, nu ştiam încotro... 
Tindeam să ajungem la gară, că ne dăduseră nişte ordine d-ălea dă transport gratuite. 
După ce am fugit, ne-am oprit cu chiu cu vai să-ntrebăm cum ajungem la gară. Am 
ajuns, ne-am suit în tren şi am plecat... 

Ce puteţi să-mi spuneți despre călătoria până acasă ? 

Eee... Să vă spun. Ajungând la Piatra Olt, trebuia să iau trenul pentru Caracal, unde 
ştiam că mi-am lăsat familia, vorba aia, să ajung şi eu acasă. Şi înainte să plecăm ne-a 
dat un cec: „Noi v-am plătit, tâlharilor şi criminalilor, n-aţi muncit degeaba aicea la 
atelier ! Uite, vă dăm un cec pentru munca voastră...”. 101 leu era pe cec. Şi la Piatra Olt 


8. Potrivit fişei matricole penale ar fi fost eliberat în 11 februarie 1953. 

aveam câteva ore până la trenul de legătură... şi m-am interesat în gară, şi cum era 
comuna aproape, m-am dus şi eu la CEC. Mi-am zis că să iau şi eu ceva din amărâţii ăia 
de bani... Da' nici n-aveam noţiunea de bani, cât era valoarea lor. Da' mă gândeam că 
poate cumpăr şi eu ceva dulce, cât de cât, ca să mă duc şi eu cu ceva acasă... M-am dus 
la CEC... Acolo mi-a spus că n-am buletin şi n-a vrut să-mi dea banii. Până la urmă, o 
doamnă, auzind discuţia, a venit după mine, că ieşisem, şi i-am explicat: „Uitaţi, vin de 
la Aiud, am foaia de eliberare şi voiam şi eu să scot nişte bani, nu de alta, da’ să mănânc 
şi eu ceva... Da' cum am răbdat 3 ani jumate, mai rabd până acasă... O da Dumnezeu 
de i-oi găsi pe ai mei şi oi vedea ce-oi face”. Zice: „Daţi-mi mie carnetul! Câţi bani 
vreți? Să vi-l lichidez ?”. „Păi, nu. Daţi-mi vreo 90 de lei, să mai rămână ceva, să-l pun 
în ramă de amintire, că am trecut prin Aiud...” Şi îl am şi acuma... 

N-am întâlnit pe nimeni în Piatra Olt, deşi speram că oi vedea şi eu pe cineva 
cunoscut să întreb de ai mei... Nimic, n-am întâlnit pe nimeni nici în gară, nici în tren. 

Cum a fost întâlnirea cu familia ? 

Am ajuns acasă... era cam ora 15, că am făcut aproape 24 de ore pe drum... Eu mă 
temeam să nu le fac un şoc când mă văd, mai ales dacă apărea mama. Mă temeam să nu 
se-ntâmple vreo nenorocire cu ea, de bucurie, să nu îi fie rău cumva, să facă vreun 
infarct... Şi cum aveam veranda aia, cu ziduri şi cu geamlâc sus, am bătut şi m-am dat 
aşa în spatele tocului de la uşă, că era zid... La un moment dat apare taică-meu, da’ era 
mai cocoşat decât sunt eu acum... şi speriat. „Cine е? Cine e?” Nu vedea pe nimeni... 
Dacă mi-am dat seama că e vocea lu taică-meu am ieşit de acolo şi zic: „Deschideţi uşa 
că vreau să vorbesc cu dumneavoastră”. N-am avut curaj să-i spun că sunt eu... Ela 
insistat: „Da' cine e? Ce vreţi ?”. Şi până la urmă, în fine, a deschis uşa... şi atuncea 
l-am luat de ambele mâini şi zic: „Tăticule, nu mai mă recunoşti? Sunt fiul tău, Țuțu ! ” 
(plânge - n.n.). Ne-am îmbrăţişat, am plâns amândoi... M-a luat şi a zis: „Hai să 


mergem sus...”. „Da’ unde е mama? Vezi cum o pregăteşti, să n-o sperii...” „A, nu, că 
mama е la Bucureşti la surorile mele. S-a dus să le vadă şi să-şi facă şi o investigaţie, că 
ştii că avea probleme cu ficatul... da’ o să le dăm telefon şi o să vină.” „Bine.” L-am 


crezut, am luat de bun ce mi-a spus, da’ zic: „Mimi, sora mea ?”. „Nu e acasă, că după 
ce te-a arestat pe tine a fost obligată să-şi întrerupă cursurile la liceu în clasa a VI-a şi 
s-a angajat. Da’ până la urmă, când au aflat situaţia cu tine, cu mine, a mutat-o tocmai 
la Vânju Mare, prin Mehedinţi... şi cu chiu cu vai, acuma e la Calafat. Da', o să-i dăm 
telefon şi o să vină să ne vedem cu toţii.” M-am liniştit într-un fel, dar eram, totuşi, 
contrariat... Credeam şi parcă nu credeam ! Şi la un moment dat, ieşind taică-meu până 
la toaletă, deschid şifonierul şi nişte noptiere şi văd nişte pănglicuţe negre şi o rochie 
neagră. Atunci imediat mi-am zis : „Probabil s-a întâmplat ceva cu mama”. Nu i-am spus 
nimic, să nu-i stric bucuria... L-am lăsat. Am dormit amândoi şi de dimineaţă m-am dus 
lângă el în pat, l-am luat în braţe şi i-am spus: „Tăticule, nu mai sunt Țuțu de acum 
aproape 4 ani! Am trecut prin multe, nu mai mă sperie nimic. Eu deja de ieri după-masă 
mi-am dat seama că s-a întâmplat ceva cu mămica. Spune-mi, n-are rost să ne mai 
ascundem”. Atunci a început să plângă şi mi-a spus: „S-a prăpădit acum un an de zile! 
Tu ştii că ţinea mult la tine şi a suferit enorm... A dat-o peste cap arestarea ta... a făcut 
o ciroză şi până la urmă s-a prăpădit... A suferit că a auzit că tu ai murit în puşcărie...” 
(plânge - n.n.). Şi a deschis uşa de la sobă şi mi-a arătat că avea un locaş acolo: „Uite, 
săraca, făcea mereu dulceaţă, şi oprea câte 2-3 borcane... că zicea că poate, totuşi, oi 
veni vreodată, şi să ai şi tu...” (plânge - n.n.). 


DOLJ 223 


Ne-am dus la cimitir... A fost o perioadă de vreo lună de zile când mergeam zi de zi. 
A fost o mamă deosebită, pot să spun o mamă eroină, din toate punctele de vedere. Dar 
asta a fost viaţa... Şi am intrat şi eu în viaţa de toate zilele... 

Ați reuşit uşor să vă găsiţi un loc de muncă ? 

Eee, nu te angaja nimeni dacă spuneai că ai fost deţinut... Cam două săptămâni 
taică-meu, săracul, s-a dus pe la relaţiile lui, că era un orăşel mic şi avea şi el cunoscuţi, 
да” toţi îi spuneau: „Dom' maior, toată stima faţă de dumneavoastră, de familie, пе pare 
rău de băiat, ştim ce s-a întâmplat. Îl angajez chiar dacă n-am post, da’ mâine află toată 
lumea şi n-o să poată să reziste... nu poa’ să reziste în situaţia asta”. 

Atunci a trebuit să mint şi să plec din Caracal. Nea Mac Constantinescu, acel avocat 
cu care m-am întâlnit în închisoare, trecuse pe la noi după ce se eliberase, deşi era 
interzis... Am aflat ulterior că s-a dus în prima noapte pe Іа toţi părinţii colegilor, să le 
spună саге е treaba... Şi mi-a spus tata: „Să ştii că nea Mac a venit ре la noi... Aşa-i 
spuneai tu, aşa s-a recomandat... A venit, ne-a încurajat, mama încă trăia, şi a rămas са 
să-i scriem dacă totuşi te vei elibera...”. Locuia în Severin. I-am scris şi n-a trecut nici 
câteva zile şi m-am trezit cu o scrisoare de la el: „Vino urgent la Craiova că eu acolo 
lucrez şi ţi-am găsit loc unde pot să te angajez”. Şi atunci, sigur, primind această 
scrisoare, am venit aici la Craiova. El, săracul, fost avocat, cu câţiva foşti moşieri, 
medici, toţi foşti arestaţi, cumpăraseră o camionetă d-aia pe 4 cauciucuri şi 2 cai şi 
s-angajaseră... Erau la o cooperativă d-asta de transport... transportau de la uzina de 
tractoare fel de fel la gară, de la moară la gară, din fabrică pe nu ştiu unde. Asta făceau 
ei şi erau plătiţi pentru aceste transporturi... Dar pentru mine vorbise cu responsabilul 
cu expedițiile uzinei de la gară, cu care lucra el... Un băiat de toată isprava, vorba aia, 
că nu oricine avea curaj atunci să facă o legătură cu o persoană de genul meu, că le era 
frică la toţi. Prin el s-a dus şi a vorbit la conducere. Era liber postul la primiri de mărfuri 
la gară şi m-a angajat acolo. Am minţit câte în lună şi în soare... M-am uitat în ziarul 
Scânteia să văd ce să scriu la autobiografie... că nu puteam să scriu de Caracal, de 
puşcărie... Şi am scris acolo că fiind student la seral la Facultatea dă Juridică Admi- 
nistrativă – că aşa era atuncea firma Facultăţii dă Drept – şi neavând posibilităţi să mă 
întreţin la cursuri, am lucrat la o uzină din Oradea... Că mi-am zis: „Mă, n-o să ajungă 
ei să mă verifice tocmai până la Oradea”. Şi într-adevăr aşa s-a întâmplat. M-au angajat, 
am lucrat o vreme, eram foarte stimat... şi la un moment dat mi s-a dat decizie să mă ia 
ăia de la aprovizionare, 2 evrei erau acolo, să mă promoveze şef de depozit, că sunt cel 
mai bun d-acolo. Când am văzut, am înnebunit... Zic: „Gata, acu’ o să vină cadrele 
precis să-nceapă verificările... Am dat-o dracu’, mă dau afară ăştia ! ”. M-am gândit се 
să fac şi m-am dus la şeful adjunct de la aprovizionare: „Domne, sunt tânăr, nu mă 
pricep, n-am сигаји’ deocamdată, e o răspundere mare ca şef de depozit, nu pot să 
accept...”. „Cum se poate? ! Nimic, eşti cel mai bun! Lasă că te descurci, te ajutăm 
noi.” N-am reuşit. A trebuit atunci să ajung la director: „Domnul director, uitaţi aşa, 
n-am experienţă...”. El: „Da şi da...”. Eu: „Nu şi nu...”. Ca până la urmă mi-a zis: 
„Eu am dat decizie, nu mă joc de-a deciziile. Dacă îţi convine, bine, dacă nu, îţi dai 
demisia şi pleci din fabrică ! ”. 

Ce dracu” era să fac până la urmă? N-a trecut nici două săptămâni şi pur şi simplu 
s-a aflat situaţia mea. Dar să vă spun cum... Viitoarea mea soţie era profesoară la Casa 
Pionierilor în Craiova... Ne împrietenisem după puşcărie şi plecând eu la Craiova, a 
venit şi ea... şi sora mea i-a găsit postul ăsta. Dar o fostă profesoară de la Caracal, care 

se afla în mare tandreţe cu şeful contabil de la învăţământ, voia să vină şi еа în Craiova 
şi i-a propus soţiei: „Uite, am intenţia să mă căsătoresc, el e d-aici din Craiova şi ştiu 
că eşti caracaleancă... Îţi dau postul meu de la Caracal şi să rămână postul tău vacant ca 
să mă angajez eu”. Ea i-a spus: „Nu pot, că în perspectivă urmează să mă căsătoresc şi 
eu...”. Şi aflase a dracului femeie, că altfel nu pot să-i spun, cine urma să fie soţul... că 
ce-a făcut taică-meu, că lu’ taică-său îi fusese naţionalizată tipografia... şi între timp era 
o problemă că a avut o tipografie... Şi se duce Іа învăţământ şi o toarnă pe nevastă-mea : 
„Uite pe cine ţineţi, ta-său aşa, bărbată-său viitor aşa, frate-său e închis încă la Aiud...”. 
Se ştia, era oraş mic, se ştia tot. Şi până la urmă a fost bine, am trăit şi noi cum am 
putut... 


Eu vă mulțumesc. 

Şi eu vă mulţumesc... V-aţi deranjat de la Bucureşti până la Craiova, când sunt şi în 
Bucureşti, slavă Domnului, o mulţime de opozanți. Adică mai suntem... că, treptat, 
dispărem. E totuşi de admirat că mai sunt unii tineri care pe lângă preocupările de toate 
zilele mai au şi interes în ceea ce priveşte situaţia bietului român şi o dorinţă de a nu se 
mai repeta ceea ce a fost... 


Ilie Cotoi 


S-a născut la 10 septembrie 1945 în Işalniţa, judeţul Dolj. Naţionalitatea: română. 

locuia în Craiova. Interviu realizat de Cosmin Budeancă în 18 mai 2007. Transcrierea şi 
tehnoredactarea interviului – Roxana Ciuciucu, Cosmin Budeancă, editarea - Cosmin 
Budeancă. Interviul se află în AIO-IICCR, având cota 116. 


Spuneţi-mi cum de aţi ajuns să vă opuneți regimului, deşi eraţi atât de tânăr ? 

Din întâmplare aveţi în faţă un fost deţinut politic care... nu a fost condamnat 
conform conjuncturii... pentru că a auzit ceva sau că, în sfârşit, a căzut într-un cerc din 
ăsta sau l-a pârât cineva... Aveţi în faţă un om care s-a revoltat. Deşi eram, într-adevăr, 
la o vârstă din asta... fragedă, m-am revoltat pe cutumele vieţii din perioada aia... 


În mod concret, care au fost motivele care v-au determinat revolta ? 

Era în perioada '59-'62, perioada de declarare a colectivizării pe ţară... Dej era spre 
sfârşitul vieţii... E adevărat, era o perioadă mai uşoară, mai frumoasă, dar a îmbrăcat, 
totuşi, forme crude pentru ţăranul de rând... Era perioada în care trebuiau toţi să intre 
în colectiv, nu mai era că ăla vrea şi că alălaltu' nu vrea... Iar eu ат răbufnit din cauza 
că... fiii de ţărani mijlocii sau cu pământ, cu o anumită stare socială mai bună, nu aveau 
acces la şcolile de stat. Dacă părinţii n-aveau posibilitate să te ducă la un liceu sau la o 
şcoală de meserii unde să te întreţină... trebuia să te ducă la stat. Dar ducă nu erai fiu 
de colectivist, de muncitor sau nu aveai o origine socială din aceasta... era foarte greu 
să intri la o şcoală de stat. Era o şcoală pentru combinatul chimic sau pentru Electroputere... 
că vorbim de zona în care suntem aicea... şi dacă reuşeam... reuşeam fără loc, deci 
n-aveam loc acolo, că nu aveam origine sănătoasă... Şi m-a revoltat... 

În ce fel v-aţi manifestat această nemulțumire ? 

Nemulțumirea mi-am manifestat-o prin manifeste scrise. Nu că m-am dus undeva şi 
am zis ceva... Am scris negru pe alb: „Jos cu comunismul”, „Jos cu Gheorghiu-Dej”, 
„Jos cu Hruşciov”, „Jos cu dictatura sovietică”. Ei, şi aceste bileţele, manifeste din astea 
scrise dintr-o răbufnire de copil... le-am aruncat prin sat, pe colo, pe colo, pe colo... pe 
drum, venind în oraş. Dar ele au avut, ca să spun aşa, un impact destul de mare în 
perioada respectivă. 

Şi a venit momentu” în care, ca mulţi oameni din sat, voiam să plec la oraş... Unii au 
reuşit, alţii n-au reuşit... Eu eram revoltat... Însă în copilărie te mai întâlneşti cu unu’, cu 

altu’, mai vorbeşti una, alta... Ei, şi fiul unui muncitor ceferist, care ajunsese pe la 
Electroputere şi lucra acolo, auzindu-mă ce vorbesc... m-a trădat, ca să spun aşa. Deci 
s-a dus şi-a spus la Poliţie (sic !). Cei de la post, din comuna Işalniţa, саге е la câţiva 
kilometri de oraş... aveau un caz nerezolvat pe teritoriul comunei. În ziua de 10 mai 
1961, pe la ora 9-10 dimineaţa, m-au invitat la Poliţie. Eram copil, la vârsta aia... M-au 
pus să scriu, chipurile, o cerere, ca să îşi dea seama de scrisul meu... E, şi la expertiza 
grafologică au stabilit repede că eu sunt cel care am scris acele manifeste, că nu e altcineva 
autorul. M-au ridicat şi m-au adus aicea la sediul Securităţii, că suntem aproape. 

Cum s-au comportat cu dumneavoastră, având în vedere că eraţi minor ? 

Aicea aveau o metodă foarte interesantă, când te aducea pentru prima dată... Existau 
nişte... io le zic boxe, nu celule, pentru că avea lăţimea cât e masa asta şi lungimea parcă 
mai scurtă... cred că mai există şi-acuma... Erau 3 pereţi şi-o uşă metalică dublă cu 
vizetă sus... şi pe jos ciment. Era lângă camera de gardă, unde era ofiţerii, unde să făcea 
schimbu” de gardă... Şi te băgau acolo, fără să primeşti nimic, nici un preş sau o cârpă... 
şi trebuia să stai acolo pe jos. 

V-au băgat şi în anchetă ? 

Da' cum să nu! În fiecare zi, o dată sau de două ori... tracasări... Cu ochelarii pe 
faţă te ducea la interogatoriu, dar ре unde te ducea, prin ce încăperi, nu ştiai niciodată... 
Şi 4-5 zile au durat declaraţiile şi torturile astea psihologice... dar mai puţin violente. 
Trebuie să spunem exact lucrurilor pe nume... Au fost mai puţin violente... Şi după 4-5 
zile... m-au pus sub acuzare... Adică au emis biletul de arest. E, m-au mutat într-o celulă 
cu 3 paturi suprapuse, cu tineta la uşă... condiţii de celulă. Şi a durat cam mult 
ancheta... până la 1 noiembrie. Am stat acolo sub anchetă în toată perioada aceasta... Iar 
purtarea celor care ne păzeau, a gardienilor era ieşită din comun. Oameni care considerau 
că nu vorbesc cu oamenii, că vorbesc cu animalele... şi noi eram în aceeaşi categorie cu 
ceilalţi... Pentru ei nu reprezentam decât unelte de tortură psihologică. Să te scoată 
10 minute la plimbare într-un ţarc unde vedeai lumina soarelui o dată pe zi... şi nu 
întotdeauna, că nu în fiecare zi ne scotea... Şi te scotea tot aşa să îţi speli rufele, să îţi 
faci nevoile ăştea... fiziologice... Era о dezumanizare. Comportamentu' era sub orice 
critică. E foarte adevărat, l-am reţinut pe unul dintre cei care ne păzea că parcă avea ceva 
mai mult suflet, se purta mai omenesc... da’ ceilalţi nu. Printre cei mai răi era 
comandantul de gardă, căpitanu” Fieraru, care era un burtos scund şi... brunet. Eu am 
zis că e ţigan... S-ar putea să nu fi fost. Poate şi numele ăsta... Dar era foarte urât... 
Vorbea foarte urât, îţi dădea cu şuturi în fund, te lovea... erai cu ochelarii negri la ochi 
şi el îţi dădea peste cap... Deci dezumanizarea era totală. 

Şi cât am stat acolo puteam şi să mor. Fiind acolo în celulă stăteam la patul al treilea, 
cum erau paturi din alea metalice suprapuse... şi fiind cel mai tânăr, pentru că în cameră 
erau şi oameni în vârstă, de 50-60 de ani, eu dormeam în patu’ de sus. Şi într-o noapte 
am visat urât, m-am răsucit sau ce s-a întâmplat... şi am căzut între pat şi perete, că era 
acolo o bancă, dar pe timpu” nopții se scotea. E, şi am căzut acolo... Da’ am avut noroc 
că n-am căzut în сар, că am căzut în picioare, în călcâiu' de Іа рісіоги’ drept... care s-a 
cam zdrobit, că 3 zile n-am putut să calc în рісіоги’ ăla... Şi n-am beneficiat nici măcar 
de apă rece, ca să pun să treacă umflătura... ce să mai vorbesc de doctor sau de cineva 
să mă vadă... Nici vorbă de-aşa ceva. Dar am avut noroc, că puteam să cad în cap şi 
putea să se întâmple orice... 

Au mai fost şi alți cunoscuţi de-ai dumneavoastră arestaţi ? 

Da. În această perioadă, lângă mine în celulă au mai adus 2 vecini de pe stradă: ипи” 
era elev în clasa a IX-a la liceu' „Elena Cuza”, celălalt era... acasă. Deci nu făcuse decât 
4 clase, dar ta-său fusese un fel de moşier, ип om mai bogat... Dar la percheziţia de la 
el de-acasă i-au găsit o maşină de scris... Suficientă! I-au mai găsit şi nişte grenade şi 
nişte arme... şi mai mult decât suficient ca să ne facă un lot... şi să ne trimită în judecată. 
Şi pe 1 noiembrie a fost procesul. 

Au făcut lot din 3 minori ? 

Eram 4. 3 tineri... minori şi cel bătrân, seniorul lu’ băiatu” ăsta. Şi ne-a făcut lot şi 
ne-a comandat Tribunalul Militar Craiova. 

Însă voiam să vă spun de un incident pe care-l (їп minte din ziua procesului... Eram 
în boxa acuzaților şi până să-nceapă procesu’... era cu uşile închise, сӣ nu era voie să 
vină familia sau câţiva din sat... Şi am vrut să merg la toaletă... Era la ora 8 dimineaţa 
când ne-au luat de la celulă şi ne-a dus acolo şi procesu' a început cam pe la ora 11-12 
şi s-a terminat pe la ora 2... Şi aveam nevoie de mers la toaletă pentru a urina... Şi nu 
аи vrut să meargă cu mine vreunul de-acolo (accentuează - n.n.). Aveam impresia că 
plesnesc. N-am putut să rostesc două vorbe la proces... Şi-am ajuns la ora 5 la 
penitenciar... Vă daţi seama că puteam să intru într-o criză din treaba aia... Probabil că 
vârsta, tinereţea a contribuit de m-am menţinut. Dar când am ajuns acolo şi când am 
răsuflat... parcă te па$ a doua oară într-o situaţie de-asta. Dar ăia nu erau oameni... 
erau animale, nu erau oameni... Comportamentul a lăsat de dorit. Şi cum să spun eu? 
Poate condiţiile sociale le-au influenţat comportamentul, dar uneltele comunismului au 
fost... inumane... Vorbim întotdeauna de Securitate, de securişti şi printre ei, cum 
spuneam, au mai fost şi oameni, dar în general... n-au fost oameni. 


Cum a fost avocatul la proces ? 

Păi, avocatu' ега din oficiu şi n-a putut să spună decât că e de acord cu acuzaţiile 
procurorului, pentru faptele noastre... aşa că roagă completul de judecată să ţină cont de 
sancţiunea pe care trebuie s-o dea. Cam asta a fost toată apărarea... Deci avocatul n-a 
stat de vorbă cu пісі ипи’... că n-a putut... Eu n-am ştiut şi nu ştiu nici acuma cum l-a 
chemat pe avocat, pentru că era numit din oficiu şi nici măcar nu s-a apropiat de noi. Таг 
ргосигоги’, în termenii legii, articolului 209, a cerut să fim condamnaţi la pedeapsa 
maximă... că am fost împotriva regimului. 

Dumneavoastră ce condamnare aţi primit ? 

4 plus 3. Deci 4 ani condamnare plus 3 ani interdicţie. E, eu mi-am recunoscut vina 
de la început. Treaba e că ceilalţi de lângă mine au fost condamnaţi... nu c-au făcut ceva, 
ci pentru că tatăl lu” băiatu' ăla a deţinut pământ, iar noi am copilărit împreună, deci am 
fost vecini... Condamnaţi fără vină! Şi au primit aceeaşi condamnare ca şi mine. Iar 
cetăţeanu” care a fost cu noi, саге era în vârstă, a primit 9 ani şi încă 7... Pe mine (іп 
minte că m-au încadrat la uneltire contra ordinii sociale, articolul 209, punctul 2, litera a... 

Ați reținut bine încadrarea... 

Sunt după 40 şi ceva de ani şi... asta nu se uită. Sunt treburi care n-ai cum să le uiţi 
pentru că te marchează pe viaţă. E o treabă care... cum să spun? Pe mine m-a măcinat 
şi mă macină, pentru că eu am fost condamnat pe drept, pentru faptele pe care le-am 
făcut, dar ceilalţi n-aveau nici o vină... 

Unde v-aţi executat pedeapsa ? 

Ne-a trimis o lună de zile la penitenciarul de-acia, de pe Vasile Alecsandri, apoi 
tranzit o noapte la Piteşti, două sau 3 zile la Jilava în fortul 13, în camera 33, în camera 
de tranzit, pe unde treceau toţi... şi de acolo direcţia Mărgineni, sat Haimanale, I.L. 
Caragiale... 

Haideţi să le luăm pe rând. Cum era viaţa în penitenciarul de la Craiova ? 

La penitenciar... condiţiile tot alea erau, deci nu era nimic deosebit de la Securitate. 
Pentru că la penitenciaru” de-aicea în perioada aia exista o jumătate de celular... la etajul 
3 sau 4, nu mai rețin exact, unde nu erau decât deţinuţi politici... care nu ieşeau la 
muncă, nu ieşeau nicăieri... n-aveau nici un fel de drept. Dar erau în tranzit, deci nu îi 
ţinea prea mult acia... Cum nici eu acia nu cred că am stat mai mult de o lună de zile... 
Nu mai rețin exact... Deci ne-a judecat în ziua de 1 noiembrie şi cam pe la sfârşitu' lu’ 
noiembrie, începutu' lu’ decembrie '61 ne-a transferat. 

Puteţi să-mi descrieţi puţin închisoarea de la Mărgineni ? E o închisoare mai puţin 
cunoscută decât celelalte... 

Aşa е... mai puţin cunoscută, pentru că acolo au fost tineri... până-n 18 ani. Deci 
cum treceau 18 ani, maxim 19-20 de ani, îi muta unde erau închisorile politice. Dar să 
vă spun cum era: cum intrai acolo în închisoare erau 3 camere, 11-12 parcă, 13 şi 14, 
unde eram numai deţinuţi... minori. Erau camere cu 10-12 paturi, în care eram adunaţi 
minori din toată ţara, de la Cluj, de la Timişoara, de la Brăila, de la Bucureşti. 

Acolo erau deţinuţi politici minori, dar şi deţinuţi de drept comun, criminali condamnaţi 
pe viaţă, şi mai erau unii care aveau comutată pedeapsa la 25 de ani... Dar erau 
condamnări de drept comun. Acolo se făcea mobilă şi ne scotea la muncă... Dacă voiai, 
mai învăţai şi ceva meserie... acolo te punea să типсе;ѕіі... 


Câte camere erau în total la Mărgineni ? 

După câte îmi aduc eu aminte... 4 erau pentru noi, iar restu' erau pentru cei de drept 
comun... dar nici ei nu erau mulţi... Nu cred că erau mai mult de... încă 3-4 camere 
acolo. 


Deci era o închisoare mică. 
Da, micuță! Micuţă! Era... cum să spun? Acolo se făcea tâmplărie, mobilă. 


Cum era regimul de detenţie ? 

Acolo regimul de detenţie era în aceste camere... Erau câte două paturi din acestea 
suprapuse şi dispuse de jur-împrejurul pereţilor. Ferestrele cu grilaje şi vopsite până la 
jumătate... Deci regim de detenţie, nu ca să-ţi acorde anumite libertăţi din astea... Cum 
să spun? Nu aveam presă, nu aveam bibliotecă, nu aveam nimic... Nu existau activităţi 
libere... pentru că n-aveai ce face. Aveam un instructor, unu' Lungu Marin, care 
răspundea de noi, pentru că noi eram acolo la reabilitare... chipurile... să ne redea 
societăţii reabilitaţi. la ne scotea la educaţie politică... о dată pe săptămână... să ne 
pună în temă cu evenimentele, să ne spună că noi am fost împotriva statului, împotriva 
ţării... Ne mai spunea că o să ne ducem înapoi în societate şi ce-avem de făcut... că nu 
trebuie să mai facem treab-asta şi că trebuie să avem alt comportament... 


Vă citea din Scânteia sau vă dădea să citiţi ceva ? 


Nu, nu. Nimic! Nimic! Nici un fel de informare scrisă. Deci cât am stat acolo n-am 
văzut ce-i aia ѕсгіѕи’, o carte sau un ziar... Doar ce ne spuneau ei... Asta era foarte rău 

şi foarte trist pentru noi, că nu aveam acces la presă, la radio, la ştiri, la o carte, la o 
instruire, la un pachet, la un vorbitor... N-aveam acces la nimic. Deci eram total rupt de 
societate... Eu vorbesc din punct de vedere al minorului... 


Dar trebuia să vă faceţi autocritică sau să vă asumaţi trecutul ? 

Da, trebuia să ne asumăm ceea ce ne spuneau ei că trebuie... cum trebuie să ne 
comportăm în societate când ieşim afară... Şi trebuia să declarăm că... suntem convinşi 
c-am greşit şi că ieşim reabilitaţi de асос. şi că o să ajutăm în societate, că o să fim buni 
cetăţeni ai ţării... Deci cam asta era... 

Şi ce făceaţi toată ziua acolo ? 

Dacă la Craiova eram unelte de tortură, la Mărgineni eram... unelte de muncă... 
Dimineaţa eram încolonaţi şi mergeam la atelierele de lucru. Unii lucrau la zeţuire, altu’ 
la finisare, alţii la degroşare... Deci toţi eram împărţiţi pe lângă deţinuţii de drept 
comun, care erau cu condamnări pe viaţă... Lucram împreună cu ei. E adevărat că aveam 
restricţia să nu vorbim, să nu facem anumite lucruri.... N-aveai voie пісі să te duci la ăla 
care lucra la montaj, nici Іа ălălaltu' de la lăcuire. Nu. Dacă aveai nevoie să te duci la 
WC ridicai mâna la instructorul politic ca să te duci... şi mergea cu tine până acolo. 
N-aveai voie să mergi singur. Singurele drepturi care le-aveam acolo... era să ne adresăm 
instructorului politic. 


În ce consta de fapt activitatea din atelier ? 

Eu efectiv am lucrat la un atelier de zeţuit. Ce-nsemna asta? Furniru' îl lipeam cu 
scoci... şi pe urmă meseriaşii îl lipeau pe mobilă... Şi ne învățau şi ре noi să-l lipim... 
Ре urmă se trecea la abright, la şlefuire, la lăcuire, montarea propriu-zisă, ambalarea 
şi... gata, ieşea mobilă de la Mărgineni, făcută de deţinuţi... Deci am contribuit şi noi... 
am făcut mobilă pentru români. 


Erau departe atelierele de închisoarea propriu-zisă ? 

Nu erau prea departe... După cum îmi aduc eu aminte, erau în aceeaşi curte... da' 
n-aveam о delimitare. În schimb, de la ora când se întrerupea munca şi până dimineaţa 
nu aveam acces nicăieri decât în camera respectivă. Deci nu aveai voie nici să mergi de 
la o cameră la alta, nici pe hol nici în altă parte. Nimic ! La toaletă şi-atât! Acolo nu ега 
cu tinetă... era o toaletă pe hol, şi puteai să ieşi, dar doar însoţit... Deci nu ieşeai 
singur... Era tot... cum să spun? Era tot o închisoare... cu pereţii о ţâră mai depărtaţi, 
dar regulile erau aceleaşi ca la o închisoare. 

Câte ore lucraţi pe zi ? 

Un schimb de muncă avea 8 ore, nu era mai mult... Şi când se termina programul, 
se opreau toate utilajele, ieşeam din atelier, ne încolonam pe camere, după cum eram 
repartizaţi, şi mergeam la camere. 


Vă aducea la amiază mâncare acolo ? 

Da, ne aducea şi mâncam acolo. Domne, da' să ştiţi că mâncarea era ceva mai bună 
decât la Securitatea sau în penitenciaru' de la Craiova. Oricum turtoiu', terciu”, ceaiul 
саге n-avea пісі о noimă şi marmelada pe care ţi-o dădea dimineaţa nu lipsea пісі 
acolo... Acolo singurele lucruri bune din punct de vedere al mâncării... era fasolea la 
cazan, o dată pe săptămână sau pe lună, când era. Fasolea oricum s-ar face, fie că e-n 
armată, la şcoală sau în detenţie... la cazan, oriunde ar fi, are un gust bun (râde – n.n.). 
Ăsta era singuru' lucru bun din alimentaţie... chiar dacă n-avea nimic prin el, că de 

carne nici nu putea să fie vorba niciodată... Că găseai nişte oase sau o slănină... mai era 
câteodată, dar altceva nu. 


Ce puteţi să-mi spuneți despre încălzire ? Era frig iarna acolo ? 

Frig! Frig! Nu era încălziri centrale pe atunci... O sobă şi atât... Ne mai şi 
încălzeam, că dacă răsuflam 14 inşi în încăpere... şi nici nu era chiar mare... 

Vă scoteau la plimbare prin curte ? 

Nu! Nu! Acolo nu exista aşa ceva. Sistemu’ de plimbare exista numai la celular, la 
Securitate în Craiova şi la penitenciar. Da' şi acolo, cât am stat, după cum v-am spus, 
exista metoda asta să te scoată la plimbare 10 sau 15 minute pe zi... da’ nici nu te scotea 
în toate zilele... 


Ce colegi vă mai amintiţi dintre cei си care aţi fost la Mărgineni ? 

Păi, de la Bucureşti am avut chiar un lot de 3 băieţi... Mi-aduc aminte că pe ипи’ din 
ei îl chema Amza şi pe unu' Niculescu... ăsta era mai mic de statură... Pe al treilea nu 
mai mi-aduc aminte exact cum îl chema... dar erau tot cu condamnări mari... Mi-l mai 
amintesc ре Petiţoiu!, de la Caracal, care avea 16 ani şi avea o condamnare de 20... Deci 
erau acolo condamnări de la 4 ani în sus... Noi eram printre cei cu condamnările cele 
mai mici de acolo. Şi mai erau ca Petiţoiu ăsta, care avea 20 de ani... Şi erau şi pentru 
trecerea frontierei... 

De la Mărgineni v-aţi şi eliberat ? 

Da, de acolo... pe 17 ianuarie 1963. Şi punerea în libertate de acolo de fapt s-a făcut 
printr-un decret dat de către Dej... Deci prin '62-'63 au început să ne dea drumu' la 
minori... că politicii nu mai reprezenta un pericol, că se terminase şi colectivizarea... 
mă rog. În '62 s-a dat decretu’ şi-n '63 am ieşit... 


Сит aţi reuşit să vă integrați în societate în condiţiile în care era foarte greu pentru 
un fost deținut politic ? 

După ce am ieşit de acolo, după ce m-am eliberat... a venit o altă închisoare... O 
închisoare mai mare, dar fără pereţi... Şi pot să spun că am stat în această a doua 
închisoare până la reabilitare... că am făcut reabilitarea în... '68. De fapt nu mai ţin 
minte exact, în '66 sau în '68... 

De ce spuneţi că eraţi ca într-o închisoare ? Ce restricţii ауеа[і ? 

Păi, n-aveai drept de vot, n-aveai drepturi sociale şi-aşa mai departe. Şi trebuia să te 
zbaţi dacă voiai să faci ceva... Şi-am început să lucrez ре un şantier... Şi am început să 
învăţ, să-mi fac şcoala, să fac liceu”, dar toate astea la seral, facultatea la fără frecvenţă... 
După facultate să accepţi să munceşti orice, fără să poţi să ai dreptu’ să deţii o funcţie 
corespunzătoare cu pregătirea pe саге... ţi-ai făcut-o singur, că nu te-a ajutat nimeni... 
ca să spun aşa... Asta a fost, deci, a doua închisoare... cea fără pereţi. Şi pentru că eu 
am fost închis a avut de suferit şi familia şi toţi ai mei... 


1. Dumitru Petiţoiu, născut la 3 decembrie 1943 în comuna Tatomireşti, Dolj. A fost arestat la 
24 aprilie 1961 pe când era elev şi condamnat la 1 an şi 4 luni de închisoare corecțională pentru 
„uneltire contra ordinii sociale”. A executat pedeapsa în închisorile Craiova, Văcăreşti, 
Mărgineni. A fost eliberat la 3 mai 1962. Informaţii din fişa matricolă penală din AANP. 

Cum vedeţi acum acei ani petrecuţi în închisoare ? 

În perioada asta am cunoscut o mulţime de oameni care au stat cu mine în celulă şi 
aicea la Craiova şi la Mărgineni. Erau unii саге au făcut Canalu’, Sighetu’, care-au făcut 
Aiudv’, Piteştiu'... şi aşa mai departe. Erau şi legionari, şi şefi de cuib, preoţi, foşti 
studenţi, nu ştiu mai ce... da’ oameni care pentru mine, pentru cei de vârsta mea, pentru 
minori... au reprezentat ceva. De la ei am putut să învăţăm nişte lucruri bune... Nu că 
ne-au... îndoctrinat, să spun aşa, că nu ne-au băgat ei această idee... împotriva regimului 
Sau împotriva comunismului... Dar erau tot felu” de oameni din toate categoriile şi mulţi 
oameni instruiți, de la care puteai să înveţi câte ceva... Deci, timpu-l mai acopereai, că 
îţi mai spunea о poveste, ceva... Acolo am învăţat calendarul pe mână, calcularea 
Paştelui pentru 2000 de ani înainte şi înapoi. Acum am început să le mai uit, că nu le-am 
mai practicat, dar atuncea însemnau ceva, pentru că-ţi ocupai timpul şi nu te apucai să 
te dai cu capu' de toţi pereţii... 

V-au reproşat vreodată ceva cei 2 prieteni împreună cu care aţi fost condamnat ? 

Nu, niciodată ! Niciodată ! Nu mi-au reproşat niciodată faptul că ei au fost condamnaţi 
pentru faptele comise de mine, pentru că de fapt ei niciodată n-au recunoscut că au făcut 
ceva, decât faptu' că am copilărit împreună... Şi suntem şi acum în relaţii bune... 


Eu vă mulțumesc mult. 

Ce voiam să vă mai spun... Acum, la vârsta aceasta, la maturitate, şi în condiţiile 
actuale, am putea să judecăm şi altfel ce-a fost şi să spunem: „Domne, cum poţi să 
condamni un copil care n-a-mplinit nici măcar 16 ani?”. Nu mai poţi să faci treburile 
astea acum, dar şi-atunci puteau să nu le facă, puteau să facă altceva. „Eşti nemulţumit ? 
Ia să-ţi dau eu două ѕсаѓоаїсе! Ce te-ai apucat tu să revoluţionezi lumea ? ” Sau metoda 
cealaltă de educare : „Mă, te-ai revoltat, eşti nemulţumit... Cum crezi tu că poţi să faci 
treaba asta ? Hai că găsim noi şi alte soluţii. Uite, facem asta, facem asta... să-ţi treacă 
nemulţumirea, să treci peste momentu-ăsta...”. Da’ nu să ajungi şi să dezumanizezi, să 
tragi un copil... pe linie moartă pentru o perioadă... dar şi pentru tot restul vieţii, până 
la urmă. Că acest blam, această ştampilă pe care ţi-o pune la o vârstă atât de fragedă... 
te marchează pentru tot restul vieţii. 


Galaţi 


Mihalache Brudu 


S-a născut la 10 aprilie 1934 în Băneasa, judeţul Galaţi. Naţionalitatea: română. 
Religia : ortodoxă. Studii : postuniversitare. A fost arestat pe 9 martie 1958 şi condamnat 
la 8 ani de detenţie. A executat pedeapsa în închisoarea Gherla şi în coloniile de muncă 
Rosetti, Salcia, Girgeni, Grădina. A fost eliberat în ianuarie 1963. La data interviului 
locuia la Galaţi. Interviu realizat de Alexandru Matei în 25 mai 2007. Transcrierea şi 
tehnoredactarea interviului – Alexandru Matei, editarea – Adrian Sandu. Interviul se află 
în AIO-IICCR, având cotele 122, 123. 


Să începem cu о scurtă prezentare a familiei dumneavoastră. 

Părinţii mei au fost Haralambie şi Agripina Brudu, născută în comuna Băneasa, 
judeţul Galaţi. Am şi o soră, Antoniu Maria, mai mică cu 4 ani, care este căsătorită... 

Părinţii dumneavoastră au deţinut proprietate funciară înainte de război ? 

Sigur că da. Şi proprietatea funciară de abia lunea trecută am reuşit să o recuperez. 
O parte cu titlul de proprietate, alta prin justiţie. Am primit sentinţa pentru recuperarea 
împreună cu sora mea a încă 9 hectare şi 60 de ari după ce în 2000 primisem o alta, ce 
nu mi-a fost făcută cunoscută decât în toamna trecută, când am deschis proces împotriva 
comisei comunale şi a celei judeţene. Deci la ora actuală mai am de recuperat sub formă 
de titlu de proprietate încă 12 hectare şi 60 de ari. 

Simpatii politice au avut părinţii ? 

Tatăl meu se poate spune că a fost liberal în convingeri, dar eu nu pun preţ pe aceste 
excremente din arhivele Securităţii, pentru că acolo ei au falsificat tot, prin aceşti 
turnători, şi deci nu pot să le acord girul de document istoric, pentru că acolo nu se 
găseşte adevărul despre oamenii care au fost chinuiţi, care au fost torturați şi aşa mai 
departe. Acolo nu sunt înregistrate chinurile trăite de oameni... Şi atunci, din punct de 
vedere al adevărului istoric, acestea nu au nici o valoare... 


Ce studii ați urmat ? 

Am terminat ciclul primar în comuna natală şi după aceea am urmat Liceul Comercial 
„Alexandru Ioan Cuza” din Galaţi. Între timp, prin '48, a intervenit reforma învăţă- 
mântului şi în anul ăla am făcut forme de clasă elementară, cum se spunea în sistemul 
introdus de şcoală sovietizată. În '53 am terminat studiile liceale şi până în 1957 am 
urmat cursurile Facultăţii de Istorie de 1а Iaşi. Am luat licenţa în iulie '57, după care am 
făcut armata într-un stagiu de 4 luni la Galaţi. După ce participasem la numeroase 
şantiere arheologice sub egida Academiei, în special în zona Văii Bistriţei, am început să 


236 EXPERIENŢE CARCERALE ÎN ROMÂNIA COMUNISTĂ 


fac demersuri pentru a mă angaja. Astfel, în luna februarie 1958 m-am dus la Iaşi, unde 
era profesorul Petrovicescu Dâmboviţa, care trăieşte şi acuma şi care m-a asigurat că voi 
fi încadrat în domeniul cercetărilor arheologice la Institutul de Arheologie al Filialei 
Academiei din Iaşi. 

Fiind la graniţă, ați avut contact nemijlocit cu ceea ce însemna comunismul... Cum 
ați perceput, şi ca absolvent de istorie, venirea comuniştilor la putere ? 

Eu am trăit atunci în satul meu tot ce însemna crez omenesc patriotic. Satul Băneasa este 
la 12 kilometri de Oancea, spre trecerea de astăzi în Basarabia, la Cahul. Şi mi-aduc aminte 
de toate bubuiturile de tunuri care au pornit în ziua de 22 iunie 1941 şi am asistat la toate 
urmările imediate ale războiului, la crezul pentru care a fost dus acest război pentru 
recuperarea şi întregirea ţării. Deci şcoala românească din perioada interbelică pregătise 
cetăţeanul român, iar noi la Nistru fusesem în contact cu acest imperiu al comunismului. 
Şi de acolo se infiltrau spioni şi era o întreagă luciditate a ţăranilor, a tuturor oamenilor 
în privinţa a ceea ce s-a întâmplat în 1940, când a fost răpită Basarabia. Atunci oamenii 
aceştia s-au dus în opinci până în Cecenia pe front, ca să rămână trupul ţării întreg. 

Eh, şi după război s-au schimbat lucrurile. Când a venit comunismul deja noi ştiam 
ce înseamnă... pentru că soldaţii care au venit de acolo au adus o serie de informaţii în 
acest sens, despre cum se muncea, cum se trăia, ce păţeau oamenii şi aşa mai departe. 
Toate cruzimile acestea ale comunismului le-am ştiut chiar din anii războiului, de la cei 
care erau de acum răniţi, schiloziţi, mă rog, invalizi. După aceea, începând din '47-'48, 
au venit prizonierii şi au vorbit despre pătimirile care le-au suferit în lagărele şi în minele 
de la Karaganda şi din Vorkuta, şi pe unde Dumnezeu au mai fost. 

În '46 am venit la liceu în Galaţi şi am văzut ce însemna cu adevărat totalitarismul la 
el acasă, deoarece oraşul a devenit unul dintre faimoasele redute ale comunismului 
românesc, prin Portul Roşu şi bustul construit în memoria unuia dintre cei care au fost 
împuşcaţi în port aicea, la 13 iulie 1916. 

Aici în Galaţi, după abdicarea regelui, care era starea de spirit ? 

În '46-'47, Miron Constantinescu venea în centru’ oraşului şi ţinea cuvântări în faţa 
oamenilor. Păi, ca să vedeţi dumneavoastră, eşalonul partidului era format de muncitorii 
de la СЕК, unde fuseseră Gheorghe Gheorghiu-Dej şi Gheorghe Apostol, şi aveau aici 
tot felul de prieteni. Au organizat tot felul de manifestări, pentru ca să infesteze cu aceste 
idei ale comunismului şi, mai ales, cu noţiunile lor de „clasă muncitoare”, „putere 
politică” şi aşa mai departe. Ei bine, idei din ăstea debita Miron Constantinescu, când se 
făceau mitinguri. Cum credeţi însă că se făceau ? Cu ţărani. Se dădea zvon prin activişti, 
care, mă rog, organizau treburile acestea, şi anunțau satele că cine vrea să meargă la 
Galaţi va avea gratuitate cu trenul. Dar nu întrebau dacă vor veni gratuit şi înapoi. Că aşa 
este mintea ţăranului, naivitatea omului nostru. Şi atuncea fiecare avea ba o fiică, ba o 
rudă, îşi luau un purcel, o gâscă, o găină şi veneau bieţii de еі Биис în vagoane 
bou-vagon. Când ajungeau, în gară erau întâmpinați de un culoar format din muncitori 
de la CFR cu banderolă. „Ordine! Ordine ! ” Toată lumea se înscria în şuvoiul acesta 
străjuit de aceşti activişti de încredere şi îi ducea pe stradă până în centrul unde trebuia 
să îl asculte pe Miron Constantinescu. De multe ori erau zile ploioase, ţăranii veneau 
plini de noroi, gâgăiau gâştele, guiţau porcii, urlau toate animalele care le aveau cu 
dânşii... Era un circ de nu se mai auzea nimic... Asta ca să vedeţi în ce condiţii s-a făcut 
comunizarea lumii de pe aici. 

După '47 sigur că presiunea s-a resimţit şi mai puternic şi (іп minte cum profesorii 
erau toţi posomorâţi. Unii au şi fost arestaţi în perioada aceea... Mi-a aduc aminte că de 
la noi, de la Liceul Comercial, în 1948 au fost arestaţi şi 18 elevi. Unul dintre ei a fost 
chiar aici, e contabilul nostru, Chiru Vasile!. 

Dumneavoastră cum aţi ajuns să fiţi arestat ? 

Eu am făcut formalităţile pentru începerea muncii, cum vă spuneam, şi la începutul 
lunii martie 1958 a început să se procedeze la arestarea celor care au organizat sărbătorirea 
lui Ştefan cel Mare cu 1 an în urmă, când se împlineau 500 de ani de la înscăunarea sa, 
pe 12 aprilie. Mai întâi, pe 6 martie, a fost arestat Zub?, iar pe mine, care stăteam în 
gazdă la el, m-au ridicat 3 zile mai târziu. Noi am fost 4 inşi de la Universitate, foşti 
studenţi care terminasem în '57 şi participasem la organizarea festivităților. Al treilea a 
fost Dumitru Văcariu, care o fost muzeograf. Nu se implicase direct în organizare, dar 
făcuse o poezie dedicată lui Ştefan cel Mare, păstrată ulterior de către Zub pe o foaie de 
hârtie. La percheziţia pe care i-au făcut-o, au găsit hârtia aia cu poezia şi atunci l-au 
arestat direct de unde muncea, de la Casa de Cultură din Vaslui. În sfârşit, a mai fost 
arestată şi persoana principală, să îi spunem aşa, fostul preşedinte al Uniunii Studenţilor 
de la Iaşi, Aurelian Popescu?. 

Vă mai amintiţi cum s-a petrecut arestarea ? 

Da, cum să nu? Ce s-a întâmplat... Zub era deja încadrat în muncă din vara lui '57, 
fiind scutit de armată, că avusese o problemă cu plămânii. Eu trebuia să mă angajez în 
'58 şi deja îmi făcuse dosarul pentru angajare, aveam toate aprobările. În ziua de 
10 martie trebuia să iau în primire postul şi m-au arestat cu 10 ore înainte de a intra în 
pâine, cum se spune pe româneşte, de a intra în serviciu’. Am fost ridicat de la Zub, de 
la gazda de unde stăteam. 

Într-o zi, parcă în 5 martie, el vine şi îmi spune: „Băi, Mihai” – cum mi se mai zice 
mie -, „mi-au dat o delegaţie са să mă duc la Academie la Bucureşti şi mi-am făcut toată 
lichidarea. Mi-au dat în loc de diurnă avans pentru decontare şi mi-au dat restul de 
salariu”. „Băi, tu ai făcut cerere să mergi la studii în străinătate ? Că în lagărul nostru, 
eşti specialist.” „Păi, am făcut.” „Ce ai cerut?” „Păi”, zice, „am cerut Varşovia. Dar 
m-aş duce şi la Moscova până la urma urmei”. „Măi, pentru asta te-a chemat acolo, 
probabil că îţi face un dosar şi trebuie să mergi să (і se împlinească solicitarea aceasta. ” 


1. Posibil Vasile C. Chivu, născut la 10 mai 1929 în Galaţi. A fost arestat la 17 iulie 1952 şi 
internat pentru 12 luni în colonia Capul Midia. A fost eliberat la 14 martie 1953. Informaţii 
din fişa matricolă penală din AANP. 

2. Alexandru Zub, născut la 12 octombrie 1934 în Vârful Câmpului, Botoşani, istoric român. În 
1957, cu ocazia împlinirii a 500 de ani de la înscăunarea lui Ştefan cel Mare, a organizat o 
festivitate studenţească considerată ilegală de autorităţi. A fost arestat şi condamnat la 6 ani de 
închisoare. http : //ro.wikipedia.org/wiki/Alexandru_Zub, accesat la 22 iulie 2008. 

3. Aurelian I. Popescu (1931-1993). În 1956 era preşedintele Consiliului Uniunii Asociaţiilor 
Studenţilor de la Universitatea „Al.I. Cuza” din Iaşi. A iniţiat sărbătorirea а 500 de апі de la 
urcarea lui Ştefan cel Mare pe tronul Moldovei. A fixat, împreună cu Mihalache Brudu, 
Dumitru Văcariu şi Alexandru Zub desfăşurarea festivităților, la Iaşi şi Putna, între 12 şi 14 
aprilie 1957. A fost arestat şi condamnat la 10 ani de închisoare. După eliberare a ajuns 
profesor universitar şi decan al Facultăţii de Litere şi Filologie din Craiova. Cicerone Ioniţoiu, 
Victimele terorii comuniste. Dicţionar. P-Q, p. 343. 

Pe data de 6 martie, el a luat acceleratul şi la prima staţie din Iaşi 1-а dat jos Securitatea, pe 
la 7 seara, când era deja întuneric. L-au dat jos şi l-au adus la sediu’ Securităţii din Iaşi. 

Pe mine când m-au arestat a fost în felul următor. Eu îl aşteptam pe Zub să vină, că 
el spunea: „Băi, nu cred că o să stau eu mult acolo. Văd eu ce formalităţi trebuie să 
îndeplinesc şi vin...”. Că tot cu gândul ăsta se frământa. Eu îl aşteptam să vină de la 
Bucureşti. Nu ştiam trenul exact când ar putea să vină, dar bănuiam că vine spre seară. 
Tăiasem lemne, făcusem focul în sobă să mă dezmorţesc şi la un moment dat am auzit 
nişte paşi. Au pătruns 4 inşi acolo unde stăteam... da’ au intrat fără nici o jenă. Şi zic 
cu voce tare: „He, he, uite unde este domnul Brudu! Dar ce faci matale pe aici ? ”. Fac 
puțin pe prostul şi zic: „Şi eu sunt ре la Iaşi, pe aici”. În timpul acesta, 2 dintre ei au 
scos pistoalele din buzunarele paltonului în care erau îmbrăcaţi şi le-au mutat în celălalt 
buzunar. Şi zice: „De când doream noi să ne întâlnim. Noi suntem de la Securitate”. 
„Păi, mi-am închipuit eu.” „Cam în 5 minute îmbrăcaţi-vă, luaţi-vă bagajele care le 
aveaţi aici şi mergeţi cu noi să daţi o declaraţie.” Zis şi făcut. Când am ajuns la 
Securitate, ceasul de la intrare indica 9 martie, ora 8 şi jumătate... Şi aşa am păşit în 
acest nou stadiu de viaţă, cel al încarcerării... Şi din martie până la începutul lunii iunie 
am stat în anchetă şi după aceea, în proces... la Iaşi. 

Ce puteţi să-mi spuneţi despre detenţia de la laşi ? 

Pe 12 iulie am intrat în penitenciarul respectiv. Era foarte cald şi nu puteam să stau 
decât în chiloţi. Eram dezbrăcaţi, curgea apa de pe noi şi aveam tineta chiar acolo lângă 
noi, cu un miros... Ce mai... Era o mizerie nemaipomenită. În timpul zilei nu aveai voie 
să închizi ochii sau să dormi. De la ora 5 dimineaţa până la 10 seara trebuia să stai de 
veghe. Nu aveai voie să povesteşti, să vorbeşti. Deci nici un fel de activitate... Aveam un 
gardian, Chiriţă, de provenienţă dintr-un sat de lângă Iaşi, care răspundea de un grup de 
camere. Ăsta avea obiceiul să urmărească prin vizorul uşii ce se întâmpla înăuntru. Şi 
cheile de la uşile acestea le purta ре un inel, în podul palmei, şi dacă lui.i se părea că 
cineva stătea pe gânduri, aşa, cu pleoapele închise, îl considera adormit. ЇЇ chema afară 
pe culoar şi îi dădea cu cheile acestea în palmă de îl umplea cu sânge... Lovea pe la 
tâmple, pe la obraji, pe la nas, pe la ochi, pe la gură, pe unde îi ieşea figura omului în 
cale. În felul acesta era o teroare de nedescris... Îmi ziceam că dacă se va menţine aşa 
tot timpul, nimeni nu va mai ieşi la termen, va deceda, va dispărea în aceste torturi. Nu 
puteai să rezişti, pentru că, pe de o parte, erau curbele de înfometare... ni se dădea câte 
100 de grame de pâine cu zeamă. Felul întâi o zeamă mai limpede, felul doi o zeamă mai 
tulbure puţin, dar nu puteai să ştii din ce era: din cartofi, din fasole sau din ce puneau 
ei acolo ca să tulbure zeama aceea... şi o cafea dimineaţa, care probabil era plină de un 
drog din acesta, de bromuri sau nu ştiu ce Dumnezeu mai puneau еі, încât їі aducea 
somnul... îţi dădea această lihnire fizică. Aşa erau toate zilele... 


Aveţi vreun episod din detenţia de la laşi de care să vă aduceţi şi acum aminte ? 

Îmi aduc aminte că era un evreu, care avusese o fabrică de încălţăminte la Bacău şi 
pe care Antonescu nu l-a luat de acolo, 1-а lăsat la fabrica lui, pentru că făcea încălţăminte 
pentru armată. Nu ştiu pentru ce era arestat, dar omul acesta mi-a devenit un bun 
prieten, pentru că era un om cult şi înţelept. La un moment dat, era o cameră în care 
stăteam 134 de oameni, înghesuiți, în special ţărani... Şi cât a stat acolo, până în 
primăvara lui '59, omul acesta ne încuraja pe toţi, încât pot spune că am avut în el un 
sprijin moral... Acuma eu eram contrariat de faptul că acolo era un evreu, şi mai ales un 
evreu ca acesta. Şi odată l-am întrebat: „Cum vă explicaţi dumneavoastră că sunteţi aici, 

în timp ce noi am avut anchetatori evrei...”. Şi atuncea el a spus o poveste din literatura 
ebraică a lui, din Shalom Aleichemf. În еа era vorba despre un bunic, un bătrân, care a 
mers la târg cu nepoţelul lui. La un moment dat ei au trecut pe lângă o fierărie şi, cum sunt 
copiii cu ochii mari peste tot, nepoţelul a întrebat: Ce e aia? Ce aia? Ce e aia? Dar de 
ce ? Şi bătrânul i-a explicat: „Uite aici, zice, un ciocan mare bate fierul acela roşu înroşit 
în foc, pe nicovală, ca să facă un cuţit”. „Dar de ce îl bate ? ” „Ca să îl facă drept aşa cum 
este cuțitul.” „Dar de ce...” Şi au mers mai departe. Dar sunetul acela strident al nicovalei 
i-a rămas copilului în urechi. Mergând mai departe a ajuns la o prăvălie unde la o fereastră 
era un bijutier care avea şi el un ciocan şi bătea acolo un obiect din aur, un inel. Şi cum 
bătea, inelul făcea : Clinc ! Clinc ! Băiatul întreabă iar: „Ce face nenea ?”, „Uite, nenea 
ăla face un inel de aur.” „Dar de ce nu sună ca şi dincolo nicovala ?” „Păi”, zice, „acolo 
îl batea fratele pe frate, fierul pe fier, pe când dincoace fierul îl bate pe aur, cu care nu її 
frate. Şi ăsta nu sună... Aurul nu ţipă cum ţipă fierul”. 

Deci ascultam şi asemenea poveşti cu tâlc, din acestea, că el ştia proverbe şi tot felul 
de zicători... 

În timpul anchetelor aţi suferit coerciţii fizice ? 

Nu. Nu pot să spun asta, pentru că ce se întâmplă... Eu nu am scris la Securitate 


decât ceea ce văzuse toată lumea şi, deci, n-aveam decât turnătoriile altora... Mai mult 
decât atât, am dormit cu un turnător care îi informase şi ce ştia el aia le-am spus şi eu... 


Cum s-a desfăşurat procesul ? 

Păi, am avut proces care a durat 3 zile. Sărbătorirea lui Ştefan a durat 3 zile 
consecutiv şi ne-au făcut proces tot de 3 zile, cu martori, cu public... sigur că da. Mai 
este un coleg de 1а filologie, doctorul Rugină, care a fost la ziarul local şi a participat la 
proces. Şi mai este o profesoară care a fost în public, intrând uşor în sala de proces... 

Procurorul, avocatul acuzării cum se spunea, era un fost coleg de-al nostru de 
promoţie, care terminase în '57. Gicu, aşa îi spuneam noi: „Băi, Gicu, tu crezi ce ai citit 
acolo ? ”. Că el a citit documentul acuzării... Şi fiecare dintre noi a avut un avocat al 
apărării pus din oficiu. A fost un profesor, Negru, pentru Zub şi pentru Aurelian 
Popescu, care a fost şeful grupului. Din păcate Aurelian a murit în 1993, la începutul 
anului, în ianuarie. Era decan şi profesor universitar la Facultatea de Filologie de la 
Craiova. Un foarte bun folclorist al ţării... 

Cine era preşedintele Tribunalului, vă mai aduceţi aminte ? 

Ăsta era un ciocănar, cum i se spunea, un muncitor de la atelierele din Paşcani, 
făcuse facultatea muncitorească de 2 ani, după care s-a înscris la Facultatea de Drept la 
fără frecvenţă. Şi în 1958, când ne judeca pe noi în calitate de preşedinte al Tribunalului 
Militar de la Iaşi, era în anul II la fără frecvenţă, lucru pe care l-am aflat ulterior de la 
un profesor, Ion Enache, care îl cunoştea. Îmi pare rău că nu am la mine starea de fapt, 
adică ceea ce înregistrase grefiera la proces, care am scos-o de la arhivele militare de la 
Piteşti. De acolo rezultă numele acestui preşedinte, care era ofiţer superior şi care, de 
fapt, nu făcea decât să îndeplinească logaritmul de la Securitate, din punct de vedere al 
pedepselor. Prima dată a fost învinuirea, citirea dosarului de la Securitate, cu toate 
învinuirile de acolo. A doua zi a fost cu martori... Mie mi-a fost în apărare profesorul 
academician Petrescu Dâmboviţa, care trăieşte şi astăzi, şi un coleg de la Cluj. Con- 
tribuţia mea la organizarea comemorării a fost aceea că am avut ideea să lărgim perimetrul 


4. Shalom Rabinovich Alehem (1859-1916), scriitor rus de limbă idiş. 

sărbătoririi, să invităm delegaţi de la Bucureşti şi de la Cluj, deci să nu ne limităm doar 
la intelectualitatea Iaşului. Eu aveam cunoştinţe de pe şantierul arheologic cu colegi din 
aceste centre universitare şi am făcut un periplu de acesta... Şi totul s-a făcut în toiul 
acela, când fierbea studenţimea la Bucureşti şi la Cluj, şi se făceau arestări. Eu m-am 
dus şi am avut noroc, m-am strecurat. Pentru festivitățile ce le pregătisem, eu făcusem 
un tablou al lui Ştefan cel Mare, ce îl am şi acuma acasă. Tabloul are o forţă mobilizatoare, 
prin simbolistica lui, şi este vorba de Ştefan cel Mare în poziţie statuară, stând în 
picioare, cu un picior ре o brazdă de arătură şi cu celălalt ре o câmpie înţelenită şi 
privind înainte, frontal. În mâna stângă aveau un corn şi în mâna dreapta un buzdugan, 
iar în spate se vedea cetatea Ceahlăului. Aici era toată cheia... Cine vedea ce e în spatele 
lui Ştefan putea să îşi dea seama unde se uita Ştefan, adică spre graniţa de răsărit a 
Moldovei, spre Nistru... Şi până la un moment dat a fost un obiect de incriminare, cum 
se spunea atunci... 

Сит aţi reuşit să scăpați de acest „obiect de incriminare”, după cum v-aţi exprimat ? 

Ei nu i-au putut defini semnificaţia şi nici Zub nu le-a spus-o. La proces ei insinuau 
că m-am inspirat după „Doina” lui Eminescu. Şi am zis: „Care «Doina» lui Eminescu ? 
Ce e aia «Doina» ? ”. „Cum, nu ştii poezia lui Eminescu ? ” „Nu ştiu, de unde să ştiu.” Dar 
vă puteţi închipui că eu o ştiam. Realitatea era însă alta : la statuia lui Eminescu de la Iaşi, 
sculptorul Faur a pus pe soclu nişte basoreliefuri. Unul după tematica „Luceafărului”, 
altul cu „Doina”. Şi acolo Ştefan are nişte codri şi are la gură dus un corn. După 
versurile : „Ştefane, Măria Ta,/ Tu la Putna nu mai sta,/ De-i suna din corn о dată,/ Ai 
s-aduni Moldova toată,/ De-i suna de două ori/ Îţi vin codri-n ajutor/ De-i suna a treia 
oară/ Toţi duşmanii or să piară/ Din hotară în hotară...” şi aşa mai departe. Şi eu am 
negat... „Nu ştiu nimic de «Doină», dar dacă îi vorba de cornul lui Ştefan cel Mare, este 
un alt poet, a invocat cornul ca mijloc mobilizator a lui Ştefan cel Mare.” „Cine mai este 
ăla? ”, m-a întrebat acest preşedinte. „Păi, cum, nu îl ştiţi ? Ї ştiu toţi copiii din clasa 
a III-a primară. Este Bolintineanu, cu «Mama lui Ştefan cel Mare».” „Nu îl ştiu...”, 
spune el. Aaah, a fost în sală o stupoare cumplită când am spus că asta este o poezie care 
o ştiu toţi copiii din a III-a primară... Asta mi-a scos-o din rechizitoriu, că putea să îmi 
dea 10 ani pentru asta, cuantificând pricinile acestea... 

Şi până la urmă câţi ani v-au dat ? 

Mie mi-au dat 8 şi lui Zub şi lui Popescu câte 10. Da' din anii de condamnare eu am 
făcut 5. 

Şi unde v-au dus după proces, la ce închisoare ? 

După proces am mai stat vreo săptămână la Securitate în Iaşi. Aveau ei un gol acolo, 
aveau spaţiu. După aceea aveau să aducă ţărani şi cum nu mai aveau locui de cazare 
libere pentru ţărani ne-a dus la penitenciar. Penitenciarul de la Iaşi era o păduchelniţă 
cumplită... Nişte clădiri vechi, strâmte, şi într-o cameră ca asta stăteam 30 de inşi, pe o 
căldură infernală... Pe Zub parcă l-a ţinut acolo până în septembrie şi l-a dus la Jilava. 
Asta a fost tot în '58... Pe Popescu l-am lăsat la Iaşi, dar l-au luat şi 1-а dus şi pe el, că în 
primăvara lui '59 ne-au scos pe toţi la munci... Nu mai aveau capacităţi de încarcerare пісі 
în penitenciare şi ne-au dus în lagărele de muncă... Şi pe 23 aprilie am intrat în Gherla... 


Cu ce v-au transportat la Gherla ? 


Ne-a dus cu o dubă din aceasta pregătită special... Ne-a înghesuit acolo sute de 
oameni într-un vagonel... Stăteam unii călare peste alţii, nici nu puteam merge la 

toaletă... şi aşa mai departe. Încă ега acolo un evreu bolnav de prostată, într-o stare 
avansată de suferinţă... şi dădea un miros... 

La Gherla cum a fost ? 

Când am ajuns la Gherla era dimineaţă, în ziua de 23 aprilie, de Sfântul Gheorghe... 
Acolo ne-a pus în genunchi, cu capul în jos, ca să nu ne uităm să vedem ce e în jurul nostru... 
Şi aşa din genunchi ne-a coborât pe toţi... Aveau un cordon înarmat de oameni de-ai lor, 
de cadre, „domn' cadre”, cum trebuia să le spunem. Şi după aceea ne-a urcat în dubele 
lor şi ne-a dus în penitenciar. Am stat o lună de zile, timp în care s-au făcut dosarele, cum 
se spune, şi analizele... mă rog, un fel de vizite medicale, aşa ca pentru cei care puteau 
să meargă la muncă sau trebuiau să rămână în Gherla... şi după o lună de zile am plecat. 

Pe 21 mai ne-am pornit şi am ajuns la destinaţie pe 23 mai... deci am făcut două zile 
şi o noapte până la Rosetti, lângă Periprava. Comuna asta Rosetti este mai înspre mare, 
lângă pădurea aceea cu stejari... Letea. 

Deci începând cu 23 aprilie '59 am intrat în lagărele de muncă... şi în colonia asta de 
muncă am făcut munci agricole sute de zile... După această perioadă lângă Periprava 
ne-a adus în Balta Brăilei, la Salcia, unde m-am întâlnit iarăşi cu Zub, cu IvasiucS... A 
fost şi o toamnă ploioasă anul ăla şi ne-a istovit tare... Noi ne-am mai refăcut puţin la 
Gherla, dar la Iaşi şi la Salcia... a fost nenorocire. 

Care erau condiţiile de muncă la Salcia şi ce trebuia să faceţi ? 

Era o muncă grea la diguri... Aveam programul de muncă încărcat... Trebuia să duci 
pe dig aproape 4 metri cubi de pământ şi în condiţiile acestea de anotimp ploios... era 
foarte greu. Şi asta a fost până în ziua de 6 decembrie, când a venit un îngheţ peste 
noapte şi a sleit toate noroaiele acestea, iar noi lăsasem roabele şi nu mai se puteau mişca 
de acolo din mocirla aia, şi dacă le forţam se degradau. Ne-a dus la iernat cu 100 de 
grame de pâine pe zi... Iarăşi curbă de înfometare. 

Am stat la Salcia până în primăvară, prin februarie, când ne-a scos iar la lucru, chiar 
dacă pământul era îngheţat... Ne-au dus să lucrăm la canale de irigare, de desecare prin 
zonă, în incinta aceasta îndiguită. După aceea ne-a dus la Giurgeni, la munci agricole, 
la prăşit soia, plantat orez pe acolo, mă rog, diverse munci... Prin septembrie am ajuns 
şi la Grădina de unde am fost eliberat, cum v-am spus, la sfârşitul lui ianuarie 1963... 


Cum a fost eliberarea ? 

Au fost mai multe decrete atunci... Au mai plecat o parte din noi încă din '62 toamna, 
după aceea în ianuarie alţii, alţii în aprilie şi ultimii au ieşit în 1964, când s-au eliberat 
şi Zub cu Popescu... Eu trebuia să ies pe 10 ianuarie, dar a fost un viscol mare aici peste 
tot în ţară şi Dunărea а fost îngheţată. Ne-a ţinut acolo într-o cameră, culcaţi pe nişte 
paie... ca într-un hogeag de porci. Când au venit să ne spună că plecăm, ne-am scuturat 
şi ne-au dus cu un camion la malul Dunării, în dreptul Brăilei, că era drumul acolo... 
Ne-au pus în mână foaia de eliberare, am trecut pe gheaţă Dunărea la Brăila şi de acolo 
am luat trenul şi m-am dus acasă... 


5. Alexandru (Saşa) Ivasiuc (1933-1977), prozator şi romancier. A fost arestat în 4 noiembrie 
1956 ca student la Facultatea de Medicină din Bucureşti. A fost condamnat la 5 ani de 
închisoare corecțională. A executat pedeapsa în închisorile Jilava, Gherla, Periprava, Stoeneşti 
şi Salcia. A fost eliberat la 2 noiembrie 1961, cu domiciliu obligatoriu timp de 2 ani la Rubla, 
judeţul Galaţi. Informaţii din fişa matricolă penală din AANP. 

Ați avut probleme de integrare în societate după eliberare ? 

Daa... După ce m-am întors, mi-am făcut buletin, treburi din acestea şi după, în 
februarie '63, am venit aici la Galaţi. Am vorbit aici la muzeu cu directorul, care mă 
cunoştea dinainte de arestare şi era de acord să ocup postul care era liber. Am făcut o 
cerere, el a dus-o pe la ăştia la partid, dar i-au respins-o. Şi chiar am ajuns să vorbesc 
cu Dăscălescu să pot intra la muzeu... O rudă mi-a zis: „Măi, uite, am discutat cazul tău 
cu o cunoştinţă care este activist de partid şi ăla mi-a spus să faci un memoriu la 
Dăscălescu”. Dăscălescu era secretar cu probleme organizatorice, adică era primul după 
primul secretar în ierarhia aceasta nomenclaturistă locală. Ăştia aveau puteri mari, erau 
mai mari ca nişte miniştri, că se ocupau de toate problemele, mă rog. Deci m-am dus cu 
un memoriu la Dăscălescu tot pentru a rezolva problema acceptării mele la muzeu. Mi-a 
admis audiența, că avea o zi specială de audienţe, la ora cutare, cutare. Am ajuns la el, 
avea biroul într-o clădire a Universităţii. Mai este şi acum uşa pe unde se cobora lateral, 
pe o intrare separată... Şi acolo în dreapta este o cămăruţă cam cât este asta, poate puţin 
mai mare cu 2 metri, care este sală de seminar astăzi. Mă rog, intru acolo şi dau cu ochii 
de Dăscălescu. „Ce doreşti dumneata ? ” „Tovarăşul secretar, uitaţi...” aşa, aşa, aşa, îi 
spun păsul. Eu nu ştiu dacă citise sau nu ce consemnasem еп în memoriu, dar dintr-odată 
erupe cu o strigătură: „Dar ce crezi tu, că noi suntem aici papă-lapte! ? După ce că ai 
fost duşmanul regimului, acuma vrei să profiţi de pâine bună de la regim ? Păi, ce crezi, 
că noi n-avem pe cine pune acolo, oameni de încredere? ”. „Da, dar sunt pregătit în 
domeniul arheologiei şi din punctul acesta de vedere, al profesiei, sunt mai puţini 
specialişti pregătiţi...” „Îi vom pregăti noi, n-ai grijă. Nu avem nevoie de duşmani ai 
poporului să îi punem la sân...” Domne’, de la comportamentul acesta m-a intimidat şi 
pe mine că abia dacă mai respiram. În orice caz, nu ştiu dacă i-am mai dat „bună ziua” 
la plecare... Mi-a fost teamă să nu apese pe un buton să vină vreun securist, să mă înhaţe 
din nou şi să mă ducă. Nu mi-a mai trebuit nimic... 

Şi cum ați reuşit totuşi să ajungeţi la muzeu ? 

Ce s-a întâmplat? M-am descurcat cu ajutorul unor colegi din alte judeţe, de la 
Bacău şi de la Roman, care m-au asociat ca şi colaborator extern, în diferite acţiuni care 
le aveau atunci de efectuat, cum a fost inventarierea monumentelor istorice... Iarăşi eram 
foarte priceput, aveam abilitate... că trebuie să mă şi laud, vorba lui Anton Pann: „Cine 
are vecini răi se laudă singur”. Şi am putut să particip la asemenea activităţi ca zilier... 
Şi, în sfârşit, în 28 august 1963, în urma plecării unei muzeografe evreice în Israel, s-a 
făcut un post liber la Roman şi m-am încadrat acolo. Am stat 2 ani, după care m-am 
transferat aici, în Galaţi. Aici nu mi-a mai spus nimeni nimic. Nici Dăscălescu nu şi-a 
mai adus aminte de mine. Dar culmea este alta: când am ajuns profesor şi am ţinut 
primul curs de istorie veche a României, l-am ţinut exact în camera unde m-am întâlnit 
cu Dăscălescu... 

După eliberare v-aţi căsătorit ? 

Da, m-am căsătorit în 1965. Eram la Galaţi, iar soţia este prinţesă de Dăbâca, unde 
este cetatea. Eu am fost foarte prudent şi după eliberare nu am avut treabă cu Securitatea. 
Nu am mai dat nici un fel de raport... Din punctul ăsta de vedere, eu sunt „propriul meu 
turnător”, aşa, în ghilimele. Pentru că ce se întâmplă: după ce am luat doctoratul şi am 


6. Localitate în judeţul Cluj. 

stat la Bucureşti 3 ani de zile, am fost scos din producţie, că aşa era regulamentul. După 
aceea am lucrat cu Plopşor” şi am extins oicumena de Іа Ripiceni până în nordul judeţului 
Galaţi şi sudul judeţului Vaslui. Am găsit un paleolitic târziu, dar paleolitic, şi pentru 
aceasta am primit bursa Academiei. Era Condurache director, că eu i-am apucat pe toţi 
elevii lui Pârvan. Am stat lângă ei 3 ani de zile, cu excepţia lui Vasile Christescu&, саге 
a murit ca legionar, mai înainte de război. Da' încolo pe toţi i-am cunoscut şi am învăţat 
de 1а fiecare ce credeam că pot să iau ca să fiu eu un om complet. 


Mai degrabă am putea spune că nu au existat repercusiuni majore asupra dum- 
neavoastră din cauza condamnării... 

Din punctul acesta de vedere am fost şi foarte atent... Eu am terminat doctoratul la 
zi, la terminarea stagiului. I-am avut în comisie pe D.M. Pippidi”, care a fost preşe- 
dintele comisiei, pe Vladimir Dumitrescu!" şef conducător, pe Petrescu-Dâmboviţa! şi 
pe Dumitru Berciu!?, cei care predau preistoria, ca membri. A şi fost publicată teza mea 
de către Pippidi într-o colecţie a Institutului de Arheologie, care, din păcate, nu a mai 
evoluat de când a plecat Pippidi. 

Însă mi-aţi pus o întrebare şi acum mi-am dat seama că am făcut, poate, o divagaţie 
în plus... Acolo am cunoscut cercetători care veneau la Institut de peste hotare şi am avut 
relaţii cu ei: mi-au dat lucrări, le-am dat şi eu teza care mi-a tipărit-o Institutul. În 
sfârşit, am ajuns la Galaţi, căci a trebuit să mă întorc aici... Problema era cum expediam 
eu afară, că în '73 a apărut legea aceea draconică a securităţii, care nu a fost publicată, 
referitoare la relaţiile cu străinii, cu tot felul de interdicții. Şi пісі nu ştiai de cine şi cum 
să te fereşti... dar eu cam simţisem cum este situaţia şi mă duceam la Institutul de 
Arheologie şi le expediam cercetătorilor a căror adresă o aveam lucrările mele şi primeam 
de la ei aici. Şi ce se întâmplă? La un moment dat am văzut că, atunci când primeam 
ceva, erau deschise. „Mă”, zic, „ăştia au controlat, de la Securitate”. Altele erau închise 
provizoriu cu un şnur acolo, mă rog... Şi când m-am uitat de curiozitate, la un moment, 
mi-am dat seama că un colet sosise cu o lună înainte, dar trebuie întâi să îl vadă ei cam 
ce conţinut are. Şi când au văzut că ce conţin... nu prea mă întrebau. Dar am realizat că 
mă pândeau şi bineînţeles că începeau să mă toarne la Securitate chiar cei cu care 
stăteam cot Іа cot în birou. Adică toţi cei care o făceau ре – cum să spun eu? - ре 
generoşii, înjurau Partidul, făceau bancuri şi cutare. Mă, da’ eu îi neutralizam... că 


7. Constantin S. Nicolaescu-Plopşor (1900-1968), arheolog, istoric, etnograf, folclorist, antropolog, 
geograf, membru corespondent al Academiei Române. 

8. Vasile Christescu (1902-1939), arheolog şi istoric al Antichității, doctor în istorie (1929). 
Asasinat pentru activitatea sa legionară la 26 ianuarie 1939 de agenţii Poliţiei şi Siguranţei. 
N. Hristu, O. Daniel, A. Mircea, op. cit., р. 74. 

9. Dionisie M. Pippidi (1905-1993), arheolog, epigrafist, istoric, membru titular al Academiei 
Române. 

10. Vladimir Dumitrescu (1902-1991), fost director al Muzeului Naţional de Antichităţi (1935- 
-1945), conferenţiar la Universitatea din Bucureşti, şef de secţie la Institutul de Arheologie al 
Academiei Române, membru al Institutului Italian de Ştiinţe Preistorice şi Protoistorice din 
Florenţa. N. Hristu, O. Daniel, A. Mircea, op. cit., р. 112. 

11. Mircea Petrescu-Dâmboviţa, născut la 21 mai 1915 în Galaţi. Istoric, arheolog român, membru 
titular al Academiei Române. 

12. Dumitru Berciu (1907-1998), istoric, arheolog, membru de onoare al Academiei Române. 

practic nu le dădeam nici un răspuns. Asta era atitudinea mea : le întorceam spatele şi le 
spuneam: „Grăbiţi-vă, mă duc la WC!”. 

Aşadar au existat unele şicane ale Securităţii, chiar dacă nu directe ? 

Cam da. Acuma, ce s-a întâmplat? M-a sfătuit băiatul lui Plopşor, un om în саге 
m-am încrezut întotdeauna şi pe care nu l-am pomenit la ancheta Securităţii, căci Plopşor 
m-a ajutat chiar pentru periplu” acela din '56 de la Bucureşti la Cluj pentru comemorarea 
lui Ştefan cel Mare. Am discutat cu el şi i-am zis: „Uite, domne, aşa, aşa, aşa... Eu 
trimit astea prin Institutul de Arheologie...”. Era o secretară grecoaică, şi ea mi-a dat 
ideea... Şi zice: „Adu-le încoace la mine, că le expediez ец! ”. Ei îmi trimiteau acasă 
diferitele pachete, căci eu le-am dat adresa de acasă, nu pe cea de la muzeu, că altfel 
intrau în biblioteca muzeului... Şi atunci, ca să fiu sigur, şi mai ales că dacă m-o da afară 
de la muzeu să mai pot să fiu în corespondenţă cu ei, mi-am dat adresa de unde 
locuiam... Mă ţineam tot de „goangă”, cum spunea Plopşor, adică de pasiunea aceasta. 
Şi îmi zice : „Uite, în situaţia asta cum poţi să o dregi. Când primeşti un plic de ăsta, faci 
un referat şi menţionezi că l-ai trimis la cutare, cutare, cutare, aceeaşi lucrătură Іа 
Academia slovacă sau ungară...” şi aşa mai departe. „Faci asta şi îl dai la director, dar 
înregistrat ca el să îl dea la Securitate.” Asta a fost povaţa şi aşa am făcut. Am avut puţine 
din Franţa, am avut şi din Uniunea Sovietică, de la care erau în hârcă, din cei care erau 
consideraţi periculoşi... 

Deci aţi găsit o modalitate prin care să evitaţi controlul Securităţii... 

Deci sub forma asta m-am putut acoperi. De exemplu, în '87 eu nu ştiam cine este 
securistul de la noi de la muzeu, de la cultură. Am aflat după, că avea o soră în secţia 
de învăţământ, care era în clădirea de lângă noi, care este acuma a Casei Corpului 
Didactic. Pe atuncea nu era, a fost recuperată mai târziu ca instituţie tradiţională a şcolii 
româneşti, că a fost făcută chiar de învăţători, în perioada interbelică. Ei, şi acolo asta 
era pe post de avocată, şi ea stătea toată ziua cu secretara muzeului, bot în bot, la cafele, 
la fumat. Eu nu ştiam atunci că ea e soră cu securistul care urmărea lumea noastră, din 
reţeaua culturii, de la muzee, de la teatru, de la Şcoala Populară de Artă, biblioteci şi aşa 
mai departe. Târziu am aflat de treaba asta, dar eu, din punctul acesta de vedere, m-am 
ferit de toată lumea. Am scris şi la ziare... am vreo 200 de articole, mă rog. Scriam cu 
descoperirile, lăudam oamenii, puneam în evidenţă. 


Unde eraţi în timpul evenimentelor din '89 ? 

În *89 (іп minte momentul acela faimos, cu ridicarea lui Ceauşescu la cer de pe 
Palatul Comitetului Central. Eu eram la o coadă la un magazin, la Mazeta, acolo, la 
„Potcoava de Aur”, încă de cu seară, pentru hoiturile acelea саге le-aveam Іа raţie. Luasem 
un timp liber, că eram în nişte zile de recuperare, şi am zis că cel puţin de sărbătorile 
astea să mă pot aproviziona... Am stat de cu noapte şi am făcut cu rândul împreună cu 
nişte vecini, pentru că acolo era o batjocură. Dimineaţa te pomeneai când intrai în 
magazin că se băgau alţii în faţă cu nişte plozi, ţigănci de astea. Ele ştiau să se folosească 
de dreptului omului, de dreptul copilului, dar ai noştri stăteau la coadă. Până şi copiii din 
şcoală primară stăteau la rând în locul părinţilor. Asta era viaţa în această perioadă a 
ultimilor ani din vremea lui Ceauşescu. Şi pe Іа 11-11,30 m-am dus să mănânc. Soţia era 
cu ochii pe televizor şi o întrebam ce se întâmplă. „Taci din gură ! Taci din gură! E ceva 
nemaipomenit în Bucureşti. Nu te mai duce nicăieri! Stai aici în casă! ” „De ce să stau 
în casă?” Nu ştiam ce să fac; începuse să pocnească acolo, se crease învălmăşeala 

aceea... L-am prins pe Mircea Dinescu când a apărut la televizor şi mi-am clarificat 
despre ce este vorba. Am mâncat şi la ora 1 m-am dus la muzeu... Nu era timpul prea 
rece şi pe stradă mergeau o droaie de ţigani în picioarele goale, pe asfalt, şi manifestau : 
„Jos Ceauşescu ! ”. Strigau tot felul de prostii din acestea, pe care nu le-ai fi auzit de la 
ei vreodată. Românii noştri nu se încumetau, dar еі făceau treaba asta. Am ajuns la 
muzeu ; ега la intrare un panou, un tablou al lui Ceauşescu, cu un citat. Am chemat 
lemnaru' şi câţiva oameni şi l-am dat jos. Ăştia de la muzeu, colegii mei, femeile de 
servici саге mai erau pe acolo stăteau înmărmuriţi şi nu mai spuneau nimic, nimic. L-am 
dat jos, am început să-l demontez, că era pus pe o tapiserie. Apoi tapiseria am desfăcut-o 
şi am pus-o separat ca piesă muzeală de artă. Era cu un steag dacic, cu nişte compoziţii 
artificiale, făcute de „Decorativa”, o întreprindere de propagandă vizuală a statului, care 
a organizat şi a produs reprezentarea „Epocii de Aur” la muzeele de istorie din ţară. 
Avea ştrasuri, şabloane cu citate aprobate de Comitetul Central, verificate. Mă rog, ce să 
mai discutăm ? Conducerile muzeelor din judeţe erau scutite de orice efort... Mai ales 
ăştia de la epoca contemporană n-aveau ce să facă... Eu la arheologie m-am snopit 10 ani 
de zile în jumătatea sudică a judeţului Galaţi, unde era şantierul de irigație a câmpiei 
Covurului. Am înregistrat în teritoriul judeţului Galaţi 430 de movile, de tumuli. 


După '90 ce aţi făcut ? 

După '90 am mai continuat o campanie de săpături la Bărboşi. În '91 s-a pus 
problema să se înfiinţeze la Universitate o secţie de istorie şi m-am ocupat şi de asta... 

Din punctul de vedere al activităţii politice după '90 ce puteţi să-mi spuneţi ? 

Din punct de vedere politic m-am implicat în asociaţia noastră, a foştilor deţinuţi 
politici, AFDPR, a lui Ticu Dumitrescu. Eu nu zic că nu trebuie să se ştie ce există în 
dosare şi cine e interesat să meargă să le studieze. Domne, dar nu aceasta este partea 
importantă din procesul decomunizării noastre. Păi, cine a avut programul destructiv în 
(ага asta? Nu Partidul? Securitatea a fost mâna dreaptă a Partidului, şi nu turnătorii 
ăştia care o făcut tot felul de mizerii... Eu nu zic că nu or fi făcut şi poate că printre ăştia 
unii sunt şi fictivi, pentru că, de exemplu, securiştii se duceau la doctori şi luau relaţii 
despre unii. Pe urmă îl punea pe doctor ca şi colaborator al lor, da' el trebuia să le dea 
informaţii dacă era întrebat, mai ales de o autoritate cum era Securitatea. Astea s-au dat 
şi în ziare, sunt lucruri publice la ora actuală. Ăştia au fost nişte escroci care deţineau un 
potenţial de bănet, cum să spun, fără limite. Toţi operatorii aceştia, sau cum li se 
spuneau, ofiţerii care preluau informaţiile, aveau normele lor. Dar trebuie să pomim din 
altă parte. Cum facem noi istoria fără să cunoaştem programul distructiv pentru fiecare 
localitate, pentru fiecare colţ de ţară ? Domnule, nu se poate în felul aceasta... că până 
la urmă şi turnătorii au fost nişte victime din punct de vedere moral, create de sistemul 
acesta, de sistemul securist... 


Vă mulțumesc pentru timpul acordat ! 
Cu plăcere... 


Pr. Alexandru Capotă 


S-a născut la 27 ianuarie 1919 în Culdabi, judeţul Galaţi. Naţionalitatea : română. Religia : 
ortodoxă. Studii : Facultatea de Teologie de la Cernăuţi. Profesia: preot. A fost arestat la 17 
ianuarie 1958 şi deţinut administrativ până în 1962. A executat pedeapsa în coloniile de 
muncă Grindu, Periprava, 9 Culmea. La data interviului locuia în Galaţi. Interviu realizat de 
Alexandru Matei la 25 mai 2007. Transcrierea şi tehnoredactarea interviului – Alexandru 
Matei, editarea — Constantin Petre. Interviul se află în AIO-IICCR, având cotele 124, 125. 


Pentru început v-aş ruga să faceţi o scurtă prezentare a familiei dumneavoastră. 

Părinţii mei se numeau Grigore şi Aurelia. Am mai avut un frate, Gheorghe Capotă!, 
a fost şi el arestat, 3 surori, Cristiţa, Eleonora şi Elisabeta. Încă un frate, Ionică, ега 
student la Academie, dar a murit tuberculos. După el a murit şi Gheorghe. În prezent mai 
suntem doar 2 fraţi care mai trăim : eu şi sora cea mai mică Elisabeta. 

Unde aţi făcut facultatea ? 

La Cernăuţi. Sunt licenţiat în teologie. La 15 martie 1944, când s-a refugiat facultatea, 
era împachetată toată arhiva, cursuri nu se mai ţineau şi am dat licenţa în sala decanatului. 
A fost ultima licenţă dată la Facultatea de Teologie din Cernăuţi. Şi fiindcă nu s-a putut 
să îmi dea atuncea diploma de licenţă, am primit o adresă către episcopia Galaţi, că sunt 
licenţiat în teologie, şi ре baza acelei adrese am fost preoţit... 


Proprietate funciară aţi avut înainte de venirea comuniştilor ? 


Înainte de '47 am avut 15 hectare de 1а tata în judeţul Galaţi şi 7 hectare de la soţie 
în comuna Pădureni, judeţu' Vrancea. 

Ați avut vreo apartenenţă politică ? 

Am fost în Mişcarea Legionară... În 1937 eram în clasa a VII-a şi făceam parte din 
Frăția de Cruce de la Seminarul Teologic. Am fost frate de cruce 2 ani de zile, în a VII-a 
şi a VIII-a, apoi, ca student, în vremea lui Carol, n-am putut activa, dar din '40, când 
eram în anul II la facultate, lucrurile s-au schimbat. Am fost şeful de an în 3 rânduri, 
începând cu anul II. Am uitat să spun că facultatea era la Iaşi, refugiată de la Chişinău. 
După aceea am trecut la Cernăuţi, pentru că s-a desfiinţat Facultatea de Teologie de la 
Iaşi. La Cernăuţi în anul IV am fost şeful Mişcării Legionare din oraş, şeful centrului 


1. Gheorghe Capotă, născut la 15 aprilie 1925 în Cudalbi, Galaţi. A fost reţinut 5 zile în 1945 la 
Penitenciarul Galaţi pentru deţinere de armă. A fost internat la 23 august 1952 pentru 24 de 
luni în coloniile Bicaz, Borzeşti, Oneşti şi închisoarea Galaţi. A fost eliberat la 19 aprilie 
1954. Informaţii din fişa matricolă penală din AANP. 

legionar studenţesc. Acolo am fost şi arestat, judecat şi condamnat la 4 ani de zile şi dus 
la închisoarea militară de la Galaţi. Am făcut recurs la Înalta Curte de Casaţie care mi-a 
casat sentinţa, iar dosarul a fost trimis pentru rejudecare la instanţa militară Iaşi, unde 
am fost achitat. 

Lucrurile acestea se întâmplau în '42-'43. Deci am stat în închisoarea militară 
Cernăuţi, apoi am fost duşi la închisoarea de drept comun două zile. De acolo am fost 
transferat cu duba la închisoarea de la Suceava, unde am mai stat câteva luni până când 
a venit ordin de la Curtea Marţială că trebuie să ne judece Іа Iaşi. De la Suceava am fost 
duşi cu duba până la Focşani, iar de aici am fost trimişi tot cu o dubă 1а Iaşi, unde am 
fost judecaţi şi achitaţi, prin noiembrie, cam aşa ceva. 

Am venit acasă, m-am dus la facultate şi am dat examenele de anul IV şi licenţa. 

Nu aţi avut probleme la Galaţi când v-aţi dus să vă faceţi preot ? 

Nu. Cum am spus, am mers cu adresă către Episcopia de la Galaţi, prin care se făcea 
dovada că sunt licenţiat în teologie, şi pe baza acelei adrese am fost preoţit. Când m-am 
dus la episcop şi m-a întrebat: „Unde vrei să te duci? ”, am spus: „Unde vreţi să mă 
daţi, nu mă interesează”. Şi m-a dat duhovnic la mănăstirea de maici de la Saon, Tulcea. 
Acolo am stat 1 an şi ceva, singur, pentru că soţia era învăţătoare la Cudalbi?, şi ре urmă 
la Pădureni-Putna?. Apoi m-am transferat în eparhia Romanului, în satul unde era soţia, 
pe fosta moşie, din care soţia avea acum partea ei de 7 hectare şi ceva, iar biserica era 
pe terenul pe care mi-l dăduse socru-miu, în afară de sat. Şi acolo la bisericuţa aceea am 
slujit preot onorific, fără salariu. Filiala se numea Călimăneşti, dar era un alt Călimăneşti. 
Că m-a întrebat cineva: „Colege, unde eşti preot? ”. „La Călimăneşti.” „Aaa, eşti la 
Călimăneşti...” Dar eram la un sat prăpădit, de 80 de familii. Şi acum tot atât are... 
Acolo am stat vreo 3 ani şi de acolo m-am transferat la Şcoala medie bisericească din 
Galaţi, ca secretar şi profesor. Aici am mai stat vreo 3 ani, după care am fost transferat 
administrator la Fabrica de lumânări a Episcopiei Galaţi şi gestionar al materialelor de 
construcţii, deoarece catedrala din Galaţi era în construcţie. Eram gestionar şi însărcinat 
cu toate lucrările ce se executau la catedrală şi în fiecare zi trebuia să dau raportul la 
episcopie despre ce s-a lucrat, ce materiale au intrat, dar şi despre materialele de 
construcţii necesare la toate bisericile din eparhie. Şi de acolo am fost arestat... în 1957. 

Înainte să vorbim de arestare, vă rog să-mi spuneţi cum aţi perceput venirea comu- 
niştilor la putere ? 

În ce priveşte 23 august '44, eu am socotit că este o trădare a neamului românesc. 
Cred că era normal şi era mai bine să fim ocupați militar, cum е în război, decât să facem 
această tranzacţie politică. 

După abdicarea Regelui în '47, aţi bănuit ce se va întâmpla ? 

Dinainte se cunoştea că Regele nu va mai sta mult şi mi-am închipuit că dacă pleacă 
Regele, regimul are să se înăsprească. Şi, într-adevăr, aşa s-a întâmplat... 

După consolidarea puterii comuniste, care a fost reacţia satului unde егајі preot ? 
Vă mai aduceţi aminte ? 

Preoţii din eparhia aceea au fost chemaţi la Focşani şi s-au făcut înscrieri în Apărarea 
Patriotică, care era comunistă. Eu nu m-am înscris... Şi au fost alegerile din '46. Eu 


2. Localitate în judeţul Galaţi. 
3. Localitate în judeţul Vrancea. 

eram în satul Călimăneşti, alegerile erau în comuna Pădureni. Şi am mers acolo împreună 
cu toţi sătenii mei. Şi doar 2 s-au dus de au votat, restu’ am plecat înapoi, fiindcă 
liberalii şi ţărăniştii au fost bătuţi acolo de către comunişti. Şi văzând noi bătaia, nu am 
mai participat la vot... Acolo tot satul, în afară de 2 oameni, erau contra comuniştilor... 
Nu ştiu în comuna Pădureni, dar în satul meu toţi ştiau că sunt contra comuniştilor... Ei, 
pe chestia asta, am avut de suferit în permanenţă, că de-acuma se ştia poziţia mea. Pe 
chestia asta am avut zile grele, deşi nu depindeam de episcopie, că nu eram salariat... Şi 
nu mai eram agreat şi de asta am şi plecat de acolo, deşi eu aveam de gând să rămân. 

În 1953, când а murit Stalin, егар în libertate... 

În 1953 când a murit Stalin, tatăl meu era arestat la Galaţi. Era condamnat la 13 ani 
de închisoare, drept chiabur, iar eu i-am dus vestea şi după câteva zile sau o săptămână, 
cam aşa ceva, i-au dat drumul... După asta s-a mai îndulcit regimul închisorilor... Adică 
cei care erau arestaţi într-un fel politic, chiaburi ca tata, că el era ca şi chiabur, li s-a dat 
drumul acasă. Şi tot în timpul ăsta aveam un frate, Gheorghe, care era arestat şi el şi care 
a făcut şi el 2 ani de zile la Bicaz, la colonia de muncă... 


Când аи avut loc evenimentele din Ungaria unde егајі ? 
Îmi aduc aminte că eram în piaţa Galaţi când am aflat vestea şi toată lumea era foarte 
bucuroasă şi spunea: „Bine. Pleacă de acolo ruşii, o să plece şi de la noi”. 


Se zvonea că vin americanii ? 

Nu se zvonea. Pe americani îi aştepta toată lumea de la început, dar eu mi-am dat seama 
când ascultam Europa Liberă şi chestii din astea cum că americani n-au să vie, fiindcă în 
mintea mea şi a altora era că americanii şi englezii ne-au trădat, ne-au dat pe mâna 
ruşilor... Aşa că eu nu mă aşteptam să mai vie americanii, dar aşteptam ca şi în România 
să se facă o mişcare ca în Ungaria. Dar când am văzut ce s-a întâmplat acolo şi cum l-au 
arestat pe Imre Nagy, ne-am dat seama că la noi nu are să se mai poată face nimic... 


Vă mai aduceţi aminte cum s-a desfăşurat a doua arestare ? 

Da. Era în 17 ianuarie 1958. Locuiam într-o casă la episcopie, lângă catedrala de la 
Galaţi, care era gard în gard cu Securitatea. Şi au bătut la uşă noaptea: „Cine este ?”. 
„Miliția. ” „Ce doriţi ? ” „Deschide ! ” Am deschis, au intrat 3 inşi: unul era îmbrăcat în 
uniformă şi ceilalţi 2 erau în civil. Zice: „Cu cine eşti în casă ? ”. „Eu, soţia şi copiii.” 
Era cam 1 noaptea... cam aşa ceva. Zice: „Câte camere ai?”. „Am două camere, 
cămara şi bucătăria.” Au controlat peste tot -şi dup-aia zice: „Îmbracă-te! ”. M-am 
îmbrăcat. Apoi: „Mergi cu noi! ”. Am crezut că merg să dau o declaraţie şi аге să îmi 
dea drumul. Am ieşit pe poarta episcopiei şi am intrat pe poarta Securităţii. Acolo când 
am intrat m-au dus într-o cameră mare, unde erau scaune şi câţiva oameni cu faţa la 
perete. L-am recunoscut pe un preot din Galaţi, se numea Portase?. 

M-au aşezat şi pe mine pe un scaun cu faţa la perete şi anchetatorul, care nu ştiu ce 
grad avea, m-a chemat la o masă acolo. M-a întrebat cum mă cheamă, cum sunt, astea 
toate. Dimineaţă, în zori, ne-au scos afară pe toţi, ne-au vârât într-o dubă şi ne-au dus 
la penitenciarul din Galaţi. Acolo m-au pus într-o celulă unde erau încă 4 preoţi din 


4. David Portase, născut la 9 iunie 1910, în comuna Corni, Galaţi. Preot. A fost arestat în 
17 februarie 1958 şi internat administrativ pentru 36 de luni. A executat pedeapsa în închisorile 
Galaţi, Jilava, Periprava, 9 Culme. A fost eliberat la 23 februarie 1961. Informaţii din fişa 
matricolă penală din AANP. 

judeţ, da’ n-am stat decât o oră şi ceva sau două ore, că ne-a îmbarcat în camioane şi am 
plecat. Ne întrebam: „Unde ne duce? ”. Noi ziceam că de acuma, dacă ne-a arestat pe 
noi, ог fi arestat în toată ţara şi ziceam că începe războiu”. Ne bucuram că o să înceapă 
război între americani şi ruşi, că poate scăpăm. Da' n-a fost aşa... 


Şi unde v-au dus ? 

Ne-au dus în Dobrogea. Am trecut pe un pod de camioane, da’ nu cel de la Cernavodă, 
care era alături. Ne-a debarcat acolo, iar cineva, care pe urmă am aflat că îl cheamă 
Dăineanus, а 215: „Suntem la 9 Culme”. El fusese la Canal mai înainte şi ştia de colonia 
9 Culme. Acolo ne-au vârât într-o cameră... Eram vreo 70. Pe jos era cărămidă şi fiecare 
stătea într-un pat. După un timp au venit să ne dea şi mâncare... Dimineaţa era terci, 
arpacaş... asta era mâncarea cea mai bună. Pentru mine în toată închisoarea mâncarea 
cea mai bună a fost terciul şi arpacaşul. La prânz, ziceam noi, ceai de cartofi, că nu prea 
găseam cartofi... şi un chirpic de mămăligă. Seara ni se dădea o cană cu aşa-zisa cafea, 
care era din orz, căci pe vremea aceea nu prea se găsea cafea, şi o felie de pâine de 100 
de grame. Asta era mâncarea noastră... 

Dar la anchetă nu v-au dus ? 

Ancheta am avut-o mai târziu... Şi de la 9 Сите am fost îmbarcaţi într-o noapte 
într-un tren cu vagon-bou şi aduşi la Tulcea. Apoi, într-o noapte, am fost îmbarcaţi mai 
mulţi într-un bac de cărat şi am plecat... Am stat pe paiele care erau acolo... Unii au 
început să se vaite, că dă drumul la o clapă şi ne îneacă... Lângă mine era un cetăţean 
din Galaţi, da’ stătea în Oltenia. Era un băiat de vreo 35 de ani şi ăla se tot văita.... Şi 
dimineaţa era cu părul alb. Seara avea părul negru, iar dimineaţa i s-a albit părul, de 
frică. El spunea că dă drumul la o trapă şi ne îneacă. 

De pe bacul ăsta, care era tras de un şlep, căci nu avea propulsie proprie, ne-a debarcat 
pe malul Dunării, pe un câmp... Ne-a pus „pe 5” şi am mers printr-o porumbişte, şi după 
3-4 kilometri am ajuns în faţa unui lagăr. Nu ştiam ce-i... Ne-a pus să ne aşezăm jos fiecare 
şi după vreo oră a venit cineva şi a întrebat: „Cum te cheamă pe tine? Ce eşti? Cum te 
cheamă? Ce eşti? ”. Pe fiecare ne-a notat şi după aceea ne-a dat drumul în lagăr. 


Cum se numea lagărul acela ? 

Am aflat acolo că e o colonie şi se numeşte Grindul. Şi am stat acolo din 14 septembrie, 
de când am plecat de la 9 Culme, până în ziua de 10 decembrie... În timpul ăsta ne-a dus 
la lucru la câmp, la cules porumb, la scos sfecla. Era o prăfăraie... Ne-am spălat 
cămăşile, le-am îmbrăcat şi a doua zi când mergeam noi în coloană erau negre de praf. 
Mâncarea tot aşa: arpacaş, terci, o zi da, o zi nu. Tot supa de cartof, tot aşa 100 de 
grame de pâine şi o cafea neagră seara. Dar probabil pentru că eram tineri, că aveam 
între 32 şi 39 de ani, nu am suferit de foame atunci... Dar erau şi oameni mai bătrâni 
care erau înfometați... 

Şi în ziua de 10 decembrie, a fost ziua cea mai grea... Picura şi era frig şi mi-a spus: 
„Та-(і bagaju', ieşi afară ! ”. Ne-a încolonat şi ne-am dus „la Centru”, la colonia Periprava. 
Acolo toată lumea îi spunea „la Centru”. Drumul ăsta a fost cel mai greu pentru mine... 


5. Traian Gh. Dăineanu, născut în 17 octombrie 1922 în satul Turcaia, comuna Măcin, Galaţi, 
funcţionar. A fost arestat la 6 august 1949 şi condamnat la 7 ani de închisoare. A fost eliberat 
la 4 august 1955 şi rearestat la 26 ianuarie 1958. A executat pedeapsa în închisorile Galaţi, 
Baia Sprie, Aiud, Poarta Albă, 9 Culme. Informaţii din fişa matricolă penală din AANP. 

Acolo ne-a vârât într-o baracă, tot aşa cu paie pe jos, şi după vreo 4 ore ne-a scos şi 
ne-a pus la lucru: căram şi încărcam într-un bac arpacaş, zahăr, fasole, cartofi... Şi am 
cărat şi am încărcat... până cred că s-a făcut ora 12 sau 1 când am terminat... După ce 
am terminat de încărcat ne-a pus şi pe noi în acest bac şi ne-a tras pe Dunăre... 
Dimineaţa când ne-am trezit şi ne-a scos afară... eram undeva pe malu' Dunării... Era 
stuf pe o parte şi pe alta... Între timp, ei au făcut mâncarea, adică terciul sau arpacaşul, 
că nu mai ştiu care din cele două a fost... Au adus hârdăul cu mâncare acolo, ne-au dat 
arpacaşul ăsta, ne-a numărat din nou şi ne-a luat în primire un caraliu, cum îi spuneam 
noi, şi un cordon de ostaşi, fiindcă paza cu armament o făceau ostaşi din Securitate. 
Securitatea avea două feluri de oameni: unii care păzeau jur-împrejur cu arme şi caralii, 
care intrau cu noi în acest cerc şi care nu aveau arme... 

Nu aveau nici bâte ? 

Nu, nu erau cu bâte, cel puţin acolo la stuf. Şi ne-a dat jos la stuf şi un civil ne-a 
arătat cum se taie stuful. Ne-a dat tarpane, un fel de secere cu coadă lungă cu care se taie 
stuful, ne-a dat opinci de cauciuc şi nişte ciurci... Ciurcii sunt un fel de сіогаріі cauciucaţi, 
care aşa se numeau pe limba ucrainenilor de acolo din sat. Am tras în picioare ciorapi 
ăia cauciucaţi şi după aceea opincile. Ca şi la 9 Culme, nici aici nu am găsit opinci ре 
numărul meu, fiindcă eu avem numărul 45 la picior... De fapt la 9 Culme nu eram cu 
opinci, eram cu bocanci, dar nu s-au găsit bocanci pe numărul meu şi la cizmărie din 
două perechi de bocanci au făcut nişte bocanci special pentru mine, că nu puteam să 
merg cu picioarele goale la cariera unde lucram... 

Aicea nu avea cine să îmi facă din două perechi de opinci o pereche... Dar opincile 
astea de cauciuc aveau o clapă care se prindeau cu două capse la spate. Am desfăcut 
capsele alea, am dat drumul la clapă şi mi-am făcut un fel de papuc, şi aşa mergeam... 
şi am fost în apă tot timpul. Ne-a învăţat cum se taie stuful şi am început... 

Era o operaţiune dificilă ? 

În prima zi a fost uşor, că nu ne-a dat normă, nu nimica... Am învăţat să tăiem stuful, 
am învăţat cum se face stuful tip ladă, 60/40, ne-a arătat cum se leagă, la ce distanţă de 
la capătul maldărului se leagă, ne-a învăţat cum se face cheia... A doua zi a spus: 
„Faceţi 7 malduri de stuf! Asta este norma pe azi”. A doua zi, a spus 8 malduri, a treia 
zi 10 malduri şi tot aşa până am ajuns la 14 malduri de stuf, pe care trebuia să le tăiem 
şi seara să le scoatem la marginea Dunării... Înaintam cu tăiatul de la marginea Dunării, 
aşa că se mărea distanţa pe care trebuia să cărăm maldurile de stuf... Asta n-ar fi fost 
nimic, că un maldur de ăsta avea 40-45 de kilograme, dar trebuia să îl iei într-un anumit 
fel, să îl pui pe spate şi să ţii cu mâna de cheia asta, de legătură, şi să nu îl tragi printre 
mirişte... Miriştea de stuf e înaltă de 30-40 cm, după cum se taie, după cum îi apa, că 
îl tai la firul apei... Într-un loc era mai jos, într-un loc era mai sus. Chinul cel mare era 
această ducere a maldurului de stuf la mal... Şi acolo se număra cât are fiecare şi îţi 
trecea norma... Dacă nu aveai norma о zi, două, 3, pe urmă îţi lua mâncarea. Dacă în 
continuare nu îţi făceai norma îţi mai dădea 3 zile, 5 zile, 7 zile de izolare, la aşa-zisa 
Neagră... Am auzit şi de 10 zile. 

Dumneavoastră aţi fost bătut sau pedepsit vreodată ? 

De mai multe ori. Era să fiu o dată bătut de un caraliu care era la baraca noastră... 
Baraca era formată din două secţii. A venit la noi şi nu ştiu ce conflict a avut cu un 
învăţător, că i-a dat un pumn peste gură de i-a dat sângele, şi eu am făcut scandal: „Ce 

dai, domnule, de ce omori omul? ”. M-a luat şi m-a dus la el: „Vrei să-ţi dau şi ţie 
sângele ? ”. „Domne, poţi să mă baţi cât vrei, dar să nu curgă sânge, că eu când văd 
sânge...” Şi zice: „Bine. Am să te båt, dar nu acuma. О să te bat cu forme...”. A făcut 
raport şi m-a chemat la comandant. I-am spus comandantului ce s-a întâmplat şi a zis : 
„Du-te, eşti liber ! ”. Nu m-a bătut... 

Altă dată eram la 9 Culme. Mergeam în albia canalului şi scoteam piatra, o fărâmam 
şi o încărcam în vagoane. Şi eram 5 echipe, de 7-8 oameni... nu mai ştiu câţi eram. Şi 
odată, aveam în echipa noastră acolo un preot solid, făceam echipă cu el. El bătea şi 
desfăcea piatra, eu o puneam în vagonet... Dar cât bătea el, eu stăteam mai departe, căci 
când sare o piatră la picioare îţi face rană, că îi ascuţită... Şi caraliul m-a văzut şi m-a 
chemat la baracă. „De ce nu lucrezi ? ” „Păi, domne, uite aşa...” „Nu. Trebuie să lucrezi 
încontinuu...” M-a legat cu mâinile la spate cu sârmă ghimpată şi m-a ţinut acolo în 
baracă o oră şi ceva. Şi am plecat la colonie tot aşa legat şi m-a ţinut în poartă... Şi cine 
rămânea în poartă... ştiai ce te aşteaptă. Pe urmă m-a văzut, m-a dezlegat, m-a vârât la 
comandant. Era un caraliu acolo, unul Costea. Şi zice : „Du-l în camera cealaltă ! ”. M-a 
dus în camera cealaltă şi a venit comandantul. Şi caraliul, care era solid, m-a luat aşa de 
gât şi m-a trântit jos cu faţa în sus. Mi-a tras pantalonii, da’ comandantul zice : „Nu, nu, 
lasă că dau eu”. Că a vrut să deie el... Avea bastonul ăla de cauciuc, cum îi spunea, 
pulan. Mi-a dat una... Eu am început să (їр: „Aduceţi doctorul, că sunt bolnav de 
inimă! Aduceţi doctorul ! ”. Mi-au dat şi a doua. „Aduceţi doctorul, că sunt bolnav de 
inimă ! ” Că eu ştiam că îţi dă 10, 15, 25 din astea, după cum se bătea la armată, apoi 
venea doctorul şi te controla. Şi strigam: „Aduceţi doctorul, că sunt bolnav de inimă! ”. 
Şi mi-a dat 3 din astea. Şi zice: „Scoală-te şi pleacă la baracă...”. 

Vă mai aduceţi aminte cum îl chema pe comandant ? 

Domne, în România Liberă de ieri a fost dat numele lui, dar am uitat... A fost 
comandant acolo şi apoi a fost comandant pe la Ialomiţa. Şi i-a dat numele ziarul... Da’ 
îl ţin minte pe Costea, care zicea: „Eu sunt Gheorghe Dracul ! ”. Aşa zicea el... Bătea 
grozav. 

Vreau să vă spun că lui Costea i-am făcut şi o chestie... Când ne-a transferat de la 
9 Culme la Periprava, a tras un tren cu vagoane în linie, în dreptul coloniei, nu în gară. 
Soldaţii au înconjurat de jur-împrejur şi ne-au dus pe noi să ne vâre în vagoane. Şi până 
când ne vâra aşa, spunea: „Cutare, cutare...”. Te chema pe nume... Şi Costea ăla era 
acolo şi zicea că o să mă bată... Şi a sărit la mine. „Băăă! ” Şi era un locotenent acolo. 
Dar eu: „Domnule locotenent, domnul sergent Costea vrea să mă bată ! ”. Şi zice ăsta: 
„Suie în vagon! ”. Şi de acolo i-am mai făcut o dată semn lui Costea... Asta a fost 
singura mea descărcare asupra lui Costea ăsta, care bătea grozav... 

Altă dată eram tot la 9 Culme şi am avut o altercaţie cu un caraliu. Şi m-a vârât la 
Neagra... Neagra ce ега? Era o cameră care avea geamul spart şi un robinet defect din 
care curgea apă... Şi pe jos ега apă... Şi acolo am stat 7 zile... Şi două zile îţi dădea apă 
cu sare, o zi mâncare. Şi stăteai în picioare, că nu aveai cum altfel. Seara îţi vâra 
3 scânduri pe care să dormi. Eee, astea au fost de un chin nemaipomenit pentru mine... 
Cum stăteam acolo, am avut închipuiri, că am văzut pe geam imaginea lui Ştefan cel 


6. Posibil Gheorghe Scarlat, născut la 19 mai 1927 la Caracal, Olt. Lt.-col., comandantul coloniei 
între anii 1958 şi 1960. AANP, Dosar FN 1967-1968, vol. II, dos. inventar nr. 18-1956. 

Mare... cum stă şi se roagă la un iconostas acolo. Nu ştiu dacă ştiţi imaginea... Eh, şi 
imaginea asta a durat 2-3 zile şi mi-a uşurat această detenţie... Era grozav să stai aşa, 
acolo. Dar atunci nu am mai simţit nici un fel de durere... nici trupească şi nici 
sufletească. Ziua asta m-a marcat... 

Am mai stat la Neagra şi altă dată, 3 zile, да’ nu mai ştiu pentru се... 

Şi am mai stat la Neagra şi la Grind, o dată, 7 zile, că nu mi-am făcut norma, dar asta 
era după o lună şi ceva de neîndeplinire a normei. Şi, în adevăr, când am ieşit de acolo, 
eram aşa de slăbit, încât caraliu' a spus: „Azi nu ieşi la stuf, stai în bac”. El şi-a dat 
seama că o să cad pe jos dacă mă duc să tai stuf... Asta era singura mângâiere, că după 
ce ai făcut acolo izolare, stai o zi şi nu lucrezi, că eşti prea slab... 

Dar cum era Neagra acolo ? Fiindcă pe bac nu era celule ca la închisoare, carceră în 
care să te уйге, neagră, te уйга într-un puț care se găsea la spatele vaporului, la pupa, 
aşa... Acolo era un puț unde erau lanţurile de la ancoră, fiindcă toate bacurile astea se 
ancorau. Şi te vârau acolo şi îţi dădeau la două zile о cană cu apă cu sare... Noi refuzam, 
dar medicii noştri spuneau : „Beţi ара cu sare, fiindcă înlocuieşte sângele, pierderea de 
sânge...”. Într-adevăr, domne, într-o zi bei apă cu sare, dar nu îţi mai era sete... Şi două 
zile beam o cană cu apă cu sare, iar a treia zi ne dădea mâncarea obişnuită... 

Şi vreau să vă mai spun încă o zi din viaţa mea de acolo. Era 30 ianuarie, îmi aduc 
aminte, Trei Ierarhi... Lucram undeva la 4 kilometri de bac, de marginea Dunării, şi 
tăiam la stuf. Apa era cam de două degete şi a început să crească... a trecut de glezne, 
am ajuns până la jumătatea piciorului... Atuncea caraliu” care era cu noi acolo şi cu 
ostaşii de jur-împrejur, a trimis la bac, la comandant şi a spus: „Creşte apa. Ce 
facem ? ”. Am aflat ре urmă că venea apa pe un crac al Dunării, de aceea creştea. Până 
când s-a dus ăsta, solul, sau cum se cheamă în armată ăla care duce informaţii, şi până 
când a venit, apa a crescut până la brâu... Şi a venit ordinul ca să ne întoarcem. Ne-a 
încolonat tot aşa „pe 5”, să ne ţină aproape, că asta era formula, şi am plecat... 

Trebuie să vă mai spun... Nu ştiu dacă aţi fost în Deltă? Acolo creşte stuful, dar sunt 
şi vite care pasc. Şi vitele astea fac anumite cărări... Sunt smocuri de stuf mare, pe care 
îl ocolesc, şi între smocurile ăstea mari, mai este aşa o cărăruie care face ocol, nu mergi 
drept. Şi mergi... aicişa este liber, aici iar e smoc... Eee, şi când veneam într-o zi 
obişnuită, aşa, cotind... nu mai vedeam pe unde se merge şi mai dădeam de un smoc, ne 
suiam pe el, mergeam iarăşi şi dădeam în apă... Şi ne-am umplut de sus până jos de 
plaghie, că aşa se numeşte toată mizeria aia de la stuf, foi de stuf, tot ce cade, şi când 
vine apa le ridică în sus... Şi ne-am făcut de sus până jos... Caraliii ne înjurau şi noi le 
răspundeam, că aveam curaj: „Păi, din cauza voastră stăm aici, ca să aveţi salariu...”. 
Ostaşii ne înjurau. „Păi, voi nu aveţi nici o vină, vă faceţi armata... Da, da... Păi, dacă 
te-a dat la Securitate...” Ostaşii mergeau cu armele sus, şi ei, tot aşa, s-au făcut de sus 
până jos ca şi noi, cu plaghie. 

Am ajuns la malul Dunării şi au spus: „Vă dezbrăcaţi ! ”. Ne-am dezbrăcat în pielea 
goală şi la 30 ianuarie, la malu' Dunării, ne-am spălat, am spălat hainele şi cu ele în 
braţe, în pielea goală, am intrat în bac... Noi, în zilele obişnuite când tăiam stuf, seara 
aduceam câte o legătură, un smoc de stuf ca să facem focul în bac. Fiecare trebuia să 
aducă, dar unii aduceau, unii nu... Când ajungeam le zvârleam la marginea Dunării şi 
intram în bac, şi de acolo plantonul care era dintre noi şi cu ostaşul de serviciu de pe bac 
se ducea şi luau aceste legături şi făceau foc. Eee, şi focul îl făcea seara, nu ziua... 

Norocul nostru a fost că plantonul nu terminase stuful din ziua anterioară, că atunci în 
ziua aceea, nu am mai adus. Când am intrat noi în bac mai erau legături şi a început să 
facă focul şi ni s-a permis să stăm în pat... Paturile erau pe 6-7 rânduri, aveam pături şi 
cearşaf. Am luat şi masa... Ne-am încălzit acolo şi a trecut şi asta. Eram tânăr, aveam 
39 de ani... Asta a fost o zi care m-a impresionat şi o ţin minte : 30 ianuarie 1959... Am 
făcut baie în Dunăre în ziua de 30 ianuarie... 


Primeaţi pachet de la părinţi sau de Іа rude ? 

Un singur pachet am primit, dar asta nu la stuf, ci după ce am venit de la stuf... 

Şi ați stat їп Deltă fără să fiţi judecat ? 

Păi, nu eram judecaţi. Toţi de acolo nu eram judecaţi. Ni s-a comunicat, când eram 
la 9 Culme, după jumătate de an, cum că Ministerul de Interne ne-a dat la unii 24 de 
luni, la alţii 36, 48, 60 de luni. Aşa se dădea atunci, de la Ministerul de Interne... 

Fără nici un motiv ? 

Fără nici un motiv. Absolut fără nici un motiv. Şi aşa eu am primit 48 de luni: 4 ani. 
Au fost câţiva care a avut şi 60 de luni, din ăştia am fost care au fost arestaţi la 
17 ianuarie... Apoi la colonie începuseră să vină şi cei de la închisoare, cum a fost un 
domn, Dionisie. După ce a făcut 13-14 ani de închisoare, nu îi dădeau drumul acasă, ci 
îl trimiteau cu domiciliul obligatoriu sau cu administrativ : 2, 3, 4, 5 ani... după cum 
socoteau ei. Aşa că au început să vină la colonie şi dintre cei condamnaţi... Şi acum 
ne-am amestecat, că ne căutam: „Băi, care eşti din judeţul Covrului ? Care sunteţi din 
Galaţi, să ne cunoaştem ? ”. Şi aşa m-am cunoscut cu domnul Dionisie, саге ега din 
Galaţi. El era venit de la închisoare... 

Ați întâlnit acolo personalităţi ale culturii sau politicii româneşti ? 

Domnule, au fost 2 fraţi, dintre care unul a fost mare în Mişcarea Legionară, a fost 
comandant legionar, Bartolomeu Livezeanu”. Şi fratele lui, care fusese şi el comandant 
legionar, era acuma într-un minister, subsecretar de stat... Şi noi mergeam alăturea cu 
Bartolomeu Livezeanu... Nu ştiu ce a mai fost el în timpul Mişcării... ministru nu ştiu 
dacă a fost, dar în orice caz a fost cineva mare. Am mai stat cu un învăţător din Vadu 
Roşca, aşa ceva parcă, sau vizavi de Galaţi, din Nămoloasa, care era văr cu ministru’ 
Gheorghe Apostol care era din Tudor Vladimirescu... Mama lui Gheorghe Apostol şi cu 
mama învățătorului ăstuia erau surori... Şi s-a dus mama învățătorului la mama lui 
Gheorghe Apostol, şi au mers amândouă la Bucureşti, s-au dus la Gheorghe Apostol şi 
i-au spus: „Băi, uite, scoate-l pe văru-tu!”. Şi i-a spus: „Mătuşă, cere-mi să mut 
Nămăloasa de pe malul ăsta pe malul celălalt, dar pe văru’ Gheorghe nu îl pot scoate din 
puşcărie ! ”. Asta am aflat mai târziu, când am venit acasă... 

Ce să spun eu? Nu ştiu de ce, dar pe unde am fost, că ne muta dintr-o cameră în alta, 
totdeauna băieţii, că noi aşa le ziceam, băieţi, mă împingeau pe mine să vorbesc sau să 
spun necazurile camerei şi ale oamenilor. Şi pe chestia asta nu stăteam prea bine cu 
administraţia, le trăgeam. Şi am observat că şi în viaţa mea, nu am stat bine cu 


7. Bartolomeu Livezeanu (1913-1985), avocat, comandant legionar. A fost arestat la 15 aprilie 
1952 şi internat adminstrativ. A executat pedeapsa în închisorile Jilava, Bicaz, Oneşti Baraj, 
Culmea, Periprava. A fost eliberat la 16 septembrie 1960. Informaţii din fişa matricolă penală 
din AANP. 

superiorii... în schimb am stat bine cu inferiorii. M-am purtat bine cu inferiorii, dar cu 
superiorii nu am stat bine în viaţa mea. Şi acum în biserică, la noi, cu superiorii nu stau 
bine, dar cu inferiorii stau bine... 


Vă mai amintiţi când v-au anunţat că o să vă eliberaţi ? 

În *62. După 4 ani. Că am stat din '58 până în '62... Da’ noi acolo nu aveam calendar 
să ştim ziua... 

Înainte de eliberare am avut un icter grozav şi am fost internat la infirmeria coloniei. 
Acolo singurul avantaj era că nu aveai tineta în cameră. În spatele infirmeriei era o 
privată şi puteai ieşi singur... Şi într-o noapte am ieşit. Nu mai ştiu cum... Era iarnă, 
m-am trezit de frig şi cu nisip în gură, că acolo era numai nisip, că era pe o dună de 
nisip. Şi căzusem acolo, aşa... Şi era un doctor, conferenţiar la Cluj, arestat şi el. Şi mi-a 
spus pe urmă: „Părinte, am crezut că te pierd, dar ai rezistat...”. Eram unul dintre cei 
mai tineri de acolo, pe vremea aceea... 

Şi cum spun, eram în infirmerie când am împlinit cei 4 ani. Când s-au împlinit anii, 
cei cu 2 ani, cu 3 ani au venit de la Bucureşti de la Securitate şi îi chema pe fiecare. 
N-am ştiut ce vorbea fiecare, da' am aflat pe urmă, când mi-a venit rândul. „Te duci 
acasă, îţi vezi de treabă, nu mai vorbeşti...” nu ştiu ce. Şi lângă mine mai era altcineva, 
care tot aşa se elibera, era de prin Argeş. Şi i-a chemat pe toţi, şi am rămas noi ăştia 2 
de la infirmerie ultimi. Zic: „Du-te tu întâi! ”. Şi s-a dus. Dar ăla care făcea ancheta 
ştia că venim de la infirmerie. „Ce boală аі?” Şi i-a spus: „Icter negru. Stai acolo la 
uşă ! 'Te duci acasă şi îţi vezi de treabă. Şi spune-i şi lui Capotă, alălaltul, să nu mai vie, 
să îşi vadă de treabă...”. Aşa am fost singurul din colonie care m-am eliberat în anul 
1962 şi care nu am dat o declaraţie... Mi se pare că unii dădeau şi o declaraţie scrisă, 
cam aşa ceva... că noi nu ne întrebam între noi ce face fiecare... Fiindcă, în paranteză 
să vă spun ceva, la închisoare ега un lucru... se zicea: „Deţinutul politic una spune la 
anchetă, una spune în cameră când vine şi una ştie el, care n-o spune”. Aşa că noi nu ne 
întrebam ce ai vorbit, ce ţi-a spus... Care era chemat la anchetă, când venea, nu îl 
întrebam nimic. Aşa că am fost singurul din anul ăla care nu am dat o declaraţie... Nu 
ştiu din alţi ani... Nu se găseşte o declaraţie scrisă din partea mea la eliberare... 


Cum v-aţi întors acasă ? 

Să vă spun. Eram la infirmerie grav bolnav. Medicul de la infirmerie, am aflat apoi, 
a făcut raport că trebuie să mă ducă la spital la Tulcea. Când m-au eliberat, a venit 
caraliul, m-a luat, m-a dus afară la baracă, mi-a dat hainele mele, m-am îmbrăcat, am 
lăsat hainele de puşcărie şi am întrebat: „Unde mă duceţi ? ”. „La Tulcea, la spital.” Dar 
m-a vârât din nou în Colonie, ca să îmi deie la mână un document, probabil. M-a chemat 
„la Poartă”, că aşa se numea, „Înalta Poartă”, ca să îmi deie hârtia să mă duc la spital. 
Şi am primit ordin cum că mâine dimineaţa vine vaporul să îi îmbarce pe cei care pleacă. 
S-a dat comandă de la Bucureşti să vie un vapor special la Periprava, că nu veneau 
vapoarele acolo, la cheiu' de la noi, de la colonie, să îmbarce oamenii... 

În timpu” ăsta, când intrau ceilalţi cu 4 ani, le spuneam поі: „Bă, a venit ordin să vă 
eliberaţi”. Şi am plecat eu şi cu încă 2 inşi aduşi de la alt bac, că a fost şi un alt bac de 
deţinuţi de drept comun, aduşi de la Poarta Albă, care se eliberau... Şi la poartă ne-au 
dat drumu” seara, şi ne-am dus la Dunăre, că erau 2 kilometri de acolo până la Dunăre... 
Vaporul a venit mai înainte, dar ăştia nu erau, şi atunci vaporul s-a dus la Chilia, să 
înnopteze acolo. A doua zi de dimineaţă a venit înapoi, ne-a luat şi pe noi şi ne-am dus 


GALAŢI 255 


seara în Chilia noastră5... Chilia Nouă sau Veche, nu mai ştiu саге din ele, că este o 
Chilie pe malul Dunării româneşti şi o Chilie pe malul Basarabiei. Nu mai ştiu care e 
Veche şi care e Nouă... 

Seara ne-a debarcat, nu ne-a permis să stăm pe vapor. Şi ne-am plimbat toată noaptea 
prin Chilia... Eram 3... Era noapte, nu era nimeni pe stradă. Vaporul de cursă venea 
dimineaţa, încărca oamenii de la Chilia, mergea până la Tulcea şi de acolo până la 
Galaţi... 

A doua zi, fiindcă reverenda mea de preot cât a stat acolo fusese strânsă şi era boţită, 
mizerabilă, n-am mai îmbrăcat-o, că mai aveam şi un pulover pe mine... Şi eram cu 
puloverul şi cu reverenda pe mână... Şi am mers cu vaporul până la Galaţi. 

Cum a fost întâlnirea cu familia ? 

Când am coborât pe mal, am văzut un tânăr îmbrăcat cu un pardesiu la fel cu 
pardesiu' meu care îl lăsasem acasă... Era dintr-un material mai gros... M-am uitat la el, 
el s-a uitat la mine. Am trecut, m-am întors, iar m-am uitat la el... El se uita după 
mine... Am mai mers vreo 2 paşi, m-am întors şi l-am întrebat: „Tu eşti, Sorin? ”. Era 
băiatul meu care mă aştepta, fiindcă cei care fuseseră mai înainte, un preot care era văr 
cu soţia mea îi spusese : „În ziua de cutare se eliberează... ”, că ştia ziua. Şi el vreo două 
zile tot a venit la vapor... 

Acuma ne-am îmbrăţişat, ne-am sărutat şi am mers acasă... Eu când am fost arestat 
i-am lăsat în casele episcopiei, da’ au fost daţi afară... I-am găsit la o mansardă pe Strada 
Bălcescu, lângă Tribunalul Galaţi... 

Când am ajuns acasă, m-am îmbrăţişat cu soţia, ca a doua zi să îmi spună că ea a dat 
divorţ. Eu nu am ştiut că a dat divorţ... La alţii le-a venit acolo înştiinţare... În ziua când 
le-a venit această veste erau distruşi... Eu am fost scutit de această experienţă, dar am 
avut-o după eliberare. 

Am divorţat, am mai stat împreună aşa, o vreme, până când am găsit unde să ne 
тий... Ne-am mutat undeva într-o altă cameră, că aveam doar o singură cameră, şi cei 
2 băieţi erau mari, erau la liceu acuma... 

Copiii au avut de suferit de pe urma arestării dumneavoastră ? 

Nu au avut de suferit, fiindcă soţia a dat divorţ şi acum băieţii purtau alt nume... Aşa 
au putut intra la liceu, fiindcă altfel nu se putea... Da' au avut de suferit când să intre 
la facultate... Fata care era mai mare a vrut să facă chimie alimentară, aici la Galaţi, dar 
nici măcar nu au primit-o la înscriere... 


Asta prin се an ега? 

Asta era prin '62, când am venit eu... toamna. Nu a primit-o la înscriere... Şi se ştia 
că pe ăştia pe care nu îi primeşte nimeni îi primeşte Facultatea de Agronomie din 
Bucureşti şi s-a dus acolo. A dat examen şi a intrat la Agronomie fără oprelişti. A stat 
1 an de zile şi pe urmă s-a transferat la Chimie Alimentară din Galaţi, a dat diferenţa şi 
a putut face facultatea... Băiatului nu i s-a dat voie să se înscrie la facultate. Pur şi simplu 
nu i s-a permis. Şi atuncea a intrat, cum i se spunea atuncea, în câmpul muncii. A intrat 
la ICPRONAV-Institutul de Cercetări Navale, unde se ocupa de procurarea de rechizite... 
Şi aşa s-a putut înscrie ca muncitor la un Institut Politehnic, dar nu la ingineri, ci la 


8. Chilia Veche, localitate în judeţul Tulcea. 

subingineri, că nu l-a primit la ingineri... A absolvit institutu’ ăsta de vapoare şi a rămas 
acolo ca subinginer, şi este şi astăzi subinginer... 

După ce v-aţi întors v-aţi reangajat ? Aţi redevenit preot ? 

După ce m-am întors am fost judecat de către consistoriul bisericesc pentru lipsă de 
la parohie... şi condamnat 4 апі să nu slujesc. Şi eu am zis: „Domne, m-aţi condamnat 
4 ani să nu slujesc... Păi, eu nu am slujit deja 4 ani, cât am fost la închisoare...”. Şi aşa, 
tacit, s-a aprobat... Când am venit de la închisoare am găsit pe un coleg de-al meu de 
clasă, consilier economic. Am mai găsit pe cineva, un alt preot, cu care ne tutuiam, 
consilier administrativ. L-am găsit pe vicar, cu care mai înainte discutam aşa, ca între 
prieteni... Şi consilierul ăsta administrativ, acu’ îmi vorbea cu „ргсасисегпісе”, nu îmi 
mai vorbea cu „tu”. Iar colegul meu de clasă mi-a spus: „Măi, tu ştii că am fost colegi, 
dar aicea nu mai merge... Am înţeles, Ghiţescu, am înţeles...”. Şi nu i-am mai cerut nici 
un ajutor, nimic... Şi ca dovadă, la 1 an de zile după ce m-au judecat ăştia, am făcut o 
cerere de parohie. Nu mi-au dat... Am intrat hamal la fabrica de paste făinoase din 
Galaţi, „Dunăreana” se numea... Aicea meseria mea era să leg lăzile de macaroane cu 
sârmă, să le fac stive şi apoi să le încarc în vagoane. Şi am lucrat din martie sau din 
aprilie, până în decembrie, când, într-o noapte, m-am îmbolnăvit... Mă ţinea aicea la 
burtă, mă durea şi i-am spus la şefa mea, că ега o maistoriţă: „Uite, nu mai pot...” „Stai 
dumneata pe o ladă şi culcă-te”. M-am lungit pe două lăzi acolo până dimineaţă când s-a 
terminat tura, că nu puteam să plec aşa. Şi m-am dus la spital şi mi-a găsit că am 
apendicită. M-a internat pe loc şi a doua zi, fără să mai aştepte analizele, mi-a şi făcut 
operaţie. La o zi după operaţie mi s-a umflat piciorul... da’ nu numai că s-a umflat, dar 
s-a şi înnegrit. Am stat în spital vreo 40 de zile pe tratament cu heparină. Am ieşit tot 
cu piciorul umflat şi a trebuit să port vreo 3 ani cizmă zincată... După ce am dat-o jos 
am pus un ciorap medicinal pe care îl port şi azi... 

Şi după ieşirea: din spital ce aţi făcut, v-aţi întors la muncă ? 

Când am fost în spital, un cumnat de-al meu s-a dus la episcop. „Domne, ăsta este 
în spital. Nu аге ce face. Daţi-i o parohie!” Şi mi-au dat o parohie... Se numea 
Obârşeni”, ега la marginea regiunii Galaţi, căci era regiune pe atunci, dincolo de gara şi 
tunelul de la Talasman, pe linia nouă Galaţi – Bârlad, că este un tunel acolo... Şi la vreo 
7 km era un sat, Obârşeni... 

Şi după ce am ieşit din spital, mi s-a comunicat că mi-au dat parohie la Obârşeni... 
Altfel, dacă nu mă îmbolnăveam, nu ştiu dacă îmi dădea... 

Şi acolo cât aţi slujit ? 

La Obârşeni am stat vreo 2 ani şi ceva... Era o filială a parohiei de alături, care se 
numea Vinderei”. Şi s-a făcut lider parohia Vinderei şi atunci m-a dat paroh la parohia 
Vinderei, şi să am grijă de filială... 

АП avut probleme си activiştii de partid din comună ? 

Nu am avut probleme, vă spun. Şeful de post de la Vinderei, când eram la Obârşeni, 
mi-a propus că să îmi facă buletin de Vinderei. Am spus: „Nu fac, domne. Plec de aici 
din sat, renunţ la serviciu şi mă întorc la Galaţi ca hamal, dar nu dau buletinul de 


9. Localitate în judeţul Vaslui. 
10. Localitate în judeţul Vaslui. 

Galaţi...”. Că eu aveam buletin de Galaţi, da’ în Galaţi nu se putea intra atunci, cum era 
pe vremurile alea, în oraşele mari... Nu ştiu dacă ştiţi. Dacă aveai reşedinţa la ţară, eeh, 
greu se mai intra în oraş, prin partid... 

Eu nădăjduiam că totuşi am să vin preot la Galaţi... La Obârşeni biserica era de 
lemn, făcută de un frate al mitropolitului Veniamin Costache", pe moşie, şi alături era 
CAP-ul, în conacul boierului... Nu am avut probleme. Din contră, preşedintele CAP-ului 
a trimis odată pe un consilier : „Spune-i părintelui să facă rugăciuni de ploaie...”. Nu am 
avut probleme cu oamenii la Obârşeni. 

Nici la Vindăreni nu am avut probleme. De acolo m-am transferat preot la Folteşti!?, 
să fiu mai aproape de Galaţi. Am făcut schimb cu un preot pensionar... A fost greu. Şi 
de la Folteşti făceam naveta la Galaţi. Stăteam sâmbăta şi duminica la parohie şi celelalte 
zile stăteam în Galaţi, şi dacă era ceva, dascălul îmi dădea telefon, aveam abonament şi 
mă duceam... 


V-aţi recăsătorit ? 
Târziu, târziu... m-am recăsătorit. M-am întâlnit cu o profesoară din Galaţi care era 


acum plecată la Târgu Ocna. Ne-am cunoscut la Ierusalim... Nu mai ştiu precis anul, dar 
a fost ultimul an când Ceauşescu a plătit datoriile... 


АП mai fost urmărit de Securitate, să trebuiască să daţi raport ? 

Nu. Nu. Niciodată... Fiecare episcopie avea un om de la Securitate şi unul de la 
Ministerul de Educaţie pentru studii... Şi ăsta de la noi venea la protoierie, unde acuma 
eram secretar şi contabil la Casa de Ajutor Reciproc al clerului, şi ăsta mi-a spus: „Am 
primit şi reclamaţie şi ordin ca să nu îţi dau drumul să pleci la Ierusalim. Am comunicat 
sus că aici nu ai făcut nici un fel de propagandă contra Partidului, nu te-am auzit 
niciodată şi ţi-am dat liber să pleci la Ierusalim”. Şi «colo am cunoscut-o pe actuala 
soţie... 

După eliberare v-aţi mai întâlnit cu foşti comandanţi de închisoare ? 

Nu, nu m-am mai întâlnit cu ei... M-am întâlnit, în schimb, cu un sergent, care era 
din satul Stoicani, de la Folteşti. Era fost sergent acolo şi acum era scos la pensie... Şi 
era în Stoicani, ca orice cetăţean, era credinciosul meu. Şi am fost la el cu Crăciunul, cu 
Boboteaza, dar nu am discutat nimic... Aici în Galaţi m-am mai întâlnit cu unul din 
Frumuşiţa!?, care era un fel de ţigan şi care mi-a spus: „Domne, pe noi ne-a luat să 
facem fanfară, domne ! Nu ne-a luat ca să păzim, să fim caralii acolo...”. Da’ nu am avut 
nimica cu nici unul din ăştia... 

După 1989 v-aţi implicat în politică sau în alte forme asociative, ca AFDPR-ul ? 

Căpitanul a spus: „Când nu voi mai fi eu, să îl urmaţi pe Iuliu Maniu”. Astea au fost 
recomandările Căpitanului, şi urmând indicaţiile Comandamentului legionar, care a luat 
legătură cu Partidul Naţional Țărănesc, după 1989 m-am înscris în Partidul Naţional 
Ţărănesc. Am fost şi preşedintele CDR-ului la Galaţi... Am făcut propagandă, am fost 
şi prin comune. Am fost şi pe listă pentru Senat, da' nu am fost ales, că nu am avut 


11. Veniamin Costache (1768-1846), mitropolit al Moldovei între anii 1803 şi 1808 şi 1812 şi 
1842. Mircea Păcurariu, Istoria Bisericii Ortodoxe Române, III, Editura Institutului Biblic şi 
de Misiune a Bisericii Ortodoxe Române, Bucureşti, 1994, pp. 8-23. 

12. Localitate în judeţul Galaţi. 

13. Localitate în judeţul Galaţi. 

destule voturi, doar 43%. La Brăila a fost un scriitor, tot aşa, înscris la CDR, care a avut 
51%, dar nu erau toate... Şi atunci se făcea troc de voturi... s-au luat voturile mele şi i 
le-a dat lui, ca să aibă 90 şi ceva de voturi, şi să fie senator plin. Dar am fost trecut în 
Monitorul Oficial ca senator, chestii din astea... Unii îmi spuneau pe aici „domnule 
senator”. „Mă, lăsaţi-mă ! Vreţi să moară ăla, să mă duc eu?” Aşadar am activat pe Іа 
ţărănişti, mi-am luat peste nas de la colegi, de la preoţi, şi după ce s-a desfiinţat 
CDR-ul... n-am mai activat nicăieri. 


Vă mulțumesc frumos că mi-aţi acordat acest interviu. 


Constantin Emil Secărescu 


S-a născut la 28 septembrie 1924, în oraşul Roman, judeţul Neamţ. Naţionalitatea : 
română. Religia : ortodoxă. Studii : Şcoala de ofiţeri de aviaţie. Profesia : pilot militar ; 
topometru. A fost arestat pe 29 aprilie 1949 şi condamnat la 6 luni de închisoare pentru 
„ofensă adusă Armatei Sovietice”. A executat pedeapsa în închisorile Focşani, Galaţi şi 
Sibiu. A fost eliberat în 1950. A fost rearestat în 14 aprilie 1959 şi condamnat la 9 ani 
de închisoare. A executat pedeapsa în închisorile Bacău, Galaţi, Jilava, Periprava şi 
Gherla. A fost eliberat în aprilie 1964. La data interviului locuia în Galaţi. Interviu 
realizat de Alexandru Matei în 24 mai 2007. Transcrierea şi tehnoredactarea interviului — 
Alexandru Matei, editarea – Constantin Vasilescu, Cosmin Budeancă. Interviul se află în 
AIO-IICCR, având cotele 119, 120, 121. 


Domnule Secărescu, vă rog pentru început să-mi spuneţi câteva cuvinte despre familia 
dumneavoastră... 

Sunt fiul lui Constantin şi al Hortensiei Secărescu. Tatăl meu a fost funcţionar 
superior în aparatul de stat, mama casnică. Am avut un frate mai mare cu 12 ani, care 
a fost farmacist şi a făcut front în Rusia, la spitalul militar, ataşat pe lângă divizia de 
cavalerie a lui Cornea. Pentru că era rezervist el a făcut front în spatele liniilor noastre, 
la 1-2 kilometri, dar totuşi front, timp de 2 ani de zile. El nu avea bani să plătească cum 
plăteau ceilalţi farmacişti ca să rămână în ţară şi fiind şi necăsătorit l-au ţinut acolo. Am 
avut încă un frate, mai mare cu 8 ani, care a fost ofiţer de aviaţie, promoţia '41, care a 
făcut front în Rusia şi în Slovacia. Am mai avut şi o soră, funcţionară, care nu a făcut 
nici un fel de politică. Eu am fost cel mai mic copil din familie... 

Proveniţi dintr-o familie înstărită ? 

Avere nu am avut decât o singură casă cu 3 camere, moştenită de la mama mea, pe 
foaie dotală, că aşa se făcea atunci... Eu nu am avut nici un fel de proprietate, nici un 
fel... 


Unde v-aţi făcut studiile ? 

Am făcut şcoala primară la Roman, iar liceul la Roman, Focşani şi Bacău, pentru că 
tatăl meu, fiind funcţionar de stat, a fost mutat în aceste oraşe în interes de serviciu. Am 
absolvit Liceul „Ferdinand Т” din Bacău în 1943, fiind clasificat al şaptelea din 53 de 
candidaţi reuşiţi, dintr-un total de 113. Am intrat în şcoala de ofiţeri de aviaţie în '43 şi 
am absolvit-o printre primii, în 1945. Din 1945 până în 1948 am funcţionat ca ofiţer-pilot, 
până la obţinerea brevetului de pilot de război pe care l-am obţinut în 1946... 

Noi, aviatorii, aveam un regim special, în sensul că după ce eram scoşi ofiţeri, până 
la obţinerea brevetului de pilot de război sau observator comandant de bord, mai făceam 
aproximativ 2-3 ani de cursuri şi instructaje pe diverse tipuri de avioane, până când 
ajungeam la situaţia de a absolvi examenul de sfârşit... Deci am mai fost ofiţer-elev încă 
2 ani de zile după absolvirea şcolii... 

Сит aţi reuşit să vă integrați în armată în contextul creat după 23 august 1944 ? 

Păi, asta е... în 1948, la 1 mai, după 3 ani de activitate, am fost scos afară din armată, 
în ziua în care toţi cei din promoţia mea au fost făcuţi locotenenţi ! Doar eu şi cu un alt 
camarad, Popescu Teodor, am fost scoşi din armată fără nici o motivaţie. Dar de fapt de 
ce am fost scos? După ce am obţinut brevetul de pilot în '47, mi s-a propus să plec ca 
ofiţer-cursant la Academia Militară „Frunze”, în Uniunea Sovietică. Şi eu, discutând în 
mod sincer cu totul naiv, ca să zic aşa... le-am spus comandanților : „De се mă trimiteţi 
dumneavoastră în Uniunea Sovietică, când eu am văzut ce material volant au americanii ? 
De ce nu mă trimiteţi acolo dacă vrem să învăţăm meseria asta ca lumea ? ”. „Ce, vrei să 
te duci în America?” „Vreau.” „Şi de ce să te duci?” „Domne, ăia sunt înainte din 
punct de vedere tehnic.” „Bine, du-te acasă ! ” Şi răspunsul a fost că m-au dat afară ! În 
momentu' în care m-au scos afară am scris un memoriu, pe care ei au notat ceva. 
Ulterior, am aflat şi eu ce-au scris: „Ofiţer bine pregătit. Are cunoştinţe peste gradul pe 
care îl deţine. Inteligent, energic, încăpățânat, a dovedit rea-voinţă şi rea-credinţă faţă de 
regim. Propunem să fie scos din cadrul armatei şi să nu fie folosit în civilie decât pentru 
munci manuale”. 


Ce aţi făcut după excluderea din cadrul armatei ? 

După ce m-au scos afară din armată a fost o perioadă foarte grea... nu aveam din ce 
să trăiesc. Am ajuns înapoi acasă, la părinţi... da' nu puteam să-mi permit să stau să 
mănânc pe spatele lor, care nici ei nu aveau ce să mănânce... Taică-meu era fără pensie... 
Fusese administrator financiar şi i-au tăiat pensia, pentru că l-au considerat exploatator... 
Depusese 35 de ani bani din leafa lui la Casa de Pensie, cum se face şi la noi acum... Aşa 
era atunci, nu statul îţi dădea bani... tu îţi alegeai gradaţia şi depuneai... Voiai mai mult, 
mai puţin... Şi 35 de ani tata depusese din leafa lui pentru pensie şi i-au tăiat pensia! 
Deşi a fost sărac şi nu a avut nici o avere... Era o anomalie. De exemplu, un colonel de 
jandarmi avea pensie, dar tata care fusese administrator financiar, civil, nu avea... În 
schimb am avut linişte, că nu a fost arestat niciodată... A fost un om cinstit, că altfel îl 
băga şi în puşcărie... 

Frate-meu, care era încă ofiţer activ, era în altă parte. Farmacistul avea şi el o leafă 
de mizerie, de-abia era căsătorit... Aşa că aproape n-avea cine să mă susţină... Atuncea 
am lucrat pe la unul, pe la altul, pe la vie... Un coleg de-al meu, tot fost ofiţer, avea o 
vie şi lucram la el în vie. Ne plătea ca pe oricare şi mai scoteam un ban... Într-o vreme 
am lucrat chiar la demolarea unor cazemate de beton de pe linia Focşani - Nămăloasa – 
Galaţi... Sub Carol al II-lea s-a început o linie de rezistenţă cu nişte cazemate... şi 
lucrarea s-a continuat sub Antonescu. Ruşii când au intrat în ţară au vrut să distrugă 
aceste cazemate... că aici а vrut Antonescu să îi ге(іе, să îi oprească pe ruşi în '44. Şi 
într-o vreme am făcut un contract cu o societate belgiană, care spuneau că vor să 
recupereze fierul beton din cazemate... dar în realitate ruşii voiau să le distrugă, ca să 
dispară linia asta de apărare... 

Şi aşa, neavând cine să mă susţină, am plecat la Bucureşti, aşa, de unul singur, să mă 
fac student. Am dat examen de intrare la ASE, fără să am nici un sprijin material... Am 
trăit pe la colegi... Dormeam la unul, la altul... Am ajuns să lucrez seara în Gara Obor 
la descărcat vagoane de lemne şi cartofi, pentru că în Bucureşti m-am întâlnit cu аці 
camarazi, de Іа alte arme, саге, tot aşa, erau şi ei persecutați şi neprimiţi nicăieri... Şi 
am făcut o echipă de descărcători şi ne câştigam şi noi existenţa. Şi fiind oameni 
organizaţi, noi lucram foarte rapid şi luam angrosistul care aducea cartofii şi îi distribuia. 
Era mulţumit de noi că lucram bine... De exemplu, când luam un tren, ştia că îl 
terminăm în două nopţi... şi în două nopţi îl terminam! Alături de noi aveam drept 
colegi toţi lumpenii din Bucureşti, саге nu aveau пісі o calificare... Nişte beţivani 
ordinari... Şi ăştia ne-au reclamat la Securitate că „ofiţerii ne-au luat pâinea de la gură”. 
A trebuit să plecăm de acolo, din gara Obor, şi să schimbăm... Neavând din ce trăi, eram 
şi noi organizaţi şi ne vindeam ponturile de câştigat o pâine de la unul la altul. Aşa am 
intrat la instalarea de conducte de gaz metan... Spărgeam cu picamerul asfaltul şi 
puneam conducte. Şi acolo, fiind oameni cu carte, cu pregătire, am făcut fel de fel de 
unelte cu care ne ajutam să săltăm ţevile. Şi ne luam o porţiune, o terminam, luam banii 
şi plecam... Cu banii ăştia ne achitam cheltuielile... Cantină nu aveam, iar în cămin nu 
ne primea... Stăteau la uşă şi când te vedeau îmbrăcat în haine militare, imediat îţi 
cereau legitimaţie şi nu te lăsau să intri... Ne mai strecuram noi, mai scoteam bani şi mai 
puteam mânca şi la cantină. Şi aveam noroc de bucătărese, că ne cunoşteau că suntem 
studenţi, că am fost militari, şi ne mai dădeau prin spate câte о porţie de mâncare cu bani 
sau fără... Şi toate astea se întâmplau prin '48-'49... 

Şi cum de aţi ajuns să fiți arestat ? 

Ce s-a întâmplat? Când am venit de la facultate în vacanţa Paştelui în 1949, am fost 
arestat. Pe 29 aprilie 1949... Dar de ce am fost arestat? Eu, în perioada cât am fost... 
aşa, fără o ocupaţie, pentru că nu începuseră cursurile la facultate, aveam contact în 
oraşul meu cu nişte foşti ofiţeri scoşi din armată. Şi eram o ceată de 7-8 inşi care ne 
întâlneam, dar nu ştiam în ce hal puteau fi organizaţi bandiții ăştia de comunişti... Încă 
eram naivi, râdeam în gura mare şi ne băteam joc de ei... Să vă dau un exemplu. În 
mijlocu” oraşului Focşani aveau un jurnal de perete... Până atunci nu văzusem un jurnal 
de perete... Când ne-am uitat noi acolo, era o poză de reclamă în care sergentul ăla rus, 
urcat pe Reichstag, înfigea drapelul roşu. Iar acest sergent avea un ceas la mâna stângă 
şi "unul la mâna dreaptă... şi поі râdeam de ne îndoiam. Şi erau nişte ovreiaşi, care 
într-un fel spus erau prieteni cu noi... Şi unul, cu care făcusem liceul, întreabă: „Măi, 
de се râdeţi voi acolo când vă duceţi la jurnalul de perete ? ”. „Tu n-ai văzut, mă, că ăla 
are două ceasuri, bă! ?” Şi când te gândeşti că această poză de propagandă a trecut 
printr-un filtru de comisii care i-a dat aprobarea... Şi treaba asta cu râsul a fost 
înregistrată. După asta, ne-au înregistrat ca gaşcă... adică am ieşit în evidenţă, cam 
prosteşte, de fapt... Şi am mai avut şi alte manifestări. De exemplu, la un bal de la 
Cercul Militar, au venit ruşii cu nişte TR-işti de ăştia... De fapt, eu n-am fost nici 
atuncea amestecat... Au fost nişte camarazi de-ai mei mai bătrâni, care avuseseră ca 
subalterni nişte ѕегреп(і şi care acuma veniseră din prizonierat şi erau ofiţeri... Şi a avut 
loc un conflict cu ruşii... Şi ne-au urmărit pe 4 din noi, foşti ofiţeri: 2 de geniu, eu şi 
încă unul. Şi când am venit în vacanţă, în aprilie '49, m-au arestat pe mine şi pe ceilalţi 
2 cu gând să ne facă procesu’. Şi ne-au făcut proces pentru „ofensă adusă Armatei 
Sovietice”. Asta a fost prima condamnare... 

Unde aţi fost dus după arestare ? 

Păi, m-au ţinut 3 luni de zile la Focşani fără să mă fi trecut în nici un fel de acte. 
După aia m-au transferat la Galaţi, unde era şi sediul Tribunalului Militar şi unde am stat 
3 luni de zile. Am fost arestat în cămaşă şi în haine şi aşa am dormit la Galaţi din august 
până în octombrie... 

Când m-au dus de la Focşani la Galaţi, mi-aduc aminte că era dimineaţă... şi am 
ajuns seara. M-au dus într-o celulă... A fost dărâmat... Celularul la Galaţi era făcut sub 
formă de potcoavă şi avea 3 etaje. Celulele erau sub formă de fagure, pătrate... Şi m-au 
dus la celule de-alea, 1а etajul 2 cred că era, da' nu mi-aduc aminte bine... 

La 5 dimineaţa când s-a făcut deschiderea şi a venit caraliu' cu mâncarea, cu terciul, 
cu el mai era un bandit civil, o namilă de om care duhnea a rachiu amestecat cu tutun prost 
din uşă... Şi m-a întrebat: „Ce e cu tine, mă, aicea?”. „Ce să fie?! Nimic.” „Ceai 
făcut?” „Eu nu am făcut nimic.” „Dar ce eşti tu?” „Student.” „Aaa, student! Şi nu îţi 
convine regimul, banditule ? ” Eu, totuşi, eram colţos şi nu trecusem prin moara lor prea 
tare, că la Focşani nu m-au ciocănit. Am fost un caz minor faţă de ce aveau ei... Luaseră 
atunci „lotul Paragină”, care activase în Vrancea... şi ăia erau primii pentru Securitate. Noi 
eram nişte cazuri minore în comparaţie cu ei şi d-aia ne şi vărsa pe noi în puşcărie, la 
Galaţi. Şi când m-a întrebat dacă nu-mi convine regimul... i-am răspuns cam... l-am zis: 
„Băi, eu nu sunt bandit... În fond, sunt deţinut politic”. Şi zice namila, că era un tip voinic 
aşa: „Ce spui tu, bă?! Şi се, nu îţi convine regimul? ! ”. Şi pac, îmi trage o labă! M-a 
luat prin surprindere. Şi când mi-a dat o palmă... m-a buşit sângele... îmi curgea pe 
camaşă. „Şterge-te ! ” „Nu mă şterg, să vadă oricine că sunteţi nişte bandiți ! ” Ar fi trebuit 
să tac din gură, da” eram surescitat, aşa... Şi ăla era domnul maior Goiciu!, comandantul 
puşcăriei de la Galaţi, care a avut un fecior tot miliţian... nu ştiu dacă nu colonel de miliţie, 
aici. Dar nu mă interesează pe mine feciorul, că nu am treabă cu el... 

A trecut asta, şi când să vie cu terciul propriu-zis, ca să vezi că şi între ei erau oameni, 
vine caraliul cu о gamelă... În gamela aia cică puneau şi zahăr... Aiurea! Era trecut în 
reţetar zahăr, da” nu punea nimica, punea doar mălai încins. Şi mi-a dat atunci o gamelă 
plină, care chiar avea zahăr în ea... adică era dulce şi sănătoasă. Şi zice: „Futu-ţi 
dumnezeu” mă-tii ! Те iei în gură cu comandantul ? ”. Şi după се m-a înjurat întâi, ca să 
aibă acoperire, mi-a spus: „Mă, băiatule, tu eşti student? ”. „Da! ” „Măi, să te păzeşti de 
ăsta că ăsta te omoară! Când vine, să te păzeşti. Să nu te mai iei în gură cu el...” Când 
a venit a doua zi, Goiciu a vrut să mă pocnească, dar am stat departe. .. Că făcusem şi eu 
oleacă de box şi sport, şi am eschivat din cap, aşa, şi nu m-a mai lovit a doua oară... 


Aţi întâlnit în penitenciarul de la Galaţi personalităţi ale scenei politice româneşti ? 


În perioada aia era în celular la Galaţi doctor Biriş?, fost subsecretar de stat la 
Interne, legionar cred... Şi Iuliu Maniu era într-o celulă aici la Galaţi. Pe Maniu nu l-am 


1. Vezi nota 45, p. 144. 

2. Victor Biriş, născut la 16 septembrie 1908 în Micăsasa, Sibiu. Avocat. A fost condamnat la 
10 ani pentru rebeliune legionară. A fost arestat la 8 octombrie 1951 şi internat administrativ 
pentru 24 de luni. În 8 octombrie 1953 pedeapsa i-a fost majorată cu alte 60 de luni. A executat 
pedeapsa în închisorile Galaţi şi Lugoj, Cavnic. Condamnat în 1957 la 25 de ani de muncă 
silnică. A executat pedeapsa în închisorile Constanţa, Jilava, laşi, Aiud. A fost eliberat în 16 
ianuarie 1963. Informaţii din fişele matricole penale din AANP. 

văzut, da’ pe Biriş l-am văzut, că am lărgit cu cuiu' de la plachiu la vizetă... Erau fel de 
fel de mijloace de a te informa: după zgomote, după oră, după instinct... 

Când a avut loc procesul dumneavoastră ? 

Procesul ? Prima dată a avut loc... când am avut primul termen am fost la Galaţi, de 
aia m-au transportat de la Focşani la Galaţi... Şi cam prin septembrie... Ştiu că era în 
ziua în care ruşii au experimentat bomba atomică?. Noi nu ştiam nimica. Şi de la 
puşcărie, eu şi încă 2 am mers pe jos, escortaţi, şi ne-au dus la Tribunalu’ Militar, unde 
e baia acuma... Şi erau nişte debite de tutun şi ziare, şi puneau reclama de la ziar pe un 
mic panou, în faţă... Eu nu ştiam nimica de aproape 6 luni de zile de ceea ce se petrece 
afară, decât ce aflasem de la unii şi de la alţii, da' nu puteai să verifici dacă datele sunt 
reale sau nu... Şi mi-aduc aminte că atuncea am văzut pentru prima dată scris таге: 
„Uniunea Sovietică a făcut experimentarea bombei atomice”. În ziua aia am fost judecat 
eu... Dacă aş cauta în arhivă, aş găsi data precisă. Atuncea am văzut eu că ruşii au 
bomba atomică... Am intrat în Tribunalul Militar şi acolo mama a vrut să-mi dea un 
pacheţel cu mâncare, cu nişte rufe, dar nu i-a dat voie garda. În sfârşit, s-a băgat peste 
ei şi până la urmă mi-a dat... 

Puteţi să-mi spuneți cum s-a desfăşurat procesul ? 

Păi, procesul nu s-a judecat în fond... că l-au strămutat la Tribunalul Militar Sibiu pentru 
suspiciune că ипи’ dintre denunţători, un căpitan venit cu „TV-ul”f, care fusese la balul ăla 
în care a fost rebeliunea şi în care care am avut incidentul cu ruşii, era ofiţer politic la 
Tribunalul Militar Galaţi. Şi magistraţii de acolo au trimis să se judece procesul la un alt 
tribunal militar, chipurile că sunt imparţiali... Nu mai ştiu cum îl chema pe căpitanu” ăsta... 
A fost dascăl pe la Câmpulung... Şi a trebuit să fiu trimis la judecare la Sibiu. Da’ de ce 
tocmai Sibiu ? Pentru că fratele meu, ofiţer de aviaţie, era acolo... şi au vrut să vadă dacă 
intervine pentru mine, dacă nu cumva е o încrengătură, avem vreo legătură... În sfârşit, în 
ziua când m-au judecat pe mine, la Sibiu, pe frate-meu l-a trimis în deplasare... 


Şi ce condamnare aţi primit ? 

M-au condamnat la 6 luni de zile pentru că era un fapt minor, totuşi, şi atâta prevedea 
legea... Şi ne-au arestat în instanţă, dar eram de data asta pregătit, cu un palton de 
rezervă, cu un pulover... Şi l-au luat şi pe celălalt, ofiţerul de geniu, Grigoriu... şi ne-au 
depus la Sibiu. 

Acolo am stat într-o celulă mare... dormeam pe jos, dar era lux faţă de Galaţi, că era 
podea şi gaz metan. Şi acolo am dat peste unii care fuseseră în lotul maiorului Dabija, 
dacă ai auzit de el. Lotul ăsta a fost unu’ mare, în care au fost implicaţi şi ţăranii care 
i-au ajutat cu alimente pe partizani... A fost o grupă de partizani de vreo 12 inşi. Maiorul 
Dabija fusese decorat de două ori cu „Mihai Viteazul”, o dată în Rusia şi o dată în Tatra. 
Şi grupul lui de partizani a luptat pe Muntele Mare. A fost înconjurat pe Muntele Mare 
de către batalioanele de intervenţie, de Securitate. Cu pistolu'-mitralieră de gât a spart 
încercuirea, prin martie '48 cred eu, nu mai ştiu precis...5 şi a scăpat. A tras la o gazdă 
de-a lui, un morar, şi, sfârşit de oboseală, a adormit. Morarul a chemat Securitatea şi 
l-au arestat. 


3. Prima bombă atomică sovietică a fost testată la 29 august 1949. 

4. Divizia Tudor Vladimirescu, constituită în Uniunea Sovietică şi alcătuită din prizonieri de 
război români. 

5. Grupul a fost lichidat în urma încercuirii taberei de pe Muntele Mare în 3/4 martie 1949. 

Alţii din ceata lui au rezistat până când au fost omorâţi sau capturați. De exemplu i-au 
prins vii pe Bolfea$, un ţăran, Titus Onea”, student în medicină, şi încă cineva... Eu nu 
am stat cu ei, că ăştia fuseseră executaţi, dar am stat cu unii dintre ţăranii care її 
ajutaseră cu alimente pe partizanii din echipa asta a lui Dabija. Şi l-am întrebat pe ипи’: 
„Cât ai, bade ? ”. „Mi-a dat întâi 7 şi apoi mi-a dat 14.” „Păi, cum aşa? ! ” „Păi, să vă 
povestesc.” Şi mi-a povestit cum a fost în instanţă. Zice: „M-a întrebat judecătorul : 
«De ce ai dat grâu, mă, să hrăneşti bandiții, mă? Când copiii tăi nu au ce mânca... ai 
4 copii acasă». «Domn! judecător, nu am avut mai mult, că le dădeam mai mult...» «Cum 
aşa ?» «Păi, ăştia luptau contra celor care vor să ne ia religia şi pământul.» «Da? ! Eşti 
un bandit! Îţi dau 14 ani, nu 7! Eii, şi acuma dacă eşti în puşcărie, ce o să mănânce 
copiii tăi? Cine le dă de mâncare ?» «Dumnezeu о să îi ajute şi pe ei să trăiască».”. 

Şi ca un fapt divers îţi spun... Dabija a avut până în ultimele clipe o atitudine, aşa, 
dârză, nu s-a temut de еі... Când ieşea la spălător striga la еі: „Bomflea, mai ai ţigări, 
bă? Mai cântă...”. Şi cânta „Mai am un singur dor”, săracul... Şi a fost executat în 
toamna lv’ '49, în zorii zilei, la Sibiu, în Dumbravă. Cred că în '49, pentru că eu am 
ajuns în februarie '50 la puşcărie la Sibiu şi erau executaţi deja... Nu mai pot reconstitui... 
Şi „domnii” de la „Vocea Americii” au anunţat la 3 ore că a fost executat... Au ştiut că 
a fost executat. Dar ca să intervie cineva să-l scape, nu. Oricum, a fost un erou cu 
adevărat de care s-a vorbit foarte puţin... Şi atunci am aflat povestea lor... 

Şi când v-a expirat pedeapsa v-au eliberat ? 

Păi, când mi-a expirat pedeapsa ? Că mi-au considerat 3 luni de la Galaţi, 3 luni de 
la Focşani şi am plecat după се am făcut... au zis'ei că 9 luni, da’ mi-au considerat în 
acte 6 luni. Şi m-au eliberat, fiind un fapt minor, nu au mai prelungit... Şi am avut noroc 
că nu m-au băgat în loturile de studenţi de la Piteşti, de exemplu... Dacă eram băgat cu 
o chestie de asta, de turnătorie, de organizaţie, era mai rău... 


Cum v-aţi reluat viața după eliberare ? 

Am venit acasă şi am stat 3 luni de zile. Am venit dărâmat complet... Dacă m-apuca 
iarna acolo, cred că mă îmbolnăveam grav, că n-aveam nici îmbrăcăminte, nici cojoc, 
nici... nimic, nimic. M-au ţinut într-o cămaşă... mi-am făcut din poale batiste ca să mă 
şterg. Şi, cât am fost peregrinat de colo-colo, şi-au mai făcut pomană unii să îmi dea ceva 
cu care să mă pot şterge pe faţă... Era o mizerie crasă, ca să пе demoralizeze... 


6. Silvestru Bolfea, născut în 1899, ţăran din comuna Întregalde, Alba, membru al grupului de 
rezistenţă Frontul Apărării Patriei Române, condus de maiorul Nicolae Dabija. A fost arestat 
în jurul datei de 9 martie 1949, chinuit îngrozitor de Gheorghe Crăciun, comandantul 
Securităţii din Sibiu, şi condamnat la moarte. A fost împuşcat în 28 octombrie 1949 alături de 
alţi 6, după ce şi-a săpat singur groapa la marginea cimitirului din Sibiu - Dumbravă. Cicerone 
Ioniţoiu, Victimele terorii comuniste. Dicţionar. А-В, р. 227. 

7. Titus Gh. Onea, născut la 10 ianuarie 1925 în comuna Roşia Montană, Alba. Student în anul VI 
la Facultatea de Medicină din Cluj. Membru al grupului condus de Nicolae Dabija. A fost 
prins pe 26 martie 1949 şi torturat în timpul anchetei la Securitatea din Turda şi Sibiu. A fost 
condamnat la moarte şi executat în 28 octombrie 1949. Cicerone Ioniţoiu, Victimele terorii 
comuniste. Dicţionar. N-O, p. 207. 

8. Nicolae Dabija împreună cu alţi 6 partizani au fost condamnaţi la moarte prin împuşcare şi 
executaţi la 28 octombrie 1949. 

În sfârşit, am venit din nou acasă pe la sfârşitul lui aprilie '50. Părinților nu aveau се 
să le facă, erau 2 pensionari... Cum v-am spus, tata n-avea pensie şi aşa a şi murit, fără 
pensie. Mama a căpătat apoi o pensie după tata... În sfârşit... 

Ați reuşit să vă găsiți de lucru ? 

Da, că Ministerul Agriculturii avea nevoie să îşi creeze nişte cadre de topometre în 
vederea întocmirii registrului cadastral pe ţară şi avea nevoie de oameni care să aibă 
pregătire, pentru că atunci nu ега ca acum să îţi dea datele mură-n-gură... se făcea prin 
observaţie, cu calcule trigonometrice, cu table de valori naturale, radicali... Şi a făcut 
3 şcoli de-astea de topometrie, a câte 150 de inşi, ca să aibă oameni calificaţi să acopere 
posturile de la raioane, cât de cât, în vederea acţiunii ăsteia mari de cadastralizare a 
întregului teritoriu al ţării. Şi am prins o fereastră de asta şi m-au primit la examen. Am 
reuşit să intru şi am făcut o şcoală de un an de zile la Institutul de Agronomie la Cluj. 
Am căutat apoi o calificare de topometru. Fiind fost deţinut politic, nu ştiu ce şi nu ştiu 
cum, au ştiut ei ceva, pentru că m-au dat la cel mai nenorocit raion, Zeletin, în comuna 
Răchitoasa, la 27 de kilometri de calea ferată, iar „rata” venea la 18 kilometri... 


Când vă aflaţi în libertate a murit Stalin. Cum au reacționat cei din jurul dumneavoastră 
în acel moment ? 

În timpul morţii lui Stalin eram în raionul Zeletin, la Podul Turcului. Eram topometru, 
şeful serviciului măsurători de teren. Au făcut la partid cu tablou'... plângeau muieri pe 
acolo. La noi n-au făcut... Eu пісі nu mai ştiu dacă în momentu' acela eram în raion... 
cred că eram pe la vreo comună, pe undeva... că nu am participat, dar de la noi nici 
n-aveau pe cine să cheme... Care erau de la partid şi erau oamenii lor veneau din 
oficiu... Se trăgeau acolo unde îi chema partidul. Eu nu eram membru de partid, nu 
eram nimic... 

Despre evenimentele din Ungaria ce vă amintiţi ? 

Cu Ungaria... Nici atunci nu m-a întrebat şi nu m-a chemat nimeni... Eram atunci 
planificator la Focşani, la o întreprindere unde a lucrat şi Ticu Dumitrescu pe urmă... 
Plecasem de la Panciu, până să ajung la Oneşti, şi m-am tocmit la Focşani pentru iarna 
aia, să am şi eu o leafă. Şi am făcut şi eu acolo pe planificatorul... Da’ nu m-a chemat 
nimeni, că nu mă chemau, da’ şi io mă păzeam... Cu toate astea, revoluţia din Ungaria 
a avut repercusiuni asupra mea, pentru că al doilea cap de acuzaţie de la condamnarea 
de la Oneşti a fost că am vorbit despre Ungaria... Şi am vorbit, da' la Oneşti, nu la 
Focşani, unde mă păzeam... 

În fine, dar să vă spun pe unde am mai lucrat, să înţelegeţi... Din raionul Zeletin 
mi-am dat demisia din agricultură şi m-am dus pe şantier la Oneşti, tot ca topometru. Eu 
verificam şi predam amplasamentele. Era o muncă de mare răspundere pentru că era cu 
coordonate locale şi toate erau la vedere, împărţite în сагоіаје... Ăştia de la Institutul de 
Proiectări Rafinării Ploieşti, cu care lucram direct, erau acolo şi făceau fel de fel de 
modificări, fără să ne comunice nouă planul general... Şi, nu ştiu dacă ştiţi ce se 
întâmplă în subsolul unei rafinării, dar este ca într-un corp omenesc: mergeau peste tot 
fel de fel de conducte, de adus, de dus produse, de sintetizat, de încărcat, de descărcat, 
canalizare, fluviale, telefoane... În afară că erau construcţiile alea de câte 80-90 de 
metri, 70 de metri, 30 de metri... Era o mare răspundere. 

Când am intrat acolo şi am văzut că ăştia încep cu prostiile, nu mai făceam măsurători, 
voiau să ne trimită să înceapă cu colectivizarea... am plecat şi m-am dus la construcţii. 

Când am intrat acolo, postul era liber. Greşiseră unii înaintea mea o analiză: de 
exemplu, dăduse cota zero, care era a terenurilor, ca şi cotă de radiere. Şi jumătate de 
rezervor era plin cu ciment... Sau greşiseră o staţie de pompare şi nu se mai racordau 
conductele din oţel înnobilat, care erau importate din Suedia. Şi nu am ştiut de toate 
astea... Şi ăia fugiseră de frică să nu îi aresteze. Şi la Oneşti, la Grupul Industrial 
Borzeşti, că aşa se chema, că se construia termocentrala, sonda, rafinăria, Gheorghiu-Dej 
dăduse ordin: „Domne, nu îi căutaţi de icre... Dacă ştiu meserie, i-aduceţi de meserie 
aici şi voi îi păziţi. Dacă unul mişcă, daţi în el, dar dacă nu, lăsaţi-i să lucreze...”. Şi ne-a 
dat bani frumoşi, nu aşa... De exemplu, eram pe post de diriginte de şantier şi aveam 
vreo 2.500 de lei. 

Prin ce an se petrecea asta ? 

Păi, îţi spun eu în ce an era... Era din '57 până în '59... că am fost în rafinărie pe post 
de inginer. Apoi m-am dus din Oneşti. Când am văzut despre ce este vorba şi am început 
să predau, mi-a fost frică... Am văzut că e treabă de răspundere şi am vrut să plec. Mi-a 
fost frică în primul rând, domne, că nu răspundea nimeni... predam amplasamentul şi îl 
puneam să semneze şi dacă se întâmpla ceva spunea: „Domne, dar nu-i semnătura mea”. 
Aşa era... Constructorii ăştia erau fel de fel de şmecheri şi furau cât puteau... Aşa că am 
vrut să plec, da' m-a chemat directorul: „Dumneata nu mai pleci de aicea. Ai planul 
general de situaţie şi ştii toate coordonatele şi amplasamentele. Nu pleci de aicea”. 
„Pentru ce, domne? Ce, sunt obligat să lucrez aicea? !” „Nu, nu eşti obligat, da’ te 
obligăm să lucrezi ! ” Şi de frică am rămas acolo... 

Veneam seara acasă şi verificam din nou dacă am făcut calculele bine şi dacă am 
predat cum trebuie. În sfârşit, eram un om serviabil şi la locul meu şi eram bine văzut. 
Şi acolo eram mai mulţi ofiţeraşi de ăştia vechi, veniţi acolo: un colonel, Stănescu, care 
era vecin cu mine la Focşani, un alt cunoscut, maiorul Liviu Bălescu, tot de la geniu... 
Unul era diriginte la construcţii, altul era tot topometru ca mine... Eu, având experienţa 
puşcăriei, nu prea mă exteriorizam, să пе adunăm la vreunu' dintre noi sau aşa, însă 
ghinionul s-a întâmplat totuşi... 

Nu ştiu dacă ştii, da’ în '58 au plecat ruşii din ţară... şi în momentul ăla a început o 
relaxare în aparatul de stat. Şi ce s-a întâmplat? Atunci am primit eu ordin să accept 
oameni capabili să lucreze unde sunt calificaţi... să nu mai fie ca înainte, cu prostiile că 
„ai făcut cutare şi cutare”... I-am ţinut sub supraveghere, bineînţeles, că aveam destui. 
Şi ce s-a întâmplat? Eram prieten totuşi cu unii de la Ploieşti, de la Institutul de 
Proiectări Rafinării, printre care era şi doctorul Zaharia, unul din proiectanţii principali, 
care făcuse şi o rafinărie din India... Şi veneau băieţii ăştia de la Ploieşti, proiectanţii 
propriu-zişi, şi discutam cu ei despre amplasare... a doua zi, a treia zi... Şi ne întâlneam 
seara la un şpriţ, la mine, la el, la camera oficială... Şi într-o zi am citit în ziare că ruşii 
cumpără o instalaţie de încărcare catalitică din Canada. Şi l-am întrebat eu pe Zaharia : 
„Domnu' doctor, ia spune-mi şi mie, că am văzut că ruşii cumpără o încărcare catalitică 
din Canada. Păi, nu puteam să cumpărăm noi din Canada? Noi luăm de la ei, ei au 
luat-o de la americani şi-i modelul 1924, care-i toată metalică. Vă daţi seama că noi 
cumpărăm nişte lucruri vechi şi cu banii noştri ei îşi cumpără lucruri performante ? ”. 
„Păi, ai tu curaj să spui lucru’ ăsta ? ” „De ce să nu spun? Spun, domne! ” „Hai mă, fii 
serios, vezi de treabă.” 

A doua zi era o şedinţă cu adjunctul ministrului de la construcţii, Cioroiu, şi se 
discuta despre mersul operaţiei, despre construcţii, cum merg pe obiectivele... erau 

codificate. Nu stau eu liniştit şi când vine la diverse, mă ridic şi spun: „Iovarăşe 
ministru, vreau să vă pun о întrebare”. Şi am spus: „Tovarăşe ministru, am citit în 
Scânteia de ieri” — şi i-am arătat-o – „că Uniunea Sovietică cumpără o instalaţie de 
încărcare catalitică din Canada. După cum am văzut din documentaţie, instalaţia de 
încărcare catalitică pe care am cumpărat-o noi de la sovietici este model 1924... fabricată 
sau cumpărată în licenţă de la americani. Păi, nu puteam să cumpărăm noi din Canada 
o instalaţie mai nouă, mai performantă, cu banii cu care construim asta ? ”. O făceam ре 
prostul: „Nu ştiu dacă conducerea de partid şi de stat cunoaşte această chestiune, dar eu 
vă rog să raportați mai sus, pentru că e păcat de banii noştri, că muncim pentru еі...”. 
Se uită la mine... şi zice: „În privinţa aceasta nu vă pot răspunde pe loc, dar vă notez 
şi am să expun situaţia mai sus”. A expus situaţia mai sus aşa de bine că după 3 zile m-au 
pus sub urmărire. Au descoperit că mai fusesem clientul lor şi pe 28 sau pe 29 aprilie, 
de data asta în '59, m-au arestat. Aşadar, la 10 ani de zile... m-au arestat din nou. 

Unde eraţi când v-au arestat ? 

Eram la gară cu băieţii, dădeam nu ştiu ce amplasament, nişte traverse... şi m-au 
chemat sus la birou... Înăuntru erau încă 3 ingineri, care erau prieteni cu mine, şi săracii 
când au văzut că au intrat ăia au înlemnit... Ei au intrat acolo în birou, au dat telefon, 
m-au chemat pe mine de la 1 kilometru şi ceva de unde eram. Când am venit la birou: 
„Dumneata eşti domnul Secărescu ? ”. „Da.” „Sunteţi arestat. Ăsta este ordinul de arestare 
şi mergem la percheziţie, la dumneavoastră.” „De ce?” „Pentru activitate împotriva 
ordinii sociale şi de stat.” „Cum aşa, domne, eu muncesc aici ca ип rob...?” „Vrei să 
discutăm aici? Discutăm acolo, şi dacă sunteţi nevinovat în 24 de оге vă dăm drumul 
acasă.” În gându' meu: „Sictir!”. Ега un elev, care îşi făcea practică de ofiţer, şi un 
sergent; în faţă era şoferul şi un maior, un ţigan cu grade... Toţi erau îmbrăcaţi militar. 
M-au arestat demonstrativ, ca să îi sperie pe ăia, aşa, ca efect... Şi ne-am dus acasă... 

Acasă am văzut că ştiau tot, şi cum vine lăcatul, şi cutare... Ei fuseseră la mine în 
percheziţie înainte, că eu sâmbăta plecam acasă, la Focşani. Atunci mi-am dat seama că 
treaba îi încurcată. Între timp, eram prieten şi cu nişte băieţi mai tineri. Unu” dintre ei, 
feciorul unui colonel, stătea vizavi de mine în Focşani şi l-am adus acolo să se angajeze, 
că stătea golan ре la Bucureşti, nu se ducea pe la serviciu şi era încurcat cu o muiere. Şi 
tată-său m-a rugat: „Domn' Emil, ia-l, domne, pe şantier, fă-i rost de un serviciu...”. 
Eu eram mai bătrâior faţă de ăilalţii şi cum eram serviabil... aveam priză, eram 
simpatizat. Şi am vorbit cu ипи’ şi 1-а primit pe băiat. Şi băiatul fiind prieten cu mine, 
oarecum, dintre ăştia mai tineri, mi-a spus la un moment dat, înainte de a fi arestat cu 
vreo lună jumate : „Domne, ne-a chemat să dăm declaraţii... Dumneavoastră apăreţi că 
aţi făcut, că aţi dres...”. Dar eu avusesem prevederea să nu mă întâlnesc cu nici unul 
dintre ăştia adevărații, ai mei, din organizaţie, cu Sima, cu Liviu Băleanu, Arsenescu... 
alt Arsenescu, nu partizanul... 

Dar până la urmă la Oneşti aţi constituit o organizaţie ? 

Nu, nu am putut. Dimpotrivă, noi am luptat să nu ne facă organizaţie, că dacă ne 
făceau organizaţie, ne dădeau 14 ani! Era pe baremuri... Ei, şi când am ajuns acasă şi 
am văzut că au început să controleze printre lucruri... mi-au luat fotografiile, cărţile, nu 
ştiu ce, cutare... I-am văzut că au început să îşi facă cruce, da’ nu am mai stat să mă mai 
uit la ei. Mi-am dat repede jos pantalonii de pe mine, am luat din cuier o pereche de 
pantaloni de-ăia groşi, care îi aveam pentru şantier, am luat bocancii în picioare, un 

pulover... Опи’ de colo: „Ce faci, domne ? ! ”. „Mă dezbrac.” „Dar de се?” „Pentru că 
mi-e frig.” „Stai, domne, că vii acasă...” „Lasă, domne...” Şi când să plecăm, să ieşim 
pe uşă, mai aveam un palton de rezervă şi am pus mâna pe el. Şi m-am uitat în urmă la 
ăla care era acolo şi l-am văzut că mi-a făcut semn din ochi, de aprobare. Erau şi printre 
еі oameni, să ştii... Am luat paltonul la braţ, am ieşit, m-au băgat într-o maşină şi m-au 
dus la Bacău. 

La Bacău, la un moment dat, eram vreo 60-70 de inşi într-o hală de-asta, mare de 
vreo 12 metri pe 3, cu câte 3 paturi suprapuse... Cred că aveam vreo 400 de ani de 
condamnare împreună, că eram o droaie... Printre ei era şi un băieţaş, săracul, саге 
noaptea se urina de frică pe el. Făceam plantoane şi îl sculam din oră în oră, ca să îl 
vindecăm cumva. Avea vreo 10-11 ani... şi era arestat politic. Îți dau exemple, aşa, care 
(іп de absurd... dar care sunt reale. 

Dar pentru ce l-au închis, vă mai aduceţi aminte ? 

Stai că îţi spun acuma... Băieţaşul ăsta se jucase cu un alt băieţaş, coleg de-al lui. Şi 
văzuse el la filme că nu ştiu ce şi nu ştiu cum... şi a pus într-o sticluţă apă şi a zis că е 
explozibil şi o îngroapă sub pod şi ei trec graniţa. Şi ăla care se juca cu el era feciorul 
unui securist de la Buhuşi. Ăla i-a spus lui ta-su şi ta-su, vigilentul deştept, s-a găsit să 
spuie că fecioru-său a găsit un bandit. Şi 1-а întrebat securiştii: „Cum voiai să treci tu 
graniţa, mă? ”. „Păi, mă jucam cu mingea şi când vedeam că venea soldatul, aruncam 
mingea dincolo şi ceream voie să mă duc după minge şi ziceam că vin înapoi... şi eu mă 
duceam.” „Dar graniţa unde-i?” „Păi”, zice, „nu ştiu unde...”. Adică, măi, frizează 
ridicolul... aşa de cretini şi de tâmpiţi erau! Şi i-o dat 6 апі de zile lu’ băieţaşul ăsta! 
Şi era speriat de anchete... Nu îl bătuseră, decât că i-au dat vreo două palme, că mi-a 
povestit el... 

Mai ţineţi minte cum îl chema pe băiat ? 

Mihai... Nu mai ţin minte. De ce să spun că (и minte, dacă nu mai ţin?! Asta ега 
prin luna iulie, în '59. Se găseşte în registrele de la puşcărie, nu se poate să nu se 
găsească... 

Că să vă spun ceva: în '58, au plecat ruşii... da’ i-au lăsat cuvânt de ordine lu’ 
domnu' Ghiţă Dej: „Băi, noi plecăm, dar ţineţi frâiele bine pentru că dacă-i scăpaţi ре 
ăştia din mână, venim noi peste voi”. Şi ca măsură preventivă, Dej a organizat o epocă 
de miniteroare şi a făcut organizaţii prin licee, prin unităţi militare... Mai erau acolo 
nişte copii, un lot de elevi de la Roman, un lot de elevi de la Buhuşi... De exemplu, 
m-am întâlnit cu un lot de medici de la Spitalul Militar din Constanţa... Ce să mai spun 
eu? Şi erau loturi improvizate... introduceau pe unii între ei care să afle ce spune „Vocea 
Americii”, că acasă se asculta asta, şi stăteau de vorbă între ei şi ăia îi turnau... În 
sfârşit... cu cei de la Roman m-am avut bine. Eu fiind romaşcan i-am cam luat aşa, 
oleacă, sub aripă, şi i-am mai încurajat... şi pe urmă m-am întâlnit cu ei în Periprava... 


În timpul anchetei v-au supus la coerciții ? 

O singură dată m-a bătut unul rău de tot şi l-am sfidat şi i-am spus aşa: „Domne, 
între mine şi dumneata, eu nu mai am ce pierde. Cât timp o să trăiesc şi o să am o hârtie 
şi un creion în mână, de atâtea ori o să te reclam că m-ai torturat. Mie nu ai ce să mai 
îmi faci mai mult de atâta...”. Să ştii că în puşcărie aveai altă mentalitate... Adică eu am 
avut-o şi afară... Nu mai aveai ce pierde, nu te mai temeai de ei... Da’ nu toţi erau aşa. 
Unii erau înfricoşaţi şi mureau înfricoşaţi, dar alţii pur şi simplu îi sfidau, cădeau ре 

partea cealaltă. Le spuneam : „Du-te dracului ! ” Nu îi provocau pe tâmpiţii ăştia са din 
mizerie să ne facem altă mizerie. Numai cu chestii importante facem frondă sau, în 
sfârşit, luam atitudine... 

Ați spus mai devreme că nu v-a făcut organizaţie. Voiau să recunoaşteţi că ауеајі 
organizaţie ? 

Nu au putut să ne facă organizaţie, că nu am înghiţit... M-au scos de multe ori la 
anchetă de pomană. Mă scoteau seara şi ei stăteau şi făceau nu ştiu ce cafele acolo şi se 
uitau în nişte dosare... Bănuiesc că le plăteau nişte ore suplimentare pentru anchetă... Am 
avut la început unul care m-a bătut, deşi aveau ordin să nu bată în perioada aia, dar l-am 
enervat în aşa hal încât nu a mai ţinut cont. Şi pentru asta am declarat greva foamei 3 zile... 


Dar cum l-aţi enervat ? 

Păi, m-a dus caraliul la anchetă, mi-a luat ochelarii ăia cu tablă şi m-a lăsat lângă uşă. 
Şi am rămas în picioare lângă uşă. Ăsta, un tâmpit de locotenent-major, cu „D” îl 
chema, erau 2 fraţi, da' nu mai îmi amintesc numele, m-a luat: „Păi, nici nu îmi spui 
«Bună seara», nu îmi spui nimica? !”. „Pentru ce să spun «Bună seara» ?” „Păi, m-ai 
găsit aici pe mine...” „Dumneata m-ai adus pe mine, eu nu v-am găsit...” „Văd că eşti 
cam obraznic. Ia stai jos acolo ! ” Era o măsuţă lângă uşă şi el stătea mai încolo... adică 
erau nişte celule tip. Şi a început să mă întrebe cutare, cutare, cutare. Şi zice: „De ce 
eşti contra regimului ? ”. „Dar eu nu sunt deloc contra regimului, pentru că am lucrat 
pentru regim... De fapt nu pentru regim am lucrat, ci pentru ţara mea, pentru România, 
de asta am muncit.” „Şi ce credeai tu, că vin americanii ? ” „De ce vorbeşti dumneata cu 
cu mine cu «tu»? Am făcut şcoala împreună? Suntem de aceeaşi vârstă? Suntem 
rude ?” „Mă, banditule, tu vorbeşti aşa cu mine, mă? ! Iei o bătaie acuma de nu se mai 
vede om pe om! ” Zic: „Atâta ştiţi, atâta faceţi”. A chemat un gardian, m-a dus şi m-a 
bătut până m-a buşit sângele... Eram tot umflat, îmi curgea borşul pe faţă şi atuncea i-am 
spus: „Bagă de seamă, între mine şi dumneata, dumneata ai de pierdut, eu nu mai am 
de pierdut nimica. Cât o să am o hârtie şi un creion în mână de atâtea ori o să te reclam. 
Şi o să vină vremea când o să răspunzi pentru treaba asta, să ştii.” „Lasă că o să te chem 
eu mâine seară şi o să îţi răspund...”. M-a dus ăla de-acolo... 

Când m-au văzut în celulă, s-au speriat băieţaşii ăia, că eram tot umflat. Nu se bătea 
atunci şi nu mai văzuseră aşa. Ce se întâmplă? Діа erau foarte organizaţi acuma. Eu 
făceam comparaţia între '49 şi '59. De exemplu, în fiecare zi de luni făceau – cum să 
spun eu ? — o analiză a muncii: cum merge ancheta în lotul cutare sau în dosarul cutare. 
Şi cei care nu se descurcau probabil că stabileau între ei şi erau schimbaţi. Pentru că eu, 
după 3 zile, am fost chemat de un alt anchetator, un căpitan. Era un băiat deştept ăsta. 
M-a chemat tot aşa, m-a băgat înăuntru şi să vezi cum a vorbit cu mine. Mi-a spus: 
„Bună ziua, bună seara! Luaţi loc. Fumaţi?”. Mi-a pus ре masă, aşa, un pachet de 
„Virgine” roşii... Eu asta fumam când eram liber. Ştiau şi ce ţigări fumez! Zic: „Nu 
fumez”. „Păi, n-aţi fumat? ” „Ba da, am fumat...” „Acuma de се nu mai fumaţi ? ” „Pentru 
că nu am cu ce să îmi cumpăr ţigări.” „Păi, vă invit eu...” „Domnule, eu nu fumez ţigări 
fără să ştiu preţul lor...” S-a aşezat acolo jos şi zice: „Mă scuzi, că vreau să îmi fac un 
ceai.” „Poftiţi, domne.” După ce vine el cu ceaiul, zice: „Să ştii că ai umor. Îmi place 
cum discuţi dumneata. Uite ce este, eu sunt anchetatorul penal” - şi mi-a spus, căpitanul 
cutare — „şi să ştii că şi-n meseria asta care o avem noi sunt oameni care habar n-au pe 
ce lume trăiesc. Sunt unii care sunt pregătiţi şi unii care încurcă treburile. Dumneata ai 

dat peste unul care nu ştie cum îl cheamă şi care încurcă treburile. N-a procedat bine cu 
dumneata. Dumneata eşti un tip inteligent, un tip pregătit, eu vreau să discut cu dumneata 
pe alte baze”. „Da' pe ce baze ziceţi ? ” „Dacă putem, să fim şi prieteni...” „Prieteni nu 
putem să fim, pentru că suntem pe două poziţii diferite.” „Eii, $17” „Între noi este o 
prăpastie.” „Din ce ordin? E adâncă tare?” „E adâncă pentru că este o prăpastie 
ideologică.” „De се?” „Eu nu pot să fiu comunist...” „De ce nu poţi să fii, domnule ? ” 
(accentuează - n.n.) „Nu pot pentru că în concepţia şi educaţia pe care am avut-o eu de 
MIC, am văzut că acest regim nu este în sprijinul ideii de popor, de naţiune sau de stat 
independent.” „Ne. băgăm în chestii prea complicate, discutăm astea mai târziu.” Şi 
spune: „Domne, eu îmi cer scuze pentru cum a procedat ăla înaintea mea. N-o să se mai 
întâmple chestia asta, dar să ştii că cu greva foamei nu faci nimica”. 

După asta a trecut la ce îl interesa şi a început să mă întrebe: „Domne, nu 
recunoşti ? ”. „Nu.” „Domne, să ştii că noi avem toate datele. Eu stau cu dumneata de 


vorbă acum în plus pentru că vreau să...” „Ce vreţi, domne ?” „Vreau să mă înţeleg си 
dumneata, dacă se poate.” „De ce?” „Domne, repet, eşti un om inteligent, noi suntem 
puţini şi vrem ajutoare...” „Adică vrei să fiu turnător ! ” „Nu turnător în sensul să spui 


că Popescu 1-а înjurat pe Gheorghiu-Dej sau aşa... Mie să îmi dai o situaţie de sinteză, 
ce vorbeşte lumea la modul general şi ce gândesc în special intelectualii. Asta să îmi spui 
dumneata mie şi pentru asta îţi garantez că ai să iei o pedeapsă minimă pentru că nu pot 
să te scap fără pedeapsă, pentru că să ştii că dosarul tău este încheiat...” „Păi ştiu.” 
„Când am fost chemat aicea era totul pus la punct. Eu degeaba stau cu dumneata de 
vorbă, că pentru mine eşti un caz încheiat.” „De се?” „Eu am declaraţiile celor care te 
acuză că ai vorbit.” „Şi ce am spus, domne?” „Păi, ai discutat despre revoluţia din 
Ungaria, că tancurile sovietice au omorât civili pe străzile Budapestei...” cutare şi 
cutare. „Şi cu cine am discutat, domne, că eu nu ştiu.” „Pot să îţi spun, că ştiu şi eu acum, 
după declaraţii...” Şi a început să îmi spuie: inginerul cutare, inginerul cutare. „Nu-i 
adevărat, mint.” „Domne, dumneata ştii ce au declarat ăştia?” „Nu ştiu, de unde să 
ştiu? !” „Îţi spun eu acuma.” Şi a început să citească. Culmea era că declarau adevărat, 
aproape mot-ă-mot. Şi zice: „Pe cine ţii dumneata în braţe, domne? Pe Comănescu, 
care te denunţă pe dumneata şi care e fecior de popă legionar şi tată-său e-nchis?”. 
Comănescu stătea în bloc, în apartament lângă mine, la Oneşti. „Pe Zărnescu... Tată-său 
este colonel... şi dumneata l-ai adus şi i-ai dat să mănânce o pâine... Pe ăştia îi ţii 
dumneata în braţe? Păi, dumneata mori în puşcărie şi ăştia mănâncă şi beau şi se 
regulează cu nevestele acasă, măi! E drept? E bine aşa?” N-am zis nimic, dar el а 
continuat: „Şi cum, ai vorbit de unul singur ca nebunul, aşa, şi ăştia nu au spus 
nimica ? ! ”. „Ei n-au spus nimic, domne.” „Da’ ei declară contra dumitale ! ” „Domne, 
conştiinţa lor o să îi judece, nu eu.” „Da?” „Şi nici nu ştiu dacă au declarat ceva...” 
„Poftim, uite ! ” Şi mi-a trântit dosarul... Am văzut semnăturile lor oficiale şi asta a fost 
cea mai grea lovitură pe care am putut s-o primesc vreodată! Am simţit că mă 
prăbuşesc... Am avut încredere în oamenii ăştia. N-am crezut că o să dea declaraţii 
contra mea, am crezut că o să bâlbâie ceva... Şi culmea era că spuneau cuvânt cu cuvânt, 
exact ce am discutat cu ei! A fost una dintre cele mai urâte, grele zile din viaţa mea... 
Eu i-am ocrotit, nu i-am denunţat cu nimic şi ei... Adică eu îi apăr pe еі... dar îi apăram 
în ideea că dacă recunosc, eu ştiam că era o capcană întinsă, şi ne făcea imediat 
organizaţie. Şi cred că dacă ne făceau organizaţie câştigau ceva bani în plus... că 
descopereau lanţul de reacțiune. Zic şi eu, nu ştiu... 

Şi mi-a spus: „Pentru că nu vrei să cooperezi, îmi pare rău. Ті-ат spus că dacă 
ассер(і să cooperezi cu noi, da’ nu în sensul prost, că dumneata nu eşti om de duzină, 
te ajutam să scapi din puşcărie foarte repede, te sprijineam să termini studiile şi să ocupi 
o funcţie ca lumea. Aşa... îmi pare rău. Eşti fanatic şi să ştii că din puşcărie nu scapi”. 
„Ştiu... şi pot să vă spun şi cât îmi daţi.” „De unde $117” „Păi, daţi după tabele. Pentru 
că sunt singur şi că am fost ofiţer, mie îmi daţi cel puţin 10 ani de zile.” „De unde ştii? ” 
„Păi, ce, credeţi că noi nu stăm de vorbă între noi? Aşa cum ţineţi dumneavoastră şedinţă 
lunea, aşa ţinem şi noi, şi facem schimb de experienţă la puşcăria cutare, când ne 
întâlnim la ailaltă...” Zice: „Nu pot să îţi acord circumstanţe atenuante şi о să spun să 
îţi dea maximul, să ştii... Şi nu-mi pare rău pentru dumneata, dar să ştii că nu te omorâm 
noi, comuniştii, ci o să te omoare tot deţinuţii cu care eşti dumneata alături acuma.” „De 
се?” „Am să îţi spun de ce. О să vă bateţi pentru deschis şi închis geamul са să luaţi 
nişte aer curat... O să vezi cât valorează asta numai. Sau că îţi mişti picioarele afară, în 
curte. N-o să vă ajungă mâncarea... O să fie rău şi e păcat să mori ca prostul, aşa, şi ăştia 
să se îngraşe, pentru că ăştia o să-i toarne şi pe alţii... Dacă îi băgai acum în puşcărie şi 
pe еі, de abia scăpau alţii să nu mai fie denunţaţi de ei... îţi dai seama? Şi degeaba faci 
greva foamei, că să ştii că nu rupi pielea nimănui. Dumneata trebuie să lupţi să trăieşti, 
să fii întreg, să fii sănătos dacă vrei să scapi. Şi îţi spun asta aşa, са om, pentru că deşi 
suntem duşmani, mi-ai fost simpatic”. Şi zice: „Poate te mai gândeşti. Dacă te mai 
gândeşti, îi spui la gardian că vrei să vorbeşti cu mine”. Şi i-am răspuns: „Ce să mă 
gândesc ? Ce am avut, am spus”. Şi el: „Da, toată pasărea pe limba ei piere, asta ai făcut 
dumneata acuma...”. Şi zice: „Eu am să îţi mai spun un proverb pe franţuzeşte: «La 
nuit pour conseil». Dacă noaptea asta sau mâine seară te mai gândeşti, chemi gardianul 
să vorbeşti cu mine. La revedere ! ”. Şi a plecat. 


Ce s-a întâmplat la proces ? Vi s-au adeverit bănuielile referitoare la sentinţă ? 

Da, într-adevăr, când am ajuns la proces... mi-a dat 9 ani, nu 10! Ăla a fost procesul 
adevărat... Au venit 2 ingineraşi din ăia care mă acuzau. Cel care l-am adus în slujbă nu 
a venit, pentru că îi murise maică-sa. A fost o întâmplare... nu ştiu... N-a venit, dar avea 
declaraţie dată. Şi când a fost chestia cu ultimul cuvânt, m-am luat de ei. Am zis: 
„Domnule preşedinte...”. El: „Pe scurt! Pe scurt, că nu avem vreme”. „Domnule 
preşedinte, dumneavoastră sunteţi jurist. Eu am spus de Ungaria, am spus de Uniunea 
Sovietică, am spus de tancuri, de nu ştiu ce şi nu ştiu cum... Dar în ce circumstanţe am 
spus eu, domnule preşedinte ? ” „Pe mine mă întrebi ? Dumneata trebuie să ştii...” „Păi, 
nu ştiu, domnule preşedinte.” „Păi, de ce?” „Păi, nu aţi spus nici data, nici localitatea, 
nici ora. Eram în avion, eram pe vapor, eram la Bucureşti, la Sibiu, era ora 12 noaptea, 
era dimineaţă la 10? Când am vorbit eu contra Uniunii Sovietice şi de revoluţia din 
Ungaria ? Cadrul juridic al delictului nu este stabilit, cadrul material... Este un dosar 
prefabricat, vă daţi seama?” „Futu-ţi... ! Îţi iau cuvântul ! ” Şi gata. 

Mai era cineva cu dumneavoastră în boxă ? 

Nu, am fost singur. Nu am mai băgat pe nimeni. Asta a fost lupta mea... şi mi-a dat 
9 ani... 


Nu aţi încercat să faceţi recurs ? 


Era o formalitate în puşcărie să faci cerere de grațiere. Am făcut cerere... şi am scris 
ce i-am spus preşedintelui : că este un fals, că dosarul este întocmit pe date false, pentru 

că nu se stabileşte cadrul material al delictului... Şi mi-au redus pedeapsa la 7 ani... 
chipurile. De băşcălie... 

Unde aţi fost dus după pronunțarea sentinţei ? 

M-au trimis la Galaţi. Da’ de data asta am trecut şi prin Jilava... în trecere, că Jilava 
era închisoare de trecere. Am trecut prin '59-'60. În ianuarie '60 am fost în puşcărie la 
Galaţi. După 10 ani de zile ajunsesem iar la Galaţi... De exemplu, eu nu eram lot, dar 
mai erau alţii condamnaţi în mai multe loturi, de la Bacău, unii de la Deva, alţii de la 
Râmnicu Vâlcea... Eram vreo 80-90 care ne-au dus odată. Acolo a şi murit un neamţ 
care era într-un lot cu noi... De aici ne-au încărcat la bac şi ne-au dus la Periprava. Am 
ocupat o baracă întreagă. Da' noi nu am fost la legionari, la centru, am fost la Grind, 
unde erau ăştelalţi, mă rog, fel de fel... 

Şi când am venit pe drum de la Galaţi, până când să ajungem în colonie, a zis un 
caraliu către поі: „Măi, băieţi, luaţi baloţii ăştia cu paie de Іа porci şi duceţi-i acolo, că 
să nu credeţi că vă dăm saltele de puf! ”. Era un caraliu de treabă. Am luat vreo 4-5 
baloţi de ăia. Eu fiind ofiţer, fiind mai îndrăzneţ, le-am spus : „Bă, puneţi mâna ре baloţi 
să dormim pe paie, că altfel o încurcăm ! ”. Aşa am făcut şi când am venit în cala vasului, 
tot aşa, le-am trântit în altă parte şi am chemat 2-3 după mine. Şi au venit oamenii, şi să 
ştii că ascultă, au un instinct să se ataşeze de unul care se descurcă... Şi am luat 
4 baloturi, le-am întins, şi cât am stat acolo în cala vasului, până am ajuns la Periprava, 
am stat boiereşte, că era cald. Cu noi erau nişte nemți de la Sighişoara, un profesor şi 
2 fraţi, unul dirijor şi unul pastor protestant. Făcuseră o organizaţie, cu legitimaţii şi 
regulamente ca să nu se căsătorească cu românce... Bineînţeles că au aflat ăştia şi i-au 
buşit de nu se mai vedeau... Când am ajuns, nemţii nu au vrut să pună mâna să ne ajute. 
S-au dus cu gaşca lor, cu cine mai erau într-un dormitor, noi în altul. Am întins paiele 
pe jos... Legionarii ne-au dat nişte pături rupte, că ei erau acolo, la centru, unde ne-au 
dus şi pe noi la început. Da’ ei erau organizaţi. Au venit şi ne-au dat şi nişte mâncare... 
Ei, deţinuţii, că ei administrau acolo... 

Şi unde ne făceam nevoile ? La hârdaie. Şi acolo erau nişte tâmpiţi de la Oradea, nişte 
golănaşi de ăştia, care când scăpa саѓе ипи’ un aer, începeau cu „Sănătate!” şi cu 
„Noroc! ”. Şi pentru mine era neplăcut să îi aud... Şi era un călugăr ortodox de stil 
vechi, Florea Dosoftei”, foarte erudit şi la locul lui. Ştia sanscrită, vorbea şi ivrit... Şi 
el mi-a spus: „Domnul Emil, faceţi ceva cu idioţii ăştia, domne. Puneţi ceva în faţă, că 
sunt inhibat şi de 3 zile nu am mai ieşit afară din cauza asta...”. Şi am făcut din o pătură 
ruptă un fel de cortină acolo, pentru un minimum de intimitate... Că ce se întâmplă ? Nu 
rezistă toţi la chestii din astea, morale, psihice... Unele sunt mai rele decât cele fizice... 
Mă doare un picior, îmi trece, mă doare o măsea, îmi trece sau nu îmi trece... Însă când 
te şochează mereu atitudinea unora, când tu ai alt caracter, altă educaţie... în sfârşit. 


Descrieţi puţin, vă rog, condiţiile de trai de la Periprava, de la Grind. 
Ce să spun? În ce condiţii trăiam acolo ? Periprava asta este... Păi, când am ajuns la 
Periprava, să ştiţi că am avut impresia că sunt într-o ţară străină. De la floră la climă... 


9. Dumitru Dosoftei Florea, născut la 4 decembrie 1910 în satul Giuleşti, Vâlcea. Arhimandrit, 
stareţ la Mănăstirile Cozia şi Ostrov. A fost arestat la 21 aprilie 1958 şi condamnat la 9 ani de 
muncă silnică pentru tăinuire de persoane date în urmărire. A executat pedeapsa în închisorile 
Craiova, Periprava, Salcia, Giurgeni. A fost eliberat la 28 iulie 1964. Cicerone Ioniţoiu, 
Victimele terorii comuniste. Dicţionar. F-G, p. 53. 

totul era străin! Erau nişte foste barăci nemţeşti, care erau din timpul războiului ре 
lângă aerodromuri, cu nişte pereţi subţiri de scândură, cu un singur rând de geamuri care 
nici nu se închideau ca lumea şi cu pământ pe jos... În condiţiile astea primeam 125 de 
grame de pâine pe zi şi o bucată de mălai, adică de mămăligă, de vreo 200 de grame. 
Restul mâncării era fudulie... adică din când în când nişte cartofi, din când în când nişte 
fasole, varză murată cât cuprinde... N-aş putea să îţi explic dumneatale cum am rezistat 
noi ca oameni... şi nu zile, luni de zile ! Explicaţia mea este – cum să spun ? – de natură 
mistică. Numai Dumnezeu ne-a ţinut, că altfel, dacă faci socoteala, arpacaşul în sine, 
care era un aliment de bază, în realitate nu avea nici o putere, nici calorică, nici proteică, 
de nici un fel... Nu ега hrănitor arpacaşul ăla, şi folosit ani de zile ca aliment îţi diminua 
şi capacitatea intelectuală. Totul era calculat ca să ne distrugă, să ne termine ca generaţie 
şi au şi izbutit lucrul ăsta... Pentru că dacă noi suntem în situaţia în care suntem acuma 
şi în care am fost în '89, este pentru că cei care au fost în stare să mai facă ceva, oamenii 
de opinie, erau morţi! Asta au izbutit să facă... 

Da' să revin... Când am ajuns eu acolo, în ianuarie, voiam mult să ştim ce se petrece, 
că de luni de zile nu aveam nici o informaţie concretă. La Jilava veneau unii cu dube din 
altă parte şi spuneau ce auziseră, dar nu ştiam lucruri concrete... Atunci, în ianuarie, 
ne-au scos afară Іа corvoade. Făceam pe echipe : la cărat apă, la cărat lemne, la curăţat 
cartofii... care erau nişte degerături! Eram în brigada de lucru care făcea corvoadă 
într-o zi, când ne-au spus: „Să vină brigada de lucru, să aducă nişte paturi şi saltele 
pentru infirmerie ! ”. Am fost scoşi în afara gardului de la Periprava, unde erau două 
blocuri pe care le-am construit noi pentru caralii şi pentru trupele de Securitate, pentru 
batalionul care ne păzea. Şi când am pus mâna pe o saltea de aia, să o încarc, am văzut 
că fâşâie înăuntru... Erau, chipurile, nişte saltele cu paie. Îl aveam pe „Costică” cu 
mine, îl (пеат sub manşetă. „Costică” era un plachiu ascuţit, pe care îl foloseam ca şi 
cuţit. L-am luat pe „Costică”, l-am palmat şi am tăiat puţin salteaua aia... şi când colo, 
ziar ! Am belit nişte ochi cât cepele. Domne, eram cu salopeta şi cu pufoaica aia veche 
pe care scria pe spate mare CR, contrarevoluţionar... Am desfăcut haina, m-am aplecat 
şi pac, am şi băgat ziarul... Un ţăran, care ştiam că era de la Suraia”, a văzut... Miu 
îl chema, şi era unu' dintre cei 3 Miu, că erau fraţi sau veri, nu mai ştiu... Am băgat 
ziaru' în pufoaică, am luat salteaua şi le-am dus acolo... Seara, după ce s-a dat stingerea, 
l-am desfăcut. Era un ziar întreg. Când m-am uitat la dată... era de vreo săptămână în 
urmă, din ianuarie '60. Am urcat sus pe unde stăteam eu şi s-a nimerit să fie de planton 
rabinu” Müller", săracu'. Eu mă împrietenisem cu el... Când a văzut, săracu”, că mă urc 
sus, s-a uitat şi a văzut ziarul... şi s-a întors cu faţa la geam şi nu s-a mişcat de acolo până 
când nu am citit tot ziarul. Şi în ziar era trecut, printre alte ştiri, pe două pagini mari, 
un comunicat al agenţiei TASS : „În ziua de cutare, la longitudinea cutare, latitudinea 
cutare, va avea loc experimentarea unor rachete balistice. Anunţăm, pe această cale, în 
zona respectivă să nu intre avioane, vapoare pentru că ne asumăm nişte răspunderi”. Am 
citit toată chestia aia. Înţelegi ? După ce am citit, l-am rupt în fâşii şi cum erau 2 tăciuni 


10. Localitate în judeţul Vrancea. 

11. Frederich Miller, născut la 19 decembrie 1919, rabin. A fost arestat la 20 noiembrie 1958 şi 
condamnat la 8 ani de muncă silnică pentru „deţinere de publicaţii”. A executat pedeapsa în 
închisorile Jilava, Periprava, Salcia şi Luciu Giurgeni. A fost eliberat în 6 septembrie 1960. 
Informaţii din fişa matricolă penală din AANP. 

acolo într-o sobă, că nu se încălzise nici măcar uşa sobei de la ei, pe la 12 noaptea am ars 
ziarul. Când a auzit uşa de la soba aia de fier închizându-se, габіпи’ s-a aşezat, săracu.?... 

După ce am văzut ce scrie în ziar, m-am consultat cu un maior, comandor, Sima, 
e mort el, şi am judecat şi am hotărât să nu spun се am citit. Toţi care erau închişi 
aşteptau să vină americanii şi să îi elibereze. Se gândeau că nu se poate să înghită 
americanii ca ruşii să stăpânească Europa, la Berlin, şi nu ştiu câte popoare să fie 
asuprite, milioane de oameni să fie nenorociţi. Şi că nu o să lase ei lucrurile aşa, că 
ruşii îi ameninţă şi pe ei, şi vin americanii şi scăpăm... Dacă le-aş fi spus eu că ruşii 
sunt atât de aroganţi încât interzic accesul pe o suprafaţă a Pământului pentru că ei sunt 
mai tari în lume, unii se spânzurau în noaptea aia ! Cădeau moral... Asta cred că a fost 
o manevră măiastră făcută de Securitate, cu ziarul ăla băgat acolo... Ca să ne 
demoralizeze, domne. Dacă difuzam această ştire, mulţi dintre deţinuţi îşi pierdeau 
încrederea, ori pactizau, deveneau turnători pe faţă, ori se sinucideau.... ега o prăbuşire 
morală generală... 

A doua zi dimineaţă a venit la mine габіпи’ să-ntrebe : „Ce ai citit, băi, nea Emile ? ”. 
Era o comunicare mai directă... mă aveam mai bine cu el, că era deja la o lună şi ceva 
de când venisem în Periprava şi începusem să ne cunoaştem. Nu i-am spus ce am citit... 
şi n-am spus la nimeni. 

După o vreme, după vreo 2-3 luni de zile, mergeam cu rabinul şi căram nişte chirpici 
în spinare, fără mâncare, fără nimic. Ne scotea câte 4 kilometri să сагат chirpici, da’ 
numai ca să îşi bată joc de noi. Şi pe drum zice: „Să trăiţi, domnu’ Emil! Şi totuşi, ce 
a fost în ziarul ăla? ”, „Rabi, nu era de bine... Spunea că ruşii sunt mari şi tari şi interzic 
şi fac experienţe.” „Ai spus la cineva?” „Nu am spus la nimenea.” „Bine ai făcut. Dar 
ştii de се?” „Da, se demoraliza lumea.” Ăsta a fost unul din episoadele pe care am vrut 
să-l menţionez eu... 

Cum îl mai chema pe rabinul acesta ? 

Se numea Frederich Miiller, era rabinul de la Deva. Un om foarte de treabă, la locul 
lui. Nu semnase manifestul pentru pace pe care îl semnaseră toţi şefii cultelor... El a 
refuzat şi era condamnat... Şi m-am împrietenit cu el, cu toate că era jidănaş, că era un 
om deosebit şi cinstit, şi cult, şi pregătit, şi la locul lui. Nu se compara... Parcă nici nu 
era jidan, săracul... Aşa spunea şi el. 

Am să îţi mai spun acuşi un alt episod tot din Periprava, din ăştia 3 ani de zile pe care 
i-am făcut acolo. Într-o vreme, cam după vreo 2 ani, adică prin '62, ne punea într-un fel 
de cutie cu geam, un ziar vechi... Câteodată punea, câteodată nu punea... Îţi spun, 
Periprava era Siberia României... Făcuseră un aerodrom mic lângă colonie şi nu venea 
decât la o săptămână, la două, un avion bimotor să aducă nişte saci cu zahăr şi mai 
aducea şi câte un ziar sau nu ştiu ce. Încolo era totul vraişte... Nimenea nu ştia cine 
suntem acolo, ce facem acolo. Şi ce se întâmplă ? Apare odată un ziar în care se spunea 
că ruşii au lansat un om în spaţiu, pe Gagarin. Ţăranii şi oamenii simpli se lipeau de 
câte un intelectual din ăsta, din regiunea lor... Eu, cum eram de la Roman, îi aveam pe 
ăia de la Suraia care veneau pe capul meu tot timpul: „Ce mai faceţi? Ce mai ştiţi, 
domnule Emil ? ”. Şi vine într-o noapte un bătrân, era neamţ, dar cam prost de felul lui... 
nu ştia bine nici româneşte, deşi era născut în România. Cât de deştept era îţi poţi 
închipui, că el căra lemne din pădure cu boii, adică lucra la pădure... Era un ţăran, da’ era 
prost. Fusese şi-n SS, îl băgaseră forţat... Şi vine la mine: „Domnu' Emil, aţi citit ziarul ? 
La noapte mă spânzur”. „De ce ?” „Am primit pachet, am 100 de ţigări, le fumez pe toate 

şi mă spânzur.” „De се?” „Păi, ruşii dacă au lansat om în cosmos...” „Тасі din gură, mă, 
că ziarul ăsta e fals tipărit, mă. E tipărit ca să ne ducă pe noi în eroare. Şi americanii au 
avut om trimis.” „Zău, domne? !” „Da, domne... Du-te şi stai liniştit...” 

Era un circuit cu dus şi întors. Lansau fel de fel de zvonuri ca să vadă cum se propagă 
între noi... Testau, cu ocazia asta, gradul de stabilitate morală şi de perspicacitate şi 
dârzenie, gradul nostru de rezistenţă. Şi, pe de altă parte, lansau şi zvonuri adevărate şi 
false. Noi, la rândul nostru, ne organizasem. De ce? Cum am spus, acolo era ca în 
Siberia... nimenea nu dădea socoteală nimănui. Dacă primeau ordine пепогосі(іі ăştia, 
într-o noapte puteau să ne omoare pe toţi, fără nici o discuţie... Puneau mitralierele pe 
noi... cum s-a întâmplat şi când am avut grevă... E, şi când am văzut că e chestia aşa cu 
zvonurile, ne-am organizat şi noi acolo, dar nu a ştiut nimeni... Tot printre militari, era 
un comandor de marină, un comandor de aviaţie, fostul comandant al batalionului de 
paraşutişti, un căpitan de artilerie şi un locotenent de aviaţie, ungur, de la Sovata. Ăştia 
erau hotărâți că, dacă se întâmplă ceva, să nu murim ca proştii, măcar să le luăm la 
caraliii ăştia pistolu'-mitralieră de la gât şi murim cu ei în parte. Ei puteau oricând să ne 
îmbarce şi să ne şi înece, pur şi simplu, să ne dea drumu” în Dunăre... În sfârşit... 


Vă mai amintiţi din ce motiv fusese arestat neamţul ? 

Ce se întâmplase cu omul ăsta ? Este foarte interesant... De ce era arestat el? Ela 
avut o fată care s-a căsătorit la Bacău. El era de la Neamţ, dintr-un sat de pe acolo... 
Băiatul lui fiică-sa, nepotu-său cum ar veni, avea vreo 17-18 ani şi era ucenic la Oneşti, 
la o staţie de pompare, la o aparatură de asta de control. Ştia ceva tehnică, oleacă de 
radio... făcea şi radiouri. Şi construiau la Săvineşti un combinat de ăsta de fire sintetice. 
Şi tâmpitul ăsta de copil a furat vreo două lămpi sau condensatoare, ce-o fi furat el, de 
la o instalaţie... Şi când să o dea în primire, nu a mai mers, că hoţii de nemți nu le-au 
dat de rezervă... Şi trebuia să vină Gheorghe Gheorghiu-Dej... o trebuit să amâne 
inaugurarea. Când au văzut ăştia că lipseşte şi nu poa” să pornească: „Sabotaj ! ”. Şi au 
început să ancheteze, să bată la toţi ăia care erau acolo, la ingineri, la maiştri, la 
muncitori: „Ce s-a făcut? Cine a sabotat?”. Nu au găsit nimic. A venit şi rândul 
puştiului ăsta... Şi unul mai deştept dintre ei spune: „Măi, puştiule, eu ştiu că tu ai luat. 
Pe mine nu mă interesează ce ai făcut tu, mie îmi spui unde le-ai pus, le iau şi le pun eu 
la loc ca să meargă aparatura şi îţi dăm drumul acasă şi n-ai nimic... Uite, îţi dau o hârtie 
şi scrie tu unde le-ai pus”. Şi iese afară, se face că fumează... S-a uitat pe gaura cheii, 
pe undeva s-a uitat. Puştiul ăsta a căzut în capcană şi a început să spuie unde sunt alea... 
Când a văzut că scrie... să cadă cerul pe ăla, pe ofiţer... l-a şi făcut maior dup-aia. S-a 
dus cu puştiu” acasă şi la bunică-său sub streaşină a găsit alea puse într-o cutie. L-a luat 
şi pe moş, de pomană, da' ăsta nici nu ştia bine cum îl cheamă... L-au judecat pe 
băieţaşul ăsta şi l-au condamnat la moarte. Şi unde l-au judecat? În Săvineşti, cu 
muncitorii de faţă, cu nu ştiu ce... Domne, scenetă! Şi pe băiatul ăsta l-au luat şi l-au 
dus la Jilava, l-au ţinut la celula О, a condamnaților la moarte, până când s-a convenit că 
a fost o prostie, că a luat alea... de copil şi de prost ce era. Şi i-au comutat pedeapsa la 
20 de ani de închisoare! Ăsta este alt caz саге ţi-l dau, să vezi ce tâmpiţi puteau să бе. 
Îşi băteau joc de noi... 


Га ce munci aţi fost scos pe parcursul detenţiei la Periprava ? 


Ne scoteau la prăşit şi ne dădeau normă. Norma de lucru însemna 350 de grame de 
pâine. Nu-ţi dădeau dacă nu o făceai... Acolo era o gospodărie de stat care nu funcţiona 


216 EXPERIENŢE CARCERALE ÎN ROMÂNIA COMUNISTĂ 


bine, că furau. Ne mai scoteau la cărat chirpici, la cărat lemne... Aveau lemne tăiate şi 
luam câte o legătură, două, în spinare, pe umăr, şi mergeam 3-4 kilometri şi duceam 
lemnele. Şi le ardeau ei, caraliii, soldaţii şi bucătăria... Ce să îţi mai spun? Îşi băteau 
joc de noi... 

2 ani de zile eu am fost topometru: am trasat canalele, adâncimea, verificam cu 
aparatul, cu stadiile... Mă ajutau 2 băieţi, dar eu căram toată ziua în spinare şi aparatul 
şi trepiedul. În sfârşit, aşa era... Da’ hai să îţi povestesc ce am mai păţit acolo cu ăştia... 
Noi eram 3 : eu şi cei 2 care mă ajutau şi soldaţii care ne păzeau erau 2. Venea mâncarea 
pentru soldaţi cu o căruţă specială şi venea şi pentru noi, ăştia 3, tot specială. Nu ne 
dădea mai mult, да’ ne dădeau porţia adevărată, nu furată... Şi ce se întâmpla? Eu 
făceam ce făceam observaţiile şi după aia mă băgam cu ei în stuf, inclusiv cu garda, şi 
dormeau şi mârlanii ăia din gardă, că săracii erau sculaţi de la ога 4 dimineaţă şi făceau 
practic puşcărie cu noi. Şi аі mei dormeau şi ei de rupeau pământul. Eu сагат tot timpu’ 
în spinare aparatul şi trepiedul şi ei mergeau cu scândura în mână. Ei plecau cu ele în 
spate, dar eu le luam şi le purtam toată ziua. Şi pe cutia aia aveam un carnet şi creion şi 
făceam şi eu socoteli cât scad să sap, puncte, nu ştiu ce... Şi o dată am adormit şi eu 
într-o vreme şi am pierdut creionul acolo, în stuf. „Mă, băieţi, căutaţi сгеіопи’, că dacă 
nu le dau сгеіопи’ şi caietu' în poartă, ăştia mă bat de mă omoară.” În sfârşit, căutăm 
toţi 3 şi găsim creionul. Şi seara, cum mergeam spre platoul de adunare, l-am auzit pe 
unv’ dintre ei, Popa: „Dă-l în mă-sa, că-i nebun. Prima dată când pierde сгеіопи’ şi mă 
pune să i-l caut? !”. 

A doua zi dimineaţă, când se face lista să iese echipa, iau cu mine 2 nemți, care se 
rugaseră de mine tot timpu' să-i iau şi pe ei. Ei voiau să aibă nişte hârtii, să înveţe nişte 
poezii. Mai furam hârtie din caietul ăla şi le mai dădeam... În fine, şi când să mergem, 
caraliul zice : „Cu cine eşti, topometrule ? Cu ăştia 2”. Dar ăia de colo, ţăranii, zic: „Păi, 
da’ noi suntem ! ”. „Unde sunteţi voi, mă? Cine vă mai іа? Eu? Treceţi acasă, mă, futu-vă 
muma-n сиг!” Şi mă întreabă mai târziu: „De ce ne-aţi dat înapoi şi aţi luat nemţii? ”. 
„Păi, cum, mă, eu vă (їй pe voi aşa, pe spatele meu, mâncaţi, de bine de rău, vă odihniţi 
în stuf şi eu vă păzesc, şi mă înjură Popa pe mine că-s nebun că am pierdut creionu' şi că 
l-am pus să îl caute, та? Păi, voi sunteţi oameni, mă ? ” „Domnule, de ce nu îmi spui mie, 
că îl bat de îl omor diseară.” „Nu mai am nevoie, nu mai discut cu voi...” 

În sfârşit. Prin °63, în iarnă, era februarie-martie... liberaseră un lot atuncea de vreo 
10-12 inşi, toţi evrei... Şi când am văzut că unii pleacă şi noi rămânem, parcă ne-a 
apucat о nebuneală... „Îşi bat joc de noi. Ăştia vor să ne omoare prin foame...” Ne cărau 
la munci cu bocancii uzi... Aici fac o paranteză... Mie mi-au salvat viaţa bocancii ăia cu 
care m-am încălţat la arestare. Îi lăsam la magazie, şi când primeam câte o bucată de 
slănină din aia râncedă dădeam pe ei şi-i puneam pe prag la magazie... Cum era toamnă, 
iar îi luam şi mă încălţam cu ei... Asta mi-a salvat viaţa, că am avut încălțări bune... Şi 
când au scos brigăzile la lucru, la cărat lemne, prin apa aia îngheţată, cu pantofi sau cu 
bocanci din ăia de muşama... dacă am văzut că îşi bat joc de noi aşa, atunci am hotărât 
să nu mai ieşim la lucru... să facem o grevă. 

Fiind o brigadă de intelectuali, mai separată aşa, am vorbit între noi şi am spus: 
„Noi nu mai ieşim la muncă, domne. Hai să ne luăm noi de o grevă...”. Şi când ne-au 
dat dimineaţa adunarea la brigăzi, când să iasă, o brigadă întreagă, asta de care zic că era 
de intelectuali, a rămas acolo. Ţăranii nu au venit cu noi, cei din loturile de ţărani... Ei 
erau fricoşi. Şi unii dintre noi au plecat cu ăia, s-au dus la coloană... Şi am rămas acolo 

vreo 40-50 de inşi... Şi vin ăştia: „Voi ce faceţi? ”. „Nu ieşim la lucru.” „Păi, ce, bă, 
faceţi ce vreţi voi aicea, băi? Şi ce vreți?” „Vrem să discutăm cu comandantul.” S-a dus 
afară, a raportat, ce a făcut... A venit înapoi: „Ieşiţi, futu-vă muma-n cur, că vă omor 
în bătaie ! ”. „Puteţi să daţi...” Şi a început să dea. Şi stăteam toţi drepti... „Nu da, mă! 
Но!” Şi am început să strisăm: „Nu da! Nu da! Nu da! Nu da!”. Atunci s-a speriat 
şi a ieşit afară şi s-a dus la comandant. Noi: „Să vină comandantul ! Nu vrea să vie la 
noi, nu ieşim la lucru”. „Nu ieşiţi la lucru ? ” „Nu!” Atuncea a deschis baraca aia unde 
fuseseră ăia care plecaseră acasă, că era liberă, şi erau nişte paturi de fier fără saltele, 
fără nimic, şi ne-au băgat acolo. Şi aşa am declarat grevă. 


Şi până la urmă a venit comandantul ? 

Staţi că vă spun... Pe la ora 10 а venit iar ăsta la поі: „Ce-i cu voi, băi? ”. „Nu ieşim!” 
Cel mai interesant lucru este cum au putut să-i educe pe caraliii ăştia. Domne, jucau 3 
roluri : unul era omul legii, adică executa exact regulamentul, unul era ăla bun, apropiat 
de noi, care venea să stea de vorbă cu noi, şi unul era turbat, ne lovea tot timpul. A venit 
ăla bunul, prieten cu noi: „Băi, nu vă faceţi de cap, ieşiţi afară, că se pun ăia cu bulanele 
pe voi şi e vai de capul vostru, că sunteţi aşa slăbiţi...”. „Păi, de-aia nu ieşim, că suntem 
slăbiţi şi ne scot în fiecare zi la muncă şi nu ne dau nici pâine...” „Şi ce vreţi voi?” „Să 
vină comandantul să stăm de vorbă.” „Nu vrea să vină. Venim cu mâncare acuma şi nu mai 
faceţi pe nebunii. Mâncaţi şi după masă vă scoate şi pe voi să aduceţi lemne.” Au venit си 
hârdaiele cu mâncare, le-au pus acolo... Vreo 2 au mâncat. Când au venit să ia gamelele, 
au văzut hârdaiele pline... Le-au luat. Au venit seara cu mâncare... iar le-au luat pline. A 
doua zi de dimineaţă, iar la fel... Am luat doar cafeaua... 

Între timp, căraseră nişte tractoare şi lemne şi cartofi şi tot ce vrei dumneata, şi pe 
ceilalţi nu îi mai scosese afară din lagăr, dar era o linişte de nu se auzea nimic... Îi 
închiseseră cu cheia în barăci, să nu ia contact cu noi... Doar ăla care căra apă şi care 
era pe la spălătorie şi pe la bucătărie ne mai sufla câte ceva. Noi stăteam pe paturile alea 
de fier şi, ca să nu ne îmbolnăvim stăteam spate în spate, să ne încălzim reciproc. Şi 
circulam prin baracă. O jumătate de oră circulam, un sfert de oră stăteam... Dacă numa’ 
am fi stat pe fiarele alea, muream dracu’ acolo... Era iarnă, domne, şi geamurile erau 
deschise. Da' şi dacă erau închise, tot aia era, că erau şi sparte. Eu stăteam cu părintele 
Florea Dosoftei alături. 

În a doua zi de grevă, la prânz, au venit cu o fasole făcută bine, deasă... şi nu ştiu 
cum, iarăşi au picat vreo 6-7 dintre noi. 


Vă momeau cu mâncare mai consistentă... 

Da. Îmi aduc aminte de un avocat, Apolzan!?, care s-a rezemat de stâlpul care susţinea 
tavanul şi se uita la fasolea aia... S-a uitat, iar a mai stat, iar s-a uitat... a luat o gamelă din 
teancul cu gamele, şi-a umplut-o şi a mâncat. Şi au mai mâncat încă vreo 5-6... A venit 
caraliul şi a văzut: „Care aţi mâncat, bă ? Ieşiţi afară ! ”. Şi au început să spuie : „Fraţilor, 
ne iertaţi! N-am putut să răbdăm ! ”. N-am spus nimic, am rămas acolo... Între timp a 
început să scoată dintre noi la anchetă, că veniseră de la Bucureşti, cu avionul. 


12. Nicolae N. Apolzan, născut la 14 august 1910 în Tălişoara, Covasna. Avocat. A fost arestat la 
31 octombrie 1957 şi condamnat la 7 ani de temniţă grea. A executat pedeapsa în închisorile 
Sibiu, Gherla, Salcia, Giurgeni, Ostrov, Periprava, Jilava. A fost eliberat la 28 iulie 1964. 
Informaţii din fişa matricolă penală din ААМР. 

Era unul Preda, săracu', care era un machedon crescut pe la azil, „iepuraş”, 
frontierist, că îi băgaseră şi pe ăştia cu politicii. Şi ăsta era cam nebun şi rău, se lua de 
caralii, îi înjura... şi îşi lua bătaie cât încăpea. Şi a doua zi, seara, când a început să ne 
numere la închidere, nu ştiu ce a zis Preda ăsta, şi un caraliu a pus mâna pe el să îl ia 
afară la bătut. Deştepţii de dincolo, din cameră, au pus mâna pe el. Caraliii trăgeau de 
o parte, ăştia trăgeau din altă parte, să îl rupă p-ăla-n două! Şi le-am spus: „Băi, nu vă 
jucaţi...”. Şi caraliu a pus cizmele în perete, aşa, a tras, şi a izbutit să îl tragă pe Preda. 
L-a dezbrăcat în izmene şi în cămaşă şi l-a închis separat, într-o carceră din asta de 
beton, care era lângă closet, în fundul lagărului. Toată noaptea a zbierat ăla : „Asasinilor ! 
Ne omorâţi ! Asasinilor ! ”. Era linişte şi se auzea... 

Începusem să strigăm şi noi acuma : „Asasinilor ! ”. Dacă au văzut că ne-am opus, că 
a fost busculada între noi şi caralii şi că strigăm, imediat a venit trupa de la Securitate 
care ne păzea şi au postat puştile-mitralieră şi câinii de jur-împrejur şi ne-au somat să ne 
liniştim. Şi ne-a spus unul Pocor, caraliu: „МЯ, tăceţi din gură dracului, că vă împuşcă 
ăştia”. „Ce vrei, domne ? ” „Gata, nimic, se duc soldaţii, dar nu mai zbieraţi.” Am tăcut 
din gură, n-am mai zbierat şi s-au retras şi ăia de acolo. A treia zi era o duminică şi vine 
tot Pocor ăsta şi spune: „Măi, voi aţi îngheţat aicea. Dar o baie caldă nu vreţi voi să 
faceţi ? ”. „Ba da.” „Hai că am vorbit la spălătorie să vă facă un cazan de apă caldă.” 
Ne-a scos afară şi ne-a dus la baie. Şi au făcut apa caldă... 3 minute, 5 minute... ne-a 
lăsat cam o oră şi jumătate ! 


АП spus şi că v-au băgat în anchete. Cum au decurs ele ? 

Îţi spun... Au chemat prima dată pe mai mulţi, printre care pe 2 din ei i-am 
suspicionat că erau informatori. M-au chemat şi pe mine... Era un anchetator civil, de 
la Bucureşti. Mirosea a parfum, a om curat. Bineînţeles că noi puteam... „Ce-i cu voi, 
mă? Faceţi grevă, faceţi răscoală? Ce e de capul vostru ? V-aţi îngrăşat aici la Periprava ? 
Băi, vă terminăm, măi! Ai văzut aseară că am pus mitralierele pe voi. Dacă dădeam 
ordin la soldaţi, treceau gloanţele prin scândurile alea... ега(і morţi toţi, mă! Voi nu vă 
gândiţi că aveţi părinţi, că aveţi fraţi, că aveţi femei, că aveţi copii ? ” Am tăcut din gură. 
„Dar tu cu ce eşti băgat aicea?” „Nu ştiu?!” „Cum mă, nu ştii?!” „Păi, nu ştiu, 
domne.” „Dar ce știi?” „Ştiu ce scrie în dosar.” „Mă, tu nu fă pe deşteptul cu mine, mă. 
Te pun pe bătaie de nu ai luat în viaţa ta cât ai să iei acuma.” „Domne, atât ştiţi, atâta 
faceţi...” „Mă, da’ ţie nu ţi-e foame ? ” „Ba da, mi-e foame... de vreo câţiva ani de zile.” 
„Eii, uite, o să îţi dau să mănânci o friptură.” A scos o farfurie cu friptură cu cartofi şi 
murături. „Hai, mănâncă, mă, de aici.” „De ce să mănânc? V-a apucat mila de mine? 
De ce vreţi să îmi daţi mie de mâncare ?” „Să îmi spui şi mie, mă, cine face greva asta, 
mă. Că tu nu faci, că tu eşti intelectual, te văd eu după faţă, aşa. Care vă instigă de vă 
lăsaţi prostiţi aşa, să faceţi aicea prostii şi ne siliţi ре noi să luăm măsuri contra 
voastră? ” „Domne, lasă chestiile astea cu mine, că eu sunt puşcăriaş vechi. Şi nici 
friptura asta nu îmi trebuie...” „De ce nu vrei să mănânci?” „Îmi stă în gât!” „Te 
bag în mă-ta! leşi afară că o mănânc eu!” „Domne, mănânci acuma, dar să nu te 
îmbolnăveşti. Să ştii că cancerul ăsta cam seceră lumea... n-alege.” „Іеѕі în pizda mă-tii 
afară ! ” Şi a tăiat şi a mâncat el. 

Vin înapoi în baracă şi părintele Dosoftei, săracul, mă întreabă: „Ce ai făcut, 
Emilaş ? ”. Şi i-am spus bietului părinte: „Ştiţi, m-a anchetat şi а zis că să fiu turnător, 
că nu ştiu ce, că de ce facem pe nebunii, de ce facem grevă...”. „Şi tu ce i-ai spus? Nu 

ai spus nimic? Cum te cunosc eu pe tine, ai spus ceva, nu ai tăcut din gură!” „I-am 
spus. M-am luat în câr cu el, aşa.” „Şi ce i-ai spus? ” „I-am spus rău tare la urmă.” „Ce 
i-ai spus ?” „I-am spus că şi el o să moară de cancer cu toate că mănâncă friptură şi îmi 
arată mie...” Preotul a început să se închine şi îmi spune: „Mă, Emile, mă, este cel mai 
urât lucru să doreşti moartea unui duşman al tău. Lasă, că are cine să îl pedepsească. Tu 
îţi strici charisma, îţi strici starea sufletească bună gândindu-te să te răzbuni pe un 
animal ca ăsta”. Şi a început să se roage pentru mine: „Doamne Dumnezeule, robul 
tău...”. Şi am adormit cu el împreună. 


Şi cât a durat această grevă ? 

Păi, greva asta de la Periprava a fost de 3 zile. Au mai venit pe la noi între timp să 
ne întrebe de ce facem grevă şi le-am spus: „N-am primit pachete de acasă. Nu ştiu de 
4 ani de zile nimica”. Altul: „Sunt bolnav şi nu îmi dă tratament”. Am căutat să nu ieşim 
nici unul în faţă, să fie motive diverse, dar care se repetau, pentru că mai mulţi au avut 
parte de aceleaşi probleme, că nu primiseră pachet sau că fuseseră bolnavi netrataţi... 

A treia zi de dimineaţă, era într-o duminică, după baie ne-au scos afară să vorbim cu 
ăia. Ne-au întrebat : „De ce faceţi grevă ? ”. Noi eram înţeleşi din ochi să nu mai vorbim. 
În sfârşit, ne-au luat să ne bage în club, că aveau un club improvizat. Când mergeam spre 
club am vorbit noi cu doctorul Sebi Munteanu” şi cu айан. După baia aia caldă şi 
revenirea de la moarte 1а viaţă... nu mai puteam rezista, pur şi simplu. Între timp toată 
raţia noastră de pâine о depuseseră la baracă, adică ei, oficial, nu au ţinut cont că noi 
suntem în grevă şi când am ajuns la barăci ne-am găsit porţiile noastre de pâine date la 
şeful de brigadă, cum era acolo, şeful de cameră. 

În sfârşit. Când am ajuns la club, a venit comandantul şi a început să ne vorbească : 
„Domnilor, luaţi loc! Eii, aţi făcut o baie, v-aţi fandosit? ”. „Da.” „Domne, nu vă luaţi 
după nişte nebuni ca Preda...” Preda ега un golănaş, săracul, cine se lua după el? ! Nu 
era el сари’ grevei... „Domne, sunteţi atâţia oameni cu carte şi pregătiţi aicea, nu faceţi 
prostii, domne. Păi, dacă lăsam soldaţii, când aţi început să huiduiţi, să tragă în voi, ега 
de ajuns să tragă unul, că toţi proştii ăia trăgeau.” Şi asta era adevărat, că soldaţii erau 
cam tâmpiţi, aduşi din toate părţile... Cei mai analfabeți erau băgaţi în trupele de 
Securitate. „Să vă duceţi la barăci şi vă vedeţi de treabă.” Atunci i s-a răspuns: „De се 
primim toate oile moarte? De ce primim cartofii degeraţi ? De ce ne puneţi să сагат 
lemnele cu spinarea...”. El cică: „Am vorbit la gospodărie. Gospodăria nu e a noastră, 
noi depindem de ei, colonia... Am cerut şi au venit tractoarele şi au început să care, nu 
vă mai scoatem. De câte ori о să vă mai scoatem la lucru o să vă dăm raţie...”. Da’ ei 
nu puteau să ne dea raţie în plus, pentru că nu erau lucrările puse în plan са să le facem, 
nu era săpat sau prăşit sau cutare... În sfârşit, am acceptat şi am terminat greva. Şi sunt 
convins că a fost raportată sus, pentru că aveau sistemul de aşa natură, că un caraliu 
putea să fie informatorul Bucureştiului, care spunea ce face chiar şi comandantul... 


Şi după grevă s-au îmbunătăţit condiţiile ? 
S-au văzut efectele grevei, s-au văzut... Că după greva asta a venit o epidemie de 
leptospiroză... Asta e un fel de holeră. În colonie, în brigada asta de intelectuali, erau 


13. Sebi Munteanu, medic. Arestat şi condamnat în 1958. A executat pedeapsa în închisoarea 
Jilava şi în lagărele din bălțile Dunării. A fost eliberat їп 1964. Cicerone Ioniţoiu, Victimele 
terorii comuniste. Dicţionar. M, p. 415. 

vreo 3 doctori şi ne-au spus: „Este febră tifoidă. Puteţi fi purtători şi să nu fiţi bolnavi, 
şi nu se ştie care vine cu microbul...”. Şi ne-au trecut la inapţi. Au făcut o triere după 
fizic. 

Şi cum s-a ajuns la asta. De la apă. Şobolanii care se duceau la WC se duceau şi la 
fântâna cu apă. Noi o scoteam şi o tratam cu var nestins, o filtram ca să o putem 
consuma... Şi de la apă s-au îmbolnăvit cei de pe bacuri şi s-a umplut tot spitalul de la 
Constanţa... Au eliberat atunci un pavilion întreg pentru noi, că eram cam 100 şi ceva... 
Asta era o boală de care se interesa organizaţia de sănătate a ONU şi când au văzut 
chestia asta, au făcut o statistică sau un rencesământ, la care am avut febră tifoidă. 

Dar comportamentul gardienilor s-a schimbat ? 

Păi, să vă spun... Era un caraliu, un dobitoc de la Focşani, Grădinaru, un tâmpit care 
a vrut să mă bată de vreo 3 ori şi nu a putut, că eu fiind topometru aveam legătură şi cu 
inginerul care controla civil... Şi, la un moment dat, când m-a lovit ăla, nu am mai ieşit 
afară... Şi mă cheamă: „De ce nu ieşi afară, mă, că stau brigăzile de lucru din cauza 
ta? !”. „De ce mă bate pe mine Grădinaru, domne? De ce m-a lovit Grădinaru pe 
mine ? Are voie să mă bată?” „Dar de ce? Ce ai făcut?” „Nu am făcut nimica, 
domne! ” „Şi tu crezi că stau 300 de oameni pentru că tu nu vrei să ieşi la lucru ? ” „Da, 
domne, da.” „Păi, chiar te batem noi acuma!” „Păi... puteţi să mă bateţi!” Şi l-a 
chemat pe golanul ăla şi nu ştiu ce i-a spus, da' l-a mutat de acolo... 

Şi mi-aduc aminte când au făcut o dată o triere, să trimită la bac şi la prăşit ultimile 
loturi... Şi m-am uitat şi eu, să văd să nu ajung cumva la dig, că eram eu tânăr, că aveam 
30 şi ceva de ani, dar eram slăbit după atâţia ani de puşcărie... Şi mă gândeam că dacă 
mă luau la dig, acolo muream, că nu eram aşa solid ca să car roaba cu pământ şi s-o urc 
pe dig... 

Şi când s-a făcut selecţia, era un ţigan, un maior, care te lua ca şi pe vite, aşa... 
Alături era un doctor, unv’ Ionescu, un turnător. De fapt fusese student în anul VI, fiul 
unui colonel-doctor de la Bucureşti. El era din partea deţinuţilor şi era şi unul civil... Şi 
am văzut că ăştia fac 3 loturi... Pe cei schilozi, cei care nu mergeau, nu ştiu ce, cutare, 
îi dădeau într-un loc, în stânga. Unii care erau aşa şi aşa, mai bătrânei, îi puneau într-o 
parte, şi pe cei care erau mai voinici, mai tineri, îi puneau în dreapta. Mi-am dat seama 
imediat că ne triază pentru muncă şi m-am făcut că sunt bolnav, că şchioapăt, că am avut 
şi momente când de-abia mă mai târam pe picioare... Dar atunci eram ceva mai bine, că 
stătusem vara afară, la prăşit, şi mă tratasem oarecum. Cred că mă ajutase şi soarele. Şi 
când am ajuns la doctorul ăla, civilul, i-am spus: „Spondiloză”. Doctorul civil era mai 
la locul lui, dar tot coadă de topor! A scris ce i-am spus eu. Maiorul, când a văzut, m-a 
lăsat. Şi eu mă duceam şchiopătând înspre lotul ăla unde erau schilozii. Grădinaru, 
caraliu' ăla, nu plecase încă. Şi cum m-a văzut a început să zbiere : „Daţi-l înapoi p-ăla ! 
Daţi-l înapoi p-ăla ! ”. Dar maiorul îl întreabă: „Dar ce spui tu? Vino încoace”. „Să 
trăiţi, domn’ maior ! Ăsta e sănătos, spun eu că-i sănătos ăsta ! Banditul ăsta îi sănătos ! ” 
Îl întreabă doctorul: „Uite се spune, că аге spondiloză”. S-a speriat ţiganul, că nu ştia 
el ce spune doctorul... Şi zice таіоги’ către el: „Cine triază aicea, mă? Tu sau eu? 
Du-te-n pizda mă-tii de aicea! ”. Şi eu, şchiopătând, şchiopătând, m-am dus acolo... 
Ăsta a fost unul din incidentele pe care le-am avut... 

Şi am mai avut un incident chiar când să plecăm. Au văzut ei că le facem scandal 
mereu, că îi încurcăm, fiindcă eram şi din ăia care participasem la grevă... Şi ne-au ales 

vreo 40 care am avut şi febră tifoidă. Ca să ne folosească la muncă era necesar să ne facă 
veselă aparte, tot. Şi au vrut să scape de noi şi ne-a pus pe liste ca să ne transfere. Unde ? 
La Gherla. Şi când au venit de au făcut o vizită medicală, aveam vreo 48 de kilograme, 
la 1,73 înălţime. Arătam rău... Şi au dispus atunci să primim vreo 200 de grame de griş 
pe zi. O lună de zile, de formă, aşa... Şi dup-aia ne-a dus la Gherla. 

Cât aţi stat la Periprava aţi primit ceva ştiri despre părinţi, despre rude ? 

Nu, nimic. Până prin '62 când am primit primul pachet... Până atunci nu am primit 
nimic, nici nu au ştiut unde sunt! 

Am înțeles. Cum a decurs mutarea de la Periprava la Gherla ? Cu ce aţi fost 
transportaţi ? 

Hai să îţi povestesc! Era noaptea... că vaporul pleca dimineaţă Іа 5 sau nu ştiu când 
pleca, de la Chilia Veche... Ne-au dat hrană rece: 200 de grame de marmeladă, jumătate 
de pâine şi un sfert de kilogram de slănină râncedă cu sare! La Grind aveam grup 
electrogen separat şi, în momentul când ne încolonam să ajungem la port, pe vase, a fost 
o pană de curent şi s-au stins becurile... Dar dacă a durat un minut, pentru că aveau un 
al doilea motor de rezervă, şi erau întreţinute de deţinuţi, de nişte mecanici de meserie. 
Imediat, în momentu' în care s-au oprit becurile, deşi erau cu balalaicile, cu automatele 
de gât, caraliii au strigat: „Culcat! ”. Majoritatea ne-am culcat, dar unul dintre noi nu 
s-a culcat. Este vorba despre doctorul Sebi Munteanu, din Bucureşti, un băiat înalt, 
voinic, aşa. ЇЇ arestaseră ca medicinist în anul VI, că făcuseră o organizaţie la facultate. 
Şi nu s-a culcat. L-am întrebat de ce nu s-a culcat şi mi-a zis: „Sunt hainele mele, nu 
vreau să mă culc pe ele! ”. Şi mă gândeam că dacă suflam în ei, dacă ar fi fost chestie 
de încăierare pe viaţă şi pe moarte, îi mâncam cu pene. 

În fine... De la Periprava am plecat dimineaţa cu bacul la Tulcea... Acolo ne-am 
întâlnit cu alţii care veneau de 1а alte colonii, că în Deltă erau multe colonii. Ne-au urcat 
în vagon şi ni s-a întâmplat o chestie foarte interesantă. În dubele astea era o nenorocire... 
Era, cred, în septembrie, dar era cald... Într-unu” dintre scaune ега о gaură în care 
propriu-zis îţi făceai necesităţile... Şi unul dintre deţinuţi, pe care nu îl cunoşteam cine 
era, că l-am găsit în vagon, avea diaree continuă. Şi i-am făcut loc să stea acolo... Dacă 
se scăpa pe el tot timpul, măcar să stea deasupra găurii... Am ajuns noi la Jilava să ne 
îmbarce în alt tren să ne ducă la Gherla. Trăseseră vagoanele, era cordonul de trupă cu 
câinii, camioanele trase cu prelate ca să ne îmbarce. Şi strigau ăştia: „Daţi-vă jos, bă, 
că aţi ajuns!”. Când să coborâm, când am pus mâna pe ăsta, săracu' era mort... 
Pantalonii lăsaţi, mirosea... Am pus mâna cu încă ипи’, i-am ridicat pantalonii şi l-am 
legat. Şi am întrebat cu glas tare: „Domne, este printre noi un preot?”. Ei făceau 
pregătirile să ne debarce... N-a răspuns nimeni. Şi atuncea am zis: „Domnilor, vă rog 
să vă descoperiţi”. Şi am spus toate rugăciunile pe care le-am ştiut eu şi pe urmă l-am dat 
p-ăla jos... Şi a murit săracu', şi nici nu ştiu cine а fost... 

Despre detenţia de la Gherla ce puteţi să-mi spuneți ? 

Сапа am ajuns la Gherla au început să ne spună: „Bă, băgaţi de seamă! Voi sunteţi 
aici la Gherla. Nu vă merge cum v-a mers la Periprava, că ştim ce aţi făcut voi acolo. Să 
nu credeţi că apucaţi zilele astea, aicea. Să ştiţi că Gherla nu-i pension”. În sfârşit, ne-au 
înjurat, ne-au făcut, ne-au dus, ne-au băgat în celule. Când am văzut noi că ne duc într-o 
cameră cu podea pe jos, am fost încântați destul de bine: „Най, dar e lux aici! ”. 

Acolo am dat de o perioadă mai bună. În lunile ale de urmă, au primit ordin şi ne 
dădeau câte un film la câte o lună de zile... Au adus şi aparat cu ultraviolete ca să ne 
bronzeze, să nu mai apărem ca nişte cadavre dacă ieşim afară. Şi atunci ne-am dat seama 
că se pregătesc să ne elibereze. 


Ce filme vă prezentau, filme de propagandă ? 

De-astea, de-ale lor, româneşti, nu dădeau alte filme. Am văzut cu şantiere, cu 
aviaţie civilă... Nu erau cu o tematică. Sau probabil că erau şi cu tematică unele, da’ nu 
mi-amintesc. Da’ nu erau filme prea bune... la cât erau de proşti... Acolo am văzut şi 
asasinarea lui Кеппейу!“, că ne-au arătat-o... Ne dădeau şi ziarul şi îl citeam în celulă. 
Era Scânteia. 


La Gherla cât aţi mai stat ? 

La Gherla n-am mai stat mult. De prin septembrie, cred eu, până în aprilie '64, când 
ne-a făcut eliberarea. Începuseră să plece de prin martie, dar eu nu am fost în primele 
loturi... Noi eram toţi ăştia de la Periprava puşi într-o celulă... Şi stăteam de vorbă: 
„Bă, ăştia nu ne mai eliberează, iar пе lasă ре la апи’! ”. Intram în panică... Am văzut 
că plecau din celula 3, din celula 4... Băteam în perete şi aflam tot. Au mai plecat 10, 
au mai plecat 20, au mai plecat 30... Şi când am văzut aşa, am refuzat mâncarea. Am 
invocat motiv „că pute”. Era făcută din picioare de vită, din burtă... 


Dar era mai bună decât cea de la Periprava ? 

Ce să discutăm, era lux ! Şi s-a supărat comandantul şi a venit la noi. „Ce-i cu voi? 
De ce refuzaţi ? ” „Păi, miroase, domne! Ce, mâncăm toate stârvurile ? ! ” „Voi sunteţi 
ăia de la Periprava, да? Eii, lasă...” Şi ne-a scos dintre noi vreo 10 şi ne-a băgat jos la 
zarcă, în nişte carcere. Dar nu ne-a ţinut mult, doar o juma” de zi, demonstrativ, şi ne-au 
adus înapoi. 

Înainte să plec de la Gherla, s-a întâmplat o chestie... În celulă cu noi a stat băiatul 
generalului Pantazie!5, căpitan de cavalerie. Şi mai eram, culmea, şi cu Lambrino!S$, 
fratele lui Zizi Lambrino, un bătrâne! foarte simpatic, amabil, bun de gură. Pentru că era 
slab şi bolnav, am zis să îi dăm din гапа noastră câte o bucăţică de marmeladă, câte 
ceva... Şi de la 20-30 de inşi se adunase... Şi îl hrăneam pe moşu”... 

În sfârşit, în 14 aprilie mi-a venit rândul şi mie. M-au chemat, am ieşit afară, mi-au 
dat hainele şi trebuiau să-mi facă formele de eliberare. Şi cum stăteam pe paltonul ăla pe 


14. Preşedintele american John Fitzgerald Kennedy a fost asasinat la 22 noiembrie 1963. Larousse... , 
1997, p. 438. 

15. Іо(а)п Pantazi (1920-1996). Căpitan, fiul generalului Constantin Pantazi. А fost arestat la 
1 martie 1946 şi condamnat la 5 ani de închisoare corecțională pentru „trecere frauduloasă a 
frontierei”. Fişa de încarcerare menţionează că pe 6 iunie 1953 a evadat de la punctul de lucru 
în care se afla. A fost eliberat pe 10 octombrie 1955. Rearestat în 1958 şi condamnat la 5 ani 
de închisoare corecțională pentru acelaşi delict. A fost eliberat la 1 iunie 1967. A executat 
pedeapsa în închisorile Jilava, Baia-Sprie, Cavnic, Aiud, Oradea, Constanţa şi Gherla. Ion 
Pantazi, Am trecut prin Iad, |, Editura Dacia, Cluj-Napoca, 2003 ; fişa matricolă penală din 
AANP. 

16. Топ Lambrino, născut la 24 septembrie 1893, avocat. A fost arestat în 1958 şi condamnat la 
10 ani de muncă silnică pentru „uneltire contra ordinii sociale”. A executat pedeapsa în 
închisorile Piteşti, Jilava şi Gherla. A fost eliberat în 4 august 1964. Informaţii din fişa 
matricolă penală din AANP. 

care îl luasem eu din cuier, de acasă, făcusem şi o traistă aşa, о sarsana... şi trece un tip 
pe lângă mine... Fuma o ţigară bună, că mirosea... Cred că era „Kent”. Nu ştiam eu de 
„Kent” pe atunci... El parfumat, înibrăcat în nişte haine frumoase... Şi trece şi un 
caraliu şi îi spune : „Domn” colonel, să veniţi să semnaţi actele”. Eu, când l-am văzut pe 
ăla parfumat... şi eu eram împuţit tot, să îmi vină damblaua şi mai multe пи! Şi trece 
ăla pe lângă mine, se uită şi zice: „Ce faci acuma? ”. „Stau.” „Şi ce ai de gând să 


faci ?” „Păi, nu ştiu...” „Dar ce ai făcut de ai intrat la puşcărie?” „Nu am făcut 
nimic ! ” Cu asta îi ofticam noi... „Cum adică n-aţi făcut? ! Noi închidem oamenii de 
pomană ?” „Da. Aţi închis oameni de pomană.” „Dă-mi un exemplu!” „Păi, eu, 


domne, am muncit cu devotament şi competenţă, cu ore în plus într-un şantier, am avut 
o muncă de mare răspundere şi drept recompensă m-aţi băgat la puşcărie.” „Chiar aşa 
de pomană?” „Da, chiar aşa, de pomană.” „Da' meseria care este ? ” „Sunt topometru 
acum, dar am fost ofiţer de aviaţie.” „Şi când ai să ieşi afară ce-ai de gând să faci?” 
„Ce-oi putea.” „Nici dacă ajung eu mitropolit, nu mai ajungi tu pilot! ” „Domne, eu nu 
ştiu dacă mai ajung pilot sau nu, dar dumneata mitropolit nu poţi să бі!” „Dar de ce zici 
asta ? ” „Pentru că eşti evreu! ” A belit nişte ochi la mine... „Dar de unde știi ? ” „Nu eşti 
din Focşani?” „Da.” „Nu ai un frate care-i gazetar la Scânteia tineretului? Nu eşti 
băiatul lui Leibovici care era voiajor comercial cu medicamente ? ” „Eu sunt colonel de 
Securitate.” „Dar cum te cheamă ? ” „Hai sictir, măi, şmechere ! ” „Păi, serios, cum te 
cheamă ? Leibovici nu te mai cheamă...” Zice: „Măi, uite ce este, noi am făcut multe 
greşeli...”. Zic eu: „De ce? Fiindcă nu eram un bandit ca tine, mă”. „Păi dacă tu 
acuma, după ani de puşcărie, nu te temi de mine, păi, ce o să faci când ai să fii liber?” 
„Nimica, aştept să te duc la judecată, pe tine şi pe alţii care au făcut rău. Cei care nu au 
făcut, nu avem treabă cu еі. Ai să vezi pe mă-ta! ” I-am zis şi eu: „Pe mă-ta! ”. Şi a 
plecat. Domnul Leibovici era... că l-am recunoscut după faţă. 

Şi cum a fost până la urmă eliberarea ? 

Când am ieşit afară m-am întâlnit cu nişte ţărani de-ai mei de la Răstoaca, veniţi şi 
ei de la Periprava. 2 dintre ei fuseseră cei 2 asistenții, care mă ajutau cu aparatura la 
măsurători. Eh, în sfârşit, când am ajuns să ne elibereze de la Gherla, s-au lipit de mine. 
Eu aveam în traistă o pijama bună, luată tot de la Oneşti. Când am ajuns în gară la 
Gherla, n-aveam bani nici de un covrig... aveam foaie de drum şi atâta. Şi vine o 
țigancă : „Іеѕі(і de la pedeapsă ?”. Că aşa zic ţiganii, „de la pedeapsă”. „Da”. Zice: 
„Dar a lu’ Şpiraclu nu-i acolo, bre ?”. „E la drept comun?” „Da.” „La hoţi?” „Da.” 
„Păi, noi suntem politici.” „Dar la hoţi nu le dă drumu: ? ” „S-ar putea să le dea drumu' 
şi la hoţi. Ce ştiu ей?!” Şi îi zic: „Uite, vreau să dau pijamaua asta să îmi iau nişte 
ţigări şi vreo două cornuri...”. „Ia dă-o-ncoa'.” Şi mi-a dat 20 de lei pe еа. Am luat 
5 cornuri, că eram cu ăştia 3 de la Răstoaca... Eram mai mulţi, da’ atunci, în gară, erau 
ei 3 şi cu mine 4. Am luat şi nişte ţigări... Le-am dat şi lor cornuri, ţigări... Şi ne-am 
urcat în tren... După ce am plecat, am adormit... am căzut într-un fel de... nu leşin, da’ 
aşa, ca o stare de inconştienţă, abrupt, de n-am mai avut contact cu realitatea. 

După un timp m-am trezit. Unul dintre ei fuma şi părea supărat... Şi am zis: „De ce 
eşti supărat, mă, Gheorghe ?”. „Păi domnu’ Emil, cum să nu fiu supărat? Eu ştiu ce oi 
găsi acasă? Am un copil, da’ dacă aflu eu că nevasta a fost cu altu’, păi, n-o omor în 
bătaie ? !” „Mă, băiatule, ce diferenţă este între tine şi caralii dacă faci lucru’ ăsta? 
Dacă a greşit faţă de tine, dar a îngrijit copilul şi a avut grijă de casă, nu trebuie s-o 

judeci... Şi în Biblie spune că femeia este un vas mai slab. Nu-i chestie, că ai s-o miroşi 
tu, ai să vezi cum e treaba, că eşti om cu experienţă acuma, ai cunoscut atâta lume... 
Dacă vezi că-i harnică, munceşte lângă tine, te îngrijeşte, îngrijeşte copilul, nu te insultă, 
nu trăieşte cu altul, păstreaz-o.” „O iau la anchetă să spuie adevărul! ” „Băi, tu nu eşti 
caraliu, tu eşti un om care vine de la necaz... şi nici să te apuci cu bătaia cu ea, că cu 
bătaia şi cu ţigănia nu faci nimica. Dacă vezi că nu poţi să stai cu еа că e nărăvită, că a 
învăţat să calce strâmb, du-te şi vezi de treabă şi caută-ţi altă femeie.” În timpu” ăsta 
ceilalţi se făceau că dorm, da’ auziseră discuţia. Şi zice unul dintre ei: „Domnu' Emil, 
matale îţi convine, bre, că nu eşti om însurat şi n-ai nici copii... dar noi се facem? ”. 
„Faceţi aşa cum vă spun eu.” „Dar dumneavoastră ce faceţi, că noi am lucrat cu 
dumneavoastră şi vrem să mai lucrăm.” „Adică ce să lucrăm ? ” „Păi să luaţi nişte canale 
de astea să le săpăm... Dumneavoastră ne dirijaţi, noi le săpăm şi scoatem un ban...” 
„Nu ştiu, bă, că în primul rând nu ştiu ce slujbă o să mă lase să осир. Şi mă duc Іа о 
mamă care are o pensie de 300 de lei... Nu pot să stau pe capul ei.” „Haideţi cu noi, 
domnu' Emil. Mergem la IAS, luăm o bucată de pământ şi facem treabă acolo... 
Dumneavoastră măsuraţi cu socotelile, noi cu munca...” „Şi când să mă plătiţi, voi o să 
spuneţi «Dă-l în mă-sa !», că m-aţi înjurat şi pentru un creion... Nu se poate, măi, 
fiecare să îşi găsească... Dar eu vă dau adresa...” Şi m-au căutat apoi şi m-au găsit... 

Dar, spuneţi-mi, dumneavoastră nu егајі căsătorit ? 

Eu am fost şi căsătorit 2 ani de zile. M-am căsătorit în '56 şi am divorţat... Ăsta a fost 
unul din punctele mele tari, că nu am avut călcâiul lui Ahile. N-am fost căsătorit şi nu 
am avut copii, ca să fiu şantajat cumva, moral sau... 


Am înţeles. Şi сит a reacționat mama când v-aţi întors acasă ? 

Când am ajuns acasă, biata mama... i-a venit să plângă. Din ce a avut, din ce n-a 
avut... a început să îmi dea câte ceva de mâncare. Ceilalţi fraţi nu m-au ajutat cu nimic. 
Ăla, militarul, 10 ani de zile nu i-am vorbit şi nu i-am scris... nu l-am văzut la faţă. A 
fost om de treabă, făcuse fronturile şi l-au scos cu gradul de maior. Era profesor de tir 
şi bombardament la Şcoala de ofiţeri de aviaţie, adică ofiţer de carieră... şi când m-au 
arestat pe mine în '59... l-au scos afară. Acum era funcţionar la Centrofarm, şef de 
birou, ceva... şi avea şi pensie. Celălalt frate era farmacist... 

După 1964, cum a decurs reintegrarea dumneavoastră în societate ? 

Păi, în '64 m-am întors la cadastru, unde lucrasem eu, la topometria mea... Aveam 
nişte băieţi pe care eu îi primisem şi, fiind mai bătrân şi fiind şef de serviciu, îi 
instruisem... Unii dintre ei erau membri de partid, unii nu... Ei au vrut să mă trimită 
înapoi pe şantier la Oneşti, că aşa primiseră ordin, să te trimită exact unde ai fost. Asta 
din două motive : întâi să fii supravegheat, şi pe urmă să îi sperii pe alţii, că uite că s-a 
întors ăla care a fost... Ori se face turnător, ori măcar ca element de teroare să fie, ca 
exemplu... Şi băieţii ăştia pe care i-am avut eu de la Focşani s-au luptat şi m-au încadrat 
la ei. Era sediul la Galaţi, dar avea filiale la Tecuci, la Focşani... Şi m-am dus la ăştia, 
mi-au dat de lucru imediat şi m-am dus în teritoriu la măsurat, cu aparatu’, cu oameni 
de la CAP. Am început să adun bani şi mi-am cumpărat şi cămaşă, şi izmană, şi ciorapi, 
mi-am luat de toate... 


Nu ați încercat să vă faceţi o familie ? 
Ba da. Am cunoscut-o pe nevastă-mea, era ingineră textilistă, aicea la fabrica de 
textile, de pânză... „Fusul” se chema pe atunci. M-am căsătorit cu ea şi am venit la 

Galaţi. Şi am mai făcut topometrie încă vreun an şi jumătate şi după aceea am trecut la 
o întreprindere de îmbunătăţiri funciare care avea o secţiune de proiectare, o filială care 
tinea de Institutul de Proiectări Bucureşti aici. În filiala asta erau vreo 40 de ingineri, 
tehnicieni, topometri, şi în sfârşit am reuşit să mă transfer la ăştia, ca să nu mai fac teren 
aşa mult, că venisem din închisoare bolnav tare de stomac... aveam o colită rebelă şi o 
rectocolită care de abia am rezolvat-o cumva. Şi am făcut la ăştia serviciul 20 de ani pe 
muchie. 


Nu aţi mai avut probleme cu Partidul ? 

Mi-am văzut de treabă... da' nu tăceam eu din gură. Mă mai luam de ei când mă 
călcau pe bătătură... De câte ori s-a putut m-am luat de ei la şedinţe... De exemplu, când 
era o şedinţă cu sindicatu’ le-am spus aşa: „Domne, dumneavoastră vă bateţi capul aici 
că daţi bani pentru fotografii... Vreţi să îi ajutaţi ? Mai bine cumpăraţi-le nişte cărţi şi 
daţi-le să le aibe la şantier, măcar câteva cărţi, că ăştia beau şi joacă cărţi toată ziua, 
domne”. Ce faţă făcea bietul Stan, săracul, care era şeful meu de atelier... Şi mă trimitea 
în delegaţii: „Domn' Secărescu, ia du-te până la Brăila, că nu am obţinut avizul...”. 

Era bolnav de inimă săracu” şi a murit... Nici n-a apucat să ia o pensie... Tot bandiții 
ăştia de comunişti l-au omorât... Ce s-a întâmplat? El a făcut lucrări mari la Insula Mare 
a Brăilei: 70.000 de hectare de îndiguiri, irigări, desecări, 35.000 de hectare de 
orezărie... A lucrat lucruri serioase, multe. Şi era unul Bălan, un nenorocit care fusese 
securist şi atunci era prim-secretar la Brăila şi l-au prins cu sute de oi furate. Şi cu 
Lungu, care a ajuns primar pe urmă... Şi el a avut un ghinion, că nu ştiu ce s-a întâmplat 
acolo şi l-au luat pe el, că el era şef de colectiv... Şi bietul Stan, cum era bolnav de 
inimă, i s-a agravat boala. A rămas aşa de bolnav încât a mai muncit vreo 5 ani de zile 
şi după ce a ieşit la pensie a murit. 

În tot acest timp aţi mai fost supravegheat de Securitate ? 

Ba cum?! Am găsit în dosar note informative până în ultima clipă şi copii după 
scrisorile mele şi telefonul ascultat... 


Nu au încercat să vă racoleze ca informator ? 


Ba da. Îmi aduc aminte că a venit o singură dată un securist. Cam la vreo 3-4 ani 
după ce m-am angajat la ăia, a venit un securist. Ăla de la cadre zice că vrea să stea de 


vorbă cu mine. Mă duc şi văd că vine un maior: „Domnule Secărescu...”. „Da.” „Aţi 
fost închis ? ” „Am fost închis.” „Şi cum vă împăcaţi ? ” „Imi văd de treabă...” „Păi, nu 
prea vă vedeţi, că lumea zice că sunteţi cam agresiv, că nu ştiu ce...” „Domne, care mă 


calcă pe bătătură, dau în el.” „Păi, de ce?” „Păi, da? n-am ce pierde, domne! Să ştii 
că eu am mai fost la puşcărie şi nu mă sperii de asta.” A lăsat-o mai moale. „Nu, nu aşa, 
dumneata...” nu ştiu ce, nu ştiu cum... Şi-i spun: „Domne, în definitiv, de ce m-ai 
chemat aici ? ”. „Domne, uite ce este, vorbim cinstit. Suntem puţini. Vrem să vă recrutăm 
ca informator.” „Eu nu fac treaba asta.” „De ce?” „Păi, nu am făcut-o până acuma, la 
sfârşitul vieţii, n-am copil, n-am familie, n-am carieră... Nu fac treaba asta pentru că de 
ce să o fac ? Pentru că nu am fost comunist şi nici nu sunt nici acuma, ştiţi foarte bine... 
Refuz categoric ! ” „Domne, să fii atent, că să ştii că avem ordin să te supraveghem.” 
„Domne, supravegheaţi-mă ! ” „Vă reabilităm.” „Domne, eu nu am greşit cu nimica, 
regimu' a greşit faţă de mine.” „Îmi pare rău, mai stăm de vorbă...” „Mai stăm, dar nu 
prea avem ce vorbi.” „Tot aşa o să mai stăm de vorbă...” 

A trecut ce a trecut, s-a întâmplat ce s-a întâmplat... era prin '78 acuma... Am văzut 
că ia Vasile carnet, ia Gheorghe carnet... Hai, mă, să iau şi eu o maşină, să mai umblăm. 
M-am înscris la examen să iau carnet de şofer. M-âutrântit о dată, m-a trântit de două ori, 
de 3 ori, de 4 ori, de 5 ori... Într-un an de zile m-au trântit de vreo 6 ori! Mă furau la 
timp, că cică am depăşit timpul... Aiurea, că nu era cu cronometru. M-am supărat şi am 
cerut audienţă la şeful Securităţii. Era unu’ Zagoneanu!” care s-a mutat dup-aia la 
Ploieşti... Înainte de a intra, mă іа ипи’ la întrebări. „Domne, ce vrei să vorbeşti?” 
„Domne, eu vreau să vorbesc cu comandantul, nu cu dumneata.” Mă primeşte Zagoneanu. 
„Cum te cheamă ? ” „Secărescu.” „Се s-a întâmplat, domne ? ” „Păi, ce să se întâmple, 
nu ştiu dacă ştiţi, да’ eu am făcut cerere pentru carnet...” „ра.” „Mă aveţi trecut 
acolo.” „Văd că eşti trecut aici.” „Da.” „Bun.” Şi zic: „Ştiţi din dosarul meu că am fost 
ofiţer de aviaţie şi că am fost închis”. „Ce dosar?” „Al meu.” „Care dosar?” „Adică 
vreţi să îmi spuneţi mie că nu aveţi dosarul meu aicea sau că nu ştiţi despre mine? Uite 
ce е, domne, cine îşi bate joc de mine de nu îmi dă voie să conduc maşina? Domne, eu 
am fost pilot de vânătoare. Domne, aveţi şofer. Vă plătesc eu benzina, şoferul şi ziua de 
lucru, să meargă cu mine, să vadă cum conduc maşina. Şi dacă şoferul dumneavoastră 
spune că eu nu ştiu să conduc, nu ştiu şi gata! ” „Dar ce crezi că de aia mi-e şofer, ca 
să ţi-l dau dumitale...” „Domne, să vă spun cinstit, eu până acuma ат răbdat. V-aţi 
bătut joc de mine, de vreo 6 ori m-au respins. De acuma o să fac altceva.” „Ce ai să 
faci ?” „Păi, mă apuc să scriu şi eu. Dacă nu am dreptul în ţara asta să trăiesc, dacă toţi 
hoţii pot să conducă maşina şi eu nu am dreptul să conduc, să mă duc şi eu la tratament 
la Herculane sau aşa, o să fac cerere să plec din ţara asta! Eu am respectat regulile 
jocului, nu v-am creat probleme, nu am avut activitate subversivă...” El de colo: „Ai 
vorbit destul! Dacă ştii să conduci, o să îţi dea”. La primul examen mi-au dat carnetul. 

În decembrie '89 cum aţi reacţionat ? 

Să îţi spun се am făcut... dar nu m-am dat rezistent. În '89, eu eram la pensie de 
4 ani de zile. M-am uitat la televizor şi l-am văzut pe Dinescu, făcea cu mâna şi nu ştiu 
ce... eu zic: „Mă duc”. Nevastă-mea mă cunoştea... şi s-a pus în uşă. „Nu pleci 
nicăieri ! ” „Eu mă дис!” „Unde te duci?” „Mă duc la servici, să văd ce spun băieţii.” 
„Nu te duce, că te iei cu ei şi nu ştii ce se întâmplă...” „Domne, dacă o fi aşa...” „Cum 
adică? Am trăit atâţia ani împreună şi acuma vrei să mă laşi singură?” „Dacă o fi să 
mor, тог!” Şi a ieşit cucoana de alături, o bătrână, şi ne-a văzut... | 

M-am dus la întreprindere, am intrat pe poartă... pot să dovedesc cu martori... şi 
când colo erau adunaţi toţi la televizor în anticamera directorului, la secretară. Eu când 
am intrat înăuntru, acolo deja se spunea că „armata е cu noi”... Atunci am început să 
strig eu tare fără să îmi dau seama: „leşiţi afară ! Ieşiţi pe străzi! Ce staţi aicea? ! Că 
nu о să ne omoare pe toţi. Vreţi să scăpaţi de bandiți şi comunişti? Ieşiţi afară! Să fiţi 
liberi ! ”. O putoare de muiere care era din Basarabia zice : -„Ce (ірі la noi aşa ? ” „Ieşi, 
dă-te în mă-ta !”. Am înjurat-o pe aia, dar nu m-a ascultat nici unul. Au rămas acolo. 

Ce spun eu e autentic, să ştii. M-am dus la prefectură. Când am ajuns, am văzut nişte 
ţigani urcați sus, în balcon, şi aruncând lucruri... 


17. Gheorghe Zagoneanu, colonel-inspector, şef al Inspectoratului judeţului Galaţi al Ministerului 
de Interne din 1972. A fost numit secretar de stat la Ministerul de Interne. Securitatea. 
Structuri, cadre, obiective şi metode. 1967-1989, II, Editura Enciclopedică, Bucureşti, 2006, 
pp. 177, 223. 

A doua zi, pe 23, m-am dus iar acolo. M-a cunoscut un inginer care era băgat în 
gardă cu ei şi m-a băgat înăuntru. Ăia făcuseră un comitet cu un maior, Ше Plătică 
Vidovici!8, şi cu încă un inginer. Când au ieşit afară din şedinţă am spus: „Domnule, се 
se întâmplă? Eu am fost ofiţer de aviaţie, am fost deţinut politic, sunt pensionar, am 
maşină, am apartament, n-am copil să îl pricopsesc, vreau să vă ajut”. „Şi cum să ne 
ajutaţi ? ” „Dumneavoastră aveţi legătură cu Bucureştiul ? ” „Avem.” „Spuneţi ca neapărat 
să numească un ministru de Externe.” „Păi, de ce?” „Dacă avem ministru de Externe 
numit, imediat acest regim este recunoscut de toate ţările occidentale. Dacă Ceauşescu 
vine mâine cu o forţă armată şi dă guvernul provizoriu jos, acest guvern va fi recunoscut 
în străinătate dacă avem ministru de Externe.” „Dar dumneata de unde ştii?” „Am 
ascultat comentariul aseară la Europa Liberă care spunea aşa: «Dacă România ar avea 
ministru de Externe numit, în momentul ăsta America, Anglia, Franţa ar recunoaşte acest 
guvern са să sprijine mişcarea de revoltă contra lui Ceauşescu». ” Şi zice: „Veniţi mâine 
că mai stăm de vorbă”. „Domne, eu nu am nevoie de dumneavoastră, dacă aveţi nevoie 
de mine, veniţi şi mă căutaţi.” Nu m-a mai căutat nimeni... Ei se băteau deja pe ciolan... 
Аісеа a fost greşeala mea, că trebuia să intervin, să mă duc a doua zi şi să ocup un post... 

E, dar dacă Ceauşescu venea înapoi, eram mort, că eram trecut pe listă, poate că mă 
împuşca acolo ca pe un câine... Am riscat, dar nu m-am dat rezistent... 

După '90 v-aţi afiliat la vreun partid politic ? 

În ianuarie '90 am constituit Asociaţia Foştilor Deținuți Politici, filiala Galaţi. Am 
fost membru fondator în comitet, cu părintele Capotă, cu Dionisie şi încă vreo 2... După 
aia ce să fac? Am fost 1 an de zile în partidul lui Tribunul”... Mi-am dat seama că erau 
nişte escroci şi am ieşit. Am scris şi la România Mare... Eram în sediu” ziarului şi, cum 
sunt eu cu ochi de KGB-ist sau de ЕВІ-15(, că am avut ochiul format... acuma s-a mai 
ramolit... şi văd nişte bătrânei că sunt subţiri. Am intrat în vorbă cu ei: „Ce faceţi 
acolo ?”. „Lucrăm la un material despre secolul lui Pericle.” Şi zic: „Dar pentru 
cine ?”. „Ne-a cerut preşedintele, că are nevoie de material.” Era „negri”, tocmiţi să-i 
facă lui nişte fişe, pe care să le înveţe pe de rost seara, să vie a doua zi şi să facă pe 
deşteptul, să spuie pe „sticlă” că şi-a adus aminte... când el le tocise cu o seară înainte ! 

Aveţi resentimente faţă de cei care v-au făcut rău ? 

O să îţi spun nişte lucruri foarte interesante... La Periprava ne-am întâlnit de la Deva, 
de la Sibiu, de la Iaşi, deţinuţi arestaţi din diverse regiuni... Pe atunci, (ага era organizată 
în 18 regiuni şi fiecare regiune avea un comandament de Securitate care avea în subordine 
raioanele regiunii respective ; erau 4-5 raioane la o regiune. Când am venit noi şi am stat 
de vorbă, am aflat că cei care conduceau anchetele se numeau şefi de anchetă şi erau cu 
grad de maior sau de locotenent-colonel. Comandantul regiunii nu avea nici o treabă cu 
şeful anchetei, nici nu avea voie să intre în biroul lui şi nici şeful anchetei nu dădea 
socoteala Іа şeful regiunii ce face el... Avea organ direct de la Bucureşti cu саге 
conlucra... Şi serviciul de contrainformaţii al armatei era tot pe acelaşi principiu. Toţi 
securiştii îmbrăcaţi în artilerişti, în infanterişti, în aviatori, care erau din serviciul de 
informaţii al lor, raportau ce se întâmplă unui comandant sau locţiitor de comandant pe 


18. Ше Plătică Vidovici, născut la 24 martie 1951. Între anii 1990 şi 2004 a fost senator de Galaţi 
din partea FSN, FDSN, PDSR, PSD. http : //www.cdep.ro/pls/parlom/structura.mp ? idem =898 
cam=1& leg =2008pag =1& idl= 1, accesat la 1 noiembrie 2008. 

19. Se referă la Partidul România Mare, condus de Corneliu Vadim Tudor. 

regiment sau pe flotilă, după cum era organizată armata, şi se raporta direct la București... 
nu avea nici o treabă cu Ministerul Apărării. Şi când ne-am întâlnit acolo şi am stat de 
vorbă, am văzut următorul lucru : toţi şefii anchetelor erau cu nume românesc, dar erau 
evrei. Ăştia au fost cei care au distrus ultimele rămăşiţe ale rezistenţei româneşti care 
mai scăpaseră din puşcării în perioada '58-'63. Ăştia au terminat complet toate generaţiile 
valoroase... au mai rămas câţiva pe hârtie... Şi să vă dau un exemplu concret : la Bacău 
erau unu' Comănescu pe care, de fapt, îl chema Lorenz şi era din Oradea. La Galaţi, 
şeful anchetei era maiorul Avramescu, care nu mai ştiu cum se chema, fost croitor, şi 
care când a fost scos afară din Securitate a lucrat cu nevastă-mea la cadre, la „Fusul”. 
Singurul care şi-a păstrat numele de ovrei a fost unul Ștrul”, la Ploieşti, care se urca ре 
degetele legionarilor cu cizmele să le sfărâme. Este foarte interesant şi deosebit lucru : 
nici unul dintre aceştia n-a fost judecat, şi sunt mai vinovaţi decât comandanții de 
puşcării. Тіпе(і minte, dumneavoastră faceţi о greşală mare... Ăştia sunt cei саге au 
dirijat, că ре urmă, când ne-au dus la puşcărie, comandantul a spus : „Domne, păi, dacă 
avea гапа de 180 de calorii, atâta i-am dat. N-am făcut-o io...”. Poate să invoce şi 
motivul ăsta. Numai cel care a făcut ca Goiciu sau ca alţii, care au făcut din rău mai rău, 
din proprie iniţiativă, ăştia pot fi cu circumstanţe agravante... restul pot să spună că au 
executat nişte ordine. Nu stă în picioare, dar se pot servi de argumentul ăsta, pe când 
şefii anchetelor sunt cei care au dirijat direct... Ăştia încadrau după nomenclator şi 
spuneau câţi ani dă la fiecare cetăţean în anchetă... Când veneai în judecată... judecătorul 
avea tabelu’ şi ştia cât trebuie să îţi dea, că se conforma ordinului Securităţii. Ăştia 
trebuie judecaţi întâi, şefii anchetelor... Eu v-am spus 2 pe care îi ştiu eu, dar dacă vă 
interesează îi aflaţi în toate părţile... Cine a fost la Cluj, cine a fost la Mureş, cine a fost 
la Ploieşti, cine a fost la Craiova... îi aflaţi pe toţi. Asta să faceţi, dacă vreţi... Pentru că 
ăştia sunt responsabili de distrugerea ultimelor mii de oameni de valoare din ţara asta, să 
ştiţi. Au dat cu „Flit” să omoare ultimii gândaci care mai sunt în viaţă, care au scăpat... 
Asta este. Nu ştiu dacă îţi dai seama ce spun eu acuma... 


Da, înțeleg perfect... 

Păi, ce înseamnă ? Că e mai uşor să descoperiţi 20 de oameni decât 300. Те duci şi 
întrebi cine a fost şeful anchetei. La Galaţi a fost Aroneanu, Comănescu a fost la Bacău. 
Dacă te duci la Iaşi ai să afli cine a fost... Şi nu trebuie să mergi mata personal... Puteţi 
să scrieţi la oamenii dumneavoastră : de la Iaşi, de la Târgu Mureş, de la Craiova... 
„Spuneti-mi, vă rog, în perioada din 1958 până în '62 cine a fost şeful anchetei?” Vă 
spun : comandantul regiunii nu intra în biroul şefului anchetei. Îţi dai seama! ? Şeful 
serviciului de contrainformaţii era tot evreu, Ardeleanu. Nu e o acuză directă, că nu mă 
interesează că e evreu, da' este un fapt concret... Şi nici unul nu a fost judecat, nici 
măcar chemat în judecată sau trecut printr-o formă de justiţie... Aroneanu este în Israel, 
Comănescu a plecat în Israel... Cum au ieşit ăştia afară? ! Cum au obţinut actele? 
Spune-mi dumneata mie... Poţi? Nu poţi. 


Vă mulțumesc frumos pentru interviu. 
Să trăieşti ! 


20. Ştrul Mariuciu, născut în 1911 în comuna Sarmoş, Mureş. A fost încadrat în Ministerul 
Afacerilor Interne în anul 1945. Colonel, comandant al Direcţiei Regionale Galaţi a Securităţii 
Poporului la înfiinţarea acesteia, în 30 august 1948. Una dintre cele mai des invocate figuri de 
torţionari. Teşu Solomovici, Securitatea şi Evreii, II, Editura Teşu, Bucureşti, 2004, р. 601. 


Neamţ 


Mihai Bontea 


S-a născut la 4 noiembrie 1941 în comuna Crucea, judeţul Suceava. Naţionalitatea : 
română. Religia: ortodoxă. Studii: Facultatea de Industrializare a Lemnului. Profesia : 
inginer. A fost arestat pe 29 august 1959, pe când era elev, şi condamnat la 8 ani de 
închisoare pentru participarea la o organizaţie subversivă. După rejudecare i s-a schimbat 
încadrarea în 2 ani închisoare la drept comun. A executat pedeapsa în închisorile Jilava, 
Gherla, Piatra Neamţ, Peninsula şi Nazarcea. A fost eliberat în 25 iunie 1961. La data 
interviului locuia în Piatra Neamţ. Interviu realizat de Alexandru Matei în 7 iunie 2007. 
Transcrierea şi tehnoredactarea - Adrian Boagiu, editarea – Constantin Petre. Interviul 
se află în AIO-IICCR, având cota 165. 


Pentru început vă rog să faceți o scurtă prezentare a familiei. 

Părinţii mei au fost Bontea Petru, tehnician forestier în cadrul economiei forestiere 
din judeţele Suceava şi Neamţ, iar mama a fost casnică. Mai am un singur frate cu 4 ani 
mai mic, care este în prezent domiciliat în Arad. 


Părinţii au avut proprietate funciară înainte de 1948 ? 

În comuna natală Crucea, judeţul Suceava, părinţii au avut două case de locuit şi 
14 hectare de teren cu fânaţ, din care două de pădure. Aceasta a fost toată proprietatea 
lor, dar regimul comunist 1-а încadrat pe tata în categoria chiaburilor şi în 1948 i s-a 
confiscat pământul... pe care eu l-am revendicat şi l-am obţinut de-abia în 1992. 

Apartenenţă politică sau simpatii politice aţi avut ? 

Eu nu am făcut parte din nici un partid politic. Doar după 1989 am fost simpatizant: 
al Partidului Naţional Țărănesc Creştin-Democrat, pentru care am lucrat în perioada 
campaniei electorale. Nu m-am înscris în niciunul dintre partide, întrucât mi-am dat 
seama că sunt infiltrate cu elemente ale fostului regim comunist şi n-avea rost să mă mai 
implic... De fapt, nici n-aveam nevoie de nici o funcţie politică sau administrativă, 
pentru că eram suficient de bine pregătit încât să pot să ocup un post pe baza pregătirii 
profesionale pe care am avut-o. 

Cum aţi perceput venirea comuniştilor sau cum a fost, din ce v-au spus părinţii ? 

În familie, în orice caz, se discuta problema venirii comunismului în România, dar 
am simtit-o şi pe piele proprie, prin persecuțiile la care a fost supus tatăl meu... Am 
înţeles mai bine ororile comunismului atunci când am fost eu arestat şi am văzut că ţara 
este supusă unui regim sovietic. Efectiv în toată perioada asta, dar şi după detenţie, am 


292 EXPERIENŢE CARCERALE ÎN ROMÂNIA COMUNISTĂ 


fost un anticomunist, pentru că mi-am dat seama de toate repercusiunile negative ale 
acestui regim asupra României... 

Vă mai amintiţi momentul abdicării Regelui Mihai, în 1947 ? 

La vremea respectivă eram copil, dar am realizat ulterior că a fost pur şi simplu o 
formă de înlăturare a tot ce a fost naţional în România, prin impunerea sovietizării ; asta 
s-a întâmplat şi în celelalte ţări ale lagărului comunist. 


Ai avut de-a face cu comuniştii înainte de arestare... Vă aduceţi aminte сит а 
început colectivizarea ? 

Noi ne-am mutat în Piatra Neamţ din 1953, încă eram copil, eram la şcoala primară. 
În această etapă nu înţelegeam prea multe, pentru că eram prea mic, însă auzeam multe 
în familie, aşa, fără să ne spună părinţii, din discuţiile pe care le aveau ei cu cei care 
veneau în casa noastră. Aşa mi-am dat seama, încet-încet, ce înseamnă noul regim. În 
ceea ce priveşte colectivizarea am ştiut despre ce era vorba pentru că în perioada cât am 
fost în detenţie am întâlnit mulţi ţărani care erau arestaţi şi ţinuţi în închisoare pentru că 
se opuneau confiscării pământului... 


Vă amintiţi când a murit Stalin, în 1953 ? 

Bine, eram... în şcoala elementară... Evenimentul a fost anunţat cu surle şi trâmbiţe... 
Am auzit, apoi am văzut despre ce este vorba... În orice caz, pentru cei maturi a fost o 
eliberare pentru că se cunoştea că Stalin era la originea tuturor relelor din ţările vecine... 
şi din România. Ulterior s-a schimbat puţin viaţa românilor. 

În bine ? 

Era ceva mai puţină teroare, pentru că se reflectase şi în România stilul lui de 
conducere. Şi Securitatea în România, atuncea, a avut cele mai crâncene acţiuni împotriva 
românilor. După moartea lui, regimul s-a mai relaxat puţin, până după 1956... 

După revoluția din Ungaria... S-a accentuat represiunea după 1956 ? 

Da. După 1956 a urmat un nou val de arestări, imediat după revoluţie... după aşa-zisa 
„contrarevoluţie” din Ungaria. În acest context şi noi am fost acuzaţi că, la timpul 
respectiv, am fi ascultat Europa Liberă şi că am fi comentat evenimentele din Ungaria. 

Ce vă mai aduceţi aminte despre plecarea ruşilor din 1958 ? 

În orice caz a fost considerat un act de mare diplomaţie a lui Dej, pentru că a reuşit 
să-i îndepărteze pe ruşi. Mi-a aduc aminte că eram copil când am făcut o vizită pe la 
Focşani, şi acolo erau nişte garnizoane ruseşti, dar şi cu militari români. Soldaţii 
sovietici prezenţi în gara din Focşani erau ironizaţi de cei români şi de fapt era o antipatie 
din partea trupelor române faţă de cele sovietice din România... 

Nu ştiu care au fost atunci argumentele lui Dej de a putut să-i determine pe sovietici 
să se retragă. Probabil a reuşit să-i convingă că în România era linişte şi că nu mai era 
necesară prezenţa lor. Bineînţeles, a contat şi venirea lui Hruşciov la putere, după 
moartea lui Stalin... 

Pe dumneavoastră cum v-au arestat ? 

În momentul arestării eram elev în ultima clasă de liceu, la Liceul „Petru Rareş” din 
Piatra Neamţ. Am făcut parte dintr-un grup de 6 elevi cărora ni s-a intentat un proces 
pentru organizaţie subversivă contra ordinii statului. 

Şi care au fost motivele arestării ? 

Această arestare a fost consecinţa unor evenimente care s-au petrecut pe perioada 
când eu eram copil, în clasa a VI-a, a VII-a, la şcoala elementară din Piatra Neamţ. 
Într-o zi, dintr-o joacă, am găsit într-o brutărie părăsită din Piatra Neamţ două arme 
militare. Copii fiind şi influenţaţi de filmele sovietice din acea perioadă, cu tot felul de 
organizaţii... le-am dus pe un deal, Cârlomanul, unde ne-am jucat cu ele. Da' nu aveam 
muniţie... Ne-am mai făcut şi nişte carnete, aşa, cu funcţii militare, şi totul a durat până 
am terminat şcoala elementară, după care ne-am răspândit... 

Unul din grupul nostru s-a dus la Mănăstirea Neamţ ca să se călugărească şi în 
ceaslovul lui avea acel carnet din copilărie pe care l-a găsit Securitatea în urma unei 
percheziţii... Pe urmă s-a dat amploare acestui fapt şi s-a făcut această organizaţie. Dar 
efectiv cred că a fost un proces care avea scopul de a intimida tineretul din zona noastră... 


Vă mai aduceţi aminte de ziua arestării ? 

Da. Cum să nu! ? Era în data de 29 august 1959. Tatăl meu, datorită, tot aşa, 
„originii lui nesănătoase” a fost înlăturat din servici, din cadrul Ministerului Economiei 
Forestiere, şi s-a angajat ca diriginte de şantier la Mitropolia Moldovei. Lucra pentru 
construcţiile de biserici de pe Valea Bistriţei, după evacuările făcute pentru formarea 
lacului de la Bicaz. Eu eram cu tatăl meu în acel şantier când a venit şeful Securităţii din 
Piatra Neamţ, cu care mai târziu, după eliberare, m-am întâlnit, de data asta el fiind şef 
de cadre la o întreprindere forestieră... 

Construcţia la care lucram era amplasată pe un pârâu, la Izvorul Alb. Aici a venit cu 
maşina şeful Securităţii şi a cerut să fiu adus până la sediul lor să dau o declaraţie. Am 
fost aduşi toţi din grupul nostru la Securitatea din Piatra Neamţ, care era amplasată pe 
Bulevardul Gării, şi acolo a început ancheta. 

Cine v-a anchetat, mai ştiţi ? 

A fost un temut anchetator al Securităţii din Bacău, căpitanul Aurel Mihalcea!. Acest 
Aurel Mihalcea, pentru „meritele lui deosebite”, a fost promovat ulterior ca şef al 
Securităţii din judeţul Neamţ, când s-a înfiinţat mai târziu judeţul. Ironia sorții face ca 
astăzi să fiu şi vecin de scară cu el... Bineînţeles că după eliberare n-am avut nici o 
discuţie cu el, ne evităm reciproc... Nu pot... nu mă pot răzbuna pe el, că nu am obiceiul 
de a mă răzbuna, dar nu pot, nu pot efectiv să stau de vorbă cu acest om care ne-a marcat 
tinereţea şi care ne-a chinuit în perioada anchetelor... 

Cum s-au desfăşurat anchetele ? 

Au fost destul de dure, cu bătăi... Ne duceau la anchetă de obicei noaptea, dar uneori 
şi ziua, şi ne anchetau de 2-3 ori pe zi... 

Şi ce vă întrebau ? 

Ne cereau să dăm informaţii în ceea ce priveşte modul de organizare al grupului... 
Ne minţeau aşa: „Colegu' tău a declarat şi tu nu vrei să declari? ”. Atuncea, dacă 
continuai să spui că nu e adevărat, începea bătaia şi depinde cât de agresiv erai şi tu în 
faţa anchetatorului. Dar eram nişte copii, care nu împlinisem încă 18 când ne-au arestat... 


1. Aurel Mihalcea, colonel, şeful Securităţii judeţului Neamţ. ACNSAS, Fond Documentar, Dosar 1, 
vol. 9, f. 325. Informaţii oferite de Nicolae Videnie (IRIR), cercetare pentru „Lista lui Secu”, 
publicată într-un supliment al săptămânalului Academia Cațavencu, їп 2006, literele А-В. 

Pentru mine bătaia consta în faptul că mă ţinea într-un birou de anchetă aproape de un 
zid, îmi dădea palme şi mă lovea cu capul de zid. Stăteam cu partea dreaptă a feţei spre 
zid şi de partea astălaltă mă lovea el şi atunci mă dădea cu capul de zid... Şi mai erau 
loviturile cu bastonul de cauciuc... 

În schimb, alţi colegi de-ai mei, aşa-zişi cu funcţii de răspundere în această organizaţie, 
care v-am zis, nu era nimic altceva decât o copilărie, au fost mult mai crunt bătuţi... În 
special colegul meu, Mihai Cristali?. El a vrut să-i dea cu scaunul în cap anchetatorului 
şi atuncea au fost aduşi 2 securişti de ajutor şi i-au tras o bătaie serioasă... 

Şi ca să vă daţi seama de modul în care erau instrumentate aceste dosare... Noi, în 
activitatea noastră, mă rog, „subversivă”, aveam şi un registru de activitate, în care 
menţionam fiecare acţiune a noastră pe acel deal Cârlomanu, aceste copilării... Ei, şi 
acest jurnal а fost preluat Іа percheziţie şi apoi a fost făcut dispărut. Întotdeauna am făcut 
referire la el ca să arătăm care a fost adevărul acestui joc al nostru, dar ca să ne poată 
acuza atuncea, au făcut dispărut acest jurnal... 

Apoi am fost duşi la Securitatea din Bacău, până în data de 10 noiembrie, când a avut 
loc procesul. 

Cum s-a desfăşurat procesul ? 

Procesul penal a fost la Bacău şi am fost judecaţi de un complet de judecată de la 
Tribunalul Militar Iaşi. Am fost acuzaţi de organizaţie subversivă contra ordinii statului, 
articolul 209 Cod Penal. În orice caz, pedepsele erau de dinainte stabilite de către 
organele de anchetă... 

A fost un proces cu uşile închise sau a fost cu public ? 

Nu, a fost o judecată cu uşile închise, doar părinţii şi fratele meu au putut să asiste... 
Dar a fost o parodie, efectiv. În boxa acuzaților eram 5 persoane, dar n-am avut nici un 
autor moral major, despre care să se poată spune că ne-a coordonat în activitatea noastră. 
În schimb ca martor a fost adus unul din grupul nostru, Horea Mihai. A fost scos din 
închisoare cu condiţia să fie martor acuzator... Şi el a fost instruit de Securitate cum să 
ne acuze în instanţă. 

Avocatul apărării, nici nu ştiu cum îl cheamă, bineînţeles că era pus din oficiu, mai 
mult ne acuza decât ne apăra, iar procurorul avea sarcina principală să citească rechi- 
zitoriul comandat de la partid... 

Şi câţi ani v-au dat ? 

Eu am primit 16 ani temniţă grea şi degradare civică. Dar acceptându-se circumstanţe 
atenuante pentru că faptele s-au petrecut în 1954-'55, când eram minor, pedeapsa s-a 
redus la jumătate... adică la 8 ani de temniţă grea”. Cea mai mare condamnare a avut-o 
colegul meu, Botezatu Petru, care a primit 12 ani de temniţă grea. 


În ce închisoare aţi fost transferați după proces ? 


După proces, de la Bacău ne-a trimis în închisoarea de triere Jilava, unde am stat o 
lună de zile, iar de acolo la Gherla... Dar la Gherla am stat, tot aşa, o perioadă scurtă... 


2. Mihai Cristali, născut la 22 ianuarie 1941 în Piatra Neamţ, Neamţ. A fost arestat la 29 august 
1959 şi condamnat iniţial la 12 ani închisoare, pedeapsă redusă ulterior la 3 ani drept comun. 
A executat pedeapsa în închisorile Bacău, Jilava, Gherla, Neamţ, Peninsula. A fost eliberat la 
8 decembrie 1961. Informaţii din fişa matricolă penală din AANP. 

3. Potrivit fişei matricole penale a fost condamnat la 8 ani închisoare corecțională. 

2 dintre noi am fost selectaţi şi trimişi în fabrica de mobilă din Gherla şi am stat până în 
luna iunie 1960... 

În perioada asta, în paralel, s-a derulat şi recursul făcut de părinţi, şi Tribunalul 
Suprem ne-a casat sentinţa, pentru că şi-a dat seama că era o copilărie şi ne-a trimis din 
nou dosarul spre reanchetare la Bacău... Aşa că din nou am fost luaţi din Gherla, trimişi 
din nou la Jilava, iar de acolo readuşi la Bacău... Aici a venit tot acest anchetator, Aurel 
Mihalcea, să ne ancheteze din nou, dar toţi colegii am refuzat in corpore să mai stăm de 
vorbă cu el. Şi la două sau 3 zile ne-au scos din închisoare şi ne-au băgat la drept comun, 
ca pe nişte huligani... 

Dar v-au schimbat încadrarea ? 

Da, ne-au schimbat încadrarea juridică şi ne-au dus de la Bacău la Tribunalul Piatra 
Neamţ, unde ne-au judecat din nou şi am primit din nou condamnări, de la 1 până la 
3 ani... Dar procurorul a făcut recurs pentru majorarea pedepselor, ne-a dus la Bacău şi 
ne-a judecat din nou. Eu am avut iniţial 1 an şi jumătate, apoi mi-a mărit la 2 ani de zile 
închisoare. Şi în vara lui 1960 ne-au luat din nou şi ne-au trimis tot grupul la colonia 
Peninsula... 

Cum vi s-a părut în colonie la Peninsula ? 

Acolo era o colonie mare, de circa 5.000 de deţinuţi, selectaţi pe două grupuri: cei 
proveniţi de la drept comun, care erau majoritatea, şi era o baracă cu cei care fuseseră 
deţinuţi politici şi li se schimbase încadrarea Іа drept comun, dar tot cu aceleaşi acuzaţii... 
Eram separați, atât în barăcile în care locuiam, cât şi în activităţile ре care le desfăşuram... 

Acolo exista un aşa-zis club al deţinuţilor, unde majoritatea erau oameni proveniţi 
dintre cei cu acuzaţii iniţiale de deţinuţi politici, oameni cu pregătire superioară, şi 
primul care a fost selectat acolo, în acel grup, a fost acest Petru Botezatu, care era pictor. 
Nu era pictor consacrat, dar se cunoştea că are calităţi artistice, şi i se aducea în 
închisoare să facă picturi pentru teatrul din Constanţa... Prin intermediul lui am fost 
selectaţi şi 2 din grupul nostru şi aduşi în bibliotecă, să reparăm cărţile... Pe urmă ne 
lipeam şi noi pe unde puteam, pe la echipele care plecau la muncă în jurul Constanţei, 
şi în special la curăţenie şi la lucrări de întreţinere prin staţiunea Mamaia... Apoi a fost 
înfiinţată o colonie de muncă la Nazarcea“, pe malul canalului vechi, într-o colonie 
părăsită... Acolo ne-a dus la munci agricole. Şi acolo a fost un regim destul de greu 
întrucât munceam foarte mult şi eram slab alimentaţi. Nu putem spune că mai eram atât 
de persecutați, pentru că înşişi milițienii erau şi ei ca nişte deţinuţi, însă cu un regim mai 
bun ca al nostru. Dar şi ei stăteau în soarele ăla, şi ei mâncau din mâncarea de la cazan... 
Şi de acolo m-am eliberat în iunie 1961. 

Mai povestiţi puțin despre celelalte închisori prin care aţi trecut. Cum a fost la Jilava ? 

La Jilava noi efectiv n-am suportat anchete, doar regimul de carceră... Am fost băgaţi 
în nişte catacombe din astea, unde eram câte 80 de deţinuţi. Dormeam pe jos... Se 
aruncau Câteva rogojini şi care apuca, bine, care nu, pe beton... Mişunau şobolanii 
printre noi, noaptea se auzeau tipetele celor care erau supuşi anchetei... Nu am avut timp 
să ne dăm seama prea bine ce se întâmplă pentru că perioada a fost destul de scurtă... 

La Gherla, în schimb, era, într-adevăr, un regim de persecuție permanentă. Acolo am 
stat circa o lună de zile pe celular, după care ne-a selectat pentru fabrica de mobilă... 


4. Localitate în judeţul Constanţa. 

Alimentaţia pe celular era mult mai săracă, în schimb, pentru cei care lucrau în 
fabrica de mobilă, era puţin mai consistentă. În Gherla în fabrică am fost repartizat la un 
sector de finisare a mobilei... Erau nişte norme obligatorii şi dacă nu te încadrai luai 
bătaie de la ofiţerii care răspundeau de producţie. Dar eu am avut norocul să întâlnesc o 
persoană din Piatra Neamţ care era de vreo jumătate de an în acel sector şi el îmi mai 
ceda unul sau două panouri finisate ca să pot să mă încadrez în normă... Masa o luam 
în curtea închisorii, iar când ne băgau la cameră stăteau de o parte şi de alta a uşii 
milițieni cu ciomege în mână şi ne loveau... Era o întreagă învălmăşeală la uşă care să 
intre mai repede, ca să nu primească lovituri. 

Totuşi se înmuiase puţin regimul la Gherla, întrucât cu câteva luni de zile înainte 
avusese loc o grevă a deţinuţilor şi n-am mai prins perioade atât de drastice... Cu toate 
acestea, în perioada din noiembrie 1959 până în februarie 1960, când ne-a trimis la 
Jilava, ne-a ţinut numai în ciorbă de gogonele murate... Dimineaţa un ceai şi o felie de 
pâine străvezie... Ş-asta era regimul nostru alimentar... 


Vă aduceți aminte cum a decurs ziua eliberării ? 

Da, da. Am fost anunţat cu o săptămână înainte că voi fi eliberat, aşa că ştiam. Şi am 
fost instruiți să nu declarăm nimic în libertate despre ceea ce s-a întâmplat în perioada 
detenţiei. Când am ştiut despre eliberare am dat mai totul de pe mine la cei care 
rămâneau acolo în închisoare şi am plecat îmbrăcat cu un pantalon de doc şi un tricou 
ciuruit, iar în picioare cu o pereche de tenişi... Şi mama mea mi-a adus în Constanţa, la 
o cunoştinţă, alte haine... 

Şi ați fost singur eliberat sau împreună cu alți colegi ? 

M-am eliberat împreună cu mai mulţi oameni... Опи’ era din zona Rădăuţiului şi cu 
un grup de 8 ţărani care se opuseseră colectivizării, din Bucovina... Da' e de reţinut că 
cei 8 ţărani bucovineni, în momentul în care au ieşit de pe poarta închisorii, au luat-o la 
fugă şi se mai uitau din când în când înapoi... Le era frică nu cumva să-i aresteze din 
nou... 

Am plecat spre Constanța cu un marinar care m-a luat la „ia-mă, nene”. Apoi, cu 
bilete de tren date de ei am călătorit toată noaptea şi am ajuns dimineaţa la ora 5 acasă, 
la Piatra Neamţ. Eram bronzat, că făcusem „plajă” la munci agricole... Familia mă 
aştepta... A fost apoi un pelerinaj din partea tuturor rudelor, să mă vadă după cele 
petrecute... 

Aveţi o zi specială care v-a marcat în timpul detenţiei ? 

Da, în timpul detenţiei la Bacău, în ianuarie 1960, după ce fusesem condamnaţi, 
colegul nostru Botezatu Petru s-a îmbolnăvit de dizenterie şi era pe cale să îşi piardă 
viaţa... Era în ultima stare... L-am dus să-l spăl la lighean şi aveam în mână un pahar cu 
apă. Bineînţeles datorită bolii era deshidratat şi permanent îi era sete. Şi mi-a cerut să-i 
dau apă să bea şi i-am spus: „Măi, nu pot să-ţi dau, pentru că ţi-ar face rău”. Şi o 215: 
„Tu ştii prea bine că eu tot mor... Măcar lasă-mă să mor sătul de apă...”. Acest moment 
l-am ţinut minte tot timpul. Bineînţeles că nu i-am dat, dar a avut norocul că şi-a revenit 
în închisoare la Jilava datorită regimului alimentar pe care i l-am administrat noi, dându-i 
numai brânză telemea din pachetele noastre ре care le obţinusem pe timpul trans- 
portului... şi altceva nimic. Fiind tânăr... şi-a revenit. Bine, momente grele au fost mult 
mai multe. Dar prin faptul că acest coleg mi-era şi bun prieten, acest episod m-a marcat 
foarte puternic... 

În timpul condamnării dumneavoastră, părinţii şi fratele au avut de suferit ? 

Bine, tata deja era el persecutat pentru că fusese chiabur şi a fost dat afară din 
serviciu, însă pentru că era un bun profesionist şi-a găsit de lucru tot în cadrul acestei 
activităţi, dar nu în Piatra Neamţ, ci pe la întreprinderi din afara oraşului... 

Şi după eliberare ce aţi făcut ? V-aţi continuat studiile ? 

Da, preocuparea mea a fost să îmi termin liceul, dar am vrut mai întâi să mă angajez 
în câmpul muncii... Atunci se dezvolta Centrul Industrial de la Săvineşti şi am vrut să 
mă duc acolo... însă mi s-a spus de la bun început de la cadre că nu au nevoie de oameni 
de genul meu. Am vrut să mă înscriu la o şcoală de şoferi, nici acolo nu m-au primit. 
Atunci tatăl meu şi-a luat inima în dinţi şi a plecat la Bucureşti la Ministerul Învăţă- 
mântului şi a obţinut reîncadrarea mea în ultima clasă de liceu, în clasa a XI-a. Am vrut 
să termin şcoala la Piatra Neamţ, dar nu mi s-a aprobat şi atunci m-am înscris la un liceu 
nou înfiinţat în comuna Borca din judeţul Neamţ. După două trimestre am fost din nou 
exmatriculat, pentru că directorul şcolii era securist. Pe urmă mi-am dat seama că el ştia 
tot despre mine... A devenit până la urmă ofiţer la Securitatea din Bacău. Luca era 
numele lui... Era profesor de istorie sau de limba română... nu mai ştiu exact. 


Ați mai fost urmărit după eliberare ? 

Da, eram urmărit. Am două dosare de urmărire... Încă n-am reuşit să le văd la 
CNSAS, dar, în orice caz, am fost permanent în vizorul lor. Atunci am venit din nou în 
Piatra Neamţ. Tatăl meu m-a angajat ca muncitor la o echipă pentru colecţii forestiere în 
zona Piatra Neamţ. M-au găsit, m-au dat afară şi de aici, de la această întreprindere. În 
perioada aia se construia Combinatul de Îngrăşăminte Chimice de la Işalniţa, Craiova, şi 
erau anunțuri în ziarul local de angajare de muncitori şi specialişti pentru combinat. Şi 
aşa mi-am luat un rucsac cu câteva lucruri personale şi am plecat să mă angajez ca 
muncitor la Combinatul de la Işalniţa. Am fost repartizat într-o echipă de sudori. De 
acolo, pentru că şi-au dat seama că am ceva şcoală, am fost selectat la un laborator de 
gamatoscopie pentru studiul sudurilor. M-am înscris la seral la Şcoala Medie 3 Craiova, 
unde erau foarte multe clase de liceu... Am terminat liceul acolo, şi bineînţeles că n-am 
mai declarat nimic în autobiografia mea, că altfel... Dar cred că datorită aglomerației 
care era în acel combinat, nu au avut posibilitatea să mă găsească... 

Ironia sorții a făcut ca în ultimele luni de liceu să facă o selecţie de absolvenţi de liceu 
pentru şcoli de ofiţeri, iar eu, pentru că aveam rezultate bune la şcoală, am fost selectat 
ca să merg la şcoala de ofiţeri de Securitate. Închipuiţi-vă că a trebuit să îi duc cu vorba 
o perioadă destul de lungă, după care le-am spus să-mi dea pace că eu vreau să devin 
inginer. M-au ameninţat că o să suport consecinţele... Norocul meu a fost că am reuşit 
la facultate şi atunci am scăpat de ei, dar am fost urmărit şi în perioada studenţiei... 


La ce facultate aţi reuşit să vă înscrieţi ? 

Deci m-am înscris la Facultatea de Industrializare a Lemnului din Braşov în 1963, pe 
care am absolvit-o în 1968. Am fost considerat unul dintre studenţii buni, că altfel aş fi 
fost exmatriculat din nou, pentru că prin anul III decanul facultăţii m-a chemat la un 
aşa-zis interviu în care a început să îmi facă reproşuri... Cum am reuşit eu să intru în 
rândul lor ? El era inginer mecanic de profesie, dar lucrase la Uzina de Armament de la 
Cugir şi bineînţeles că avea şi sarcini şi obiective date de Securitate. I-am spus că n-are 
nici un motiv să mă dea afară din facultate, întrucât nu le-am făcut probleme. În 
autobiografia de la înscriere am declarat absolut tot ce s-a întâmplat şi atuncea m-a lăsat 
în pace şi mi-am terminat cu bine facultatea în 1968. 

Şi după terminarea facultăţii ați mai avut probleme cu serviciul ? 

După terminarea facultăţii am fost repartizat la Combinatul de Prelucrare a Lemnului 
din Bacău, unde am stat 8 ani de zile. Se ştia despre mine că am fost închis politic pentru 
că soţia secretarului de partid pe combinat era vecină cu mine în Piatra Neamţ, stătea pe 
stradă cu mine... 


Nu au încercat să vă racoleze ? 

Ba da, o singură dată s-a încercat, în Bacău. Eu m-am remarcat acolo ca bun 
profesionist şi am fost promovat până la funcţia de şef de producţie pe combinat şi 
imediat a venit securistul care răspundea de combinat... N-am promis nimic, n-am dat 
nici o declaraţie. Bineînţeles nu le-am dat un răspuns ferm că n-am să colaborez cu ei. 

Fiind necăsătorit, stăteam într-o locuinţă cu un economist evreu cu care eram bun prieten, 
şi atuncea el m-am sfătuit aşa: „Ce te costă dacă spui că da, dar nu faci nimic?”. Şi 
într-adevăr le-am promis că dacă va apărea ceva... Că ei cereau să le dau informaţii în 
ceea ce priveşte activitatea din combinat şi, mai ales, despre cadrele de conducere... M-au 
mai sunat de câteva ori, au văzut că nu dau curs şi atuncea m-au lăsat în pace. Dar n-am 
putut să plec în străinătate, n-am putut să promovez în funcţii mai înalte... Chiar am fost 
propus de cei de 1а centrală ca director al unei fabrici de mobilă din Vaslui... neştiind care 
este situaţia mea. Directorul din combinat mi-a propus să fiu mai înţelegător cu organele 
de Securitate, dar le-am spus de la bun început că nu pot să fac... un asemenea pas. 

În perioada cât am stat la Bacău m-am căsătorit. Soţia a născut prima fiică şi atunci 
au început problemele cu copilul, şi de aceea m-am hotărât să vin la Piatra Neamţ, că se 
construia un nou combinat de prelucrare a lemnului. Am fost în audienţă la ministrul de 
resort şi mi s-a aprobat să vin. Am ajuns mai întâi la un centru de perfecţionare a 
cadrelor, ca profesor, apoi la întreprinderea forestieră, şi în momentul în care s-a dat 
drumul la fabrica de mobilă de artă din Piatra Neamţ, am fost chemat ca şef de fabrică 
la Combinatul de Prelucrare a Lemnului din oraş. 


Şi alte probleme aţi mai avut, dumneavoastră, fiica, soţia ? 

Cel mai mult de suferit am avut după detenţie, când permanent trebuia să fiu atent să 
nu vorbesc necuviincios la adresa regimului. Nici nu eram un om care să linguşesc 
oficialităţile, nici la nivel de întreprindere, nici pe cele politice. Efectiv din 1961 şi până 
în 1989 am fost tot timpul un proscris, n-am putut să promovez, şi am fost urmărit şi 
ameninţat în permanenţă. Eram şi o fire mai recalcitrantă, nu participam la şedinţele de 
învăţământ politic decât foarte rar, dar am avut noroc de colegi care m-au înţeles şi m-au 
acoperit. Dar ştiam că sunt şi informatori ai Securităţii printre ei, în special la între- 
prinderea forestieră, care dădeau declaraţii despre mine, însă ştiam să mă abţin, să nu 
depăşesc prea mult baremul admis de către comunişti, şi remarcile mele erau limitate... 

Copiii mei au avut de suferit, pentru că nu am putut să le ofer prea mult, neavând 
posibilităţi materiale, neocupând funcţii de conducere, trebuia să mă limitez la o funcţie 
de execuţie care era plătită... aşa cum erau plătiţi inginerii înainte de 1989. 

În schimb soţia mea, da, a avut probleme. Ea a provenit dintr-o familie în care tatăl 
ei a fost deţinut politic. A fost membru al Partidului Naţional Ţărănesc din Vlaşca şi 
şeful unei organizaţii locale. A fost arestat în două rânduri şi bineînţeles că soţia mea a 
suportat un regim dur în copilărie... Ea e marcată şi acum de perioada când tatăl ei a fost 
arestat, apoi a stat ascuns vreo 4 ani de zile într-o groapă din apropierea casei... A făcut 
şi închisoare... A fost eliberat їп 1964, când a fost acea grațiere generală. 

Cum se numea tatăl dumneaei ? 

Ionescu Ioan, din comuna Gălăţeni, judeţul Teleorman. Venea Securitatea noaptea 
ca să-l găsească şi atunci mama sa o lua într-o pătură, că era copil, şi se băga cu ea sub 
magazie... Ea şi acuma este speriată şi nu uită aceste momente... 


Cu ceilalți colegi de lot се s-a mai întâmplat ? 

Din grupul nostru, 3 colegi au făcut studii superioare: Petrică Botezatu a devenit 
pictor... A plecat înainte de 1989 în Austria. A fugit. A reuşit să obţină o aprobare 
pentru o excursie în Iugoslavia şi apoi a plecat în Austria şi după aceea a ajuns în 
America. A revenit ulterior în România şi s-a stabilit la Zalău şi este pictor de biserici... 
un remarcabil pictor de biserici. Lucrează şi în prezent la două catedrale din Zalău. Un 
al doilea coleg, Mihai Cristale, a făcut facultatea la Timişoara şi a devenit inginer 
mecanic. A fost foarte mult timp pe şantierele de construcţie al hidrocentralelor de pe 
Dunăre. Acum este pensionar şi este stabilit în Timişoara. Un alt coleg, Dumitru 
Necula$, este Іа Iaşi, pensionar şi el, se ocupă de afacerile copiilor... 


Cum aţi trăit evenimentele din decembrie 1989 ? 

În acel moment eram inginer proiectant la Întreprinderea Forestieră din Piatra Neamţ 
şi mă ocupam cu producţia şi proiectarea de case prefabricate. La poartă urmăreau la 
televizor manifestaţia şi mi-au spus се s-a întâmplat... Bineînţeles că am plecat imediat 
în oraş la Consiliul Judeţean, care deja era ocupat de către manifestanți. Se aruncau ре 
ferestrele clădirii documente, portretele lui Ceauşescu şi aşa mai departe. 

După 1990 сит a evoluat viața dumneavoastră ? 

Am fost promovat pe linie profesională ca director al unei fabrici de mobilă din Piatra 
Neamţ, timp de 10 ani de zile. După care... pentru că se ştia că eram un susţinător al 
PNȚCD-ului, mi s-a înscenat şi aicea un complot, să fiu destituit din funcţia de director 
al acestei întreprinderi. Eu nu m-am înscris în nici un partid politic. N-am vrut, efectiv. 
Aveam de acuma „origine sănătoasă” în noul regim, dar mi-am dat seama ulterior cum 
sunt tot ceilalţi şi atunci n-am vrut să mă implic nici într-o funcţie politică pe plan 
local... M-am abținut şi am rămas în domeniul meu de specialitate. 

După ce am ieşit la pensie, în februarie 2000, în urma neînțelegerilor pe care le-am 
avut acolo la întreprindere, m-am retras şi mi-am înfiinţat o societate proprie, de mic 
producător de mobilier. 


În Asociaţia Foştilor Deținuți Politici când aţi intrat ? 
Am fost de la bun început înscris în asociaţie. Domnul Alexandru Lăzărescu”, care 
m-a ajutat pe mine în închisoare, în fabrica de mobilă de la Gherla, a înfiinţat Asociaţia 


5. Ion Ionescu, născut la 15 iulie 1900 în Gălăţeni, Teleorman. A fost arestat la 25 ianuarie 1962 
şi condamnat la 3 ani închisoare corecțională. A executat pedeapsa în închisorile Jilava, 
Botoşani. A fost eliberat la 14 aprilie 1964. Informaţii din fişa matricolă penală din AANP. 

6. Dumitru Necula, născut la 10 august 1941 în Piatra Neamţ. A fost arestat la 29 august 1959 şi 
condamnat la 10 ani pentru uneltire. La rejudecare, pedeapsa i s-a redus la 2 ani. A executat 
pedeapsa în închisorile Bacău, Jilava, Gherla, Piatra Neamţ şi Peninsula. A fost eliberat la 
2 iunie 1961. Informaţii din fişa matricolă penală din AANP. 

7. Alexandru Lăzărescu, născut la 19 august 1920 în Bucureşti. Inginer zootehnist în Piatra 
Neamţ. A fost arestat în 5 mai 1959 în urma unei înscenări a Securităţii şi condamnat la 16 ani 
de muncă silnică. A executat pedeapsa în închisorile Bacău, Jilava, Gherla, Periprava, Galaţi. 
A fost eliberat în 14 mai 1964. Cicerone Ioniţoiu, Victimele terorii comuniste. Dicţionar. Н, 
1, J, К, L, p. 324; fişa matricolă penală din AANP. 

Foştilor Deținuți Politici în Judeţul Neamţ. Am fost printre primii membri înscrişi, apoi 
am fost tot timpul alături. El a ajuns la o vârstă destul de înaintată şi de anul trecut este 
şi bolnav. Chiar acuma mă zbat pentru el să-l pot interna într-un sanatoriu, pentru că are 
grave probleme de sănătate. De anul trecut, după ce el a cedat această funcţie, am fost 
numit eu ca preşedinte. La nivel de judeţ sunt acum 1.200 de membri beneficiari ai Legii 
118 şi mai sunt încă 1.200 de membri cu Legea 189, din care fac parte alte categorii de 
persecutați politic. Ce pot să spun? Că sunt foarte mulţi oameni în suferinţă şi nu putem 
să-i ajutăm. 

La începutul interviului ті-ајі spus că v-aţi cerut drepturile, proprietatea confiscată... 

Da, proprietăţile confiscate părinţilor în comuna Crucea le-am obţinut, să zic aşa, 
destul de uşor, pentru că de abia începuse acţiunea... Acolo mă cunoştea toată comuna 
ca fiu al lui taică-miu, care era un bun gospodar. Dar am avut mai mult de furcă cu 
localnicii care primeau acest pământ de la primărie ре baza relaţiilor cu primarul şi toţi 
considerau că trebuie să-l primească pentru exploatare în mod gratuit. Am reuşit până la 
urmă să îl reabilitez, din punct de vedere al productivităţii cu aceşti chiriaşi, sau mai 
bine zis arendaşi cărora le-am dat pământul. Nu aceeaşi situaţie a fost, în schimb, cu 
pământul soţiei, în judeţele Teleorman şi Giurgiu, unde m-am lovit tot timpul de secretarii 
de primării, care făceau legea acolo, pe plan local, şi mi-au pus piedici în a obţine acele 
terenuri. Până la urmă am reuşit şi acolo... 

Ați mai întâlnit după 1989 alţi securiști sau ofițeri dintre cei care v-au anchetat ? 

Nu, din cei care m-au anchetat numai cu Aurel Mihalcea m-am întâlnit, că el a fost 
promovat ca şef al Securităţii Neamţ în 1961 sau '62. Ce pot să spun? M-am întâlnit şi 
cu acel şef al Securităţii care m-a arestat... La Întreprinderea Forestieră unde eram 
angajat, el era şef de cadre. Şi chiar am avut o discuţie cu el în biroul directorului, care 
a vrut să afle mai multe despre mine. Şi chiar directorul 1-а trimis la Bacău să scoată o 
copie după hotărârea judecătorească în care am fost condamnat şi din care directorul şi-a 
dat seama că a fost, pur şi simplu, o parodie. 

Ce să spun despre ofiţerii de securitate, milițieni şi aşa mai departe ? Pe toţi cei care 
erau în organele represive îi băgăm într-o oală, pentru că erau efectiv nişte marionete... 
Dar mulţi dintre ei au făcut exces de zel, aşa cum a fost acest anchetator, Aurel Mihalcea, 
care a instrumentat nu numai procesul nostru, ci foarte multe procese în anchetele penale 
la Securitatea din Bacău, şi a dăruit, cred, mii de ani de închisoare deţinuţilor politici din 
fosta regiune Bacău... Acesta în momentul de faţă este liber, director la o societate de 
asigurări din Piatra Neamţ... Şi-a construit o vilă în zona limitrofă oraşului Piatra Neamţ 
şi probabil că n-are nimic pe conştiinţă, deşi ar putea fi cercetat în legătură cu anchetele 
de atunci... 


Eu vă mulțumesc frumos pentru interviu. 
Şi eu vă mulţumesc. 


Pintilie Iacob 


S-a născut la 18 iunie 1928, în satul Pilipăuţi, fostul judeţ Dorohoi. Religia : ortodoxă. 
Studii : liceale. Profesia: merceolog. А fost arestat ре 15 mai 1948 pentru apartenenţă 
la Frăţiile de Cruce. A fost condamnat la 4 апі de închisoare corecțională şi a primit 
ulterior încă 2 ani „administrativ”. A executat pedeapsa în închisorile Suceava, Văcăreşti, 
Târgşor, Canal (Poarta Albă, Peninsula, Capul Midia, Kilometrul 31 – Castelu, Eforie 
Nord, Coasta Galeş), Oneşti şi Borzeşti. A fost eliberat pe 27 iunie 1954 şi trimis pentru 
2 ani în domiciliu obligatoriu. A fost rearestat pe 13 ianuarie 1959 şi condamnat la 
20 de ani de muncă silnică pentru crimă de „uneltire contra orânduirii sociale”. A executat 
pedeapsa în închisorile Jilava, Aiud şi Balta Brăilei (Grădina, Salcia, Strâmba, Luciu- 
-Giurgeni). A fost eliberat la 31 iulie 1964. La data interviului locuia în Piatra Neamţ. 
Interviu realizat de Alexandru Matei la 6 iunie 2007. Transcrierea şi tehnoredactarea 
interviului - Alexandru Matei, editarea - Constantin Vasilescu, Cosmin Budeancă. 
Interviul se află în AIO-IICCR, având cotele 165, 166. 


Domnule lacob, spuneţi-mi câteva cuvinte despre familia dumneavoastră. 

Domne, sunt fiul lui Haralambie şi al Haritinei Iacob şi am un frate... Am mai avut 
2 fraţi, dar ăia au murit înainte de a mă naşte io... şi nu i-am cunoscut. Părinţii mei au 
avut pământ vreo şapte hectare, acolo, în sat la mine. Eu am dincoace... mi-o rămas 
dincoace de frontiera actuală. Am 1 hectar de pădure pe care îl moştenesc la ora asta şi 
am un titlu de proprietate asupra lui dat de primăria de acolo. Păi eu, din România, văd 
casa mea din Rusia... din Ucraina sau, cum se spune acolo, din fosta plasă Herţa, din 
fostul ţinut Herţa, cum i se spune acuma... 

Tatăl meu o fost împuşcat la graniţă de ruşi fiindcă o încercat să treacă clandestin 
frontiera ca să meargă acasă după un carnet de CEC pe care-l avea, să avem cu ce trăi şi 
noi aicea, în România. Un frate o fost deportat Іа Onega!, aproape de graniţa Finlandei... 

Care a fost prima dumneavoastră impresie când aţi luat contact cu trupele sovietice, 
cu comuniştii ? 

Da, să vă spun. Au fost mai mulţi ruşi la mine în sat, dar am plecat, n-am stat sub 
ruşi nici о zi! Am plecat а doua zi, pentru că satul Oroftiana, care e satul alături de 
mine, e în România, şi am plecat acolo că aveam nişte rude. Au venit şi părinţii după 
aceea şi am stat până în 1940 în satul ăla... În 1941 a început războiul şi am plecat înapoi 
acasă, dar în 1944 am plecat din nou şi a fost... definitiv. N-am mai fost în sat la mine 


1. Onega, lac în nord-vestul Rusiei, în apropierea graniţei cu Finlanda. 

decât... după 25 de ani. Acum locuiesc în Piatra Neamţ, dar pe cei de aici eu nu i-am prea 
cunoscut. Eram cam străin... Eram elev de liceu, că făceam liceul aici, la Piatra Neamţ. 


Ce îmi puteţi spune despre alegerile din 1946 ? 

În 1946 eram la Pomârla, la liceu. S-au făcut alegeri (râde - n.n). Eu n-aveam voie 
să votez atuncea... Aveam 18 ani, da’ n-aveam dreptul la vot, şi am văzut şi am ascultat 
ce povesteau cei care au fost la alegeri. Cum să spun, au furat voturile în 19 noiembrie 
"46, atuncea, le-au dus la Dorohoi şi de acolo au comunicat cifrele date de ei. Aici toţi 
o fost... nu s-o mai recunoscut adevărul. Că voturile au fost aşa cum au fost... 


Cum aţi perceput abdicarea Regelui Mihai în 1947 ? 

Eram elev... În '47, pe 30 decembrie... Eram în vacanţa de Crăciun într-un sat, unde 
eram eu cu mama, aproape la vreo 10 kilometri de Pomârla. Am aflat a doua zi pentru 
că n-aveam aparat de radio, eram foarte săraci eu şi mama... Mama muncea cu ziua pe 
unde putea ca să câştige o bucată de pâine şi eu eram la internatul liceului, elev acolo, 
pe motiv de bursă... 

Când şi în ce împrejurări aţi fost arestat prima oară ? 

Păi, am fost arestat ре 15 mai 1948. Eram în clasa a VIII-a de liceu când am fost 
arestat. N-am terminat ultima clasă din cauza arestării... După ce am făcut primii 6 ani 
de puşcărie am terminat-o aici, la Piatra Neamţ, la seral. 

Eu eram la ora 7 dimineaţa în spălătorul liceului, unde ne pregăteam de sculare... şi vine 
directorul liceului cu anchetatorul-şef... Nu era securist, pentru că în 15 mai 1948 încă ега 
Siguranţa, că Securitatea s-a înfiinţat prin august 19497, parcă... Aşa... Şi cetăţeanul ăsta, 
care era de la Siguranţa Dorohoiului, o venit la director ca să mă recunoască, probabil... Nu 
putea să vină la şcoală aşa, că nu putea să intre direct, nici nu mă cunoştea... O ajuns acolo, 
directorul m-a chemat afară, că eu, cum vă spun, eram în spălător, mă pregăteam de ieşit 
afară din dormitor... Şi m-o chemat şi m-o luat în primire securistul, ca să-i zic aşa, deşi 
trebuie să precizez că era încă Siguranţa. Şi m-a luat şi mi-a făcut percheziţie... la ce a găsit 
el pe acolo... M-o dus Іа sala de meditaţie unde aveam eu cărţile, s-o uitat prin cărţile mele, 
la ce aveam eu pe acolo, n-or găsit nimic suspect, ceva ce-i interesa pe ei... Şi m-a luat şi m-a 
dus la Dorohoi, la Siguranţă. Acolo am stat vreo 10 zile şi după aceea m-au dus la Suceava, 
unde am fost concentrați toţi cei arestaţi în nordul Moldovei. 


Dar pe ce motiv aţi fost ridicat ? 

Eu am căzut la închisoare си Frăţiile de Cruce... Ştiţi ce sunt Frăţiile de Cruce? 
Organizaţia de tineret legionară, care ne-a pregătit pentru a face faţă comunismului... Eu 
am făcut parte din Frăţiile de Cruce şi ei aflaseră asta... 3 colegi de-ai mei fuseseră 
arestaţi înainte cu 1 an, în '47, şi eu am scăpat atuncea nearestat sau poate le-am scăpat 
din vedere... sau cum să spun? Nu or avut date mai precise, aşa... 


Şi la Dorohoi v-au anchetat ? 
Da, dar la Dorohoi am stat puţin, 10 zile. Am intrat în anchete şi la Dorohoi şi la 
Suceava. Dom'le, Carol Hudescu?, fost Carol Segal, a fost anchetatorul... Era un evreu 


Direcţia Generală a Securităţii Poporului a fost înfiinţată în 30 august 1948. 
Carol Hudescu (Karl Segal), căpitan la Direcţia Regională a Securităţii Suceava în anii 1950 şi 
1951. Adrian Brişcă, Rezistenţa armată din Bucovina, ЇЇ, 1950-1952, INST, Bucureşti, 2000, 
pp. 36, 41. 

din Dorohoi... S-a purtat corect cu mine, de ce să spun... M-a luat la întrebări. Lucrurile 
erau cunoscute acuma, că eu eram arestat, că ei mă aveau în vizor... Şi ancheta a 
continuat la Suceava... A mea a durat mai puţin, vreo două săptămâni... Mă mai chema 
din când în când, acolo, anchetatorul. Mă duceau cam o dată, de două ori pe zi... 

Au exercitat coerciţii fizice asupra dumneavoastră ? V-au bătut ? 

Nu, n-aveau de ce să... N-aveau motive ca să mă oblige. Domne, a fost corect 
anchetatorul, Hudescu... Am asistat şi la alte anchete... Atunci tot nordul Moldovei era 
dus acolo şi era Ротрііап“, anchetatorul de Іа Iaşi, care era şeful anchetelor... Ăsta а 
fost o bestie. Urla lumea acolo la anchetă şi bătăile care se făceau acolo le auzea toată 
lumea din închisoare... Fiecare judeţ avea anchetatorul lui la Suceava... că închisoarea 
Suceava a fost loc de detenţie şi de anchetă pentru tot nordul Moldovei... 'Toate judeţele 
din nordul Moldovei: Botoşaniul, Dorohoiul (că era împărţirea de atunci), Neamţul... 
toţi erau acolo. Şi în '48 prin august s-a terminat ancheta la tot nordul Moldovei, la toată 
închisoarea Suceava. 

După anchetă a urmat procesul ? 

A urmat procesul... În jur de 10-12 martie '49... nu mai ştiu, cam aşa ceva. Atunci 
a fost procesul. Nu a fost proces cu public... Noi eram atuncea, în boxă, toţi elevii de la 
Dorohoi, de la Pomârla... Am fost vreo 15-20. Am avut un avocat pus din oficiu de ei, 
iar pe procuror mi se pare că îl chema PuişoruS. Am impresia că era frate cu un fost 
coleg de-al meu de prin Vârful Câmpului, din judeţul Dorohoi. Bineînţeles că era 
procuror la Iaşi şi el ne-o acuzat... Zicea la proces: „Bandă legionară care a vrut să 
răstoarne regimul democraţiei populare...”. Era placa de totdeauna care s-o spus atuncea... 


Ce sentinţă aţi primit ? 
Mie mi-au dat 4 ani de închisoare din care am executat... 6! Motivul ? Aşa o gândit 


Ministerul de Interne ! După cei 4 ani mi-au dat administrativ în continuare 2 ani şi apoi 
mi-au mai dat şi 2 domiciliu obligatoriu în Bărăgan. 


Care a fost traseul pe care l-aţi urmat după pronunţarea sentinţei ? 

De la Suceava în aprilie '49 m-au trimis tocmai la Târgşor. 

Ce părere v-a făcut Târgşorul ? 

Aş putea spune că, dintre închisorile comuniste, Târgşor a fost o închisoare mai 
normală, mai apropiată de normalitatea unei închisori. A fost, după mine, una din 
închisorile cele mai bune sub regimul comunist... şi din cele prin care am trecut eu. Se 
coresponda cu familia, era un regim mai omenesc. Cum să spun eu? Aveam milițieni de 
pe timpul burgheziei, ei conduceau, şi nu suportau toate mizeriile... Atunci scopul 
închisorii era să te izoleze de societate, să nu existe legătură cu ceilalţi, nu cum o fost, 
mai târziu Piteştiul, cum o fost Aiudul, ca să te omoare cu foamea sau cu bătaia şi aşa 
mai departe... În Târgşor eram toţi elevi, dar mai era alături şi o secţie pentru poliţişti... 


4. Pompilian C. Alexandru, născut în 31 august 1909 la Bacău, comisar-şef în Direcţia Generală 
a Siguranţei, îndepărtat odată cu înfiinţarea Securităţii. A fost ulterior arestat şi condamnat la 
25 de ani de închisoare. І. Ciupea, У. Ţârău, F. Olteanu, A. Dobeş, К. Fürtös, C. Budeancă, 
ор. cit. 

5. Ioan Puişor, în 1950 căpitan. Cu unanimitate de voturi, Editura Fundaţiei Academia Civică, 
Bucureşti, 1997, p. 134. 

Ei nu erau cu noi la aceeaşi secţie. Îi vedeam când îi aduceau să ia alimente... Magazia 
de alimente ега în secţia noastră şi când îi aducea miliţianul pe poliţiştii deţinuţi са să ia 
alimente, îi vedeam, dar n-aveam voie să vorbim cu ei... Ştiu că l-am huiduit pe 
Pompilian, anchetatorul de la Suceava, că şi el o fost arestat ca şi noi şi o ajuns inamicul 
comunismului ! 


Alimentaţia la Târgşor era bună ? 
Ei, bună! Nu erai niciodată sătul, vorba-ceia... 


Şi cât aţi stat acolo ? 
Când s-o terminat cu Târgşorul, pe 20 sau pe 21 noiembrie '50, ne-a dus la Canal. 


Şi mai exact unde aţi fost dus la Canal ? 

Păi, am făcut tot Canalul: Peninsula, Poarta Albă, Kilometrul 31 sau Castelu, Midia, 
Galeş şi aşa mai departe... Am fost duşi ca să muncim la Canal, ca să nu ne ţină statul 
degeaba acolo... 

Ce puteți să-mi spuneţi despre condiţiile de la Canal ? 

Eh... la Canal о fost groaznic, dom'le. Alimentaţia proastă, mizerie multă, lipsă de 
îmbrăcăminte... Îţi dădea puşcăria ce avea, zeghe foarte proastă... Aici ne-am întâlnit cu 
toţi elevii, că ne-au dus cu ăia mai mari. Da' era stricteţe mare... La Canal era o brigadă 
specială de preoţi, dar n-aveam voie să luăm legătura cu еі... Era... Cum să spun? О 
stricteţe extraordinară. N-aveam voie să ies din baracă decât până la WC, acolo, în 
curte... Oricum, când veneam frânţi de oboseală de la muncă, nu-ţi mai venea пісі să 
mergi să te mai întâlneşti cu cineva... Aşa, mai pe şest, ne mai duceam, ne mai întâlneam 
cu careva de pe acolo, mai stăteam de vorbă, mai aflam ce se mai întâmplă. Mai 
transmiteam „bombe”, cum le ziceam noi în puşcărie... ce mai ştim, ce se mai aude, ce 
se mai speră, ce se mai crede... 


Етајі la Canal în martie 1953, când a murit Stalin ? 

Când a murit Stalin... eram la Eforie... Acolo s-a făcut o brigadă de muncitori... 
Fiindcă era o solidaritate între noi, deţinuţii... eram într-o situaţie bună. Pe mine m-or 
ajutat nişte cetăţeni ingineri şi m-o trimis meseriaş, deşi eu habar n-aveam de meserie, 
că eram elev de liceu când m-or arestat... Şi acolo, ca muncitor la brigada aia de 
dulgheri, am intrat şi eu la meserie, şi atunci am dus-o mai bine, fiindcă în partea 
cealaltă miliţianu' te supraveghea, stătea cu bâta după tine să lovească dacă nu lucrai... 
Ei, dar când băteam cuie, nu ştiau câte cuie îs bătute sau că le bat încet... Ştiau că 
interesul meseriaşului este să fie mai puţin presat, ca să facă treabă... Mă rog, practica 
lor, ca să zic aşa... Şi când o murit Stalin acolo eram. Două evenimente mari s-au 
petrecut în 1953. Primul o fost moartea lui Stalin şi al doilea oprirea lucrărilor pe 
Canal... În martie o murit Stalin şi s-a schimbat atmosfera... era altceva, nu mai stăteau 
cu parul ре noi. Şi în august s-or oprit lucrările pe CanalS. 

Unde a fost cel mai greu regim dintre coloniile prin care aţi trecut ? 

Dom'le, după mine cea mai grea colonie o fost Midia. Era comandant Liviu Borcea”. 
Aici, bătaie... Se bătea pentru orice... Era un sergent-major, Oancea, care nu ştia decât 
să fie cu parul în mână. Acolo, în şantierele-ecluză, unde se lucra la Canal, el supraveghea 


6. Prin HCM nr. 2404 din 17 iulie 1953 se decreta închiderea şantierelor Canalului. Andrei 
Muraru, op. cit., р. 210. 
7. Vezi nota 15, p. 21. 

deţinuţii... La Midia lucram în ecluză, că era Canalul la cota de jos... aproape că nu era 
pământ acolo, era piatră, domne. Cu târnăcopul trebuia să dai şi să încarci apoi vagonul, 
vagonetul... Şi numai cu târnăcopul, că piatra aia care se desprindea de jos nu mergea 
să o iei cu cazmaua, cu hârleţul sau cu altceva, că nu intra. Acolo nu era pământ, era piatră ! 

Şi puteți aprecia că a existat şi o colonie cu un regim mai uşor ? 

La Eforie. Acuma îmi amintesc ds un inginer macedonean, Tegu, care cunoştea 
Situaţia mea... Ştia că n-aveam pachete, că n-avea cine să-mi trimită de acasă, că mama 
n-avea posibilitate, că n-avea de unde... Ea muncea cu ziua, cu prăşitul sau cu ce mai 
putea, ca să câştige o bucată de pâine... Şi Tegu ştia că eu trăiam doar pe mâncarea 
puşcăriei, care era total insuficientă... Nu mai vorbesc de muncă şi de oboseala care era 
acolo... Şi atuncea el m-a trecut la meseriaşi şi de acolo am mers la Eforie. Acolo am 
dus-o bine, pentru că, fiind meseriaş lucram, da’ lucram mai uşor... 


După ce s-a închis Canal ce a urmat ? 

După се în '53 s-o oprit Canalul şi nu mai aveai ce să lucrezi acolo, în august '53 
ne-o dus la Oneşti, tot la lucru. Apoi am fost dus în Bărăgan cu domiciliu obligatoriu, 
în satele alea unde au fost bănăţenii. Şi am mai stat 2 ani acolo, în Bărăgan... 

Puteţi rdmemora puţin cum a fost în Bărăgan ? 

Domne, în Bărăgan eu m-am acomodat, vorba aceea... Eram copil de la ţară care 
lucram şi m-am obişnuit. Ne-au dat o casă la 4 deţinuţi, care eram în satele ălea din 
Bărăgan. Am fost 4 inşi acolo într-o casă şi am crescut şi un porc de vreo 60 de 
kilograme, în timpul cât am stat acolo. Era un cetăţean lângă noi, un învăţător care 
n-avea un picior, mergea cu cârja... Îşi pierduse piciorul pe front, la Stalingrad, de la un 
cartuş dum-dum... Şi a stat acolo cu noi, că i-au dat şi lui domiciliu obligatoriu... Şi 
munceam, munceam şi mai şi râdeam: „Dacă e să împuşte toţi meseriaşii, пе împuşcă 
degeaba...”. Eu în închisoare învăţasem ceva dulgherie... Băteam noi nişte cuie, mai 
făceam câte ceva... Şi chiar am învăţat meserie, că în Bărăgan am făcut saivane de oi, 
că lucram la IAS, acolo. Şi cu asta ne-am întreţinut, de am câştigat un ban. 


Ce a urmat după cei 2 ani din Bărăgan ? 

Din Bărăgan am mers la mama... Era... era într-o comună lângă Dorohoi. M-am dus 
la ea, da' n-am stat mult acolo, o lună sau două, şi, printr-un prieten care era de pe la 
Bicaz, mi-am găsit servici. Am stat după aceea 7 ani de zile în Piatra Neamţ şi am făcut 
serviciu. Eram gestionar şi contabil de cantină, conţopist acolo, са să am şi eu o slujbă. 
Mi-am continuat şi studiile, ultima clasă de liceu, că am fost în clasa a opta de liceu, deci 
în ultimul an, în '48, când m-o arestat prima dată. 

În intervalul dintre cele două arestări aţi fost supravegheat de Securitate ? 

M-au mai chemat la Securitate să mă mai întrebe ce fac, cu ce mă ocup, ce gânduri 
mai am şi mi se propunea să colaborez cu ei. Da' nu am acceptat... 

Cum a fost a doua arestare ? 

A doua oară am fost luat fără motiv, doar pentru că aveam antecedentele vechi... Am 
fost rearestat în ianuarie '59. În '58 au reînceput arestările, iar eu am fost arestat printre 
ultimii, în ultima serie din lotul ăsta de arestări făcute ulterior plecării ruşilor. 

Şi cum a decurs ancheta în '59 ? 

Păi, cum să decurgă? După ce am fost arestat m-au dus la Securitatea de la Rahova! 
Am luat câteva bătăi, câteva bune peste cap, că nu recunoşteam că în Bărăgan eu cu 

ceilalţi am purtat discuţii duşmănoase împotriva Partidului Comunist. „Domnule, am 
fost acolo, da” nu m-am dus eu, nu l-am căutat eu pe celălalt sau m-a căutat el pe mine. 
Acolo ne-aţi trimis dumneavoastră ! ” „Lasă, mă, că voi sunteţi bandiți ! ” Cred că o durat 
ceva ancheta asta... de prin ianuarie '59 până prin... aprilie. 


Cum îl chema pe anchetator ? 
Vintilă Romeo. Cred că trăieşte, că era tânăr, era un om în toată puterea. Şi voia să 
mă pârască, ca să spun cum zice el... 


De data asta procesul cum a fost ? 

О mascaradă. La proces or venit surorile unui prieten din Bucureşti, Carol Papanacef 
îi spunea... El era arestat cu mine, că am stat împreună în domiciliu obligatoriu şi am 
fost şi în aceeaşi echipă de dulgheri. Din partea mea n-o fost nimeni. Cine să vină? ! 
Mama? Nici nu ştia să umble cu trenul... Mama era o femeie care nu ştia carte... 


Când s-a desfăşurat procesul ? 

Procesul a avut loc în martie '59... şi am fost tot lotul саге am fost acolo, în Bărăgan. 
Eram vreo 7 inşi... de care-mi aduc eu aminte. Era Carol Papanace, un macedonean, 
prieten bun, de aceeaşi vârstă. Când eram în Bărăgan lucram împreună şi mai beam o 
bere la Călăraşi, că aveam voie să ne mişcăm pe o rază de 15 kilometri. Cine mai era pe 
acolo ? Mai era un cizmar de prin Mureş, un ţăran, Mureşanu îi spunea... 

Avocatul apărării... a fost o formalitate. Absolut nici o diferenţă nu era între el şi 
procuror. Ne acuza: „Grupul de bandiți...” şi nu ştiu се. 

Câţi ani de pedeapsă v-au dat ? 

Se schimbaseră legile şi mi-au dat 20 de ani a doua oară şi am executat din '59 până 
în '64, când s-o dat decretul... Motivul a fost organizarea şi purtarea de discuţii 
duşmănoase împotriva regimului democrat popular, cât am stat eu acolo, în Bărăgan. Au 
fost acuzaţii absurde... „Că de ce am stat în Bărăgan cu ceilalţi deţinuţi, că noi acolo am 
dus o politică împotriva statului şi a Partidului Comunist...” Astea erau acuzaţiile... 

Eh, şi după pronunţarea sentinţei m-au dus la Aiud unde am stat 2 ani, după care 
m-au trimis în Balta Brăilei, la Salcia... 

În ce condiții aţi fost deţinut la Aiud ? 

Era un regim sever de tot. Era foamea veşnică ! Că doar astea îs armele comunismului : 
foamea şi bătaia... Astea sunt marile descoperiri ale lor. Am stat numai la regim celular. 
Domnule, era regim foarte strict... Cum am spus, scopul închisorii este să te izoleze, să nu 
ai legătură cu cei de afară, dar acolo scopul era şi să te chinuiască... Trebuia să stai la 
marginea patului, nu aşa, ca să poţi să iei legătură cu cineva... La Aiud eu am fost pedepsit 
de 3 ori cu izolare, pentru că o dată m-au prins la perete vorbind cu cei din celula de 
alăturea. Mai comunicam noi şi se auzea. Se întâmpla ceva... noi aflam vestea după 


8. Carol Papanace, născut la 17 aprilie 1925 în comuna Verria, Grecia. A absolvit Facultatea de 
Drept-Filozofie şi a fost contabil la Banca de Stat. A fost arestat în 28 iulie 1951 şi reţinut în 
închisoarea Jilava până la 29 august 1951, când a fost preluat de Securitatea Bucureşti. La 
30 august 1951 a primit o condamnare administrativă de 12 luni, prelungită ulterior cu încă 
36 de luni. A executat pedeapsa în coloniile Bicaz şi Oneşti. A fost eliberat la 28 iunie 1954. 
A fost rearestat la 20 septembrie 1958 şi condamnat la 25 de ani de muncă silnică. A executat 
pedeapsa în închisorile Jilava, Aiud. A fost eliberat la 1 august 1964. Informaţii din fişele 
matricole penale din AANP. 

jumătate de an. Spre exemplu, alegerile din America. „Băi, a ieşit Eisenhower, la alegeri, în 
America ! ” La Jilava se plimbau deţinuţii, treceau pe acolo şi atunci, prin Morse, se bătea 
şi aflam... La Aiud, cum auzeau ei că am vorbit la perete, ne pedepseau cu izolarea. 
Izolarea era cruntă. Într-o săptămână de izolare mâncai mai puţin decât într-o zi la regimul 
normal de celulă. Nu îţi mai dădeau nimic, decât o ciorbă la 3 zile o dată... 

Am mai fost băgat la izolare pentru că or găsit urme la perete, că m-or găsit vorbind 
cu celălalt vecin... Nu am fost vigilent... Miliţianul avea pâslari, că ei umblau cu pâslari 
ca să ne prindă, ca să ne găsească cât mai uşor în flagrant... Şi pe chestia asta m-au băgat 
la izolare. Noroc că era în plină vară, prin august, şi nu era aşa frig... Eram doar cu 
pantaloni scurţi şi cu haina pe noi, haină de doc, din asta, că acolo, la închisoare, vara 
ne ţineau în pantaloni scurţi şi cu izmene lungi, că nu se dădeau chiloţi... Şi la izolare 
stăteam pe cimentul gol. A fost groaznic acolo... Seara ne dădeau o pătură ruptă pe care 
o întorceam pe şolduri, o puneam în 4-5, ca să nu fie şoldul chiar pe ciment, şi aşa şi 
trebuia să dormim, şi cu capul pe pragul uşii de la celulă... Asta a fost una din situaţiile 
cele mai groaznice acolo şi de acolo mi se trage şi acuma cu reumatismul şi alte treburi... 


De la Aiud aţi spus că v-au dus în Balta Brăilei ? 

Da, am plecat în Balta Brăilei, la Salcia. Prin '61, prin iunie, aşa ceva, parcă... 

Acolo la ce munci v-au dus ? 

Acolo am muncit la agricultură... prăşeam porumb, nu ştiu ce... Dar şi aicea am avut 
noroc... Mă cunoşteau... Acuma eram considerat puşcăriaş vechi, mai făcusem o dată 
puşcărie, şi aveam, să zic aşa, nişte relaţii între noi, deţinuţii, pentru că inginerii care 
erau acolo la brigăzile de construcţii erau tot deţinuţi de-ai noştri, şi ei m-au ajutat şi 
m-au luat la brigada de construcţii. Şi în brigada aia m-am descurcat mai uşor. 

Alimentaţia era mai bună decât la Aiud ? S-au schimbat condițiile ?. 

Păi, da, că altfel nu puteai să faci faţă... Eram la muncă aici. La Aiud era sfertul de 
pâine pe toată ziua, pentru 24 de ore. În Balta Brăilei era ciorba ре care ţi-o dădeau... 
Da' cine era la muncă primea mâncare pentru regim de muncă. Nu era mâncare pe 
săturate niciodată, că era mâncare de puşcărie... 


Puteţi face o comparaţie între prima perioadă de detenţie, cea de la Canal şi cea din 
Balta Brăilei ? 

Prima a fost mai groaznică... A doua a fost mai suportabilă, să zicem aşa... 

Cum a fost ziua eliberării ? Vă aduceţi aminte ? 

Da, cum să nu?! M-au eliberat în '64... Eram la Salcia. Ştiam că ne eliberează, se 
aflase... De fapt ştiam de la civilii care lucrau acolo, lucrau cu noi, că aşa mai aflam ce 
se întâmpla. Ei ne-or adus şi am citit ziarul cu decretul care s-o dat în '64, cu eliberarea... 
Şi am citit ziarul atuncea când s-o dat decretul, aşa că ştiam. 


Ce aţi făcut după această a doua eliberare ? 

Păi ce să fac? Eu fusesem arestat din Piatra Neamţ, n-aveam unde să plec acum, că 
între timp, cât am fost eu închis, mama o murit şi o înmormântat-o un coleg de-al meu 
de liceu... Săraca, nu ştia ce-i cu mine... şi o murit aşa, cam nelămurită... I-o spus că 
m-am accidentat cu bicicleta la Bacău şi că sunt internat la spital. Nu ştiu cât o crezut ea 
din toată treaba asta... 

Pe 31 iulie am fost eliberat şi am venit totuşi în Piatra Neamţ... Am ajuns pe 
2 august... 

Şi aţi încercat să vă găsiți un serviciu ? 

Da, mi-am căutat servici... eram deja prieten cu viitoarea soţie. Ea o fost colegă cu 
mine la seral la Piatra Neamţ, aşa că după ce am venit ne-am căsătorit. Apoi m-am 
angajat ca gestionar... şi în toată această perioadă, din 1964 până în 1989, am lucrat ca 
gestionar. Am fost puţin şi impegat de mişcare, dădeam foi de parcurs la şoferi, înainte 
de '89. Şi în '90 m-am pensionat. Acum sunt pensionar... şi am şi un băiat care e 
profesor la „Petru Rareş”. 

El a avut de suferit din cauza condamnării dumneavoastră ? 

A avut, că o făcut armata la muncă. Soţia o avut o colegă care nu şi-o ţinut gura, că 
i-o plăcut să facă chestia asta... În liceu, cu un an înainte de a veni timpul să meargă la 
armată, îi chema la comisariat sau cum se numea şi îi întreba ce preferă şi îi lua în 
evidenţă. Şi el o spus atunci că i-ar plăcea să meargă la aviaţie. Şi-i zice : „Băi, da’ ţie 
о să-ţi iasă capul din carlingă! ”. Era mai înăltişor... Şi când o venit timpul să-l recruteze 
l-o întrebat: „Tu tot la aviaţie ? ”. „Da! ”. Şi l-o repartizat la Bucureşti... el o fost fericit. 
A doua zi, soţia s-o dus la birou şi a povestit că băiatul îi fericit... şi peste două zile l-au 
chemat la comisariat. Colega ei, pe care o ştia că mai făcuse nişte chestii din ăstea, i-a 
zis: „De ce l-o chemat? Nu ştiu, să vină acuşi să ne povestească...”. Şi când o venit i-o 
spus: „Mamă, de се mi se întâmplă mie chestia asta ?”. „Ce s-o întâmplat?” „Păi, nu 
mă mai poate trimite la Bucureşti, mă trimite le Galaţi, la Siderurgica...” Şi acolo şi-o 
făcut armata... În fine, a făcut facultatea şi e profesor de geografie... 

În toată această perioadă, până în '89, aţi mai fost şicanat de Securitate ? 

Am fost urmărit de Securitate şi or vrut să mă racoleze. Eram cam necăjit pe chestia 
asta... Mă aşteptau la birou, pe stradă, când veneam spre casă... Mă luau frumos la 
braţ: „Domnu' Iacob...”. Era ипи’, Asaftei, l-am văzut recent... Dar s-a purtat civilizat 
totuşi. Mi-a propus să colaborez. Şi i-am zis: „Dom'le, eu nu fac aşa ceva!”. După 
12 ani de puşcărie... experienţa, dom'le, discutam cu ei altfel. „Domnule, dacă vrei să 
colaborezi cu noi...” „Nu colaborez cu dumneavoastră. La capitolul ăsta nu stăm de 
vorbă ! ” Eram om liber, vorba aceea... Ne-or mai necăjit şi cu locuinţa, că nu ne-au dat 
locuinţă... 

Cum aţi perceput căderea comunismului în '89 ? 

Domne, începusem să cred că nu se mai termină cu comunismul... 

După 1990 v-aţi înscris în vreun partid politic, aţi încercat să faceți politică ? 

Da, m-am înscris în Partidul Pentru Patrie. M-am înscris atunci, după '90... 

Aici, în Piatra Neamţ, după 1990, v-aţi mai întâlnit cu foşti milițieni, cu foşti 
securişti ? 

Nu, nu. Îmi pare rău că nu îl mai cunosc decât ре Asaftei, ăla care mă chema Іа el... 

Vă mulțumesc frumos pentru amabilitate. 

Ei, nu am fost chiar la înălţime... 

Nu, a fost bine. Eu vă mulțumesc frumos pentru că aţi acceptat să stăm de vorbă. 


Neculai Popa 


S-a născut la 19 martie 1925 în Dragomireşti, judeţul Neamţ. Naţionalitatea : română. 
Religia : ortodoxă. Studii : liceale. Profesia : planificator. A fost arestat pe 29 mai 1948 
şi condamnat la 10 ani de muncă silnică. A executat pedeapsa în închisorile Suceava, 
Piteşti, Gherla, Târgu Ocna, Aiud. A fost eliberat la 17 iulie 1957 şi trimis cu domiciliul 
obligatoriu la Bumbăcari. A fost rearestat în 1958 şi a primit o condamnare de 3 ani 
administrativ. A executat pedeapsa în coloniile 9 Culme şi Periprava. La data interviului 
locuia în Piatra Neamţ. Interviu realizat de Alexandru Matei pe 7 iunie 2007. Transcrierea 
şi tehnoredactarea interviului – Alexandru Matei, editarea – Alin Mureşan. Interviul se 
află în AIO-IICCR, având cotele 166, 167. 


Ce puteţi să-mi spuneţi despre familia dumneavoastră ? 

Părinţii mei, Neculai şi Catinca, erau ţărani mijlocaşi, aveau 3 hectare de pământ în 
regiune de deal... şi 7 copii, 5 fraţi şi două surori. 

Înainte de 1947 aveaţi simpatii politice ? 

Eu am activat în Frăţiile de Cruce. Eram simpatizant şi am fost considerat legionar, 
deşi gradul ăsta nu mi s-a putut acorda oficial, pentru că nu s-a mai activat... Activasem 
din '45, când eram elev, şi până m-au arestat. În '46-'47 m-am ocupat de grupul FDC 
Neamţ, Roman, Bacău. 


Care a fost prima dumneavoastră percepție a pericolului comunist ? 

Din fericire sau din nenorocire, i-am cunoscut la 23 august (1944 - n.n.), pentru că 
localitatea mea era aproape de front. Şi am văzut cum au venit ca nişte hoarde sălbatice, 
care nu ştiau decât să fure, să se ia de copii, să violeze şi toate ororile pe care le făceau. 
Or, toate astea m-a făcut pur şi simplu să-i urăsc, deşi încă din timpul lui Antonescu 
circulau diverse broşuri pe care le citeam şi ştiam ce înseamnă comunismul... 

Cum aţi văzut momentul abdicării Regelui Mihai în 1947 ? 

Personal am fost un adept al monarhiei, dar pe Carol al II-lea şi pe Regele Mihai îi 
consider nişte trădători ai neamului: un rege care şi-a vândut propria armată şi toţi 
conducătorii săi nu poate fi decât un trădător ; nu aveam nici un respect pentru el... 

Care a fost motivul arestării dumneavoastră ? 

Pe mine m-au arestat în noaptea de 14 spre 15 mai 1948!. Eram student în anul II. 
Cum v-am spus, am activat în Frăţiile de Cruce, iar din '49 o parte dintre noi, care eram 
studenţi, hotărâsem să luăm măsuri şi să ne retragem în munţi să facem lupte de 


1. Potrivit fişei matricole penale din AANP, a fost arestat la 29 mai 1948. 

partizani, dacă începe un război. Ne-am luat obligaţia ca în caz de război să ocupăm 
regiunea Trotuşului, pentru a împiedica trecerea trupelor ruseşti spre Apus sau retragerea 
lor. Pentru aceasta am făcut un bunker la Solonţ?, unde am avut armament, şi acolo 
trebuia să fie centru de comandă. Dar am fost vânduți... 


Cine v-a vândut ? 


Costică Doina” din Roman, care fusese arestat sub Antonescu şi acceptase să fie omul 
Securităţii. În ultimul timp am auzit că avea gradul de colonel de Securitate... 

Vă aduceţi aminte ziua arestării ? 

Eu fugisem de la Iaşi, că mi-am dat seama са eram urmărit, şi, ca să îmi pierd urma, 
am înfiinţat împreună cu alţi câţiva un gimnaziu unic în comuna Războieni“, unde eu am 
fost profesor. Seara când am venit acasă, m-am culcat, iar noaptea am auzit bătăi în uşă. 
Au venit 3 comisari, şefu” de post care ne-a ascuns şi nişte cetăţeni care i-au condus unde 
stăteam şi care cunoşteau casa... Şi când am plecat, câinii din jur lătrau la alţii care erau 
ascunşi în jur, ca să nu fug... 


Unde v-au dus în anchetă ? 

M-a dus prima dată la Piatra Neamţ, la Securitate, iar de acolo am fost duşi la 
Suceava, unde am fost anchetați şi judecaţi. 

Сй aţi stat la Piatra Меат? 

Exact două săptămâni. Am stat câteva zile la Securitate, pe urmă în arestul din Piatra 
Neamţ, unde-am fost însoţit de un turnător, de un om al Securităţii, pe nume Domeniu 
Nicolae, care a fost mutat într-aceeaşi cameră cu mine tot timpul cât am stat la Piatra, 
până când s-a eliberat el... 


Ați fost anchetat şi la Neamţ sau numai la Suceava ? 

Ancheta propriu-zisă s-a ţinut la Suceava. La Piatra Neamţ am avut norocul că şeful 
Securităţii sau Siguranţei”, cum era atuncea, îl cunoştea pe un frate de-al meu. Şi nu m-a 
bătut; m-a spânzurat cu picioarele їп sus, m-a ameninţat, însă nu m-a bătut... . 


Şi cum a fost ancheta la Suceava ? 

Cum am ajuns, în prima zi, m-au dus la un birou la parter unde era Ciupageaf, nu ştiu 
ce grad era, dar se ocupa de anchetele din România. Mi-a pus unele întrebări mai mult 
pentru a-şi da seama ce relaţii şi ce cunoscuţi am. Bineînţeles că am negat că îi cunosc pe 
ăia de care mă întreba, deşi eu îi cunoşteam pe toţi. M-a ţinut un sfert de oră, mi-a dat 
drumul şi am fost chemat de altcineva, un cetăţean mai în vârstă, îi spunea Panaitescu”, care 
spunea că se ocupă cu problema legionară pe ţară. Aceleaşi întrebări, aceleaşi răspunsuri 
şi după aceea m-a trimis la celulă. După vreo 2-3 zile a început ancheta propriu-zisă. 


2. Localitate în judeţul Bacău. 

3. Constantin Doina, student, devine agent al Securităţii şi participă în 1948 la o serie de 

înscenări soldate cu arestări, la Roman, Bucureşti şi Timişoara. Costin Merişca, Tărâmul 

Gheenei, Editura Porto Franco, Galaţi, 1993, p. 43. 

Localitate în judeţul Neamţ. 

Vezi nota 2, p. 302. 

Unul dintre principalii anchetatori din închisoarea Suceava. Totuşi, el nu se ocupa de anchetele pe 

ţară, aşa cum susţine Neculai Popa, ci doar cu cele conduse în cadrul penitenciarului. A avut un 

rol destul de important şi în pregătirea „reeducării” la Suceava. Doina Jela, op. cit., pp. 75-76. 

7. Este cunoscut un colonel de Securitate Tudor Panaitescu, care lucra la Bucureşti şi ar putea 
coincide cu cel menţionat de Popa, dar nu există indicii în acest sens. Doina Jela, op. cit., p. 211. 


Nu 

În ce consta ancheta ? 

Avea o metodă foarte bolşevică... Întâi spunea aşa: „Să spui tot ce ştii! ”. Dacă spuneai 
că nu ştii, te lua la bătaie cu picioarele şi cu ciomegele. Sistemu' era aşa : erau două mese, 
te descălţa, te lega de picioare, te lega de mâini, îţi punea genunchii între mâini şi băga un par 
sub genunchi. Те punea pe mese în aşa fel încât veneai cu capul în jos. Şi te bătea la picioare 
cu ciomegele. Apoi te dădea jos, te punea să fugi prin cameră şi iarăşi te lua la bătaie... 

Eu am luat atitudinea pe care am considerat-o cea mai bună: să nu recunosc nimic 
până când am fost pus în situaţia confruntării, fiindcă în felul ăsta recunoşteam doar ce 
au spus alţii. Asta pentru că aveam multe lucruri despre care nu ştiam dacă s-a vorbit deja 
sau nu şi, într-adevăr, am reuşit să scap multă lume... 


De câte ori vă scoteau la interogatoriu ? 


Ne scotea 3-4 nopţi la rând... Te lăsa o perioadă până adunau ei probe, iarăşi te 
căuta. Ancheta mea a ţinut până la sfârşitul lui august... 


Şi procesul când s-a desfăşurat ? 


Procesul a început prin 19-20 martie, cam aşa ceva... şi s-a ţinut în închisoare la 
Suceava. S-a deplasat Tribunalul Militar (aşi - n.n.) acolo şi judeca în 3 ture... 


Era public în sală ? 
Fără public, absolut. 


Câte persoane aţi fost în boxa acuzaților ? 

Întreg lotul. Cred că am fost în jur de 30, cam aşa, nu mai rețin... Îi am eu într-o 
carte trecuţi aproape pe toţi. 

Avocatul apărării cum s-a purtat ? 

Am avut avocaţi din oficiu care mai mult ne-a acuzat şi a cerut condamnări ca să fie 
de exemplu pentru alţii. Atunci să dădea maximum 15 ani pentru activitate... Mie mi-a 
dat 10 ani... Am avut noroc că a fost un prieten bun de al meu, profesor de filozofie (un 
cetăţean foarte capabil de la Cernăuţi), şi l-a băgat în rând cu noi. El era prieten cu mine, 
n-avea unde să stea în ţară, şi vara mai venea pe la mine 2-3 săptămâni. Şi pe el l-a pus 
şef de lot... Gheorghe Pivin?. 


Mai ţineţi minte numele preşedintelui Tribunalului şi al procurorului ? 

Preşedinte a fost generalul Gheorghe. Nu mai (іп minte, dar mai ştiu că din completul 
de judecată făcea parte un căpitan sau locotenent Bucşă!!, de prin Botoşani, care după 
judecarea fiecărui lot transmitea condamnările la Paris. A fost prins şi arestat şi el. 


8. Neculai Popa, Coborârea în iad. Amintiri din închisorile României comuniste, Editura Vremea, 
Bucureşti, 1999. 

9. Gheorghe Pivin, născut la 1 noiembrie 1922 în comuna Horecea, URSS. Student la Cernăuţi. 
Refugiat în 1940 la Roman şi apoi la Iaşi. Arestat în 15 mai 1948 în lotul membrilor Centrului 
Studenţesc Legionar din Iaşi, a fost condamnat la 15 ani de muncă silnică. A executat pedeapsa 
în închisorile Baia Sprie, Nistru, Aiud, Gherla. A fost eliberat la 11 mai 1963. Cicerone Ioniţoiu, 
Victimele terorii comuniste. Dicţionar. P-Q, p. 420; fişa matricolă penală din AANP. 

10. Probabil, Constantin Gheorghe, colonel magistrat la Tribunalul Militar laşi. A judecat grupul 
de partizani condus de Vladimir Macoveciuc în 6 iunie 1950, apoi grupul lui Constantin 
Cenuşă şi Vasile Motrescu. A pronunţat numeroase condamnări la moarte. Doina Jela, Această 
dragoste care ne leagă. Reconstituirea unui asasinat, Editura Humanitas, Bucureşti, 1998, p. 126. 

11. Teodor Bucşă, în 1949 căpitan, magistrat la Suceava. Cu unanimitate de voturi..., p. 76. 

Şi care a fost acuzaţia care vi s-a adus ? 
Crima de uneltire contra ordinii sociale... Articolul 209. 


Părinţii dumneavoastră au avut probleme de pe urma acestui proces ? 

Au fost persecutați... Am avut un frate magistrat, l-a dat afară din magistratură, n-a 
mai avut unde să lucreze. Оп alt frate, ţăran, dar care făcuse armata la regimentul de 
gardă, jandarmi pedeştri, şi fusese pe front în Cehoslovacia, şi-a dat seama de ce 
urmează... А vrut să rămână ca jandarm, a făcut şcoala de subofiteri de jandarmi, dar 
l-a dat şi pe el afară. Din contră, a ajuns să fie judecat şi condamnat cu suspendare... 


Averea v-a fost confiscată ? 

Eu nu am avut nici o avere. A obligat părinţii să plătească cheltuieli de judecată, dar 
la un moment dat au făcut ei o plângere la tribunal şi s-au redus. N-a plătit decât jumate 
de cheltuieli... 


Şi de la Suceava, după proces, unde v-au trimis ? 
De la Suceava am trecut prin Piteşti, unde am stat din 15 august '49 până în 15-16 
august °51, când ne-au dus la Gherla... 


Ați ajuns la Piteşti în perioada cea mai dură. Care a fost contactul dumneavoastră cu 
„experimentul” ? 

Şi noi, cei саге am trecut pe acolo, ne întrebăm: „Cum s-a putut întâmpla aşa ceva ?”. 
Când am ajuns la Piteşti mi-aduc aminte că am fost primit de Țurcanu. În perioada de 
carantină am stat la camera 4-Spital, unde am întâlnit exact turnătorii pe care îi ştiam de 
la Suceava. M-a băgat într-aceeaşi celulă cu Domeniu Nicolae, informatorul Securităţii 
din Piatra Neamţ, şi cu Negură!?, care era informatorul la Suceava. Mi-am dat seama се 
se întâmplă şi m-am retras într-un colţ. Am stat două săptămâni, pe urmă m-au mutat pe 
celular într-o cameră cu alţi 5 inşi, între care am avut „noroc” să fie iarăşi informatori... 


Cum arăta Țurcanu ? 
Îi cunoşteam de la Iaşi, ca student. Avea cam 1 metru şi 77-78, un tip robust, inteligent, 
însă foarte răutăcios. Avea şi momente de duioşie, aşa, când parcă îţi era milă de el... 


A făcut parte din Mişcarea Legionară ? 

În 1940 el avea vreo 13-14 ani. Atunci s-a recrutat aşa-zişii frăţiori, cum ar fi fost 
pionierii la UTC. Şi a stat câteva luni, că după rebeliune s-a oprit activitatea... Acelaşi 
lucru l-am păţit şi eu: în '40 am fost încadrat ca frăţior, iar după ianuarie '41 n-am mai 
activat. Ei, şi Țurcanu s-a întâlnit în '45 la Suceava cu o veche cunoştinţă de-a lui, cu 
Bogdanovici, şi au discutat dacă mai vrea să mai activeze. A refuzat şi îmi aduc aminte 
că în '45 el şi cu un consătean de al meu, Juncu Сһеогрће!?, au fost eliminaţi definitiv 
din Mişcarea Legionară, pentru că trecuseră de partea comuniştilor şi nici nu duceau o 
viaţă aşa cum se cerea, o viaţă morală... 


12. Ion Negură, unul dintre primii apropiaţi ai lui Eugen Ţurcanu în acţiunea de „reeducare” de 
la Suceava. A acţionat ca informator atât în Suceava, cât şi în Piteşti. Se pare că a fost coleg 
cu Ţurcanu şi ar fi beneficiat de un tratament special din partea acestuia, fiind scutit, cel puţin 
în câteva ocazii, de obligaţia de a tortura. Alin Mureşan, op. cit., passim. 

13. Probabil Gheorghe Juncu, născut la 27 septembrie 1922, în comuna Drăgăneşti, Neamţ, 
avocat. Arestat la 8 februarie 1949 şi condamnat la 15 ani de muncă silnică. Pedeapsa i-a fost 
redusă la 3 ani şi ulterior a mai primit încă 2. A executat pedeapsa în închisorile Ploieşti, Iaşi, 
Baia Sprie, Câmpulung Moldovenesc. A fost eliberat la 21 aprilie 1953. Informaţii din fişa 
matricolă penală din AANP. 

Când au început bătăile la Piteşti, de Sfântul Nicolae ? 

Aşa a fost pregătit... Eu am intrat în demascări ре 6 decembrie '50!, în ziua de 
Sfântul Niculaie, la camera 3-subsol. A venit Ţurcanu în cameră, că el avea cheile, şi 
ne-a pus problema reeducării... Noi aproape toţi i-am întors spatele: şi cei care nu 
trecuserăm prin torturi, dar şi cei care trecuseră prin asta, oamenii lui, ca să nu se dea 
de gol... A chemat câţiva cetăţeni la el şi-au discutat ceva, da’ nu ştiam ce. Pe urmă a 
plecat şi a zis că o să se întoarcă peste vreo două ore. Şi, într-adevăr, după vreo două ore 
5-а întors şi ne-a întrebat din nou dacă acceptăm reeducarea. Noi am procedat la fel: 
mi-aduc aminte că eu m-am întors cu spatele 1а el şi vorbeam cu cineva, când deodată am 
auzit: „Pe ei! ”. Un vacarm... Nu ştiai cine loveşte, nu ştiai de cine să te aperi, pe cine 
să ajuţi, nu ştiai care-i victima şi care-i călăul, ca să spun aşa... Bătaia a durat vreo 
jumătate de oră, după aceea a venit masa şi după asta a început demascarea propriu-zisă. 

Nu ştiu cum să spun, da' părerea mea personală e că ni s-a pus ceva droguri prin 
mâncare, că nu a fost o reacţie din partea noastră, aşa cum ar fi trebuit... Sau poate că 
mulţi trecuseră deja prin reeducare şi ştiau ce se întâmplă, şi doar noi ceilalţi nu mai 
înţelegeam nimic... Oricum ar fi, aşa a început... 

În seara aceea, după ce o venit masa, ne-au pus în rând pe cei care nu eram reeducaţi, 
în genunchi, să facem curăţenie. Şi trebuia să frecăm cimentul în 4 labe, dar să nu 
atingem podeaua cu genunchii. Mergeam în rând prin camere (roteşte mâna, arătând 
direcţia cum mergeau - n.n.), iar ei şedeau printre priciuri cu ciomege sau pe priciuri şi 
ne băteau cu călcâiele... După masă, la închidere, acelaşi lucru... 

Îmi amintesc că după masă, cred că în prima zi, după ce ne-au bătut rău şi ne-au pus 
să ştergem cimentul, eram în spatele lui Romulus Proistosescu! din Piteşti. În urma lui 
curgea sângele, că avea сари’ spart... Io luasem o căciulă sau nişte ciorapi, nu îmi mai 
amintesc, şi frecam, şi-am avut un şoc psihic... Domne, am început să râd... Şi cum 
lustruiam cimentul de sânge, mi-am zis în sinea mea: „Domne, legionar ţi-o trebuit să 
fii, freacă, băiete, înainte ! ”. Şi zâmbeam... Şi unul dintre ei a observat că zâmbesc: 
„Uite, ăstuia nici nu-i pasă, râde! ”. Ce-a urmat, vai de capul meu... 

La un moment dat rămăsesem 3 care nu cedasem. Boala puse stăpânire pe mine, 
mi-am dat seama că nu mai pot rezista... M-am hotărât atunci să cedez, dar noaptea 
mi-am făcut un plan: să le spun că în pădure, în sat la mine, am un depozit de arme. 
Ştiam că mă vor crede, că fusesem implicat la depozitul din Bacău. Şi speram : „Mă duc 
acolo, scăp de stat la Securitate, scăp de ei sau încerc o evadare, să mă împuşte, orice, 
dar să scăp ! ”. Şi am dat declaraţia asta, însă am pus nume саге nu existau în sat, deci 
nu am spus nimic adevărat... După câteva zile probabil Securitatea s-a interesat şi-o 
văzut că-s minciuni, că a venit Țurcanu şi a spus să mă îmbrac să mă duc, că mă cheamă 
Securitatea. Eram distrus, abia mă urcam... M-a îmbrăcat el şi mi-a pus o căciulă ca să 


14. Primele bătăi din cadrul „experimentului Piteşti” au avut loc de Sfântul Nicolae, 1949, însă 
Neculai Popa a fost torturat într-o serie ulterioară, începând cu aceeaşi zi a anului 1950. 

15. Romulus Proistosescu, născut la 20 ianuarie 1917. Student la Politehnica din Bucureşti. A fost 
arestat la 15 mai 1948 şi condamnat la 10 ani de muncă silnică. Primeşte ulterior încă 7 ani de 
închisoare corecțională. A executat pedeapsa în închisorile Jilava, Piteşti, Gherla, Aiud, 
Constanţa, Culmea, Periprava. A trecut prin reeducare. A fost eliberat la 17 februarie 1959. 
În 1957 i se stabilise şi domiciliu obligatoriu pentru 48 de luni la Lăteşti. Cicerone Ioniţoiu, 
Victimele terorii comuniste. Dicţionar. P-Q, p. 469; fişele matricole penale din AANP. 

nu se vadă urmele bătăii. Nenorocirea a fost că în toată camera nu era o pereche de 
bocanci în care să îmi încapă picioarele, atât erau de umflate. Până la urmă s-o găsit o 
pereche mai mare şi m-am încălţat călcând ре ştaif, numai cu labele picioarelor în ei. M-a 
luat la braţ şi m-a dus, dar m-a prevenit să nu vorbesc, să nu spun ce se întâmplă aici... 
În timpul ăsta, mi-am făcut un plan, cam ce să vorbesc. Şi cum mi-a dat drumul, 
imediat am rupt sfoara cu care îmi legase căciula şi-am dat-o peste cap ca să se vadă cum îs 
desfigurat. Mâinile le-am pus în faţă ca să se vadă că palmele erau negre... (plânge - п.п.) 
Mi-aduc aminte cu groază... Am intrat târând picioarele, ca să vadă că io nu-s încălţat... 
(vorbeşte plângând - n.n.) S-o uitat la mine, mi-a luat ceva date şi m-a întrebat dacă sunt 
bolnav. Zic: „Îs răcit puţin...”. Mi-a spus: „Am vrut doar să te cunosc”. Şi m-a trimis 
la cameră... (îşi şterge lacrimile - n.n.) Ajuns la cameră, a venit Țurcanu şi a spus că nu 
mai am voie să stau întins pe pat, că trebuie să stau în anumită poziţie... Îmi spunea să 
nu mai ţin mâna pe genunchi, dar eu pe genunchi mă sprijineam ca să pot sta în poziţie... 
A venit mai târziu şi a spus să mă mut pe alt prici, să mă găsească închiderea sub pătură. 
Ați văzut acolo şi episoade care să vă fi rămas puternic întipărite în memorie ? 
Înainte cu două zile să mă scoată la audierea asta, asistasem când studentul teolog 
Aurel Pandurescu!S a fost pus să îşi mănânce fecalele. A fost bătut îngrozitor. După ce 
le-a mâncat, 1-а pus să stea 24 de ore într-un picior pe hârdău cu mâinile sus, iar alţii îl 
păzeau să nu-şi pună piciorul jos. Până a doua zi a căzut în nesimţire, pe hârdău, şi l-a 
dus la locul lui. Şi a doua sau a treia zi când a adus hârdău' cu mâncare, s-a repezit şi 
s-a aruncat cu capul în hârdăw cu ciorbă să se opărască... Şi îmi aduc aminte, că 
memoria vizuală mi-a mai rămas... că l-au scos, 2 îl ţineau la braţ şi mergea cu fasolili 
curgând pe faţa lui... Iar în ziua când m-o pus Ţurcanu să mă găsească acolo sub pătură, 
am asistat cum l-au omorât pe Ionel Pintilie!” din Tecuci. L-au bătut până a înnebunit. 
Cauza ? Cineva a spus că are ascunsă în căciulă o poezie. Era o poezie care n-avea nimic 
politic, да’ pentru că ţinea la poezia lui - nu mi-a aduc aminte dacă era făcută de el sau 
nu - l-o bătut până l-au omorât... 
Noaptea m-au dus la infirmerie, m-au ţinut într-o celulă la camera corecție şi acolo 
m-a băgat cu vestitul torţionar Titus Leonida!. Cum a venit ăsta, a început să mă 


16. Aurel Pandurescu, născut la 16 aprilie 1920 în Jadani, Timiş. Student în anul III la Teologie, 
fost şef de sector legionar, a fost condamnat în 1944 la 20 de ani pentru activitate subversivă, 
pedeapsă redusă la 15 ani. A executat pedeapsa în închisorile Piteşti, Gherla, Jilava, Timişoara. 
A fost crunt torturat în camera 3-subsol din Piteşti începând din decembrie 1950. A încercat 
să se sinucidă în ianuarie 1951, însă fără rezultat. A fost eliberat la 18 august 1955. A fost 
rearestat la 19 iulie 1958 şi condamnat la 8 ani. A executat pedeapsa în închisorile Timişoara, 
Aiud, Oradea. A fost eliberat la 1 august 1964. Informaţii din fişele matricole penale din 
AANP. Alin Mureşan, op. cit., pp. 163-164. 

17. Ion Pintilie, născut la 30 decembrie 1926 la Tecuci, Galaţi. A fost arestat în mai 1948 pe când 
era student la Facultatea de Medicină din laşi şi condamnat la 7 апі de închisoare. A fost unul 
dintre cei mai chinuiţi şi batjocoriţi studenţi. A murit în ianuarie 1951 într-o stare de alienare 
mintală. Cicerone Ioniţoiu, Victimele terorii comuniste. Dicţionar P-Q, pp. 236-237. 

18. Titus Leonida, născut la 26 septembrie 1928 în comuna Dofteana, Bacău. A fost arestat în 
17 aprilie 1949 ca student la Politehnica Iaşi pentru că înființase o organizaţie anticomunistă 
şi condamnat la 8 ani de închisoare. A executat pedeapsa în închisorile Gherla, Piteşti, 
Culmea, Jilava, Dej. Susţine că în urma anchetelor de la Iaşi şi Galata a înnebunit. Începând 
cu vara lui 1950 a fost folosit în Piteşti ca agresor al loturilor de studenţi. A fost eliberat în mai 
1956. Alin Mureşan, op. cit., pp. 145-146; fişa matricolă penală din AANP. 

iscodească. Nu ştiam ce să fac, să fiu sincer sau să îl mint, aşa că m-am făcut că dorm 
şi în cele din urmă chiar am dormit. Nu ştiu câte zile am dormit, pentru că m-am trezit 
în altă cameră când un deţinut alături întreba: „Mai trăieşte ?”. Şi sanitarul spune: 
„Mai trăieşte. Are 39 cu 5”. Deţinutul de alături era Puiu Chivulescu!” din Târgovişte, 
venit din prizonierat, care avea mâna ruptă din bătăi... L-am întrebat unde sunt: „La 
infirmerie. Io am venit acum 4 zile şi te-am găsit aici”. Deci eu am stat în comă nu ştiu 
cât timp... Ştiu că îmi căzuse părul, căciula din cap îmi putrezise, sub mine paiele din 
saltea ardeau... în sfârşit. Şi am scăpat când mi s-o spart pungile de puroi la picior... 
După aceea am făcut otită, mi s-a spart timpanul. Ooo, sunt multe chestii... 


Când s-au terminat demascările, cel puţin pentru dumneavoastră ? 

Eu am avut noroc atunci, pe la jumătatea lui ianuarie, când m-am îmbolnăvit rău şi 
m-a trimis la infirmerie. De ce m-am îmbolnăvit? Am fost bătut groaznic şi pus să 
mănânc rahat... Am reuşit, totuşi, să mi-l vărs din gamelă, da' numai eu ştiu cum am 
plătit chestia asta... Oricum am mâncat fasole cu rahatul pe gamelă, că fecalele erau moi 
şi jumătate au rămas pe gamelă. Nu mi-e ruşine să spun... Probabil că eram foarte slăbit 
şi bătut... Şi după Bobotează am fost dezbrăcat în pielea goală în WC, care n-avea 
geamuri, iar uşa au lăsat-o deschisă... Şi până cei 30 şi ceva şi-au făcut necesităţile şi au 
spălat hârdaiele, io am fost ţinut sub un duş rece cu geamul deschis. Nu ştiam pentru ce, 
dar în '54 la Gherla l-am întrebat pe Ioniţă Sârbu, care era în cameră cu mine, că eram 
tot tumefiat şi umflat... Şi de la duşul ăla am făcut o pleurezie sau congestie pulmonară, 
m-a ascultat un doctor şi a spus că îs bolnav şi aşa am ajuns la infirmierie şi apoi ne-o 
trimis la Gherla... 


Dar după ce v-aţi mai întremat v-au trimis la Gherla ? 

Da. Şi am stat 7 luni în infirmerie, timp în care nu m-au scos deloc afară, pentru că 
scuipam mereu sânge... Adevărul este că doctorii îmi spuneau să nu mă forţez, dar eu mă 
forţam când tuşeam, tocmai са să curgă sânge, şi mă gândeam: „Mai bine mort decât să 
ajung iar acolo”. La Gherla, după ce m-am făcut mai bine, m-o repartizat într-o cameră 
de izolare, vizavi de camera 99, unde se făcea reeducarea... Acolo o venit Ţurcanu, ne-o 
dat instrucţiuni cum să ne comportăm şi a început să ne scoată la lucru... Pe mine nu 
m-au scos, eu dormeam... Mereu aveam о sticluţă în саге scuipam sânge şi pe care о 
tineam la vedere... Şi în timp ce mă ştergeam cu prosopul pe ochi, urmăream cum se 
comportă ceilalţi : mă degustau grozav. La un moment dat m-au luat din cameră şi m-au 
băgat într-o celulă din nou pentru reeducare. Şi m-o ţinut acolo aproape o lună de zile, 
nu mai ştiu exact, dar ştiu că a venit ordin şi s-a oprit bătăile, aşa că am scăpat, n-am mai 
intrat în reeducare şi la Gherla. 

Ce s-a întâmplat la Gherla după încetarea bătăilor ? 

M-a scos şi pe mine la lucru. A venit un ordin ca cei cu condamnări mari să fie 
trimişi la mină. M-am înscris şi eu la mină, pen' că voiam să mă întâlnesc cu şeful meu 
de lot, cu Ghiţă Pevin, ca să îi spun ce s-a întâmplat la Piteşti şi că dacă se întâmplă la 
mină aşa ceva să nu cumva să vorbească despre oamenii pe care nu-i spusesem eu. Dar 


19. Nicolae Chivulescu, născut la 23 ianuarie 1925 în Târgovişte. A fost arestat pe 17 aprilie 
1949, când era student în anul II la Facultatea de Matematică. A fost condamnat la 15 ani de 
închisoare. A executat pedeapsa în închisorile de la Piteşti, Gherla, Aiud, Jilava şi Ploieşti. A 
fost eliberat la 12 aprilie 1964. Informaţii din fişa matricolă penală din AANP. 

chiar când eram în baie cu bagajul pregătit să plecăm, intră Țurcanu şi îmi strigă: „Nu 
scăpi de mine ! ”. Şi nu a vrut să îmi dea voie să mă duc la mină... după cum şi când eram 
la Piteşti şi au vrut să mă trimită la Văcăreşti, еа opus tot el. Când l-am întrebat ре 
doctorul Ionescu de ce m-a chemat să îmi fac bagajul, dacă n-am plecat, a zis: „Nu ţi-a 
dat voie domnul Ţurcanu”. Astea sunt cuvintele lui... 

Şi dacă nu aţi mai ajuns la mină ce aţi făcut ? 

Am lucrat vreo 2 ani acolo, pe urmă m-am îmbolnăvit din nou şi am făcut un TBC 
la picior... Asta a fost, ca să spun aşa, salvarea mea. Şi am stat 9 luni de zile nemişcat 
în pat... Se cunosc şi acum cicatricile aici. 

Dar să ştiţi că pe tot timpul puşcăriei, în perioadele cele mai grele, parcă am simţit 
o mână nevăzută că mă salvează... De exemplu, întrucât stătusem 9 luni de zile nemişcat 
şi cu regim TBC, mă mutaseră într-o cameră cunoscută ca şi camera mortuară, unde erau 
trimişi cei grav bolnavi. M-o trimis la pansat deasupra genunchiului şi aveam 5 fistule. 
Şi mi-a băgat 4 meşe, dar nu reuşea să o bage pe a cincea. Doctoru' ега tot deţinut, Virgil 
Runceanu... curgea transpiraţia de ре el. Îmi spunea cineva că io îngălbenisem de când 
aşteptam, deşi io mă uitam ce face acolo, nu eram fricos... Şi când se necăjea ăsta, se 
deschide o uşă şi se aude: „Ce faceţi aici? Ţineţi şedinţe legionare ? ”. „Da, domne, uite 
ce şedinţă ! ” Când s-a uitat, a văzut că era un doctor cu nişte securişti. „Ce аге?” Şi i-o 
spus că am tuberculoză osoasă şi cavernă pulmonară... Au plecat. Cum o ieşit doctorii, 
cum o intrat meşa, parcă automat... De asta spun eu, parcă Dumnezeu m-a salvat... 

După ce-am ajuns în cameră, vine miliţianul cu un tabel în care eram trecut şi eu, să 
ne facem bagajul, că o să fim trimişi la Târgu Ocna. Şi aşa am scăpat, că dacă nu mă 
vedea când mă pansa, sigur nu mă trimitea. 


La Târgu Ocna cât aţi stat ? 

La Târgu Ocna am stat vreo 5 luni şi dup-aia m-a trimis la Aiud. Dar de la Gherla 
parcă o fost o minune că am plecat... Dumnezeu a vrut să mă salveze... Am avut un 
conflict cu un evreu pe care noi l-am ajutat, i-am dat din medicamentele noastre şi l-am 
salvat, iar el ne turna. 


Cum îl chema ? 

Beno Grunstein?. Şi a fost o greşeală а mea poate, dar am făcut-o mai mult în glumă 
şi intenţionat, ca să ne scăpăm de el. Cei mai sănătoşi curăţaseră ип WC şi, după ce au 
terminat, se adunaseră toţi şi m-or chemat şi pe mine când cântau „imnul vidanjorilor”. 
Imnul ăsta avea un vers care zicea: „şi cui nu i-o place să sărute unde ştim”. Râdeau toţi, 
inclusiv gardienii... Se oprea lumea pe stradă şi asculta cântecul nostru. Ei, şi stăteam 
de vorbă cu cineva, Beno tot vine şi trage cu urechea. Şi eu, ca să scăp de el, zic: „Băi, 
Beno, (іе şi-aşa îţi place să mânânci căcat când te duci la ofiţeru” politic. Pe tine ar trebui 
să te băgăm cu capul aici, să mănânci şi să te saturi, ca să nu te mai duci la ofiţerul 


20. Beno Grunstein, născut la 15 octombrie 1925 în Piatra Neamţ. Comunist ilegalist, făcuse parte 
din UTC şi UTM şi avusese o condamnare la 15 ani de muncă silnică în 1943 pentru crimă de 
uneltire, executată la Caransebeş până la 23 august 1944. A fost arestat în 5 noiembrie 1949, 
pe când era student la Politehnică. A fost condamnat în 1951 la 5 ani de închisoare pentru 
crimă împotriva umanităţii. A executat pedeapsa în închisorile Jilava, Poarta Albă, Valea 
Neagră, Gherla, Târgu Ocna şi Neamţ. Informaţii din fişa matricolă penală din ААМР; 
interviul cu Gheorghe Marian, AIO-IICCR, cota 398. 

politic...” O dispărut şi imediat am fost chemat la ofiţerul politic, că-s antisemit. Şi i-am 
zis: „Nu, domne, nu sunt antisemit, dar îi turnător şi eu de la Piteşti nu suport 
turnătorii”. „Da” ce o fost la Piteşti? ” Şi i-am povestit. „Dai scris ?” I-am dat scris... 

Însă ce e şi mai interesant că după câteva zile Beno Grunstein se eliberează şi vine la 
mine şi spune: „Popicule, noi aici nu ne înţelegem, da’ la Piatra când ne-om întâlni o 
să fim prieteni”. „Măi, eu nu am nimic cu tine. Mie îmi pare rău că noi îţi vrem bine şi 
tu ne torni.” Şi ne-am despărţit. Beno, cum a ajuns acasă, s-o dus la o rudă de-a mea. 
Fie că 1-а trimis Securitatea, fie că s-a dus din proprie iniţiativă, da’ a spus că io-s foarte 
bolnav şi că dacă nu îmi trimit streptomicină nu mă mai văd. Pentru că eu nu am vrut să 
scriu după medicamente, că să nu îi pun la cheltuială. Când a auzit mama, a vândut ce 
avea prin casă, covoare, fân, şi a cumpărat. Şi a avut noroc că cineva i-a recomandat o 
profesoară bătrână care avea un băiat în Olanda şi care îi trimitea medicamente... S-a dus 
mama şi i-a povestit situaţia mea şi i-a dat 25 de grame de streptomicină... (plânge - 
n.n.) Şi într-o zi mă cheamă la poartă şi mă pune să semnez. Şi întreb: „Dar pentru 
ce ?”. „Du-te înpizdamă-tii! Semnează ! ” „Nu semnez până nu ştiu. ” „Nişte medicamente.” 
Am semnat. Şi când mergeam spre cameră, un gardian umbla cu un tabel şi striga nume. Şi 
eram şi eu pe tabelu' ăla pentru Aiud... Şi pachetul m-a însoţit la Aiud, fără ca ei să-l desfacă. .. 

Când aţi ajuns la Aiud ? 

Prin noiembrie '54. În august '54 am plecat de la Gherla la Târgu Ocna, iar prin 
noiembrie spre Aiud. 

Şi la Aiud unde ați stat ? 

La Aiud s-a înfiinţat o secţie de TBC special. Dar acolo era mizerie, nu ne scotea la 
aer decât poate o dată la 6 luni. Din cauza asta am şi avut un conflict cu un gardian. A 
trebuit să intrăm în greva foamei şi am fost ţinuţi în cămaşa de forţă vreo 10-11 zile. 

Acolo pe secţia TBC era şi profesorul Gheorghe Gheorghiu, profesor universitar de 
biologie la Iaşi. Şi ăsta a reuşit să îmi scoată medicamentele şi să îmi facă tratament. Aşa am 
fost salvat, pentru o chestie de câteva ore... De asta eu consider că Dumnezeu o vrut asta... 

Cum aţi simţit în închisoare revoluţia din Ungaria din 1956 ? 

Ne-am bucurat atuncea şi am reuşit să primim nişte informaţii de la doctorul 
Gheorghiu, care mai afla una-alta de la deţinuţii de drept comun pe care îi trata. Ne-am 
bucurat că se mişcă ceva şi când am auzit ce s-o petrecut la Timişoara ne-a ridicat 
moralul... 

La Aiud cât ап stat ? 

Din noiembrie '54 până în iulie '57. Pe 17 iulie '57 m-a trimis cu domiciliul 
obligatoriu la Bumbăcari?, că eram bolnav grav şi a vrut, probabil, să scăpe de noi. 

Ce vă mai amintiţi despre cum a fost la Bumbăcari ? 

Domne, când am ajuns la Bumbăcari ne-o luat în primire un miliţian de la raion. Ne-a 
dus în prima seară să dormim la nişte cetăţeni care aveau şi ei domiciliul obligatoriu. Îmi 
aduc aminte că am venit atunci 3 legionari : іо, unul Ghiţă Reus? de la Rădăuţi şi preotul 


21. Localitate în judeţul Brăila. 

22. Gheorghe Reus, condamnat la începutul anului 1949 în acelaşi lot cu iniţiatorii „reeducării” de 
la Suceava, probabil pentru activitate în cadrul Centrului Баласа Legionar laşi. Alin 
Mureşan, op. cit., р. 202. Е 

Zosim Oancea”. Ре Zosim Oancea l-a trimis să doarmă la Nicu Carandino%, iar pe mine 
şi pe Reus la un fost deţinut politic din Prahova: Mihăiescu. Ne-a primit foarte frumos, 
cum а putut şi el, că era năcăjit. A doua zi ne-a dus să ne alegem câte o casă. Erau case 
pustii, fără geamuri, fără uşi, fără nimic... 

Erau case făcute de bănăţeni ? 

Da, case făcute din chirpici de când au fost bănăţenii duşi acolo... Că au fost 
descărcaţi în тіјіоси’ câmpului unde era semănat grâu, li s-a dat nişte lemn să îşi facă 
ei case... Ei, întâi şi-au făcut bordeie, după 'ceea şi-au făcut case din chirpici. O casă 
de-asta avea o cameră, o bucătărie şi un fel de cămară, şi era acoperită cu paie. Eu cu 
Ghiţă Reus am luat o cameră. 

Ne-am dus apoi la primărie. Ei mai adunaseră acolo uşi şi ferestre, aşa că le-am cerut 
şi noi o uşă şi un geam. Apoi ne-am dus la Gostat şi-am cerut câteva braţe de paie pe care 
le-am pus pe jos, ca să nu dormim pe pământul ud. Şi încetul cu încetul ne-am chivernisit. 
În al doilea an am luat o casă mai bună, ne-am făcut o grădină, cât ca să пе întreţinem 
singuri şi să nu fim o povară. Lucram la împrăştiat gunoiul, la gospodării... Eu am fost 
şi paznic de noapte la nişte coşare, dar ne punea paznic mai mult ca să aibă un motiv să 
ne plătească. Şi ne dădea vreo 300 de lei pe lună, dar erau buni şi ăia. 

De aici îmi aduc aminte de-un gest frumos. Era în luna august. Dimineaţa, când ne 
sculam, găseam la uşă câte 3-4 pepeni şi ne tot întrebam cine ni-i aduce? Şi am văzut 
că era un vecin învăţător... Când nu-l vedea nimenea, ni-i-aducea... După ce ne-am dat 
seama cine îi aduce i-am mulţumit frumos şi i-am atras atenţia să nu ne mai aducă, 
pentru că riscă să fie considerat ajutor legionar şi să intre în puşcărie. Dar ne-a bucurat 
foarte mult că încă erau oameni aşa cum îi ştiam noi... 

Şi în '58 am fost arestat din nou... şi mi s-a dat 3 ani administrativ. 


Care a fost motivul celei de-a doua arestări ? 

Fără nici un motiv... Atunci apăruse conflictul ăla prin Liban, după câte mi-aduc 
aminte, şi ca o contramăsură faţă de represiunea pe care o făceau americanii în Liban, 
ne-a arestat pe noi... Şi mai e şi-altceva important... Acuma-mi dau seama! Atunci 
căutau să termine cu colectivizarea... şi trebuia să instaureze din nou teroarea în ţară. Că 
atunci, după ce ne-o arestat pe noi, o arestat şi câteva mii de ţărani care s-au opus 
colectivizării... 


Unde ай fost dus după arestare ? 
M-au trimis la Culme şi pe urmă la Periprava. 


23. Pr. Zosim Oancea (1911-2005). A absolvit Facultatea de Teologie din Bucureşti în 1935. Preot 
la Catedrala din Sibiu şi duhovnic al Universităţii din Cluj. A fost arestat în 1948 pentru că 
ajutase familiile unor deţinuţi politici şi condamnat la 9 ani. A executat cea mai mare parte din 
pedeapsă la Canal şi Aiud. După eliberare a primit domiciliu obligatoriu în Bărăgan. Din 1964 
până în 2005 a fost preot paroh în Sibiu. Răzvan Codrescu, „Icoana Părintelui Zosim”, Rost, 
nr. 29, iulie 2005, pp. 10-13. 

24. Nicolae Carandino (1905-1996), scriitor şi gazetar, fost director al ziarului Dreptatea 
între anii 1944 şi 1947. A fost arestat pe 14 iulie 1947 în urma înscenării de la Tămădău şi 
condamnat la 6 ani de închisoare. A executat pedeapsa în închisorile Sighet, Galaţi. 
http : //ro.wikipedia.org/wiki/Nicolae_Carandino, accesat la 5 iunie 2008; fişele matricole 
penale din AANP. 

Cum a fost în colonie la Culme ? 

La 9 Culme o fost un regim foarte dur, a fost foarte greu. Era în jur de 80 de 
oameni într-un salon cu geamurile văruite... Şi ега un ochi pe care gardianu’ îl 
deschidea când voia. Aveam două hârdaie pentru necesităţi, care se umpleau, fermentau... 
curgea pe jos. Cine dormea acolo lângă pat, venea pe sub el... În felul ăsta ne ţinea 
luni de zile. Şi n-aveam voie să stăm în pat, trebuia să stăm tot timpu' în picioare... 
Acolo mi s-o părut parcă cea mai grea perioadă... E drept că venisem din libertate, 
eram iarăşi slăbit, însă am avut ghinionul ca încă din prima zi să fiu bătut groaznic. 
Am fost bătut tare rău... 


Mai ţineţi minte cum îl chema pe cel care v-a bătut ? 

Costea îl chema. Ei căutau să ne umilească... Când ne făcea percheziţia a început să 
facă nişte glume prosteşti despre femei, chestii de astea. Zic: „Domne, fă glume din 
astea cu tovarăşii dumneatale, că nu accept aceste lucruri”. Nu a zis nimic ofiţerul, dar 
am văzut că mă urmăreşte... Şi am reuşit, totuşi, la percheziţie să îi păcălesc şi să 
introduc o cămaşă flanelată în plus. Acolo aveam nişte haine de doc cu care-am făcut 
toată iarna şi cămaşa... Atât! Şi cămaşa aceea de piele am cusut-o pe sub alta, ca să-mi 
ţină mai cald... 

Şi într-o seară, după ce-a venit masa, mă plimbam. Când am ajuns la uşă, gardianul 
mi-o deschide : „Nu te superi, scoate hârdău' afară ! ”. Că se băga hârdău' înăuntru. Am 
avut o ezitare la început, dar pe urmă zic: „Nu mă mai iau cu dânşii, îl scot”. „Hai să 
îl ducem până afară amândoi.” Când m-a scos de pe uşă mi-am dat seama că am căzut 
în plasa lor, da” era prea târziu. M-au băgat într-o baracă veche în care era spălătorul şi 
unde mă aşteptau încă 3 cetăţeni cu ciomege. Şi m-au bătut groaznic... 

Şi am făcut imprudenţa să le spun: „Domne, nu daţi în piept, că-s bolnav de 
tuberculoză”. Şi abia atunci au început să dea în piept... mai ales că m-am aplecat să mă 
bag sub chiuvetă, numai să nu mă lovească, să mă ghiontească... dar nu mai judecai în 
momentele alea. După ce m-a bătut bine, m-au adus înapoi. Când am ajuns în cameră, 
le-am spus: „Măi, băieţi, fiţi atenţi, că au de gând să ne distrugă”. 

Că veni vorba de bătăi... mi-aduc aminte o scenă hazlie : au luat un student medicinist 
în anul VI şi când au început să îl bată, ăsta a început să (іре. El a scăpat uşor, că era о 
baracă de drept comun... Şi apoi a venit la mine : „Vezi că oltenii sunt mai deştepţi decât 
moldovenii ? Tu ai făcut pe eroul, nu ai tipat, dar ai tras-o. Eu am început să (їр şi am 
scăpat! ” (râde - п.п.). 

Ei, şi după bătaia asta, nu exagerez, da’ o lună jumătate s-au cunoscut vânătăile pe 
mine. Mi-aduc aminte că după vreo două săptămâni, când ne-am dus la baie, nişte 
bătrâni ţărani plângeau când m-au văzut cât eram de vânăt... Tot spatele până la genunchi 
era negru. Şi cu ocazia asta mi-a recidivat boala, hemoptizia... Am avut şi-aici un noroc, 
că o arestat un doctor ftiziolog care fusese cu domiciliul obligatoriu în Bărăgan. Eu i-am 
fost pacient şi ştia că sunt bolnav, că am făcut cavernă, că făceam pneumotorax. Şi când 
a venit i-am spus să mă scoată de-acolo... M-a luat doctorul şi, când m-a văzut cum eram 
de vânăt, şi-a dat demisia şi n-o mai venit... Aşa am rămas fără doctor... Dar s-a făcut 
dup-aia o infirmerie şi m-a internat acolo. Şi cât am stat la Culmea, am stat tot în 
infirmerie.. . 


Şi de la Culme spuneaţi că v-au dus la Periprava ? 
Da, mi s-o agravat boala şi-n '61 am fost trimis în Deltă, la Periprava. 

Acolo cât ați stat ? 

Păi, la Periprava, după ce o expirat primii 3 ani, mi-o mai dat încă 3 ani de 
administrativ. Şi când aşteptam să vină a treia condâmnare... a venit decretul de grațiere. 
Deci am fost privat de libertate de la 14 mai 1948 până la 6 mai 1964... 16 ani fără o 
săptămână. 

Şi cât timp ați stat la Periprava се-ајі făcut ? 

Nu am lucrat pentru stuf, că eram bolnav. La început am stat la inapţi, la TBC-işti 
stabilizaţi, dar o recidivat boala şi m-am internat... aşa că m-a eliberat din infirmerie de 
la Periprava. 

Cum era alimentaţia la Periprava ? 

La Periprava era mai bună... De exemplu, la 9 Culme mâncarea o fost foarte proastă. 
De exemplu, până s-a adaptat organismul, ieşeam afară o dată la două săptămâni... Dar 
şi atunci dacă aveam aşa... ca 3 măsline mici... Mâncarea era foarte proastă, mâncăruri 
de ăstea de zarzavaturi, murături ferte, mai dădea arpacaş, fasole, dar puţin, slab de tot. 

La Periprava când m-am dus am găsit un regim mai bun. Se dădea carne multă, deşi 
era carne de cal... N-o mânca nimeni, doar eu am mâncat, ba chiar am mâncat şi de la 
alţii care nu o doreau, mai ales bătrâni... Şi asta până am văzut în ce fel o taie... Odată 
adusese cai ca să îi taie acolo. Aveau 300-400 de cai aduşi special pentru sacrificiu. 
Într-o zi cel care ieşea cu caii la păscut s-a îmbolnăvit şi, prin anumite cunoştinţe, ăla a 
fost scutit 3 zile, aşa că am ieşit eu cu caii la păscut, să văd cum arată lumea liberă... 
Numai doctorul deţinut ştia de asta. Şi când am văzut ce-i cu caii... Noi aveam obligaţia 
să ridicăm caii în picioare, să nu rămână pe câmp... Mai cădeau în noroi şi noi îi 
ridicam, dar unii nici nu puteau să se ţină pe picioare... Pe ăştia îi tăia şi îi dădea la 
consum... Şi când am văzut ce fel de carne mâncăm noi... n-am mai putut. 

Da’ când ne-am dus la Periprava parcă ne-am eliberat... Când am văzut noi că nu mai 
sunt geamuri vopsite şi putem chiar să le deschidem... În cameră erau paturi, aveau 
saltele, pe jos era nisip... Curăţenia se făcea greblând nisipul, prilej ca să urce prafu”, 
dar nouă, prin comparaţie, ni se părea că suntem la un hotel... Şi în ultimul timp ne 
dădea voie să ieşim... se vedea o destindere. 

De exemplu, după o lună de şedere la inapţi, într-o zonă cu un gard de sârmă, unde nu 
avea voie să intre nimeni, am prins un gardian că nu o încuiat poarta, am ieşit şi-am fugit 
la o baracă să mai aflu noutăţi... Şi spre surprinderea mea o venit gardianul exact când mă 
întorceam. Îl chema Bonciulică şi fusese foarte sever. Dar când m-o văzut că vin, s-o făcut 
că intră în baracă şi m-o lăsat să intru... Hei, după aceea mi-am dat seama că s-a schimbat, 
şi când era de servici, el ştia că mă duc, şi eu eram sigur că nu se întâmplă nimic... 

Îmi puteţi spune o zi specială din anii de detenţie, o zi care v-a marcat ? 

Îs multe de-astea, da’ am să vă dau un caz care vă interesează... Înainte de eliberare 
cu vreo lună de zile, o parte lucrau la grădină, printre care şi un doctor, Jula”, cam de 
30 de ani, de o moralitate ieşită din comun. El la 30 de ani nu cunoscuse femeia, aşa 
verticalitate avea. În cameră era un băiat bolnav şi îl cheamă: „Doctore, vino pân’ la 


25. Victor Jula, născut la 21 august 1915 la Budapesta, Ungaria. A fost arestat la 12 mai 1955 şi 
condamnat la 8 ani de temniţă grea, pedeapsă redusă ulterior la 5 ani şi 6 luni de închisoare 
corecțională. A executat pedeapsa în închisorile Cluj, Gherla, Aiud, Jilava, Galaţi, Periprava. 
A decedat la Periprava în 21 aprilie 1963. Informaţii din fişa matricolă penală din AANP. 

mine”. „Da' ce mai ai, Mitică?” „Vreau să te rog ceva.” „Dar ce ai păţit? ” „Nu te mai 
duce la lucru.” „De ce?” „Măi, eu am visat că tu ai să mori. Vezi să nu te împuşte 
soldaţii sau să facă ceva.” El râdea: „Nu mor caii când vor câinii”. Şi totuşi s-a dus la 
lucru... La ora 4 sau 5, vine de la câmp... Un cetăţean găsise o minge de cauciuc şi o 
băgase sub zeghe. Până la masă au jucat volei. Era printre ei marele fotbalist şi antrenor 
Fane Cârjan”$, саге era cunoscut în lumea fotbalului. Am ieşit şi eu pe poartă să mă 
întâlnesc cu ei, că mai aflam una-alta, că la grădină mai găseau câte o bucată de ziar. Eu 
eram împreună cu Aristide Lefa. Cum juca ei, vine mingea odată spre noi. Doctoru' 
Jula şedea pe vine în faţa noastră, se scoală şi le dă mingea, după care se aşază la loc. 
La un moment dat, eu îl simt că se lasă pe picioarele mele... Mă uit la dânsul, avea salivă 
în colţul gurii şi strig: „Mă, Aristică, ce are doctorul nostru ? Moare”. Şi a murit... aşa 
cum i-a spus Mitică Neagu: „Am visat că mori astăzi...”. A murit pe genunchii mei... 
Ei, chestia asta m-a impresionat. 

Ați spus că v-aţi eliberat de la Periprava ? Cum a fost ziua eliberării ? 

Domne, într-o dimineaţă, când toată lumea se aştepta să meargă la lucru, vedem că 
nu ne mai scoate... Şi am auzit un zgomot de avion şi am văzut . maşină. Linişte. Nu 
a mai ieşit nimeni la lucru... La un moment dat am văzut că se căra nişte bagaje. Ne-am 
închipuit că ne transferă în altă parte. Nu ne aşteptam să ne elibereze, deşi se îmbunătăţise 
regimul... 

După ce au dus bagaje, au început să strige nişte liste cu cetăţeni. Nu ştiam dacă 
plecăm acasă sau ne duce în altă parte... Când am văzut că ne dă bagajul şi nu ne mai 
face percheziţie, ne-am dat seama că plecam acasă... Noi eram atunci vreo 7-800 şi s-a 
plecat în două seri... Şi eu m-am nimerit să plec în prima serie... 

Ne-am dus cu un vapor şi ne-a dat voie să stăm deasupra să vedem, că "nainte пе băga 
înăuntru... Am ajuns la Galaţi, unde ni s-a spus să mergem direct la gară şi să plecăm 
în locul unde ne-am ales să ne stabilim. Eu m-am dus să mă întâlnesc cu nişte nepoti 
de-ai mei şi pe urmă am venit acasă. Nepoţii mei au dat telefon acasă, mi-au dat nişte 
haine de-a lor de îmbrăcat şi apoi am venit. Şi familia m-a aşteptat la gară... 


După eliberare ce-aţi făcut ? 

M-am internat puţin în spital. Apoi, ca să nu stau pe cheltuiala părinţilor, am căutat 
să lucrez şi am intrat ca muncitor necalificat la un şantier de construcţii. Am lucrat tot 
ca necalificat în mai multe locuri. În primul rând că nu mă primea nicăieri şi de unde 
lucram mă tot dădeau afară... Până în '67 a fost aşa. Apoi m-am hotărât să plec în Deltă 


26. Ştefan Cârjan, născut la 10 mai 1909 în Bucureşti. A fost arestat la 24 decembrie 1948 şi 
condamnat la 10 ani de temniţă grea. A executat pedeapsa în închisorile Aiud, Jilava, Culmea. 
A fost eliberat la 21 decembrie 1958. Informaţii din fişele matricole penale din AANP Jilava. 
Probabil a mai fost arestat şi ulterior, însă nu avem alte informaţii în acest sens. 

27. Aristide Lefa, născut la 17 februarie 1923/20 ianuarie 1923 în Cârja, Vaslui. Student la 
Facultatea de Medicină. A fost arestat la 1 iunie 1948, ca intern în Spitalul Militar din 
Bucureşti. A fost condamnat la 8 ani de închisoare. A executat pedeapsa în închisorile Piteşti, 
Târgu Ocna, Jilava şi Gherla. A fost eliberat la 29 mai 1956. După eliberare i s-a fixat 
domiciliu obligatoriu la Rubla. În 12 septembrie 1958 a fost internat administrativ şi a primit 
două pedepse succesive de câte 36 de luni. A executat pedepsele la Culmea şi Periprava. A fost 
eliberat la 9 mai 1964. Cicerone Ioniţoiu, Victimele terorii comuniste. Dicţionar. Н, 1, J, К, 
L, pp. 334-335; fişele matricole penale din ААМР. 

la tăiat stuf. Când au auzit, ai mei au început să plângă: „Nu, că te ţinem noi”. M-am dus 
la judeţ, la partid, cum era atunci. Şi, domne, Dumnezeu a vrut să dau peste un cetăţean, 
Constantin. Erau 2 acolo : unul al dracu' şi unul bun. Şi am intrat la el în audienţă: „Uite, 
domne, sunt ăsta, am făcut aşa, aşa... N-am cu ce trăi. Aş vrea să muncesc. M-o repartizat 
la Săvineşti?, nu mă primeşte, în cutare loc nu mă primeşte. Ori îmi daţi voie să muncesc, 
să câştig o coajă de pâine, ori, dacă nu, îmi daţi voie să plec din ţară”. S-a uitat la mine şi 
în clipa aceea vine ипи’ de la oficiu’ de muncă pe care-l întreabă: „Ia spune ce posturi 
libere ai pentru un cetăţean care are bacalaureatul ? ”. Nu mai conta că aveam 2 ani de 
facultate... Îmi spune: „Avem un post de planificator”. Apoi către celălalt : „П duci şi îl 
încadrezi”. Şi aşa am intrat la DCA, la Direcţia de Colectare a Deşeurilor ca planificator... 
Şi acolo am lucrat până în '68, când s-au desfiinţat regiunile şi s-au format judeţele. 
Şi-atunci şeful DCA-ului, un jidan, care era şeful Securităţii în '48... 


Cum îl chema ? 

Zelter??. Ăsta fusese şeful Securităţii la Bacău, da” s-a purtat frumos cu mine. Şi când 
am venit, m-a chemat la el: „Uite ce, băi. DCA-ul se mută la Roman: dacă vrei, te 
trimit acolo şi rămâi pe post, dacă nu, îţi dau 3 luni de zile concediu fără plată şi ai să 
găseşti altceva”. Eu n-am vrut să mă duc la Roman, că mă căsătorisem, iar soţia era 
Salariată aici... Şi am făcut greşeala că nu am stat nici o zi liberă şi m-am angajat în locul 
unuia care a plecat în altă parte, tot fost deţinut politic. Am intrat în cooperaţie în locul 
lui, dar mi-am blestemat zilele că am acceptat chestia asta... Trebuia să fi stat 3 luni de 
zile şi îmi găseam alt loc, dar aşa a fost să fie... 


De acolo v-aţi pensionat ? 

Da, de acolo m-am şi pensionat în '86. Cu 3 luni înainte de a împlini 60 de ani, m-am 
internat la sanatoriu” Bisericani” şi am hotărât să nu mai plec din sanatoriu până când 
nu mă pot pensiona legal. Şi m-am pensionat de boală, pentru că mă simţeam foarte 
prost la locul de muncă... Cât am stat acolo n-am luat пісі o gradaţie. Nu că mă laud, 
dar eram considerat un salariat foarte bun. La sindicat luam întotdeauna calificativul 
„foarte bine”, dar nu mi-au dat nici o gradaţie. Odată am fost operat de urgenţă şi mi-a 
spus doamnele că s-o simţit lipsa mea o lună de zile, că toată munca eu o duceam. Şi ce 
mă durea şi mai rău era că la un moment dat mă ocupam de toată planificarea, că eram 
singurul planificator. Până la urmă au mai adus vreo 5, inclusiv o ingineră care avea pile 
şi se ocupa de export. Dar eu făceam darea de seamă în juma de oră, ea se ocupa o lună 
de zile şi tot prost o făcea, încât Bucureştiul tot mie mi-o cerea până la urmă. Şi avea 
Salariu dublu, deşi toate lucrările le făcea prost, iar eu trebuia să le refac... Şi mă 
simţeam foarte rău, aşa că m-am hotărât să mă pensionez când împlinesc 60 de ani, ca 
să nu mă mai cheme ăştia. Şi m-am pensionat. 


Ați mai fost urmărit după eliberare ? 
Cred c-am fost. Cred c-am fost... 
Nu au încercat să vă racoleze ca informator ? 


Nu pot să mă plâng că m-a deranjat Securitatea. Îmi dau seama că am ieşit destul de 
încondeiat, dar la Securitate nu m-a chemat decât de două ori. Atât. Prima dată m-au 


28. Localitate în judeţul Neamţ. 
29. Vezi nota 3, p. 16. 
30. Localitate în judeţul Neamţ. 

chemat când l-au arestat din nou ре Caraza”!, prin '67 sau... nu mai ştiu când. În sfârşit, 
când a fost a treia oară arestat el*2. M-a chemat şi m-a întrebat ce discut cu dânsul. Până 
la urmă, când mi-a văzut atitudinea, mi-a spus: „Domne, nu mai discutăm. Te duci 
acasă şi te gândeşti. Sâmbătă dai declaraţie ce spune el ori vii cu bagajul, că mergi 
alături de el”. Sâmbăta nu m-am prezentat şi nu m-o mai chemat nici astăzi. Culmea a 
fost că era un colonel Ilaşcu din Sibiu, despre care unii spun că era om cumsecade. 
Dumnezeu să îl ierte, că la o lună de zile după ce m-o chemat a murit într-un accident 
de maşină. 

A doua oară m-o chemat în '85 locotenentul Asaftei?. Caraza scrie despre el... 
Domne, n-aş putea să spun că m-a terorizat. M-a chemat o dată şi mi-a arătat o declaraţie 
despre mine a unui bătrân care o făcut 15 ani de puşcărie. Şi, ca să mă convingă, vine 
şi îmi pune dosarul în faţă: „Îi cunoşti semnătura ?”. Am recunoscut scrisul... Spunea 
că mă întâlnesc cu el şi critic regimul. Zic: „Domne, dumneavoastră terorizaţi un om de 
85 de ani? Pentru asta mă deranjaţi?”. M-a lăsat în pace. Eu am considerat că 
punându-mi dosarul în faţă doar mă atenționează că sunt urmărit... M-a întâlnit de vreo 
două ori: „Domne, matale ai pensia asta mică, îţi facem noi să iei pensie mai mare”. 
„N-am nevoie, mi-a ajunge atât.” Deci asta a fost toată treaba mea cu Securitatea... 


Cum aţi trăit evenimentele din decembrie 1989 ? 

În 16 decembrie la 5 dimineaţa am primit un telefon de la o cunoscută care lucra la 
telefoane : „Dă drumul la radio ! ”. Şi a închis. O ştiam, că discutam cu dânsa, era o fată 
foarte bună. Am dat drumul imediat să ascult Europa Liberă, că ascultam absolut toate 
posturile. Prindeam şi Brazilia şi China, că aveam un aparat foarte bun. Atunci am aflat 
de mişcările de la Timişoara. Dar în momentul când a apărut Iliescu la televizor, mi-am 
dat seama de cacialmauă... M-am dus la prefectură când o căzut Ceauşescu, dar m-a 
dezgustat ce era acolo... Nu îţi dădea voie să intri înăuntru. Am intrat prin altă uşă şi m-a 
îngrozit ce am văzut : se aruncau cărţi pe geam. Apoi, vorbea exact cei mai mari ticăloşi 
care susţinuseră comunismul : unul era colonel de Securitate, unul era un artist care 
spunea că tat-su o fost arestat, dar el era mare comunist, la toate manifestările ieşea în faţă... 

Într-o cameră am auzit scandal. Intru şi văd nişte puştani şi o doamnă speriată, 
Eleonora Leuştean, tremura săraca toată, că doreau să o arunce pe geam: Zic: „Ce faci, 
bă?”. „Păi, e prima secretară.” „Şi ce dacă? Mă, eu am făcut 16 ani de puşcărie. Eu 
n-aş atinge-o c-un fir de păr. Dacă îi vinovată, să o judece justiţia. Căraţi-vă! ” Şi i-am 
spus: „Doamnă, plecaţi acasă! ”. Şi i-am întrebat: „De ce aruncaţi cărţile pe geam ?”. 
„Păi, nu vedeţi... coperţi roşii.” „Şi се dacă-s coperţi roşii?” Erau reviste economice, 
cărţi de valoare. Pe sală era un economist cu capu' umflat, tumefiat. ÎL bătea că era 
stagiar şi-l numise la prefectură. Am vrut să intru unde ţineau ei şedinţă şi zic: „Domne, 
dumneavoastră sunteţi reprezentatul deţinuţilor de drept comun. Da’ politicii ? ”. „Nu-s 
legionari?” „Şi ce dacă-s legionari ?” „Діа-ѕ militari. Nu mai e loc, că Săndulescu a 
fost ofiţer...” Scuze din astea. Mi-am dat seama de ce se întâmplă... M-a dezgustat... 


31. Vezi nota 33, p. 30. 

32. Caraza a fost arestat pentru a treia oară în 1970. 

33. Vasile Asaftei, căpitan de Securitate la Piatra Neamţ în 1970. În anii 1977-1980 este cunoscut 
ca ocupându-se cu urmăriri şi anchetări dure. Grigore Caraza a fost şi el şicanat de Asaftei în 
anii 1979-1980. Doina Jela, Lexiconul negru..., p. 34; Grigore Caraza, op. cit., passim. 

După 1990 v-aţi înscris în vreun partid politic ? 

Domne, prima dată am întâlnit nişte tineri de aici şi am fost printre iniţiatorii formării 
Alianţei Civice, да’ m-am rupt după vreo juma’ de an, fiindcă mi-am dat seama că 
masoneria a pus mâna pe ea. Am mers la Bucureşti, am vrut să mă înscriu la „Pentru 
Patrie”, dar n-am găsit oameni aşa cum îi visam eu şi m-am retras. Eu nu înţeleg să fac 
compromisuri... 

V-aţi mai întâlnit cu foştii torționari ? 

Cel mai mult m-a chinuit pe mine Costache Păvăloaie". Îl cunoşteam dinainte, 
activasem mult cu dânsul. La Piteşti s-a purtat... Dar săracul trecuse prin chinuri 
groaznice... L-am întâlnit la Iaşi, unde пе adunasem la un parastas. Venise şi el să пе 
spioneze, după cum spuneau alţii... Când o venit la mine, l-am îmbrățișat, l-am sărutat. 
De atunci mi-am descărcat lumea, pentru că în cartea mea am scris de el şi îmi părea rău 
că l-am acuzat... Aşa am văzut eu lucrurile. După aceea, când am mai citit cărţile de 
memorialistică şi am văzut prin câte o trecut şi el... Da’ a căzut... Unii s-au ridicat, alţii 
nici astăzi nu îşi revin... Ce să îi faci? 

Activaţi acum în Asociaţia Foştilor Deținuți Politici Anticomunişti ? 

M-am înscris printre primii în asociaţie. N-am vrut să am nici un post de răspundere 
се mi s-o propus, pentru că am văzut cine era acolo. AFDPR-u' din Piatra Neamţ a fost 
înfiinţat de 3 informatori ai Securităţii: Juncu, Covale şi Lăzărescu. După ce am văzut 
cum е acolo, ne-am rupt şi am înfiinţat Asociaţia Independentă а Foştilor Deţinuţi 
Politici. Deci nu aparţinem пісі de unii, пісі de alţii, dar avem relaţii foarte bune cu 
AFDPRLAS%. 


Eu vă mulțumesc frumos pentru interviu. 
N-aveţi de ce. Îmi pare rău doar că nu am mai avut cursivitate... 


34. Constantin „Costache” Păvăloaie a trecut şi el prin „experimentul Piteşti”, fiind torturat până 
la desfigurare, la începutul anului 1950. În urma schingiuirilor a cedat şi a devenit informator 
al Securităţii, inclusiv după eliberare. Alin Mureşan, op. cit., р. 114; ACNSAS, dosar Fond 
Informativ, nr. 155109, vol. 2, f. 349. 

35. Probabil se referă la FRFDPLA (Federaţia Română a Foştilor Deținuți Politici şi Luptători 
Anticomunişti). 


Vaslui 


Toader Botez 


S-a născut la 29 februarie 1932 în satul Poiana Alexe, comuna Puşcaşu, județul 
Vaslui. Naţionalitatea : română. Studii: liceale. Profesia: mecanic. A fost arestat la 
11 iulie 1955 şi condamnat la 15 ani de detenţie. A executat pedeapsa în închisorile 
Uranus, Rahova, Jilava, Gherla, Stoeneşti, Periprava, Grind, Strâmba, Văcăreşti, Salcia, 
Grădina, Luciu-Giurgeni. A fost eliberat în 4 octombrie 1964. A fost rearestat în 
5 decembrie 1969 şi condamnat la 20 de ani de închisoare. A executat pedeapsa în 
închisorile Galaţi, Rahova, Văcăreşti şi Aiud. A fost eliberat în 21 iulie 1977. La data 
interviului locuia în Vaslui. Interviu realizat de Alexandru Matei în 30 mai 2007. 
Transcrierea şi tehnoredactarea interviului - Alexandru Matei, editarea – Alexandru 
Matei, Cosmin Budeancă. Interviul se află în AIO-IICCR, având cotele 137, 138. 


Povestiţi-mi pentru început puţin despre familia dumneavoastră. 

Noi am fost 8 copii, 4 băieţi şi 4 fete, şi cu 2 părinţi, 10. Taică-miu o avut în jur de 
8 hectare proprietate funciară şi pentru asta l-au făcut ţăran înstărit şi i l-au luat. 
Taică-miu a fost în vremea lui țărănist, dar după război n-a mai fost după apartenenţă 
politică. 

Cum aţi perceput apariția Partidului Comunist în viața comunităţii, în viaţa satului ? 

A fost un dezastru. Partidul Comunist... nu ca partid, da’ ca şi concepţie... a fost un 
dezastru naţional, un dezastru mare. Pentru că, dacă ne uităm la toate dictaturile, au 
lichidarea oponenților şi să ajungi să baţi din palme, şi să spui: „Ce bine e!”. Atunci e 
un dezastru. Deci, comuniştii, dacă e să fie condamnaţi pentru ceva, nu pentru dezastru 
economic, ci pentru dezastru uman, pentru depersonificarea individului şi iniţierea 
fricii... Deci el 1-а luat pe cetăţeanul, i-a luat demnitatea, l-a dezgolit şi a rămas ceva ре 
care poţi să îl modifici, să îi spui ce vrei. Aşa. Şi, când o fost războiul, numai cuvântul 
de comunist, cum îl auzeam de la militari, îmi inspira aşa ideea că nu îi bine... E, în 
momentul când au venit am văzut şi eu... 

În '47, când a abdicat Regele ? 

Atunci eram în Bucureşti, lucram. Eram la regimentul 2... copil de trupă. Şi sigur că 
ei cântau, că erau bucuroşi. Eu nu sunt un regalist, dar, de exemplu, în Gara de Nord 
vedeai oameni care plângeau, pentru că, pentru ei Regele era ultimul stâlp, ca să zic 
aşa... „Regele şi ţara”, cum am fost educați. Nu mai vorbesc înainte de astea, ре 
7 noiembrie, când s-o dus de ziua lui, când studenţi au fost în piaţă şi au venit muncitori 
cu maşinile, le-au dat bătaie cu lanţuri, arestări... Oamenii şi-au dat seama spre ce se 
merge... Şi la abdicare o zis: „Domne, de aici am terminat povestea... ”. Şi aşa o şi fost. 

Bine, nu că Regele ar fi făcut mai mult dacă stătea, pentru că ştiţi povestea cu Churchill 
şi Stalin, cu 95% influenţă rusă. 

Cum aţi ajuns să vă manifestaţi împotriva comunismului ? 

Eu am lucrat la SMT-Vaslui, până în '52 când m-a luat în armată, şi eram la curent 
cu ordinele comuniştilor, cu cotele, că să îi pui muzică să îi cânte în faţă şi să îi spuie că 
o duce bine, bunăvoie şi fericire... Şi în octombrie '52 m-o încorporat în armată, la 
brigada de tancuri Târgovişte, acolo unde a fost dus şi Neculai Ceauşescu, iar în '53 am 
început să fac o organizaţie. 

O organizaţie anticomunistă ? 

Anticomunistă, sigur că da. Printre alţi, am avut şi ofiţeri: locotenent-major Marin 
Vlădoiu, de la compania de cercetare unde eram eu, şi locotenent Gheorghe Chivu! de 
la infanterie. Noi fiind într-un pavilion, două companii, că aşa se proceda. Şi am început 
să vorbesc cu unul, cu altul... De exemplu cu sergentul Peceneagă, din Ardeal, cu un 
sergent Aurel Mârlan de la Bârlad, altul Stan din Girov, Piatra Neamţ, unul Alexandru 
din Vaslui, care o murit, да” o ajuns stareţ pe la o mănăstire din Moldova Veche, şi cu 
mai mulţi... În '53, cam după moartea lui Stalin, am făcut organizaţia asta şi am început 
noi să ne întâlnim, să discutăm. 

În ce constau aceste discuţii ? 

Arătam cum е viaţa la ţară, problemele... Noi, ca militari, luam pâine pentru cetăţeni 
din Târgovişte, că ei nu aveau voie să ia, că nu aveau buletin de oraş. Că odată am 
întrebat un cetăţean de ce n-o luat pâine. „Păi, nu ne dă.” „Păi, de ce nu vă dă?” „Nu 
avem buletin de oraş.” Şi atuncea am mai intrat încă o dată, cum eram îmbrăcat militar, 
şi am mai luat încă 2-3 pâini... Era deci o chestie, cum adică ăsta munceşte şi nu are 
pâine ? În fine... 

Şi în '54, toamna, eu fiind şeful gărzii, şi în gardă aveam şi din cei care erau în 
organizaţie, am sustras muniţie din lada de muniţie care era sigilată. Că noi o preluam 
cu proces-verbal sigilată. Eu am desfăcut sigiliul uşor, am scos de acolo muniţie şi l-am 
strâns la loc... 

Dar се уоіа[і să faceţi cu типіјіа ? 

Păi, pe considerentul că în vară să plecăm în munţi, să ne aliem cu alte grupuri саге 
le găsim şi să începem o luptă de rezistenţă. Deci, plecând în munţi, trebuia să iei 
legătura cu cineva, să îi găseşti... Dar primăvara eu am avut un accident de motocicletă, 
cu fractură de bază de craniu. Atunci i-am predat muniţia mea şi armamentul loco- 
tenentului Gheorghe Chivu, să plece el cu ai lui înainte, şi după aceea, după ce mă 
restabilesc, să luăm legătura cumva... Ghinionul o făcut că unul din lotul lui ştia de mine 
şi în noapte, când să plece în munţi, s-o dus şi ne-o denunţat. 

Vă mai amintiți cum îl chema pe cel care v-a denunţat ? 

Răusăţeanu, din Valul lui Traian. După aceea l-o şi eliberat, că era un articol 209, că 
cei care denunţă să fie eliberaţi. Şi aşa ne-o arestat. Pe ăştia i-o arestat din brigadă, pe 
mine din tabără. 


1. Gheorghe I. Chivu, născut la 20 iulie 1933 în Târgu Ocna, Bacău. A fost arestat la 10 iulie 1955 
şi condamnat la 18 ani de muncă silnică. A executat pedeapsa în închisorile Jilava, Aiud, Gherla, 
Periprava. A fost eliberat la 28 iulie 1964. Informaţii din fişa matricolă penală din AANP. 

Detaliaţi puțin momentul când aţi fost arestat. 

Păi, pe ăia din unitate o venit Securitatea şi i-o luat. Pe mine... o venit un ofiţer până 
la unitate... Şi când am ajuns în Târgovişte, când am coborât în gară, mi-am dat seama 
că e ceva, că am văzut mulţi ofiţeri care veneau pe bulevard. Şi am luat-o spre unitate şi 
când am trecut pe lângă Securitate, a zis: „Hai să mergem pe aici”. Când am ajuns 
acolo, pe mine m-a lăsat într-o cameră şi un militar a început: „Dumneavoastră sunteţi 
cu cei de aseară ?”. Atuncea mi-am dat seama că i-au arestat... În fine, a doua zi de 
dimineaţă ne-o pus într-o dubă, cu ochelari la ochi, şi am ajuns la Uranus. Aici 
percheziţii, chestii, şi m-a băgat în celulă. Până la urmă, când s-o dat ochelari, văzând 
că sunt singur, mi-am dat seama că nu mai am încotro... Şi au început cercetările... 


Ancheta a fost acolo la Uranus ? 

Da. Şi ce am avut noroc, că eu am fost luat de sub supraveghere medicală, deci cu 
fractura de bază la craniu, şi nu aveau voie să mă lovească. Mai mult, mi-am dat seama 
că ei avea interesul să scoată cât mai multe, nu să bată... 


Cum s-a desfăşurat, în aceste condiţii, ancheta ? 

Ancheta în ceea ce mă privea pe mine era non-stop, zi şi noapte. Când nu mai 
puteam, că eu eram obosit şi cu lovitura de la craniu... atuncea mă ducea în celulă. 
Stăteam 2-3 ore şi începea iar... Practic ei aflaseră tot, numai cu cine mai aveam eu 
legătură nu ştiau. De exemplu, Mârlan se eliberase, sergentul Peceneagă se eliberase şi 
ei nu îi ştiau pe ăia, îi ştiam eu şi câţiva alţii. Până la urmă unul din lotul meu o spus şi 
despre ei şi i-o arestat. Şi m-au confruntat cu Peceneagă şi cu locotenent-major Vârdău. 
Când am intrat, Peceneagă zice : „Băi, am făcut tot ce am putut... Hai să recunoaştem ! 
Gata, ce mai”. Când m-am văzut cu locotenentul-major Vârdău, la fel: „Botez, am 
făcut-o”. „Bine.” 

Procesul cum s-a desfăşurat ? 

Pe 10 decembrie am avut procesu’. O venit seara un supraveghetor să se uite la mine. 
Eu eram în cizme, cu pantaloni... numai în maieu, că rubaşca mi-o luaseră... A doua zi 
ne-a băgat în dubă şi ne-a dus la Tribunalul Teritorial, la Rahova. Acolo a început 
rechizitoriul procurorului „duşmani ai poporului...” În fine, avocaţi nici n-aveam... Nu 
tu ultimul cuvânt, nimic... 


Câţi eraţi în Боха? 

Păi, eram vreo 16. În boxă eram noi, în sală, anchetatorii. Şi au adus vreo 5 martori 
ai acuzării din unitatea militară : plutonierul şi nişte ofiţeri. 

Cum îl chema pe preşedinte, vă mai amintiţi ? 

Nu mai ţin minte nici pe preşedintele tribunalului, nici pe procuror. Am sentinţa pe 
undeva... La urmă am să mă uit, că nu-i dosarul la asociaţie. Şi o intrat curtea în 
deliberare şi o ieşit grefierul şi l-o chemat în sala de deliberare. Intră şi procurorul acolo 
şi vine înapoi: „Băi, a fost un decret şi ăia cu pedeapsă până la 5 ani scapă...”. „Domne, 
om fim noi tineri, dar nici copii... Cine dracu’ mai scapă când te arestează comunişti ? ” 
„Da” ştiţi că dumneavoastră nu aveaţi voie să intraţi în sala în care s-a deliberat ? ” „Ее, 
lasă, că се?” „N-aveţi voie, domne, când a intrat completul de judecată, şi ar trebui să 
fie fără influenţă. Dumneavoastră sunteţi parte a acuzării...” În fine. 


Ce pedepse aţi primit ? 
Eu 15 ani, Vârdău Marin 15 ani muncă silnică... Chivu Gheorghe o luat 18, că o avut 
atentat, că l-o aşteptat pe locţiitorul politic al brigăzii şi a vrut să îl împuşte, da’ ăla n-o 

venit. Deci crimă săvârşită, dar neizbutită. Şi pentru asta i-a dat 18 ani. 3 ani în plus, 
circumstanţe agravante... 
De la Rahova ne-o dus înapoi la Uranus şi a doua zi ne-o dus la Jilava. 


Cum a fost la Jilava ? 

Jilava... Nu ştiu dacă cunoaşteţi Jilava... Puşcăria vine cam aşa, în formă de U (arată - 
n.n.). Pe aici se intra prin spate, la Кейий, unde е... un fel de fort. Cum să vă spun? 
Toată Jilava este un fort. Are înălţimea de 1 metru şi restul e sub pământ... deasupra nu 
vezi nimic, doar turele, şi în rest nimic. Acolo ne-o dus la camera 14, la... carantină. 
După aia ne-o băgat pe secţia 2, la camera 28, unde ne-am aşteptat şi recursul, care a fost 
respins. După asta ne-a dus în Reduit, la camera 36, 38, unde l-am întâlnit şi pe 
[Corneliu] Coposu. Şi am stat acolo până în octombrie '56, când ne-a dus la Gherla. 

Ce aţi discutat cu Coposu ? 

Domne, era un om... Cum să spun? Lucid, după atâţia ani... Se ocupa foarte mult 
de cei care veneau noi... „Lasă, domne, puşcărie, parcă afară e mai liber.” Povestea mult 
despre situaţia politică dintre cele două războaie. De exemplu, a povestit cum a fost cu 
venirea lui Carol, după aceea cum s-o întâmplat diverse, chestii de istorie... Acolo l-am 
întâlnit şi pe Ovidiu Vlădescu?, fost ministru la Românizare. Avea 8 ani condamnare. O 
plecat în '56, s-a eliberat înainte de a pleca eu la Gherla. 

Când au avut loc evenimentele din Ungaria vă aflaţi în Jilava ? 

Da, eram la Jilava. Noi am ajuns în octombrie la Gherla şi când am ajuns acolo am 
auzit ce s-a întâmplat prin ТЕР, când băteam noi ori cu cana la perete, ori prin ţeava de 
la calorifer... Şi acolo ne-a băgat, prima dată, tot într-un fel de carantină, la etajul I, 
camera 14. După aceea ne-o împărţit. Am ajuns în octombrie '56 şi în '57, primăvara, 
ne-o împărţit în toate camerele. Şi începând din '57 s-au înăsprit condiţiile. 

În се a constat această înrăutăţire ? 

În faptul că pe noi, cei cu pedepsele mari, ne-o băgat în celulele din nord, unde era 
cam îngrămădeală. Ar fi stat 4 oameni lejer într-o celulă, dar noi am ajuns să stăm până 
la 30-40. Şi o pus paturi suprapuse până la 3 şi dormeam câte 3-4 în două paturi. 
Alimentaţia era foarte slabă... Cum să spun eu? S-aduceau un fel de subproduse, buze 
de vacă, oase, şi le spăla cu furtunul... 

Nu se dădea pachete, nu se permiteau legături cu familia. La geam era pus oblon, 
gură de lup... Deci aveai aer cam 20 pe 40 centimetri. Şi venea oblonul cu jaluzele şi 
vedeai numai în sus, aşa. Bine, că îl mai răsuceam noi oleacă... Şi n-aveai voie să stai 
pe pat... De dimineaţa de la deşteptare până seara... 


Despre revolta din Gherla ce aţi putea să povestiţi ? 

Păi de-aia, din cauza condiţiilor, s-o şi făcut un fel de grevă... În 14 iunie [1958] o 
fost un fel de grevă... S-o blocat uşile... Practic o fost de la camera 85, unde erau cei cu 
frontiera. Era o cameră mare, uşor intrau 200-270. S-o aruncat obloanele de la geam... 
O intervenit un procuror, o adus armată, s-o forţat uşile, s-o intrat înăuntru şi s-o luat 
oameni. Când s-o dat alarma, trebuia să stai pe burtă sau jos, unde erai. Eu am stat jos, 


2. Ovidiu Al. Vlădescu, subsecretar de Stat la Preşedinţia Consiliului de Miniştri pentru 
Românizare, Colonizare şi Inventar (6 noiembrie 1943 - 23 august 1944). Stelian Neagoe, 
Istoria guvernelor României de la începuturi – 1859, până în zilele noastre – 1995, Editura 
Machiavelli, Bucureşti, 1995, p. 148. 

fiindcă dădusem jos oblonul, şi nu aveam chef să vâre pe altul... Când o venit şi m-o luat 
de jos să mă tragă afară, era un sergent, Ciobanu, din Veneţia de Sus, mi-o dat una cu 
ciocanul cu care bătea în gratii în fiecare dimineaţă şi seara. Este un ciocan de lemn cu 
o coadă lungă, cu care se bătea în gratii să vadă dacă nu sunt tăiete... Şi mi-o dat una 
drept aici în arcadă şi mi-o rupt arcada... Şi m-o dus jos dup-aia... Bine că o venit seara 
şi mi-o cârpit pleoapa, mi-o prins-o în copci... A doua zi de dimineaţă o ales numai 
frontierişti, că nu o protestat ceilalţi, doar frontierişti... şi pe noi ne-o dus sus... Bine, 
înainte de asta ne-o dat câteva lovituri la fund, 10-15, şi ne-o pus în lanţuri. 


Care au fost consecinţele acestei greve ? 

Din perioada aia, în fiecare duminică nu se auzea decât strigăte. Era câte un etaj care se 
scotea la bătaie... Ега locotenentu'-ma.jor Istrate?, locotenentu' Tudoran... Pe Tudoran l-am 
întâlnit a doua oară la Aiud, era maior. Şi în fiecare duminică ne băteau... Fie că ai stat pe 
pat, fie că te-ai uitat pe geam, fie că te-ai uitat urât... primeai 10 zile de izolare sau bătaie. 
Pe mine m-o luat o dată... că am stat la marginea patului. Când o venit mâncare am stat pe 
marginea patului, că unde să stai? Şi unul Cârciu, plutonier de secţie, a deschis uşa: „Ce 
faci ? ”. „Stau în pat.” Mi-o făcut raport de 10 zile la izolare... Într-o dimineaţă, s-o dat 
deşteptarea, m-o scos afară, mi-o luat zeghea şi m-o dus Іа izolare: 10 zile fiindcă am stat 
pe pat. Deci asta a fost perioada... Aha! În timpu’ ăsta, în iarna lui '58-'59, o apărut şi o 
gripă spaniolă. Nu ni s-o dat nici o pastilă... Când s-o agravat chestia asta, caralii, cum le 
spunem noi, când făceau schimbul, dimineaţa şi seara, nici nu mai intrau în celulă. Deschidea 
vizeta de jos, se uita şi cu botniţa la gură număra oameni, să vadă dacă o murit oameni... 


Cum a fost la izolare ? 

La izolare te ducea jos din celulă... Era un pat de ăsta de fier, fără saltea pe el, fără 
rogojină, şi îţi dădea la stingere o pătură. Şi făceai 10 zile acolo... În fiecare zi îţi dădea 
100 de grame de pâine şi apă şi a treia zi trebuia să îţi dea mâncare caldă. Ei se mai făcea 
că uită şi, ca deţinut politic, nu îmi permiteam să bat în uşă să cer mâncare... Şi s-o mers 
aşa până în august '59, când o venit ordin să se facă loturi pentru muncă. 


Ați fost şi dumneavoastră trimis la muncă ? 

Da. O format loturi din cei care erau cu pedepse până la 15 ani şi am fost trimişi în 
Balta Brăilei Mari, la Stoeneşti. Deci, cum s-o procedat când am plecat de la Gherila : 
seara ne-o strigat... Pe care l-o strigat, o trecut acolo. O făcut loturi de 40, ne-o dat o 
pâine, marmeladă şi o bucată de slănină sărată şi ne-o băgat într-un bou-vagon. L-o 
sigilat, la geamuri o bătut o scândură şi o format o garnitură de 940 de inşi. Şi după vreo 
două zile am ajuns în Balta Brăilei Mari. 


Cum era la Stoeneşti comparativ cu Gherla ? 

Cald. Când am ajuns acolo... noi eram verzi, te uitai prin urechi, cum am stat la 
Gherla fără aer, fără mâncare... „Domne, unde v-o ținut? ” Erau acolo două barăci саге 
nu aveau plafon, pereţi erau din stuf şi deasupra era carton... Şi am stat vreo săptămână 
în colonii şi după aceea ne-o scos la dig. La început o fost munca mai lejeră, dar după 
aceea o venit un căpitan de la interne, nu îi ştiu numele, că nu s-o recomandat, şi o zis: 


3. Constantin Istrate, fost învăţător, locotenent-major de Securitate, adjunct al comandantului de 
la Gherla în 1958. Era şeful grupei care executa condamnările la moarte. Doina Jela, Lexiconul 
negru..., p. 148. 

4. Tudoran, gardian la Gherla în 1958. Era fiu de preot, originar de lângă Dej. Doina Jela, 
Lexiconul negru..., p. 286. 

„Domne, digul! Nu v-am adus să vă facem sat... V-am adus aicea la muncă. Cât îs bune 
mâinile şi picioarele, cât nu... la agauă”. La gaura cimitirului de la Stoeneşti, oleacă mai 
încolo, la agauă. Că aşa îi zicea la cimitir. Şi să ştiţi că n-o greşit, că foarte mulţi dintre 
noi n-o mai rezistat la normă. 

Dar care era norma ? 

Norma era 3 metri şi 200. Trebuia să îl sapi, să îl încarci în roabă şi să îl duci pe dig. 
Şi se săpa la 50 de metri de la baza digului. La început era cum era, dar digul se înălța 
până la 1 metru, cu o lăţime de 50 de metri la bază şi până la 8 metri în partea de sus. 
Deci te duceai 50 de metri de la baza digului, săpai, încărcai, apoi o luai aşa în diagonală 
pe o scândură şi mergeai până la capăt să răstorni roaba. Deci făceai cam 200 de metri 
la o roabă. Nu conta când s-o ajuns, nu mai conta că trăieşti sau nu... Ploua şi puneau 
2 la roabă... tu (іпеаі din spate şi celălalt, cu o sârmă pusă peste umăr, trăgea roaba. 
Deci era limpede că nu îi interesa digul, ci să scadă numărul cât mai mult. 

Acolo unde lucram noi era cam la 1 kilometru în aval faţă de colonie, de Stoeneşti. 
La coada vacii îi spuneam, un timp... Şi o adus mâncare în nişte butoaie de astea de lemn 
în care se pun murături... Şi dădeau acolo cu lopata... Şi un ţăran zice: „Domne, aţi 
greşit, aţi adus numai felul întâi aici...”. Se suie unul din gardă şi spune: „Domne, nu 
primiţi şi felul doi”. Şi care fusese garda de servici în brigadă, dând prin butoaiele alea 
cu lopata, au ieşit câteva boabe de fasole la suprafaţă şi a zis: „Domne, felul doi este 
fasole”. Ăla era şi felul doi. Dar trebuia să faci norma... În fine. 


Cum v-aţi descurcaţi cu clima de acolo ? 

Cum să vă spun? În Dobrogea sunt doar două vânturi: unul care începe toamna şi 
se termină primăvara şi unul care începe primăvara şi se termină toamna. Acum... vara 
mai e cum mai е, dar toamna... Mai bătea vântul şi mai venea şi oleacă de ger... îţi 
îngheţa haina pe tine. Cum să spun? Iernile nu sunt aşa grele, îs scurte... dar vântul este 
cel care te seacă. Şi noi am ajuns toamna... Şi am avut ocazii, nu o dată, când ne-am dus 
până la colonie, s-o schimbat garda, dar noi am rămas afară la poartă... Şi dimineaţa s-o 
schimbat iar garda şi o venit cu noi înapoi să lucrăm. Aşa s-a lucrat la Stoeneşti... 

Şi câteodată şi duminica ne-o scos la treabă, să se facă norma... Şi ajung acolo şi 
n-am făcut norma... Şi seara ne-o scos o echipă şi câte 10 la fund la fiecare că nu ne-am 
făcut norma. M-o pus să număr. „Nu ştiu să număr...” Mi-o dat 15 şi am ieşit afară. A 
doua zi ne-a scos Іа treabă. Gata! Norma! Şi o venit un sergent, Tărtăcuţă i se spunea, 
era un om mai bun... Şi o zis: „Domne, hai, daţi de la echipele astea la echipa саге a 
luat bătaie, să treacă şi ei norma...”. „Domne, nu. Că după aceea o să vadă că se poate 
face norma. Dacă o să mai luăm bătaie o zi, două, o să vadă că nu se poate face norma.” 
Bineînţeles că nu ne-o mai luat seara. 

Ah, şi nu v-am spus când ne-o făcut selecţia din colonie de la Stoeneşti... care merge 
la stuf şi care să meargă la Grind... Era un vânt că îţi lua ciorba din castron. Să vă daţi 
seama de vânt, într-o noapte o rupt odgoanele de 1а bac şi ne-o dus spre Vâlcov... Şi atunci 
o venit un colonel, s-o urcat sus pe bac, cu căciula trasă, cu şubă, cu pâslari, şi noi trecem 
prin faţa lui. Şi el făcea aşa cu mâna spre stânga şi spre dreapta... (arată cu mâna - n.n.). 
Şi aşa s-o ales 540 de oameni de pe bacul Gironde. Nu vă spun că pe noi când am plecat 
la stuf, ne-o ales pe cei bolnavi... Eu aveam mâinile umflate... Noi ziceam că mergem 
la ţară şi ne-o dus la stuf. În fine. Şi din 540 ne-am întors pe 20 martie doar 320. Aşa... 

Cum era pe bac ? 

Păi, în bac cum să һе? Nu era căptuşit. Deci bacul, practic, era un şlep, da’ i se spunea 
bac. Bacul 4, Gironde. Avea nume francez... Intrai într-o cală de aer cald, coborai acolo 
şi după aceea venea şi punea capacele de fier deasupra. „Buna ziua ! ” Se dădea stingerea. 
Deasupra se plimba garda şi se-auzea, că era tablă. Şi când intram noi acolo gândiţi-vă că 
se făcea un condens şi curgea apa pe tine... Şi am stat din 10 decembrie până pe 20 martie, 
când ne-am dus de-acolo. Şi când am plecat nu o mai scos de-acolo saltele, o scos nişte 
cârpe mucede şi paie ude. Bine, că am ajuns că aveam păduchi, că nu ne-am spălat deloc 
în tot timpul ăsta... Şi erau nişte şobolani de apă, pe acolo, care veneau pe bac... 

Existau gardieni care îşi depăşeau atribuţiile ? 

Deci din anumiţi torţionari... sunt fraţii Căpăţână de la Bârlad... unul din еі, ăl mai 
tinerel, era la Strâmba... şi brigada care nu făcea norma... o băga 1а izolare. În seara aia 
nu mânca. Şi izolarea ега, cum v-am spus, mică, şi 40 de oameni erau aşa, aliniaţi acolo. 
Şi a doua zi dimineaţa te scotea pe poartă, fără mâncare, mă rog. Mai era un caporal, 
Stan, care 1-а pus pe un bătrân să smulgă cu dinţii pălămida care a găsit-o el... Şi саге 
era doar comandantul gărzii, deci nu avea nici o calitate. 

În general, care erau relaţiile între deţinuţii politici ? 

Păi, ajutorul... Dacă era unul la izolare, trebuia să faci orice ca să-i dai ceva. Dacă 
era unul bolnav... luai fiecare din portia ta, cât era de amărâtă, şi îi dădeai... Oricum, 
câteva linguri în plus, chiar dacă era doar supă caldă, tot era bună... Deci era o 
solidaritate, nu exista partide, nu exista separatisme... 


La stuf aveaţi normă de lucru ? 

Norma la stuf? Norma era 18 maldăre şi aşa era ип maldăr de таге (arată cât - n.n.). 
Aveam nişte tarpane, cum ar fi seceriile, dar fără zimţii ăia, şi cu o coadă aşa. La început 
a fost mai lejer, că era maistru civil, ne-a arătat cum se taie, cum se leagă, da' după 
aceea: „Normă, domne, 18 maldăre”. Noi am fost la Ostrovul Babele, cam la vreo 11 
kilometri de la Periprava şi, cu cât te îndepărtai mai mult, cu atât era mai greu, că trebuia 
să îl cari. Şi tot stuful ăsta mergea la export. Se tăia vârful, se curăţea şi rămânea numai 
stuf curat. Iar se lega în maldăr, se încărca pe şlepuri şi era trimis în străinătate. 

Şi bineînţeles că obielele care le dădeau ei şi ciulcele, adică un fel de ciorapi din cauciuc, 
s-o spart după 2-3 zile, fiindcă atunci când tai cu tarpanu' rămânea miriştea aia de la stuf. Şi 
n-o fost apa mai mică de genunchi... Şi s-o tăiat stuf şi aşa. Ajungeai ud, plecai ud. 

În fine, eu am avut un tarpan bun şi s-a nimerit să fac norma mai bună şi făceam şi 
pentru altcineva. Că se luase obiceiul şi acolo că dacă nu făceam norma luam bătaie sau 
nu ne dădea de mâncare. 


Dar cum era mâncarea ? 

Nu vă spun că mâncarea şi acolo era dezastruoasă... Fasolea şi pasta făinoasă era 
material strategic, nu avea ce căuta pe la noi... Varză! Şi când se aducea varză nici nu 
mai ajungea la cazan, o luam şi mâncam aşa. 

Dormeam 2 în pat... Şi seara, după ce mâncai, te acoperi cu păturile, ca să nu curgă 
apa pe tine... Şi acolo am dormit în pat cu un mort, cu unul Gorgan’ din Suceava. Era 


5. Probabil Teodor Gorban, născut la 28 februarie 1916 în URSS, domiciliat în satul Brodina, 
comuna Izvoarele Sucevei, Suceava. A murit de meningită la 24 februarie 1960. Informaţie din 
certificatul de deces din arhiva primăriei C.A. Rosetti, judeţul Tulcea. 

bolnav... şi-o murit omul, ега ţeapăn... „Domne, о murit un от!” Nu l-o mai scos, că 
s-a dat stingerea. Şi am dormit cu el în pat. Dimineaţa pe noi ne-o scos la treabă şi pe 
el l-a scos pe covertă. Când am venit noi era acolo şi o aşteptat să mai moară câţiva şi 
i-o dus dup-aia cu spatele la Periprava, 11 kilometri, cei care rămăseseră scutiţi medical 
la bac, de n-au ieşit la muncă. 

În fine, pe la sfârşitul lui februarie s-o liniştit treburile, am început şi noi să cam 
terminăm cu stuful şi cam atunci o luat foc ostrovul, de la caralii, care o făcut focul. Ei 
aşa dădeau foc după ce luau stufu’, ca în al doilea an să iese stuf curat. Şi o venit un vânt 
şi o luat o pală şi, cum era stuful uscat, o făcut prăpăd. Până atunci ne păzea armata şi 
nu ştiau altceva decât „banditule”. Fiindcă aşa le spusese ăia din gardă... Erau soldaţi 
veniţi atunci de prin Ardeal... şi au aflat că „ăştia sunt bandiți”. Ei bine, era strict, nu 
trebuia să discuţi toată ziua cu altul de la brigadă, cu toate că era ceva absurd... că doar 
seara intrai în cală, intrai 4-5 brigăzi, 270 de oameni. Ei, şi când o luat foc acolo... nu 
s-a mai ţinut cont de brigadă, că am fugit care încotro. Cărasem stuf şi făcusem o 
grămadă sau gluga de stuf din 500 de maldăre. Şi reuşisem să cărăm 90% de stuf, să îl 
aducem pe malul cracului Dunării, că după noi venea dreptul comun şi-l sortau, că v-am 
spus că mergea la export... În fine, după ce o reuşit să stingă focul, ajunsesem pe la vreo 
8-9 seara. Era întuneric şi o început să strige: „Aici brigada cutare! Aici brigada 
cutare! Aici brigada cutare! ”. Ăia din escortă stăteau şi ei şi, până la urmă, nu ne-o 
băgat bine, că nici nu aveai unde acolo... 

Şi am mai stat acolo vreo 10 zile... De astfel, nici nu mai aveam unde să mai tăiem, 
că tot câmpul era negru, şi stăteam mai lejer (râde - n.n.). Şi pe 20 martie ne-a dat jos 
cu bacul în ponton la Periprava... Când ne-o scos din bac... erau bucăţi de saltele, paie 
mucegăite şi atât... Noi eram plini de păduchi... Toate hainele le-am dat jos şi le-au 
băgat la etuvă. Deci asta a fost în martie '60. Şi de acolo ne-au dus pe jos până la Grind, 
unde am stat până toamna, când ne-a întors din nou la Strâmba, la Stoeneşti. Şi acolo s-o 
propagat o epidemie de leptospiroză şi febră tifoidă... 

Ce simptome aveau cei care erau bolnavi ? 

Cu febra tifoidă... cum să vă spun eu ? Făceai temperatură... Purtai microbul, dar nu 
era aşa periculoasă... Ei ziceau că îi febră tifoidă şi nu ştiau de leptospiroză şi spuneau 
că numai în '913 au fost nişte cazuri de febră tifoidă... Dar ce era la leptospiroză? 
Declanşa temperatură mare şi hemoragie internă... Şi de-asta o murit un cetăţean. 
Murind cetăţeanul, ei o spus: „Domne, stai puţin, că nu e bine”. Şi o adus cobai şi o 
injectat şi o murit şi cobaiul... La analiză... o ieşit leptospiroză. Şi o început să ne aducă 
la spital. 

V-au dus şi pe dumneavoastră la spital ? 

Da, la Constanţa la spital. Ajunsesem vreo 300 acolo, cu febră tifoidă şi leptospiroză. 
O pus gratii la geamuri. În fine. Când ne-am dus acolo 1а spital, unul o luat cu el din 
colonie o bucată de mămăligă. Mămăliga era... cum să vă spun eu? Neagră. Nu ştiu cu 
ce dracu’ să asemăn eu mămăliga aia, da’ era neagră. Cam din mei cred că o făceau, 
dacă rețin eu bine. Şi când ajungem la spital... văd ăştia mămăliga şi într-o jumate de oră 
mămăliga aia a făcut ocolul spitalului. Ei au zis că din cauză că o venit şobolani şi o 
mâncat din mămăligă ne-am îmbolnăvit. Bine, că noi mâncasem mămăligă de-aia până 
atuncea... „Mergem să vedem şi noi unde staţi şi cum s-o luat boala...” Eram sub 
supravegherea penitenciarului de la Constanţa şi o venit comisii de doctori de la spitalul 

unde eram noi internaţi şi din Direcţia Generală a Penitenciarelor. Şi ne întreba: 
„Dumneata de unde eşti ? ”. „Păi, din pavilionul 1.” „Din pavilionul 2.” Pavilionul 1 şi 2 
erau nişte barăci fără acoperiş. Iarna bătea vântul pe sus, pe acolo de îngheţai... Când 
intrai nu te descălţai, fiindcă înăuntru ега ca şi afară. Ca să vă daţi seama cum ега în 
colonie, vă spun... Deci, un tractor cu şenile, cu un car unde erau puse nişte butoaie cu 
mâncare pentru cei de la câmp, s-a împotmolit în poartă. Deci, pur şi simplu, cu şenile cu 
tot, şi nu s-a mai putut mişca... O luat nişte căruţe şi s-o încărcat mâncare să o ducă la 
câmp. Şi când o venit medicii şi o văzut ce pavilioane sunt acolo... Când s-o dus la 
bucătărie şi o văzut ce era acolo, când o luat-o şobolani la fugă printre ei... o rămas 
trăzniţi. Şi o venit înapoi. „Domne, acolo aţi stat? ” „Păi, unde în altă parte ? ” Deci astea 
au fost în '60, toamna, când s-o declanşat chestia asta... Şi după се am venit de la spital, 
ne-o făcut un fel de baracă separată, unde stăteam noi, ăştia cu leptospiroză şi cu febră 
tifoidă. Ei, da” o început cei cu leptospiroză să îşi piardă vederea şi atunci ne-o dus la 
Văcăreşti, la spital. Boala revenea şi atunci s-o constatat că de la un medicament care s-o 
dat, nu îmi vine acuma în minte numele lui, s-o considerat că ăla e de vină şi a fost retras. 

Şi am stat la Văcăreşti până în '61, când am venit înapoi în Balta Brăilei. Şi am fost 
pe la Strâmba, Stoeneşti, Salcia, Grădina. În *62 ne-o dus iar la stuf pe bacul 4 de la 
Periprava. Şi acolo m-am întâlnit cu ипи’, Titi Moldovache, din Hanul lui Conachef. Şi 
ăsta zice către mine că să evadăm. Zis şi făcut. Am evadat... 

Când ап evadat ? 

Am evadat pe 19 iulie '62. Să vă spun cum... Ei trebuia să facă un şanţ pe lângă dig 
pe la Periprava, Vâlcov. Veneţia românească... Aşa. Noi eram o echipă care tăiam stuf 
înainte şi ei trebuia să vină să facă șanțul de secat. Noi avem decât un gard în spate şi în 
faţă era câmp liber şi stuf... Era Balta Şfistoaca. Şi am făcut nişte intrânduri aşa prin 
stuf, cum ar fi, un fel de bucle aşa. Eh, la 5 se încheia lucrările, da” noi la 16.30 dădeam 
încetarea. Militari fumau o ţigară, mai stăteau de vorbă. Noi ne întindeam, scoteam 
obielele să stea să se usuce oleacă. Şi în timpul ăsta noi discutam : „Măi, Titi, noi trebuie 
să ieşim din cordon, da’ când ei o să dea adunarea, o să ne vadă lipsă şi trage racheta”. 
De acolo, de la noi, la centru’ Periprava era cam 1 kilometru. „Deci trebuie să vină ăia 
de acolo, să-i ia pe ăştia să îi ducă şi după aceea să încercuiască zona din care or să 
creadă ei că noi n-am reuşit să ieşim.” Noi eram bacul 4 aici, era bacul intelectualilor 
ceva mai încolo... Ei, ne-am încălţat şi am luat-o frumos pe un şanţ, prin stuf, şi am ieşit 
într-un lan de porumb. Când să ajungem la digul de la Şfistoaca... iacătă brigada 
cealaltă, de intelectuali, dar norocul nostru o fost că tocmai făcea cotul. Am mai stat 
oleacă şi am trecut în balta Şfistoaca. Când am ajuns acolo am mai mers puţin... când 
am văzut racheta trasă... I-am zis lui Titi: „Fii atent, să ocolim acuma comuna C.A. 
Rosetti şi să intrăm spre pădurea Letea”. Pădurea Letea este monument natural, că e de 
stejar, şi nu s-a mai văzut stejar în Deltă... Şi, domne, ne-am cam rătăcit noi... Da, da’ 
am reuşit să ieşim mult-mult de unde o scotocit ei. Şi noaptea ei o lăsat posturi fixe... 

Dar cum v-aţi ghidat ? 

Luna şi cu soarele... Ei, şi apăi ştiam noi că de pe dig vedeam comuna şi ştiam cât 
ar trebui să mergem... Şi zic: „Fii atent! Ei trebuie să fumeze, că sunt în ţarc, şi stăm 
să vedem că cred că o să se întâlnească să mai stea de vorbă”. Şi într-adevăr, nu am stat 

un sfert de oră şi numa’ vedem un chibrit... A aprins ţigara celălalt, s-o întâlnit, s-o dus 
înapoi spre posturi şi noi am trecut printre ei... Şi am ajuns la o comună, da’ nu mai îi 
rețin numele... Şi noi am evadat joi seara şi ei ne-au prins luni... Şi am avut noroc că 
ne-au prins grănicerii, pentru că cracul Sulina era navigabil şi acolo făceau grănicerii... 
Deci ieşisem mult din zona lor, căci seara, când trăgeau rachetele de retragere, vedeam 
unde suntem noi şi unde sunt ei... 


Dar cum v-au reperat grănicerii ? 

Ah, ce s-a întâmplat... Vă spun. Noi ne-am dezbrăcat, că trebuia să trecem cracul 
Sulina, şi luasem şi nişte indispensabili noi. Îi uzi, le legi aicea la picioare şi le iei aşa 
cu deschizătura pe tine, şi îi trânteai în apă şi se umfla craci aici ca un colac. Şi pui un 
crac la o subsuoară şi unul la o subsuoară şi aici pui deschizători... Eram noi obosiţi, da’ 
ştiam că nu îi greu să treci... Primisem un pachet atunci, în '62, şi nu am luat cu noi 
decât bomboane. Domne, şi când am ajuns eram epuizați, că numai în apă am stat... Şi 
am ajuns dimineaţa într-un câmp liber şi am intrat într-un stuf. Prinsesem seara o gâscă, 
îi scosesem ficatul la o gură de foc şi l-am mâncat gol. Şi am luat o bomboană, ne-am 
scos hainele, le-am pus la uscat şi am dat peste un fel de bordei de săteni. Am intrat 
acolo şi am găsit două pere. Niciodată n-am să pot să spun... şi nu există cuvinte care 
să spuie cât de dulci erau. Eu o pară, el o pară... Şi o apărut un civil cu coasa şi un 
băiat. Ei erau anunţaţi că suntem evadați şi o vrut să vie spre noi. Eu m-am îmbrăcat, am 
băgat mâinile în buzunare şi am zis: „Dacă vrei să îţi steie bine, stai cuminte”. Ei s-o 
întors şi o luat-o spre comună. Şi am zis: „Măi, Titi, până când o ajunge el în comună, 
hai noi să o luăm pe drum şi după aceea să intrăm în baltă”. Aşa am făcut. Şi nu vă spun 
că am dat peste un canal şi odată o trecut o barcă pe lângă noi... Ne-am băgat sub apă 
şi nu ne-o văzut, o trecut. Domne, da' era nişte lipitori verzi, nu mai groase decât 
ţigara... da’ iuți ca mama focului. Şi când venea... dacă nu băgai degetele imediat s-o 
prinzi se lipea... Şi cât am stat acolo s-o lipit dracului şi după acea ne-a rupt... Ne-a 
rupt, că nu s-a mai dezlipit, şi la cât eram de slăbiţi atât ne mai trebuia, să ne mai ia şi 
sângele... În fine. Când am luat-o noi prin canal, ne tot uitam să vedem unde e ăla, cât 
e de departe şi cât putem noi să mergem. Şi cum ne-am uitat, am văzut un punct 
trigonometric, înainte de a ajunge spre cracul Sulina... Şi acolo era un om care se uita 
cu un binoclu şi ne-o văzut. Şi am zis: „Băi, Titi, hai să intrăm în baltă, dar fii atent, 
dacă te somează... te întorci cu faţa, pentru că altfel te împuşcă în spate”. Că aşa era dat 
ordinul, să ne împuşte dacă ne găseau. Domne, şi n-am mers 50 de metri şi am auzit: 
„Stai! ”. Ne-am întors. 2 grăniceri. Ne-o scos afară, ne-o legat şi o anunţat că ne-o 
prins. Am stat vreo două ore şi o venit de la colonie locotenentul-major Ianiţiki”, ajutor 
de comandant, iar comandant era atunci Fecior?. El о vrut să ne ia, da” un căpitan 
de grăniceri a spus: „Nu, nu. Vi-i predăm la colonie”. Ne-o pus într-o remorcă şi 
ne-o dus. 


7. Ianiţiki, locotenent-major de Securitate, adjunct al comandantului lagărului de la Periprava. 
Un ins „fioros”, care venea de la Salcia, unde fusese supus unei anchete fiindcă omorâse 
deţinuţi. Doina Jela, op. cit., p. 141. 

8. Ion Fecioru, născut în 1928 în Cucerdea, Mureş. Comandant la Poarta Albă (iunie 1953 - 
ianuarie 1955) ; formațiunea Borzeşti (1956), formațiunea 0830 Periprava (octombrie 1960 - 
septembrie 1963), formațiunea 0319 Giurgeni (ianuarie-aprilie 1967). Doina Jela, op. cit., 
р. 116; AANP, dosar FN, 1967-1968, vol. I-II; dosar 312 A; dosar Inv. пг. 25-1956. 

Ați fost pedepsit pentru evadare ? 

Da. Am ajuns la colonie, după care... izolare. Celula era 2 metri pe 3 şi în fiecare 
seară ni se turna câte un hârdău de 50 de kile cu apă. Era pământ pe jos, da’ când turnau 
ара aia... Şi seara îţi dădea o pătură... Noroc că era cald, că era iulie-august. Da’ ce era 
rău că ne-o pus lanţuri la picioare şi numai cu două verigi... şi mi-au agăţat de ele o 
greutate cam de 7-8 kilograme. Şi după 20 de zile o venit şi ne-o tăiat lanţurile, pentru 
că se infectase... Deci nu mai ieşea bocancul din picioare... Şi când mi-o tăiat lanţurile... 
s-o luat cu totul de la picior... 

Ce vă dădeau de mâncare cât aţi stat la izolare ? 

Păi, în primele 10 zile am mâncat aşa: 100 de grame de pâine, jumătate de turtoi... 
tot din mămăligă făcut, aşa, o cană de o zis că îi cafea, da’ era un fel de surogat, şi apă 
că aveam şi jos. Deci asta am mâncat în primele 10 zile. Şi, după 20 de zile, când mi-o 
tăiat lanţurile, m-am prins de un perete, că mi se părea că sunt prea uşor... Şi doctorul 
a avut curiozitatea să mă cântărească. Am avut atunci 38 de kilograme. Aşa. După aceea 
nu mi-o mai pus lanţurile, m-o bandajat şi el acolo la picioare cât s-o putut... Şi după 
vreo două zile, ne-o băgat pat în celulă, dar tot venea să toarne apă pe jos. „Măi”, zic, 
„ăştia nu s-au lăsat de obicei”. Şi am început să bat în uşă şi zbieram. „Ce-i, domne?” 
„Păi, îi praf şi nu am cum să mă plimb.” „Băi, ăsta o luat-o razna.” 

Ce să vă mai zic? După izolare ne scotea să ducem vintrele (cu sensul de excremente — 
n.n.) afară... Cei care erau la capătul izolării erau inapţi... şi nu mai mâncau nici turtoiul 
ăla. Şi când ieşeam afară era un car cu nişte boi acolo, cu care duceau turtoiu” şi cărau 
apă, şi mai luam noi câte o bucată de aia de turtoi, o băgam sub zeghe şi apoi o mâncam. 
Şi câte o gamelă de arpacaş, şi domne, în două luni am ajuns la 87 de kilograme, 
îmbrăcat. Îi auzeam : „Dă-l dracului! Ăsta moare, tu nu vezi ce umflat e ăsta? Se duce 
naibii”. Ajunsese la colonie, la Grind, că Botez gata, s-a dus. Aşa. 


Dar nu v-au judecat pentru evadare ? 

Ba da. Deci am trecut de aia, m-am vindecat şi ne-o dus la proces la Tulcea pentru 
evadare. Prima dată a spus preşedintele : „V-aţi dat seama că creaţi probleme la gărzi ? ”. 
„Nu i se poate imputa la gărzi, că ei era în spate ori în faţă, aveam tot câmpul de stuf. 
Deci nu i se poate imputa.” „Bine, dar de ce aţi evadat?” „Păi, domnule preşedinte, 
după 7 ani, nici o scrisoare, nici un concediu... e prea mult.” Au început să râdă ăia. 
„Ei, câte 3 luni de zile.” Ne-a mai dat 3 luni în plus la pedeapsă... 3 luni la 15 ani... 

În ?63 s-o făcut un fel de verificare a dosarului şi striga: „Botez! ”. Şi tu spuneai: 
„Botez Toader, baraca... mama, tata... nu ştiu ce, atâţia ani condamnabili. 15 ani şi 
3 luni.” „Nu mai ai 3 luni, că s-au grațiat. E, nu mai sunt, nu mai sunt...”. 

Tot în '63 ne-o dus Іа colonia Luciu-Giurgeni şi, de acolo, în aprilie '64, ne-a adus 
la Strâmba. Atunci, în aprilie '64 o fost un lot mare de eliberări... сат 14.000. Adică 
am aflat din Scânteia, când s-o dat decretul 411, că spunea: „Practic, până la 23 august, 
toţi deţinuţii politici vor fi eliberaţi”. Noi până atuncea eram delicvenţi... „Până acum 
s-au eliberat...” şi spunea câţi ieşiseră, şi se eliberaseră vreo 14.000 şi nu ştiu cât... 

Pe noi ne-au strâns la Salcia 970 de inşi care mai rămăsesem în Balta Brăilei Mari. 
Eu pe 21 iulie trebuia să mă eliberez. Eram în penultimul lot. Deci după mine mai era 
un lot de 70 şi ceva... 

Şi trebuia să mă eliberez, şi la vreo două zile mă chemă unul Biscăreanu, procuror. 
Şi când veneau civili, noi spuneam: „Linişte, că o venit domnul inspector”. Spun: 

„Domne inspector, eu nu am făcut cerere de revizuire, de grațiere, eu am de făcut cam 
15 ani...”. „Nu ai să faci 15 ani, dar n-ai să ieşi afară...” „Păi, care îi motivul? ” „Păi, 
ai 3 luni...” „Dar, domnu” inspector, mi s-o spus că ălea s-o grațiat.” „Nu, că am 
întrebat la Tribunalul de la Tulcea şi nu e nimic în dosar...” În fine. Şi am rămas singur 
în colonia Salcia şi am mai stat cu dreptul comun până pe 4 octombrie... 


Cum a fost în cele 3 luni cu deținuții de drept comun ? 


Domne, nu te poţi acomoda cu ei... Îs vulgari. Dar eu, fiind fost deţinut politic... 
aveau un respect, aşa... 


Vă mai amintiţi momentul eliberării ? 

Păi, pe 4 octombrie '64. Mi-o dat bani de tren... 3 lei 50 era cursa până la Brăila. Ce 
să fac? Am scos bilet şi am luat un pachet de ţigări Carpaţi, că nu aveam altceva... Când 
o venit controlorul... te cunoştea... cu părul tuns, după haine. „Biletul.” Dau biletul. 
„Domne, de ce aţi mai scos ? ” S-o dus el în oraş şi s-o întors înapoi. M-a chemat afară, 
că avea el un compartiment. „Haideţi să bem.” „Domnu”, nu vă supăraţi, eu n-am băut 
7 ani... nici n-am văzut. Nu merge...” „Dar un pahar de bere ?” „Păi, un pahar de bere 
poate merge, dar restul nu merge.” 

Cum v-a întâmpinat familia când aţi ajuns ? 

Bine... Am ajuns acasă. Ei nu ştiau că vin. Ştiau că am evadat, că fusese unul 
Mocănaşu din Vaslui, are o moară pe aici la vale... Şi m-am întâlnit cu un băiat de-al lui, 
Mitică Mocănaşu, acum îi pe la Iaşi, avocat... şi el i-o spus la un frate că Titi s-ar putea 
să vină mai târziu, că o evadat şi bine că o evadat... Şi s-o dus vestea pe la rudele mele, 
pe acasă... Mă rog, dar eu nu eram tâmpit să mă duc atunci când am evadat acasă, că 
graniţa, casa şi rudele erau primele care erau suspectate... În fine. 


Ați reuşit să vă găsiţi un loc de muncă ? 

Da, m-am angajat în servici la SMT şi am plecat în '68, că am intrat la şcoala 
agricolă ca maistru control practic. Şi în '69, toamna, m-am dus la Galaţi, la Combinatul 
Siderurgic Galaţi. Şi acolo m-am dus din nou să formez o organizaţie, da' de data asta 
nu m-au mai băgat la organizaţie... Deci eu am fost condamnat cu articolul 209, partea 
a doua, „crimă de uneltire contra orânduirii sociale de stat”. Era pedeapsa 15 ani, 25 cu 
circumstanţe agravante şi puteam merge şi la moarte. Ei, da’ acum m-a băgat la complot... 


Şi cu cine aţi organizat de data asta ? 

Păi, de data o fost vreo 3 maiştri de la Galaţi, din Bălteni”. 

Şi cum aţi fost descoperiţi ? 

Păi, un văr de-al meu, Niculae Butnaru, era secretar de partid la primăria din Bălteni. 
Şi eu m-am dus acolo să văd cum se prezintă muniţia şi armamentul gărzilor patriotice... 
Şi şi-a dat seama... I s-a părut lui dubios că am stat vreo 2 sau 3 zile prin Bălteni. Şi luasem 
legătura cu Ropceanu, care fusese fugar, cu Vasilică, care fusese şi el împotriva regimului... 

Văru” ăsta ne-a spus şi aşa a început Securitatea să intre pe fir, la Bălteni, la Galaţi, 
şi au început să îi adune... Când m-o arestat pe mine, marea majoritate erau deja arestaţi. 
Pe 5 decembrie '69 ne-o arestat pe mine, pe frate-miu, Ше, şi pe un văr de-al meu... 

Cum s-a realizat ancheta ? 

Am făcut ancheta de pe 5 decembrie '69 până în mai '70, când ne-o dus la Bucureşti, 
la Rahova. Anchetatorul era colonel Dumitrescu, dar era civil. În fine. O început ancheta... 
că am vrut să aruncăm combinatul în aer. „Domne, dumneavoastră aţi fost vreodată în 
combinat ? Combinatul nu aparţine de comunism ? L-o făcut oameni ăştia, ei o muncit 
acolo... Şi ştiţi cum muncesc? Duceţi-vă cu 3-4 zile înainte de salariu şi vedeţi că тапса 
cartofi şi stă la forjă, domnule colonel. La forjă! În faţă la forjă, în chiloţi... Şi тапса 
cartofi ! ” Bine, la un moment o început să îmi facă o socoteală, că eu aveam 1.600 şi 1 leu 
Salar, că eram în siderurgie, iar construcţia de maşini avea 1.100 şi 1 leu... Şi eu spuneam 
că nu îmi ajung bani... „Păi, cum?” „Faceţi dumneavoastră socoteala.” „leşi tu?” „Da, 
domne, o dată pe săptămână, ies cu soţia la o bere.” „La un film?” „Da.” „Bun.” „Puneţi 
acolo. Cât îi?” O făcut socoteala. La două săptămâni n-o mai avut bani. 


Care era diferenţa dintre anchetele din '54 şi cele din '69 ? 

Era distanţă mare. Se purtau civilizat. Ei, cei noi ne mai ameninţa, dar la mine nu 
ținea... Într-o zi m-o făcut porc. Şi i-am zis: „Domnule colonel, ştiţi cum facem 
ancheta... Eu pot refuza să vorbesc, dar nu merită ca un colonel, cu atâta stagiu în 
anchetă, să vă refuz. Dar poate să stea avocatul aici la masa asta în colţ şi eu dincolo, da’ 
nu cred că îi frumos. Aia e. Bun”. Şi o durat ancheta până în mai '70. 


Vă ancheta zilnic ? 

Zilnic. Dar i-am spus odată: „Domnule colonel, n-am furat ceva şi îmi puneţi în 
cârcă mai multe. Sunt împotriva comunismului şi am şi scris. De се? Ce-i comunismul ? 
Ce-o dărâmat ? Ce o depersonalizat ? Tot, tot”. De multe ori zicea : „Las-o mai pe ocolite”. 
„Domne, ce dracu”, crezi că îmi dă mai puţin?” Am pus pariu cu el ре 50 de ţigări. El 
spunea că îmi dă 15, eu ziceam că îmi dă 20, cifră rotundă. „Domne inspector, v-am spus, 
problema е cât îţi dă şi cât faci. Când faci jumătate din се îţi dă, nu-i aşa mult... Ei, şi 
cum trec anii... Primi 5 şi ultimi 5 nu îi socotesc... cei la mijloc... vedem noi cum o fi.” 

Şi într-o zi, după ce am terminat ancheta la Galaţi, ne-o dus la Rahova. Acolo, într-o 
zi, era unul în civil... o ajuns el directorul general al anchetelor pe ţară. Vasile! şi nu 
mai ştiu cum îi mai spune... Apare în „Memorialul durerii” şi spune ce vrea el... Şi 
Dumitrescu mi-a spus : „Vezi că vine directorul general al anchetelor pe ţară. Să discuţi 
cu е1 cum ai discutat şi cu mine”. În fine, mergem la proces. 


Procesul a fost cu public ? 

Public, dar tot majoritate, dar cu cei invitaţi dintre primi. Că ei mergeau pe chestia 
asta. Pedepsele sunt pedepse, dar dacă în faţa instanţei ai spus că ai greşit, chestii şi nu 
ştiu ce... e bine... Şi de-aia mie mi-au dat ultimul cuvântu', că o fi zis: „Dacă ăsta е 
primul, după aceea ăştia ce o să zică”. În fine... 


Vă mai amintiţi numele procurorului, al preşedintelui ? 
Ооо, procurori au fost 2. Nu le mai ţin minte numele, da’ sunt trecuţi în acte... Da’ 
pe preşedintele tribunalului l-o chemat Sitaru”. 


10. Vasile Gheorghe, şeful Direcţiei Cercetări Penale în Departamentul Securităţii Statului. Şef al 
Direcţiei a VI-a cercetări penale. Lucia Hossu-Longin, Memorialul Durerii. O istorie care nu 
se învaţă la şcoală, Editura Humanitas, Bucureşti, 2007, p. 395. 

11. Este posibil să fie vorba despre colonelul Valeriu Sitaru, care a funcţionat la Tribunalul Militar 
Bucureşti în anii '80. 

În boxă câţi егајі ? 

Vreo 16. 

Şi câți martori au fost ? 

Au chemat vreo 42 de martori, majoritatea dintre foştii deţinuţi. O chemat din foştii 
deţinuţi că voiau să dea impresia că eu am pus la cale organizaţia încă din timpul 
puşcăriei. Că m-au întrebat: „Ce ai discutat cu cutare ? ”. „Eu am discutat cu mulţi, dar 
nu le ştiu numele. Ne-am manifestat tot timpul împotriva comunismului, nu îi ceva 
secret. Şi dumneavoastră vă spun şi acuma...” „Da, da' cu mine nu faci politică, 
propagandă.” „Păi, nu.” În fine. Şi о fost martor al acuzării, văru' ăsta, Niculae 
Butnaru. La Brodoca are casa... Şi un frate de-al lui o fost martor... „O zis că vrea să 
dărâme comunismul.” „Domnule, dar nu e nici o problemă. Şi acuma aş vrea, dar cu 
се? Daţi-mi baza materială.” „Bine, vreo întrebare ? ” „Întrebaţi-l cât timp am stat de 
vorbă ? ” Răspunde vărul ăsta: „Cam 1 minut în faţa unei brutării”. „Şi în timpul ăsta am 
spus toate astea? Eu nu contest”, zic, „am spus-o şi o spun oricând”. În fine, o plecat... 

Un episod interesant în cadrul procesului... A venit unu' nou, ca martor, i-am uitat 
numele, da' avea paşaport... A intrat, a salutat boxa şi s-a dus la masă. ÎL întreabă 
avocatu' : „Dumneavoastră aţi declarat că domnul Botez este un om intratabil ? ”. „Domnule 
preşedinte, vă гор să mă іегіа(і, am spus că îi incoruptibil, nu intratabil.” La plecare о 
venit iar lângă boxă, o salutat şi a plecat. O fost un gest de mult curaj... 

Cum a reacţionat publicul ? 

Nu se manifestau zgomotos în tribunalele populare, mai ales că erau şi părinţi, şi 
fraţi, şi toţi. 

Cât a ţinut procesul ? 

O ţinut vreo 3 zile. Bineînţeles că rechizitoriu” o fost un dezastru. Duşmani înrăiţi... 
Mai ales eu eram cel mai înrăit... Bine, eu nu am protestat. 

Ce pedepse au primit cei din lot şi ce pedeapsă ați primit dumneavoastră ? 

Eram în Rahova când ne-a anunţat pedepsele. La ипи’ i-o făcut injecții... când o auzit 
18 ani. Eu am luat 20 de ani, frate-miu a luat 16, unu' 8 sau 9, au luat mai mulţi 8 ani... 
Erau bătrâni şi aşa, trecuţi de 70 de ani, făceau o treime din pedeapsă şi ajungea. 

Vine colonelu' Dumitrescu. Zic: „O venit pedeapsa... 20 de ani. Cifră rotundă. 
Luaţi faţă ce facem cu pariul ? Pariu de onoare...”. Ei, da’ parcă le dădea de la el. Tot 
din гае... Şi a 215 că îmi dă 10 ţigări pe zi. Şi am spus: „Domnu: colonel, eu nu iau 
10 ţigări”. „Dar cum?” „Un şef de stat nu fumează 10 ţigări.” Mai ales că venea ei să 
îţi aprindă... De altfel, nu fumam prea mult, dar le strângeam, că ştiam că atunci când 
te duci la penitenciar, ţigările valută forte era, deşi, nu făceam noi schimb pe pâine sau 
saltele, că era, cum să spun, jenant să faci chestia asta. Dădeai, fumai mai puţin. Şi 20. 
20. Bun. Ajungem la... „Dar declari că îi e în regulă.” „Nu declar.” Avocatul din oficiu 
declara recurs. Când ne-am dus la recurs, la recurs era preşedinte un gheneral. Şi 
spuneai domnule prezident. „Acceptaţi recursul ăsta ? ” „Îl accept.” Procurorul era unul 
din cei 2. Şi am zis: „Domne prezident, ar fi un motiv să recuz, fiindcă domnul 
procuror o fost şi în instanţă de fond şi de aia problema asta”. N-o avut de lucru să îmi 
spună cum ne-am permis să luptăm împotriva ţării, ţărişoarei mele. „Domnule prezident, 
vă rog să mă iertaţi, dar nu i-am făcut ţărişoarei. Eu o ştiu de ţară mare. N-am făcut eu 
declaraţie că avem probleme de frontiere.” Făcuse Ceauşescu puţin înainte, că n-aveam, 

exact cum o făcut şi domnul Constantinescu pactul cu Ucraina. Şi, domne, am plecat 
prin decembrie. Deci procesul o fost în mai, 20 şi ceva mai. S-o amânat din cauza 
inundaţiilor din Moldova şi n-au putut să aducă martori şi am început în iulie. Nu mai 
rețin data. Ei, mi-o anunţat pedeapsa. Şi am mai stat la Văcăreşti după recurs până prin 
decembrie. 


Cum erau condiţiile la Văcăreşti ? 

La Văcăreşti era celule obişnuite. Tot aglomerate. După aceea o fost Văcăreşti tranzit 
şi trecea mai mulţi. Apoi la Aiud. La Aiud am stat ceva în carantină. Ne-a băgat pe 
Zarcă. 


Cum arăta Zarca ? 

Zarca... Cum să spun? Este o închisoare. Zarca este un cuvânt cred că turc, care 
înseamnă „umed”!?. Jos avea un subsol саге era plin cu apă şi nu mai era locuibil. Era 
celule la parter şi la un etaj. Erau celule în care se punea 4 paturi, două la perete aici şi 
două la perete. Acolo se lucra la lădiţe pentru zaruri, biscuiţi şi Іа elastă. Elasta era un 
fel de dormeze. Noi împleteam nişte arcuri, de diferite dimensiuni, care se capsa. Şi am 
lucrat acolo... Şi am făcut şi la Aiud izolare destulă. 


Din ce motiv aţi făcut izolare ? 

Păi, motivul... Să vă dau un caz. Eu eram şef detaşament şi, ca dracu’, n-aveai voie 
să treci de la o masa la alta. Şi venea deţinuţii noi şi trebuia să le arăţi cum se leagă, cum 
se bagă un arc, cum se scoate un arc, cum se capsează. Şi un prost de caraliu de acolo 
mi-o făcut raportul... 10 zile izolare. 

Eu în perioada asta aveam drept la un pachet la 3 luni şi la cumpărături din 10% din 
ce ne dădeau ei, adică 100 de lei la 3 luni. La pachet nu prea scriam eu, că ştiam acasă 
care era situaţia, părinţii bătrâni, şi eram 2 acum, şi eu şi fratele... Să trimită pachet la 
2 era greu. Dar, într-o zi vine şi îmi spune că mi-a venit pachetul. În timpul ăsta îmi face 
raport şi mă duce la şefu' de secţie, unu’, Bolduro, un locotenent care avea un ginere 
caraliu, dar nu pe Zarcă cu noi, ci aici la fabrică. Şi eu nu voiam să returneze pachetul, 
că după aia de acasă credeau că evadasem iar şi de acolo... Cu 3 zile înainte de a ieşi din 
izolare vine ăla care era cu pachetele: „Botez, cui să îi dăm pachetul? Daţi lui 
frati-miu ! ”. 

Dar să vă spun cum m-am întâlnit iar cu Tudoran... Într-o zi eram la izolare, tot aici 
la Zarcă, dar, cum se spunea, era o periodă de deconectare... Mă plimbam prin celulă. 
Eram cu un machedon, unul Mitrea... Şi deschide uşa. Era ajutorul de comandant 
Tudoran şi în spatele lui un maior, o gloabă cât uşa aia... Şi care era tâmpenia? Când 
treceai la izolare, îţi lua echipamentul tău şi îţi dădea echipamentul care îl purta toţi. Şi 
dacă aveai bocanci, talpa era luată, toate alea era de lemn, cuiele erau în talpă... Şi її 
reproşez: „Domnule comandant, bine că ne-aţi luat hainele, bocancii ăştia... Da’ scrie 
în regulament că trebui să am şi cuie în talpă ?”. Se uită la mine. Maiorul: „Domne, 
dumneata nu ai mai făcut puşcărie? ”. Zic: „Ва da”. „N-ai fost la Gherla?” „Da, 
domne.” „Dumneavoastră sunteţi eroul... Cum dracu' de nu v-a omorât nimeni până 
acuma?” A şuierat şi a plecat... În altă zi, ne scosese la percheziţie. Dar percheziţia cum 
era... Zarca asta era un hol lung, celule pe o parte şi aici peretele... Şi trebuia să stai cu 


12. Conform DEX, cuvântul zarcă provine din limba maghiară, zârca = „carceră”. 

fața la perete şi înăuntru să vină să facă percheziție. Apare Tudoran. ЇЇ făcuseră locotenent- 
-colonel. „Най, tu, Dumnezeu!” Eu mă întorc şi spun: „Domnule colonel, de ce nu 
puneţi mâna pe ciomag ca la Gherla şi să omorâţi oameni, domne ? ”. Domne, s-o dus ca 
din puşcă. Astea două întâlniri l-am avut cu fostul locotenent Tudoran de la Gherla, care 
acum era ajutor de comandant, maior şi apoi colonel la Aiud. Cred că o ieşit la pensie 
locotenent-colonel.. . 

Cum a fost alimentaţia în această a doua perioadă ? 

Acceptabilă. Păi, de pildă, erau şi paste. Arpacaşul era nelipsit, mai era fasole, 
cartofii... mai curaţi, ca să zic aşa. Carne ne dădeau rar. Mâncarea se mai compensa си 
suta de lei pe care o făceai. Eu o făceam la 3 luni, că eram recidivist. Faţă de prima 
perioadă era mai bine. Mai erau puţini şi din ăia vechi, care fusesem atunci, şi când 
povesteam cum o făcusem noi... Frati-miu avea obiceiul să spună: „Aicea e grădiniţă 
faţă de cum aţi făcut-o voi”. Am avut dreptul şi la vorbitor... O fost o dată taică-miu, o 
dată o sora de-a mea. 


În martie 1977 v-a prins cutremurul ? 

Da, desigur. Eram în spital. Bine când s-o dat cutremurul... o întins-o caraliu' care 
era acolo. După ce s-o terminat, еї s-o dus repede să deschidă celulele... Şi a doua sau 
a treia zi, o venit şi ne-o dat o carte poştală să scrie fiecare acasă că îi sănătos. Deci a 
fost un gest uman. La comanda închisorii venise un colonel Traian Moldovan”, care nu 
era din cadrele Securităţii şi probabil că nu era învăţat cu chestii din astea. 

Când v-aţi eliberat ? 

În 21 iulie '77. O început cu eliberările cam din '74, şi prin '76 mai rămăsesem 
34 de deţinuţi... În 20 iulie, ne-o scos să ne ducă la masă şi nu ne-am mai dus înapoi. 
O spus: „Domne, mergeţi şi vă luaţi се aveţi acolo jos, da? lăsaţi acolo sulurile, 
capsatoarele, ce mai aveaţi acolo”. Ne-a chemat a doua zi de dimineaţă, ne-au îmbrăcat 
civil... Toţi au trebuit să treacă pe la ofiţerul politic, un maior Lazăr, da’ mulţi, cum se 
grăbeau, n-au mai ajuns pe la Lazăr. Şi ţi-au dat ce ai avut, şi mi-o dat şi banii, din cei 
10%. Eu am venit după vreo 7 ani lucraţi cu vreo 8.300 de lei. 

Apoi ne-o scos câte 5-6 pentru că venea un miliţian de la postul de miliţie, care 
trebuia să ne ia să ne ducă acasă. Frati-miu avusese 12 recăderi în hepatită şi era dus la 
spitalul Văcăreşti. Şi, până să ajungă miliţianul care o fost trimis de la Laza!“ să ne ia pe 
noi, o venit cel de la Galaţi şi m-o luat el. Tot cel de la Galaţi l-o luat şi pe frati-miu şi 
ne-o dus pe amândoi la Galaţi. Şi în Gara de Nord ne-am întâlnit şi cu ăla de la Laza. 
În fine. Ajungem la Galaţi, a doua zi ne pune într-o maşină cu miliţianul de la Laza şi 
ne-o dus la Securitate la Vaslui. Acolo am dormit o noapte, la „Lunca”, aici, unde acuma 
e „Europa”, că au făcut un restaurant. Aici, lângă biserica Sfântul Iosif. M-am întâlnit 
şi cu un căpitan de pe vremea aia, Liţoiu, care era din Valea Târgului’, de aici... Şi а 
doua zi ne-o dus acasă colonelu' Coman. Şi mergând pe drum: „Vezi, că... dacă se mai 
întâmplă ceva... acum trecem cu maşina...”. Şi am zis: „Domnule colonel, staţi puţin! 


13. Traian Moldovan, colonel, comandantul Penitenciarului Aiud în perioada 1973-1978. Andrei 
Muraru, op. cit., р. 102. 

14. Localitate în judeţul Vaslui. 

15. Localitate în judeţul Vaslui. 

Eu am garsoniera la Aiud... Eu nu am făcut cerere nici de grațiere, nici de nimic. Am 
pedeapsa pe care o am. Să nu vă aşteptaţi că am să vin cu tava de angajament...”. În fine. 
Ne-o dus acasă. 

Ați reuşit să vă angajaţi din nou ? 

M-au încadrat la IMI, la Întreprinderea de Materiale Izolatoare Vaslui. Asta o fost 
sâmbăta, când am ajuns, luni m-am dus la directorul comercial Ignat Ştefan. „Sunt 
cutare, domne, eu am făcut puşcărie.” „Şi mă tem că nu politic?” „Ba politic am 
făcut-o. Am vrut să împuşc republica, dar nu a mers. Asta este situaţia, dar eu nu fac 
politică aici. Eu vin să am un salariu şi să muncesc pentru el. Restul ce trece de fabrică 
e altă poveste.” Şi am stat până în '87 acolo, până s-o restructurat posturile. 


Eraţi supravegheat ? 

Da, fără discuţii. Eram supravegheat tot timpul. Şi veneau şi mă chemau. Cum 
veneam de la servici mă duceam la Securitate. Şi m-o chemat până în '89, până la un 
moment dat când am zis: „Domnule, nu se mai poate. Ştiţi се? Daţi-mi un mandat de 
arestare pe o lună, terminăm ori o prelungim şi o dăm naibii. Că eu nu am două servicii. 
Eu o mint pe soţia, ba că vin că nu ştiu ce s-o întâmplat, ba că nu ştiu ce...”. Nu mai 
vorbesc, de pildă, că era secretarul de partid, Gheorghiu, şi venea şi îmi spunea : „Băi, 
nea Titi, aseară am fost la cutare sau la cutare. Întreba ce mai faci”. „Ce să fac, domne, 
lucrez.” „Da, domne, da” ei zic de mata că faci...” „Domne, spui mata aşa, dar când ieşi 
afară eu ştiu ce faci?” Sigur că am avut de aici informatori... Şi am modificat puţin în 
casă, că aici a fost dormitor, şi holul unde am fost prima dată era bucătăria. Şi când am 
modificat, am spart uşa de acolo, şi când am reparat, un băiat de aicea o dat jos sub 
calorifer o găsit două fire... Eu nu am mai mers să văd unde se duceau. Când o venit să 
repare siguranţa în sufragerie, unde am vrut să băgăm priza, au zis: „Păi, aicea sunt 
două fire, bre, agăţate de aicea...”. „Păi, lasă-le aşa şi vezi de treabă.” Bine, când 
veneam suna telefonul: „Am ajuns acasă? ”. 

La 23 august, când o venit Ceauşescu, veneau şi se interesau, să nu plec singur... De 
multe ori venea maistru Eftenie : „Mergi? Mai stai puţin şi mergi cu mine cu maşina ! ”. 
Nu ştiam de ce, da' mai târziu mi-o spus: „Păi, matale ştii de ce te luam?”. „Păi de 
ce?” „Că venea Pascu şi spunea să nu te lăsăm să pleci singur...” În fine. Şi o mers 
chestia asta până în '89, când s-o terminat cu bâlciul... 


Copiii sau fraţii dumneavoastră au avut şi ei de suferit ? 

Pe fosta soţie o obligat-o să dea divorţ, pentru că, dacă purta numele meu, nu putea 
să facă nimic... Frati-miu a avut de suferit prima dată de aici, când o vrut să se ducă la 
şcoala de maiştri şi ucenici, şi nu l-o primit până când o zis directorul: „Uite, băi, îţi 
dau dosarul. Du-te tu la Târgovişte la şcoala de maiştri”. S-o dus şi o făcut şcoala de 
maiştri sondori. Fraţii... bine, ei erau la meserie, ипи’ era şofer, cel mai mare, celălalt 
era tractorist... 


Unde егајі în timpul evenimentelor din decembrie 1989 ? 

Eram la fabrică... şi mi-o spus că l-o prins pe Ceauşescu. L-o prins, l-o prins... Dar 
când mi-o spus că l-o împuşcat... eram tot la servici şi am spus că nu se poate. Măi, 
băiete, dă-o naibii ! Declari stat de drept şi să împuşti un om fără drept de apărare. Măi, 
când am văzut procesul... domnu”, nu îmi vine să îl apăr pe Ceauşescu, dar o fost 
simulacru, domne... Şi mai mult decât atât, am atras o pată, domne. Deci dărâmi un 

regim totalitar, vii şi te instalezi şi faci un proces Іа care vine avocatul şi îl face bâlbâit, 
că nu poate să spuie muncim sau ceva de genul acesta ? Şi trebuia să declare recurs aşa 
cum a declarat avocatul din oficiu şi după aceea să întrebe dacă acceptă sau nu recursu’. 
Da” el nu şi-o dat seama că dacă accepta recursul se mai lungea oleacă... 

După 1990 v-aţi înscris în vreun partid politic ? 

Am fost la ţărănişti, cred că 1 an şi ceva. Având în vedere că am stat cu Coposu... Am 
fost la Bucureşti şi m-am întâlnit cu el. În fine. Şi am avut o chestie care m-o deranjat, 
pentru că n-o fost o chestie loială... Deci, când s-o făcut discuţiile pentru alegerile din 
2003 (sic !), am făcut aici adunarea generală, prin voturi, care să candideze... ca până 
la urmă să aducă pe cineva de la Bucureşti. Şi ne ducem acolo cu doctorul Іопіѕіе, care 
era preşedinte, iar eu eram vicepreşedinte... După moartea lui Coposu venise Diaconescu, 
care a fost un dezastru pentru Partidul Naţional Țărănesc. Şi îmi spune: „Domne, dar 
sunteţi mândri că vine cineva de la Bucureşti”. Zic: „Domne, vă rog să mă iertaţi, eu am 
mai auzit chestia asta, cu mândreţea de la centru... Da’ dacă nu ştiţi, Vaslui nu mai 
participă la alegeri”. E, până la urmă doctoru' o insistat, că să nu fie discuţii şi aşa şi о 
pus pe cineva de la Bucureşti. Ca până la urmă să iei de-ajuns voturi pentru Senat, iar 
ăia de la Bucureşti să vină cu altu’. Şi atunci am spus: „Domne, am crezut că este un 
partid drept... îmi dau demisia”. S-o şi publicat în ziar. Mi-am dat demisia şi am terminat 
povestea cu partidele. Am rămas preşedinte la Asociaţia Foştilor Deținuți Politici din 
România, filiala Vaslui. 

Şi acuma... atâta că mai stau pe-acolo, că mai vin cetăţeni... De pildă, moare 
titularul, rămâne urmaşa, soţia, şi trebuie să îi faci dosar, să umble... M-am dus prin 
Sate, că mulţi nici nu au ştiut... De pildă, una de la Bârlad, îi moare soţul în '91, şi ea 
nu o ştiut ce drepturi are, că nu i-o spus nimeni. Şi noi, la cei care nu aveau grefele de 
eliberare sau copii de sentinţă, făceam o cerere la Piteşti, că acolo sunt toate dosarele 
prizonierilor, foştilor deţinuţi, deportaţi, la Unitatea Militară Piteşti. Şi acolo îi spunea 
şi acolo se găsea: „de la data de... până la data de... prizonier în URSS”. Deci automat 
trebuie să spui: „Mergeţi să vă facă dosarele! ”. Nu i-o făcut. Şi o pierdut femeia 
indemnizaţia aia din '92 până acuma, 15 ani. 


Vă mulțumesc frumos. 
Şi eu vă mulţumesc. 


Petru Drăgan 


S-a născut la 29 august 1929 în Sinaia, judeţul Prahova. Naţionalitatea : română. 
Religia : ortodoxă. Studii: gimnaziu. Profesia: muncitor calificat. A fost arestat în 
28 decembrie 1949 pe când era în armată şi condamnat la 13 ani pentru că „a dat pistoale 
la nişte spioni”!. A executat pedeapsa în închisorile Aiud, Jilava, Ocnele Mari. А fost 
eliberat la 22 decembrie 1962. La data interviului locuia în Vaslui. Interviu realizat de 
Alexandru Matei Іа 1 iunie 2007. Transcrierea, tehnoredactarea şi editarea interviului — 
Alexandru Matei. Interviul se află în AIO-IICCR, având cotele 147, 148. 


Puteţi să-mi spuneţi pentru început câteva cuvinte despre familia dumneavoastră ? 

Părinţii mei... tata, Constantin, şi Maria, mama. Fraţi am unul pe nume Drăgan Ilie. 
Al doilea a fost Drăgan Costică, da' a murit la revoluţie în Timişoara şi a ars în 
crematorii atunci cu evenimentele... Mai am unul Vasile, care e în Banat, şi 3 surori, una 
căsătorită la Bucureşti, una căsătorită la Tulcea şi una de 83 de ani, care e în Bârlad şi 
care a fost şi moaşă la spital acolo, da’ acum е pensionară. 

Părinţii ce proprietate funciară aveau ? 

Tatăl meu n-a avut nimica. A fost copil de trupă, că bunicul murit în 1877, rămânând 
orfan, ei, tata-a intrat copil de trupă. Şi a crescut în regiment, copil de trupă. A ajuns 
până la grad de plutonier-major. A făcut războiul din 1916 ca voluntar. În 1944 a plecat 
pe front şi nu s-a mai întors. Nu am avut nici casă, nici masă, vorba bănăţeanului, „decât 
ţoalele după mine”. Înţelegi? Aşa că n-am avut nimic de pierdut, după cum spunea şi 
bou” ăla de Lenin, „decât lanţurile”... lanţul sclaviei. 

Înainte de venirea comuniştilor aţi avut vreo simpatie față de vreun partid politic ? 

Eu am avut simpatii politice liberale. În 1946, când au fost alegerile atuncea, am fost 
în tineretul liberal... Pe timpul ăla activam, ca tânăr, vorba aia, că fiecare aveam diferite 
înclinații... Atuncea am avut şi primele contacte cu comuniştii... aşa fizic, nu mai 
vorbesc verbal, căci verbal erau o mulţime... În perioada de alegeri atuncea, mă rog, 
când era cu lipirea afişelor, mai erau şi bătăi pe străzi... Umblam cu o gamelă cu cocă 
în ea şi cu o bidinea şi dădeam pe gard şi puneam afişe. De multe ori mă prindeau şi îmi 
punea găleata aia cu cocă în cap şi veneam acasă mânjit tot de cocă. Mama se tot 
văicărea şi îmi spunea că nu mă mai astâmpăr... Şi, într-adevăr, a avut dreptate, că la 
urmă am ajuns unde am ajuns... 


1. Conform fişei matricole penale din AANP. 

Care а fost reacţia dumneavoastră în momentul în care aţi aflat de abdicarea Regelui 
Mihai ? 

Când a abdicat Regele Mihai eram în oraşul Caracal. Îmi aduc aminte... în 1947 , în 
iarnă. Era în ianuarie, şi era un afiş mare pus pe o vitrină în care era anunţată abdicarea. 
Într-adevăr, atuncea am fost deprimat complet... M-am întâlnit cu câţiva cunoscuţi care 
erau utecişti din ăştia, care, de bucurie, zbiera, mă rog, aplaudau... şi am avut nişte 
discuţii foarte tari cu ei. „Voi aţi nenorocit ţara asta şi poporul ăsta. Nişte lichele 
sunteţi ! ” Mă rog, i-am insultat foarte grav. Atuncea am avut primele contacte şi cu 
anumiţi din poliţie, care era pe timpul acela de partea UTC-ului, de partea Partidului 
Comunist. Era Siguranţa veche, că încă nu se desfiinţase, dar printre еі era şi un politruc 
băgat, cum se spune. Înţelegi ? Şi el îi coordona pe toţi şi îi stăpânea... Şi am fost chemat 
la'ei şi, într-adevăr, m-au audiat, m-au întrebat... Pe o parte am negat, că n-ar fi, că o 
fi. Nu s-au luat chiar atunci imediat măsuri asupra mea... 

A fost o deziluzie destul de profundă în momentul când am auzit de abdicarea 
monarhiei datorită faptului că am fost educat în privinţa monarhiei, să ştiţi. Era atuncea, 
cum vă spun, curentul ăsta naţionalist, curentul patriotic, şi în Ţara Românească toate 
evenimentele erau legate de monarhie. La timpu' ăla nu cunoşteam mai în profunzime 
Situaţia reală a monarhiei... După aceea, încetul cu încetul, pe parcursul anilor, mi-am 
dat seama şi am ajuns la concluzia că, într-adevăr, monarhia a fost bună pentru ţara asta, 
dar până la un moment... A fost bună când a apărut Carol I, Ferdinand, 2 oameni care 
trebuie stimaţi şi саге au rămas în istoria României ca făuritori şi întemeietori ai statului 
român. Dar în schimb celălalt Carol... După mine... e greu să mă exprim, da' rămâne 
pe alţii să spună mai mult... 

Aveaţi, aşadar, o atitudine anticomunistă încă de atunci... 

Da. Eu nu m-am ridicat contra comunismului că am avut averi, moşii, funcţii şi nu 
m-am ridicat pentru o bucată de pâine... m-am ridicat pentru libertate, pentru dreptate. 
Fiindcă, în concepţia mea, această odioasă organizare comunistă nu-i decât... un cancer 
al omenirii, care s-a instalat în popoarele ăştea datorită împrejurărilor şi situaţiei care a 
venit peste noi şi a trebuit să ne sacrificăm ca să rezistăm. Asta este după mine lupta care 
ne mai rămăsese, pentru dreptate, adevăr şi credinţa populaţiei române. Adică nu m-a 
îndemnat cineva să mă ridic ca să recuperez ceva, că nu aveam nimic de recuperat, decât 
dreptatea, libertatea şi credinţa. Fiindcă bunicul şi tata au luptat în 3 războaie pentru 
cine? Pentru neamul românesc, pentru întregirea neamului. 3 generaţii саге ne sacrificăm. .. 
şi nu pentru moşie sau pentru funcţii, ci pentru dreptate şi pentru libertatea acestui 
popor. 

Şi cum s-a întâmplat când aţi fost arestat ? 

Era în 1949, la Constanţa. Eram militar în termen când am fost arestat. 


Dar care a fost motivul arestării ? 

Motivul? Că aş fi vândut planul de apărare a portului Constanţa şi că am fi dat 
anumite informaţii despre flota maritimă militară rusească de acolo, de la Constanţa, că 
era la dana „0”. Erau, într-adevăr, acolo nişte torpiloare, vedete... Aşa. Şi, printre altele, 
am manifestări contra regimului şi fac propagandă anticomunistă. Înţelegeţi ? Şi pentru 
asta m-a băgat la articolul cu „înaltă trădare”. Mi s-a invocat şi că am vrut să fug din 


2. În 28 decembrie 1949, conform fişei matricole penale din AANP. 

ţară... trecere de frontieră şi multe altele. Normal, dacă era după ei, dacă aş fi făcut 
faptele de care mă învinuiau, ar fi trebuit să fi fost împuşcat. Şi pentru că nu avea probe 
materiale, am fost ţinut în anchetă 6 luni de zile, bătut zi de zi, în condiţiile cele mai 
critice... Adică... ştie toată lumea cum se petrecea ancheta la Securitate. În Constanţa, 
Securitatea era în clădirea fostei Bănci Naţionale... Acuma se găseşte acolo о plăcuţă 
care spune : „Această clădire а fost cuibul securiştilor care au terorizat poporul şi au 
chinuit poporul român”. Pe acolo a trecut şi grupul din Babadag, al lui Gogu Puiu, 
partizanii aceia, majoritatea macedoneni, care au luptat... şi care mulţi şi-au găsit 
sfârşitul acolo, în beciurile Securităţii. Acolo în fiecare noapte se auzeau văicăituri, 
urlete şi ţipete. 

Cum arăta mai exact acest loc, din ce aţi putut să vedeţi ? 

Se făcuseră în catacomba aia de acolo de jos vreo 12 celule de jur-împrejur. La mijloc 
era un bec care lumina prin ferestruica de sus de la uşă şi intra oleacă de lumină în 
celulă. Celula avea 2 metri pe 1 metru, cu ciment pe jos. O perioadă te ţinea fără pat, 
fără hârdău de făcut nevoi... Astea erau condiţiile... 

Cum se desfăşura ancheta ? 

Ancheta, v-am spus, a durat 6 luni de zile... A început din momentul arestării, din 
toamnă, şi a durat până în vară... Noaptea, pe la 10-11, te scotea cu ochelarii pe ochi şi 
ştiu că urcam nişte scări până ieşeam din subsolul ăla şi ajungeam în biroul anchetatorului. 
Mă punea în faţa unui bec puternic, îmi lua ochelari de la ochi, şi el şedea în spatele meu 
şi mă interoga. Adică, spunea ce voia el să spună şi eu trebuia să recunosc. Bineînţeles 
că eu nu am recunoscut şi pentru asta am fost maltratat... „Vrei să spui, măi, banditule ? 
Lasă că o să spui tu.” Şi bătea din palme şi în momentul ăla apăreau 2 gealaţi din altă 
parte, dintr-o uşă de vizavi, echipați. Adică cu ce echipați? Cu bastoane, cu frânghii... 
Mă legau de mâini, îmi băgau un fier printre picioare, pe aicea, şi legat aşa mă punea pe 
un birou şi mă învârtea... şi mă bătea la tălpi, peste cap, până când leşinam. De multe 
ori mă trezeam supt chiuveta de apă... Pot să vă arăt... uitaţi aicea (arată – n.n.) un gol 
de la o coastă ruptă... cum mi s-a dat cu cizma... Şi, după aceea, până la urmă, când 
vedea că nu reuşeşte să mă facă să confirm una sau alta, mă lua şi mă ducea înapoi la 
celulă şi mă ţinea acolo. 


Cum era mâncarea în timpul anchetei ? 

Mâncarea era totdeauna... Dacă găseam ceva în gamelă poate îmi dădeam seama ce 
era, dar altfel nu ştiam de ce era... în schimb era sărată ca saramura. Ideea lor cred că 
era să ne dea mâncare din asta sărată ca să putem cere apă, ştiind că apă nu aveam de 
unde. Şi asta ca să te terorizeze... Şi nu de multe ori renunţam... luam puţin şi restul nu 
mai mâncam. Şi răbdam ca un câine, că ajunsesem de aproape că nu mă mai puteam 
ridica pe picioare de slab ce eram... Ei, după un timp oarecare, m-a scos de acolo din 


3. Gogu Puiu (1918-1948). Fiul preotului paroh al comunei Mihail Kogălniceanu, Constanţa, 
legionar. A fost arestat la 4 aprilie 1947 şi condamnat la 1 an de închisoare corecțională pentru 
crimă de înaltă trădare. A fost eliberat în iunie 1948. În aprilie 1949 a pus bazele rezistenţei 
anticomuniste din Dobrogea şi a dus o luptă de gherilă cu Securitatea. La 18 iulie 1949, la 
Cobadin, ca să nu fie prins de către trupele de Securitate, s-a sinucis aruncându-se pe o 
grenadă. Constantin lonaşcu, Rezistenţa anticomunistă din Dobrogea, Editura Ex Ponto, 
Constanţa, 2000, p. 48. 

celula aia şi m-a băgat în alta. Acolo aveam un pat de două scânduri şi un hârdău mic, 
o tinetă mică, acolo la cap, în care îmi făceam nevoile. Era ceva... adică avansasem. Era 
un favor pentru mine că mă luaseră de acolo, din celula aia simplă, în care de multe ori 
era apă pe jos şi şedeam ghemuit într-un colţ şi dormeam, ca să mă odihnesc... Şi nici 
nu puteam să adorm bine, că auzeam că se deschidea uşa şi: „Hai! ”. Aşa. Ei, când mă 
aduceau de acolo eram distrus complet... Şi tot aşa, aţipeam în colţul ăla. În fine, 
trecând de la faza aia la faza cealaltă... era ceva, un favor, că mai speram că poate... Da' 
nu a fost nimic, că a urmat procesul... 


Cum s-a desfăşurat ? 

Procesul a fost în vară, pe data de 29 iunie 1950. Am fost dus la Tribunalul Militar, 
de unul singur, fără nimeni altcineva, că n-a avut pe cine. Şi a vrut să îmi facă ei о 
organizaţie, dar fiindcă am fost militar, nu putea să aresteze dintre ei ca să facă o 
organizaţie... Dacă eram civil poate băga şi pe alţii lângă mine... Dar cum nu a avut pe 
altcineva, am fost condamnat singur, invocând că am fost în legătură cu spioni 
anglo-americani. 

Vă mai amintiţi care era numele procurorului sau al preşedintelui de tribunal ? 

Drept să vă spun, nu ştiu. Nu îmi aduc aminte cum îi chema... Şi îmi pare rău că eu 
când mi-am scos documentaţia să depun actele şi să îmi capăt drepturile din decretul 118, 
prin comisia asta care a fost la noi, a trebuit să aduc nişte documente... Şi am cerut la 
Tribunalul Militar Constanţa să mi se dea copie după sentinţa de condamnare. Şi mi s-a 
trimis şi, într-adevăr, acolo era completul de judecată tot, cu numele fiecăruia şi 
semnătura, da’ am dat originalul la dosar. Înţelegeţi? Şi până la urmă am ajuns la 
Bucureşti să îmi capăt drepturile, cu Ticu Dumitrescu, cu Popa, cu Dan, că aicea la 
Vaslui nu am reuşit. Şi de asta vă spun că nu îi mai ţin minte, că nu e 1 an, 2... Din 1950 
până în 2007... sunt atâţia ani de zile. 


Ați avut avocat care să vă apere ? 

Avocatul apărării a fost ori procuror, ori avocatul tău, tot aia era. În loc să mă apere, 
mă acuza mai tare. Printre altele, am negat şi am spus că pentru toate acuzaţiile care mi 
se aduc nu sunt probe şi sunt înscenări ale Securităţii, şi vor să se răzbune pe un biet om 
care nu are nici o apărare. Şi mi s-a spus: „Nu, banditule, toate aceste sunt probe reale. 
Noi când aducem o probă, ştim pe ce bază o aducem”. Şi atunci am spus: „Arătaţi-mi 
baza, adică proba materială”. „Eu nu am dreptul să îţi arăt ţie baza.” Eh, şi anchetatorul 
саге era lângă mine mi-a spus: „Dacă nu ai să te mulţumeşti cu cât îţi dăm noi acuma, 
ai să te duci înapoi şi când ai să vii a doua oară, atuncea ai să recunoşti. N-ai luat nimic 
bătaie până acum, dar dacă mergi înapoi cred că n-ai să mai ajungi aicea. Mulţumeşte-te 
şi nu mai nega şi nu spune că noi te-am maltratat şi te-am bătut”. Şi atuncea am zis: 
„Domnilor, dacă totuşi vreţi să mă condamnaţi, gândiţi-vă la mine că sunt tânăr şi am şi 
eu o viaţă de trăit şi nu sunt vinovat de faptele care le-am făcut... Daţi-mi măcar cât pot 
să suport...”. Şi atuncea a zis procurorul sau preşedintele, nu mai ştiu : „iti dăm 13 ani”. 
„Bun. Mulţumesc ! ” Atâta a fost discuţia. 

Ce a urmat după proces ? 

După aceea Bolţescu m-a dus, m-a băgat într-o cameră unde eram mai mulţi, după 
aceea ne-a luat şi ne-a transferat la Jilava, cu vagonul-dubă al CFR-ului de atuncea. Nu 
ştiu dacă mai sunt vagoanele alea, dar atuncea era... 


VASLUI 349 


La Jilava ne-a primit Maromet“ cu ciomegele. La intrare, îmi aduc aminte, era un fel 
de gang, aşa ceva... Şi pe o parte, şi pe alta gardieni cu ciomegi, şi când am coborât din 
dubă, ne-a luat la bătaie pe fiecare... Am încasat cât am putut şi unul şi altul, până ne-a 
băgat pe toţi înăuntru acolo. Pe mine m-a băgat într-o cameră... (іп minte că pe dreapta, 
într-un culoar, şi vizavi, mai jos puţin, era camera „0”, camera morţii, cum i se spunea 
în Jilava. Eh, acolo erau condamnaţii la moarte. Majoritatea din ei fuseseră partizani în 
munţi sau colaboratori cu partizanii... Erau oameni simpli de la ţară, ciobani. Unul 
pentru o bucată de pâine, altul pentru o bucată de caş care i-o dăduse unui trecător care 
i-a cerut... Şi pentru asta îi băgase la colaboratori... Înţelegi ? 


Cât aţi stat în Jilava ? 
Acolo în Jilava am stat... (se gândeşte – n.n.) dacă m-a judecat în 29 iunie... am stat 
din iunie... toată vara, toamna şi abia spre primăvară am fost transferat la Aiud. 


Povestiţi puţin despre condiţiile de la Jilava ! 

Condiţiile de la Jilava... le-a scris foarte mulţi... şi le vor mai scrie şi le vor mai 
spune şi alţii... Era o cameră în care eram cam vreo 30-40 de oameni... Cam aşa ceva. 
Şi erau 3 rânduri de paturi din ăstea de lemn, care se numeau priciuri... şi jos de tot, sub 
ele, pe ciment, şi acolo încăpea oameni. Era atât de aglomerat că eram ca sardelele. Vă 
daţi seama cât de aglomerat era dacă şi jos pe cimentul ăla se şedea... Şi, pe măsură ce 
scotea şi transfera la alte închisori, se mai făcea câte un loc mai sus, şi ăia de jos să urcau 
pe prici. Dar prima dată trebuia să o iei de jos... Erau unii care erau mai de mult, care 
împliniseră ani acolo... 

Eh, şi mi-aduc aminte că vara aceea mi-am petrecut-o la Jilava... Era foarte cald şi 
n-aveam aer, că la geam era puse jaluzeră (sic ! ). Venea foarte puţin aer pe acolo şi cum 
la uşă era o crăpătură, făceam cu rândul să tragem câte o gură de aer. Făceam un cerc, 
aşa, şi ne duceam cu rândul. Trăgeam o gură de aer, venea altul. Şi cu hainele care le 
aveam, cu zdrenţele alea, făceam mereu ventilaţie în cameră acolo. Şi aveam un hârdău 
mare pentru nevoi, care n-avea capac, n-avea nici apărătoare, nimica, şi fiecare se ducea 
acolo şi îşi făcea nevoile când îi venea... 

Pe lângă chinul ăsta mai veneau şi orele de masă. Atuncea ne băga un hârdău cu 
ciorbă înăuntru şi ne dădea un braţ de gamele. Erau sparte, lipite cu săpun, cu dopuri de 
cârpă, ca să nu curgă zeama aia... Cam asta era vesela noastră... Majoritatea nu avem 
nici linguri... Mâncam, sorbeam de acolo din gamelă... mâncam ca porcii. Şi pâinea 
trebuia să o împărţim tot noi. Ne organizasem pe grupe şi fiecare luam câte o pâine 
dintr-aia, o tăiam felii şi fiecare lua câte o felie. Şi cel care tăia pâinea o împărțea, dădea 
la toţi, şi ultima felie care rămânea o lua el. Şi astăzi tăiam eu pâinea, mâine tăia altul 
şi tot aşa prin rotaţie, ca să nu avem discuţii între noi. Şi, când era rândul meu, ca să nu 
aibă ceilalţi suspiciunea că îmi iau pâinea cea mai mare, o tăiam şi îi lăsam pe fiecare să 
îşi ia porţia, şi рога care mai rămânea o luam eu. Că era mai mică, că era una sau 
alta... aia era. Şi dacă tăiam, tot eu aveam dreptul să iau şi firmiturile care rămâneau 
după tăierea porţiilor. Cam asta era condiţiile de acolo de la Jilava... 


De la Jilava aţi spus că aţi fost transferat la Aiud... 
Da. La Aiud am ajuns în 1950 prin primăvară, aşa. Ne-a dat jos din duba CFR, ne-a 
pus lanţuri la picioare, ne-a încolonat şi ne-a dus pe jos din gară până la închisoare. Un 


4. Vezi nota 29, p. 139. 

convoi de 30 de oameni, cu lanţuri la picioare... Câte o boccea în mână, fiecare cu ce 
avea... Se uita lumea de pe stradă la noi... iar gardienii de jur-împrejur cu puşti, pistoale- 
-mitralieră... şi aşa ne-a dus până la închisoare. Primirea care ne-a făcut-o acolo a fost 
destul de groaznică. Ne-a spus că „acolo intrăm vii, da’ nu mai ieşim decât morţi”. Bun. 
Ne-a repartizat la celule şi după aceea ne-a tăiat lanţurile. Celula, de 2 metri pe 1 metru 
şi jumătate, era aşa cum sunt şi cele de azi de la Aiud, de pe celular. Nu s-a modificat 
nimic acolo... Când am intrat... nu aveam pat, nu aveam nimic, decât duşumeaua. În 
schimb, pe lângă nenorocirea aia erau ploşniţe. Acum sângele care mai rămăsese în noi 
îl sugeau ploşniţele, nu mai îl sugea comunismul... Eh, şi ne-a ţinut aşa până în o mie 
nouă sute... când a murit Stalin. 


În martie '53. S-a schimbat situaţia din închisoare după moartea lui ? 

Ce ţin minte e că după moartea lui Stalin s-a îmblânzit situaţia în închisori... Adică 
nu mai eram terorizaţi, mâncarea începuse să fie ceva mai consistentă, ne băgase în 
celule nişte pături şi nişte saltele, de formă, umplute mai mult cu pleavă... Era într-adevăr 
0... îmbunătăţire a situaţiei. Şi eram bucuroşi că aveam lucrurile astea, că aveam o 
pătură cu care să mă învelesc, că aveam o saltea şi nu mai eram nevoit, ca înainte, să 
dorm ре duşumea goală şi să fiu atent unde erau nodurile de la lemn ca să le evit, să nu 
dorm pe ele, aşa. Până atuncea erau pereţii de la celulă ca la măcelărie, că omoram 
ploşniţele, şi alea cum erau pline de sânge, toţi pereţii erau mânjiţi de sânge. În fine, 
atuncea, după moartea lui Stalin, a venit să ne facă deparazitarea, a început să ne dea 
DDT, să mai văruiască celule... şi gardienii nu mai erau aşa zbiri. Adică erau derutaţi şi 
ei în perioada aia... 

Începuseră atunci cu declaraţiile politice în exterior, în afară. După aceea, încetul cu 
încetul, s-a îmbunătăţit situaţia şi am ajuns ca până la urmă să ne bage paturi de fier în 
celulă, să ne pună lenjerie, saltele, mă rog, câte o pătură... ne mai schimba echipamentul, 
ne mai dădea zeghe nouă. Era ceva pentru mine, mă rog... Adică îmi dăduse o haină, o 
zeghe mai ca lumea şi era mai bine. Se îmbunătăţise situaţia. Înţelegeţi ? Cam asta era. 


Сй aţi stat la Aiud ? 


Am stat la Aiud până în... 1959 (sic !)5, cam aşa ceva. Că după aceea ne-a luat şi ne-a 
dus la închisoarea de la Ocnele Mari. 


Asta înseamnă că în timpul revoluţiei din Ungaria егајі încă la Aiud. Ce vă mai 
amintiți despre acest moment ? 

Da, tot în Aiud eram$. Se auzea atuncea, într-adevăr, zvonuri mai multe... Se spunea 
că era o unitate de tancuri în apropiere, la Dej, şi că o să se răscoale şi o să vină să ne 
elibereze din închisori. Ştii ? Şi aşteptam fiecare... Atuncea gardienii erau foarte... – cum să 
spun? - retraşi... Adică nu mai erau tot timpul cu ochii pe vizor să vadă dacă m-am uitat 
afară prin crăpătura de la jaluzele, să mă bage la carceră sau la Neagra. Numai dacă 
dormeam în timpul zilei mă băga la carceră... Adică ne lăsaseră mai liberi... Şi 
aşteptam... Îmi aduc aminte că atuncea eram la etajul 3 în celular şi aveam o celulă pe 
nord. Şi de sus se vedea un deal, iar pe el nişte copăcei... Şi cum eram în celulă mă 


5. În 24 decembrie 1954 este transferat la Jilava pentru Ocnele Mari. 

6. Martorul face o confuzie. Potrivit fişei matricole aflate în AANP, în perioada revoluţiei din 
Ungaria se afla la Ocnele Mari. În acest caz, percepţia asupra revoluţiei poate să fie din 
perioada de după -eîntoarcerea la Aiud (10 decembrie 1957). 

uitam pe o crăpătură de la jaluzeaua aia şi îmi închipuiam eu: „De acolo cred că o să 
ne vină nouă salvarea, eliberarea”. Adică trăiam cu iluzii... Înţelegeţi ? Că era o iluzie, 
nu era о realitate... Cam asta a fost 


S-a schimbat tratamentul după 1956, după înfrângerea revoluției ? 

Într-adevăr, după revoluţia din Ungaria s-a mai schimbat situaţia. Fiindcă... ce se 
întâmplă? Până în revoluţie ne scotea la 12 noaptea pe culoar, cu faţa la perete, cu 
mâinile la spate, ne dezbrăca în pielea goală, пе perchiziţiona toate hainele şi le arunca 
în celulă. Saltelele alea care aveau mai mult pleavă în ele, le rupea şi le scotea şi le 
scutura peste haine. După aceea ne băga în celule şi ne stingea şi lumina, cum era acolo, 
un bec într-o firidă deasupra uşii... Şi ne lăsa pe întuneric până dimineaţa ca să ne 
căutăm fiecare hainele... Asta era o tortură, o bătaie de joc... Nu mai spun pe urmă de 
Neagra, de care spun mulţi în multe cărţi şi în multe discuţii. 

Cum aţi descrie dumneavoastră „Neagra” ? 

Mi-a aduc aminte că la fiecare etaj, pe celularul care e în formă de „T”, „Neagra” 
era pe coada „T”-ului, la capăt. La parter, la etajul 1, la 2 şi la 3. E o cameră mică de 
2 metri ре 1 metru, cam aşa, care n-are geam, n-are ferestre, n-are nimic şi o uşă care 
se închide ermetic. În celula de 1а parter, în peretele de jos era o gaură cu gratii şi pe 
acolo intra fum de la subsol... Jos la subsol, în celular, era o cameră în care făceau focul, 
cu ardei, cu cârpe, cu dracu’... nu mai ştiu cu ce. Şi te băga la Neagra acolo. Şi dădea 
fum pe golv’ ăla acolo înăuntru până când te sufocai... Când vedea că nu mai rezişti, 
deschidea uşa şi te scotea afară... Şi iar te mai băga. Asta era Neagra. Înţelegi ? Celularul 
Aidului nu îi făcut de români, e făcut de austro-ungari şi e făcut pentru ardeleni... Aşa 
că jos la subsol, în celular, se vede camera de tortură de pe timpul austro-ungarilor... Nu 
ştiu dacă s-a mai folosit şi acuma, да” era acolo lanţurile în perete, şi care era legat de 
gât cu o verigă. Şi alte verigi, două lanţuri jos care erau puse de picioare. Şi erau legaţi 
acolo jos... Dar nu ştiu dacă le-a mai folosit în timpul regimului comunist... Nu ştiu 
precis... Poate o fi fost alţii care o fi trecut şi pe acolo... Eu nu am trecut... Atât că am 
trecut prin Neagra, am trecut prin carceră... Carcerele erau la parter, un dulap pătrat, de 
40 de centimetri, aşa, şi cam pe o jumătate de metru. Te băga acolo şi închidea uşa. De 
multe ori te băga în izmene şi în cămaşă, dacă îţi mai lăsa şi cămaşa. Că era iarna, că 
era vara, te ţinea acolo o zi, 2-3 sau cât era pedeapsa... Şi îti dădea un sfert de pâine pe 
zi şi o cană de apă. Şi în momentul când deschidea uşa, pentru că-ţi amorţea picioarele, 
cădeai jos ca bolovanul... Asta era carcera. Şi motivele pentru care ajungeai acolo erau 
pentru că te-ai uitat pe geam printr-o crăpătură dintr-aia să vezi şi tu lumina de afară sau 
pentru că aveai asupra ta un ac... 

Descrieţi cum reuşeaţi să faceţi un ac în condiţiile din penitenciar. 

Cum se făcea un ac la noi? Din întâmplare poate găseam o bucată de sârmă. O 
turteam într-o parte şi cu o sticlă frecam acolo până pătrundeam şi aşa îi făceam 
urechile... Ei, aţă luam din pături, din saltele şi ne mai cârpeam zdrenţele care le-aveam 
pe noi. Şi n-aveai voie... Iar dacă te prindea cu acul ăla... era carceră. 

O altă situaţie când puteai să ajungi la carceră era când te prindea că scrii. Aveam 
gamela în cameră şi ca să ne treacă timpul o dădeam cu săpun pe fund, răzuiam de pe 
perete tencuiala şi scriam şi acolo pe ea. Şi oameni care erau mai pregătiţi ne predau 
limba engleză, franceză... 

Ați întâlnit personalități în închisoare ? 

Personalităţi am întâlnit. Am întâlnit pe părintele Mitoiu” care a trecut prin Aiud. 
L-am întâlnit pe doctorul О, care îi ştie pe aceştia. L-am întâlnit pe unul Roşca... pe 
unul Aramă, саге e inginer naval, pe comandorul Boldur”. Cu generalul Panaitiu! am 
stat în celulă când m-am îmbolnăvit... că am făcut apă la plămâni. Înţelegi? Şi m-am 
vindecat datorită faptului că el m-a îngrijit foarte mult, că transpiram foarte tare, şi el îmi 
dădea cămaşa lui să mă schimb. Înţelegi ? Generalul ăsta era o bunătate. Şi îmi aduc 
aminte că dimineaţa, când ne aducea terciu' de mămăligă, păsatul ăla care ni-l dădea cu 
un polonic... cum eu eram bolnav şi nu aveam apă şi nu puteam <ă mănânc altceva, 
Panaitiu, dar şi ceilalţi, renunţa Іа porţiile lui şi mi le dădea mie. Înţelegeţi ? Таг ОЙ, 
când ieşea la plimbare şi trecea prin faţa celulei mele, se trăgea din coloană şi intra la 
mine în celulă şi mă examina şi îmi aducea câteva pastile. Cum le procura el, cum le 
aducea... nu ştiu. El era condamnat din '43, de Antonescu, şi de-atuncea cred că avea 
legătură cu gardieni mai vechi, că încă mai erau câţiva gardieni care mai rămaseră din 
ăia vechi. 

Şi tot aicea să vă mai spun de un eveniment care e foarte interesant. Erau Campus! 
şi Basa. Dacă aţi auzit de Loteria de Stat din Bucureşti... Galerile LaFayette din Bucureşti 
erau ale evreului ăsta... Ei 2, fiindcă erau evrei sionişti, au fost arestaţi şi au ajuns la 
Aiud în celulă cu mine. Dar nu au stat mult, că după aceea au fost scoşi şi cred că au fost 
eliberaţi, tot de evreii lor... Dar îmi amintesc de Basa, care era gras, şi slăbise în aşa fel 
că avea pielea de aicea de Іа burtă ca şorţul... O ridica aşa în sus şi se spăla şi o lăsa în 


7. Dumitru Mitoiu, născut la 6 octombrie 1916, în Dărmăneşti, Argeş, preot în Băceşti, Vaslui. 
A fost arestat la 14 mai 1948 şi condamnat la 10 ani. A executat pedeapsa în închisorile 
Suceava, Aiud. A fost eliberat la 27 aprilie 1957 cu domiciliu obligatoriu în Schei-Călmăţui, 
Galaţi. A fost rearestat în 12 septembrie 1958 şi internat pentru 48 de luni la Culmea şi 
Periprava. A fost eliberat la 12 septembrie 1962 cu domiciliu obligatoriu la Dărmăneşti, 
Argeş. Informaţii din fişele matricole penale din AANP. 

8. Vasile Aramă, născut la 25 septembrie 1908 în Tichileşti, Brăila. A fost arestat la 18 septembrie 
1948 şi condamnat la 4 ani de închisoare corecțională. A executat pedeapsa în închisoarea 
Aiud. La 16 septembrie primeşte şi o condamnare administrativă de 24 de luni, pe care o 
execută în coloniile Galeşu şi Oneşti. Este eliberat la 13 mai 1954. Rearestat la 30 iulie 1958 
şi condamnat la 25 de ani de muncă silnică. A executat pedeapsa în închisorile Galaţi, Aiud şi 
Jilava. A fost eliberat la 27 iunie 1964. Informaţii din fişele matricole penale din AANP. 

9. Constantin Voinescu Boldur, născut la 2 iulie 1904 la Bucureşti, comandor de aviaţie, ofiţer de 
Stat Major. A fost arestat la 30 mai 1950 şi condamnat la 7 ani pentru spionaj şi participare la 
organizaţie subversivă. A executat pedeapsa în închisorile Jilava, Aiud, Poarta Albă. A fost 
eliberat la 27 iunie 1956. ACNSAS, Fond Documentar, Dosar 8860/3, f. 240; fişa matricolă 
penală din AANP. 

10. Constantin Panaitiu (1888-1958), comandant al diviziei 9 şi 1 Infanterie şi general de divizie 
în retragere în 1943. A fost arestat la 15 august 1949 şi condamnat la 8 ani de muncă silnică. 
A executat pedeapsa în închisorile Aiud, Poarta Albă, Jilava, Gherla. A fost eliberat la 
16 iulie 1957 cu domiciliu obligatoriu la Rubla-Călmăţui, Galaţi. I. Ciupea, У. Ţârău, F Olteanu, 
A. Dobeş, R. Fiirtâs, С. Budeancă, op. cit. ; informaţii din fişele matricole penale din ААМР. 

11. Posibil Elias Campus, născut la 6 iulie 1891 în Bucureşti. A fost arestat la 21 mai 1950 şi condamnat 
la 3 ani de închisoare corecțională, pedeapsă redusă ulterior la 2 ani. A executat-o în închisorile 
Aiud, Rahova, Jilava. În 18 mai 1952 a fost internat administrativ pentru 12 luni în colonia 
Castelu. A fost eliberat la 26 aprilie 1953. Informaţii din fişele matricole penale din AANP. 

jos... Ştii ? Atâta de tare slăbise. Basa era mai înalt, Campus era mai mititel, aşa cam de 
Statura dumitale... Şi Campus slăbise şi avea pielea ca pe hipopotam, aşa, plăci lăsate în 
jos... Şi mi-a aduc aminte cum Uţă ăsta, legionarul, se strecura de multe ori la noi în 
celulă şi le aducea mâncare, domne, le aducea raţii de pâine de la camarazii lui. Adică 
legionarii îi ajutau să se hrănească pe evreii ăştia 2 care erau slăbiţi... Da. De asta îţi 
spun, că acuma îmi pare rău că aceşti oameni îi acuză pe legionari că ar fi fost criminalii 
lor... Nu-i adevărat! I-au ajutat. Dacă mai trăieşte şi poate să aducă mărturie aceşti 
2 oameni... Dar nu cred că mai trăiesc... Dar rudele lor ar putea să spună. Înţelegeţi ? 

Astea sunt momentele în care într-adevăr îţi dai seama de situaţia în care eşti, că te 
leagă ceva... Adică numitorul comun al tuturor care eram acolo nu era altceva decât 
acelaşi duşman... comunismul. Şi indiferent că erau ţărănişti, liberali sau legionari, 
indiferent ce gândire aveau, că era maghiar sau era de altă naţionalitate, toţi aveam 
acelaşi ţel, toţi aveam, vorba "ceea, aceeaşi luptă... contra acestui sistem diabolic. 
Înţelegeţi ? Nu era ceva să ne fi despărţit. Acum eram în comun, toţi într-un front 
continuu... Mă miră astăzi de ce acolo ne-am înţeles? De ce acolo am fost uniţi? 
Săream şi eram toţi unul pentru altul. De ce? Că mai erau şi între noi... cum să le 
spunem? Trădători... Au fost, da’ puţini faţă de cei mulţi care eram. Că şi Hristos a avut 
12 ucenici şi unul dintre ei a fost Iuda... dar din noi câţi eram acolo, atâţia mii de 
oameni... Într-adevăr, au fost oameni care şi-au vândut sufletul, demnitatea, onoarea, 
credinţa... pentru un.blid de mâncare... Asta era. 


De la Aiud ѕрипеа[і că aţi fost mutat la Ocnele Mari... 
Da, în '59 am fost duşi la Ocnele Mari. 


Acolo cât aţi stat ? 

Acolo nu am stat mult, un an şi ceva!?, că a vrut să . = bage în mină la sare, că aveam 
temniţă grea, muncă silnică. Ştii? Era încă mentalitatea &` că trebuia să lucrezi ca în 
ocnă. Trebuia sare... Eu cred că aveam contract cu export, nu ştiu, da’ până la urmă nu 
ne-a mai băgat în mină, datorită faptului că se auzise că galeriile ar fi fost inundate şi era 
pericol de surpare... 


Cum erau condiţiile la Ocnele Mari ? 

Acolo erau camere mari, comune, nu erau celule... Intrau 15-20 oameni în cameră. 
La Ocnele Mari îmi aduc aminte că l-am văzut pe anchetatorul meu: Botea îl chema. 
Ăsta fusese în Siguranţa veche, fusese implicat într-un proces cu ипи’, Roaită, care a fost 
omorât în Constanţa, şi Botea!?, fiind agent în poliţia burgheză, ar fi contribuit la 
turnarea ăluia, la deconspirarea organizaţiei şi l-au folosit ăştia... Şi după aceea, aşa 
zicea el, că a găsit motivul să-l aresteze şi pe el, dar cred că era adevărul... Şi a fost 
condamnat la 25 de ani pentru „crimă contra umanităţii” şi a fost adus la Ocnele Mari. 
Eu l-am recunoscut pe fereastră, că m-am uitat în ţarcul unde se plimba el şi alţii. Dar 


12. De la 7 ianuarie 1955 până la 1 decembrie 1957. 

13. Ioan Botea, născut la 28 septembrie 1913/1914. A fost arestat la 6 noiembrie 1950 şi deţinut 
în arestul Tribunalului Cluj până la 31 martie 1951. Rearestat la 14 februarie 1952 şi condamnat 
la 10 ani de muncă silnică pentru „crimă de război – 1940-1941 s-a pus în slujba serviciului 
de spionaj şi a denunţat doi activişti de partid”. A executat pedeapsa în închisorile Cluj, 
Lugoj, Cavnic, Satu Mare, Jilava, Ocnele Mari. Nu avem informaţii despre data eliberării. 
Informaţii din fişele matricole penale din AANP. 


354 EXPERIENŢE CARCERALE ÎN ROMÂNIA COMUNISTĂ 


nu numai eu l-am recunoscut, şi macedonenii care trecuseră prin asta... Şi ştiu că nu îi 
mai scoatea ziua, îi scotea la plimbare noaptea, fiindcă ceilalţi urlau din înăuntru, din 
cameră: „Оп, criminalule ! ”. Toţi zbierau pe fereastră. Şi atunci, într-adevăr, se dusese 
vorba de la om la om: „Uite pe Botea, a ajuns aicea”. Ştii? Eh, că după aceea a fost dat 
un decret, tot de bandiți, tot de ei, şi i-a scos din puşcărie pe toţi. 

Pe ei i-a arestat în perioada când a fost cu Ţurcanu, când a fost procesul ăla cu 
directorii de la Canal, cu torţionarii, cu brigadierii care au torţionat şi omorât oameni 
acolo. Adică a vrut să facă un proces, să arate omenirii că, într-adevăr, ei nu sunt 
vinovaţi şi sunt vinovaţi ăştia. Metodele comuniste... 


De la Ocnele Mari unde aţi fost transferat ? 

Ne-a dus înapoi la Aiud şi după ce m-am întors la Aiud, am lucrat în fabrică. La 
Aiud e o făbricuţă în care se făcea mobilă. Era o turnătorie mică, din astea de neferoase, 
şi m-au scos şi lucram acolo la sudură. Făceam paturi din fier... Şi, într-adevăr, aveam 
condiţii mai bune. Adică aveam o mâncare mai bună... Da’ şi acolo dacă nu îţi făceai 
norma erai pedepsit: nu îţi dădea raţia de mâncare. Da’ chiar dacă aveai normă, totuşi 
era mai libertate. 

Eeh, acolo a fost ceva interesant, da’ nu mi-aduc aminte precis perioada, nu mai ştiu 
dacă înainte de a pleca sau după ce am venit de la Ocnele Mari, a fost o evadare din 
Aiud. Unul Spulbatu şi cu încă unul, un avocat, un amic!“. Hei, atuncea ne-a băgat în 
lanţuri şi aşa ne ducea şi ne aducea de la muncă. Atunci era acolo un administrator, 
Mariş îi spuneam... era cel mai mare călău. Ăsta te bătea din senin... Îi căşuna şi venea 
şi te punea jos şi te călca în picioare. Şi i-am mai apucat în Aiud şi pe fraţii Maier, 
gardienii, pe gardianul Căldăraru... 

Unde eraţi încarcerat la Aiud ? 

Eu am stat la etaj, pe stânga, penultima celulă... Acolo am stat aproape 11 luni... 

În timpul detenţiei aţi avut vreo legătură cu familia ? 

Da' de unde legătură cu familia. Pachet, scrisoare? ! Numai cei care plecau la 
muncă, săracii, vorba aia... Şi ăia care făceau norma şi care credea politrucul de cuviinţă 
că merită să îi deie permisiunea, care nu... 


Când v-au eliberat ? 

În °62, iarna, în decembrie’. 

Vă aduceţi aminte ziua eliberării ? 

Ei, da! Când mi s-au împlinit 13 ani am fost chemat în poartă. Era directorul şi 
2 civili. Printre altele îmi spune: „Domne, ai ispăşit pedeapsa, te-ai reeducat, de acum 
îti dăm drumul. Dar înainte de a pleca, semnezi aici o hârtie...”. Era o hârtie că nu voi 
spune се am văzut, pe unde am trecut şi pe cine am cunoscut. Înţelegi ? „Iar dacă vine 
cineva la mata şi spune ceva contra regimului, dumneata să vii la noi să ne anunţi! ” 
Atuncea, în perioada aia, după atâţia ani de zile, v-am spus că eram „aclimatizat”... Şi 


14. Potrivit lui Grigore Caraza, la evadare аг fi participat trei persoane: Spulbatu - ziarist, Şirianu - 
din Şiria Aradului şi Greceanu – pilot-aviator. http : //www.procesulcomunismului. com/marturii/ 
fonduri/gcaraza/aiud/docs/cap4.htm, accesat la 23 iulie 2008. Pentru detalii a se vedea şi 
interviul cu Gheorghe Başturea, în AIO-IICCR, cotele 46, 47. 

15. Conform fişei matricole penale din AANP, a fost eliberat în 22 decembrie 1962. 

stăteam în dubiu şi nu ştiam ce să spun... Mă gândeam: „Băi, să ies afară sau să nu ies 
afară din puşcărie ? ”. Începuse frigul, era iarnă... Şi atuncea, în momentele acelea, nu că 
aş fi avut chiar atâta curaj, vorba aia, că aş fi dat libertatea pe închisoare... Eram 
dezorientat complet... Dar în momentele acelea, mi-a venit în cap şi am zis: „Bine, 
domne, îmi dai drumul afară dintr-o închisoare mică în una mare ? ! ”. Cam aşa le-am spus. 
Înţelegi ? Şi atunci au sărit în sus, arşi ca de fier roşu, şi au zis: „Ia uite banditul, după 
atâţia ani de zile, spune că (ага noastră este o închisoare mare! ? Du-l înapoi, măi! ”. Şi 
m-a luat şi m-a băgat în zarcă. Şi acolo am mai stat până în toamna lu’ '62. Mi-au dat 
atunci un rând de boarfe de alea, din vechituri, făcute la croitorie acolo, din vestoane 
vechi, de toate culorile, cusute acolo, o haină şi un pantalon... De data asta nu mi-a mai 
dat să semnez nimic, mi-a dat biletul de eliberare în mână, nişte bani... şi m-a dat pe poartă 
afară... Eh, şi printre altele, m-a întrebat: „Unde te duci?”. Şi eu i-am spus că în 
Bucureşti. „Ce cauţi în Bucureşti ? Pe cine ai tu în Bucureşti ? ” Păi, câr, păi, mâr... „Păi, 
uite aşa.” „Du-te, băi, în Bârlad. Acolo ai un frate, lucrează la Rulmentul. Nu te duce în 
Bucureşti, că nu ai pe nimeni.” Şi atuncea am plecat în Bârlad la frate-miu... 


Cum a decurs drumul de la Aiud la Bârlad ? 

Păi, se uita lumea ca la dracu’... parcă eram urs. Se cunoştea că veneam din puşcărie. 
Şi eu mă uitam la ei speriat... şi ei se uitau la mine. Da’ nu ştiu cine era mai speriat, ei sau 
eu... Păi, închipuiţi-vă, la 19 ani am intrat şi aveam 34 de ani... Eram de etatea dumitale, 
cred... Şi problema este că după un timp oarecare, trăind tot în acelaşi loc, te adaptezi 
locului ăla, te animalizezi... Atât de mult mă aclimatizasem acolo, mă adaptasem mediului 
de acolo, că în libertate mi se păreau toate pe dos dincoace... Nu ştiu cum să vă spun... 
Vedeam cum treceau pe lângă mine femei, copii, bătrâni... şi mă uitam la ei ca speriat. 
Cred că dacă mă fotografia cineva şi mi-ar fi arătat fotografia, nu credeam că sunt eu... 


Cum aţi fost întâmpinat la Bârlad ? 

Eh, la Bârlad, dacă mi-au spus unde lucrează frate-miu, m-am dus şi am întrebat. 
Domne, uite aşa, aşa. Şi a venit frate-miu. Ne-am întâlnit şi m-am dus acasă la el... 

V-aţi angajat ? 

După aceea m-am dus să îmi fac buletin, că era doamna Săndulescu şefă la cadre, şi 
a zis să mă duc la Miliție să îmi facă buletin, că nu avem. Bărbatu-său a fost colonel la 
comisariat. Şi ăia de la Miliție de acolo, m-a întrebat unde locuiesc. Le-am spus situaţia, 
le-am arătat biletul de eliberare... Cred că aveau ordine, dispoziţie, să ni se dea acte, să 
mi se facă buletin. Şi mi-a făcut buletin. Şi m-am dus în Bârlad şi m-am angajat ca 
muncitor necalificat la şantierul de construcţii. 


Aţi mai fost supravegheat ? Vă duceaţi să daţi raport săptămânal ? 

Dar ce vorbeşti ? Păi, înainte de revoluţie nu am fost chemat la Securitate şi interogat? ! 
Că zicea că a fost o organizaţie, aici în Aiud, care a avut legătură cu mine. De unde 
dracu’ ? Eu nu aveam legătură cu nimeni. Că eu am fost judecat şi condamnat de 
Tribunalul Militar Constanţa, n-aveam nici o legătură cu Aiudul. 


Şi ce aţi făcut din momentul eliberării până în 1989 ? 

Între '62 şi '89 am lucrat pe şantier fiindcă făcusem liceul industrial, cunoşteam 
meseria, şi m-am adaptat repede la instalaţii de încălzire centrală. Am lucrat şi la 
centrale termice la Bârlad... După aia am venit prin transfer la Vaslui. În fine, cu chiu, 
cu vai... m-am căsătorit. A venit băiatul între timp. Am stat pe la spălătorie, prin bloc, 
pe aicea... După aceea, cu greu, am căpătat un apartament. 

'89 m-a prins în servici, dar imediat după revoluţie am băgat cererea de pensionare 
că împlinisem 60 de ani. Am plecat la cerere, n-am mai stat, că mă săturasem de slugărit 
la comunişti. Înţelegi ? 

Băiatul dumneavoastră a avut de suferit din cauza dosarului dumneavoastră ? 

După urma detenţiei mele, da... În 1988 s-a dus la Galaţi şi a dat examen la 
Facultatea Navală şi a fost respins pe motiv că „nu a îndeplinit media”. Dar un 
binevoitor de acolo, un profesor care era în comisie, m-a chemat deoparte şi mi-a spus: 
„Nu mai încercaţi, degeaba mai faceţi contestaţie sau mai interveniţi. Dumneata ai fost 
condamnat politic. Băiatul dumitale nu poate să intre la facultate 1а zi. Singurul lucru 
care poate să îl facă e să se ducă să intre în producţie şi să se înscrie la seral”. Bineînţeles 
că deprimarea a fost mare atât a mea, cât şi a lui. Eh, şi după aceea a intrat în producţie, 
a dat examenele la Iaşi, la facultate, la TCM, şi a reuşit cu 8 şi ceva. Şi a urmat facultatea 
la seral şi a terminat-o. 

Cam astea au fost persecuțiile... Dar pe mine nu mă putea persecuta, fiindcă eram la 
cea mai de jos muncă... Lucram la centrala termică, la cazane, fochist. Am avut 
conflicte cu ei şi când lucram aicea. Că, de exemplu, venea la mine ипи’ Petre, care a 
fost şofer la Securitate, şi mă înjura : „Băi, banditule, băi, criminalule, de се nu îmi dai 
căldură? De ce nu îmi dai apă? ”. Şi eu dădeam în raport de program, nu dădeam de 
capul meu. Am fost chemat, anchetat, am ajuns până la primul-secretar, Stănescu, care 
şedea la blocuri acolo. Şi cu ăla am avut conflicte la fel. Că şedea cu masca pe radiatoare 
în casă şi cu flori pe masă şi zbiera că nu are căldură... Şi veneau alţii, lumea din bloc, 
şi spunea: „Bă, opreşte căldura că îmi trosneşte mobila în casa”. Mergea centrala zi şi 
noapte, turul şi returul cu 80%, nu puteai ţine mâna pe calorifere că te ardea. Şi uite aşa, 
aveam şicane, dar altfel n-am fost persecutat, dat afară... că nu avea pe cine să bage în 
locul meu, că pe timpul ăla, '63, '64, '65, când începuse să construiască blocuri, să facă 
centrale termice, nu cunoştea mulţi meseria de fochist. Înţelegi ? Şi de asta nu avea de 
ce să mă persecute. Că îmi făcea şicane, da, într-adevăr. 

Când era cantina, m-am dus odată la doamna de acolo, că o cunoşteam, că am lucrat 
la un hotel ca fochist şi ea fusese la bucătărie. Şi am zis: „Doamna Lemnea, daţi-mi şi 
mie nişte caşcaval, nişte unt de aicea”. „Dacă nu eşti membru de partid, nu îţi dau.” Păi, 
spune în felul următor la Scriptură: „Cine va avea semnătura lui Satana va putea 
cumpăra şi vinde. Şi cine nu va avea semnătura Satanei nu va vinde şi nu va cumpăra”. 
Şi aşa era. Nu aveam carnet de membru de pecerist în buzunar, nu puteam să cumpăr de 
la ei, decât membrii de partid. Asta era. 

Cum ап reacţionat când aţi aflat că au început evenimentele de la Timişoara din 1989 ? 

Ştiam de chestia cu Timişoara când s-a întâmplat... că înainte ascultam Europa 
Liberă. Eram acasă şi am auzit că se anunţă un mare comunicat la radio. Şi atuncea 
mi-am dat seama, că în 1944 tot aşa a început. Înţelegi? Am vrut să plec şi eu, dar пи 
m-a lăsat nevasta şi aveam, mă rog, şi copilul la facultate... Eh, şi am plecat în centru. 
Aicea erau încă gărzile patriotice. Şi cum eram eu atât de revoltat, le-am spus: „Băi, 
mergeţi acasă, nu mai păziţi bandiții şi criminalii ăştia ! ”. Atuncea miliţianul de acolo a 
pus mâna pe tocul la pistol. În timpul ăla vine o maşină de la Poliţie (sic!). Era 
comandantul Poliţiei (sic! ), şi vine şi stă de vorbă cu miliţianul şi cu garda patriotică, 
şi îi ia de acolo. În timpul ăla, se strâng ceva tineri cu drapele şi ne-am urcat pe Ştefan 
cel Mare să cântăm „Deşteaptă-te, române ! ”, dar nu aveam nici glas atuncea. Iar lumea 

şedea toată împrăştiată de jur-împrejur pe trotuar şi în faţa hotelului... Ca martor îl am 
pe băiatul lui frate-miu, pe nepotu-miu, care era la facultate în Vaslui, student. Era cu 
încă un prieten şi am spus: „Dane, du-te mai lângă zid încolo, nu mai veni încoace lângă 
noi, că nu se ştie ce se va întâmpla!”. Aşteptam să pună mitraliera pe noi. Am pus 
drapelul pe Ştefan cel Mare şi cântam. Şi unul strigă : „Daţi drapelul jos şi гирей stema 
de acolo, că aia e stema comunistă ! ”. 

După aceea s-a instalat un megafon pe scările Casei de Cultură. Am strigat la nişte 
oameni de acolo: „Daţi-mi un tablou de-al lui Ceauşescu dinăuntru! ”. Mi-a adus 
tabloul şi l-am luat şi l-am spart şi am strigat în gura mare: „A căzut un bandit! Au 
căzut criminalii ! Veniţi, fraţilor, încoace ! ”. Şi l-am aruncat jos, acolo, în faţa scării, şi 
au sărit nişte copii cu picioarele pe el. 

Lumea a prins curaj şi a început să se apropie: „Hai să intrăm în prefectură ! ”. Şi am 
intrat şi acolo s-a făcut comitetul provizoriu. La două zile s-a făcut alt comitet... E o 
poveste lungă cu revoluţia... 

După 1990 v-aţi înscris într-un partid politic ? 

După '89 am zis: „Domne, comunismul trebuie dărâmat”. Da’ noi nu putem să-l 
dărâmăm cum au dărâmat ei... Trebuie să-l dărâmăm prin altă metodă. Şi саге era asta ? 
Partidele. Domne, să fiu sincer, am fost la ţărănişti prima dată, pe urmă am trecut la 
liberali. Am înfiinţat partide, am adunat oameni... Credeam şi noi că se strâng oameni 
de bună credinţă, să facem, să dărâmăm comunismul ăsta, că pentru asta ne-am dus 
acolo, nu să le luăm averile... Înţelegi? Am fost printre primii oameni din partidele de 
opoziţie, atât la ţărănişti, cât şi la liberali. Şi am vrut să vină oameni competenţi în 
partidele astea. Din punct de vedere democratic să îi convingem pe ceilalţi să vină alături 
de noi, şi aşa vom putea dărâma societatea asta comunistă... 


Acum mai activaţi ? 

Numai formal. Sunt în continuare membru al Partidului Naţional-Liberal, dar nu cu 
liberalii ăştia... nici cu Stolojan, dar nici cu Tăriceanu. Sunt cu liberali mei... care nu 
mai sunt. Asta e! „Unde sunt cei care nu mai sunt?” 

Sunteţi membru la Asociaţia Foştilor Deținuți Politici ? 

Sunt un simplu cetăţean la care îi pare rău că la ai noştri, care am chinuit şi am 
suferit, nu ne-a dat ceea ce le-a dat la alţii, care nu au suferit şi nu au chinuit alături de 
noi. Că putea să ne dea ei, cei care au suferit cu noi, că au fost la guvernare, au avut 
frâiele în mână, au avut pâinea şi cuțitul şi nu a putut să ne taie şi nouă o felie... şi a 
trebuit să vină alţii să ne taie o felie că să avem şi noi până la sfârşitul vieţii ceea ce 
avem... Asta е. La etatea de 78 de ani... ce mai vrei? 

Vă mulțumesc frumos ! 

Cam ăsta este tratamentul din închisorile comuniste şi sunt multe, multe altele. Dacă 
vrea cineva să creadă, să creadă. Dacă nu, să se roage lui Dumnezeu să nu mai ajungă 


nimeni în situaţia în care am fost noi. Şi cred că nu vom mai ajunge... Asta e, dacă am 
fi fost numai noi... dar au fost mii ca noi... 


Petre Rotaru 


S-a născut la 24 iunie 1925 în Vaslui. Naţionalitatea : română. Religia: ortodoxă. 
Studii : Facultatea de Agronomie. Profesie : inginer agronom. A fost arestat în 29 iunie 
1948 şi condamnat la 6 ani de închisoare. A executat pedeapsa în închisorile Suceava, 
Piteşti, Poarta Albă, Peninsula, Gherla. A fost eliberat la 29 iunie 1954. La data 
interviului locuiau în Vaslui. Interviu realizat de Alexandru Matei la 31 mai 2007. 
Transcrierea şi tehnoredactarea interviului – Alexandru Matei, editarea – Andrei Lascu, 
Cosmin Budeancă. Interviul se află în AIO-IICCR, având cotele 143, 144, 145. 


Vă rog, pentru început, să-mi spuneţi câteva cuvinte despre familia dumneavoastră... 
Am avut o familie împovărată, eu fiind al şaptelea în rândul celor 14 fraţi, din care 
astăzi 3 s-au dus şi au mai rămas 11, care ne ducem mai departe... 


Părinţii ce proprietate funciară au avut ? 

Acasă la părinţi, în toată zestrea familială, n-am avut decât două hectare şi jumătate 
de pământ, din care bineînţeles, prin muncă continuă şi cu mult efort, am reuşit într-un 
fel ca să răzbatem în viaţă şi primii dintre noi, cei mai mari, crescând, ajungând mai 
mari, i-am ajutat pe cei mai mici... În felul ăsta am trecut cu toţii cu bine şi prin şcoală 
şi prin meserii... 

Aveaţi vreo simpatie sau vreo apartenenţă politică ? 

Eu nu am aparţinut nici unui partid politic. În 1946, când s-au făcut alegerile, s-au 
creat cele două mari blocuri: Blocul Democraților, numit BPD, în care a intrat Partidul 
Naţional-Ţărănesc, Partidul Liberal şi Partidul Social-Democrat, al lui Titel Petrescu, şi 
un alt bloc, Blocul Comuniştilor, Frontul Naţional Democratic, parcă aşa se chema... 
după cât îmi amintesc, format din Frontul Plugarilor, Partidul Comunist şi o aripă, mi se 
pare, a social-democraţilor, condusă, pare-mi-se, de Ştefan Voitec. 

Cu această ocazie, pentru că eram tânăr student şi animat de dorinţe de bine pentru 
neamul românesc şi pentru că fiind primele alegeri la care aveam dreptul să particip şi 
eu ca major, am votat alături de Blocul Partidelor Democratice, în ideea că vom reuşi în 
ţară să instalăm un guvern cu adevărat democratic. Şi e adevărat că alegerile au fost 
atunci câştigate de partidele BPD-ului, dar la insistenţele şi Іа intervenţia lui Vîşinski, au 
fost măsluite şi, până la urmă, cei care au ajuns la conducerea statului au fost comuniştii, 
sub mască de... democrați, populari, mă rog, nu mai ştiu cum le mai spunea. Şi am ajuns 
mai departe să avem guvern şi toate puterile locale să fie pătrunse de elemente dubioase, 
elemente oportuniste... şi mai departe de aici să înceapă necazurile şi tragedia poporului 
român pentru următorii aproape 50 de ani. 

Vă aduceţi aminte când au venit ruşii în ţară ? 

Dacă îmi amintesc ? Păi în Vaslui ruşii au ajuns... în orice caz la 23 august nu erau. 
Încă erau prin zona Iaşilor, încă se ţinea rezistenţă la Iaşi... Dar la noi aicea aşa, parcă 
prin luna septembrie aşa, după cât îmi amintesc... Exact nu mai pot preciza, că e timpul 
şi memoria care... vorba aceea, ne mai părăseşte. 


Şi care a fost prima dumneavoastră reacţie când au venit comunişti ? 

Care a fost prima reacţie ? O reacţie de groază... nu de frică, o reacţie de parcă... 
dacă aş fi avut o putere, nesăbuită, o putere prin care să pot răzbate şi să-i pot înlătura, 
aş fi făcut-o... Curajul era atunci exact cum ar trebui să fie astăzi curajul tinerilor... 


Cum aţi perceput abdicarea Regelui Mihai ? 

Abdicarea Regelui Mihai la 31 (sic!) decembrie 1947 am privit-o ca un act bine 
cugetat, că nu exista altă ieşire decât abdicarea. Pentru că atâta vreme cât ţara era 
împresurată de la un capăt la altul, de la o margine la alta, de formaţiile armatei ruseşti, 
sovietice, nu se putea face altceva şi nu se putea nădăjdui altceva. Drept dovadă că după 
aceea a urmat adevăratu” calvar, aşa cum l-au prezis alţii încă din '27, '28, '29. În '47, 
ştim prea bine că a fost procesul celor de la Tămădău, care n-a fost decât o înscenare 
crasă. După aceea a urmat şi arestarea lui Guţă Tătărăscu, care părăsindu-i pe liberali şi 
lipindu-se de comunişti a crezut că va fi salvatorul ţării, dar s-a înşelat amarnic... Şi ceea 
ce i-au prezis alţii s-a adeverit, pentru că a fost şi el arestat şi întemnițat la Sighet unde 
şi-a lăsat osemintele. Şi cât a mai fost în viaţă, la prima întâlnire pe care a avut-o cu 
Brătianu, acesta i-a spus: „Hei, Guţă, ce ai făcut, dacă ne-ai trădat? Îți mai aminteşti 
de vorbele noastre ? ”. Şi aici, bineînţeles, l-a lăsat în reflexie... 

Dumneavoastră aţi fost arestat când eraţi student ? 

Da. Am făcut întâi Liceul Teoretic „Mihail Kogălniceanu”, pe care l-am absolvit în 
1946, după care am plecat la facultate în lumea ieşeană. În toamna aceea am început 
facultatea, studiile universitare, care nu au fost de lungă durată, întrucât în anul 1948, pe 
29 iunie, a fost о zi nefastă care a pus capăt tuturor vrerilor şi năzuinţelor mele. 

Unde eraţi când aţi fost arestat ? 

M-au luat de la proprietatea noastră care am avut-o în Buştea!. A venit un agent de 
la Siguranţa judeţului, unul Delfer, un evreu. Mi-a vorbit, să spun aşa, în termeni de 
comunicare omenoşi. A intrat direct în subiect, fără ocolişuri, fără menajamente, dar nu 
brutal. S-a adresat părinţilor cu o invitaţie pentru mine : „Fiul dumneavoastră, începând 
din acest moment, trebuie să mă urmeze până la Siguranţă să dea o declaraţie”. Şi 
bineînţeles că şi tatăl n-a putut să spuie „nu” sau să facă opoziţie la o asemenea 
solicitare. Am plecat cum eram aşa în pantaloni de vară, într-o cămăşuţă, şi l-am urmat 
pe acest agent. Bineînţeles că din urmă a venit şi tatăl meu. Eh, la Siguranţă m-a ţinut 
câteva zile, ca după aceea să mă transporte tot el, sub escortă, dar în civil. Nu dădea 
nimic de bănuit. Mergeam ca 2 cetăţeni obişnuiţi, pe stradă, până la gară. În tren dacă 
ne-am urcat, fiecare şi-a luat locul cum i-a convenit, eu într-o parte, el în alta. 

Aşa am ajuns la Iaşi. El având ceva rude în Iaşi, s-a scuzat şi m-a lăsat liber. A 215: 
„Uite ce, ne întâlnim peste câteva ceasuri, că mă duc să îmi văd rudele...”. Eu, de bună 
credinţă, ştiam cam ce urmează, ştiam de arestările ce începuseră încă din mai, şi de 

acuma Suceava era burdujită de arestaţi. Şi mi-am dat seama că n-avea nici un sens, nici 
o logică, să mă sustrag, să fug. Adică am mers tot în aceeaşi notă de disciplină şi 
ascultare, chiar dacă era, să spun aşa, adversarul sau duşmanul meu, mă rog. Seara, 
când a venit, m-a găsit pe peronul gării. Ne-am urcat în trenul de Cluj-Suceava şi ne-am 
coborât în gară la Suceava, de unde, pe jos, am mers până la închisoare unde m-a predat. 
S-a făcut încarcerarea şi ре el nu l-am mai văzut... 


Dar care era motivul arestării ? 

Apartenenţă la Frăţiile de Cruce. Şi aşa am ajuns în Penitenciarul Suceava. Acolo 
primele zile le-am petrecut la Neagra. Ce era Neagra asta? Era un subsol, pe mijlocul 
căruia, pe pardoseală, care era cu dale din astea de beton, trecea un... pârăiaş, să spun 
aşa, că era o scurgere de canale, că era apa unui izvor... că nu avea nici miros. Însă era 
o cameră umedă, întunecoasă... Avea un bec, dar mai mult stins stătea, că numai pe timp 
de noapte se aprindea, iar ziua stătea stins... Şi bântuiai pe acolo prin interiorul ăla... 

Aici, tot odată cu mine, a mai adus un farmacist din Piatra Neamţ, pe nume Clement. 
ÎL văd şi acuma: un om înalt, cu o figură senină, un bărbat distins. Eu tăcut, el tăcut... 
Până la urmă, am aflat după aceea, în celular, cine era el, că fusese arestat tot cu 
Mişcarea Legionară. 

Şi m-a ţinut la Neagra asta, mă rog, 2 sau 3 zile, ca după aceea să mă transfere la 
celular. Pe celular am stat la celula 41, cu încă 4 colegi, dintre care un student de la 
filozofie de la Iaşi, Pivin Gheorghe?. Тегтіпаѕе anul IV şi urma să îşi dea licenţa, era în 
pregătirea ei. E, a apucat evenimentele astea şi o pus cruce la toate... Un altul era un 
dascăl, cântăreţ bisericesc, Stoica Teodor, de la Piatra Neamţ, arestat tot cu Mişcarea 
Legionară. Un altul era Panduru Dumitru”, un muncitor din Corpul Muncitoresc 
Legionar, tot de la Piatra Neamţ, şi un altul era un student medicinist, Mihai Moise sau 
Moisiu... Era tânăr ca şi mine, tot cu aceleaşi speranţă de bine că nu peste mult timp ne 
vom elibera şi пе vom putea urma mai departe destinul... Eh, da’ n-a fost să fie aşa... 


АП fost anchetat ? 

Am fost anchetat, bineînţeles ! Păi, să vă spun. Am stat aşa o zi întreagă în această 
atmosferă de celulă şi n-am scos o vorbă... Atât cât mi se auzea respiraţia noaptea, 
încolo... nimic. După o zi, Pivin Gheorghe, care era un om, să spun aşa, cam de 1 metru 
90 sau poate mai mult... că te uitai la el aşa ca la un brad, dar era tânăr, cu multă 
iniţiativă, cu mult curaj şi multă prevedere, la un moment dat începe şi mă provoacă la 
o scurtă discuţie. „Ја spune, pentru ce eşti arestat? ” Sigur, primele vorbe nu puteau fi 
altfel decât: „Nu ştiu! ”. „Hai, nu mai ocoli, nu mai avea reţinere. Eşti cu Mişcarea 
Legionară, nu?” N-am zis nici da, nici nu. Da' aşa prin aplecare de cap, am data 
înţelege un semnal afirmativ. „Uite ce, dacă eşti cu Mişcarea Legionară, să ştii că nu mai 
durează mult, că vei fi chemat la anchetă. Îţi spun dinainte, nu are rost să ai vreo 


2. Vezi nota 9, р. 31. 

3. Dumitru Panduru, născut la 29 decembrie 1922 în Băileşti, Argeş, tinichigiu din Piatra Neamţ. 
A fost arestat la 18 iunie 1948 şi condamnat la 6 ani de închisoare corecțională. A executat 
pedeapsa în închisoarea Suceava şi Gherla. A fost eliberat la 3 decembrie 1951. Potrivit lui 
Cicerone loniţoiu ar fi trecut şi prin Piteşti. Apropiindu-i-se eliberarea, ре 25 noiembrie 1951 
a vorbit la Gherla, alături de comandantul Petre Goiciu şi de Ţurcanu, în favoarea acţiunii de 
demascare a legionarilor. Cicerone loniţoiu, Victimele terorii comuniste. Dicţionar. P-Q, 
p. 42; fişa matricolă penală din AANP. 

reţinere, pentru că toate sunt cunoscute. 'Toate formaţiile, toate grupurile au căzut şi se 
ştie despre întreaga Moldovă. Toată Moldova a căzut.” Şi când se vorbea de Moldova, se 
înţelegea inclusiv Brăila şi Buzău... Am ascultat tot la fel, fără a exprima ceva, dar mi-a 
fost un sprijin pentru momentul în care m-a chemat la anchetă, că, într-adevăr, după 
câteva zile, a venit gardianul. „Cine e Rotaru ? leşi afară ! ” Şi m-a condus la camera de 
anchetă, unde m-am confruntat cu comisarul Aramă. Ăsta a fost un zbir, de o cruzime 
extraordinară, în timpul anchetei, Іа fel ca şi Blehan şi ca şi un altul, da’ îmi scapă acuma 
numele (se gândeşte - n.n.)... Nu îmi amintesc. 

Şi, domne, spre surprinderea mea, a fost aşa cum mi-a fost descris în celulă. „Vezi 
că cutare e aşa, cutare e aşa. Dacă o să ajungi la cutare, vezi ce întrebări îţi spune şi, în 
funcţie de întrebări, nu căuta să te eschivezi, că imediat te bagă în suplicii, în chinuri şi 
n-ai să suporţi...” 

Aramă nu s-a prezentat, dar l-am recunoscut după fizionomie, cum mi-o fost descris 
în celulă: un tip înalt, blond, cu părul într-un fel lins. „Eh, zic, ăsta e.” S-o foit el pe 
acolo, dar tot în tăcere. Apoi mi-o pus nişte foi de hârtie în faţă: „Scrie! ”. „Dar ce să 
scriu?” „Declaraţi de grupul FDC, numărul 46, Vaslui.” Când am auzit că îi ştie şi 
numărul, eram de-acuma convins că are toate datele. Lui îi trebuia decât un document de 
dosar... o filă acolo, să fie în plus. Atunci, bineînţeles, mi-am făcut aşa... nu proces de 
conştiinţă, că nu era cazul de aşa ceva, mai ales că ştiam din celulă din sfaturile date de 
Pivin, dar am stat şi m-am gândit. Măi, да’ nu-mi aduceam aminte de dânşii care erau 
şi cum... Ei, şi într-un fel şovăielnic mă tot gândeam... da’ şi aici funcţiona principiu’ 
acoperirii şi nu ne cunoşteam toţi unii cu alţii... Şi am început, încet, încet, câte-oleacă, 
câte-oleacă, să-mi aduc aminte, şi de care mi-am adus aminte i-am trecut pe hârtie. Dacă 
ar fi fost să dau toată declaraţia, asta ar fi necesitat cel puţin vreo 20 de file, dar el s-a 
mărginit cu o simplă filă. Am dat declaraţia şi m-a întrebat: „Mai aveţi ceva de 
adăugat? ”. „Nu.” „Semnaţi! Puneţi data!” Am semnat. A strigat gardianul. O luat 
foaia fără nici măcar să se uite, să o citească, să vadă dacă apar elemente noi, dacă її 
completă sau nu. A luat-o de parcă ar fi fost un... bilet de adio (râde - n.n.). 

După aceea, venind la celulă, m-o întrebat Pivin: „Cum o fost?”. „Păi, domne, 
pentru mine o fost o mare surprindere. De unde ştiam că este un tip fioros, s-o comportat 
aşa...” „Eh, e plictisit şi el, nu mai poate nici el bate, nu mai are putere.” Într-adevăr, 
că o fost spre sfârşitul anchetei, şi poate că şi ăsta o fost un noroc al meu. 


Procesul când a avut loc ? 

Procesul a avut loc în luna martie '49, chiar în incinta închisorii, şi nu a fost un 
proces public. Preşedintele completului de judecată, după cât îmi amintesc, parcă 
Ştefănescu se chema, după cât îmi aduc aminte, şi era de la procuratura militară Iaşi. Ei 
s-au deplasat la Suceava... că multe procese aşa s-au perindat... 

Câţi етап în boxă ? 

În boxă... Păi, ca să vă spun aşa, unde a fost procesul parcă era o sală de clasă... 
Probabil că era clubul închisorii Suceava, cam aşa ceva, pentru că era un spaţiu destul de 
încăpător... Era masa completului de judecată şi dincoace eram noi în picioare, aşezaţi 
în linie, aşa. Nu mai mi-aduc aminte... parcă vreo 18 am fost. 18-19, parcă aşa ceva. 


Avocat care să vă apere aţi avut ? 

Avocat a fost din oficiu... Dar avocatul nu a făcut o pledoarie de apărare, a vorbit ca 
un teribil procuror, domne. Ne-a acuzat... Din „bestii”, „bandiţi” şi „trădători” nu ne-o 
mai scos. Ăsta o fost tot cuvântul lui de la un capăt până 1а altul... 

Şi procurorul ce mai spunea dacă avocatul vă acuza ? 

Nimic. Nici n-am simţit care din dânşii o fost procuror, că toţi erau la masă îmbrăcaţi 
în robele alea... Toţi stăteau pe scaune... Mi-am dat seama care e preşedintele pentru că 
el a început, a avut cuvântul de început şi de încheiere... 


De ce eraţi acuzat ? 

Că am participat în '46 la o tabără legionară în Munţii Neamţului, unde am stat 
aproape o săptămână sau cam aşa ceva... A fost o tabără de instruire şi am ridicat acolo 
o cruce... Da' n-a arătat nici un fel de documente. Şi s-a terminat rechizitoriu”, pentru 
propagandă duşmănoasă împotriva poporului... 


Sentința care a fost ? 

Tot atunci ni s-a dat şi sentinţa. Ni s-au citit condamnările şi aşa am dedus că ele erau 
dinainte stabilite... Din lotul nostru, şeful de lot a luat 7 ani, eu şi cu un altul din grup 
am luat 6 ani. 

După ce ne-au condamnat ne-au dat un termen de 3 zile pentru recurs. Dar recursul 
s-a lămurit tot acolo, pentru că toţi am refuzat. „Nu fac recurs. Nu fac recurs.” De la un 
capăt la celălalt... N-avea nici un sens. Ne-am dat seama că nu are rost, că nu era, să 
spun aşa, o influenţă între noi, ceva discuţii sau consultări... 

Şi după ce s-a terminat procesul nu ne-a mai dus la camera, la celula de unde am 
plecat, ci la o cameră mai mare, care nu mai era celulă, la parter. Camera 9 parter, aşa 
îi spunea. Acolo eram vreo 50 de inşi... cam aşa ceva. Ei, şi acolo am stat până... în... 
(se gândeşte - n.n.) nu mai îmi amintesc exact, da’ parcă prin luna aprilie 1949, când 
ne-au îmbarcat în direcţia Piteşti. 

Care a fost prima impresie când aţi ajuns la Piteşti ? 

La Piteşti? După ce ne-a făcut încarcerarea, am fost repartizat la camera 4-spital. 
Asta era o cameră mare, că eram acolo cam vreo 80-90 de deţinuţi, cam aşa ceva, 
studenţi. Era o cameră, să spun aşa, de vreo 20 de metri lungime. Mare, domne. Şi ега 
acolo un grupuleţ de 4 inşi care erau din partea PNŢ-ului... Era unul Angelescu‘, de la 
Medicină de la Timişoara, care a murit în bătăi, la Piteşti. Era un altul, coleg de-al lui, 
Ion Soare, tot medicinist de la Timişoara, prin anul IV-V, cam aşa ceva, spre sfârşitul 
facultăţii. Soare era de locul lui din Sinaia, că îmi amintesc că într-un concediu, parcă 
prin '75, pe care l-am făcut la Sinaia, am auzit de numele Soare şi am întrebat: „Dar 
cine e Soarele ăsta? Cine e Soarele ăsta ?”. „Un medic.” „Dacă nu vă supăraţi, pot să 
îl cunosc şi еп?” „Dar cine îl саша?” „O cunoştinţă de-a dumnealui.” „Păi, este plecat 
acuma, dar putem să vă dăm adresa, că stă înspre cabana Furnica.” Domne, mi-au dat 
adresa şi m-am dus după toate indiciile alea şi am nimerit exact la casa lui, chiar la 
atelierul de lemnărie, de mobilă, unde lucra... că el până şi-o terminat studiile şi l-o 


4. Ton Angelescu, născut la 3 iulie 1922, în Slatina, Olt. Student la Facultatea de Medicină din 
Timişoara. Considerat şef de lot în procesul Organizaţiei Naţional-Creştine care activa în 
Banat şi avea legături inclusiv cu luptătorii din munţi. A fost arestat la 18 martie 1949 şi 
condamnat la 8 ani de închisoare. A făcut parte din primul mare lot torturat în camera 4-spital. 
I-a înfruntat pe agresori în mai multe rânduri în ciuda bătăilor primite. A fost transferat la 
Gherla, se pare, în iunie 1950. Potrivit fişei matricole penale din AANP a fost închis la 
Constanţa şi Valea Neagră. S-a îmbolnăvit de TBC şi a murit la 21 aprilie 1951. Alin Mureşan, 
op. cit., p. 103; fişa matricolă penală din AANP. 

primit în servici o trebuit să îşi asigure existenţa şi o învăţat tâmplărie. Da, tâmplărie din 
asta de lux, mobilă, că făcea nişte lucruri de artă... Când l-am văzut... era neschimbat. 
Când m-a văzut: „Petrică, tu eşti ?”. „Eu sunt, Ionică.” Ne-am îmbrăţişat, dar fără să 
avem reţinere... Eram amândoi trecuţi prin Piteşti şi de acolo am plecat cu consemn са 
nu spunem nimănui ce s-a petrecut şi aşa mai departe. De unde? Ne-am simţit aşa, ca 
2 fraţi... 


Cum era alimentaţia în închisoarea de la Piteşti ? 
Domne, în afară de terciul de dimineaţă, era un polonic de zeamă. Şi când era fasole, 
dacă găseai, ştiu eu, 5-6 boabe de fasole, dacă îţi pica în gamelă, erai norocos... 


În Piteşti ați primit bătaie de la gardieni ? 
Da, asta era la ordinea zilei şi la ordinea momentului. O mică greşeală dacă făceai, 


dacă o deschis vizeta şi lui i s-o părut ceva sau chiar dacă nu i se părea, intra în celulă 
cu halaracul în mână şi te pocnea, şi nu aveai nici un fel de apărare, de sprijin... 


Mi-aţi spus că aţi trecut prin camera 4-spital unde s-a făcut şi reeducare. Aţi putea 
detalia puţin despre ce se întâmpla în acea cameră ? 

Această cameră cu spaţiile ei, cu efectivul de deţinuţi pe care-l avea, s-o pretat cel 
mai bine pentru declanşarea adevăratei terori, organizată începând cu 6 decembrie, când 
a fost primul asalt al torţionarilor, care au fost, bineînţeles, însoţiţi de toată masa de 
gardieni, care erau pregătiţi şi stăteau la uşi. 

În Piteşti, închisoarea era o închisoare-spital, o închisoare nouă, construită se pare că 
de Antonescu, şi spaţiile erau altfel proiectate... administrate. Şi, domne, cum au început 
bătăile, incidentele ? De la un simplu motiv. În cameră s-a introdus cu vreo 3 zile înainte 
un grup de noi deţinuţi, în frunte cu Eugen Ţurcanu, pentru care s-au pregătit nişte paturi 
aparte, suprapuse, din astea de campanie, militare, de fier. Două câte două, suprapuse. Şi 
la moment dat, a doua zi dimineaţă sau a treia zi, cam aşa ceva, nu mai ştiu exact, dar în 
orice caz după instalare, începe ăla: „Domnilor, noi suntem un grup care ne-am decis să 
facem reeducare. Sunteţi de acord cu reeducarea ? ”. La care nu a primit nici un răspuns... 
Ca la un moment dat să înceapă cu nişte zbierete şi nişte ieşiri din astea zgomotoase, din 
cale afară, pline de irascibilitate, mă rog, nervul la masă... „Cum? Sunteţi împotriva 
reeducării bandiţilor ? ” Domne, şi la semnalul ăsta, că ăsta probabil c-o fost semnalul, toţi 
care erau pe paturi, cum erau ele aşa două câte două, au sărit de parcă au fost declanşaţi 
de un resort, de ceva mecanic. Şi cu bâte în mână au început să dea... Cum era sărbătoare, 
toţi eram întinşi... Camera ега în formă dreptunghiulară şi pe latura lungă era un prici, 
adică nişte capre de lemn pe care erau puse scânduri, iar pe ele nişte rogojini improvizate, 
dar care jumate erau, jumate nu erau, pentru că... să spun aşa, care mai de care când se 
duceau la WC mai rupea o coajă de acolo, ca să aibă pentru necesităţi. 

Şi cum spun, fiind sărbătoare, stăteam întinşi, liniştiţi, toţi îmbrăcaţi chipurile într-o 
cămăşuţă mai curată, în condiţiile de acolo, cum le-aveam noi. Şi când s-o năpustit peste 
noi, domne, ne-o făcut... dintr-odată priciul ăla s-a-nroşit. Am căzut toţi pe jos şi, 
grămadă cum eram, o început să bată în noi cum bate ciobanul la stână, când îşi poartă 
stâna pe călduri şi se strâng oile şi nu mai pleacă, şi bate acolo în nodul ăla ca să le 
despartă. Aşa bătea în noi, domne... Bine, da’ ciobanul nu bătea oile cum au bătut ăia 
în noi... Buimăciţi care mai de саге, ne sculam de colo şi fugeam în celălalt capăt. Şi tot 
aşa, vânzoleală din asta, cum erau două tinete acolo, s-o răsturnat una şi s-o făcut... de 
în pantofi dacă erai, îţi trecea peste pantof mizeria... Şi ne-am umplut, vorba aceea, de urină, 

de rahat, mai şi scăpaţi pe noi... Şi la un moment dat, după ce ne-o bătut bine, ne-o pisat 
bine, ciocăneşte în uşă la gardieni: „Domnu” şef de secţie, domnu’ şef de secţie, uitaţi-vă, 
noi am vrut să facem reeducare şi bandiții au sărit la noi”. Domne, când s-o deschis uşile 
alea... (râde - n.n.). Da’ nu o mai apăsat pe clanţă, că o sărit şi clanţă şi tot, şi-o intrat buluc 
o armată întreagă de gardieni. Şi-apăi alte bătăi... Domne, nu mai spun ce-o fost... 

În timpul ăsta o venit şi directorul închisorii, pe nume Dumitrescu’. „Ah, bandiţilor, 
aţi făcut aicea debandadă ! ?” Şi nu ştiu cum naiba o spus pe acolo, în închisoare... 
„Tevoltă”. Domne, şi o început şi ăsta să ne lovească, dar de unul singur... însă noi eram 
deja, de la un capăt la altul, o masă informă de carne, care nu se mai cunoştea... 

Şi după aia îl întreabă directorul pe Ţurcanu. „Cum s-o întâmplat? ” „Păi, uitaţi aşa : 
am vrut să începem un proces de reeducare şi bandiții au sărit la noi.” Domne, şi atunci, 
ne-o dat pe toţi într-o parte şi ne-o luat unul câte unul... Ne punea jos, 3 miliţeni ne 
ţinea, unul de o mână, unul de o mână şi altul de picioare, şi alţi 2 cu ciomegile de o 
parte şi de alta ne băteau cum bate gospodarul vara la fasole... 

Eram bătuţi şi plini de sânge, mâini, picioare rupte, feţe însângerate, capuri sparte, ce să 
mai spun... Un spectacol cât se putea de odios... Cred că Іа un film, dacă s-ar putea înscena 
aşa ceva, dacă s-ar putea realiza o scenă din asta, cred că puţini s-ar putea uita la ea... 

Ei, şi după ce am trecut toţi, rând pe rând, câte unul prin bătaie, am ajuns în capătul 
celălalt de cameră... şi directorul o ieşit. Da’ înainte de asta ne-o zis: „Să vă băgaţi minţile 
în cap, bandiţilor, că dacă nu, nu ştiu ce o să se întâmple cu voi! ”. Şi o ieşit. O ieşit şi 
gardieni şi ne-o lăsat ре mâna lui Ţurcanu şi a lui Bogdanovicif. 

Ei, şi după asta, l-o luat Ţurcanu pe ăsta, domne, pe Bogdanovici, cât era el de înalt... 
da’ era şi Țurcanu înalt... bine, oleacă mai înalt ca mine, să spun aşa, cam c-o palmă... Dar 
ăla era ca o prăjină, şi scheletic, slab, numai piele şi os. Şi zice: „Şi cum, tu, banditule, ai 
vrut să sari la mine ? ”. I-o pus mâna în pept, dar el fiind mai jos, aşa se uita la el de jos în 
sus şi trebuia să facă un efort ca să ajungă la peptul lui. Şi, domne, cu o mână îl ţinea de pept, 
cum l-o înfăşcat, că era voinic, şi cu cealaltă mână, cu dreapta, îi împingea aici. Şi ăstalalt, 
parcă era lisus între tâlhari. Şi atât o spus: „Nu mai da, Eugene, că mă omori! Nu mai da, 
Eugene, că mă omori! ”. Domne, am fost pur şi simplu îngroziţi... nu ştiu cum de n-am 
înnebunit. Dar bine, că au fost şi care au înnebunit acolo, în incinta aceea. 

Şi, domne, după bătăile astea, a doua sau a treia zi, Bogdanovici ăsta o decedat... 

Ați putea să le faceţi un portret celor 2 ? Lui Ţurcanu şi lui Bogdanovici ? 

Cum arăta Ţurcanu? Domne, era un tip atletic, de statură mijlocie către înaltă, dar 
voinic. O faţă osoasă, o privire cruntă, plină de duritate, de răutate, de tot ce îi mai rău 
în om. Un tip sadic. 

Bogdanovici era un om cam de un metru nouăzăci, aşa... El era absolvent al Facultăţii 
de Drept de 1а Iaşi. Era feciorul fostului prefect de Iaşi, Bogdanovici. Tată-său în timpul 
acela era prefect, dar după aceea, auzisem că l-o schimbat, l-o demis, mă rog. 


După 6 decembrie ce s-a mai întâmplat ? 
Domne, după aceea, o început să ne aducă diverse cărţi din astea, marxist-leniniste, 
literatură din asta, proastă. Ne-o împărţit pe grupe şi fiecare grupuleţ din ăsta avea câte-un 


5. Alexandru Dumitrescu, locotenent-major, director al penitenciarului Piteşti între anii 1949 şi 
1951. Andrei Muraru, op. cit., p. 434. 
6. Vezi nota 12, p. 37. 

şef. Şi citea de acolo un capitol sau cât citea şi pe urmă se comenta. Ei, ce voiam să mai 
spun, în grupul ăsta au fost numai legionari, domne. Singurii care au fost ţărănişti, 3 sau 
4, erau Angelescu, Soare şi încă vreo 2 de la Timişoara, încolo toţi erau legionari. 

Vă mai amintiţi şi alte nume ? 

O fost şi Costache Oprişan”, şefe’ Frăţiilor pe ţară... dacă aţi auzit de el. Ăsta era, nu 
ştiu, în ultimul an sau terminase filozofia la Cluj. O fost un student eminent. Domne, dar 
ăsta de-acum... nu mai avea în el, să spun aşa, trăsătură de fiinţă omenească. Tot timpul 
stătea întins pe prici culcat... După aceea o ajuns în Fortul 13 Jilava, o murit acolo şi 
cadavrul i-a fost scos afară într-un careu. Şi când o trecut pe acolo un cadru miliţienesc, 
o găsit o floare pusă pe el, şi tot întreba: „De unde această floare! ? Cine a pus această 
floare ! ?”. Ei, şi odată în Fortul 13, cu el o stat şi Calciu-Dumitreasa. Şi Calciu-Dumitreasa 
o trecut prin Piteşti şi o fost şi el un timp torţionar, dar şi-o dat seama şi la un moment 
dat şi-o revenit, şi în momentul când s-o făcut procesul torţionarilor de la Piteşti, aşa, cu 
grupele cu reeducare, o fost şi el în grupul ăla, şi o fost să fie condamnat la moarte şi o 
făcut recurs şi i s-a aprobat. El a fost ca martor al acuzării şi o spus acolo tot, absolut tot 
ce s-a întâmplat la Piteşti. El, cum să spun, prin spovedania care şi-o făcut-o, s-o spălat, 
să spun aşa, cu agheazmă, de toate păcatele făcute... Şi după aceea o fost, ştiţi prea bine, 
profesor la Seminarul Teologic din Bucureşti, şi prin conferințele care le-o ţinut mereu о 
avut atacuri din astea foarte virulente la adresa puterii, şi asta era prin °75-'80, când încă 
erau tari. Aşa. Ca până la urmă, cum ştiţi, i-au dat o condamnare de vreo 10 ani, şi la 
intervenţia lui Nixon şi a lui, asta... „Doamnei de fier”... 


Margaret Thatcher. 


Aşa, Margaret Thatcher, i s-o acceptat să plece în America unde o ajuns preot la o 
biserică din asta ortodoxă. Şi bineînţeles în '89 o ieşit la lumină şi în '90 o venit în ţară... 


Să revenim la Piteşti. Ce s-a mai întâmplat cu dumneavoastră după prima bătaie ? 

Atunci am avut un moment de frică, de panică... După ce ne-o bătut şi ne-o schingiuit, 
la câteva zile după aceea, în plină zăpadă, în puterea nopţii, ne-o scos afară din camera 
4-spital. Şi am 215: „Băi, ce înseamnă asta ? ”. Cum eram noi în izmenuţe şi cămăşuţe... 
şi desculți în zăpadă, n-am simţit frigul. Hei, şi ce am observat atunci? Când au ajuns 
jos, în perimetrul ăla al curţii, toţi îşi făceau cruce. Şi după ce o trecut momentul... Şi 
am crezut că пе împușcă, de asta ne-o scos... În puterea nopţii, dezbrăcaţi, pe zăpadă, 
desculți... Hei, atunci am tras o spaimă... 

După treaba asta, la câteva zile de la aşa-zisa începere a reeducării, ne-o mutat la 
parter, la camera 1 sau 3 parter... parcă aşa îmi amintesc. Era o cameră sub 4-spital, dar 
îngustă şi lungă... Ei, şi aici iarăşi la fel, ah... Cu noi era un grup care avea sarcina 
continuării reeducării. Şef era unul Ргіѕйсагиё, iarăşi o fire foarte violentă şi dură, 
sălbatică, plină de răutăţi... Mi-amintesc că l-o supus comitetului de reeducare pe un 


7. Vezi nota 8, p. 17. 

8. Adrian Prisăcaru, născut la 26 august 1927 în Dorohoi. Student la Facultatea de Agronomie 
din laşi. A fost arestat Іа 7 decembrie 1948 şi condamnat la 6 ani de închisoare corecțională. 
A executat pedeapsa în închisorile Suceava, Piteşti, Braşov, Poarta Albă, Valea Neagră, Gherla. 
S-a alăturat mişcării de reeducare din închisoarea Suceava. A acţionat ca informator şi agresor 
în închisorile Piteşti, Braşov, Canal. Alin Mureşan, ор. cit., passim; Cicerone Ioniţoiu, 
Victimele terorii comuniste. Dicţionar. P-Q, p. 458; fişa matricolă penală din AANP. 

student de la Iaşi, medicinist în anul IV, pare-mi-se, pe care l-au adus din altă celulă. 
Goga Parizianu'” parcă îi zicea... Ăsta mi se pare că o apucat după '90, o murit 
încoace... Păi, veneau şi din alte celule, alţi indivizi care îi aduce, şi erau cazaţi în 
camera respectivă şi trebuia să îşi facă demascarea. 

Şi, cum s-ar spune, azi l-o adus pe ăsta şi a doua zi l-o băgat în reeducare. Şi cum era 
la camera asta lungă, nu erau priciuri, erau paturi de fier de campanie suprapuse, aşa. 
Pe mijloc era culoarul, iar la marginea patului stăteau ăştia din grupul de reeducare. Şi 
când l-o băgat pe ăla, i-o spus să îşi facă demascarea. Ăla: „Păi, ce demascare să fac? 
Că ce am ştiut, ce am avut de spus, am spus la anchetă...”. Ăsta era macedonean, 
macedo-român... Domne, şi când o început să sară ăia la dânsul şi să îl bată... L-o trântit 
jos şi l-o bătut... La un moment dat, după ce l-o lăsat să se scoale în picioare, l-o pus să 
alerge pas alergător pe linia dintre paturi. Şi cum fugea aşa în trap, că nu putea fugi 
astfel, dacă о văzut că nu mai poate scăpa din bătăi, că toţi îl otânjau, domne, la un 
moment dat, cum era şi o firi voinică aşa, numai odată o făcut un salt în sus şi şi-o dat 
drumul în сар. Şi cum era ciment jos am zis: „Băi, la ăsta i-o crăpat capul. Îi mort”. Da’ 
n-o murit, atât că o leşinat şi după ce şi-o revenit, nu mai ştiu ce s-o-ntâmplat, pentru că 
iarăşi o fost o mişcare din asta, între camere, între celule, şi s-o organizat, chipurile, 
transportu’ primului eşalon pentru Canal. 

Când se întâmpla asta, vă mai amintiţi ? 

Cam prin primăvara lui '50, prin februarie-martie, cam aşa ceva... Atunci s-o 
organizat un lot pentru Canal şi m-am trezit nominalizat în lotul ăla. Ne-o deplasat la 
Canal, cu destinaţia Poarta Albă. Am ajuns acolo, ne-o cazat, da? n-am stat decât о 
noapte, pentru că după ce am ajuns am intrat la vizita medicală. Doctorul când ne-a luat 
pe toţi la palpat, şi-a dat seama imediat ce e cu noi şi o spus: „Ce să fac, domne, cu 
figurile astea scheletice la Canal? ”. Atât am auzit. A doua zi dimineaţa s-a organizat 
returul şi întoarcerea la Piteşti. Eh, am mai stat o lună de zile în Piteşti, da” în luna aia 
ne-au pus pe o mâncărică mai bunişoară, ceva mai consistent, cu ceva calorii. 


Şi după o lună unde v-au dus ? 

Ne-au trimes iarăşi pe Canal. Da’ a doua oară când ne-o trimis la Canal, prin 
martie sau aprilie... am ajuns la Peninsula. Eh, acum ce să povestesc din cadrul 
Peninsulei ? 


Cum era lagărul de la Peninsula ? 

Peninsula era o colonie formată numai din deţinuţi politici. Nu aş putea chiar spune 
chiar precis, dar cred că erau la 3-4.000 de oameni acolo, pentru că erau vreo 50-60 de 
brigăzi, cam aşa ceva. 


Şi ce făceaţi acolo în cadrul coloniei ? 
Dimineaţa la ora 5 era deşteptarea şi masa, iar la ora 6 ieşam cu brigada pe platou în 
poartă şi luam direcţia şantierului... Şi şantierul fie era la spart de piatră, la instalat căi 


9. Gheorghe (Gioga) Parizianu. Născut în 25 septembrie 1925 în comuna Gornadjunia, Bulgaria. 
În 1940 s-a stabilit la Moineşti. A fost arestat la 15 mai 1948, pe când era student în anul II, 
şi condamnat la 18 ani de muncă silnică. A executat pedeapsa în închisorile Piteşti, Gherla, 
Baia Sprie, Cavnic, Bacău, laşi, Aiud, Ostrov. A trecut prin reeducare, fiind bătut de foştii 
colegi din lotul în care fusese condamnat. A fost eliberat la 23 iunie 1964. Cicerone Ioniţoiu, 
Victimele terorii comuniste. Dicţionar. P-Q..., p. 63; fişa matricolă penală din AANP. 

ferate, la săpături... cum era la Taşaul. Erau fel de fel de treburi, dar era o muncă 
titanică. De exemplu, primele ieşiri au fost la 9 Culmea. Aici ce făceam? Încărcam 
vagoane cu roci, pentru... SDV-uri... nu ştiu cum naiba le spunea, concasoare... nişte 
instalaţii. Erau două puncte şi acolo erau instalaţiile astea unde băga arocamentul, adică 
nişte bolovani mari de piatră, pe care îi manevram cu răngi, câte 2-3, umăr la umăr. Şi 
bolovanii ăştia, prin transport CFR, ajungeau la concasoarele astea unde erau măcinaţi 
şi din ei ieşea piatră pentru cale ferată, pentru drumuri... chestii din astea. Pe urmă un 
alt şantier la care m-a dus, pentru că ne schimba, nu aveam continuitate, a fost la 
sfărâmat de piatră. Ce operaţiuni făceam acolo: era tot la fel arocament din ăsta, de 
diferite dimensiuni, pe care îl făceam din ce în ce mai mic. Aşa. Şi pe urmă, cu 
ciocănelul, îl făceam piatră concasată, din asta de pus pe drumuri, la calea ferată... 

„ Pe urmă la săpături la Taşaul. Ei, acolo o fost efortul cel mai mare. De ce? Domne, 
aveam normă 4 metri cubi de pământ: să-i sapi, să-i încarci la roabă, să-l duci la 20-30 
de metri distanţă, să-l deplasezi... Asta o fost la început, că pe urmă s-o instalat linii din 
ăstea, trasee de cale ferată си vagoneţi, şi încărcam la vagoane. Dar să vă spun ce era cu 
pământul ăsta, de unde ега... Taşaulu” ăsta era un fel de deal mare саге s-o tăiat şi s-o 
spart pe unde o trecut de s-o instalat canalul... şi o rămas pe de-o parte o coastă, iar pe 
de altă parte cealaltă coastă... Ei, canalu' ăsta trebuia lărgit... Şi noi ce-am făcut? Am 
săpat întâi de ne-am făcut o terasă cam la înălţimea vagonului, o terasă de încărcare, şi 
pe urmă, prin abataje pe care le făceam şi cu ajutorul răngilor bătute sus, deasupra, 
doboram pământul ăsta, malul ăsta-n jos... Şi el când ajungea pe platforma de încărcare 
se pulveriza... După aceea îl încărcam la vagoane. Intra garnitura şi o încărcam. 

E, da’ nu ştiu dacă ştiţi cum era abataju', că nu e acelaşi lucru ca în minerit... 
Domne, malul era drept, vertical, nouăzeci de grade. Dacă ai fi pus firul de plumb, aşa 
îţi arăta. Ei, la nivelul platformei de încărcare, ce ега cam de 1 metru, noi cu târnăcoapele 
băteam în perete, ne săpam o mică rigolă. Pe urmă, tot cu târnăcoapele, da' cu partea 
cealaltă а târnăcopului, făceam un taluz, da’ un taluz cu căderea în interior, aşa de o 
formă trapezoidală, şi când dădeam pământul acela la o parte rămânea un gol de forma 
unei prisme trapezoidale culcate. O latură era latura platformei, două laturi erau pereţii 
malului, iar altă latură era deschiderea, care era goală şi în care ne-am introdus noi cu 
târnăcoapele. Dar săpătura asta care o făceam noi în mal era adâncă... avea cam de la 
45-50 de centimetri în sus şi 50-60 obişnuit în adâncime. Deci te puteai băga acolo fără 
nici un fel de grijă dacă te plouă sau mai ştiu eu ce... 

Şi abatajul să spun că era aici, aşa, o secţiune. Eu făceam o altă secţiune în dreapta 
şi o alta secţiune în stânga. Hei, şi când era gata abatajul ăsta, pe urmă intram sus şi 
făceam tăietura malului pe verticală. Ne urcam la 12 metri, că aşa de înaltă era colina. 
Şi puteam merge fără griji, că santinelele erau pe o rază mare şi nu trebuia să cerem voie. 
Şi ne urcam acolo şi băgam răngile de la marginea malului cam la 80 de centimetri în 
adâncime. Şi când băteam răngile alea din loc în loc, se crea o fisură a malului. Ş-ăla era 
un semn că malul începe să se rupă. Şi atunci, cei care aveau experienţă, de exemplu, 
ştiau foarte bine când să dea semnalul de împingere a răngilor. Şi la un semnal al şefului 
de echipă, care ега tot un deţinut: „Împingeţi !”. Şi când vedeai acest semnal, odată toţi 
împingeau şi vedeai malul că se rupe. Domne, când cădea malu’ era un spectacol! Un 
adevărat spectacol! Se prăbuşea cum se prăbuşesc ghețarii... 

Ei, şi la chestii din astea eram expert, că eram conştiincios, nu puteam să trag 
chiulul... Şi dacă m-a repartizat acolo, m-am instruit, m-am format şi m-am socotit cam 

cum ar trebui dărâmat malul. Că tot noi am găsit şi metoda asta. Se şi speriau civilii de 
noi. „Domne, ăştia sunt adevăraţi draci ! ” Ningea odată, în ianuarie-februarie, viscolul 
ега mare şi noi eram până la jumătate dezbrăcaţi la piele şi aşa lucram... Ei, da’ ce 
voiam să spun... A fost un episod printre altele, dar de data asta neplăcut. Când am 
dărâmat o dată un mal din ăsta, coechipierii mei nu au fost atenţi la semnal... Eu mă 
urcam printr-o extremă a malului, că erau nişte scări aproape pe verticală, făcute din 
săpătură. Şi din treaptă în treaptă urcai sus. Şi le-am strigat: „Hei, fiţi atenţi, nu daţi 
гити’ că vin acuma ! ”. Ei când mi-o văzut capul, că am apărut pe linia lor, o zis că am 
dat semnalul de împingere a răngilor, dar eu nu am ajuns încă sus. Şi o împins răngile 
înainte de a da eu semnalul... Domne, şi cum eram pe marginea malului, m-o prins 
malul şi am căzut cu tot cu el. Şi până am ajuns jos, de două ori, conştient, am văzut 
lumina zilei, ca şi cum s-ar aprinde becul, se stinge, iar se aprinde, iar se stinge... şi 
după aceea n-am mai văzut nimic. Am căzut într-o stare de nesimţire, de rece, şi când 
am ajuns pe platformă eram complet acoperit de pământ... Norocul meu că platforma a 
fost goală şi pământul s-a răsfirat şi nu a venit prea mult pământ deasupra mea... Echipa 
vecină, de alături, când o văzut, o sărit toţi cu lopeţile. Şi era un doctor de la Iaşi, Niki 
Tudose, care a ajuns apoi la Timişoara, mare medic, şi ăsta spunea: „Aici o căzut! Aici 
o căzut! ”. Şi încercau să deie pământul, să scociorască cu lopeţile. Eu auzeam... 
Domne, şi numai о dată am zvâcnit şi am ieşit din ţărână, în picioare, aşa, nevătămat... 
Mă rog, decât cu o ruptură la mâna stângă, la carpienele astea, sau cum se mai cheamă... 
Se cunoaşte aici (arată - n.n.) că sunt oleacă stâlcite... Şi cum m-am ridicat am şi căzut 
imediat jos în nesimţire. N-am mai ştiut ce-i cu mine şi m-am trezit după un timp la 
colonie. S-o dat telefon, o venit Salvarea, m-o dus la Peninsula, şi acolo la infirmerie 
mi-o pus mâna într-o plasă de sârmă, cu vată şi bandaj, nu în gips, şi am stat aşa vreo 
10 zile acolo în infirmerie. După aceea am ieşit iar pe şantier, dar nu mai eram la muncă 
grea, eram la munci din astea uşoare, la burat de căi ferate, la uns pe la ace, la nu ştiu 
ce alte chestii... (râde – n.n.) 

Am avutun mare noroc atunci. După ce m-am trezit am reflectat mult... Cum nici un 
firişor de ţărână nu mi-a intrat pe nările nasului... M-a mirat mult treaba asta... Că am 
stat nişte secunde acolo... Şi acum când mă gândesc... Oare cum o fost posibil? Prin 
câte am trecut, băi, şi tot nu m-am învăţat minte... Cum naiba, măi? Asta era... 

Cât ега;і la Canal aţi primit veşti de la părinţi, de la rude ? 

Nimic. Adică nu. În 6 ani de zile un singur pachet am primit la Peninsula şi un singur 
vorbitor. De ce? După eliberare, când am ajuns acasă m-au întrebat: „Băi, de ce nu vă 
ajungeau pachetele, că lunar vă trimiteam ? ”. Fie le returnau, fie le opreau ei şi luau altă 
destinaţie. Nu ştiu exact... 


De ce alţi colegi vă mai amintiţi de la Canal ? 

Erau şi din ăştia mai în vârstă. Îmi amintesc de 2 aviatori: unul Ceauşu şi unul Cara, 
amândoi comandori din Bucureşti. Domne, când i-o arestat erau în echipamentele alea 
de carlingă, şi aşa şi-o petrecut şi Canalul... Ei, şi pe ăştia îi vedeai tot timpul că erau 
conservatori, prudenţi... Şi, fiind mai în vârstă, îi trimitea la treburi mai uşoare, de 
exemplu la burat o cale ferată. Ce era burajul ăsta ? Se ridica cale ferată şi pe dedesubt 
se băga cu lopata sau cu târnăcoapele piatră din asta concasată. Deci era ridicată ceva 
mai sus şi se făceau corecţii din astea la calea ferată. Şi ei cu lopeţile ciocăneau pe acolo, 
aşa, са să vadă gardianul care umbla printre deţinuţi că fac treabă şi sunt activi (râde – n.n.). 

Tot de la Peninsula, un episod important... Domne, s-o întâmplat o evadare, dar să 
îmi amintesc cine о fost... (se gândeşte – n.n.) Hăi, Doamne, că doar îmi era în minte... 
şi o fugit. O fost un deţinut care era localnic de acolo, din zonă, din Constanţa, din 
Babadag sau din Murighiol, dar în orice caz, din zona aceea a Dobrogei, şi prin 
comportamentul lui o câştigat încrederea administraţiei şi o ajuns să aibă regimul ăla de 
semilibertate... El ieşea singur din închisoare, din colonie, să ducea pentru achiziţionarea 
diferitelor materiale, că în construcţii lucram mai mult... Aşa. Mergea şi în alte judeţe, 
probabil că ajunsese şi în Bucureşti şi venea înapoi, se întorcea... Şi când venea dădea 
raportul tot, la activităţi. Şi la un moment dat ăsta nu s-a mai întors. O intrat în alertă 
toată administraţia... Ştiu că director la Peninsula era un căpitan evreu, Lazăr”, da’ îl 
făcuse maior de acum... Şi, domne, până la urmă l-o prins pe ăsta... Măi, dar îmi scapă 
numele... şi îi important pentru alţii care l-o cunoscut... Avea un nume de fotbalist de-al 
nostru, dar dintr-o generaţie mai veche... Şi, domne, după ce l-au prins, l-o legat în 
mijlocul coloniei, unde ni strângeam noi, când se făcea careul brigăzilor. . Că dimineaţa 
ieşeau brigăzile pe platou şi se făcea numărătoarea. Ei, şi pe acolo trecea echipa din 
administraţie, miliţeni şi ce mai erau ei, şi făceau numărătoarea... Hei, şi în mijlocul 
platoului s-o instalat un stâlp din ăsta telegrafic, şi după ce l-o prins pe ăsta, l-o legat la 
stâlpul ăla şi i-o spus „stâlpul infamiei” şi „aşa păţesc trădătorii”. L-o ţirut acolo... nu 
mai ştiu cât l-o mai ţinut, o zi, două, dar în orice caz, în prima zi toate brigăzile care 
veneau de 1а lucru sau plecau 1а lucru treceau pe la stâlpul ăsta şi aveau ordin să îl scuipe. 
Bineînţeles, care erau netoţi şi netrebnici îl mai scuipau, dar majoritatea treceau cu 
capurile aplecate şi îşi vedeau de marş mai departe... Domne, după ce l-o dezlegat de la 
stâlpul ăsta, într-o noapte l-o băgat într-un beci... că erau beciuri din ăstea, depozite de 
cartofi, unde erau cartofi la păstrare, însilozaţi. Şi l-o băgat într-un beci din ăsta şi 
ajutorul de prim-brigadier l-o bătut... Peste şefii de brigadă, tot dintre ei era ales unul, 
ajutor de prim-brigadier... Şi ajutorul ăsta prim-brigadier cine era? Unu’ Madan, fost 
profesor de limbă franceză, pe care eu l-am avut pontator la brigada 21, când îl aveam 
brigadier pe Marinovici. Şi Madan ăsta, fecior de preot din Basarabia, l-o bătut până 
aproape şi-o dat sufletul... " Dup-aia l-o scos de acolo şi l-o dus la sârme. Unii bănuiesc 
că l-o dus mort la sârme şi acolo, la sârme, tot el l-o împuşcat, bineînţeles cu avizul, cu 
aprobarea administraţiei, dar în exces de zel, să arate că este devotat, mă rog. Şi până la 
urmă şi el o fost condamnat, că o avut proces la Jilava, când o fost procesul cazului 
Simionescu. Şi o fost condamnat la moarte şi executat. El a mai avut un frate, Madan, 
care a fost avocat aici în Vaslui... 


Despre brigăzile 13 şi 14 de la Canal ştiţi ceva ? 

Da, o funcţionat ca două brigăzi de studenţi. Brigada 13 şi 14... Una era condusă de 
un medic, Dorneanu parcă îmi amintesc eu că îl chema, de la Cluj, şi alta tot de un 
student medicinist de la Bucureşti... îmi scapă acuma numele, dar nu mai are importanţă. 


10. Vezi nota 25, р. 41. 

П. Ion Dumitrache, născut în 11 septembrie 1916 în Pucioasa-Dâmboviţa. Subofiţer. A fost 
condamnat în 1949. A încercat să evadeze din lagărul de la Peninsula, dar a fost prins şi legat 
cu lanţuri de picioare de stâlpul din mijlocul platoului. În noaptea de 4 aprilie 1951 a fost 
împuşcat de Топ Bogdănescu şi Топ Madan cu pistolul dat de ofiţerul politic Chirion. Pentru 
justificarea crimei a fost târât lângă sârmă şi au susţinut că a vrut să evadeze, dar au uitat să 
îi desfacă lanţurile. Cicerone Ioniţoiu, Victimele terorii comuniste. Dicţionar. D-E, р. 166. 

Şi care era activitatea, rolul acestor două brigăzi? Ziua erau pe şantier şi lucrau la 
construcţii. Aveau munci de un grad mai civilizat şi cu un efort mai redus. Oarecum, 
într-un fel, era ca o recompensă pentru ceea ce făceau... După ce veneau de pe şantier, 
seara, în amurg, sau la îngânarea întunericului cu ziua, ei aveau filaţi anumiţi indivizi şi 
ştiau precis în care brigăzi sunt. Ei, şi la momentele alea se îndreptau spre brigăzile 
respective, întotdeauna în grup de 2-3, îl pândeau pe individ când ieşea fie la spălător 
sau afară, îl înfăşcau pe sus, îi puneau căluşul la gură şi îl transportau la sediul brigăzii 
lor, fie 13 sau 14. Aici, în timpul nopţii, îl supunea la fel de fel de cazne... la tot felul 
de bătăi şi chinuri, са să se demaşte, să spuie ce n-o spus la anchetă... Şi printre cei duşi 
şi torturați la brigăzile acestea o fost şi doctorul Simionescu, o mare figură medicală a 
timpului... 

Dumneavoastră aţi fost torturat de către cei din cele două brigăzi ? 

Nu, nu, nu. Dar probabil că firea mea m-o ferit... Unu, că eram o fire slăbănoagă... 
Pe urmă eu la muncă eram... nu că mă împingea cineva, dar ăsta îmi era ritmul şi, mă 
rog, nu aveam nimic, nu simţeam dureri, nu oboseală... Că se mirau toţi... Aveam un 
brigadier, la brigada la care am fost prima dată dus, unul Marinovici, fost plutonier de 
jandarmi. Zicea el când trecea pe lângă frontul de lucru în dreptul meu (îngroaşă vocea – 
п.п.): „Mă, Rotarule, dă mai încet... puşcăria e grea, e lungă”. Dar pe şoptite. Îi era 
milă şi aproape mereu mă chema la supliment. Or, la supliment nu mă prea duceam 
pentru că era mâncare din asta... cum naiba îi spunea? Verdeaţă din asta care se 
obişnuieşte primăvara... prima verdeață... şi bucureştenii se omoară după ea... ah, 
sparanghel ! Domne, şi era din ăsta, stufat. Eh, când îţi punea câte un polonic din ăla de 
stufat şi vedeai şerpi cum se prelingeau prin afara polonicului... Îţi umplea gamela, 
domne, da’ nu puteai mânca. Ce să mănânci? Că era ca nişte lături, aşa. O lăsai şi te 
duceai la muncă... 

Noi aveam noroc că mai era un bufet şi mai aveam ceva bani care îi încasam pentru 
muncă... atunci când ne dădea ei chipurile ca un salar. Aveam un ban de buzunar şi 
cumpăram de la bufet: biscuiţi, rahat, chestii din astea, şi ne suplimentam raţia, ca să 
putem rezista. 

Ei, şi acuma să revin. Unul din cei care au fost chinuiţi şi maltrataţi ре la 13-14 a fost 
acel doctor Simionescu. Era dintr-o familie de mari oameni de cultură, un mare cărturar, 
domne, care o lăsat ceva pentru ţara asta... Şi, la un moment dat, n-o mai putut suporta, 
pentru că noaptea îl ducea acolo şi ziua era la muncă... Şi într-o seară, cum o scăpat din 
vârtejul celor care îl ţineau, s-o dus drept în gardul de sârme. Sentinela de sus, când l-o 
văzut din postul de observaţie, l-o somat: „Stai că trag! ” Ăsta nu s-o oprit. Se spune 
că santineia аг fi tras un foc de avertisment, cum spune legea, da’ nu ştiu. Şi ăsta când о 
ajuns la capul sârmei... o ajuns şi cu cartuşul în cap. Şi o murit acolo... Hei, şi de la asta 
o început scandalul internaţional... Soţia sa fiind din Bucureşti venea săptămânal la 
vorbitor. Aşa. Şi când îi dădea vorbitor, când nu îi dădea vorbitor... Şi atunci când o 
venit în duminica aia, alţii de alăturea, care erau la vorbitor, care erau din brigada aia şi 
ştiau cazul, i-au spus: „Doamnă, întoarceţi-vă acasă că el nu mai este. L-o omorât, l-o 
împuşcat la reţele”. Aia alarmată s-o dus pe la administraţie şi, mă rog, întoarsă în 
Bucureşti, o luat contactul cu relaţiile lor sociale, cunoştinţe, şi s-a ajuns, domne, în felul 
ăsta, de s-o alertat ambasada americană. O fost atunci un protest internaţional din partea 
americanilor faţă de ororile şi grozăveniile care se petrec în lagărul de muncă de la 

Peninsula... Aşa. Şi ăştia au cerut condamnarea celor vinovaţi. Şi în felul ăsta s-o stârnit 
procesul capilor reeducării. 

Dumneavoastră unde eraţi când a murit Stalin ? 

Când a murit Stalin, în '53... eram la Gherla. Nu mai îmi amintesc luna... În acel an, 
în iunie-iulie!?, s-au sistat şi toate lucrările pe Canal... N-au mai rămas decât civili şi 
echipe de întreţinere... 

Stalin a murit în martie '53. 

No. Staţi aşa! Stalin а murit în martie, în '53... Deci în iunie sau în iulie '52, cam 
aşa, de la Canal ne-o repartizat pe închisori... Eu am fost într-un eşalon din ăsta cu 
destinaţia Gherla. Şi am fost la Gherla până în '54. Atunci mi-a fost frică într-un fel... 
M-am gândit: „Măi, ăştia sunt acuma supăraţi...”. 

La Gherla v-aţi mai întâlnit cu cei care au trecut prin reeducare la Piteşti ? 

Domne... (se gândeşte - n.n.) în primul rând, când am ajuns la Gherla, era un alt 
grup de reeducare şi cu alte crime la activ, un grup condus de Popa Alexandru!'?, Popa 
Тапи, cum îi spunea lui. Ăsta avea un fizic bicisnic, însă era foarte inteligent, dar de-o 
răutate diabolică şi de-o cruzime fără margini. Nu era firea care să ridice tonul. Folosea 
numai vorbe scurte, şoptite, dar când îl auzeai ştiai că atunci începe prăpădul... Şi mai 
avea o serie de ajutoare printre care unul din Iaşi, fost student Іа drept, Mihai Livinschi!*, 
care după aceea o ajuns în lotul condamnaților de Іа Jilava, în frunte cu Țurcanu, şi a fost 
şi el condamnat la moarte şi executat. În tot lotul o fost vreo 24-25, nu mai ştiu exact... 
În orice caz, în Memorialul ororii!S aveţi destule date. Dar să ştiţi că şi Memorialul ororii 
trebuie să ştii să-l citeşti, pentru că ăla este scris sau editat tot sub patronajul Securităţii, 
deşi a apărut în '90 sau în '91... 

La Gherla când aţi ajuns mai era reeducare ? 


Când am ajuns, în '52, era linişte peste tot... Eu când am ajuns şi am auzit ce s-a 
întâmplat... Că vorbeam, domne, noaptea pe sub pătură, aşa... (face palmele pâlnie şi 


12. Prin HCM nr. 2404 din 17 iulie 1953 au fost închise şantierele Canalului. Andrei Muraru, ор. 
cit., p. 210. 

13. Alexandru Popa „Тапи”, născut la 13 noiembrie 1924 în Praşila, Basarabia. A fost arestat în 
iunie 1948, ca student la Facultatea de Agronomie din Iaşi, şi condamnat la 6 ani de închisoare. 
A executat pedeapsa în închisorile Suceava, Piteşti, Jilava, Gherla şi Aiud. S-a alăturat 
„reeducării” la Suceava, iar în Piteşti a fost mâna dreaptă a lui Eugen Ţurcanu. A condus 
„reeducarea” la Gherla în perioada septembrie 1950 – noiembrie 1951. A fost condamnat la 
moarte în procesul reeducatorilor din 1954, pedeapsă comutată ulterior în muncă silnică pe 
viaţă. A fost implicat ca martor al acuzării în al doilea proces al „reeducărilor” din 1957. A 
trecut şi prin reeducarea de la Aiud (1962-1964). După eliberarea din 1964 a fost folosit ca 
informator în Sibiu. A murit după 1990 fără să vorbească despre destinul său. Alin Mureşan, 
op. cit., pp. 174-178. 

14. Mihai Livinschi, născut la 26 iunie 1926 în Bucium, laşi. Student la Drept, a fost condamnat 
la 7 ani de închisoare. A executat pedeapsa în închisorile Suceava, Piteşti, Gherla. S-a alăturat 
„reeducării” la Suceava şi a continuat „reeducarea” la Piteşti şi Gherla. A fost condamnat la 
moarte în procesul reeducatorilor din 1954 şi executat la 17 decembrie 1954 în Jilava. Alin 
Mureşan, op. cit., pp. 147-148. 

15. Memorialul ororii. Documente ale procesului reeducării din închisorile Piteşti, Gherla, Editura 
Vremea, Bucureşti, 1995. 


372 EXPERIENŢE CARCERALE ÎN ROMÂNIA COMUNISTĂ 


arată cum - n.n.). Dar nu vorbeam din prima... numa’ după un timp, după ce ai verificat 
foarte bine şi te-ai convins de vecinul atât din dreapta, cât şi din stânga. Şi când am auzit 
că s-a oprit reeducarea şi c-o fost chemat Avădanei'S, locotenentul care ега cu reeducarea, 
sau cu ce naiba mai erau el acolo, şi alţi oficiali din ăştia şi o fost anchetați şi nu ştiu ce... 
е, abia atunci m-am mai liniştit. Dar până atunci am trăit cu o groază, cu o spaimă... 
continuu. Şi după aceea, de la Gherla, o ridicat şi o plecat loturile Livinschi, cu Popa 
Тапи... Da’ înainte de asta a venit şi Ţurcanu la Gherla, numai că o căzut în perioada 
când se terminase cu reeducarea... 

Şi când i-o luat... l-o luat pe Țurcanu şi o continuat cu Popa Alexandru zis Тапи şi 
cu tot grupul... Şi bineînţeles că o fost o perioadă mai îndelungată până i-o adunat, nu 
ştiu ce, şi ultima destinaţie a fost Jilava. Ce vă spun acuma nu îi mărturie proprie, este 
dintr-o informaţie care ni s-a făcut din partea unui preot, fost deţinut, care o fost în 
celula în care o căzut şi Ţurcanu. Ei, şi spunea preotul ăsta, tot timpul cât a stat acolo 
în celulă, Ţurcanu era neliniştit, mereu în mişcare, mereu cu frământări. Probabil avea 
procese de conştiinţă... zic, că până la urmă şi criminali, domne, au şi ei psihologia 
lor... Şi la un moment dat l-o întrebat acest preot: „Fiule, de ce eşti neliniştit? Ai ceva 
pe suflet ? ”. Şi ăsta atunci, care faţă de preoţi, mă rog, faţă de cler, avea conceptele lui, 
în loc să îi răspundă la întrebare, i-a răspuns cu altă întrebare: „Părinte, dacă ai făcut 
crime în lumea aceasta, pe pământul acesta, te mai iartă Dumnezeu ? ”. Şi atunci preotul 
i-o spus: „Fiule, după o îndelungată căinţă şi pocăință, cu adevărat sinceră şi trăită, şi 
Dumnezeu este atoateiertător...”. Şi nu o trecut mult şi l-o luat de acolo şi l-o dus la 
camera Zero. De acuma se ştia, aia era camera celor condamnaţi la moarte. 

Domne, şi multă vreme s-o crezut că să nu fi făcut şi aici un scenariu: pe o parte să 
spuie că i-o condamnat şi i-o executat şi pe altă parte să îi fi eliberat... Însă o apărut 
mărturii care au dovedit c-au fost executaţi cu adevărat. Şi mărturiile de unde sunt? Sunt 
din grupul celor 4 sau 5 care o făcut recurs, că din ăia 24 sau 25 care au intrat în procesul 
ăsta, 4 sau 5, nu mai îmi amintesc exact, o făcut recurs... Şi în urma recursului li s-o 
comutat pedeapsa de la moarte prin executare la muncă silnică pe viață..." 


Să revenim la Gherla ? Aţi lucrat în fabrică ? 

Da. Acolo la Gherla n-am stat mult la cameră, că ne-o scos la atelierul de jucării... 
la secţia jucării, cam aşa. Dar nu ştiam să fac nimica, şi erau nişte norme mari... 
Niciodată nu puteai face norma pentru că jucăriile erau foarte pretenţioase şi multe se 
rebutau la recepţie... Aia care le cumpărau sau le valorificau erau foarte pretenţioşi şi de 
multe ori aveai pâinea tăiată că nu ţi-ai făcut norma... 


De la Gherla v-aţi şi eliberat ? 

Da. Eliberarea s-o petrecut pe 29 iunie '54. Momentul eliberării a fost foarte simplu 
şi neobişnuit... Neaşteptat... Noi nu mai speram că ieşim când ne expiră termenul de 
condamnare. 2ісеат : „Domne, suntem la cheremul lor, ne (іп cât vor şi ne vor elibera 
tot când vor...”. Or, în data de 29 iunie, pe la orele 10, vine un gardian, deschide uşa. 
„Care eşti, mă, Rotarule ? ” Nu vorbea bine româneşte... „Eu.” „Hai! Ia-ti bagajul şi trage 
piciorul ! ” Am apreciat imediat cum a vorbit şi m-am gândit: „Uite, băi, încă un pic de 


16. Vezi nota 32, p. 43. 
17. Cei care nu au fost împuşcaţi erau: Alexandru Popa, Octavian Voinea, Aristotel Popescu, 
Paftenie Pătrăşcanu şi Dan Dumitrescu. Alin Mureşan, op. cit., p. 95. 

suflet... Nu sunt toţi haini”. Că mulţi dintre ei ne-o şi lovit... Domne, da' ardelenii au 
fost mai sufletişti... Că la Piteşti cine o fost răutăţile ? Păi, erau numai olteni, munteni, 
din ăştia, aşa... zbiri din ăştia, anume aleşi, selectaţi, luaţi... 

M-o dus la grefă, mi-au luat iarăşi semnalmente... Apoi m-au întrebat : „Îţi recunoşti 
bagajul? ”. „Da.” „Verifică! ” „N-am nevoie.” Nici пи m-o mai interesat... Şi când am 
ieşit am avut un cufăr cu care tata o făcut armata, războiul. Da’ nu cu el am plecat în 
închisoare, el mi-o fost trimis ca ambalaj pentru un pachet. Şi apăi cu cufăru' ăsta am 
venit. Şi m-am gândit: „Măi, fie ce-o fi, dar ăsta e lucrul tati şi trebuie să îl vadă înapoi”. 

M-o scos apoi pe poarta închisorii, aşa, şi m-o lăsat pe partea cealaltă. O închis 
poarta, o încuiet-o şi am rămas singur... Domne, am avut... ştiu eu, poate 20-30 de 
secunde de înţepenire, aşa. Domne, mă uitam încolo şi ziceam că să plec, да’ mă 
temeam : „Băi, dacă vin după mine? Băi, oare nu cumva stau gata-gata să îmi suprime 
zilele ? ”. Aveam aşa, ca un fel de coşmar din ăsta, domne. Nu avem încă puterea de a mă 
reculege, de a lua o iniţiativă... Şi, la un moment dat, după un minut sau cât o fi fost, 
mi-am revenit, domne, şi am luat-o aşa încet... Bine, dar abia mergeam şi că eram 
de-acuma numai piele şi os... Şi mi-o dat un cec şi mi-am scos bilet din gara Gherla... 
direcţia Vaslui. 

Aici eu am ceva de zis... În mai '64 o fosto grațiere, n-o fost amnistie... Mulţi zic că 
o fost amnistie... Domne, numai proştii, inculţii sau ignoranţii pot spune aşa ceva... 
Amnistia е că te-a iertat, ţi-o şters cazierul, te-o repus în drepturi, te-o achitat, ţi-o făcut 
nişte despăgubiri materiale, onorifice, mă rog... adică cu totul altceva, pe când graţierea... 
atât că ţi-o şters restul de pedeapsă, dar cazierul ţi-o rămas şi toate celălalte păcate... 

Cum a fost călătoria până acasă ? 

Pe tren... nu am vorbit absolut cu nimeni. Am schimbat trenurile, nu mai ştiu pe unde 
am schimbat, parcă la Cluj... nu mai ştiu. Am intrat în altă garnitură... tot la fel: mut. 
N-am reuşit să mă duc nici măcar la WC până am ajuns acasă... câte ore o durat 
călătoria, nu mai ştiu, vreo 10 ore... 

Hei, şi când am ajuns la Vaslui în gară am coborât. Norocul meu a fost că atunci când 
am ajuns, era o încrucişare de trenuri... Şi din personalul cu care făcuse cruce, o coborât 
sora mea cea mai mare. Eu nu am recunoscut-o... dar ea a rămas uimită. Şi zice: „Petre, 
tu eşti ? ”. Nu îi venea să creadă... Am ieşit de pe peron şi zice: „Hai să luăm o trăsură”. 
Şi ea fiind cu bani, am luat o trăsură, şi în felul ăsta m-o ajutat de an: scurtat... La 
vremea aceea era încă trăsuri în Vaslui, birje din ăstea... 


După arestare familia a avut probleme cu autorităţile ? 

Ah, după arestarea теа? Păi, da. Că mi-o povestit după aceea... Percheziţii nenumărate, 
din timp în timp. Şi după percheziţie era o răvăşeală, şi trebuia să umble pe urmă să 
caute lucrurile dintr-un capăt în celălalt, şi care le găseau, care nu le găseau, mă rog... 

Fraţii iar au avut de suferit... Cum se făcea atunci avansarea pe bază de biografie 
scrisă, autobiografie, în care trebuiau să spună tot... nu au avut drept de avansare... Am 
un frate mai mare ca mine cu 4 ani... a fost învăţător emerit şi n-a reuşit să promoveze, 
pentru că era fratele banditului... Dar nu numai atât, am avut frate preot care o fost la 
fel, muştruluit, umilit, mă rog, purtat noaptea, arestat. A fost luat din Vaslui şi îl ducea 
cu maşina pe Іа Mărăşeni sau mai ştiu prin ce fund din judeţ, îl dădeau jos şi îi spuneau : 
„Acuma descurcă-te ! Eşti liber”. Şi în puterea nopţii să vie om în toată firea plângând 
şi oftând acasă... Deci au fost necazuri... Am avut şi un frate care, mă rog, a avut о altă 

relaţie, un alt comportament şi altă fire... Vorba românului, „s-o dat pe după păr”, cum 
s-ar spune... Eh... Fiecare cu caracterul, apucăturile, năravul şi obiceiurile... 

Şi când aţi ajuns acasă cum aţi fost primit ? 

Domne, bucurie, desigur, fără discuţii... Bucurie cu lacrimi... Şi am avut un timp de 
odihnă, de refacere, şi după aceea am început la treburi din astea, uşoare prin vie. Nu 
m-am dus să intru în vizorul lumii, că mă gândeam: „Măi, intru undeva, io ştiu ce mă 
aşteaptă aici ? Dacă е o capcană ?”. Şi nu am simţit nevoia... după cât îmi dau seama 
acuma. Ei, şi după o perioadă am început să îmi pun problemele existenţei şi mi-am zis : 
„Domne, ce fac? Mâine, poimâine, încotro o apuc ? ”. Şi mi-am zis: „Am fost o dată dat 
afară din facultate? Tot la facultate trebuie să merg...”. Şi m-am decis să nu mai merg 
la Drept, deşi la Iaşi eram un student extraordinar. La Cluj eu dădusem examenul la 
Medicină, dar nu am mai făcut nimic apoi... 

Într-o bună zi, m-am dus la Institutul Medico-Farmaceutic şi am întrebat dacă mi se 
poate echivala examenul de admitere pe care l-am dat şi mi-au spus că trebuie să mă 
prezint din nou la concurs. Şi atunci mi-am zis: „Се am vrut să fac odată şi n-am reuşit, 
a doua oară nu mai pot face...”. Mi-am luat actele de acolo şi am venit la Iaşi. $1, nu ştiu 
cum, m-am gândit: „Băi, să dau examen de admitere tot la medicinişti”. M-am întâlnit 
cu un coleg, care şi el era în aceeaşi situaţie, tot în acelaşi lot, şi el să deie la facultate. 
Şi zice: „Băi, ce te mai necăjeşti tu cu medicina? Lasă, băi, medicina. Hai, măi, la 
Agronomie! ” „Măi, merg la Agronomie, numai dacă are Facultate de Agricultură, de 
Horticultură.” Şi într-adevăr, m-am dus la Institutul Agronomic, care funcţiona, mi se 
pare, cu 3 facultăţi: o facultate de agricultură generală, una de horticultură şi una de 
zootehnie. Şi m-am dus la horticultură. Am dat examen de admitere şi în urma promovării 
lui am intrat cu bursă de stat. După primul semestru, dacă era foarte bine, îţi dădea şi 
bursă de merit. Şi cum rezultatele au fost bune, am căpătat şi bursa de merit. Şi aveam 
de acum existenţa deja asigurată din amândouă bursele, că făceau împreună 450 de lei, 
cam cât un salar bun la vremea aceea. 


După ce v-aţi înscris la facultate aţi mai fost urmărit ? 

Da, tot timpul. Deşi în facultate, la început, m-a pus... nu mai ştiu cum se chema 
funcţia aia, domne... responsabilul sindicaliştilor pe Facultatea de Agricultură. Habar 
n-aveam, domne, ce însemna asta... Nu ştiam în ce constă o şedinţă, nu ştiam ce 
înseamnă. Dar niciodată nu am ţinut şedinţă... şi din anul I până în anul IV, nici n-am 
avut schimbări de funcţie sau demiteri. Nu mi s-o spus niciodată nimic, atât că figuram 
acolo... (râde - n.n.) 


Evenimentele din Ungaria v-au prins la facultate ? 

Da, m-au prins Іа facultate. Şi după evenimentele din Ungaria s-o asprit şi comportamentul 
în general, şi al corpului didactic şi chiar al colegiilor, care îmi era buni prieteni. Le 
spuneam : „Eu pot să vă dau о povaţă dacă sunt în stare, să vă învăţ ceva de bine, dar 
altceva nu pot să fac. Sunt şi eu student şi nimic altceva. N-am alte calităţi”. Şi deşi buni 
prieteni atunci, după aceea o început aşa o atmosferă de răceală, de îndepărtare, un fel 
de punere la colţ, cum s-ar spune, însă pe mine nu m-o lezat cu nimic şi nu m-o afectat 
asemenea atitudini, pentru că eu fiind căsătorit, abia aşteptam să termin cursurile... 


Când v-aţi căsătorit ? 
Pe 1 octombrie '55 m-am căsătorit. După primul an de facultate, când am intrat în 
anul II m-am căsătorit. 

Soția пи a avut de suferit ? 

Domne, o avut de suferit... Dar ce s-a întâmplat ? Ea era basarabeancă. Părinţii ei au 
fost urmăriţi pentru repatriere. În '40, când s-a predat Basarabia, socrul a fost în trenul 
de deportaţi şi а pândit un moment de neatenţie а santinelei şi o evadat. Era o fire 
voinică şi, cum era tânăr, a scăpat cu fuga din vagonul de repatriere... Şi fugind de 
acolo, o stat ascuns cât o stat, până la nu ştiu cât iulie, când o ajuns armatele române, 
şi atunci a ieşit din ascunzătoare. Iar în '44 când s-o făcut refugierea, era diriginte de 
poştă la Pământeni-Bălţi şi о fost printre ultimii care s-o refugiat, că avea un furgon din 
ăla militar. Şi o încărcat arhiva, bănetul, tezaurul poştei, ce s-o putut, şi o venit, o trecut 
Prutul. În felul ăsta o scăpat... 


În ce an aţi terminat facultatea ? 

Păi, staţi să vedeţi... În '58, nu mai ţin minte, parcă pe 22 ianuarie, ne-a chemat la 
rectoratul Institutului şi ne-o dat decizia de exmatriculare... Motivul ? Pentru că am avut 
o condamnare pentru delict de uneltire împotriva ordinii sociale... După aceea am făcut 
memorii peste memorii, în fiecare lună, în fiecare an, până în '66. Şi de-abia în '66 mi 
s-a aprobat reînmatricularea la Institutul Agronomic „Nicolae Bălcescu” de la Bucureşti. 
Şi în februarie '67 am avut examenul de stat. 

Până în 1989 unde ați lucrat ? 

Numai în agricultura de stat şi fără nici o întrerupere, fără nici un transfer. Am lucrat 
în Vaslui până în '87 când am ieşit la pensie. 

În perioada în care aţi lucrat v-au mai supravegheat ? 

Cum să nu? Mereu. Până în '64-'65, cam aşa, aveam un gard de plasă şi o poartă, mă 
rog, eram la început de gospodărie... şi săreau peste poarta aceea şi veneau în puterea noptii 
şi băteau în geam... copilu’ mic... Şi: „Hai, deschide! Deschide!” „Dar cine îi acolo, 
domne ? ”. „Dar nu ştii cine îi ? ” Era Securitatea. Nu ştiu cum îi chema, că nu se legitimau. 
Domne, pe ăştia care au venit noaptea niciodată nu i-am mai văzut... Veneau şi te anunțau : 
„La ora cutare eşti la camera cutare! ”. Şi plecau... Mă duceam. Acolo mă aştepta anche- 
tatorul. Mă întreba: „N-ai mai trecut ре la noi? ”. „N-am avut pentru ce să trec, domne”. 

Cine era anchetatorul ? 

Anchetator l-am avut pe unul Ionescu. Era o fire mai liniştită, mai calmă. Un fizic 
aşa mai de mijloc... N-am avut probleme cu el. Adică el n-o încercat pe parcursul 
anchetei să mă hărţuiască, să mă sucească, să mă învârte, să îmi reproşeze că mint sau 
să-mi spună că: „Tot bandit ai rămas”. Că aşa făceau, domne, aşa făceau alţii... Am 
avut de exemplu pe un altu”, Тота... îi mort. Pe urmă, comandantul Securităţii de aici, 
unul Vlad. Venea în timpul anchetei... Era un ţigănoi înalt, bine hrănit, şi numai când 
venea în costumaţia aia ofiţerească şi îngalonat, în cizme, luxos... Şi se plimba prin 
camera aia şi asculta întrebările care mi se puneau. Eu răspundeam, dar nu a intervenit 
niciodată... Dar cum am auzit de la alţii, cică o fost un zbir neîntrecut... Nu ştiu, eu nu 
am avut de a face cu el, de ce să zic... Eh, au mai fost şi alţii... unul Bălan, care şi acum 
trăieşte şi care îi ditamai colonelul... Cred că are o pensie... să nu exagerez, da' cât cel 
puţin 4 pensii de-a mele, cred eu. 


Unde ега[ în '89, la revoluţie ? 
În Vaslui. Domne, în 22 decembrie eu mergeam în oraş... Şi, deodată, gărzile 
miliţeneşti din grădina publică : „Hai, pas alergător! ”. Eu atuncea am întrebat: „Domne, 

de ce fugiţi aşa? Nu puteţi să mergeţi normal, că nu v-am văzut niciodată alergând ? ”. 
Dar eu nu ştiam că în Bucureşti este mare agitaţie... Când ajung în oraş... lume multă, 
foială. Dar nu erau demonstraţii din astea de stradă, erau din curiozitate, să vadă ce se 
întâmplă. După aceea, în 23, era mai multă lume adunată, şi m-am plimbat printre еі... 
Am întâlnit şi nişte membri de partid, din ăştia... Ziceau răutăţi. Şi i-am întrebat: „Hei, 
băi, cum e acuma? Vă place? Mai este bun comunismul, băi ? ”. Muti, muţi aşa, ţineau 
capul plecat toţi. „Sunteţi alţii acuma, băi. V-aţi născut peste noapte, ce îi cu voi?” 
Plecam pe urmă, îmi vedeam mai departe de drum... 

După '90 v-aţi înscris în vreun partid politic ? 

Nu. Imediat m-am făcut membru al Asociaţiei Foştilor Deținuți Politici. M-am dus la 
Bucureşti, m-am legitimat, sunt membru activ, cotizant... Am început o serie de acţiuni, 
de marşuri de protest în Bucureşti. Am adunat din ţară, am făcut o coroană, ne-am dus 
în faţa ambasadei ruse şi am manifestat pentru grupul lui Ilaşcu. Eh, nu o ieşit nimeni, 
n-o răspuns nimeni. Тӣсеге, mormânt. Ре urmă mi-o produs într-un fel multă dezamăgire 
din partea seriei de foşti deţinuţi politici, pentru că au fost şi din cei care au căzut la 
Piteşti, dar şi-au revenit, dar totuşi... 

Vă mai gândiţi la experienţele din închisoare, din Piteşti ? 

Domnule... nu ştiu cum de nu m-am ales cu sechele... O fost ziua aia în care s-a 
declanşat acea ambuscadă nebună, plină de zgomote, de ură, de venin, de răutăţi de tot 
felul... mă rog. Au fost chinuiri de neimaginat... Să vezi om spânzurat cu capul în jos, 
trăgându-i-se cu cleştele unghiile de la mâini... Să vezi o noapte de tortură şi a doua zi 
fără somn, fără nimic, să te pună să sari ca broasca... până la leşin. Eh, da’ mai bine să 
nu mai vorbim despre asta... 


Vă mulțumesc frumos pentru timpul acordat. 
Eh, am obosit un pic... N-am fost prea ordonat, să vă spun o povestire aşa inedită... 

Antoniu, Maria 235 

Apostol, Gheorghe 236, 253 

Aramă 352 

Aramă (comisar) 361 

Ardeleanu 288 

Arhip 57 

Armăutu, Jean 17 

Aroneanu 288 

Arsenescu – nu partizanul 267 

Аѕабеі 308 

Asaftei (locotenent) 323 

Aslan (avocat) 214 

Atanasiu, Puiu 22 

Auschnitt, Max 133 

Avădanei, Constantin (ofiţer) 43, 
189, 372 

Avramescu 288 


Baciu, Petru 13, 15, 35, 37-39 
Baciu, Vasile 16 
Badiu (doctor) 37 

Balotă, Nicolae 115-117 

Baltheiser, Hans 148 

Banu (inginer) 201 

Barbeş, Gheorghe 71 

Basa 352 

Baumann 114 

Bazavan 92 

Bălan (colonel) 375 

Bălan (securist) 285 

Bălaşa, Eugeniu 201 

Bălănescu, George Silviu 208, 
221 

Băleanu, Liviu 267 

Bălescu, Liviu (maior) 266 

Belecciu, Constatin 38-39 

Benedict (Benedek – la Gherla) 
45 

Berbecea 50 

Berciu, Dumitru (arheolog) 243 

Beria, Lavrenti 116 

Bierza (preot) 37 

Biriş (doctor) 262 

Biriş, Victor 262 

Bir6, Carol 78 

Biscăreanu (procuror) 337 

Blaga, Lucian 128 

Blehan 361 

Boagiu, Adrian 161, 177, 186, 
291 

Boborodea 35 

Bogdan Vodă 151 

Bogdanovici, (Alexandru) 20, 37, 
312, 364 

Boilă, Matei (preot) 107, 111, 115, 
117, 119-120 

Boilă, Zaharia 80, 107-108 

Boldur (comandor) 352 

Bolduro (locotenent) 341 

Bolfea, Silvestru 264 

Bolintineanu, Dimitrie 240 

Bolţescu 348 


Bonciulică (gardian) 320 

Bontea, Mihai 291 

Bontea, Petru 291 

Borcea, Liviu (comandant) 21, 304 

Bordasz, Attila 161, 174 

Botea 354 

Boteanu (colonel) 54 

Botez, Costică 40 

Botez, Toader 327, 329, 337, 
340-341 

Botezatu, Petru 294-296, 299 

Bradea, Costachi 182-183 

Bratu, Mihai 189 

Brăileanu (inginer) 89 

Brătianu 80, 84 

Brătianu 84 

Brătianu, Bebe 130 

Brătianu, Constantin Dinu 133 

Brătulescu (preot) 76 

Brânzaru 134, 138 

Brudu, Agripina 235 

Brudu, Haralambie 235 

Brudu, Mihalache 235, 237 

Bucşă (locotenent) 311 

Budeancă, Cosmin 13, 38, 69-70, 
73, 163, 186, 201, 208, 225, 
259, 301, 303, 327, 352, 358 

Buhuşi 59, 268 

Bujoiu, Ion 142 

Bujor 127 

Bunea 29 

Burnel, Nicolae 87 

Butnaru, Nicolae 338, 340 


с 


Calciu-Dumitreasa, 
(preot) 365 

Campus 352 

Capotă 254 

Capotă, Alexandru (preot) 246, 
287 


Gheorghe 

Capotă, Gheorghe (deţinut) 246 

Cara (comandor) 368 

Caracostea, (Dumitru) 128 

Carandino, Nicolae (Nicu) 318 

Caraza 323 

Caraza, Grigore 30, 323, 354 

Carol I 165, 346 

Carol al II-lea 46, 260, 309 

Cartojan, (Nicolae) 128 

Cazan (procuror) 164 

Căldăraru (gardian) 354 

Căpăţână (fraţi) 333 

Căpitanul 14, 257 

Câmpeanu, Radu 130 

Cârciu (plutonier) 331 

Cârjan, Fane 321 

Ceauşescu, Nicolae 29-32, 50, 
57-59, 66, 81, 123, 193, 244- 
245, 257, 287, 299, 323, 
328, 341, 343, 356 

Ceauşu (comandor) 368 

Cernat 62 

Chindiş (fraţii) 173 

Chindriş, Ştefan 171 

Chindriş, Vasile 174 

Chinezu, Tit Liviu 133 

Chirilă (maior) 145 

Chiriţă (gardian) 238 

Chirnoagă (general) 34 

Chiru, Vasile 237 

Chivu, Gheorghe (locotenent) 
328-329 

Chivulescu, Puiu 315 

Christescu, Vasile (istoric) 243 

Churchill 328 

Ciobanu (sergent) 331 

Cioc, Constantin (deţinut) 202 

Ciorbea, (Victor) 123 

Cioroiu (ministru) 266 

Ciortin, (Horaţiu) 109 

Ciuciucu, Roxana 69, 225 

Ciufudeanu, Traian 181 

Ciupagea 310 

Clark, Archibald 108 

Clement 360 

Cochinescu 60 

Codreanu, Cătălin 27 

Codreanu, Decebal 27 

Cojocaru 16 

Colenicu 54 

Colojară, Silviu 182 

Coman (colonel) 342 

Comănescu 270, 288 

Comănici 25 

Comăniciu, Horaţiu 122, 138 

Comşa, Gheorghe 137 

Condurache 243 

Constantin 321 

Constantin, Gheorghe 311 

Constantinescu, Emil 341 

Constantinescu, Mac (avocat, 
deţinut) 216, 223 

Constantinescu, Marin (colonel) 
193 

Constantinescu, Miron 236 

Coposu, Corneliu 50, 97, 117, 
123, 130, 330, 344 

Cornea 259 

Costea (gardian) 251 

Costea (sergent-major) 319 

Costică (gardian) 172 

Cotoi, Ilie 225 

Cotruş, Ovidiu Sabin 107, 110- 
Ш, 113 

Covale 324 

Cozma (profesor universitar) 57 

Cozma, Miron 202 

Cozma, Vasile 57 

Crainic, Nichifor 56, 142 

Craioveanu (comandant) 205 

Crăciun (comandant) 

Crăciunescu 63, 66 

Creţu (maior) 78 

Creţulescu, Pompiliu 75-76 

Crinu, Horia 42 

Cristale, Mihai 294, 299 

Cristescu 61 

Croitoru, loan 71 

Csatl6s, Eugen 189 

Csobotar, Istvân 177, 192 

Cuza, A.C. 130, 216 

Czeller (Zeller), Ludovic (colonel) 
142-143 


D 


Dabija (maior) 263-264 

Danilevici 38 

Dăineanu, Traian (deţinut) 249 

Dăscălescu, Constantin 242 

Delfer 359 

Diaconescu 

Diaconescu, Artemie 69-70, 76, 
78, 81, 102 

Diaconescu, Топ 123, 344 

Dimitriu, Adrian 138 

Dinescu, Mircea 245, 286 

Dionisie 287 

Doina 14 

Doina, Costică 310 


Domeniu, Nicolae 310, 312 

Done (căpitan) 81 

Dora (ofiţer de Securitate) 119 

Dorobanţu, Ion Mihai (Nicolae) 
142 

Dors, Traian 48 

Dosoftei, Florea (arhimandrit) 
272, 278 

Dragomir, loan (episcop) 121, 

Drăgan, Ilie 345 

Drăgan, Constatin 345 

Drăgan, Costică 345 

Drăgan, Maria 345 

Drăgan, Petru 345 

Drăgan, Vasile 345 

Drăghici, Alexandru 58, 91, 161, 
164, 168 

Dulgheru (Dullberger), Mişu 14, 
140 

Dumitrache, Ion 369 

Dumitrescu (colonel) 71, 339-340 

Dumitrescu (general) 21 

Dumitrescu (secretar РМТ) 30 

Dumitrescu, Alexandru (director) 

Dumitrescu, Constantin Ticu 245, 
265, 348 

Dumitrescu, Dan 18, 23-24, 372 

Dumitrescu, Grigore 152 

Dumitrescu, Nelu 86, 97 

Dumitrescu, Vladimir (arheolog) 
243 


E 


Eftenie 343 

Eisenhower 306 

Eliade, Mircea 129 
Eminescu, Mihai 240 
Enache, Ion (profesor) 239 
Eschinazi 20 


F 


Faina, Liciniu 118 
Faur (sculptor) 240 
Fărcaş, Vasile 122 
Fecior 336 
Ferdinand 346 
Fieraru (căpitan) 226 
Florian, Mircea 127 
Fotino 15 
Furnărache 138 


G 


Gâbor Gâbor (Keszi Gâbor, plu- 
tonier-major) 170 


Gagarin, Iuri Alekseevici 78, 
274 

Gal, Francisc 116 

Gandhi, Indira 207 

Gavrilescu, Puiu 17 

Găină, Ovidiu 36 

Găvăjină 42 

Georgescu, Teohari 15, 148 

Gheorghe (profesor) 317 

Gheorghe Chivu (locotenent) 
328-329 

Gheorghe, Vasile 339 

Gheorghiu 44 

Gheorghiu 317 

Gheorghiu 343 

Gheorghiu-Dej, Gheorghe 15, 
66, 148, 165, 171, 174, 207, 
225, 236, 266, 270, 275 

Gherase (Aurel) 38 

Ghica (prinţ) 99 

Ghiţoaica (deţinut) 206 

Ghiuş, Benedict 146 

Gibson, Mel 135 

Goga, (Octavian) 130 

Goian, Cosmin 151 

Goiciu (comandant) 144, 172, 
262, 288, 360 

Gorgan 333 

Grădinaru (gardian) 280 

Grigorescu, Petre 83, 86-87 

Grigoriu (deţinut) 263 

Grimetal, Titi 16 

Groza, Petru 148 

Grunstein, Beno 316-317 

Gyr, Radu 26, 56, 141, 167,203 


H 


Hanariu 54 

Haralambie 57 

Harriman 108 

Haţieganu 108 

Horea 127 

Horea, Mihai 294 
Hruşciov 22, 77, 225, 292 
Hudescu, Carol 302-303 
Hudiţă, Ioan 214 


I 


Iacob, Cornel 29 

Iacob, Haralambie 301 

Iacob, Haritina 301 

Iacob, Pintilie 301 

Iacobeanu 54 

Ianiţiki (locotenent-major) 336 

Ianolide, Ioan 55 

Іепсіса, Radu 107-108, 110 

Ignat, Ştefan 343 

Ilaşcu 376 

Ilaşcu (colonel) 323 

Iliescu, Ion 32, 58-59, 65-66, 
120, 124-125, 323 

Ilieş (ministru) 30 

Indreica 27 

Ioan Z. loan (general) 137 

Ionescu (anchetator) 375 

Ionescu (deţinut) 221 

Ionescu, Gigi 42, 117 

Ionescu, loan 299 

Ionescu, Nae 129 

Іопіѕіе 344 

Iovan, loan (preot) 112 

Istrate (locotenent-major) 331 

Istrate, Constantin (ofiţer) 172 

Ivasiuc, Alexandru 241 


J 


Jebag 37 

Juberianu (Juberian Constantin) 
46 

Juga 39 

Jula (doctor) 320-321 

Juncu 324 

Juncu, Gheorghe 312 

Jurubuţovi 36 


K 


Kâlmân, Imre 171 

Kelimeş, Ladislau 179 
Kémenes, Laszlo 192 
Kennedy, John Fitzgerald 282 
Koller 142 


L 


Lacordaire 135 

Lambrino (deţinut) 282 

Langa, Tertulian (preot) Ш, 126, 
142 

Lascu, Andrei 83, 95, 161, 177, 
186, 358 

Latiş 40 

Lazăr (colonel) 31 

Lazăr (director) 41 

Lazăr (locotenent-major) 181 

Lazăr (ofiţer) 194 

Lazăr (ţigan) 31 

Lazăr, Iosif Tiberiu 41 

Lăcătuşu, Dumitru 69-70 

Lăzărescu (Dan Amedeo) 118- 
119, 121 

Lăzărescu, Alexandru 299 

Lebensohn 37 

Lefa, Aristide 321 

Lehan 38 

Leibovici 283 

Lemnea 356 

Lenin, Vladimir Ilici 153, 345 

Leonida, Titus 314 

Leuştean, Eleonora 323 

Libiczei, Gyula 192 

Liiceanu (Gabriel) 109 

Lipan 38 

Liţoiu (căpitan) 342 

Livezeanu, Bartolomeu (deţinut) 
253 

Livinschi, Mihai 371-372 

Livizeanu, fraţii 16 

Lorenz 288 

lotul maiorului Dabija 263 

„lotul Paragină” 262 

Luca 297 

Luca (Vasile) 15, 140 

Lugoşianu, Ion 141 

Lungu 285 

Lungu, Marin (instructor) 228 

Lupu 40 


M 


Macskâsi 164 

Madan 369 

Mahalu 64 

Mahalu, Avram 16 

Maier (fraţi) 354 

Маіег, Puiu (Alexandru) 163 

Maniu 23, 262 

Maniu, Iuliu 25, 74, 80, 107- 
109, 129-130, 133, 152, 257 

Manolescu 70 

Manu, George 136 

Marcu (gardian) 195 

Marcu, Alexandru 128, 142 

Maria Tereza 54, 78 

Marici 39: 

Marin 34 

Marin (locotenent-major) 328 

Marina, Justinian 148 

Marinescu, Nicolae 36 

Marinovici 369-370 

Mariş (administrator) 354 

Mariuciu, Ştrul (colonel) 288 

Maromet 349 

Maromete, Nicolae 139-140 

Martin, Fabian 189 

Martinuzzi 154 

Martuny, Flaviu (căpitan) 180 

Marx, Karl 137, 153 

Mateescu, Dumitru 71 

Matei, Alexandru 13, 34, 51, 61, 
235, 246, 259, 291, 301, 309, 
327, 345, 358 

Mavrocordat, Nicolă 143 

Maxim (profesor) 27 

Măgirescu (avocat) 40 

Măgureanu, Virgil 115 

Mândreanu 24 

Mărgineanu, Nicolae 136-137 

Mârlan, Aurel (sergent) 328 

Merlan 329 

Micescu, Istrate 128 

Mihai I 292, 302, 309, 346, 359 

Mihalache, Ion 71 

Mihalcea (locotenent-major) 45 

Mihalcea, Aurel 293, 295, 300 

Mihăiescu 318 

Mihăilescu, Traian (doctor) 20 

Mireasa (ofiţer) 170 

Mirică 72 

Mironovici, Radu 129 

Mitoiu (preot) 352 

Mitrea 341 

Miu (deţinut) 273 

Mocănaşu 338 

Mocănaşu, Mitică 338 

Mociulschi, Leonard 73, 80 

Moise, Mihai 360 

Moisiu 360 

Moldovache, Titi 335 

Moldovan, Traian (colonel) 195, 
342 

Moldovan, Val 92 

Monseniorul Ghika 111-113, 128- 
129, 131-133, 136, 138, 147 

Motăş, Constantin 141 

Moţa, (Ionel) 34, 83 

Moţei, Mircea 39 

Müller, Frederich (rabin) 273- 
274 

Munteanu, Năstase 41 

Munteanu, Sebi (deținut) 279, 
281 

Mureşan, Alin 83, 95, 107, 126, 
151, 309 

Mureşanu 306 


N 


Nacu, Iuliu (brigadier) 204 
Nagy, Imre 52, 248 
Neacşu, Ion 71, 75 

Neagu, Mitică 321 

Necula, Dumitru 299 

Nedelescu 46 

Nedici, Vida 114 

Negru (avocat) 239 

Negulescu, Vică (Valeriu) 17, 23, 
25 

Nicola, Nicolae 15, 18 

Nicolaescu-Plopşor, Constantin 
243 

Nicolau (preot) 52 

Nicolschi, Alexandru 14, 143 

Niculescu 30 

Niculescu (deținut) 230 

Niculescu-Mizil, Paul 152 

Niţescu, Traian 144 

Niţu, Ion (deţinut) 211 

Nixon, Richard 365 

Noica, Constantin 129 

Noveanu, Vasile (doctor) 182, 193 

Nürnberg 35, 65 


О 


О'Нага, Gerald Patrick 132-133 
Oancea (sergent major) 304 
Oancea, Zosim (preot) 318 
Obru (profesor) 49 

Olaru (director) 203 

Onea, Titus 264 

Oprişan, Constantin 17, 25-26 
Oprişan, Costache 365 
Oprişan, loan 17 

Orsz, Vlaziu 177 


P 


Paleologu (Alexandru) 118-119, 
121 

Panaitescu (avocat) 118, 121 

Panaitescu, Tudor 310 

Panaitiu (general) 352 

Pană 40 

Pandurescu, Aurel 314 

Panduru, Dumitru 360 

Pann, Anton 242 

Pantazi, Ion (căpitan, deţinut) 282 

Papanace, Carol 306 

Parizianu, Gheorghe (Gioga) 366 

Pascu 343 

Pauker, Ana 15, 140 

Păduraru, Nicolae 34, 41, 44, 
47, 49 

Pătraşcu, Gheorghe 16 

Pătraşcu, Nicolae 23 

Pătrăşcanu, Lucrețiu 63 

Pătru, Adrian (deţinut) 208-209 

Păvăloaie (colonel) 324 


Păvăluţă, Aurelian 51 

Păvăluţă, Mihai 51 

Pâclişan, Zenovie (preot) 116 

Pârvan 243 

Peceneagă (sergent) 328-329 

Penescu, Nicolae 214 

Petiţoiu (deţinut) 230 

Petre 356 

Petre, Constantin 177, 186, 246, 
291 

Petrescu 25 

Petrescu Dâmboviţa 239, 243 

Petrovicescu Dâmboviţa (profesor) 
236 

Petrovici (Emil) 127 

Petru, Virgil 137 

Pintilie, Ion 17, 314 

Pintilie, Ionel 314 

Ріпа 42 

Pippidi, D.M. (arheolog) 243 

Pivin, Gheorghe 311, 360-361 

Pocor (gardian) 278 

Podeanu 84 

Pompilian 38 

Pompilian, C. Alexandru 303-304 

Pop (Boilă), Clara 107 

Pop, Cornel 74, 80 

Pop, Ionel 113 

Pop, Ionel (unchiul pr. Boilă 
Matei) 108 

Pop, Iosif 147 

Popa (avocat) 36 

Popa (comandant) 200 

Popa (deţinut) 276 

Popa „Тапи”, Alexandru 44, 
371-372 

Popa, Catinca 309 

Popa, Neculai 309-311, 313 

Popa, Virgil 36 

Popescu 64 

Popescu 92, 183, 221, 270 

Popescu, Alfred 63 

Popescu, Aurelian (deţinut) 237, 
239-241 

Popescu, Silviu 182-183 

Popescu, Teodor 260 

Popp, Alexandru 133, 136-137 

Portase, David (preot, deţinut) 248 

Preda (deţinut) 278-279 

Prisăcaru, Adrian 365-366 

Proistosescu, Romulus 313 

Puişoru, Ioan 303 

Puiu, Gogu 347 

Puşcaşu 44 


R 


Radoveanu, Radu (inginer) 137 
Raicovici, Teli 75 
Rădescu 24, 214 

Reus, Gheorghe 317-318 
Roaită, Vasile 34, 353 
Robovici Mircea 157 
Roja, Sandor 154-155 
Romniceanu 108 
Ropceanu 338 

Rosetti (Alexandru) 128, 
Roşca 352 

Rotaru, Petre 358, 361 
Rugină (doctor) 239 
Runceanu, Virgil 316 
Rusu, Alexandru 144 


S 


Sandu, Adrian 13, 34, 51, 161, 235 

Sari, Ahile (doctor) 20 

Săndulescu 323 

Săndulescu 355 

Sărăcuşu 39-40 

Săvulescu, Stelian 70-72, 95 

Secărescu, Constantin 259 

Secărescu, Constantin Emil 259, 
267, 285 

Secărescu, Hortensia 259 

Segal, Carol 302 

Selyem, Béla 178 

Sima (maior) 274 

Sima, Horia 14, 23, 36 

Simcaş 65 

Simionescu 369 

Simionescu (doctor) 20, 370 

Simionescu, Nicolae 14-15 

Sitaru, Valeriu (colonel) 339 

Sitaru, Valeriu (colonel-magistrat) 
191 

Soare, Ion 362, 365 

Socaci (gardian) 196 

Spulbatu 354 

Stalin, Iosif Visarionovici 21-22, 
45, 52, 113, 116, 248, 265, 
292, 304, 328, 350, 371 

Stan 285, 328 

Stan (plutonier-major) 196 

Stănciungel 19 

Stănescu 48 

Stănescu (colonel) 266 

Stănescu, Paul 141 

Stănilă, Gheorghe 71 

Stârcea, Dumitra 151 

Stoian (profesor) 22-23, 35 

Stoica, Chivu 102 

Stoica, Teodor 360 

Stoicescu 84 

Stolojan, Theodor 357 

Stuparu 45 

Suciu, Ioan (episcop) 130-132, 
137, 147 

Szabó 164 

Szalai, Attila 163 


Ş 


Şerb (general) 58 

Şloimovici, Abraham 79 

Şomlea 155-157, 170 

Ştefan 80 

Ştefan cel Mare 151, 237, 240, 
244, 251-252, 356 

Ştefănescu (magistrat) 361 

Ştefănescu (procuror) 139 

Ştrul 77 


T 


Тагаѕе 77 

Tănase, Cezar 14 

Tăriceanu, Călin Popescu 357 

Tărtăcuţă (sergent) 332 

Tătărăscu, Guţă 359 

Tânăreanu 181 

Tegu (inginer) 305 

Thatcher, Margaret 365 

Titel Petrescu, Constantin 129-130, 
133, 137-138, 141, 208, 358 

Tito, Iosip Broz 95, 114, 172 

Toma 375 

Toma, Mihai 40 

Toma Popescu 202 

Tomescu, Petre 143 

Tomuţi (Tomuţa Octavian) 46 

Török, JOszef 184, 186, 188, 191 

Trifan, Constantin 79 

Tudoran (ajutor comandant) 341- 
342 

Tudoran (locotenent) 331 

Tudose, Niki 368 

Tull 179 

Turdeanu, Zeno 124 


T 


Tăranu 42 

Țurcanu, Eugen 17-18, 21, 25, 
44, 63, 312-316, 354, 360, 
364, 366, 371-372 

U 


Unguraşu, Gheorghe 14-15 
Ungureanu 109 

Ursu 14 

Ursu, Nicola 127 

Uţă (doctor) 352 


у 


Vaida-Voevod 121 

Vasilescu, Constantin 13, 51, 61, 
126, 201, 208, 259, 301 

Vasilescu, Emilian 141 

Vasilescu, Petre (avocat) 141-142 

Vasiliu 58 

Văcariu, Dumitru 237 

Vârdău (locotenent-major) Marin 
329 

Velescu, Petre 61, 65 

Veniamin, Costache (mitropolit) 
257 

Vianu (Tudor) 128 

Vidovici, Ilie Plătică 287 

Vintilă, Romeo 306 

Vîşinski (Andrei Ianuarevici) 
108, 358 

Vlad 375 

Vladimirescu (colonel) 52 

Vladimirescu Tudor (colonel) 57 

Vlădescu, Ovidiu 330 

Vlădoiu 328 

Voin, Ion 42 

Voitec, Ştefan 358 

Volcescu 38-39 

Volcescu, Iorgu 16, 38, 195 

Volcinschi, Raul 107, 151 

Vulcănescu, Ion 154 

Vulcănescu, Mircea 129, 154 


W 
Wurmbrand (Richard) 56 


Z 


Zagoneanu, Gheorghe 286 

Zaharia (doctor) 266 

Zărnescu 270 

Zelea Codreanu, Corneliu (Căpi- 
tanul) 83, 97, 130, 133 

Zeltzer (Zelţăr), Раш 37 

Zub, Alexandru 237-241 


A 


Aghireş 121-122 

Aiud 13, 17, 20, 23-27, 30-31, 
33-35, 37, 39-43, 46-47, 56, 
69, 74-76, 78-79, 83, 91-92, 
117-118, 126-128, 136-138, 
141-144, 146, 161, 165-168, 
171, 173, 176-177, 180-182, 
184, 186, 189, 191-192, 194- 
196, 208, 215, 217-222, 224, 
249, 262, 282, 301, 306-307, 
309, 314-318, 327, 331, 341- 
343, 345, 349-350, 352-355, 
371 

Alba Iulia 23-24, 183, 254 

Arad 193, 291 


Bacău 8, 11, 13, 16, 18, 21-23, 
25, 28-31, 33-35, 37-41, 48, 
51-54, 56-57, 59-62, 64, 238, 
242, 259, 268, 272, 275, 
288, 293-300, 303, 307, 309, 
313-314, 322 

Bahnhof 35 

Baia 13 

Baia de Aramă 43 

Baia Mare 144, 171 

Baia Sprie 37, 137-138, 143, 
157, 166, 171, 249, 282, 312 

Balta Brăilei 92, 107, 117, 145- 
146, 241, 301, 306-307, 331, 
335, 337 

Barboşi 101 

Bădăcin 107, 116 

Bălăneşti 76, 100 

Băneasa (comună) 235-236 

Bărăgan 16, 34, 47-49, 110, 138, 
161, 207, 303, 305-306, 318- 
319 

Bârlad 256, 328, 333, 344-345, 
355 

Beclean 174 

Berca 87, 89 

Berlin 65, 274 

Blaj 107, 116, 126, 129, 131, 
133, 144, 147 

Boian 151 

Bonn 126 

Borzeşti 13, 75, 90, 266, 301, 
336 

Borzeşti-Oneşti 22 

Botoşani 17, 37, 43, 51, 71,75, 
80, 107, 117-119, 138, 143, 
204, 237, 303, 311 

Bozioru 71, 75 

Braşov 61-62, 79, 92, 137, 156, 
174, 297, 365 

Brazi 94 

Brăeşti 69, 71, 75 

Brăila 117, 146, 241, 258, 285, 
338 

Brătileşti 102 

Breaza 95 

Buchenwald 17, 26, 36, 63, 65 

Bucureşti 13-15, 19-20, 23, 25, 
29-30, 34, 43, 46-47, 49, 
53, 57-58, 64, 69, 71, 73, 
75, 79-80, 83-84, 92-99, 
107-108, Ш, 113, 116-117, 
121, 127-132, 136-138, 140- 
141, 143, 145, 148, 152-153, 
163, 165-167, 174, 177, 180, 
182, 184, 186, 188-193, 208- 
209, 211, 215, 222, 224, 228, 
230, 237-238, 240-241, 243- 
244, 253-255, 261, 267, 271, 
278-282, 285, 287-288, 297, 
299, 306, 308, 310, 313, 318, 
321-322, 324, 327, 339, 344- 
345, 348, 352, 354-355, 365, 
368-371, 375-376 


Budapesta 41, 147, 187 

Buftea 99-100 

Buhuşi 60, 268 

Buzău 8, 67, 69-71, 73, 75-76, 
79-81, 83-89, 95, 98-102, 
157, 175, 361 


С 


Саһш 236 

Calafat 222 

Canal 16, 19-21, 25, 42-44, 73, 
79, 99-100, 107-110, 113, 193, 
217-218, 246, 249, 301, 304- 
305, 307, 318-319, 353, 365- 
366, 368, 370-371 

Capul Midia 13, 20-23, 27, 35, 
69, 74-75, 110, 171, 301 

Caransebeş 40, 83, 89, 139, 182, 
316 

Călimăneşti (sat) 248 

Câmpulung 40 

Câmpulung Muscel 99, 263 

Cândeşti 86 

Cernavodă 75, 249 

Cernăuţi 34-35, 246-247, 311 

Chilia 206, 254-255 

Chilia Veche 139, 255, 281 

Chişinău 60, 246 

Cioroiul Nou 201 

Ciulniţa 47 

Ciuta 86 

Cleja 16 

Cluj-Napoca 107, 109-110, 126, 
151, 153 

Codlea 24, 79 

Cojasca 86 

Constanţa 20, 45, 49, 262, 268, 
280, 282, 295-296, 334, 346- 
348, 353, 355, 362, 369 

Craiova 20, 42, 128, 156, 201- 
204, 206-219, 221, 223-225, 
227-231, 237, 239, 288, 297 


404 


Cudalbi 247 

Cugir 47, 297 

Culme 249-251, 253, 309, 318- 
320 


D 


Dăbâca 242 

Dăbuleni 201 

Deva 24, 154, 272, 274, 287 
Domneşti 42 

Drobeta Turnu Severin 92, 170, 
- 216 

Dropia 34, 47 


F 


Faraoani 16 

Făgăraş 38, 41, 115, 126-127, 
153, 166, 211 

Fântânele 178 

Fidental 36 

Fierbinți 38 

Filipeni 51 

Filipeşti 53, 65 

Focşani 22, 101, 247, 259-267, 
280, 283-284, 292 

Folteşti 257 

Frumuşiţa 257 

Frunze 58, 260 


G 


Galați 13, 16, 23, 25, 27, 35, 
40, 51, 53, 71, 98-99, 101, 
117-118, 126, 138-139, 165, 
233, 235-236, 242-243, 246- 
249, 253, 255-257, 259-260, 
262-264, 272, 284-285, 287- 
288, 299, 308, 318, 321, 327, 
338-339, 342, 355 

Gălăuţaş 186, 190 

Ghencea 69, 71, 73, 75, 80, 95, 
98-100 

Gheorghieni 177-178, 185, 192 

Gherla 17, 25, 27, 34, 37-46, 
51, 53-56, 78, 107, 110, 115, 
117, 126, 136-137, 142-144, 
151, 154-155, 157, 161, 163, 
166, 168-169, 171-173, 176, 
181-182, 202, 216, 235, 240- 
241, 259, 281-283, 291, 294- 
296, 299, 309, 312, 314-317, 
321, 327, 330-331, 341-342, 
352, 358, 360, 362, 366, 
371-373 


INDEX DE LOCURI 


Ghidfalău 161 

Goideşti 102 

Grădina 79, 126, 235, 241, 301, 
327, 335 

Grăjdana 91 

Grindu 13, 26, 204-205, 246 

Griviţa 14, 102, 353 


H 


Haimanale, I.L. Caragiale 228 
Herculane 286 
Huedin 24, 170-171 


Ianca 101 

Iaşi 13-15, 17-19, 21, 23-25, 
27, 29, 35, 37-41, 44, 49, 
51-53, 57, 61, 84, 141, 148, 
163, 171, 182, 216, 235-241, 
246-247, 262, 287-288, 294, 
299, 303, 310-312, 314, 317, 
324, 338, 356, 359-361, 364- 
366, 368, 371, 374 

Iernut 178 

Ierusalim 257 

Ilieni 185 

Insula Mare a Brăilei 92-93, 164, 
168, 285 

Işalniţa 225-226, 297 

Izvorul Mureşului 179 


J 


Jilava (Fortul 13) 13, 17-18, 20- 
21, 23-25, 27, 29-30, 35, 
37, 40, 42-43, 46, 71, 74- 
76, 80, 83, 91, 107, 110-111, 
113, 115-118, 120, 126, 128, 
136-143, 146, 151, 154, 157, 
161, 164-165, 181-182, 201- 
204, 208, 215-219, 225, 228, 
240-241, 253, 259, 262, 272- 
273, 275, 279, 281-282, 291, 
294-296, 299, 301, 306-307, 
309, 313-316, 321, 327, 329- 
330, 345, 348-350, 352, 365- 
366, 369, 371-372 

Jimbolia 165 


K 


Karaganda (lagăr) 236 
Korneuburg 36 


L 
Letea 38, 241, 335 


Liov 151-152 
Luduş 178 
Lugoj 117, 126, 144-145, 182 


M 


Malmaison 110, 132, 136, 188 

Măgura 86 

Mărgineni 27, 225, 228-231 

Mediaş 78-79 

Ministerul de Interne 14, 26, 
97-99, 108, 110, 128, 134, 
144-145, 147-148, 157, 253, 
286, 303 

Mogoşoaia 75 

Moineşti 39, 41, 89, 366 

Moldova Veche 179, 328 

Moscova 21, 32, 54-55, 59, 108, 
237 

Mureşul 196 


N 


Nămoloasa 253 

Năneşti 101 

Neamţ 30, 275, 289, 291, 293, 
297, 299-300, 309-310, 312, 
316, 321-322 

Nicula 155 


О 


Оапсеа 236 

Obârşeni 256-257 

Ochiuri 108, 110-111, 115-116, 122 

Ocnele Mari 23, 27, 35, 43, 161, 
165, 168, 173, 345, 350, 
353-354 

Ocniţa 165-166 

Oneşti 22, 41, 75, 93, 253, 265- 
267, 270, 275, 283-284, 301, 
305-306 

Oradea (Маге) 76, 80 

Ostrov (Salcia) 69, 78, 118, 182, 
272 


Р 


Panciu 265 

Paris 15, 40, 115, 135, 138, 145, 
зи 

Paşcani 239 

Pădureni 246-248 

Pădureni-Putna 247 

Pârscov 76, 102 

Pătârlagele 80, 82, 85, 102 

Peninsula 13, 20-21, 27, 41-42, 
80, 118, 137, 182, 291, 295, 


INDEX DE LOCURI 


405 


299, 301, 304, 358, 366, 368- 
369, 371 

Periprava 13, 24-27, 40, 42, 201- 
202, 204, 206, 241, 246, 248- 
249, 251, 253-254, 259, 268, 
272-274, 276, 278-279, 281- 
283, 287, 299, 309, 318, 320- 
321, 327, 333-336, 352 

Piatra Егес еі 80 

Piatra Neamţ 38, 301 

Piatra Olt 221-222 

Piteşti 13, 16-20, 23, 25-26, 37, 
39-43, 46, 61-64, 80, 110, 
113, 115, 126, 136, 138, 141- 
143, 166, 205, 225, 228, 
231, 239, 264, 282, 303, 309, 
312-317, 321, 324, 344, 358, 
360, 362-363, 365-366, 371, 
373, 376 

Pleşcoi 83-84, 88-89 

Ploieşti 30, 69, 71, 75-77, 8, 
89, 95, 142, 182, 265-266, 
286, 288, 312, 315 

Poarta Albă 13, 17, 19-20, 40, 
71, 75, 80, 137, 182, 249, 
301, 304, 316, 336, 352, 358, 
366 

Podari 203 

Podul Turcului 265 

Poiana Mare 203 

Predeal 33, 130 

Prunaru 99 

Puieşti 76 

Putna 152, 237, 240 


R 


Rahova 13, 29, 80, 305, 327, 
330, 339-340 

Răchitoasa 24, 265 

Răstoaca 283 

Râmnicu Sărat 16-17, 33, 69, 
71-73, 95, 97-98, 117, 141, 
218 

Râmnicu Vâlcea 165-166, 186, 
272 

Remetea 196 

Reşiţa 133, 136-137 

Ripiceni 243 

Roma 141, 145 

Roman 14, 51, 57, 63, 152, 242, 
259, 268, 274, 309-311 

Rosetti 235, 241 

Rostock 36 

Roşieţu 102 

Ruginoasa 13 

Rupholding 148 


S 


Salcia 37, 69, 75-76, 78-80, 83, 
92-93, 126, 146 

Salcia 1 172 

Salcia 2 172 

Saon 247 

Sascut 28 

Satu Mare 171, 182, 192 

Satul Băneasa 236 

Sărmaş 186 

Severin 216 

Sfântu Gheorghe 161-162, 164, 
174-175, 177, 185-186 

Sibiu 23-24, 51, 57, 109, 127- 
129, 136, 259, 263-264, 271, 
287, 318, 323, 371 

Sighetu-Marmaţiei 44, 80, 128, 
133, 165 

Sinaia 13, 147, 345, 362 

Soloc 13 

Sopron 152 

Sovata 275 

Stoeneşti 211, 241, 327, 331-332, 
334-335 

Stoicani 257 

Strâmba 69, 79, 301, 327, 333- 
335, 337 

Suceava 13, 15-18, 20, 32, 34, 
36-41, 44, 247, 291, 301- 
304, 309-312, 317, 333, 352, 
358, 360-361, 365-366, 371 

Suraia 274 


Şomcuta 152 


T 


Talasman 256 

Târgovişte 107-108, 110-111, 315, 
329, 343 

Târgşor 16, 33, 39, 301, 303-304 

Târgu Jiu 201-202 

Târgu Mureş 78, 126-128, 131, 
147, 161-164, 168, 172, 179, 
186, 188-191, 288 

Târgu Ocna 17, 30, 40, 83, 89, 
211, 218, 257, 309, 316-317, 
321 

Târgu Secuiesc 175 

Târlele Filiului 101 

Tecuci 17, 41, 284, 314 

Teregova 117 

Timişoara 42-43, 110, 114, 117, 
153-154, 163, 166, 182, 189, 


214, 228, 299, 310, 314, 317, 
323, 345, 356, 362, 365, 368 

Торого 75 

Traian 61 

Tudor Vladimirescu (localitate) 
253 

Tulcea 247, 249, 254-255, 281, 
333, 337-338, 345 

Turda 114, 165, 264 


T 
ТісІепі 94 

U 
Ungureni 17 
Unguriu 86 
Uturea 13 

у 
Vadu Roşca 253 
Varşovia 237 


Vasile Roaită 34 

Văcăreşti 17, 23-24, 27, 30, 35, 
40, 42, 57-58, 80, 118, 126- 
128, 139, 141, 143, 147, 166, 
193, 214, 230, 301, 327, 335, 
341-342 

Vânju Mare 222 

Verneşti 86 

Viena 23, 34-36 

Vinderei 256 

Vişeul de Sus 171 

Vorkuta (lagăr) 236 


W 
Washington 153 

Z 
Zeletin 265 


Experienţe carcerale în România comunistă îşi propune să comple- 
teze imaginea sistemului penitenciar comunist românesc printr-o 
serie de interviuri cu persoane care nu şi-au făcut cunoscute 
experienţele de detenţie până în prezent. Al doilea volum, eterogen 
din prisma etniei, studiilor, dar şi a apartenenţei politice înainte de 
arestare ale celor intervievaţi, conţine 25 de interviuri realizate în 
judeţele Bacău, Buzău, Cluj, Covasna, Dolj, Galaţi, Neamţ şi Vaslui. 
Toate transcrierile sunt adnotate cu informaţii din lucrări de spe- 
cialitate şi din fişele matricole penale ale foştilor deţinuţi politici, 
suplinind răspunsurile lacunare sau corectând datele necorespun- 
zătoare adevărului istoric. 

